
CHAPITRE L 


DE DEMOCRITUS ET HERACLITUS 


Le jugement est un util A touts subjects, et se mesle 
partout : a cette cause, aux Essais que j’en foys icy, 
jy employe toute sorte d’occasion. Si c’est un subject 
que je n’entende point, a cela mesme je l’essaye, 
sondant le gué de bien loing; et puis, le trouvant trop 
profond pour ma taille, je me tiens 4 la rive : et cette 
recognoissance de ne pouvoir passer oultre, c’est un 
traict de son effect, ouy de ceulx dont il se vante le 
plus. Tantost, a un subject vain et de neant, j’essaye 
veoir s'il trouvera de quoy luy donner corps, et de 
quoy l’appuyer et l’estansonner : tantost je le promene 
a un subject noble et tracasse, auquel il n’a rien a 
trouver de soy, le chemin en estant si frayé, qu’il ne 
peult marcher que sur la piste d’aultruy : 1a il faict 
son jeu a eslire la route qui luy semble la meilleure; 
et de mille sentiers, il dict que cettuy cy ou cettuy la 
a esté le mieulx choisi. Je prends, de la fortune, le 
premier argument; ils me sont egualement bons, et 
ne desseigne jamais de les traicter entiers : car je ne 
veois le tout de rien; ne font pas ceulx qui nous pro- 
mettent de nous le faire veoir. De cent membres et 
visages qu’a chasque chose, j’en prends un, tantost 4 
leicher seulement, tantost a efflorer, et parfois 4 pincer 
jusqu’a Vos : j’y donne une poincte, non pas le plus 

largement, mais le plus profondement que je s¢ais, et 
ayme plus souvent a les saisir par quelque lustre 
inusité. Je me hazarderois de traicter 4 fond quelque 
matiere, si je me cognoissois moins, et me trompois 
en mon impuissance. Semant icy un mot, icy un aultre, 
eschantillons desprins de leur piece, escartez, sans 
desseing, sans promesse; je ne suis pas tenu d’en faire 
bon, ny de m’y tenir moy mesme, sans varier quand 
il me plaist, et me rgndre au doubte et incertitude, et 
a ma maistresse forme, qui est lignorance. 

Tout mouvement nous descouvre : cette mesme 
ame de Cesar qui se faict veoir 4 ordonner et dresser 
la battaille de Pharsale, elle se faict aussi veoir a 
dresser des parties oysifves et amoureuses : on juge 
un cheval, non seulement a le veoir manier sur une 
carriere, mais encores a luy veoir aller le pas, voire 
et a le veoir en repos a Vestable. 

Entre les functions de l’ame, il en est de basses : 
qui ne Ja veoid encores par la, n’acheve pas de la 
cognoistre; et a l’adventure, la remarque lon mieulx 
ou elle va son pas simple. Les vents des passions la 
prennent plus en ses haultes assiettes : joinct qu’elle 
se couche entiere sur chasque matiere, et s’y exerce 
entiere; et n’en traicte jamais plus d’une 4 la fois, 
et la traicte, non selon elle, mais selon soy. Les choses, 
a part elles, ont peut estre leurs poids, mesures et 
conditions; mais au dedans, en nous, elle les leur 
taille comme elle l’entend. La mort est effroyable a 
Cicero, desirable 4 Caton, indifferente 4 Socrates. La 
santé, la conscience, l’auctorité, la science, la richesse, 
la beaulté, et leurs contraires, se despouillent a l’entree, 
et receoivent, de lame, nouvelle vesture et de la 
teincture qu’il luy plaist; brune, claire, verte, obscure, 
aigre, doulce, profonde, superficielle, et qu’il plaist 
a chascune d’elles : car elles n’ont pas verifié en com- 
mun leurs styles, regles et formes; chascune est royne 
en son estat. Parquoy ne prenons plus excuse des 
externes qualitez des choses; c’est A nous A nous en 
rendre compte. Nostre bien et nostre mal ne tient 
qu’a nous. Offrons y nos offrandes et nos voeux; non 
pas a la fortune : elle ne peult rien sur nos mceurs; 

au rebours, elles l’entraisnent A leur suitte, et la 
moulent a leur forme. Pourquoy ne jugeray je 
d’Alexandre a table, devisant et beuvant d’autant; 
ou s’il manioit des eschecs? quelle chorde de son 
esprit ne touche et n’employe ce niais et puerile jeu? 
je le hais et fuys de ce qu’il n’est pas assez jeu, et 
qu’il nous esbat trop serieusement, ayant honte d’y 
fournir V attention qui suffiroit 4 quelque bonne chose. 
Il ne feut pas plus embesongné a dresser son glorieux 
passage aux Indes; ny cet aultre, 4 desnouer un 
passage duquel despend le salut du genre humain. 
Veoyez combien nostre ame trouble cet amusement 
ridicule, si touts ses nerfs ne bandent; combien ample- 
ment elle donne loy a chascun, en cela, de se cognoistre 
et juger droictement de soy. Je ne me veois et retaste 
plus universellement en nulle aultre posture : quelle 
passion ne nous y exerce? la cholere, le despit, la 
hayne, Vimpatience, et une vehemente ambition de 
vaincre en chose en laquelle il seroit plus excusable 
de se rendre ambitieux d’estre vaincu; car la pre- 
cellence rare, et au dessus du commun, messied a un 
homme d’honneur en chose frivole. Ce que je dis en 
cet exemple se peult dire en touts aultres. Chasque 
parcelle, chasque occupation de l’homme [laccuse 
egualement qu’un aultre. 

Democritus et Heraclitus ont esté deux philo- 
sophes, desquels le premier, trouvant vaine et ridicule 
Vhumaine condition, ne sortait en public qu’avecques 
un visage mocqueur et riant : Heraclitus, ayant pitié 
et compassion de cette mesme condition nostre, en 
portoit le visage continuellement triste, et les yeulx 


chargez de larmes : 
Alter 


Ridebat, quoties a limine moverat unum 
Protuleratque pedem; flebat contrarius alter. 


J’ayme mieulx la premiere humeur; non parce qu’il 
est plus plaisant de rire que de plorer, mais parce 


1. Dés qu’ils avoient mis le pied hors de la maison, l’un rioit, 
Vautre pleuroit. JuvVENAL, Sal., X, 28. 

qu’elle est plus desdaigneuse, et qu’elle nous con- 
damne plus que l’aultre; et il me semble que nous ne 
pouvons jamais estre assez mesprisez selon nostre 
merite. La plaincte et la commiseration sont meslees 
A quelque estimation de la chose qu’on plaind : les 
choses de quoy on se mocque, on les estime sans prix. 
Je ne pense point qu’il y ayt tant de malheur en nous, 
comme il y a de vanité; ny tant de malice, comme de 
sottise : nous ne sommes pas si pleins de mal, comme 
d’inanité; nous ne sommes .pas si miserables, comme 
nous sommes vils. Ainsi Diogenes, qui baguenaudoit 
4 part soy, roulant son tonneau, et hochant du nez le 
grand Alexandre, nous estimant des mouches ou des 
vessies pleines de vent, estoit bien juge plus aigre et 
plus poignant, et par consequent plus juste 4 mon 
humeur, que Timon, celuy qui feut surnommé le 
Haisseur des hommes; car ce qu’on hait, on le prend a 
ceeur. Cettuy cy nous souhaitoit du mal, estoit pas- 
sionné du desir de nostre ruyne, fuyoit nostre conver- 
sation comme dangereuse, de meschants et de nature 
despravees : l’aultre nous estimoit si peu, que nous ne 
pourrions ny le troubler ny l’alterer par nostre con- 
tagion; nous laissoit de compaignie, non pour la 
crainte, mais pour le desdaing, de nostre commerce; 
il ne nous estimoit capables ny de bien ny de mal 
faire. 

De mesme marque feut la response de Statilius, 
auquel Brutus parla pour le joindre a la conspiration 
contre Cesar : il trouva l’entreprinse juste; mais il ne 
trouva pas les hommes dignes pour lesquels on se 
meist aulcunement en peine; conformement 4 la disci- 
pline de Hegesias, qui disoit, « Le sage ne debvoir rien 
faire que pour soy; d’autant que seul il est digne pour 
qui on face; » et a celle de Theodorus, « Que c’est 
injustice, que le sage se hazarde pour le bien de son 
pais, et qu’il mette en peril la sagesse pour des fols. » 
Nostre propre condition est autant ridicule que risible. 


CHAPITRE LI 


DE LA VANITE DES PAROLES 


Un rhetoricien du temps passé disoit que son mestier 
estoit, « De choses petites, les faire paroistre et trouver 
grandes. » C’est un cordonnier qui scait faire des grands 
souliers 4 un petit pied. On luy eust faict donner le 
fouet en Sparte, de faire profession d’un’ art piperesse 
et mensongiere ;: et crois qu’Archidamus, qui en estoit 
roy, n’ouit pas sans estonnement la response de Thu- 
cydides, auquel il s’enqueroit qui estoit plus fort a la 
luicte, ou Pericles, ou luy : « Cela, feit-il, seroit malaysé 
a verifier : car, quand je l’ay porté par terre en luic- 
tant, il persuade a ceulx qui ’ont veu qu’il n’est pas 
tumbé, et le gaigne. » Ceulx qui masquent et fardent 
les femmes font moins de mal; car c’est chose de peu 
de perte de ne les veoir pas en leur naturel : 14 ot ceulx 
cy font estat de tromper, non pas nos yeulx, mais 
nostre jugement, et d’abastardir et corrompre |’essence 
des choses. Les republiques qui se sont maintenues en 
un estat reglé et bien policé, comme la cretense ou 
lacedemonienne, elles n’ont pas faict grand compte 
d’orateurs. Ariston definit sagement la rhetorique, 
« Science a persuader le peuple : » Socrates, Platon, 
« Art de tromper et de flatter. » Et ceulx qui le nient 
en la generale description, le verifient par tout en leurs 
preceptes. Les Mahometans en deffendent l’instruc- 
tion 4 leurs enfants, pour son inutilité; et les Atheniens 
s’appercevants combien son usage, qui avoit tout 
credit en leur ville, estoit pernicieux, ordonnerent que 
sa principale partie, qui est esmouvoir les affections, 
feust ostee, ensemble les exordes et perorations. C’est 
un util inventé pour manier et agiter une tourbe et 
une commune desreglee; et est util qui ne s’employe 
qu’aux estats malades, comme la medecine. En ceulx 


ESSAIS DE MONTAIGNE 6 


ow le vulgaire, ot les ignorants, ot touts, ont tout 
peu, comme celui d’Athenes, de Rhodes et de Rome, 
et ow les choses ont esté en perpetuelle tempeste, 1a 
ont afflué les orateurs. Et, a la verité, il se veoid peu 
de personnages en ces republiques 14 qui se soient 
poulsez en grand credit, sans le secours de ]’eloquence. 
Pompeius, Cesar, Crassus, Lucullus, Lentulus, Metellus, 
ont prins de 1A leur grand appuy a se monter a cette 
grandeur d’auctorité ot ils sont enfin arrivez, et s’en 
sont aydez plus que des armes contre l’opinion des 
meilleurs temps; car F. Volumnius, parlant en public 
en faveur de l’election au consulat faicte des personnes 
de Q. Fabius et P. Decius : « Ce sont gents nayz a la 
guerre, grands aux effects; au combat du babil, rudes; 
esprits vrayement consulaires : les subtils, eloquents 
et scavants, sont bons pour la ville, preteurs a faire 
justice, » dict il. L’eloquence a flori le plus 4 Rome 
lorsque les affaires ont esté en plus mauvais estat, et 
que l’orage des guerres civiles les agitoit : comme un 
champ libre et indompté porte les herbes plus gail- 
lardes. Il semble par 14 que les polices qui despendent 
d’un monarque en ont moins de besoing que les 
aultres : car la bestise et facilité qui se treuve en la 
commune, et qui la rend subjecte 4 estre maniee et 
contournee par les aureilles au doulx son de cette 
harmonie, sans venir a poiser et cognoistre la verité 
des choses par la force de raison, cette facilité, dis-je, 
ne se treuve pas si ayseement en un seul, et est plus 
aysé de le garantir, par bonne institution et bon conseil, 
de l’impression de cette poison. On n’a pas veu sortir 
de Macedoine, ny de Perse, aulcun orateur de renom. 

J’en ay dict ce mot sur le subject d’un Italien que 
je viens d’entretenir, qui a servy le feu cardinal 
Caraffe de maistre d’hostel jusques A sa mort. Je lui 
faisais conter de sa charge : il m’a faict un discours de 
cette science de gueule, avecques une gravité et con- 
tenance magistrale, comme s’il m’eust parlé de quelque 
grand poinct de theologie : il m’a dechifré une diffe- 
rence d’appetits; celuy qu’on a 4 jeun, qu’on a aprez 
le second et tiers service; les moyens tantost de luy 
plaire simplement, tantost de l’esveiller et picquer; 

la police de ses saulces; premierement en general, et 
puis particularisant les qualitez des ingredients et 
leurs effects; les differences des salades selon leur 
saison, celle qui doit estre reschauffee, celle qui veult 
estre servie froide; la facon de‘les orner et embellir 
pour les rendre encores plaisantes 4 la veue. Aprez cela, 
il est entré sur l’ordre du service, plein de belles et 
importantes considerations 


Nec minimo sane discrimine refert, 
Quo gestu lepores, et quo gallina secetur '; 


et tout cela enflé de riches et magnifiques paroles, et 
celles mesmes qu’on employe a traicter du gouverne- 
ment d’un empire. I] m’est souvenu de mon homme : 


Hoc salsum est, hoc adustum est, hoc lautum est parum. 
Illud recte; iterum sic memento : sedulo 

Moneo, que possum, pro mea sapientia. 

Postremo, tanquam in speculum, in patinas, Demea, 
Inspicere jubeo, et moneo, quid facto usus sit *. 


Si est ce que les Grecs mesmes louerent grandement 
Vordre et la disposition que Paulus AXmilius observa 
au festin qu’il leur feit au retour de Macedoine. Mais 
je ne parle point icy des effects, je parle des mots. 

Je ne s¢ais s’il en advient aux aultres comme a moy; 
mais je ne puis garder, quand j’oys nos architectes 
s’enfler de ces gros mots de Pilastres, Architraves, 
Corniches, d’ouvrage Corinthien-et Dorique, et sem- 
blables de leur jargon, que mon imagination ne se 
saisisse incontinent du palais d’Apollidon® : et, par 


1. Car ce n’est pas une chose indifférente que la maniére dont on 
s’y prend pour découper un liévre ou un poulet. JuvENAL, Sat., 
V, 123. 

"2, Cela est trop salé, ceci est brfilé; cela n’est pas d’un gout assez 
relevé; ceci est fort bien : souvenez-vous de le faire de méme une 
autre fois. Je leur donne les meilleurs avis que je puis, selon mes 
foibles lumiéres. Enfin, Déméa, je les exhorte a se mirer dans leur 
vaisselle comme dans un miroir, et je les avertis de tout ce qu’ils 
ont a faire. TERENCE, Adelphes, acte III, sc. m1, v. 71. 

3. Qui voudra connoitre les merveilles de ce palais, et Apollidon, 
qui le fit par art de négromance, doit prendre la peine de lire le 


™~ 2 ae © 


ESSAIS DE MONTAIGNE 8 


effect, je treuve que ce sont les chestifves pieces de la 
porte de ma cuisine. 

Oyez dire Metonymie, Metaphore, Allegorie, et 
aultres tels noms de la grammaire, semble il pas qu’on 
signifie quelque forme de langage rare et pellegrin?? 
ce sont tiltres qui touchent le babil de vostre cham- 
briere. . ‘ 

C’est une piperie voisine a cette cy, d’appeller les 
offices de nostre estat par les tiltres superbes des 
Romains, encores qu’ils n’ayent aulcune ressemblance 
de charge, et encores moins d’auctorité et de puis- 
sance. Et cette cy aussi, qui servira, 4 mon advis, un 
jour de reproche a nostre siecle, d’employer indigne- 
ment, 4 qui bon nous semble, les surnoms les plus 
glorieux de quoy l’ancienneté ayt honnoré un ou deux 
personnages en plusieurs siecles. Platon a emporté ce 
surnom de Divin, par un consentement universel 
qu’aulcun n’a essayé luy envier : et les Italiens, qui se 
vantent, et avecques raison, d’avoir communement 
Vesprit plus esveillé et le discours plus sain que les 
aultres nations de leur temps, en viennent d’estrener 
VY Aretin, auquel, sauf une facon de parler bouffie et 
bouillonnee de poinctes, ingenieuses a la verité, mais 
recherchees de loing et fantastiques, et oultre 1’elo- 
quence enfin, telle qu’elle puisse estre, je ne veois pas 
qu’il y ayt rien au dessus des communs aucteurs de 
son siecle : tant s’en fault qu’il approche de cette 
divinité ancienne. Et le surnom de Grand, nous Il’atta- 
chons a des princes ’*qui n’ont rien au dessus de la 
grandeur populaire. 


premier chapitre du second livre d’ Amadis de Gaule, et le chapitre 
second du quatriéme livre. C. 
1. Fin, poli, délicat, de l’italien pellegrino, qui signifie la méme 
chose : 
Nulla di pellegrino, o di gentile 
Gli piacque mai. 
I] n’eut jamais de godt pour rien de fin ni de délicat. Tasso, 
Gerusal. liberata, canto IV, stanza 46. C. 


CHAPITRE LII 


DE LA PARCIMONIE DES ANCIENS 


Attilius Regulus, general de l’armee romaine en 
Afrique, au milieu de sa gloire et de ses victoires contre 
les Carthaginois, escrivit 4 la chose publicque qu’un 
valet de labourage, qu’il avoit laissé seul au gouverne- 
ment de son bien, qui estoit en tout sept arpents de 
terre, s’en estoit enfuy, ayant desrobé ses utils a 
labourer; et demandoit congé pour s’en retourner et y 
pourveoir, de peur que sa femme et ses enfants n’en 
eussent A souffrir. Le senat pourveut 4 commettre un 
aultre 4 la conduicte de ses biens, et lui feit restablir 
ce qui luy avoit esté desrobé, et ordonna que sa 
femme et enfants seroient nourris aux despens du 
public. 

Le vieux Caton, revenant d’Espaigne consul, vendit 
son cheval de service pour espargner l’argent qu'il 
eust cousté a le ramener par mer en Italie; et, estant 
au gouvernement de Sardaigne, faisoit ses visitations 
a pied, n’ayant avecques luy aultre suitte qu’un offi- 
cier de la chose publicque qui lui portoit sa robbe et 
un vase a faire des sacrifices; et le plus souvent il 
portoit sa male luy mesme. II se vantoit de n’avoir 
jamais eu robbe qui eust cousté plus de dix escus, ny 
avoir envoyé au marché plus de dix sols pour un jour; 
et de ses maisons aux champs, qu’il n’en avoit aulcune 
qui feust crepie et enduite par dehors. 

Scipion /Emilianus, aprez deux triumphes et deux 
consulats, alla en legation avec sept serviteurs seule- 
ment. On tient qu’Homere n’en eut jamais qu’un; 
Platon, trois; Zenon, le chef de la secte stoicque, pas 
un. Il ne feut taxé que cing sols et demy pour jour a 
Tiberius Gracchus, allant en commission pour la chose 
publicque, estant lors le premier homme des Romains, 


CHAPITRE LIII 


D’UN MOT DE CESAR 


Si nous nous amusions par fois 4 nous considerer; 
et le temps que nous mettons 4 contrerooller aultruy, 
et A cognoistre les choses qui sont hors de nous, que 
nous l’employissions 4 nous sonder nous mesmes, nous 
sentirions ayseement combien toute cette nostre con- 
texture est bastie de pieces foibles et desfaillantes. 
N’est ce pas un singulier tesmoignage d’imperfection, 
ne pouvoir r’asseoir nostre contentement en aulcune 
chose; et que, par desir mesme et imagination, il soit 
hors de nostre puissance de choisir ce qu’il nous fault? 
De quoy porte bon tesmoignage cette grande dispute 
qui a tousjours esté entre les philosophes, pour trouver 
le souverain bien de l’homme, et qui dure encores, et 
durera eternellement, sans resolution et sans accord. 


Dum abest quod avemus, id exsuperare videtur 
Cetera; post aliud, quum contigit’illud, avemus, 
Et sitis equa tenet. 


Quoy que ce soit qui tumbe en nostre cognoissance et 
jouissance, nous sentons qu’il ne nous satisfaict pas, 
et allons beeants aprez les choses advenir et inco- 
gneues, d’autant que les presentes ne nous saoulent 
point; non pas, 4 mon advis, qu’elles n’ayent assez 
de quoy nous saouler, mais c’est que nous les saisis- 
sons d’une prinse malade et desreglee : 


Nam quum vidit hic, ad victum que flagitat usus, 
Omnia jam ferme mortalibus esse parata; 


1. Le bien qu’on n’a pas paroit toujours le bien supréme. En 
jouit-on, c’est pour soupirer aprés un autre avec la méme ardeur. 
Lucré&ce, III, 1095. 

Divitiis homines, et honore, et laude potentes 
Affluere, atque bona natorum excellere fama; 
Nec minus esse domi cuiquam tamen anxia corda 
Atque animum infestis cogi servire querelis : 
Intellexit ibi vitium vas efficere ipsum, 
Omniaque, illius vitio, corrumpier intus, 

Quz collata foris et commoda queque venirent?. 


Nostre appetit est irresolu et incertain; iJ ne scait 
rien tenir ny rien jouir de bonne facon. L’homme, 
estimant que ce soit le vice de ces choses qu’il tient, 
se remplit et se paist d’aultres choses qu’il ne scait 
point et qu’il ne cognoist point, ot il applique ses 
desirs et ses esperances, les prend en honneur et reve- 
rence, comme dict Cesar : Communi fit vitio nature, 
ut invisis, latitantibus atque incognitis rebus magis 
_confidamus, vehementiusque exterreamur ?. 


1. Epicure, considérant que les mortels ont a peu prés tout ce 
qui leur est nécessaire, et que cependant, avec des richesses, des 
honneurs, de la gloire, et des enfants bien nés, ils n’en sont pas 
moins en proie a mille chagrins intérieurs, et qu’ils ne peuvent 
s’empécher de gémir comme des esclaves dans les fers, comprit 
que tout le mal vient du vase méme, qui, corrompu d’avance, aigrit 
et altére ce qu’on y verse de plus précieux. LucrEcE, VI, 9. 

2. Il se faict, par un vice ordinaire de nature, que nous ayons et 
plus de fiance et plus de crainte des choses que nous n’avons pas 
veu, et qui sont cachees et incogneues. De Bello civili, II, 4. — C’est 
Montaigne qui traduit ainsi ce passage dans deux éditions de ses 
Essais, 1580 et 1588. C. 


CHAPITRE LIV 


DES VAINES SUBTILITEZ 


Il est de ces subtilitez frivoles et vaines, par le 
moyen desquelles les hommes cherchent quelquesfois 
de la recommendation : comme les poétes qui font des 
ouvrages entiers de vers commenceants par une mesme 
lettre; nous veoyons des ceufs, des boules, des ailes, 
des haches, faconnees anciennement par les Grecs 
avecques la mesure de leurs vers, en les allongeant 
ou accourcissant, en maniere qu’ils viennent a repre- 
senter telle ou telle figure : telle estoit la science de 
celuy qui s’amusa 4 compter en combien de sortes se 
pouvoient renger les lettres de l’alphabet, et y en 
trouva ce nombre incroyable qui se veoid dans Plu- 
tarque. Je treuve bonne l’opinion de celuy a qui on 
presenta un homme apprins a jecter de la main un 
grain de mil avecques telle industrie, que, sans faillir, 
il le passoit tousjours dans le trou d’une aiguille; et 
luy demanda lon, aprez, quelque present pour loyer 
d’une si rare suffisance : sur quoy il ordonna bien plai- 
samment, et justement, 4 mon advis, qu’on feist 
donner a cet ouvrier deux ou trois minots de mil, a 
fin qu’un si bel art ne demeurast sans exercice. C’est 
un tesmoignage merveilleux de la foiblesse de nostre 
jugement, qu’il recommende les choses par la rareté 
ou nouvelleté, ou encores par la difficulté, si la bonté 
et utilité n’y sont joinctes. 

Nous venons presentement de nous jouer chez moy, 
4 qui pourroit trouver plus de choses qui se teinssent 
par les deux bouts extremes : comme, Sire; c’est un 
tiltre qui se donne a la plus eslevee personne de nostre 
estat, qui est le Roy; et se donne aussi au vulgaire, 
comme aux marchands, et ne touche point ceulx 
d’entre eux. Les femmes de qualité, on les nomme 

Dames; les moyennes, Damoiselles; et Dames encores, 
celles de la plus basse marche. Les daiz qu’on estend 
sur les tables ne sont permis qu’aux maisons des 
princes, et aux tavernes. Democritus disoit que les 
dieux, et les bestes, avoient leurs sentiments plus aigus 
que les hommes, qui sont au moyen estage. Les 
Romains portoient mesme accoustrement les jours de 
dueil et les jours de feste. Il est certain que la peur 
extreme, et l’extreme ardeur de courage, troublent 
_egualement Je ventre et le laschent. Le saubriquet de 
Tremblant, duquel le douziesme roy de Navarre 
Sancho feut surnommé, apprend que la hardiesse, 
aussi bien que la peur, engendrent du tremoussement 
aux membres. Ceulx qui armoient ou luy, ou quelque 
aultre de pareille nature, a qui la peau frissonnoit, 
essayerent a le rasseurer, appetissants le dangier auquel 
il s’alloit jecter : « Vous me cognoissez mal, leur dict il; 
si ma chair savoit jusques ot mon courage la portera 
tantost, elle s’en transiroit tout a plat. » La foiblesse 
qui nous vient de froideur et desgoustement aux exer- 
cices de Venus, elle nous vient aussi d’un appetit trop 
vehement, et d’une chaleur desreglee. L’extreme froi- 
deur, et Vextreme chaleur, cuisent et rostissent : 
Aristote dict que les cueux de plomb se fondent et 
coulent de froid et de la rigueur de l’hyver, comme 
d’une chaleur vehemente. Le desir et la satieté rem- 
plissent de douleur les sieges au dessus et au dessoubs 
de la volupté. La bestise et la sagesse se rencontrent 
en mesme poinct de sentiment et de resolution 4 la 
souffrance des accidents humains. Les sages gour- 
mandent et commandent le mal, et les aultres l’igno- 
rent : ceulx cy sont, par maniere de dire, au deca des 
accidents; les aultres au dela, lesquels, aprez en avoir 
bien poisé et consideré les qualitez, les avoir mesurez 
et jugez tels qu’ils sont, s’eslancent au dessus par la 
force d’un vigoreux courage; ils les desdaignent et 
foulent aux pieds, ayants une ame forte et solide, 
contre laquelle les traicts de la fortune venants a 
donner, il est force qu’ils rejaillissent et s’esmoussent, 
trouvants un corps dans lequel ils ne peuvent faire 
impression : lordinaire et moyenne condition des 

hommes loge entre ces deux extremitez; qui est de 
ceulx qui apperceoivent les maux, les sentent, et ne 
les peuvent supporter. L’enfance et la decrepitude se 
rencontrent en imbecillité de cerveau; l’avarice et la 
profusion, en pareil desir d’attirer et d’acquerir. : 

Il se peult dire, avecques apparence, qu’il y a igno- 
rance abecedaire, qui va devant la-science : une aultre 
doctorale, qui vient aprez la science; ignorance que 
la science faict et engendre, tout ainsi comme elle 
desfaict et destruict la premiere. Des esprits simples, 
moins curieux et moins instruicts, il s’en faict de bons 
chrestiens, qui, par reverence et obeissance, croyent 
simplement, et se maintiennent soubs les loix. En la 
moyenne vigueur des esprits et moyenne capacité, 
s’engendre l’erreur des opinions; ils suyvent l’appa- 
rence du premier sens, et ont quelque tiltre d’inter- 
preter a niaiserie et bestise que nous soyons arrestez 
en Vancien train, regardants a nous qui n’y sommes 
pas instruicts par estude. Les grands esprits, plus rassis 
et clairvoyants, font un aultre genre de biencroyants; 
lesquels, par longue et religieuse investigation, pene- 
trent une plus profonde et abstruse lumiere ez Escrip- 
tures, et sentent le mysterieux et divin secret de nostre 
police ecclesiastique; pourtant en veoyons nous 
aulcuns estre arrivez 4 ce dernier estage par le second, 
avecques merveilleux fruict et confirmation, comme 
a extreme limite de la chrestienne intelligence, et 
jouir de leur victoire avecques consolation, actions de 
graces, reformation de meoeurs, et grande modestie. 
Et en ce reng n’entends je pas loger ces aultres qui, 
pour se purger du souspecon de leur erreur passee, et 
pour nous asseurer d’eulx, se rendent extremes, indis- 
crets et injustes a la conduicte de nostre cause, et la 
tachent d’infinis reproches de violence. Les paisans 
simples sont honnestes gents; et honnestes gents, les 
philosophes, ou, selon que nostre temps les nomme, des 
natures fortes et claires, enrichies d’une large instruc- 
tion de sciences utiles : les mestis, qui ont desdaigné 
le premier siege de l’ignorance des lettres, et n’ont peu 
joindre l’aultre (le cul entre deux selles, desquels je 
suis et tant d’aultres), sont dangereux, ineptes, impor- 

tuns; ceulx cy troublent le monde. Pourtant, de ma 
part, je me recule tant que je puis dans le premier et 
naturel siege, d’ou je me suis pour neant essayé de 
partir. 

La poésie populaire et purement naturelle a des 
naifvetez et graces, par ot elle se compare a la princi- 
pale beaulté de la poésie parfaicte, selon l’art; comme 
il se veoid ez villanelles de Gascoigne, et aux chan- 
sons qu’on nous rapporte des nations qui n’ont cognois- 
sance d’aulcune science, ny mesme d’escripture : la 
poésie mediocre, qui s’arreste entre deux, est des- 
daignee, sans honneur et sans prix. 

Mais parce que, aprez que le pas a esté ouvert a 
Vesprit, jay trouvé, comme il advient ordinairement, 
que nous avions prins pour un exercice malaysé et 
d’un rare subject, ce qui ne l’est aulcunement, et 
gu’aprez que nostre invention a esté eschauffee, elle 
descouvre un nombre infiny de pareils exemples, je 
n’en adjousteray que cettuy cy : Que si ces Essais 
estoient dignes qu’on en jugeast, il en pourroit advenir, 
aA mon advis, qu’ils ne plairoient gueres aux esprits 
communs et vulgaires, ny gueres aux singuliers et 
excellents; ceulx la n’y entendroient pas assez; ceulx 
cy y entendroient trop : ils pourroient vivoter en la 
moyenne region. 


GHAPIT RE. Va: 


DES SENTEURS 


Il se dict d’aulcuns, comme d’Alexandre le Grand, 
que leur sueur espandoit une odeur souefve, par 
quelque rare et extraordinaire complexion : de quoy 
Plutarque et aultres recherchent la cause. Mais la 
commune facon des corps est au contraire; et la meil- 
leure condition qu’ils ayent, c’est d’estre exempts de 
senteur : la doulceur mesme des haleines plus pures 
n’a rien de plus parfaict que d’estre sans aulcune odeur 
qui nous offense, comme sont celles des enfants bien 
sains. Voyla pourquoy, dict Plaute, 


Mulier tum bene olet, ubi nihil olet; 


«la plus exquise senteur d’une femme, c’est ne sentir 
rien. » Et les bonnes senteurs estrangieres, on a raison 
de les tenir pour suspectes a ceulx qui s’en servent, et 
destimer qu’elles soyent employees pour couvrir 
quelque defaut naturel de ce costé la. D’ot naissent 
ces rencontres des poétes anciens : C’est puir que 
sentir bon. 


Rides nos, Coracine, nil olentes : 
Malo, quam bene olere, nil olere '. 


Et ailleurs, 


Postume, non bene olet, qui bene semper olet ?. 


1. Tu te moques de moi, Coracinus, parce que je ne suis point 
parfumé; et moi, j’aime mieux ne rien sentir que de sentir bon. 
MARTIAL, VI, 55, 48. 

2. Celui qui sent toujours bon, Postumus, sent mauvais. MAR- 
TIAL, II, 12, 14. 

J’ayme pourtant bien fort 4 estre entretenu de bonnes 
senteurs; et hais oultre mesure les mauvaises, que je 
tire de plus loing que tout aultre : 


Namque sagacius unus odoror, 
Polypus, an gravis hirsutis cubet hircus in alis, 
Quam canis acer, ubi lateat sus’. 


Les senteurs plus simples et naturelles me semblent 
plus agreables. Et touche ce soing principalement 
les dames : en la plus espesse barbarie, les femmes 
scythes, aprez s’estre lavees, se saulpouldrent et 
encroustent tout le corps et le visage de certaine 
drogue qui naist en leur terroir, odoriferante; et pour 
approcher les hommes, ayants osté ce fard, elles s’en 
treuvent et polies et parfumees. Quelque odeur que 
ce soit, c’est merveille combien elle s’attache 4 moy, 
et combien j’ay la peau propre a s’en abruver. Celuy 
qui se plainct de nature, de quoy elle a laissé ?homme 
sans instrument a porter les senteurs au nez, a tort; 
car elles se portent elles mesmes : mais A moy par- 
ticulierement, les moustaches que j’ay pleines m’en 
servent; si j’en approche mes gants ou mon mouchoir, 
VYodeur y tiendra tout un jour : elles accusent le lieu 
d’ot. je viens. Les estroicts baisers de la jeunesse, 
savoureux, gloutons et gluants, s’y colloient aultre- 
fois, et s’y tenoient plusieurs heures aprez. Et si 
pourtant je me treuve peu subject aux maladies popu- 
laires, qui se chargent par la conversation, et qui 
naissent de la contagion de l’air; et me suis sauvé de 
celles de mon temps, de quoy il y en a eu plusieurs 
sortes en nos villes et en nos armees. On lit de Socrates, 
que, n’estant jamais party d’Athenes pendant plu- 
sieurs recheutes de peste qui la tormenterent tant 
de fois, luy seul ne s’en trouva jamais plus mal. 

Les medecins pourroient, ce crois je, tirer des 
odeurs plus d’usage qu’ils ne font; car j’ay souvent 
apperceu qu’elles me changent, et agissent en mes 


1. Mon odorat distingue les mauvaises odeurs plus subtilement 
qu’un chien d’excellent nez ne reconnoit la bauge du_ sanglier, 
Horace, Epod., 12, 4. 

esprits, selon qu’elles sont : qui me faict approuver 
ce qu’on dict, que l’invention des encens et parfums 
aux eglises, si ancienne et si espandue en toutes 
nations et religions, regarde a cela de. nous resjouir, 
esveiller et purifier le sens, pour nous rendre plus 
propres a la contemplation. 

Je vouldrois bien, pour en juger, avoir eu ma part 
de Vouvrage de ces cuisiniers qui scavent assaisonner 
les odeurs estrangieres avecques la saveur des viandes; 
comme on remarqua singulierement au service du roi 
de Thunes, qui de nostre aage print terre 4 Naples, 
pour s’aboucher avecques l’empereur Charles. On 
farcissoit ses viandes de drogues odoriferantes, de 
telle sumptuosité, qu’un paon et deux faisands se 
trouverent sur ses parties revenir a cent ducats, pour 
les apprester selon leur maniere; et quand on les des- 
peceoit, non la salle seulement, mais toutes les cham- 
bres de son palais, et les rues d’autour, estoient 
remplies d’une tressouefve vapeur, qui ne s’esva- 
nouissoit pas si soubdain. 

Le principal soing que j’aye 4 me loger, c’est de 
fuyr lair puant et poisant. Ces belles villes, Venise et 
Paris, alterent la faveur que je leur porte, par l’aigre 
senteur, l’une de son marais, l’aultre de sa boue. 


CHAPITRE LVI 


DES PRIERES 


Je propose des fantasies informes et irresolues, 
comme font ceulx qui publient des questions doub- 
teuses a desbattre aux escholes, non pour establir la 
verité, mais pour la chercher; et les soubmets au 
jugement de ceulx 4 qui il touche de regler, non seu- 
lement mes actions et mes escripts, mais encores mes 
pensees. Egualement m’en sera acceptable et utile la 
condemnation comme lapprobation, tenant pour 
absurde et impie, si rien se rencontre, ignoramment 
ou inadvertamment couché en cette rapsodie, con- 
traire aux sainctes resolutions et prescriptions de 
l’ Eglise catholique, apostolique ei romaine, en laquelle 
je meurs, et en laquelle je suis nay : et pourtant, me 
remettant tousjours 4 lauctorité de leur censure, qui 
peult tout sur moy, je me mesle ainsi temerairement 
a toute sorte de propos, comme icy. 

Je ne s¢ais si je me trompe; mais puisque, par une 
faveur particuliere de la bonté divine, certaine facon 
de priere nous a esté prescripte et dictee mot a mot 
par la bouche de Dieu, il m’a tousjours semblé que 
nous en debvions avoir l’usage plus ordinaire que 
nous n’avons; et, si j’en estois creu, 4 l’entree et 4 
issue de nos tables, A nostre lever et coucher, et a 
toutes actions particulieres ausquelles on a accous- 
tumé de mesler des prieres, je vouldrois que ce feust 
le Patenostre que les chrestiens y employassent, sinon 
seulement, au moins tousjours. L’ Eglise peult estendre 
et diversifier les prieres, selon le besoing de nostre 
instruction; car je scais bien que c’est tousjours 
mesme substance et mesme chose : mais on debvoit 
donner A celle 14 ce privilege, que le peuple l’eust 

continuellement en Ja bouche; car il est certain qu’elle 
dict tout ce qu’il fault, et qu’elle est trespropre a 
toutes occasions. C’est l’unique priere de quoy je me 
sers partout, et la repete au lieu d’en changer : d’ou 
il advient que je n’en ay aussi bien en memoire que 
celle 1a. 

J’avois presentement en la pensee, d’ol nous venoit 
cette erreur, de recourir 4 Dieu en touts nos desseings 
et entreprinses, et l’appeller 4 toute sorte de besoing, 
et en quelque lieu que nostre foiblesse veult de l’ayde, 
sans considerer si l’intention est juste ou injuste; et 
de escrier son nom et sa puissance, en quelque estat 
et action que nous soyons, pour vicieuse qu’elle soit. 
Tl est bien nostre seul et unique protecteur, et peult 
toutes choses 4 nous ayder : mais encores qu’il daigne 
nous honnorer de cette doulce alliance paternelle, il 
est pourtant autant juste, comme il est bon et comme 
il est puissant; mais il use bien plus souvent de sa 
justice que de son pouvoir, et nous favorise selon la 
raison d’icelle, non selon nos demandes. 

Platon,:en ses Loix, faict trois sortes d’injurieuse 
creance des dieux : 

« Qwil n’y en ayt point; — Quwils ne se meslent 
pas de nos affaires; — Qu’ils ne refusent rien A nos 
voeux, offrandes et sacrifices. » 

La premiere erreur, selon son advis, ne dura jamais 
immuable en homme, depuis son enfance jusques a 
sa vieillesse. 

Les deux suyvantes peuvent souffrir de la cons- 
tance. 

Sa justice et sa puissance sont inseparables : pour 
neant implorons nous sa force en une mauvaise cause. 
Il fault avoir l’ame nette, au moins en ce moment 
auquel nous le prions, et deschargee de passions 
vicieuses; aultrement nous luy presentons nous 
mesmes les verges de quoy nous chastier : au lieu de 
rabiller nostre faulte, nous la redoublons, presentants, 
a celuy 4 qui nous avons 4 demander pardon, une 
affection pleine d’irreverence et de haine. Voyla 
pourquoy je ne loue pas volontiers ceulx que je veois 
prier Dieu plus souvent et plus ordinairement, si les 

actions voisines de la priere ne me tesmoignent quelque 
amendement et reformation, 


Si, nocturnus adulter, 
Tempora santonico velas adoperta cucullo 1}. 


Et Vassiette d’un homme meslant 4 une vie exse- 
crable la devotion, semble estre aulcunement plus 
condemnable que celle d’un homme conforme 4a soy, 
et dissolu partout : pourtant refuse nostre Eglise 
touts les jours la faveur de son entree et societé aux 
meceurs obstinees 4 quelque insigne malice. Nous 
prions par usage et par coustume, ou, pour mieulx 
dire, nous lisons ou prononceons nos prieres; ce n’est 
enfin que mine : et me desplaist de veoir faire trois 
signes de croix au Benedicite, autant 4 Graces (et 
plus m’en desplaist il de ce que c’est un signe que 
jay en reverence et continuel usage, mesmement 
quand je baaille); et ce pendant, toutes les aultres 
heures du jour, les veoir occupees a la haine, |’avarice, 
Vinjustice : aux vices leur heure; son heure 4 Dieu, 
comme par compensation et composition. C’est 
miracle de veoir continuer des actions si diverses, 
d’une si pareille teneur, qu’il ne s’y sente point d’in- 
terruption et d’alteration, aux confins mesmes et 
passage de l’une 4a l’aultre. Quelle prodigieuse cons- 
cience se peult donner repos, nourrissant en mesme 
giste, d’une societé si accordante et si paisible, le 
crime et le juge? 

Un homme de qui la paillardise sans cesse regente 
la teste, et qui la juge tresodieuse a la vue divine, 
que dict il 4 Dieu quand il luy en parle? Il se ramene; 
mais soubdain il recheoit. Si Vobject de la divine 
justice et sa presence frappoient, comme il dict, et 
chastioient son ame; pour courte qu’en feust la peni- 
tence, la crainte mesme y rejecteroit si souvent sa 
pensee, qu’incontinent il se verroit maistre de ces 
vices qui sont habituez et acharnez en luy. Mais quoy ! 


1. Si, pour assouvir la nuit tes desirs adultéres, tu te couvres la 
téte d’une cape gauloise. JuvENAL, VIII, 144. 

ceulx qui couchent une vie entiere sur le fruict et 
emolument du peché qu’ils scavent mortel? combien 
avons nous de mestiers et vocations receues, de quoy 
Vessence est vicieuse? et celuy qui, se confessant a 
moy, me recitoit avoir, tout un aage, faict profession 
et les effects d’une religion damnable selon luy, et 
contradictoire a celle qu’il avoit en son coeur, pour 
ne perdre son credit et ’honneur de ses charges, com- 
ment pastissoit il ce discours en son courage? de quel 
langage entretiennent ils sur ce subject la justice 
divine? Leur repentance consistant en visible et 
maniable reparation, ils perdent et envers Dieu et 
envers nous le moyen de l’alleguer : sont ils si hardis 
de demander pardon, sans satisfaction et sans repen- 
tance? Je tiens que de ces premiers, il en va comme 
de ceulx icy; mais l’obstination n’y est pas si aysee 
a convaincre. Cette contrarieté et volubilité d’opi- 
nion si soubdaine, si violente, qu’ils nous feignent, 
sent pour moy son miracle : ils nous representent 
Vestat d’une indigestible agonie. 

Que l’imagination me sembloit fantastique de ceulx 
qui, ces annees passees, avoient en usage de reprocher 
a chascun, en qui il reluisoit quelque clarté d’esprit, 
professant la religion catholique, que c’estoit a feinte : 
et tenoient mesme, pour luy faire honneur, quoy qu’il 
dist par apparence, qu’il ne pouvoit faillir au dedans 
d’avoir sa creance reformee a4 leur pied! Fascheuse 
maladie, de se croire si fort, qu’on se persuade qu’il 
ne se puisse croire au contraire! et plus fascheuse 
encores, qu’on se persuade d’un tel esprit, qu’il pre- 
fere je ne scais quelle diSparité de fortune presente, 
aux esperances et menaces de la vie eternelle! Ils 
m’en peuvent croire : si rien eust deu tenter ma jeu- 
nesse, l’ambition du hazard et de la difficulté qui 
suyvoient cette recente entreprinse, y eust eu bonne 
part. 

Ce n’est pas sans grande raison, ce me semble, que 
l’Eglise deffend l’usage promiscue, temeraire et indis- 
cret, des sainctes et divines chansons que le sainct 
Esprit a dicté en David. Il ne fault mesler Dieu en nos 
actions, qu’avecques reverence et attention pleine 

d’honneur et de respect : cette voix est trop divine 
pour n’avoir aultre usage que d’exercer les poulmons 
et plaire 4 nos aureilles; c’est de la conscience qu’elle 
doibt estre produicte, et non pas de la langue. Ce 
n’est pas raison qu’on permette qu’un garson de bou- 
tique, parmy ses vains et frivoles pensements, s’en 
entretienne et s’en joue; ny n’est certes raison de 
veoir tracasser, par une salle et par une cuisine, le 
sainct livre des sacrez mysteres de nostre creance : 
cestoient aultrefois mysteres, ce sont a present 
desduits et esbats. Ce n’est pas en passant, et tumul- 
tuairement, qu’il faut manier un estude si serieux et 
venerable; ce doibt estre une action destinee et ras- 
sise, A laquelle on doibt tousjours adjouster cette 
preface de nostre office, Sursum corda, et y apporter 
le corps mesme disposé en contenance qui tesmoigne 
une particuliere attention et reverence. Ce n’est pas 
Yestude de tout le monde; c’est l’estude des personnes 
qui y sont vouees, que Dieu y appelle, les meschants, 
les ignorants, s’y empirent : ce n’est pas une histoire 
a conter; c’est une histoire a reverer, craindre, et 
adorer. Plaisantes gents, qui pensent l’avoir rendue 
palpable au peuple, pour l’avoir mise en langage 
populaire! Ne tient il qu’aux mots, quwils n’entendent 
tout ce qu’ils treuvent par escript? Diray je plus? 
pour l’en approcher de ce peu : ils len reculent; 
Vignorance pure,’et remise toute en aultruy, estoit 
bien plus salutaire et plus scavante que n’est cette 
science verbale et vaine, nourrice de presumption et 
de temerité. 

Je crois aussi que la liberté 4 chascun de dissiper 
une parole si religieuse et importante, a tant de sortes 
d’idiomes, a beaucoup plus de dangier que d’utiliteé. 
Les Juifs, les Mahometans, et quasi touts aultres, ont 
espousé et reverent le langage auquel originellement 
leurs mysteres avoient esté conceus : et en est def- 
fendue J’alteration et changement, non sans appa- 
rence. Scavons nous bien qu’en Basque, et en Bre- 
taigne, il y ayt des juges assez pour establir cette 
traduction faicte en leur langue? L’Eglise universelle 

n’a point de jugement plus ardu 4 faire, et plus 

solenne. En preschant et parlant, l’interpretation est 
vague, libre, muable, et d’une parcelle; ainsi ce n’est 
pas de mesme. 

L’un de nos historiens grecs accuse justement son 
siecle, de ce que les secrets de la religion chrestienne 
estoient espandus emmy la place, ez mains des 
moindres artisans; que chascun en pouvoit desbattre 
et dire selon son sens; et que ce nous debvoit estre 
grande honte, nous qui, par la grace de Dieu, jouis- 
sons des purs mysteres de la pieté, de les laisser pro- 
faner en la bouche de personnes ignorantes et popu- 
laires, veu que les Gentils interdisoient 4 Socrates, a 
Platon, et aux plus sages, de s’enquerir et parler des 
choses commises aux presbtres de Delphes : dict aussi 
que les factions des princes, sur le subject de la theo- 
logie, sont armees, non de zele, mais de cholere; que 
le zele tient de la divine raison et justice, se condui- 
sant ordonneement et modereement, mais qu’il se 
change en haine et envie, et produict, au lieu de fro- 
ment et de raisin, de livroye et des orties, quand il 
est conduict d’une passion humaine. Et justement 
aussi, cet aultre, conseillant V’empereur Theodose, 
disoit les disputes n’endormir pas tant les schismes 
de |’Eglise, que les esveiller, et animer les heresies; 
que pourtant il falloit fuyr toutes contentions et 
argumentations dialectiques, et se rapporter nuement 
aux prescriptions et formules de la foy establies par 
les anciens. Et Vempereur Andronicus, ayant ren- 
contré en son palais des principaulx hommes aux 
prinses de parole contre Lapodius, sur un de nos 
poincts de grande importance, les tansa, jusques a 
menacer de les jecter en la riviere s’ils continuoient. 
Les enfants et les femmes, en nos jours, regentent les 
hommes plus vieux et experimentez sur les loix eccle- 
siastiques : la oti la premiere de celles de Platon leur 
deffend de s’enquerir seulement de la raison des loix 
civiles, qui doibvent tenir lieu d’ordonnances divines; 
et permettant aux vieux d’en communiquer entre 
eulx, et avecques le magistrat, il adjouste : « Pourveu 
que ce ne soit pas en presence des jeunes, et personnes 
profanes. » 

Un evesque a laissé par escript, qu’en l’aultre bout 
du monde il y a une isle, que les anciens nommoient 
Dioscoride, commode en fertilité de toutes sortes 
d’arbres, fruicts, et salubrité d’air; de laquelle le 
peuple est chrestien, ayant des eglises et des autels 
qui ne sont parez que de croix sans aultres images, 
grand observateur de jeusnes et de festes, exact payeur 
de dismes aux presbtres, et si chaste, que nul d’eulx 
ne peult cognoistre qu’une femme en sa vie; au demou- 
rant, si content de sa fortune, qu’au milieu de la mer 
il ignore ’usage des navires, et si simple, que de la 
religion qu’il observe si soigneusement, il n’en entend 
un seul mot : chose incroyable 4 qui ne scauroit les 
paiens, si devots idolastres, ne cognoistre de leurs 
dieux que simplement le nom et la statue. L’ancien 
commencement de Menalippe, tragedie d’ Euripides, 
portoit ainsin, 


O Jupiter! car de toy rien sinon 
Je ne cognois seulement que le nom. 


J’ay veu aussy de mon temps faire plaincte d’aul- 
cuns escripts, de ce quils sont purement humains et 
philosophiques, sans meslange de theologie. Qui diroit 
au contraire, ce ne seroit pourtant sans quelque raison, 
Que la doctrine divine tient mieulx son reng a part, 
comme royne et dominatrice; Qu’elle doibt estre 
principale par tout, point suffragante et subsidiaire; 
et Qu’a l’adventure se prendroient les exemples a la 
grammaire, rhetorique, logique, plus sortablement 
d’ailleurs, que d’une si saincte matiere; comme aussi 
les arguments des theastres, jeux et spectacles publics; 
Que les raisons divines se considerent plus venerable- 
ment et reveremment seules, et en leur style, qu’ap- 
pariees aux discours humains; Qu’il se veoid plus 
souvent cette faulte, que les theologiens escrivent 
trop humainement, que cette aultre, que les huma- 
nistes escrivent trop peu theologalement; la philo- 
sophie, dict sainct Chrysostome, est pieca bannie de 
Veschole saincte comme servante inutile, et estimee 
indigne de veoir, seulement en passant de l’entree, 

le sacraire des saincts thresors de la doctrine celeste : 
Que le dire humain a ses formes plus basses, et ne se 
doibt servir de la dignité, majesté, regence, du parler 
divin. Je luy laisse, pour moy, dire serbis indiscipli- 
natis! Fortune, Destinee, Accident, Heur, et Mal- 
heur, et les Dieux, et aultres phrases, selon sa mode. 
Je propose les fantasies humaines, et miennes, sim- 
plement comme humaines fantasies, et separeement 
considerees; non comme arrestees et reglees par l’or- 
donnance celeste, incapable de doubte et d’alterca- 
tion; matiere d’opinion, non matiere de foy; ce que 
je discours selon moy, non ce que je crois selon Dieu; 
d’une facon laique, non clericale, mais tousjours tres- 
religieuse; comme les enfants proposent leurs essais 
instruisables, non instruisants. 

Et ne diroit on pas aussi sans apparence, que I|’or- 
donnance de ne s ’entremettre, que bien reserveement, 
d’escrire de la religion 4 touts aultres qu’a ceulx qui 
en font expresse profession, n’auroit pas faulte de 
quelque image d’utilité et de justice; et 4 moy avec- 
ques, peut estre, de m’en taire? On m’a dict que 
ceulx mesmes qui ne sont pas des nostres, deffendent 
pourtant entre eulx l’usage du nom de Dieu en leurs 
propos communs; ils ne veulent pas qu’on s’en serve 
par une maniere d’interjection ou d’exclamation, ny 
pour. tesmoignage, ny pour comparaison : en quoy 
je treuve qu’ils ont raison; et en quelque maniere 
que ce soit que nous appellons Dieu a nostre com- 
merce et societé, il fault que ce soit serieusement et 
religieusement. 

Il y a, ce me semble en Xenophon, un tel discours 
ou il montre que nous debvons plus rarement prier 
Dieu, d’autant qu’il n’est pas aysé que nous puissions 
si souvent remettre nostre ame en cette assiette 
reglee, reformee et devotieuse, ot il fault qu’elle soit 
pour ce faire : aultrement nos prieres ne sont pas 
seulement vaines et inutiles, mais vicieuses. « Par- 
donne nous, disons nous, comme nous pardonnons a 


1. En termes vulgaires et non approuvés. SAINT AUGUSTIN, de 
Civil. Dei, X, 29. 

ceulx qui nous ont offensez : » que disons nous par 1a, 
sinon que nous luy offrons nostre ame exempte de 
vengeance et de rancune? Toutesfois nous invoquons 
Dieu et son ayde au complot de nos faultes, et le 
convions a linjustice : 


Que, nisi seductis, nequeas committere divis? : 


Vavaricieux le prie pour la conservation vaine et 
superflue de ses thresors : l’ambitieux, pour ses vic- 
toires et conduicte de sa fortune; le voleur l’employe 
a son ayde, pour franchir le hazard et les difficultez 
qui s’opposent a l’execution de ses meschantes entre- 
prinses, ou le remercie de Vaysance qu’il a trouvé a 
desgosiller un passant; au pied de la maison qu’ils 
vont escheller ou petarder, ils font leurs prieres, l’in- 
tention et Vesperance pleine de cruauté, de luxure, 
et d’avarice. 


Hoc ipsum, quo tu Jovis aurem impellere tentas, 
“Dic agedum Staio : Proh Juppiter! o bone, clamet, 
Juppiter! At sese non clamet Juppiter ipse *? 


La royne de Navarre Marguerite recite d’un jeune 
prince, et, encores qu’elle ne le nomme pas, sa gran- 
deur V’a rendu cognoissable assez, qu’allant a une 
assignation amoureuse, et coucher avecques la femme 
d’un advocat de Paris, son chemin s’addonnant au 
travers d’une eglise, il ne passoit jamais en ce lieu 
sainct, allant ou retournant de son entreprinse, qu’il 
ne feist ses prieres et oraiscns. Je vous laisse 4 juger, 
lame pleine de ce beau pensement, a quoy il employoit 
la faveur divine. Toutesfois elle allegue cela pour un 
tesmoignage de singuliere devotion. Mais ce n’est pas 
par cette preuve seulement qu’on pourroit verifier 


1. En demandant des choses qu’on ne peut dire aux dieux qu’en 
les prenant a part. PersE, II, 4: 

2. Dis a Staius ce que tu voudrois obtenir de Jupiter : « Grand 
Jupiter ! s’écriera Staius, peut-on vous faire de telles demandes? » 
Et tu crois que Jupiter lui-méme ne dira pas comme Staius? PERSE, 


II, 21. 

que les femmes ne sont gueres propres a traicter les 
matieres de la theologie. 

Une vraye priere et une religieuse reconciliation de 
nous a Dieu, elle ne peult tumber en une ame impure 
et soubmise, lors mesme, a la domination de Satan. 
Celuy qui appelle Dieu 4 son assistance pendant qu’il 
est dans le train du vice, il faict comme le coupeur 
de bourse qui appelleroit la justice a son ayde, ou 
comme ceulx qui produisent le nom de Dieu en tes- 
moignage de mensonge. 


Tacito mala vota susurro 
Concipimus '. 


Il est peu d’hommes qui osassent mettre en evidence 
les requestes secrettes qu’ils font a Dieu : 


Haud cuivis promptum est, murmurque, humilesque susurros 
‘Yollere de templis, et aperto vivere voto? : 


voila pourquoy les pythagoriens vouloient qu’elles 
fussent publicques et ouies d’un chascun; a4 fin qu’on 
ne le requist de chose indecente et injuste, comme 
celuy la, 
Clare quum dixit, Apollo! 

Labra movet, metuens audiri : « Pulchra Laverna, 

Da mihi fallere, da justum sanctumque videri; 

Noctem peccatis, et fraudibus objice nubem *. » 


Les dieux punirent griefvement les iniques voeux 
d’CEdipus, en les luy octroyant : il avoit prié que ses 
enfants vuidassent entre eulx, par armes, la succes- 
sion de son estat; il feut si miserable de se veoir 


1. Nous murmurons a voix basse des priéres criminelles, Lucarn, 
V, 104. 

2. Il est peu d’hommes qui n’aient pas besoin de prier A voix 
basse, et qui puissent exprimer tout haut les vceux qu’ils adressent 
aux dieux. PErsgE, II, 6. 

3. Qui, aprés avoir invoqué Apollon 4 haute voix, ajoute aussitét 
tout bas, en remuant a peine les lévres : « Belle Laverne, donne-moi 
les moyens de tromper, et de passer pour un homme de bien; couvre 
d’un nuage épais, d’une nuit obscure, mes secrétes friponneries. » 
Horace, Epist., I, 16, 59. 

prins au mot. Ii ne fault pas demander que toutes 
choses suyvent nostre volonté, mais qu’elle suyve 
la prudence. 

Il semble, 4 la verité, que nous nous servons de nos 
prieres comme d’un jargon, et comme ceulx qui 
employent les paroles sainctes et divines a des sor- 
celleries et effects magiciens; et que nous facions 
nostre compte que ce soit de la contexture, ou son, 
ou suitte des mots, ou de nostre contenance, que 
despende leur effect : car ayants l’ame pleine de 
concupiscence, non touchee de repentance ny d’aul- 
cune nouvelle reconciliation envers Dieu, nous luy 
allons presenter ces paroles que la memoire preste a 
nostre langue, et esperons en tirer une expiation de 
nos faultes. Il n’est rien si aysé, si doulx et si favo- 
rable que la loy divine : elle nous appelle a soy, ainsi 
faultiers et detestables comme nous sommes; elle 
nous tend les bras, et nous receoit en son giron pour 
vilains, ords et bourbeux que nous soyons et que 
nous ayons a estre a ladvenir : mais encores, en 
recompense, la fault il regarder de bon ceil; encores 
fault il recevoir ce pardon avecques action de graces; 
et au moins, pour cet instant que nous nous adres- 
sons A elle, avoir l’ame desplaisante de ses faultes, et 
ernnemie des passions qui nous ont poulsé a |’offenser. 
Ny les dieux, ny les gents de bien, dict Platon, n’ac- 
ceptent le present d’un meschant. 


Immunis aram si tetigit manus, 
Non sumptuosa blandior hostia, 
Mollivit aversos Penates 

Farre pio, et saliente mica’. 


1. Que des mains innocentes touchent I’autel, elles apaisent aussi 
sQrement les dieux Pénates avec un gateau de fleur de farine et 
quelques grains ‘de sel, qu’en immolant de riches victimes. Horace, 


Od), ATE, 23517. 

DE L’AAGE 


Je ne puis recevoir la fagon de quoy nous establis- 
sons la duree de nostre vie. Je veois que les sages 
V’accourcissent bien fort, au prix de la commune 
opinion. « Comment, dict le jeune Caton a ceulx qui 
le vouloient empescher de se tuer, suis je 4 cette heure 
en aage ow l’on me puisse reprocher d’abandonner 
trop tost la vie? » Si n’avoit il que quarante et huict 
ans. Il estimoit cet aage la bien meur et bien advancé, 
considerant combien peu d’hommes y arrivent. Et 
ceulx qui s’entretiennent de ce que je ne scais quel 
cours, quils nomment naturel, promet quelques 
années au dela; ils le pourroient faire, s’ils avoient 
privilege qui les exemptast d’un si grand nombre 
d’accidents ausquels chascun de nous est en bute par 
une naturelle subjection, qui peuvent interrompre ce 
cours qu’ils se promettent. Quelle resverie est ce de 
s’attendre de mourir d’une defaillance de forces que 
l’extreme vieillesse apporte, et de se proposer ce but 
A nostre duree? veu que c’est l’espece de mort la plus 
rare de toutes, et la moins en usage. Nous l’appellons 
seule, naturelle; comme si c’estoit contre nature de 
veoir un homme se rompre le col d’une cheute, s’es- 
touffer d’un naufrage, se laisser surprendre a la peste 
ou a une pleuresie; et comme si nostre condition 
ordinaire ne nous presentoit 4 touts ces inconvenients. 
Ne nous flattons pas de ces beaux mots : on doibt 4 
Vadventure appeller plustost naturel ce qui est general, 
commun et universel. 

Mourir de vieillesse, c’est une mort rare, singuliere 
et extraordinaire, et d’autant moins naturelle que 
les aultres; c’est la derniere et extreme sorte de 
mourir : plus elle est esloingnee de nous, d’autant 

elle est moins esperable. C’est bien la borne au dela 
de laquelle nous n’irons pas, et que la loy de nature a 
prescript pour n’estre point oultrepassee : mais c’est 
un sien rare privilege de nous faire durer jusques 14; 
c’est une exemption qu’elle donne par faveur parti- 
culiere 4 un seul, en l’espace de deux ou trois siecles, 
le deschargeant des traverses et difficultez qu’elle a 
jecté entre deux en cette longue carriere. Par ainsi, 
mon opinion est de regarder que l’aage auquel nous 
sommes arrivez, c’est un aage auquel peu de gents 
arrivent. Puisque d’un train ordinaire les hommes 
ne viennent pas jusques 1a, c’est signe que nous 
sommes bien avant; et puisque nous avons passé les 
limites accoustumez, qui est la vraye mesure de nostre 
vie, nous ne debvons esperer d’aller gueres oultre : 
ayant eschappé tant d’occasions de mourir ow nous 
veoyons tresbucher le monde, nous debvons reco- 
gnoistre qu’une fortune extraordinaire, comme celle 1a 
qui nous maintient, et hors de usage commun, ne 
nous doibt gueres durer. 

C’est un vice des loix mesmes d’avoir cette faulse 
imagination; elles ne veulent pas qu’un homme soit 
capable du maniement de ses biens, qu’il n’ayt vingt 
et cing ans : et 4 peine conservera il jusques lors le 
maniement de sa vie. Auguste retrencha cing ans des 
anciennes ordonnances romaines, et déclara qu’il 
suffisoit 4 ceulx qui prenoient charge de judicature 
d’avoir trente ans. Servius Tullius dispensa les che- 
valiers qui avoient passé quarante sept ans, des 
courvees de la guerre : Auguste les remeit 4 quarante 
et cing. De renvoyer les hommes au sejour avant 
cinquante cing ou soixante ans, il me semble n’y 
avoir pas grande apparence. Je serois d’advis qu’on 
estendist nostre vocation et occupation autant qu’on 
pourroit, pour la commodité publicque : mais je treuve 
la faulte en l’aultre costé, de ne nous y embesongner 
pas assez tost. Cettuy cy avoit esté juge universe] 
du monde a dix neuf ans; et veult que, pour juger de 
la place d’une gouttiere, on en ayt trente. 

Quant a moy, j’estime que nos ames sont desnouees, 
a vingt ans, ce qu’elles doivent estre, et qu’elles pro- 


aN 

mettent tout ce qu’elles pourront : jamais ame, qui 
n’ayt donné, en cet aage la, arrhe bien evidente de 
sa force, n’en donna depuis la preuve. Les qualitez et 
vertus naturelles produisent dans ce terme la, ou 
jamais, ce qu’elles ont de vigoreux et de beau : 


Si Pespine non picque quand nai, 
A pene que picque jamai’, 


disent ils en Daulphiné. De toutes les belles actions 
humaines qui sont venues a ma cognoissance, de 
quelque sorte qu’elles soyent, je penserois en avoir 
plus grande part 4 nombrer en celles qui ont été 
produictes, et aux siecles anciens et au nostre, avant 
l’aage de trente ans, que aprez : ouy, en la vie des 
mesmes hommes souvent. Ne le puis je pas dire en 
toute seureté de celles de Hannibal, et de Scipion son 
grand adversaire? la belle moitié de leur vie, ils la 
vescurent de la gloire acquise en leur jeunesse : grands 
hommes depuis au prix de touts aultres, mais nulle- 
ment au prix d’eulx mesmes. Quant A moy, je tiens 
pour certain que, depuis cet aage, et mon esprit et 
mon corps ont plus diminué qu’augmenté et plus 
reculé que advancé. Il est possible qu’a ceulx qui 
employent bien le temps, la science et l’experience 
croissent avecques la vie; mais la vivacité, la promp- 
titude, la fermeté, et aultres parties bien plus nostres, 


plus importantes et essentielles, se fanissent et s’allan- 
guissent. 


Ubi jam validis quassatum est viribus evi 
Corpus, et obtusis ceciderunt viribus artus, 
Claudicat ingenium, delirat linguaque, mensque *. 


Tantost c’est le corps qui se rend le premier a la 
vieillesse, parfois aussi c’est ’ame: et en ay assez veu 
qui ont eu la cervelle affoiblie avant l’estomach et 


1. Si l’épine ne pique point en naissant, a peine piquera-t-elle 
jamais. 

2. Lorsque l’effort puissant des années a courbé le corps et usé 
les ressorts d’une machine épuisée, le jugement chancelle, l’esprit 
~obscurcit, la langue bégaie. Lucr&ce, III, 452. 

les jambes; et d’autant que c’est un mal peu sensible 
A qui le souffre, et d’une obscure montre, d’autant 
est il plus dangereux. Pour ce coup, je me plains des 
loix, non pas de quoy elles nous laissent trop tard a 
la besongne, mais de quoy elles nous y employent 
trop tard. I] me semble que considerant la foiblesse de 
nostre vie, et A combien d’escueils ordinaires et natu- 
rels elle est exposee, on n’en debvroit pas faire si 
grande part a la naissance, a l’oysifveté, et 4 l’appren- 
tissage. 


ESSAIS DE MONTAIGNE, T. II, 3 


LIVRE SECOND 


CHAPITRE PREMIER 


DE L’INCONSTANCE DE NOS ACTIONS 


N 


Ceulx qui s’exercent a contrerooller les actions 
humaines, ne se treuvent en aulcune partie si empes- 
chez, qu’a les rapiecer et mettre 4 mesme lustre; car 
elles se contredisent communeement de si estrange 
facgon, qu’il semble impossible qu’elles soyent parties 
de mesme boutique. Le jeune Marius se treuve tantost 
fils de Mars, tantost fils de Venus : le pape Boniface 
huictiesme entra, dict on, en sa charge comme un 
regnard, s’y porta comme un lion, et mourut comme 
un chien : et qui croiroit que ce feust Neron, cette 
vraye image de cruauté, qui, comme on luy presenta 
a signer, suyvant le style, la sentence d’un criminel 
condemné, eust respondu, « Pleust A Dieu que je 
n’eusse jamais sceu escrire! » tant le cceur luy serroit 
de condemner un homme a mort! Tout est si plein de 
tels exemples, voire chascun en peult tant fournir a 
soy mesme, que je treuve estrange de veoir quelques- 
fois: des gents d’entendement se mettre en peine 
d’assortir ces pieces; veu que l’irresolution me semble 
le plus commun et apparent vice de nostre nature : 
tesmoing ce fameux verset de Publius le farceur, 


Malum consilium est, quod mutari non potest*. 


Il y a quelque apparence de faire jugement d’un 
homme par les plus communs traicts de sa vie; mais, 


1. C’est un mauvais plan que celui qu’on ne peut changer. Ex 
Publii Mimis, apud A. GELL., XVII, 14. 

veu la naturelle instabilité de nos moeurs et opinions, 
il m’a semblé souvent que les bons aucteurs mesmes 
ont tort de s’opiniastrer 4 former de nous une constante 
et solide contexture : ils choisissent un air universel; 
et, suyvant cette image, vont rengeant et interpre- 
tant toutes les actions d’un personnage; et, s’ils ne 
les peuvent assez tordre, les renvoyent a la dissimu- 
lation. Auguste leur est eschappé; car il se treuve en 
cet homme une varieté d’actions si apparente, soub- 
daine et continuelle, tout le cours de sa vie, qu’il 
s’est faict lascher entier, et indecis, aux plus hardis 
juges. Je crois, des hommes, plus malayseement la 
constance, que toute aultre chose, et rien plus aysee- 
ment que l’inconstance. Qui en jugeroit en detail et 
distinctement, piece A piece, rencontreroit plus sou- 
vent a dire vray. En toute l’ancienneté, il est malaysé 
de choisir une douzaine d’hommes qui ayent dressé 
leur vie 4 un certain et asseuré train, qui est le prin- 
cipal but de la sagesse : car, pour la comprendre 
toute en un mot, dict un ancien, et pour embrasser 
en une toutes les regles de nostre vie, « C’est vouloir, 
et ne vouloir pas, tousjours mesme chose : je ne 
daigmerois, dict il, adjouster, pourveu que la volonté 
soit juste; car si elle n’est juste, il est impossible 
qu’elle soit tousjours une. » De vray, j’ai aultrefois 
apprins que le vice n’est que desreglement et faulte 
de mesure; et par consequent il est impossible d’y 
attacher la constance. C’est un mot de Demosthenes, 
dict on, « que le commencement de toute vertu, c’est 
consultation et deliberation; et la fin et perfection, 
constance. » Si, par discours, nous entreprenions 
certaine voye, nous la prendrions la plus belle; mais 
nul n’y a pensé : 


Quod petiit, spernit; repetit quod nuper omisit; 
/Estuat, et vite disconvenit ordine toto. 


Nostre fagon ordinaire, c’est d’aller aprez les incli- 
1. Il quitte ce qu’il vouloit avoir; il retourne a ce qu’il a quitté; 


toujours flottant, il se contredit sans cesse lui-méme. Horace, 
Epist., I, 1, 98. 

nations de nostre appetit, 4 gauche, 4 dextre, contre 
mont, contre bas, selon que le vent des occasions nous 
emporte. Nous ne pensons ce que nous voulons, qu’a 
Vinstant que nous le voulons; et changeons comme 
cet animal qui prend la couleur du lieu ot on le 
couche. Ce que nous avons a cette heure proposé, nous 
le changeons tantost; et tantost encores retournons 
sur nos pas : ce n’est que bransle et inconstance; 


Ducimur, ut nervis alienis mobile lignum ?. 


Nous n’allons pas; on nous emporte : comme les 
choses qui flottent, ores doulcement, ores avecques 
violence, selon que l’eau est ireuse ou bonasse; 


Nonne videmus, / 
Quid sibi quisque velit, nescire, et querere semper; 
Commutare locum, quasi onus deponere possit *? 


chasque jour, nouvelle fantasie; et se meuvent nos 
humeurs avecques les mouvements du temps : 


Tales sunt hominum mentes, quali pater ipse 
Juppiter auctiferas lustravit lumine terras °. 


Nous flottons entre divers advis; nous ne voulons 
rien librement, rien absoluement, rien constamment. 
A qui auroit prescript et estably certaines loix et 
certaine police en sa teste, nous verrions tout par 
tout en sa vie reluire une equalité de mceurs, un ordre 
et une relation infaillible des unes choses aux aultres 
(Empedocles remarquoit cette difformité aux Agri- 
gentins, qu’ils s’abandonnoient aux delices comme 
s’ils avoient lendemain a mourir, et bastissoient comme 
si jamais ils ne debvoient mourir) : le discours en 


1. Nous nous laissons conduire comme Il’automate suit la corde 
qui le dirige. Horace, Sat., II, 7, 82. 

2. Ne voyons-nous pas que l’homme cherche toujours, sans savoir 
ce qu’il désire? et qu’il change sans cesse de place, comme s’il 
pouvoit se délivrer ainsi du fardeau qui l’accable? Lucré&ce, III, 
1070. 

3. Les pensers des mortels, et leur deuil, et leur joie, 

Changent avec les jours que le ciel leur envoie. 

seroit bien aysé A faire; comme il se veoid du jeune 
Caton : qui en a touché une marche’, a tout touché; 
c’est une harmonie de sons tresaccordants, qui ne 
se peult desmentir. A nous, au rebours, autant d’ac- 
tions, autant fault il de jugements particuliers. Le plus 
seur, A mon opinion, seroit de les rapporter aux cir- 
constances voisines, sans entrer en plus longue 
recherche, et sans en conclure aultre consequence. 

Pendant les desbauches de nostre pauvre estat, on 
me rapporta qu’une fille, de bien prez de 1a ou j’estois, 
s’estoit precipitee du hault d’une fenestre pour eviter 
la force d’un belitre de soldat, son hoste : elle ne 
s’estoit pas tuee a la cheute, et, pour redoubler son 
entreprinse, s’estoit voulu donner d’un coulteau par 
la gorge, mais on l’en avoit empeschee : toutesfois, 
aprez s’y estre bien fort blecee, elle mesme confessoit 
que le soldat ne l’avoit encores pressee que de requestes, 
solicitations et presents, mais qu’elle avoit eu peur 
qu’enfin il en veinst 4 la contraincte : et la dessus les 
paroles, la contenance, et ce sang tesmoing de sa vertu, 
a la vraye facon d’une aultre Lucrece. Or, j’ai sceu, 
a la verité, qu’avant et depuis elle avoit esté garse 
de non si difficile composition. Comme dict le conte, 
« Tout beau et honneste que vous estes, quand vous 
aurez failly vostre poincte, n’en concluez pas incon- 
tinent une chasteté inviolable en vostre maistresse; 
ce n’est pas a dire que le muletier n’y treuve son 
heure. » 

Antigonus, ayant prins en affection un de ses sol- 
dats pour sa vertu et vaillance, commanda 4a ses 
medecins de le panser d’une maladie longue et inte- 
rieure qui l’avoit tormenté long-temps; et s’apperce- 
vant, aprez sa guarison, qu’il alloit beaucoup plus 
froidement aux affaires, luy demanda qui ]’avoit ainsi 
changé et encouardy. « Vous mesme, sire, luy respon- 
dict il, m’ayant deschargé des maulx pour lesquels 
je ne tenois compte de ma vie. » Le soldat de Lucullus, 


1. Crest-a-dire celui qui a posé le doigt sur une des touches du 
clavier les a fait résonner toutes. On donnoit autrefois le nom de 
marches aux touches du clavier des orgues, etc. A. D. 


| 

ayant esté desvalisé par les ennemis, feit sur eulx, pour 
se revencher, une belle entreprinse : quand il se feut 
remplumé de sa perte, Lucullus, l’ayant prins en bonne 
opinion, l’employoit 4 quelque exploict hazardeux, 
par toutes les plus belles remonstrances de quoy il 
se pouvoit adviser; 


Verbis, que timido quoque possent addere mentem *. 


« Employez y, respondict il, quelque miserable soldat 
desvalisé; » 
Quantum vis rusticus : Ibit, 
Ibit eo, quo vis, qui zonam perdidit, inquit *; 


et refusa resolument d’y aller. Quand nous lisons que 
Mahomet, ayant oultrageusement rudoyé Chasan, 
chef de ses janissaires, de ce qu’il veoyoit sa troupe 
enfoncee par les Hongres, et luy se porter laschement 
au combat; Chasan alla, pour toute response, se ruer 
furieusement, seul, en l’estat qu’il estoit, les armes 
au poing, dans le premier corps des ennemis qui se 
presenta, ou il feut soubdain englouty : ce n’est, a 
Vadventure, pas tant justification que radvisement; 
ny tant prouesse naturelle, qu’un nouveau despit. 
Celuy que vous vistes hier si avantureux, ne trouvez 
pas estrange de le veoir aussi poltron le lendemain; 
ou la cholere, ou la necessité, ou la compaignie, ou le 
vin, ou le son d’une trompette, luy avoit mis le coeur 
au ventre : ce n’est pas un coeur ainsi formé par dis- 
cours, ces circonstances le luy ont fermy : ce n’est 
pas merveille si le voyla devenu aultre, par aultres 
circonstances contraires. Cette variation et contradic- 
tion qui se veoid en nous, si souple, a faict que aulcuns 
nous songent deux ames, d’aultres deux puissances, 
qui nous accompaignent et agitent chascune a sa 
mode, vers le bien l’une, ]’aultre vers le mal; une si 
brusque diversité ne se pouvant bien assortir a un 


subject simple. 


1. En termes capables d’inspirer du courage au plus timide. 


Horace, Epist., II, 2, 36. : 
2. Tout grossier qu’il étoit, il répondit ; « Ira la qui aura perdu 


sa bourse. » Horace, £pisi,, II, 2, 39. 

Non seulement le vent des accidents me remue 
selon son.inclination, mais en oultre je me remue et 
trouble moy mesme par l’instabilité de ma posture; et 
qui y regarde primement, ne se treuve gueres deux 
fois en mesme estat. Je donne 4 mon ame tantost un 
visage, tantost un aultre, selon le costé ot je la couche. 
Si je parle diversement de moy, c’est que je me 
regarde diversement; toutes les contrarietez s’y 
treuvent selon quelque tour et en quelque facon; 
honteux, insolent; chaste, luxurieux; bavard, taci- 
turne; laborieux, delicat; ingenieux, hebeté; chagrin, 
debonnaire; menteur, veritable; scavant, ignorant; et 
liberal, et.avare, et prodigue : tout cela je le veois en 
moy aulcunement, selon que je me vire; et quiconque 
s’estudie bien attentifvement, treuve en soy, voire et 
en son jugement mesme, cette volubilité et discor- 
dance. Je n’ay rien 4 dire de moy entierement, sim- 
plement et solidement, sans confusion et sans mes- 
lange, ny en un mot : Distinguo, est le plus universel 
membre de ma logique. 

Encores que je sois tousjours d’advis de dire du 
bien le bien, et d’interpreter plutost en bonne part 
les choses qui le peuvent estre, si est ce que l’estran- 
geté de nostre condition porte que nous soyons souvent, 
par le vice mesme, poulsez a bien faire; si le bien faire 
ne se jugeoit par la seule intention : par quoy un faict 
courageux ne doibt pas conclure un homme vaillant, 
celuy qui le seroit bien a poinct, il le seroit tousjours 
et a toutes occasions. Si c’estoit une habitude de 
vertu, et non une saillie, elle rendroit un homme 
pareillement resolu a touts accidents; tel seul, qu’en 
compaignie; tel en camp clos, qu’en une battaille; car, 
quoy qu’on die, il n’y a pas aultre vaillance sur le 
pavé, et aultre au camp; aussi courageusement por- 
teroit il une maladie en son lict, qu’une bleceure au 
camp; et ne craindroit non plus la mort en sa maison, 
qu’en un assault : nous ne verrions pas un mesme 
homme donner dans la bresche, d’une brave asseu- 
rance, et se tormenter aprez, comme une femme, de 
la perte d’un procez ou d’un fils : quand, estant lasche 
a linfamie, il est ferme 4 la pauvreté; quand, estant 

mol contre les razoirs des barbiers, il se treuve roide 
contre les espees des adversaires : l’action est louable, 
non pas l’homme. Plusieurs Grecs, dict Cicero, ne 
peuvent veoir les ennemis, et se treuvent constants 
aux maladies; les Cimbres et les Celtiberiens, tout au 
rebours. Nihil enim potest esse xquabile, quod non a 
certa ratione proficiscatur}. 11 n’est point de vaillance 
plus extreme en son espece, que celle d’Alexandre; 
mais elle n’est qu’en espece, ny assez pleine par tout, 
et universelle. Toute incomparable qu’elle est, si a 
elle encores ses taches : qui faict que nous le veoyons 
se troubler si eperduement aux plus legiers souspecons 
qu’il prend des machinations des siens contre sa vie, 
et se porter en cette recherche d’une si yvehemente 
et indiscrette injustice, et d’une crainte qui subvertit 
sa raison naturelle. La superstition aussi de quoy il 
estoit si fort attainct, porte quelque image de pusilla- 
nimité : et ?excez de la penitence qu’il feit du meurtre 
de Clitus, est aussi tesmoignage de l’inequalité de son 
courage. Nostre faict, ce ne sont que pieces rapportees, 
et voulons acquerir un honneur a faulses enseignes. 
La vertu ne veult estre suyvie que pour elle mesme; et 
si on emprunte parfois son masque pour aultre occa- 
sion, elle nous l’arrache aussitost du visage. C’est une 
vifve et forte teincture, quand l’ame en est une fois 
abbruvee; et qui ne s’en va, qu’elle n’emporte la 
piece. Voyla pourquoy, pour juger d’un homme, il 
fault suyvre longuement et curieusement sa trace : 
si la constance ne s’y maintient de son seul fondement, 
cui vivendi via considerata atque provisa est?; si la 
varieté des occurrences luy faict changer de pas (je 
dis de voye, car le pas s’en peult ou haster, ou appe- 
santir), laissez le courre; celuy la s’en va avau le vent, 
comme dict la devise de nostre Talebot. 

Ce n’est pas merveille, ce dict un ancien, que le 
hazard puisse tant sur nous, puisque nous vivons par 


1. Pour avior une conduite uniforme, il faut partir d’un principe 


invariable. CictRon, Tusc. quest., II, 27. C. 
2. De sorte qu’il suive, sans jamais s’écarter, la route qu’il s’est 


choisie. Cickron, Paradoz., V, 1. 


‘ mS bier com Wh f 

hazard. A qui n’a dressé en gros sa vie 4 une certaine 
fin, il est impossible de disposer les actions particu- 
lieres : il est impossible de renger les pieces, 4 qui 
n’a une forme du total en sa teste : A quoy faire la 
provision des couleurs, 4 qui ne scait ce qu’il a a 
peindre? Aulcun ne faict certain desseing de sa vie, 
et n’en deliberons qu’a parcelles. L’archer doibt pre- 
mierement scavoir ow il vise, et puis y accommoder 
la main, l’arc, la chorde, la flesche, et les mouvements : 
nos conseils fourvoyent parce qu’ils n’ont pas d’adresse 
et de but : nul vent ne faict, pour celuy qui n’a point 
de port destiné. Je ne suis pas d’advis de ce jugement 
qu’on feit pour Sophocles, de l’avoir argumenté suffi- 
sant au maniement des choses domestiques, contre 
Vaccusation de son fils, pour avoir veu l’une de ses 
tragedies; ny ne treuve la conjecture des Pariens, 
envoyez pour reformer les Milesiens, suffisante 4 la 
consequence quils en tirerent : visitants Visle, ils 
remarquoient les terres mieulx cultivees et maisons 
champestres mieulx gouvernees; et, ayants enregistré 
le nom des maistres d’icelles, comme ils eurent faict 
l’assemblee des citoyens en la ville, ils nommerent ces 
maistres 14 pour nouveaux gouverneurs et magistrats; 
jugeants que, soigneux de leurs affaires privees, ils 
le seroient des publicques. Nous sommes touts de 
lopins, et d’une contexture si informe et diverse, que 
chasque piece, chasque moment, faict son jeu; et 
' se treuve autant de difference de nous 4 nous mesmes, 
que de nous a aultruy : Magnam rem puta, unum 
hominem agere}. Puisque l’ambition peult apprendre 
aux hommes et la vaillance, et la temperance, et la 
liberalité, voire et la justice; puisque l’avarice peult 
planter au courage d’un garson de boutique, nourri a 
Vombre et a l’oysifveté, l’asseurance de se jecter, si 
loing du foyer domestique, ala mercy des. vagues et de 
Neptune courroucé, dans un fraile bateau; et qu’elle 
apprend encores la discretion et la prudence; et que 
Venus mesme fournit de resolution et de hardiesse la 


1. Soyez persuadé qu’il est bien difficile d’étre toujours le méme 
homme. SENEQUE, Episi. 120. 

jeunesse encores soubs la discipline et la verge, et 
gendarme le tendre cceur des pucelles au giron de 
leurs meres : 


Hac duce, custodes furtim transgressa jacentes, 
Ad juvenem tenebris sola puella venit?: 


ce n’est pas tour d’entendement rassis, de nous juger 
simplement par nos actions de dehors; il fault sonder 
jusqu’au dedans, et veoir par quels ressorts se donne 
le bransle. Mais d’autant que c’est une hazardeuse et 
haulte entreprinse, je vouldrois que moins de gents 
s’en meslassent. 


1. Sous la conduite de Vénus, la jeune fille passe furtivement au 
travers de ses surveillants endormis, et seule, pendant la nuit, va 
trouver son amant. TIBULLE, II, 1, 75. 


CHAPITRE II 


DE L’ YVRONGNERIE 


Le monde n’est que varieté et dissemblance; les 
vices sont touts pareils, en ce qu’ils sont touts vices; 
et de cette facon l’entendent a l’adventure les stoi- 
ciens : mais encores qu’ils soyent egualement vices, 
ils ne sont pas eguaux vices : et que celuy qui a franchi 
de cent pas les limites, 


Quos ultra, citraque nequit consistere rectum’, 


ne soit de pire condition que celuy qui n’en est qu’a 
dix pas, il n’est pas croyable, et que le sacrilege ne soit 
pire que le larrecin d’un chou de nostre jardin : 


Nec vincet ratio hoc, tantumdem ut peccet, idemque, 
Qui teneros caules alieni fregerit horti, 
Et qui nocturnus divum sacra legerit?... 


Il y a autant en cela de diversité, qu’en aulcune aultre 
chose. La confusion de l’ordre et mesure des pechez 
est dangereuse : les meurtriers, les traistres, les tyrans, 
y ont trop d’acquest; ce n’est pas raison que leur 
conscience se soulage sur ce que tel aultre ou est 
oysif, ou est lascif, ou moins assidu a4 la devotion. 
Chascun poise sur le peché de son compaignon, et 
esleve*® le sien. Les instructeurs mesmes les rengent 


1. Dont on ne peut s’écarter en aucun sens, qu’on ne s’égare du 
droit chemin. Horace, Sat., I, 1, 107. 

2. On ne prouvera jamais, par de bonnes raisons, que voler des 
choux dans un jardin soit un aussi grand crime que de piller un 
temple. Horace, Sat., I, 3, 115. 


3. Cherche a rendre le sien plus léger. Du latin elevat ; image prise 
des deux plateaux d’une balance. J. V. L. 

souvent mal, 4 mon gré. Comme Socrates disoit, Que 
le principal office de la sagesse estoit distinguer les 
biens et les maulx; nous aultres, chez qui le meilleur 
est tousjours en vice, debvons dire de mesme de la 
science de distinguer les vices, sans laquelle, bien 
exacte, le vertueux et le meschant demeurent meslez 
et incogneus. 

Or lVyvrongnerie, entre les aultres, me semble un 
vice grossier et brutal. L’esprit a plus de part ailleurs; 
et il y a des vices qui ont je ne sais quoy de genereux, 
sil le fault ainsi dire; il y en a ot la science se mesle, 
la diligence, la vaillance, la prudence, l’adresse et la 
finesse : cettuy cy est tout corporel et terrestre. Aussi 
la plus grossiere nation de celles qui sont aujourd’huy, 
c’est celle 14 seule qui le tient en credit. Les aultres 
vices alterent l’entendement; cettuy cy le renverse, 
et estonne le corps. 


Quum vini vis penetravit... 
Consequitur gravitas membrorum, prepediuntur 
Crura vacillanti, tardescit lingua, madet mens, 
Nant oculi; clamor, singultus, jurgia, gliscunt '. 


Le pire estat de ?homme, c’est ot il perd la cognois- 
sance et gouvernement de soy. Et en dict on, entre 
aultres choses, que comme le moust, bouillant dans 
un vaisseau, poulse 4 mont tout ce qu’il y a dans le 
fond; aussi le vin faict desbonder les plus intimes 
secrets 4 ceulx qui en ont prins oultre mesure. 


Tu sapientium 
Curas, et arcanum jocoso 
Consilium retegis Lyzo?. 


Josephe recite qu’il tira le ver du nez a certain ambas- 
sadeur que les ennemis luy avoient envoyé, l’ayant 


1. Lorsque l’homme est dompté par la force du vin, ses membres 
deviennent pesants, sa démarche est incertaine, ses pas chancellent, 
sa langue s’embarrasse; son 4me semble noyée, et ses yeux flottants ; 
il pousse d’impurs hoquets, il bégaie des injures. LucrEcE, ITI, 475. 

2. Dans tes joyeux transports, 6 Bacchus! le sage se laisse arra- 
cher son secret. Horace, Qd., III, 21, 14, 

faict boire d’autant. Toutesfois Auguste, s’estant fié 
A Lucius Piso, qui conquit la Thrace, des plus privez 
affaires qu’il eust, ne s’en trouva jamais mescompteé; 
ni Tiberius, de Cossus, 4 qui il se deschargeoit de touts 
ses conseils; quoyque nous les scachions avoir esté si 
fort subjects au vin, qu’il en a fallu rapporter souvent 
du senat et l’un et l’aultre yvre, 


Hesterno inflatum venas, de more, Lyzo'; 


et commeit on, aussi fidellement qu’A Cassius, buveur 
d’eau, 4 Cimber le desseing de tuer Cesar, quoyqu’il 
s’enyvrast souvent : d’ot il respondit plaisamment : 
« Que je portasse un tyran! moy, qui ne puis porter le 
vin! » Nous veoyons nos Allemands, noyez dans le 
vin, se souvenir de leur quartier, du mot, et de leur 
reng : 
Nec facilis victoria de madidis, et 
Blesis, atque mero titubantibus *. 


Je n’eusse pas creu d’yvresse si profonde, estoufee 
et ensepvelie, si je n’eusse leu cecy dans les histoires : 
qu’Attalus, ayant convié 4 souper, pour luy faire une 
notable indignité, ce Pausanias qui, sur ce mesme 
subject, tua depuis Philippus, roy de Macedoine, roy 
portant, par ses belles qualitez, tesmoignage de la 
nourriture qu’il avoit prinse en la maison et compaignie 
d’Epaminondas, il le feit tant boire, qu’il peust aban- 
donner sa beaulté, insensiblement, comme le corps 
d’une putain buissonniere, aux muletiers et nombre 
d’abjects serviteurs de sa maison : et ce que m’apprint 
une dame que j’honnore et prise fort, que prez de Bour- 
deaux, vers Castres, ott est sa maison, une femme de 
village, veufve, de chaste reputation, sentant des pre- 
miers ombrages de grossesse, disoit A ses voisines 
qu’elle penseroit estre enceincte, si elle avoit un mary; 
mais, du jour a la journee croissant l’occasion de ce 


1. Les veines encore enflées du vin qu’il avoit bu la veille. Vir- 
GILE, Egl., VI, 15. Ce vers est un peu différent dans Virgile. J. V. L. 

2. Et, quoique noyés dans le vin, bégayants et chancelants, il 
n’est pas facile de les vaincre. JUVENAL, XV, 47. 

souspecon, et enfin jusques 4 l’evidence, elle en veint 
la de faire declarer au prosne de son eglise, que qui 
seroit consent de ce faict, en le advouant, elle pro- 
mettoit de le luy pardonner, et, s’il le trouyoit bon, de 
Vespouser : un sien jeune valet de labourage, enhardy 
de cette proclamation, declara l’avoir trouvee un jour 
de feste, ayant bien largement prins son vin, endormie 
si profondement prez de son foyer, et si indecemment, 
qwil s’en estoit peu seryir sans l’esveiller : ils vivent 
encores mariez ensemble 

Il est certain que l’antiquité n’a pas fort descrié ce 
vice : les escripts mesmes de plusieurs philosophes 
en parlent bien mollement; et, jusques aux stoiciens, 
il y en a qui conseillent de se dispenser quelquesfois a 
boire d’autant, et de s’enyvrer, pour relascher l’ame. 


Hoe quogue virtutum quondam certamine magnum 
Socratem palmam promeruisse ferunt +. 


Ce censeur et correcteur des aultres, Caton, a esté 
reproché de bien boire : 


Narratur et prisci Catonis 
Sgepe mero caluisse virtus *. 


Cyrus, roy tant renommé, allegue, entre ses aultres 
louanges pour se preferer 4 son frere Artaxerxes, qu'il 
scavoit beaucoup mieulx boire que luy. Et ez nations 
les mieulx reglees et policees, cet essay de boire 
d’autant estoit fort en usage. J’ay oui dire a Silvius, 
excellent medecin de Paris, que, pour garder que les 
forces de nostre estomach ne s’apparessent, il est bon, 
une fois le mois, de les esyeiller par cet excez et les 
picquer, pour les garder de s’engourdir. Et escript on 
que les Perses, aprez le vin, consultoient de leurs prin- 
cipaulx affaires. 

Mon goust et ma complexion est plus ennemie de 


1. Dans ce noble combat, le grand Socrate remporta, dit-on, la 


palme. Pseupo-GALLus, I, 47. 
2, On raconte aussi du vieux Caton que le vin réchauffoit sa 


vertu. Horace, Od., III, 21, 11. 

ce vice que mon discours; car, oultre ce que je captive 
ayseement mes creances soubs l’auctorité des opinions 
anciennes, je le treuve bien un vice lasche et stupide, 
mais moins malicieux et dommageable que les aultres 
qui chocquent quasi touts, du plus droict fil, la societé 
publicque.. Et, si nous ne nous pouvons donner du 
plaisir qu’il ne nous couste quelque chose, comme ils 
tiennent, je treuve que ce vice couste moins a nostre 
conscience que les aultres; oultre ce qu’il n’est point de 
difficile.apprest, ny malaysé 4 trouver : consideration 
non meprisable. Un homme avancé en dignité et en 
aage, entre trois principales commoditez qu’il me 
disoit luy rester en la vie, comptoit cette cy; et ot les 
veult on trouver plus justement qu’entre les natu- 
relles? mais il la prenoit mal : la delicatesse y est a 
fuyr, et le soigneux triage du vin; si vous fondez vostre 
volupté a le boire friand, vous vous obligez a la dou- 
leur de le boire aultre. Il fault avoir le goust plus 
lasche et plus libre : pour estre bon beuveur, il fault 
un palais moins tendre. Les Allemands boivent quasi 
egualement de tout vin avecques plaisir; leur fin, 
c’est Vavaller, plus que le gouster. Ils en ont bien 
meilleur marché : leur volupté est bien plus plantu- 
reuse et plus en main. Secondement, boire a la fran- 
coise, 4 deux repas, et modereement, c’est trop res- 
treindre les faveurs de ce dieu; il y fault plus de 
temps et de constance : les anciens franchissoient des 
nuicts entieres a cet exercice, et y attachoient souvent 
les jours; et si fault dresser son ordinaire plus large et 
plus ferme. J’ay veu un grand seigneur de mon temps, 
personnage de haultes entreprinses et fameux succez, 
qui, sans effort et au train de ses repas communs, ne 
beuvoit gueres moins de cing lots de vin; et ne se 
montroit, au partir de 1a, que trop sage et advisé aux 
despens de nos affaires. Le plaisir, duquel nous vou- 
lons tenir compte au cours de nostre vie, doit en 
employer plus d’espace; il fauldroit, comme des garsons 
de boutique et gents de travail, ne refuser nulle occa- 
sion de boire, et avoir ce desir tousjours en teste. Il 


1. Environ dix bouteilles. 


1 

semble que tous les jours nous raccourcissons l’usage 
de cettuy ci; et qu’en nos maisons, comme j’ay veu 
en mon enfance, les desjeuners, les ressiners et les 
collations feussent plus frequentes et ordinaires qu’a 
present. Seroit ce qu’en quelque chose nous allassions 
vers ’amendement? Vrayement non : mais ce peult 
estre que nous nous sommes beaucoup plus jettez a 
la paillardise que nos peres. Ce sont deux occupations 
qui s’entr’empeschent en leur vigueur : elle a affoibli 
nostre estomach, d’une part; et d’aultre part, la 
sobrieté sert 4 nous rendre plus coints, plus damerets, 
pour l’exercice de amour. 

C’est merveille des contes que j’ay oui faire A mon 
pere, de la chasteté de son siecle. C’estoit A luy d’en 
dire, estant tresadvenant, et par art et par nature, a 
Yusage des dames. I] parloit peu et bien; et si mesloit 
son langage de quelque ornement des livres vulgaires, 
sur tout espagnols; et entre les espagnols, luy estoit 
ordinaire celuy qu’ils nommoient Mare Aurele!. Le 
port, il ’avoit d’une gravité doulce, humble et tres- 
modeste; singulier soin de l’honnesteté et decence de 
sa personne et de ses habits, soit 4 pied, soit 4 cheval : 
monstrueuse foy en ses paroles; et une conscience et 
religion, en general, penchant plutost vers la supers- 
tition que vers l’aultre bout : pour un homme de petite 
taille, plein de vigueur, et d’une stature droicte et 
bien proportionnee; d’un visage agreable, tirant sur 
le brun; adroict et exquis en touts nobles exercices. 
J’ay veu encores des cannes farcies de plomb, des- 
quelles on dict qu’il exerceoit ses bras pour se preparer 
A ruer la barre ou la pierre, ou a lescrime; et des 
souliers aux semelles plombees, pour s’alleger au courir 
et au saulter. Du primsault, il a laissé en memoire des 
petits miracles : je lay veu, par de la soixante ans, se 
mocquer de nos alaigresses, se jecter avec sa robbe 
fourree sur un cheval, faire le tour de la table sur son 
poulce, ne monter gueres en sa chambre, sans s’eslancer 
trois ou quatre degrez a la fois. Sur mon propos, il 


1. L’Horloge des Princes, ou le Marc-Aureéle, par Antoine Guevara, 
Voyez BAYLE, a l’article Guevara. C. 


~ 

disoit?qu’en toute une province, a peine y avoit il une 
femme de qualité, qui feust mal nommee; recitoit des 
estranges privautez, nommeement siennes, avec des 
honnestes femmes, sans souspecon quelconque; et, de 
soy, juroit sainctement estre venu vierge a son 
mariage; et si, c’estoit aprez avoir eu longue part 
aux guerres dela les monts, desquelles il nous a laissé 
un papier journal de sa main, suyvant poinct par 
poinct ce qui s’y passa et pour le public, et pour son 
privé, Aussi se maria il bien avant en aage, l’an mil 
cing cent vingt et huict, qui estoit son trente et 
troisiesme, sur le chemin de son retour d’ Italie. Reve- 
nons 4 nos bouteilles. 

Les incommoditez de la vieillesse, qui ont besoing 
de quelque appuy et refreschissement, pourroient 
m’engendrer avecques raison desir de cette faculté; 
car c’est quasi le dernier plaisir que le cours des ans 
nous desrobe. La chaleur naturelle, disent les bons 
compaignons, se prend premierement aux pieds; celle 
la touche l’enfance : de la elle monte a4 la moyenne 
region, oU elle se plante longtemps, et y produict, selon 
moy, les seuls vrays plaisirs de la vie corporelle; les 
aultres voluptez dorment au prix : sur Ja fin, Ala mode 
d’une vapeur qui va montant et s’exhalant, elle arrive 
au gosier, ou elle faict sa derniere pose. Je ne puis pour- 
tant entendre comment on vienne 4a allonger le plaisir 
de boire oultre la soif, et se forger en imagination un 
appetit artificiel et contre nature : mon estomach 
n’iroit pas jusques 1a; il est assez empesché A venir a 
bout de ce qu’il prend pour son besoing. Ma consti- 
tution est ne faire cas du boire que pour la suitte du 
manger; et bois, a cette cause, le dernier coup tous- 
jours le plus grand. Et par ce qu’en la vieillesse nous 
apportons le palais encrassé de rheume, ou alteré par 
quelque aultre mauvaise constitution, le vin nous 
semble meilleur, A mesme que nous avons ouvert et 
lavé nos pores : au moins il ne m’advient gueres que, 
pour la premiere fois, j’en prenne bien le goust. Ana- 
charsis s’estonnoit que les Grecs beussent, sur la fin 
du repas, en plus grands verres qu’au commencement : 
c’estoit, comme je pense, pour la mesme raison que les 

Allemands le font, qui commencent lors le combat 4 
boire d’autant. 

Platon deffend aux enfants de boire vin avant 
dix huict ans, et avant quarante de s’enyvrer; mais, 
a ceulx qui ont passé les quarante, il pardonne de 
s’y plaire, et de mesler un peu largement en leurs 
convives Vinfluence de Dionysus, ce bon dieu qui 
redonne aux hommes la gayeté, et la jeunesse aux 
vieillards; qui adoucit et amollit les passions de l’ame, 
comme le fer s’amollit par le feu : et, en ses Loix, treuve 
telles assemblees a boire utiles, pourveu qu’il y ayt 
un chef de bande a les contenir et regler; l’yvresse 
estant, dict il, une bonne espreuve et certaine de la 
nature d’un chascun, et, quand et quand, propre A 
donner aux personnes d’aage le courage de s’esbaudir 
en danses et en la musique; choses utiles, et qu’ils 
n’osent entreprendre en sens rassis : Que le vin est 
capable de fournir 4 ]’ame de la temperance, au corps 
de ja santé. Toutesfois ces restrictions, en partie 
empruntees des Carthaginois, luy plaisent : Qu’on 
s’en espargne en expedition de guerre; Que tout 
magistrat et tout juge s’en abstienne sur le poinct 
d’executer sa charge, et de consulter des affaires 
publicques; Qu’on n’y employe le jour, temps deu a 
d’aultres occupations, ny celle nuict qu’on destine a 
faire des enfants. 

Ils disent que le philosophe Stilpon, aggravé de 
vieillesse, hasta sa fin a escient par le bruvage de vin 
pur. Pareille cause, mais non du propre desseing, 
suffoqua aussi les forces abbattues par l’aage du philo- 
sophe Arcesilaus. 

Mais c’est une vieille et plaisante question, « Si 
i’ame du sage seroit pour se rendre a la force du vin, » 


Si munite adhibet vim sapientie ?. 
A combien de vanité nous poulse cette bonne opinion 


que nous avons de nous! La plus reglee ame du 


1. Si le vin peut terrasser la sagesse la plus ferme. Horack, QOd., 
III, 28, 4. 

monde et la plus parfaicte n’a que trop a faire a se 
tenir en pieds, et 4 se garder de s’emporter par terre 
de sa propre foiblesse : de mille, il n’en est pas une qui 
soit droicte et rassise un instant de sa vie; et se pour- 
roit mettre en doubte si, selon sa naturelle condition, 
elle y peult jamais estre : mais d’y joindre la cons- 
tance, c’est sa derniere perfection; je dis quand rien 
ne la chocqueroit, ce que mille accidents peuvent 
faire : Lucrece, ce grand poéte, a beau philosopher et 
se bander; le voyla rendu insensé par un bruvage 
amoureux. Pensent ils qu’une apoplexie n’estourdisse 
aussi bien Socrates qu’un portefaix? Les uns ont oublié 
leur nom mesme par la force d’une maladie; et une 
legiere bleceure a renversé le jugement a d’aultres. 
Tant sage qu’il voudra, mais enfin c’est un homme; 
qu’est il plus caducque, plus miserable, et plus de 
neant? la sagesse ne force pas nos conditions natu- 
relles : 


Sudores itaque, et pallorem exsistere toto 
Corpore, et infringi linguam, vocemque aboriri, 
Caligare oculos, sonere aures, succidere artus, 
Denique concidere, ex animi terrore, videmus? : 


il fault qu’il cille les yeulx au coup qui le menace; 
il fault qu’il fremisse planté au bord d’un precipice, 
comme un enfant; nature ayant voulu se reserver ces 
legieres marques de son auctorité, inexpugnables a 
nostre raison et a la vertu stoicque, pour luy apprendre 
sa mortalité et nostre fadeze : il paslit 4 la peur, il 
rougit 4 la honte, il gemit 4 la cholique, sinon d’une 
voix desesperee et esclatante, au moins d’une voix 
cassee et enrouee : 


Humani a se nihil alienum putet *. 


1. Aussi, lorsque l’esprit est frappé de terreur, tout le corps pélit 
et se couvre de sueur, la langue bégaie, la voix s’éteint, la vue se 
trouble, les oreilles tintent, la machine se relAche et s’affaisse. 
LucrEceE, III, 155. 

2. Qu’il ne se croie donc a V’abri d’aucun accident humain. 
TERENCE, Heautontim., acte I, sc. I, v. 25, ~- Montaigne détourne 
{ci ee vers de son vrai sens; pour l’adapter & sa pensée, C. 

Les poétes, qui feignent tout a leur poste, n’osent pas 
descharger seulement des larmes leurs heros : 


Sic fatur lacrymans, classique immittit habenas’. 


Luy suffise de brider et moderer ses inclinations; car, 
de les emporter, il n’est pas en luy. Cettuy mesme 
nostre Plutarque, si parfaict et excellent juge des 
actions humaines, 4 veoir Brutus et Torquatus tuer 
leurs enfants, est entré en doubte si la vertu pouvoit 
donner jusques 1a, et si ces personnages n’avoient pas 
esté plutost agitez par quelque aultre passion. 

Toutes actions hors les bornes ordinaires sont sub- 
jectes a sinistre interpretation, d’autant que nostre 
goust n’advient non plus a ce qui est au dessus de luy, 
qu’a ce qui.est au dessoubs. 

Laissons cette aultre secte? faisant expresse pro- 
fession de fierté : mais quand, en la secte mesme 
estimee la plus molle%, nous oyons ces vanteries de 
Metrodorus : Occupavi fe, Fortuna, atque cepi ; omnesque 
aditus tuos interclusi, ut ad me adspirare non posses? : 
quand Anaxarchus, par Vordonnance de Nicocreon, 
tyran de Cypre, couché dans un vaisseau de pierre, et 
assommé A coups de mail de fer, ne cesse de dire, 
«,Frappez, rompez; ce n’est pas Anaxarchus, c’est son 
estuy, que vous pilez : » quand nous oyons nos martyrs 
crier au tyran, au milieu de ia flamme, « C’est assez rosti 
de ce costé 1a; hache le, mange le, il est cuit; recom- 
mence de ]’aultre : » quand nous oyons, en Josephe, 
cet enfant tout deschiré de tenailles mordantes, et 
percé des alesnes d’Antiochus, le desfier encores, 
criant d’une voix ferme et asseuree : « Tyran, tu perds 
temps, me voicy tousjours 4 mon ayse; ou est cette 
douleur, ot sont ces torments de quoy tu me mena- 


1. Ainsi parlait Enée, les larmes aux yeux; et sa flotte voguoit 
a pleines voiles. ViRGILE, En., VI, 1. 

2. Celle des stoiciens, ou de Zénon, son fondateur. C. 

3. Celle d’Epicure. C. 

4, Je t’ai prévenue, je t’ai domptée, 6 Fortune! J’ai fortifié 
toutes les avenues par on tu pouvois venir jusqu’A moi. CichRON, 
Tuse, queast,, Vz 9e 

ceois? n’y scais tu que cecy? ma constance te donne 
plus de peine que je n’en sens de ta cruauté : 6 lasche 
belitre! tu te rends, et je me renforce : foys moy 
plaindre, foys moy flechir, foys moy rendre si tu 
peulx; donne courage 4 tes satellites et a tes bour- 
reaux; les voyla defaillis de coeur, ils n’en peuvent 
plus; arme les, acharne les : » certes, il fault confesser 
qu’en ces ames 1A il y a quelque alteration et quelque 
fureur, tant saincte soit elle. Quand nous arrivons a 
ces saillies stoicques, « J’ayme mieulx estre furieux 
que voluptueux; » mot d’Antisthenes, Mavelny paov, 
i, fodelny 2: quand Sextius nous dict, « qu’il ayme 
mieulx estre enferré de la douleur que de la volupté : » 
quand Epicurus entreprend de se faire mignarder a la 
goutte; et, refusant le repos et la santé, que de gayeté 
de coeur il desfie les maulx; et, mesprisant les douleurs 
moins aspres, desdaignant les luicter et les combattre, 
qu’il en appelie et desire des fortes, poignantes, et 
dignes de luy; 


Spumantemque dari, pecora inter inertia, votis 
Optat aprum, aut fulvum descendere monte leonem ? : 


qui ne juge que ce sont boutees d’un courage eslancé 
hors de son giste? Nostre ame ne scauroit de son siege 
atteindre si hault; il fault qu’elle lé quitte et s’esleve, 
et que, prenant le frein aux dents, elle emporte et 
ravisse son homme si loing, qu’aprez il s’estonne luy 
mesme de son faict : comme aux exploicts de la guerre, 
la chaleur du combat poulse les soldats genereéux 
souvent a franchir des pas si hazardeux, qu’estants 
revenus a eulx, ils en transissent d’estonnement les 
premiers : comme aussi les poétes sont ésprins souvent 
d’admiration de leurs propres ouvrages, et ne reco- 
gnoissent plus la trace par ot ils ont passé une si belle 
carriere; c’est ce qu’on appelle aussi en eulx ardeur et 


1. AuLU-GELLE, IX, 5; DIoGENE LAERCE; VI, 3. — Montaigne 
a traduit ces mots avant de les citer. C. 

2. Dédaignant ces animaux timides, il voudroit qu’un sanglier 
écumant vint s’offrir a lui; ou qu’un lioh descendit de la montague. 
VIRGILE, En., IV, 158. 

manie. Et comme Platon dict, que pour neant heurte 
ala porte de la poésie un homme rassis : aussi dict 
Aristote, qu’aulcune ame excellente n’est exempte de 
meslange de folie; et a raison d’appeller folie tout 
eslancement, tant louable soit il, qui surpasse nostre 
propre jugement et discours; d’autant que la sagesse 
est un maniement reglé de nostre ame, et qu’elle con- 
duict avecques mesure et proportion, et s’en respond. 
Platon argumente ainsi, « que la faculté de prophetiser 
est au dessus de nous; qu’il fault estre hors de nous 
quand nous la traictons; il fault que nostre prudence 
soit offusquee ou par le sommeil, ou par quelque 
maladie, ou enlevee de sa place par un ravissement 
celeste. » 


CHAPITRE III 


COUSTUME DE L’ISLE DE CEA 


Si philosopher c’est doubter, comme ils disent, a 
plus forte raison niaiser et fantastiquer, comme je 
foys, doibt estre doubter; car c’est aux apprentifs a 
enquerir et 4 debattre, et au cathedrant de resoudre. 
Mon cathedrant, c’est l’auctorité de la volonté divine, 
qui nous regle sans contredict, et qui a son reng au 
dessus de ces humaines et vaines contestations. 

Philippus estant entré 4 main armee au Pelopon- 
nese, quelqu’un disoit 4 Damindas que les Lacede- 
moniens auroient beaucoup a souffrir, s’ils ne se 
remettoient en sa grace : « Eh, poltron! respondict il, 
que peuvent souffrir ceulx qui ne craignent point la 
mort? » On demandait aussi 4 Agis comment un 
homme pourroit vivre libre : « Mesprisant, dict il, le 
mourir. » Ces propositions, et mille pareilles, qui se 
rencontrent 4 ce propos, sonnent evidemment quelque 
chose au dela d’attendre patiemment la mort, quand 
elle nous vient : car il y a en la vie plusieurs accidents 
pires a soufirir que la mort mesme; tesmoing cet 
enfant lacedemonien, prins par Antigonus, et vendu 
pour serf, lequel, pressé par son maistre de s’employer 
A quelque service abject : « Tu verras, dict il, qui tu as 
acheté : ce me seroit honte de servir, ayant la liberté 
si A main; » et, ce disant, se precipita du hault de la 
maison. Antipater, menaceant asprement les Lacede- 
moniens, pour les renger 4 certaine sienne demande, 
« Si tu nous menaces de pis que la mort, respondirent 
ils, nous mourrons plus volontiers : » et a Philippus, 
leur ayant escript qu’il empescheroit toutes leurs 
entreprinses, « Quoy! nous empescheras tu aussi de 
mourir? » C’est ce qu’on dict, que le sage vit tant qu’il 
doibt, non pas tant qu’il peult; et que le present que 

nature nous ayt faict le plus favorable, et qui nous oste 
tout moyen de nous plaindre de nostre condition, c’est 
de nous avoir laissé la clef des champs : elle n’a 
ordonné qu’une entree & la vie, et cent mille yssues. 
Nous pouvons avoir faulte de terre pour y vivre; 
mais de terre pour y mourir, nous n’en pouvons avoir 
faulte, comme respondict Boiocalus aux Romains. 
Pourquoy te plains tu de ce monde? il ne te tient pas: 
si tu vis en peine, ta lascheté en est cause. A mourir, 
il ne reste que le vouloir : 


Ubique mors est; optime hoc cavit deus. 
Eripere vitam nemo non homini potest; 
At nemo mortem : mille ad hanc aditus patent*. 


Et ce n’est pas la recepte 4 une seule maladie, la 
mort est la recepte 4 touts maulx; c’est un port tres- 
asseuré, qui n’est jamais A craindre, et souvent a 
rechercher. Tout revient 4 un, que l’>homme se donne 
sa fin, ou qu’il la souffre; qu’il courre au devant de 
son jour, ou qu’il l’attende; d’ot qu’il vienne, c’est 
tousjours le sien : en quelque lieu que le filet se rompe, 
il y est tout; c’est le bout de la fusee. La plus volon- 
taire mort, c’est la plus belle. La vie despend de la 
volonté d’aultruy; la mort, de la nostre. En aulcune 
chose nous ne debvons tant nous accommoder 4 nos 
humeurs, qu’en celle 14. La reputation ne touche pas 
une telle entreprinse; c’est folie d’y avoir respect. Le 
vivre, c’est servir, si la liberté de mourir en est a dire. 
Le commun train de la guarison se conduict aux’ 
despens de la vie : on nous incise, on nous cauterise, 
on nous destrenche les membres, on nous soustraict 
Valiment et le sang; un pas plus oultre, nous voyla 
guaris tout a faict. Pourquoy n’est la veine du gosier 
autant a nostre commandement que la mediane?? Aux 


1. Par un effet de la sagesse divine, la mort est partout. Chacun 
peut Oter la vie 4 homme, personne ne peut lui Oter Ja mort : mille 
chemins ouverts y conduisent. S&NEQuE, Thébatde, acte I, se. Ih 
y. 151. 

2, Vetne du pli du coude: Ei Ju 

plus fortes maladies, les plus forts remedes. Servius 
le grammairien, ayant la goutte, n’y trouva meilleur 
conseil que de s’appliquer du poison a4 tuer ses jambes : 
qu’elles feussent podagriques 4 leur poste, pourveu 
qu’elles feussent insensibles. Dieu nous donne assez 
de congé, quand il nous met en tel estat que le vivre 
est pire que le mourir. C’est foiblesse de ceder aux 
maulx, mais c’est folie de les nourrir. Les stoiciens 
disent que c’est vivre convenablement a nature, pour 
le sage, de se deSpartir de la vie, encores qu’il soit 
en plein heur, s’il le faict opportunement; et au fol, 
de maintenir sa vie, encores qu’il soit miserable, 
pourveu qu’il soit en la plus grande part des choses 
quwils disent estre selon nature. Comme je n’offense 
les loix qui sont faictes contre les larrons, quand 
j/emporte le mien, et que je coupe ma bourse; ni des 
boutefeux, quand je brusle mon bois : aussi ne suis je 
tenu aux lois faictes contre les meurtriers, pour m’estre 
osté ma vie. Hegesias disoit, que comme la condition 
de la vie, aussi la condition de la mort debvoit des- 
pendre de nostre eslection. Et Diogenes, rencontrant 
le philosophe Speusippus affligé de longue hydropisie 
se faisant porter en lictiere, qui luy escria : « Le bon 
salut ! Diogenes; » « A toy, point de salut, respondict il, 
qui souffres le vivre, estant en tel estat. » De vray, 
quelque temps aprez, Speusippus se feit mourir, 
ennuyé d’une si penible condition de vie. 

Mais cecy ne s’en va pas sans contraste : car plu- 
sieurs tiennent, Que nous ne pouvons abandonner cette 
garnison du monde, sans le commandement exprez de 
celuy qui nous y a mis; et Que c’est 4 Dieu, qui nous 
aicy envoyez, non pour nous seulement, ouy bien pour 
sa gloire, et service d’aultruy, de nous donner congé 
quand il lui plaira, non 4 nous de le prendre : Que nous 
ne sommes pas nayz pour nous, ains aussi pour nostre 
pais : Les loix nous redemandent compte de nous pour 
leur interest, et ont action d’homicide contre nous; 
aultrement, comme deserteurs de nostre charge, nous 
sommes punis en l’aultre monde : 


Proxima deinde tenent meesti loca, qui sibi letum 

Insontes peperere manu, lucemque perosi 
Projecere animas?: 


Il y a bien plus de constance A user la chaisne qui nous 
tient, qu’a la rompre, et plus d’espreuve de fermeté 
en Regulus qu’en Caton; c’est l’indiscretion et ’impa- 
tience qui nous haste le pas. Nuls accidents ne font 
tourner le dos a la vifve vertu; elle cherche les maulx 
et la douleur comme son aliment; les menaces des 
tyrans, les gehennes et les bourreaux, l’animent et la 
vivifient ; 

Duris ut ilex tonsa bipennibus 

Nigre feraci frondis in Algido, 

Per damna, per czdes, ab ipso 
Ducit opes, animumque ferro? : 


et comme dict laultre, 


Non est, ut putas, virtus, pater 
Timere vitam; sed malis ingentibus 
Obstare, nec se vertere, ac retro dare ®. 


Rebus in adversis facile est contemnere mortem, 
Fortius ille facit, qui miser esse potest ¢. 


C’est le roolle de la couardise, non de la vertu, de 
s’aller tapir dans un creux, soubs une tumbe massive, 
pour eviter les coups de la fortune; la vertu ne rompt 
son chemin ny son train, pour orage qu’il fasse : 


Si fractus illabatur orbis, 
Impavidum ferient ruinz *. 


1. Plus loin, on voit accablé de tristesse les malheureux qui ont 
tranché, par une mort volontaire, des jours jusque alors innocents, 
et qui, détestant la lumiére, ont rejeté le fardeau de la vie. VIRGILE, 
En., VI, 434. 

2. Tel le chéne, dans les noires foréts de l’Algide, se fortifie sous 
les coups redoublés de la hache; ses pertes, ses blessures, le fer 
méme qui le frappe, lui donnent une nouvelle vigueur. Horace, 
Od., IV, 4, 57. 

3. La vertu, mon pére, ne consiste pas, comme vous le pensez, 
A craindre la vie, mais A ne pas fuir honteusement, a faire face a 
Yadversité. SENEQUE, Thébaide, acte I, v. 190. 

4, Dans l’adversité, il est facile de mépriser la mort : il a bien 
plus de courage, celui qui sait étre malheureux. MarTiAL, XI, 56, 15. 

5. Que Vunivers brisé s’écroule; les ruines le frapperont sans 


V’effrayer. Horace, Od., III, 3, 7. 

Le plus communement, la fuitte d’aultres inconve- 
nients nous poulse a cettuy cy; voire quelquesfois la 
fuitte de la mort faict que nous y courons : 


Hic, rogo, non furor est, ne moriare, mori *? 


comme ceulx qui, de peur du precipice, s’y lancent 
eulx mesmes : 


Multos in summa pericula misit 
Venturi timor ipse mali : fortissimus ille est, 
Qui promptus metuenda pati, si cominus instent, 
Et differre potest *. 


Usque adeo, mortis formidine, vite 
Percipit humanos odium, lucisque vidende, 
Ut sibi consciscant mcerenti pectore letum, 
Obliti fontem curarum hunc esse timorem °. 


Platon, en ses Loix, ordonne sepulture ignominieuse a 
celuy qui a privé son plus proche et plus amy, scavoir 
est soy mesme, de la vie et du cours des destinees, non 
contrainct par jugement public, ny par quelque triste 
et inevitable accident de la fortune, ny par une honte 
insupportable, mais par lascheté et foiblesse d’une 
ame craintifve. Et l’opinion qui desdaigne notre vie, 
elle est ridicule; car enfin c’est nostre estre, c’est nostre 
tout. Les choses qui ont un estre plus noble et plus 
riche peuvent accuser le nostre; mais c’est contre 
nature que nous nous mesprisons, et mettons nous 
mesmes 4 nonchaloir; c’est une maladie particuliere, 
et qui ne se veoid en aulcune aultre creature, de se hair 
et desdaigner. C’est de pareille vanité que nous desi- 
rons estre aultre chose que ce que nous sommes : le 


1. Dites-moi, je vous prie, mourir de peur de mourir, n’est-ce 
pas folie! Martiat, ITI, 80, 2. 

2. La crainte méme du péril fait souvent qu’on se hate de s’y 
précipiter. L’homme courageux est celui qui brave le danger s’il 
le faut, et qui l’évite s’il est possible. Lucarn, VII, 104. 

3. La crainte de la mort inspire souvent aux hommes un tel 
dégoait de la vie, qu’ils tournent contre eux-mémes des mains 
désespérées, oubliant que la crainte de la mort étoit l’unique source 
de leurs peines. LucrEcE, III, 79- 

fruict d’un tel desir ne nous touche pas, d’autant qu’il 
se contredict et s’empesche en soy. Celuy qui desire 
d’estre faict, d’un homme, ange, il ne faict rien pour 
luy; il n’en vauldroit de rien mieulx : car n’estant 
plus, qui se resjouira et ressentira de cet amendement 
pour luy? 


Debet enim, misere cui forte, egreque futurum est, 
Ipse quoque esse in eo tum tempore, quum male possit 
Accidere 3. 


La securité, l’indolence, l’impassibilité, la privation 
des maulx de cette vie, que nous achetons au prix de 
la mort, ne nous apporte aulcune commodité : pour 
neant evite la guerre, celuy qui ne peult jouir de la 
paix; et pour neant fuit la peine, qui n’a de quoy 
savourer le repos. 

Entre ceulx du premier advis, il y a eu grand doubte 
sur cecy, Quelles occasions sont assez justes pour faire 
entrer un homme en ce party de se tuer? ils appellent 
cela, cUdcyov taywyiv?, Car, quoyqu’ils dient qu’il fault 
souvent mourir pour causes legieres, puisque celles qui 
nous tiennent en vie ne sont gueres fortes, si y fault il 
quelque mesure. Il y a des humeurs fantastiques et 
sans discours qui ont poulsé, non des hommes parti- 
culiers seulement, mais des peuples, 4 se desfaire : 
j’en ay allegué par cy devant des exemples; et nous 
lisons en oultre des vierges milesiennes, que, par une 
conspiration furieuse, elles se pendoient les unes aprez 
les aultres; jusques a ce que le magistrat y pourveust, 
ordonnant que celles qui se trouveroient ainsi pendues 
feussent traisnees du mesme licol toutes nues par la 
ville. Quand Threicion presche Cleomenes de se tuer 
pour le mauvais estat de ses affaires, et, ayant fuy la 
mort plus honnorable en la battaille qu’il venoit de 
perdre, d’accepter cette aultre qui luy est seconde en 
honneur, et ne donner point de loisir aux victorieux 


1. On n’a rien a craindre du malheur, si l’on n’existe plus dans 


Je temps ou il pourroit arriver. Lucrice, III, 874. 
2. Evdoyou tEaywyyy, sortie raisonnable. C’étoit Vexpression des 


stoiciens. 


~ 

de luy faire souffrir ou une mort ou une vie honteuse; 
Cleomenes, d’un courage lacedemonien et stoicque, 
refuse ce conseil, comme lasche et effeminé : « C’est 
une recepte, dict il, qui ne me peult jamais manquer, 
et de laquelle il ne se fault pas servir tant qu’il y a un 
doigt d’esperance de reste; que le vivre est quelques- 
fois constance et vaillance; qu’il veult que sa mort 
mesme serve 4 son pais, et en veult faire un acte 
d’honneur et de vertu. » Threicion se creut dez lors, 
et se tua. Cleomenes en feit aussi autant depuis, mais 
ce feut aprez avoir essayé le dernier poinct de la for- 
tune. Touts les inconvenients ne valent pas qu’on 
veuille mourir pour les eviter : et puis, y ayant tant de 
soubdains changements aux choses humaines, il est 
malaysé a juger a quel poinct nous sommes justement 
au bout de nostre esperance : 


Sperat et in seeva victus gladiator arena, 
Sit licet infesto pollice turba minax?. 


Toutes choses, disoit un mot ancien, sont esperables 
aun homme, pendant qu’il vit. « Ouy, mais, respond 
Seneca, pourquoy auray je plutost en la teste cela, Que 
la fortune peult toutes choses pour celuy qui est vivant; 
que cecy, Que fortune ne peult rien sur celuy qui scait 
mourir? » On veoid Josephe engagé en un si apparent 
dangier et si prochain, tout un peuple s’estant eslevé 
contre luy, que par discours il n’y pouvoit avoir 
aulcune ressource; toutesfois estant, comme il dict, 
conseillé sur ce poinct, par un de ses amis, de se des- 
faire, bien luy servit de s’opiniastrer encores en l’espe- 
rance; car la fortune contourna, oultre toute raison 
humaine, cet accident, si bien qu’il s’en veid delivré 
sans aulcun inconvenient. Et Cassius et Brutus, au 
contraire, acheverent de perdre les reliques de la 
romaine liberté, de laquelle ils estoient protecteurs 
par la precipitation et temerité de quoy ils se tuerent 
avant le temps et l’occasion. A la journee de Serisolles, 


1. Renversé sur Varéne, le gladiateur vaincu espére encore, 
quoique, par le signe ordinaire, le peuple ordonne qu’il meure: 
PENTADIUS, de Spe, ap. Virg. Catalecta, ed. Scaligero, p. 223. C. 

monsieur d’Anguien essaya deux fois de se donner de 
Vespee dans la gorge, desesperé de la fortune du 
combat, qui se porta mal en l’endroict ot il estoit; et 
cuida par precipitation se priver de la jouissance d’une 
si belle victoire. J’ai veu cent lievres se sauver soubs 
les dents des levriers. Aliquis carnifici suo superstes 
fuitt. 

Multa dies, variusque labor mutabilis svi 

Rettulit in melius; multos alterna revisens 

Lusit, et in solido rursus fortuna locavit *. 


Pline dict qu’il n’y a que trois sortes de maladies 
pour lesquelles eviter on ayt droict de se tuer; la plus 
aspre de toutes, c’est la pierre a la vessie, quand 
urine en est retenue : Seneque, celles seulement qui 
esbranlent pour longtemps les offices de l’ame. Pour 
eviter une pire mort, il y en a qui sont d’advis de la 
prendre a leur poste. Democritus, chef des Astoliens, 
mené prisonnier 4 Rome, trouva moyen, de nuict, 
d’eschapper; mais, suyvi par ses gardes, avant que se 
laisser reprendre, il se donna de l’espee au travers du 
corps. Antinotis et Theodotus, leur ville d’Epire 
reduicte 4 l’extremité par les Romains, feurent d’advis 
au peuple de se tuer touts : mais le conseil de se 
rendre plutost ayant gaigné, ils allerent chercher la 
mort, se ruants sur les ennemis en intention de frapper, 
non de se couvrir. L’isle de Goze ? forcee par les Turcs 
il y a quelques annees, un Sicilien, qui avoit deux belles 
filles prestes a marier, les tua de sa main, et leur mere 
aprez, qui accourut a leur mort : cela faict, sortant en 
rue avecques une arbaleste et une harquebuse, de deux 
coups il en tua les deux premiers Turcs qui s’appro- 
cherent de sa porte, et puis, mettant l’espee au poing, 
s’alla mesler furieusement, ot il feut soubdain enve- 


1. Tel a survyécu A son bourreau. SENEQUE, Epist. 13. 

2. Les temps, les événements divers, ont souvent amené des 
changements heureux; capricieuse dans ses jeux, la fortune abaisse 
souvent les hommes pour les relever avec plus d’éclat. VIRGILE, 
En., XI, 425. 

3. Petite tle 4 l’occident de celle de Malte, dont elle n’est pas 
fort éloignée. C. 

loppé et mis en pieces, se sauvant ainsi du servage 
aprez en avoir delivré les siens. Les femmes juifves, 
aprez avoir faict circoncire leurs enfants, s’alloient 
precipiter quand et eulx, fuyant la cruauté d’Antio- 
chus. On m’a conté qu’un prisonnier de qualité estant 
en nos conciergeries, ses parents, advertis qu’il seroit 
certainement condemné, pour eviter la honte de telle 
mort, aposterent un prebstre pour luy dire que le sou- 
verain remede de sa delivrance estoit, qu’il se recom- 
mandast a tel sainct avec tel et tel voeu, et qu’il feust 
huit jours sans prendre aulcun aliment, quelque desfail- 
lance et foiblesse qu’il sentist en soy. Il l’en creut, et 
par ce moyen se desfeit, sans y penser, de sa vie et du 
dangier. Scribonia, conseillant Libo, son nepveu, de 
se tuer, plutost que d’attendre la main de la justice, 
luy disoit que c’estoit proprement faire l’affaire 
d’aultruy, que de conserver sa vie pour la remettre 
entre les mains de ceulx qui la viendroient chercher 
trois ou quatre jours aprez; et que c’estoit servir ses 
ennemis, de garder son sang pour leur en faire curee. 
Il se Jit dans la Bible, que Nicanor, persecuteur de 
la loy de Dieu, ayant envoyé ses satellites pour saisir 
le bon vieillard Razias, surnommé, pour l’honneur de 
sa vertu, le pere aux Juifs; comme ce bon homme n’y 
veit plus d’ordre, sa porte bruslee, ses ennemis prests 
a le saisir, choisissant de mourir genereusement plutost 
que de venir entre les mains des meschants, et de se 
laisser mastiner contre ’honneur de son reng, il se 
frappa de son espee : mais le coup, pour la haste, 
n’ayant pas esté bien assené, il courut se precipiter 
du hault d’un mur au travers de la troupe, laquelle, 
s’escartant et luy faisant place, il cheut droictement 
sur la teste : ce neantmoins, se sentant encores quelque 
reste de vie, il r’alluma son courage, et, s’eslevant 
en pied, tout ensanglanté et chargé de coups, et faul- 
sant la presse, donna jusques 4 certain rochier coupé 
et precipiteux, ou, n’en pouvant plus, il print par l’une 
de ses plaies 4 deux mains ses entrailles, les deschirant 
et froissant, et les jecta a travers les poursuyvants, 
appellant sur eulx et attestant la vengeance divine. 
Des violences qui se font a la conscience, la plus a 

éviter, A mon advis, c’est celle qui se faict A la chasteté | 
des femmes, d’autant qu’il y a quelque plaisir corporel 
naturellement meslé parmy; et, A cette cause, le dissen- 
timent n’y peult estre assez entier, et semble que la 
force soit meslee 4 quelque volonté. L’histoire eccle- 
Siastique a en reverence plusieurs tels exemples de 
personnes devotes, qui appellerent la mort a garant 
contre les oultrages que les tyrans preparoient 4 leur 
religion et conscience. Pelagia et Sophronia, toutes 
deux canonisees, celle 14 se precipita dans la riviere 
avecques sa mere et ses sceurs, pour eviter la force de 
quelques soldats; et cette cy se tua aussi pour eviter 
la force de Maxentius l’empereur. 

Il nous sera a l’adventure honnorable aux siecles 
advenir, qu’un scavant aucteur de ce temps, et notam- 
ment parisien, se mette en peine de persuader aux 
dames de nostre siecle de-prendre plutost tout aultre 
party, que d’entrer en horrible conseil d’un tel deses- 
poir. Je suis marry qu’il n’a sceu, pour mesler A ces 
contes, le bon mot que j’apprins 4 Toulouse, d’une 
femme passee par les mains de quelques soldats : 
« Dieu soit loué! disoit elle, qu’au moins une fois en 
ma vie je m’en suis saoulee sans peché! » A la verité, 
ces cruautez ne sont pas dignes de la doulceur fran- 
coise. Aussi, Dieu mercy, nostre air s’en veoid infini- 
ment purgé depuis ce bon advertissement. Suffit 
qu’elles dient « Nenny », en le faisant, suivant la regle 
du bon Marot. 

L’histoire est toute pleine de ceulx qui, en mille 
facons, ont changé a la mort une vie peineuse. Lucius 
Aruntius se tua, « pour, disoit il, fwyr et l’advenir et 
le passé. » Granius Silvanus et Statius Proximus, 
aprez estre pardonnez par Neron, se tuerent; ou pour 
ne vivre de la grace d’un si meschant homme, ou pour 
n’estre en peine une aultre fois d’un second pardon, 
veu sa facilité aux souspecons et accusations a l’en- 
contre des gents de bien. Spargapizez, fils de la royne 
Tomyris, prisonnier de guerre de Cyrus, employa a 
se tuer la premiere faveur que Cyrus luy feit de le 
faire destacher, n’ayant pretendu aultre fruict de sa 
liberté que de venger sur soy la honte de sa prinse. 

Bogez, gouverneur en Ejone de la part du roy Xerxes, 
assiegé par l’armee des Atheniens, soubs la conduicte 
de Cimon, refusa la composition de s’en retourner 
seurement en Asie 4 tout sa chevance, impatient de 
survivre A la perte de ce que son maistre luy avoit 
donné en garde; et, aprez avoir deffendu jusqu’a 
Vextremité sa ville, n’y restant plus que manger, jecta 
premierement en la riviere de Strymon tout l’or et tout 
ce de quoy il luy sembla l’ennemy pouvoir faire plus 
de butin; et puis, ayant ordonné d’allumer un grand 
buchier, et d’esgosiller femmes, enfants, concubines 
et serviteurs, les meit dans le feu, et puis soy mesme. 
Ninachetuen, seigneur indois, ayant senty le pre- 
mier vent de la deliberation du vice roy portugais de 
le deposseder, sans aulcune cause apparente, de la 
charge qu’il avoit en Malaca, pour la donner au roy 
“de Campar, print a part soy cette resolution : il feit 
dresser un eschafaud plus long que large, appuyé sur 
des colonnes, royalement tapissé et orné de fleurs et 
de parfums en abondance; et puis, s’estant vestu 
d’une robbe de drap d’or, chargee de quantité de pier- 
reries de hault prix, sortit en rue, et par des degrez 
monta sur l’eschafauld, en un coing duquel il y avoit 
un buchier de bois aromatiques allumé. Le monde 
accourut veoir 4 quelle fin ces preparatifs inaccous- 
tumez : Ninachetuen remontra, d’un visage hardy 
et mal content, l’obligation que la nation portugaloise 
luy avoit; combien fidelement i] avoit versé en sa 
charge; qu’ayant si souvent tesmoigné pour aultruy, 
les armes en main, que l’honneur luy estoit de beau- 
coup plus cher que la vie, il n’estoit pas pour en aban- 
donner le soing pour soy mesme; que la fortune luy 
refusant tout moyen de s’opposer 4 l’injure qu’on luy 
vouloit faire, son courage au moins luy ordonnoit de 
s’en oster le sentiment, et de ne servir de fable au 
peuple, et de triumphe 4 des personnes qui valoient 
moins que luy : ce disant, il se jecta dans le feu. 
Sextilia, femme de Scaurus, et Paxea, femme de 
Labeo, pour encourager leurs maris 4 eviter les dan- 
giers qui les pressoient, ausquels elles n’avoient part 
que par l’interest de l’affection conjugale, engagerent 

volontairement la vie, pour leur servir, en cette 
extreme necessité, d’exemple et de compaignie. Ce 
qu’elles feirent pour leurs maris, Cocceius Nerva le 
feit pour sa patrie, moins utilement, mais de pareil 
amour : ce grand jurisconsulte, fleurissant en santé, en 
richesses, en reputation, en credit prez de l’empereur, 
n’eult aultre cause de se tuer, que la compassion du 
miserable estat de la chose publicque romaine. I] ne 
se peult rien adjouster 4 la delicatesse de la mort de 
la femme de Fulvius, familier d’Auguste : Auguste, 
ayant descouvert qu’il avoit esventé un secret impor- 
tant qu’il luy avoit fié, un matin qu’il le veint veoir, luy 
en feit une maigre mine : il s’en retourne au logis plein 
de desespoir, et dict tout piteusement a sa femme, 
qu’estant tumbé en ce malheur, il estoit resolu de se 
tuer : elle tout franchement ; « Tu ne feras que raison, 
veu qu’ayant assez souvent experimenté linconti- 
nence de ma langue, tu ne t’en es point donné de 
garde : mais laisse, que je me tue la premiere : » et, 
sans aultrement marchander, se donna d’une espee 
dans le corps. Vibius Virius, desesperé du salut de sa 
ville, assiegee par les Romains, et de leur miseri- 
corde, en la derniere deliberation de leur senat, aprez 
plusieurs remontrances employees 4 cette fin, conclud 
que le plus beau estoit d’eschapper a la fortune par 
leurs propres mains; les ennemis les auroient en hon-. 
neur, et Hannibal sentiroit de combien fideles amis il 
auroit abandonnés : conviant ceulx qui approuve- 
roient son advis, d’aller prendre un bon souper qu’on 
avoit dressé chez luy, ot, aprez avoir faict bonne chere, 
ils boiroient ensemble de ce qu’on luy presenteroit; 
bruvage qui delivrera nos corps des torments, nos 
ames des injures, nos yeulx et nos aureilles du senti- 
ment de tant de vilains maulx que les vaincus ont a 
souffrir des vainqueurs trescruels et offensez : J’ay, 
disoit il, mis ordre qu’il y aura personnes propres a 
nous jecter dans un buchier au devant de mon huis, 
quand nous serons expirez. Assez de gents approu- 
verent cette haulte resolution; peu limiterent : vingt 
et sept senateurs le suyvirent; et, aprez avoir essayé 
d’estouffer dans le vin cette fascheuse pensee, finirent 

Ieur repas par ce mortel mets; et s’entre embrassants, 
aprez avoir en commun deploré le malheur de leur pais, 
les uns se retirerent en leurs maisons, les aultres s’arres- 
terent pour estre enterrez dans le feu de Vibius avec 
luy : et eurent touts la mort si longue, la vapeur du 
vin ayant occupé les veines et retardant l’effect du 
poison, qu’aulcuns feurent 4 une heure prez de veoir 
les ennemis dans Capoue, qui feut emportee le lende- 
main, et d’encourir les miseres qu’ils avoient si chere- 
ment fuy. Taurea Jubellius, un aultre citoyen de 1a, 
le consul Fulvius retournant de cette honteuse bou- 
cherie qu’il avoit faicte de deux cent vingt cing sena- 
teurs, le rappella fierement par son nom, et l’ayant 
arresté : « Commande, feit il, qu’on me massacre aussi 
aprez tant d’aultres, a fin que tu te puisses vanter 
d’avoir tué un beaucoup plus vaillant homme que 
toy. » Fulvius, le desdaignant comme insensé, aussi 
que sur l’heure il venoit de recevoir lettres de Rome, 
contraires 4 Vinhumanité de son execution, qui luy 
lioient les mains; Jubellius continua : « Puisque, mon 
pais prins, mes amis morts, et ayant occis de ma 
main ma femme et mes enfants pour les soustraire a 
la desolation de cette ruyne, il m’est interdict de 
mourir de la mort de mes concitoyens, empruntons 
de la vertu la vengeance de cette vie odieuse : » et 
tirant un glaive qu’il avoit caché, s’en donna au travers 
la poictrine, tumbant renversé, et mourant aux pieds 
du consul. 

Alexandre assiegeoit une ville aux Indes; ceulx de 
dedans, se trouvants pressez, se resolurent vigoreuse- 
ment a le priver du plaisir de cette victoire, et s’embrai- 
serent universellement touts quand et leur ville, en 
despit de son humanité : nouvelle guerre; les ennemis 
combattoient pour les sauver, eulx pour se perdre, et 
faisoient, pour garantir leur mort, toutes les choses 
qu’on faict pour garantir sa vie. 

Astapa, ville d’Espaigne, se trouvant foible de murs 
et de deffenses pour soustenir les Romains, les habi- 
tants feirent un amas de leurs richesses et meubles en 
la place; et, ayants rengé au dessus de ce monceau 
les femmes et les enfants, et ayant entouré de bois 

et matiere propre a prendre feu soubdainement, et 
laissé cinquante jeunes hommes d’entre eulx pour 
VYexecution de leur resolution, feirent une sortie ot, 
suyvant leur voeu, a faulte de pouvoir vaincre, ils 
se feirent touts tuer. Les cinquante, aprez avoir 
massacré toute ame vivante esparse par leur ville, et 
mis le feu en ce monceau, s’y lancerent aussi, finis- 
sants leur genereuse liberté en un estat insensible, 
plutost que douloureux et honteux, et montrants aux 
ennemis que, si fortune Veust voulu, ils eussent eu 
aussi bien le courage de leur oster la victoire, comme 
ils avoient eu de la leur rendre et frustratoire et 
hideuse, voire et mortelle a ceulx qui, amorcez par la 
lueur de lor coulant en cette flamme, s’en estants 
approchez en bon nombre, y feurent suffoquez et 
bruslez, le reculer leur estant interdict par la foule 
qui les suyvoit. 

Les Abydeens, pressez par Philippus, se resolurent 
de mesmes : mais, estants prins de trop court, le roy, 
ayant horreur de veoir la precipitation temeraire de 
cette execution (les thresors et les meubles, qu’ils 
avoient diversement condemnez au feu et au nau- 
frage, saisis), retirant ses soldats, leur conceda trois 
jours a se tuer avecques plus d’ordre et plus a l’ayse; 
lesquels ils remplirent de sang et de meurtre au dela 
de toute hostile cruauté, et ne s’en sauva une seule 
personne qui eust pouvoir sur soy. Il y a infinis 
exemples de pareilles conclusions populaires, qui sem- 
blent plus aspres d’autant que Ileffect en est plus 
universel : elles le sont moins, que separees; ce que 
le discours ne feroit en chascun, il le faict en touts, 
Vardeur de la societé ravissant les particuliers juge- 
ments. 

Les condemnez qui attendoient l’execution, du 
temps de Tibere, perdoient leurs biens, et estoient 
privez de sepulture : ceux qui l’anticipoient, en se 
tuant eulx mesmes, estoient enterrez, et pouvoient 
faire testament. 

Mais on desire aussi quelquesfois la mort pour I’es- 
perance d’un plus grand bien : « Je desire, dict sainct 
Paul, estre dissoult, pour estre avecques Jesus Christ : » 

et « Qui me desprendra de ces liens? » Cleombrotus 
Ambraciota, ayant leu le Phedon de Platon, entra 
en si grand appetit de la vie advenir, que, sans aultre 
occasion, il s’alla precipiter en la mer. Par ou il appert 
combien improprement nous appellons Desespoir cette 
dissolution volontaire, a laquelle la chaleur de l’espoir 
nous porte souvent, et souvent une tranquille et ras- 
sise inclination de jugement. Jacques du Chastel, 
evesque de Soissons, au voyage d’oultremer que feit 
sainct Louis, veoyant le roy et toute l’armee en train 
de revenir en France, laissant les affaires de la religion 
imparfaictes, print resolution de s’en aller plus tost 
en Paradis; et, ayant dict adieu a ses amis, donna 
seul, a la vue d’un chascun, dans l’armee des ennemis, 
ou il feut mis en pieces. En certain royaume de ces 
nouvelles terres, au jour d’une solenne procession, 
auquel Vidole quwils adorent est promenee en public 
sur un char de merveilleuse grandeur; oultre ce qu’il 
se veoid plusieurs se detaillants les morceaux de leur 
chair vifve a luy offrir, il s’en veoid nombre d’aultres, 
se prosternants emmy la place, qui se font mouldre 
et briser sous les roues pour en acquerir, aprez leur 
mort, veneration de saincteté qui leur est rendue. La 
mort de cet evesque, les armes au poing, a de la gene- 
rosité plus, et moins de sentiment, l’ardeur du combat 
en amusant une partie. 

Il y a des polices qui se sont meslees de regler la 
justice et opportunité des morts volontaires. En 
nostre Marseille il se gardoit, au temps passé, du venin 
preparé a tout de la cigué, aux despens publics, pour 
ceulx qui vouldroient haster leurs jours; ayant pre- 
mierement approuvé aux six cents, qui estoit leur 
senat, les raisons de leur entreprinse : et n’estoit 
loisible, aultrement que par congé du magistrat et 
par occasions legitimes, de mettre la main sur soy. 
Cette loy estoit encores ailleurs. 

Sextus Pompeius, allant en Asie, passa par l’isle de 
Cea de Negrepont : il adveint, de fortune, pendant 
qu’il y estoit, comme nous l’apprend Il’un de ceulx de 
sa compaignie, qu’une femme de grande auctorité, 
ayant rendu compte 4 ses citoyens pourquoi elle 

estoit resolue de finir sa vie, pria Pompeius d’assister 
a sa mort, pour la rendre plus honnorable : ce qu’il 
feit; et, ayant longtemps essayé pour neant, a force 
d’eloquence, qui luy estoit merveilleusement a main, 
et de persuasion, de la destourner de ce desseing, 
souffrit enfin qu’elle se contentast. Elle avoit passé 
quatre vingts dix ans en tresheureux estat d’esprit 
et de corps; mais, lors couchee sur son lict mieulx 
paré que de coustume, et appuyee sur le coude: « Les 
dieux, dict elle, 6 Sextus Pompeius, et plustost ceulx 
que je laisse que ceulx que je voys trouver, te scachent 
gré de quoy tu n’as desdaigné d’estre et. conseiller de 
ma vie, et tesmoing de ma mort! De ma part, ayant 
tousjours essayé le favorable visage de fortune, de 
peur que l’envie de trop vivre ne m’en face veoir un 
contraire, je m’en voys d’une heureuse fin donner 
congé aux restes de mon ame, laissant de moy deux 
filles et une legion de nepveux. » Cela faict, ayant 
presché et exhorté les siens 4 Punion et a la paix, 
leur ayant desparty ses biens, et recommandé les 
dieux domestiques 4 sa fille aisnee, elle print d’une 
main asseuree la coupe ow estoit le venin, et ayant 
faict ses voeux a Mercure, et les prieres de la conduire 
en guelque heureux siege en l’aultre monde, avala 
brusquement ce mortel bruvage. Or entretient elle la 
compaignie du progrez de son operation, et comme 
les parties de son corps se sentoient saisies de froid 
Vune aprez l’aultre; jusques a ce qu’ayant dict enfin 
qu’il arrivoit au cceur et aux entrailles, elle appella 
ses filles pour luy faire le dernier offre et luy clorre 
les yeulx. 

Pline recite de certaine nation hyperboree, qu’en 
icelle, pour la doulce temperature de l’air, les vies ne 
se finissent communement que par la propre volonté 
des habitants; mais qu’estants las et saouls de vivre, 
ils ont en coustume, au bout d’un long aage, aprez 
avoir faict bonne chere, se precipiter en la mer, du 
hault d’un certain rochier destiné a ce service. La 
douleur et une pire mort me semblent les plus excu- 


sables incitations. 


CHAPITRE IV 


A DEMAIN LES AFFAIRES 


Je donne avecques raison, ce me semble, la palme 
a Jacques Amyot sur touts nos escrivains francois, non 
seulement pour la naifveté et pureté du langage, en 
quoy il surpasse touts aultres, ny pour la constance 
d’un si long travail, ny pour la profondeur de son 
scavoir, ayant peu developper si heureusement un 
aucteur si espineux et ferré (car on m/’en dira ce 
qu’on vouldra, je n’entends rien au grec, mais je veois 
un sens si bien joinct et entretenu par tout en sa 
traduction, que, ou il a certainement entendu limagi- 
nation vraye de l’aucteur, ou ayant, par longue con- 
versation, planté vifvement dans son ame une gene- 
rale idee de celle de Plutarque, il ne luy a au moins 
rien presté qui le desmente ou qui le desdie); mais, 
sur tout, je luy scais bon gré d’avoir sceu trier et 
choisir un livre si digne et si 4 propos, pour en faire 
present a son pais. Nous aultres ignorants estions 
perdus, si ce livre ne nous eust relevé du bourbier : 
sa mercy, nous osons a cett’ heure et parler et escrire; 
les dames en regentent les maistres d’eschole; c’est 
nostre breviaire. Si ce bon homme vit, je luy resigne 
Xenophon, pour en faire autant : c’est une occupation 
plus aysee, et d’autant plus propre 4 sa vieillesse; et 
puis, je ne scais comment il me semble, quoyqu’il 
se desmesie bien brusquement et nettement d’un mau- 
vais pas, que toutesfois son style est plus chez soy, 
quand il n’est pas pressé et qu’il roule a son ayse. 

J’estois a cett’ heure sur ce passage ot! Plutarque 
dict de soy mesme, que Rusticus, assistant a une 
sienne declamation 4 Rome, y receut un pacquet de 
la part de i’empereur, et temporisa de l’ouvrir jusques 
a ce que tout feust faict : en quoy, dict il, toute l’assis- 

tance loua singulierement la gravité de ce personnage. 
De vray, estant sur le propos de la curiosité, et de 
cette passion avide et gourmande de nouvelles, qui 
nous faict, avecques tant d’indiscretion et d’impa- 
tience, abandonner toutes choses pour entretenir un 
nouveau venu, et perdre tout respect et contenance 
pour crocheter soubdain, ot que nous soyons, les 
lettres qu’on nous apporte, il a eu raison de louer la 
gravité de Rusticus; et pouvoit encores y joindre la 
louange de sa civilité et courtoisie, de n’avoir voulu 
interrompre le cours de sa declamation. Mais je foys 
doubte qu’on le peust louer de prudence; car recevant 
a Vimproveu lettres, et notamment d’un empereur, il 
pouvoit bien advenir que le differer a les lire eust esté 
d’un grand prejudice. Le vice contraire a la curiosité, 
e’est la nonchalance, vers laquelle je penche evidem- 
ment de ma complexion, et en laquelle j’ay veu plu- 
sieurs hommes si extremes, que, trois ou quatre jours 
aprez, on retrouvoit encores en leur pochette les 
lettres toutes closes qu’on leur avoit envoyees. 

Je n’en ouvris jamais, non seulement de celles 
qu’on m’eust commises, mais de celles mesmes que la 
fortune m’eust faict passer par les mains; et foys 
conscience si mes yeulx desrobent, par mesgarde, 
quelque cognoissance des lettres d’importance qu’il 
lit quand je suis a costé d’un grand. Jamais homme 
ne s’enquit moins et ne fureta moins ez affaires d’aul- 
truy. 

Du temps de nos peres, monsieur de Boutieres cuida 
perdre Turin pour, estant en bonne compaignie a 
souper, avoir remis a lire un advertissement qu’on 
lui donnoit des trahisons qui se dressoient contre 
cette ville, ot il commandoit. Et ce mesme Plutarque 
m/’a apprins que Julius Cesar se feust sauvé, si, allant 
au senat le jour qu’il y feut tué par les conjurez, il 
eust leu un memoire qu’on luy presenta; et faict aussi 
le conte d’Archias, tyran de Thebes, que, le soir, 
avant l’execution de lentreprinse que Pelopidas avoit 
faicte de le tuer pour remettre son pais en liberté, il 
luy feut escript par un aultre Archias, Athenien, de 
poinct en poinct, ce qu’on luy preparoit; et que ce 

pacquet luy ayant esté rendu pendant son souper, 
il remeit A l’ouvrir, disant ce mot, qui depuis passa 
en proverbe en Grece : « A demain les affaires. » 

Un sage homme peult 4 mon opinion, pour VPin- 
terest d’aultruy, comme pour ne rompre indecem- 
ment compaignie, ainsi que Rusticus, ou pour ne dis- 
continuer un aultre affaire d’importance, remettre 4 
entendre ce gu’on luy apporte de nouveau; mais, 
pour son interest ou plaisir particulier, mesme s’il est 
homme ayant charge publicque, pour ne rompre son 
disner, voire ny son sommeil, il est inexcusable de le 
faire. Et anciennement estoit 4 Rome la place consu- 
laire, qu’ils appelloient la plus honnorable a table, 
pour estre plus a delivre, et plus accessible 4 ceulx 
qui surviendroient pour entretenir celuy qui y seroit 
assis : tesmoignage que, pour estre a table, ils ne se 
despartoient pas de l’entremise d’aultres affaires et 
survenances. Mais, quand tout est dict, il est malaysé 
ez actions humaines de donner regle si juste par 
discours de raison, que la fortune n’y maintienne son 
droict. 


CHAPITRE V 


DE LA CONSCIENCE 


Voyageant un jour, mon frere sieur de La Brousse 
et moy durant nos guerres civiles, nous rencontrasmes 
un gentilhomme de bonne facon. Il estoit du party 
contraire au nostre; mais je n’en scavois rien, car il 
se contrefaisoit aultre : et le pis de ces guerres, c’est 
que les chartes sont si meslees, vostre ennemy n’estant 
distingué d’avecques vous d’aulcune marque appa- 
rente, ny de langage, ny de port, nourry en mesmes 
loix, moeurs et mesme air, qu’il est malaysé d’y eviter 
confusion et desordre. Cela me faisoit craindre A moy 
mesme de rencontrer nos troupes en lieu ot: je ne 
feusse cogneu, pour n’estre en peine de dire mon nom, 
et de pis, 4 ’adventure, comme il m’estoit aultrefois 
advenu; car en un tel mescompte je perdis et hommes 
et chevaux, et m’y tua lon miserablement, entre 
aultres, un page, gentilhomme italien, que je nour- 
rissois soigneusement, et feut esteincte en luy une 
tresbelle enfance et pleine de grande esperance. Mais 
cettuy cy en avoit une frayeur si esperdue, et je le 
veoyois si mort, 4 chasque rencontre d’hommes 4 
cheval et passages de ville qui tesnoient pour le roy, 
que je devinay enfin que c’estoient alarmes que sa 
conscience lui donnoit. I] sembloit 4 ce pauvre homme 
qu’au travers de son masque, et des croix de sa 
casaque, on iroit lire jusques dans son cceur ses 
secrettes intentions : tant est merveilleux l’effort de la 
conscience! Elle nous faict trahir, accuser et com- 
battre nous mesmes, et, 4 faulte de tesmoing estran- 
gier, elle nous produict contre nous, 


Occultum quatiens animo tortore flagellum *. 


1. Elle nous sert elle-méme de bourreau, et nous frappe sans 
cesse de fouets invisibles. JUVENAL, XIII, 195. 

Ce conte est en la bouche des enfants : Bessus, pzeo- 
nien, reproché d’avoir de gayeté de coeur abattu un 
nid de moyneaux, et les avoir tuez, disoit avoir eu 
raison, parce que ces oysillons ne cessoient de l’accuser 
faulsement du meurtre de son pere. Ce parricide, 
jusques alors, avoit esté occulte et incogneu : mais 
les furies vengeresses de la conscience le feirent mettre 
hors a celuy mesme qui en debvoit porter la penitence. 
Hesiode corrige le dire de Platon, « que la peine suit de 
bien prez le peché; » car il dict « qu’elle naist en 
Vinstant et quand et quand le peché. » Quiconque 
attend la peine, il la souffre; et quiconque l’a meritee, 
Vattend. La meschanceté fabrique des torments contre 
SOy : 
Malum consilium, consultori pessimum * 


comme la mouche guespe picque et offense aultruy, 
mais plus soy mesme; car elle y perd son atgnillen et 
sa force pour jamais, 


Vitasque in vulnere ponunt *. 


Les cantharides ont en elles quelque partie qui sert 
contre leur poison de contrepoison, par une contra- 
rieté de nature; aussi 4 mesme qu’on prend le plaisir 
au vice, il s’engendre un desplaisir contraire en la 
conscience, qui nous tormente de plusieurs imagina- 


tions penibles, veillants et dormants : 


Quippe ubi se multi, per somnia sepe loquentes, 
Aut morbo delirantes, protraxe ferantur, 
Et celata diu in medium peccata dedisse *. 


Apollodorus songeoit qu’il se veoyoit escorcher par 
les Scythes, et puis bouillir dedans une marmitte, et 


1. Le mal retombe sur celui qui l’a médité. Apud A. GELLIUM 
IV, 5. 

2. Et laisse sa vie dans la blessure qu’elle a faite. ViRGILE, Géorg., 
IV, 238. 

3. Souvent les coupables se sont accusés eux-mémes en songe 
ou dans le délire de la fiévre, et ont révélé des crimes longtemps 
cachés. LucRECE, V, 1157. 

que son cceur murmuroit en disant : « Je te suis cause 
de touts ces maulx. » Aulcune cachette ne sert aux 
meschants, disoit Epicurus, parce qu’ils ne se peuvent 
asseurer d’estre cachez, la conscience les descouvrant 
a eulx mesmes. 


Prima est hec ultio, quod se 
Judice nemo nocens absolvitur ?. 


Comme elle nous remplit de crainte, aussi faict elle 
d’asseurance et de confiance; et je puis dire avoir 
marché en plusieurs hazards d’un pas bien plus ferme, 
en consideration de la secrette science que j’avois de 
ma volonté, et innocence de mes desseings : 


Conscia mens ut cuique sua est, ita concipit intra 
Pectora pro facto spemque, metumque suo 2. 


Il y a mille exemples; il suffira d’en alleguer trois de 
mesme personnage. Scipion, estant un jour accusé 
devant le peuple romain d’une accusation importante, 
au lieu de s’excuser, ou de flatter ses juges : « Il vous 
siera bien, leur dict il, de vouloir entreprendre de 
juger de la teste de celuy par le moyen duquel vous 
avez l’auctorité de juger de tout le monde! » Et une 
aultre fois, pour toute response aux imputations que 
luy mettoit sus un tribun du peuple, au lieu de plaider 
sa cause : « Allons, dict il, mes citoyens, allons rendre 
graces aux dieux de la victoire qu’ils me donnerent 
contre les Carthaginois en pareil jour que cettuy cy; » 
et, se mettant A marcher devant, vers le temple, voyla 
toute ’assemblée et son accusateur mesme a Sa suitte. 
Et Petilius ayant esté suscité par Caton pour luy 
demander compte de largent manié en la province 
d’Antioche, Scipion, estant venu au senat pour cet 
effect, produisit le livre de raisons, qu’il avoit dessoubs 
sa robbe, et dict que ce livre en contenoit au vray la 
recepte et la mise : mais, comme on le luy demanda 


1. Le premier chatiment du coupable, c’est qu’il ne sauroit 
s’absoudre a son propre tribunal. JuvENAL, Sat., XIII, 2. 

2. Selon le témoignage que Il’homme se rend a soi-méme, il a le 
cceur rempli de crainte ou d’espérance. OvibDE, Fast., I, 485. 

pour le mettre au greffe, il le refusa, disant ne se 
vouloir pas faire cette honte 4 soy mesme; et de ses 
mains, en la presence du senat, le deschira et meit 
en pieces. Je ne crois pas qu’une ame cauterisee sceust 
contrefaire une telle asseurance. Il avoit le coeur trop 
gros de nature, et accoustumé 4 trop haulte fortune, 
dict Tite Live, pour scavoir estre criminel, et se des- 
mettre 4 la bassesse de deffendre son innocence. 

C’est une dangereuse invention que celle des 
gehennes, et semble que ce soit plutost un essay de 
patience que de vérité. Et celuy qui les peult souffrir 
cache la verité, et celuy qui ne les peult souffrir : car, 
pourquoy la douleur me fera elle plutost confesser 
ce qui en est, qu’elle ne me forcera de dire ce qui 
n’est pas? Et, au rebours, si celuy qui n’a pas faict ce 
de quoy on l’accuse, est assez patient pour supporter 
ces torments; pourquoy ne le sera celuy qui l’a faict, 
un si beau guerdon que de la vie luy estant proposé? 
Je pense que le fondement de cette invention vient 
de la consideration de l’effort de la conscience : car, 
au coupable, il semble qu’elle ayde a la torture pour 
luy faire confesser sa faulte, et qu’elle laffoiblisse; et 
de l’aultre part, qu’elle fortifie V’innocent contre la 
torture. Pour dire vray, c’est un moyen plein d’incer- 
titude et de dangier : que ne diroit on, que ne feroit 
on pour fuyr a si griefves douleurs? 


Etiam innocentes cogit mentiri dolor’; 


d’ou il advient que celuy que le juge a gehenné, pour 
ne le faire mourir innocent, il le face mourir et inno- 
cent et gehenné. Mille et mille ont chargé leur teste 
de fausses confessions, entre lesquels je loge Philotas, 
considerant les circonstances du procez qu’ Alexandre 
lui feit, et le progrez de sa gehenne. Mais tant y a que 
c’est, dict on, le moins mal que l’humaine foiblesse 
ayt peu inventer : bien inhumainement pourtant, et 
bien inutilement, 4 mon advis. 


1. La douleur force 4 mentir ceux mémes qui sont innocents. 
Sentences de PuBLius Syrus. 

Plusieurs nations, moins barbares en cela que la 
grecque et la romaine qui les appellent ainsi, estiment 
horrible et cruel de tormenter et desrompre un homme, 
de la faulte duquel vous estes encores en doubte. Que 
peult il mais de vostre ignorance? Estes vous pas 
injuste, qui, pour ne le tuer sans occasion, luy faictes 
pis que le tuer? Quw’il soit ainsi, veoyez combien de 
fois il ayme mieulx mourir sans raison, que de passer 
par cette information plus penible que le supplice, 
et qui souvent, par son aspreté, devance le supplice, 
et l’execute. Je ne scais d’ou je tiens ce conte, mais 
il rapporte exactement la conscience de nostre justice. 
Une femme de village accusoit devant un general 
d’armee, grand justicier, un soldat pour avoir arraché 
a ses petits enfants ce peu de bouillie qui luy restoit 
a les substanter, cette armee ayant tout ravagé. De 
preuve, il n’y en avait point. Le general, aprez avoir 
sommé la femme de regarder bien a ce qu’elle disoit, 
d’autant qu’elle seroit coulpable de son accusation, 
si elle mentoit; et elle persistant, il feit ouvrir le 
ventre au soldat, pour s’esclaircir de la verité du faict: 
et la femme se trouva avoir raison. Condamnation 
instructive. 

CHAPITRE VI 


DE L’EXERCITATION 


Il est malaysé que le discours et l’instruction, 
encores que nostre creance s’y applique volontiers, 
soient assez puissantes pour nous acheminer jusques 
4 l’action, si oultre cela, nous n’exerceons et formons 
nostre ame par experience au train auquel nous la 
voulons renger : aultrement, quand elle sera au 
propre des effects, elle s’y trouvera sans doubte 
empeschee. Voyla pourquoy, parmy les philosophes, 
ceulx qui ont voulu attaindre 4 quelque plus grande 
excellence ne se sont pas contentez d’attendre a 
couvert et en repos les rigueurs de la fortune, de peur 
qu’elle ne les surprinst inexperimentez et nouveaux 
au combat; ains ils luy sont allez au devant, et se sont 
jectez a escient, a la preuve des difficultez : les uns 
en ont abandonné les richesses, pour s’exercer a une 
pauvreté volontaire; les aultres ont recherché le 
labeur et une austerité de vie penible, pour se durcir 
au mal et au travail; d’aultres se sont privez des 
parties du corps les plus cheres, comme de la veue, et 
des membres propres 4 la generation, de peur que 
leur service, trop plaisant et trop mol, ne relaschast 
et n’attendrist la fermeté de leur ame. 

Mais a mourir, qui est la plus grande besongne que 
nous ayons a faire, l’excitation ne nous y peult ayder. 
On se peult, par usage et par experience, fortifier 
contre les douleurs, la honte, l’indigence, et tels 
aultres accidents : mais, quant 4 la mort, nous ne la 
pouvons essayer qu’une fois; nous y sommes touts 
apprentifs quand nous y venons. 

I] s’est trouvé anciennement des hommes si excel- 
lents mesnagiers du temps, qu’ils ont essayé, en la 
mort mesme, de la gouster et savourer, et ont bandé 

leur esprit pour veoir que c’estoit de ce passage; 
toutesfois ils ne sont pas revenus nous en dire des 
nouvelles : 
Nemo expergitus exstat, 
Frigida quem semel est vital pausa sequuta'. 


Canius Julius, noble romain, de vertu et de fermeté 
singuliere, ayant esté condemné a la mort par ce 
maraud de Caligula; oultre plusieurs merveilleuses 
preuves qu’il donna de sa resolution, comme il estoit 
sur le poinct de souffrir la main du bourreau, un phi- 
losophe, son amy, luy demanda : « Eh bien, Canius! 
en quelle demarche est a cette heure vostre ame? que 
faict elle? en quels pensements estes vous? » « Je 
pensois, lui respondict il, 4 me tenir prest et bandé de 
toute ma force, pour veoir si, en cet instant de la mort, 
si court et si brief, je pourray appercevoir quelque 
deslogement de l’ame, et si elle aura quelque ressen- 
timent de son yssue; pour, si j’en apprends quelque 
chose, en revenir donner aprez, si je le puis, advertis- 
sement a mes amis. » Cettuy ci philosophe, non seu- 
lement jusqu’A la mort, mais en la mort mesme. 
Quelle asseurance estoit ce, et quelle fierté de courage, 
de vouloir que sa mort luy servist de lecon, et avoir 
loisir de penser ailleurs en un si grand affaire ! 


Jus hoc animi morientis habebat 3. 


Il me semble toutesfois qu’il y a quelque facon de 
nous apprivoiser 4 elle, et de l’essayer aulcunement. 
Nous en pouvons avoir experience, sinon entiere et 
parfaicte, au moins telle qu’elle ne soit pas inutile, 
et qui nous rende plus fortifiez et asseurez : si nous 
ne la pouvons joindre, nous la pouvons approcher, 
nous la pouvons recognoistre; et si nous ne donnons 
jusques a son fort, au moins verrons nous et en practi- 
querons les advenues. Ce n’est pas sans raison qu’on 


1. On ne se réveille jamais, dés qu’une fois on a senti le froid 


repos de Ia mort. Lucriceg, III, 942. 
2. Tant il exercoit d’empire sur son Ame, a l’heure méme de la 


mort! Lucary, VIII, 636. 


y 

nous faict regarder 4 nostre sommeil mesme, pour la 
ressemblance qu’il a de la mort : combien facilement 
nous passons du deiller au vormir! avecques combien 
peu d’interest nous perdons la cognoissance de la 
lumiere et de nous! A l’adventure pourroit sembler 
inutile et contre nature la faculté du sommeil, qui nous 
prive de toute action et de tout sentiment, n’estoit 
que par ce moyen nature nous instruict qu’elle nous a 
pareillement faicts pour mourir que pour vivre; et, 
dez la vie, nous presente l’eternel estat qu’elle nous 
garde aprez icelle, pour nous y accoustumer et nous 
en oster la crainte. Mais ceulx qui sont tumbez par 
quelque violent accident en defaillance de coeur, et 
qui y ont perdu touts sentiments, ceulx la, 4 mon 
advis, ont esté bien prez de veoir son vray et naturel 
visage : car, quant 4 Vinstant et au poinct du passage, 
il n’est pas a craindre qu’il porte avecques soy aulcun 
travail ou desplaisir, d’autant que nous ne pouvons 
avoir nul sentiment sans loisir; nos souffrances ont 
besoing de temps, qui est si court et si precipité en 
la mort, qwil fault necessairement qu’elle soit insen- 
sible. Ce sont les approches que nous avons a craindre; 
et celles la peuvent tumber en experience. 

Plusieurs choses nous semblent plus grandes par 
imagination que par effect : j’ay passé une bonne 
partie de mon aage en une parfaicte et entiere santé; 
je dis non seulement entiere, mais encores alaigre et 
bouillante; cet estat, plein de verdeur et de feste, me 
faisoit trouver si horrible la consideration des mala- 
dies, que, quand je suis venu a les experimenter, j’ay 
trouvé leurs poinctures molles et lasches au prix de 
ma crainte. Voicy que j’espreuve touts les jours : 
suis je A couvert chauldement, dans une bonne salle, 
pendant qu’il se passe une nuict orageuse et tempes- 
tueuse, je m’estonne et m’afflige pour ceulx qui sont 
lors en campaigne : y suis je moy mesme, je ne desire 
pas seulement d’estre ailleurs. Cela seul, d’estre tous- 
jours enfermé dans une chambre, me sembloit insup- 
portable : je feus incontinent dressé a y estre une 
semaine et un mois, plein d’esmotion, d’alteration et 
de foiblesse; et ay trouvé que, lors de ma santé, je 

plaignois les malades beaucoup plus que je ne me 
treuve 4 plaindre moy mesme, quand j’en suis; et que 
la force de mon apprehension encherissoit prez de 
moitié lessence et verité de la chose. J’espere qu’il 
m’en adviendra de mesme de la mort, et qu’elle ne 
vault pas la peine que je prends 4 tant d’apprest que 
je dresse, et tant de secours que j’appelle et assemble 
pour en soustenir l’effort. Mais, 4 toutes adventures, 
nous ne pouvons nous donner trop d’advantage. 
Pendant nos troisiesmes troubles, ou deuxiesmes (il 
ne me souvient pas bien de cela), m’estant allé un jour 
promener a une lieue de chez moy, qui suis assis dans 
le moiau? de tout le trouble des guerres civiles de 
France; estimant estre en toute seureté, et si voisin 
de ma retraicte, que je n’avois point besoing de 
meilleur equipage, j’avois prins un cheval bien aysé, 
mais non gueres ferme. A mon retour, une occasion 
soubdaine s’estant presentee de m’ayder de ce cheval 
€ un service qui n’estoit pas bien de son usage, un de 
mes gents, grand et fort, monté sur un puissant roussin 
qui avoit une bouche desesperee, frais au demourant 
et vigoreux, pour faire le hardy et devancer ses com- 
paignons, veint a le poulser a toute bride droict dans 
ma route, et fondre comme un colosse sur le petit 
homme et petit cheval, et le foudroyer de sa roideur 
et de sa pesanteur, nous envoyant l’un et l’aultre les 
pieds contremont : si que voyla le cheval abbattu et 
couché tout estourdy; moy, dix ou douze pas au dela, 
estendu a la renverse, le visage tout meurtry et tout 
escorché, mon espee, que j’avois & la main, 4 plus de 
dix pas au dela, ma ceinture en pieces, n’ayant ny 
mouvement ny sentiment non plus qu’une souche. 
C’est le seul esvanouissement_ que j’aye senty jusques 
4 cette heure. Ceulx qui estoient avecques moy, aprez 
avoir essayé, par touts les moyens qu’ils peurent, de 
me faire revenir, me tenants pour mort, me prindrent 
entre leurs bras, et m’emportoient avecques beaucoup 
de difficulté en ma maison, qui estoit loing de la 
environ une demy lieue francoise. Sur le chemin, et 


1. Le milieu ou le centre. COTGRAVE, Diet. franc. et anglois. 

aprez avoir esté plus de deux grosses heures tenu pour 
trespassé, je commenceay 4 me mouvoir et respirer ; 
car il estoit tumbé si grande abondance de sang dans 
mon estomach, que, pour l’en descharger, nature eut 
besoing de ressusciter ses forces. On me dressa sur 
mes pieds, oti je rendis un plein seau de bouillons de 
sang pur; et plusieurs fois, par le chemin, il m’en fallut 
faire de mesme. Par la, je commenceay 4 reprendre 
un peu de vie; mais ce feut par les menus, et par un si 
long traict de temps, que mes premiers sentiments 
estoient beaucoup plus approchants de la mort que 
de la vie : 


Perché, dubbiosa ancor del suo ritorno, 
Non s’assicura attonita la mente 2. 


Cette recordation, que j’en ay fort empreinte en mon 
ame, me representant son visage et son idee si prez du 
naturel, me concilie aulcunement 4 elle. Quand je 
commenceay 4 y veoir, ce feut d’une veue si trouble, 
si foible et si morte, que je ne discernois encores rien 
que la lumiere, 


Come quei ch’ or apre, or chiude 
Gli occhi, mezzo tra ’] sonno e I’ esser desto *. 


Quant aux functions de l’ame, elles naissoient avec- 
ques mesme progrez que celles du corps. Je me veis 
tout sanglant; car mon pourpoinct estoit taché par- 
tout du sang que j’avois rendu. La premiere pensee 
qui me veint, ce feut que j’avois une harquebusade 
en la teste : de vray, en mesme temps, il s’en tiroit 
plusieurs autour de nous. Il me sembloit que ma vie 
ne me tenoit plus qu’au bout des levres; je fermois les 
yeulx pour ayder, ce me sembloit, 4 la poulser hors, et 
prenois plaisir 4 m’alanguir et a me laisser aller. 
C’estoit une imagination qui ne faisoit que nager 


1. Car, ’Ame abattue, encore incertaine de son retour, ne peut 
se raffermir. Torq. Tasso, Gerus. liberata, canto XII, stanza 74. 

2. Comme un homme qui, moitié endormi et moitié éveillé, 
tantét ouvre et tantét ferme les yeux. Torg. Tasso, Gerus. liberata, 
canto VIII, stanza 26, 

superficiellement en mon ame, aussi tendre et aussi 
foible que tout le reste; mais a la verité non seulement 
exempte de desplaisir, ains meslee a cette doulceur que 
sentent ceulx qui se laissent glisser au sommeil. 

Je crois que c’est ce mesme estat ot se treuvent 
ceulx qu’on veoid defaillants de foiblesse en l’agonie 
de la mort; et tiens que nous les plaignons sans cause, 
estimants qu’ils soyent agitez de griefves douleurs, 
ou quwils ayent lame pressee de cogitations penibles. 
C’a esté tousjours mon advis, contre l’opinion de plu- 
sieurs, et mesme d’Estienne de La Boétie, que ceulx 
que nous veoyons ainsi renversez et assopis aux 
approches de leur fin, ou accablez de la longueur du 
mal, ou par accident d’une apoplexie, ou mal caducque, 


Vi morbi szpe coactus 
Ante oculos aliquis nostros, ut fulminis ictu, 
Concidit, et spumas agit; ingemit, et fremit artus; 
Desipit, extentat nervos, torquetur, anhelat, 
Inconstanter et in jactando membra fatigat+, 


ou blecez en la teste, que nous oyons rommeller et 
rendre par fois des souspirs trenchants, quoyque nous 
en tirons aulcuns signes par ot il semble qu’il leur 
reste encores de la cognoissance, et quelques mouve- 
ments que nous leur veoyons faire du corps; j’ay 
tousjours pensé, dis je, qu’ils avoient et l’ame et le 
corps ensepveli et endormi, 


Vivit, et est vite nescius ipse sue *; 


et ne pouvois croire qu’a un si grand estonnement de 
membres, et si grande defaillance des sens, l’ame peust 
maintenir aulcune force au dedans pour se reco- 
gnoistre; et que par ainsin ils n’avoient aulcun discours 


1. Souvent un malheureux, attaqué d’un mal subit, tombe tout 
& coup A vos pieds, comme frappé de la foudre; sa bouche écume, 
sa poitrine gémit, ses membres palpitent. Hors de lui, il se roidit, 
il se débat, il respire A peine; il se roule et s’agite en tous sens, 
Lucré&cez, III, 485. 
2. Ii vit, mais sans savoir s’il jouit de la vie. 
OvipvE, Trist., I, 3, 12. 

qui les tormentast, et qui leur peust faire juger et 
sentir la misere de leur condition; et que, par con- 
sequent, ils n’estoient pas fort a plaindre. 

Je n’imagine aulcun estat pour moy si insupportable 
et horrible, que d’avoir lame vifve et affligee, sans 
moyen de se declarer; comme je dirois de ceulx qu’on 
envoie au supplice, leur ayant coupé la langue (si ce 
n’estoit qu’en cette sorte de mort, la plus muette 
me semble la mieulx seante, si elle est accompaignee 
d’un ferme visage et grave); et comme ces miserables 
prisonniers qui tumbent ez mains des vilains bour- 
reaux soldats de ce temps, desquels ils sont tormentez 
de toute espece de cruel traictement, pour les con- 
traindre 4 quelque rancon excessifve et impossible; 
tenus ce pendant en condition et en lieu ot ils n’ont 
moyen quelconque d’expression et signification de 
leurs pensees et de leur misere. Les poétes ont feinct 
quelques dieux favorables 4 la delivrance de ceulx qui 
traisnoient ainsin une mort languissante; 


Hunce ego Diti 
Sacrum jussa fero, teque isto corpore solvo? : 


et les voix et responses courtes et descousues qu’on 
leur arrache quelquesfois, 4 force de crier autour de 
leurs aureilles et de les tempester, ou des mouvements 
qui semblent avoir quelque consentement A ce qu’on 
leur demande, ce n’est pas tesmoignage qu’ils vivent 
pourtant, au moins une vie entiere. I] nous advient 
ainsi sur le begueyement du sommeil, avant qu’il nous 
ayt du tout saisis, de sentir comme en songe ce qui 
se faict autour de nous, et suyvre les voix, d’une ouie 
trouble et incertaine qui semble ne donner qu’aux 
bords de lame; et faisons des responses, a la suitte 
des dernieres paroles qu’on nous a dictes, qui ont 
plus de fortune que de sens. 

Or, a present que je l’ay essayé par effect, je ne foys 
nul doubte que je n’en aye bien jugé jusques a cette 


1. J’exécute, dit Iris, ordre que j’ai recu; j’enléve cette Ame 
dévouée au dieu des enfers, et je brise ses chaines mortelles. Vir- 
GILE, Enéide, IV, 702. 

heure : car, premierement, estant tout esvanoui, je 
me travaillois d’entr’ouvrir mon pourpoinct A beaux 
ongles (car j’estois desarmé), et si scais que je ne 
sentois en imagination rien qui me bleceast : car il y 
a plusieurs mouvements en nous qui ne partent pas de 
nostre ordonnance; 


Semianimesque micant digiti, ferrumque retractant? : 


ceulx qui tumbent eslancent ainsi les bras au devant 
de leur cheute, par une naturelle impulsion qui faict 
que nos membres se prestent des offices, et ont des 
agitations 4 part de nostre discours. 


Falciferos memorant currus abscindere membra,... 

Ut tremere in terra videatur ab artubus id quod 

Decidit abscissum; quum mens tamen atque hominis vis, 
Mobilitate mati, non quit sentire dolerem 2. 


J’avois mon estomach pressé de ce sang caillé : mes 
mains y couroient d’elles mesmes, comme elles font 
souvent, ot: il nous demange, contre l’advis de nostre 
volonté. Il y a plusieurs animaulx, et des hommes 
mesmes, aprez qu’ils sont trespassez, ausquels on veoid 
resserrer et remuer des muscles : chascun s¢ait par 
experience qu’il a des parties qui se branslent, dressent 
et couchent souvent sans son congé. Or, ces passions, 
qui ne nous touchent que par l’escorce, ne se peuvent 
dire nostres : pour les faire nostres, il faut que VPhomme 
y soit engagé tout entier; et les douleurs que le pied 
ou Ja main sentent pendant que nous <dormons, ne 
sont pas a nous. 

Comme j’approchay de chez moy, ou /’alarme de 
ma cheute avoit desja couru, et que ceulx de ma 
famille m’eurent rencontré avecques les cris accous- 
tumez en telles choses, non seulement je respondois 


1. Les doigts mourants s’agitent, et ressaisissent Je fer qui leur 
échappe. VIRGILE, Enéide, X, 396. 

2. On dit qu’au fort de la mélée les chars armés de faulx coupent 
les membres avec tant de rapidité, qu’on les voit palpitants a terre, 
avant gue la douleur d’un coup si prompt ait pu parvenir jusqu’a 
ame. Lucrice, IIT, 642, 

quelque mot a ce qu’on me demandoit, mais encores 
ils disent que je m’advisay de commander qu’on 
donnast un cheval 4 ma femme, que je veoyois s’em- 
pestrer et se tracasser dans le chemin, qui est mon- 
tueux et malaysé. Il semble que cette consideration 
deust partir d’une ame esveillee; si est ce que je n’y 
estois aulcunement : c’estoient des pensements vains, 
en nue, qui estoient esmeus par les sens des yeulx et 
des aureilles; ils ne venoient pas de chez moy. Je ne 
scavois pourtant ny d’ou je venois, ny ot j’allois; 
ny ne pouvois poiser et considerer ce qu’on me deman- 
doit : ce sont de legiers effects que les sens produisoient 
d’eulx mesmes, comme d’un usage?; ce que l’ame y 
prestoit, c’estoit en songe, touchee bien legierement, 
et comme leichee seulement et arrousee par la molle 
impression des sens. Ce pendant, mon assiette estoit 
a la verité tresdoulce et paisible : je n’avois affliction 
ny pour aultruy ny pour moy; c’estoit une langueur 
et une extreme foiblesse, sans aulcune douleur. Je 
veis ma maison sans la recognoistre. Quand on m’eut 
couché, je sentis une infinie doulceur 4 ce repos; car 
j’avois esté vilainement tirassé par ces pauvres gents, 
qui avoient prins la peine de me porter sur leurs bras 
par un long et tresmauvais chemin, et s’y estoient 
lassez deux ou trois fois les uns aprez les aultres. On 
me presenta force remedes, de quoy je n’en receus 
aulcun, tenant pour certain que j’estois blecé 4 mort 
par la teste. C’eust esté, sans mentir, une mort bien 
heureuse : car la foiblesse de mon discours me gardoit 
d’en rien juger, et celle du corps d’en rien sentir : je 
me laissois couler si doulcement, et d’une facon si 
molle et si aysee, que je ne sens gueres aultre action 
moins poisante que celle 1a estoit. Quand je veins A 
revivre et 4 reprendre mes forces, 


Ut tandem sensus convaluere mei 2, 


qui feut deux ou trois heures aprez, je me sentis tout 


1. Comme par habitude. C. 


2. Lorsque enfin mes sens reprirent quelque vigueur. OviDE, 
Trist., III, 3, 14. 

d’un train rengager aux douleurs, ayant les membres 
touts moulus et froissez de ma cheute, et en feus si 
mal deux ou trois nuicts aprez, que j’en cuiday 
remourir encores un coup, mais d’une mort plus 
vifve; et me sens encores de la secousse de cette frois- 
sure. Je ne veulx pas oublier cecy, que la derniere 
chose en quoy je me peus remettre, ce feut la souve- 
nance de cet accident; et me feis redire plusieurs fois 
ou j’allois, d’ou je venois, a quelle heure cela m’estoit 
advenu, avant que de le pouvoir concevoir. Quant a 
la facon de ma cheute, on me la cachoit en faveur 
de celuy qui en avoit esté cause, et m’en forgeoit on | 
d’aultres. Mais longtemps aprez, et le Jendemain, 
quand ma memoire veint a s’entr’ouvrir, et me repre- 
senter l’estat ot je m’estois trouvé, en linstant que 
j/avois apperceu ce cheval fondant sur moy (ear je 
Yavois veu 4 mes talons, et me teins pour mort; mais 
ce pensement avoit esté si soubdain, que la peur n’eut 
pas loisir de s’y engendrer), il me sembla que c’estoit 
un esclair qui me frappoit l’ame de secousse, et que je 
revenois de l’aultre monde. 

Ce conte d’un evenement si legier est assez vain, 
n’estoit instruction que j’en ay tiree pour moy : car, 
a la verité, pour s’apprivoiser 4 la mort, je treuve 
qu’il n’y a que de s’en avoisiner. Or, comme dict Pline, 
chascun est A soy mesme une tresbonne discipline, 
pourveu qu’il ayt la suffisance de s’espier de prez. 
Ce n’est pas icy ma doctrine, c’est mon estude; et 
n’est pas la lecon d’aultruy, c’est la mienne : et ne, 
me doibt on pourtant scavoir mauvais gré si je la 
communique; ce qui me sert peult aussi, par accident, 
servir 4 un aultre. Au demourant, je ne gaste rien, je 
n’use que du mien; et si je foys le fol, c’est 4 mes 
despens, et sans l’interest de personne; car c’est en 
folie qui meurt en moy, qui n’a point de suite. Nous 
n’avons nouvelles que de deux ou trois anciens qui 
ayent battu ce chemin; et si ne pouvons dire si c’est 
du tout en pareille maniere a cette cy, n’en cognois 
sant que les noms. Nul depuis ne s’est jecté sur leur 
trace. C’est une espineuse entreprinse, et plus qu'il 
ne semble, de suyvre une allure si vagabonde que celle 

de nostre esprit, de penetrer les profondeurs opaques 
de ses replis internes, de choisir et arrester tant de 
menus airs de ses agitations; et est un amusement 
nouveau et extraordinaire qui nous retire des occu- 
pations communes du monde, ouy, et des plus recom- 
mandees. Il y a plusieurs annees que je n’ay que moy 
pour visee A mes pensees, que je ne contreroolle et 
n’estudie que moy; et si j’estudie aultre chose, c’est 
pour soubdain le coucher sur moy, ou en moy, pour 
mieulx dire : et ne me semble point faillir, si, comme il 
se faict des aultres sciences sans comparaison moins 
utiles, je foys part de ce que j’ay apprins en cette cy, 
quoyque je ne me contente gueres du progrez que j’y 
ay faict. Il n’est description pareille en difficulté a 
la description de soy mesme, ny certes en utilité : 
encores se fault il testonner?, encores se fault il 
ordonner et renger, pour sortir en place: or, je me pare 
sans cesse, car je me descris sans cesse. La coustume 
a faict le parler de soy vicieux, et le prohibe obsti- 
neement, en hayne de la ventance qui semble tous- 
jours estre attachee aux propres tesmoignages : au lieu 
qu’on doibt moucher lenfant, cela s’appelle l’enaser. 


In vitium ducit culpe fuga’; 


je treuve plus de mal que de bien 4 ce remede. Mais, 
quand il seroit vray que ce feust necessairement pre- 
sumption d’entretenir le peuple de soy, je ne doibs pas, 
suyvant mon general desseing, refuser une action qui 
publie cette maladifve qualité, puisqu’elle est en moy; 
et ne doibs cacher cette faulte, que j’ay non seulement 
en usage, mais en profession. Toutesfois, a dire ce 
que j’en crois, cette coustume a tort de condemner le 
vin, parce que plusieurs s’y enivrent : on ne peult 
abuser que des choses qui sont bonnes; et crois de 
cette regle, qu’elle ne regarde que la populaire defail- 
lance. Ce sont brides 4 veaux, desquelles ny les saincts, 


1. Se friser les cheveux, se parer la téfe..., pour se montrer en public, 
2. Souvent la peur d’un mal nous conduit dans un pire. 
HoRACE, de Arte poetica, v. 31. (Trad. de Boileau.) 

que nous oyons si haultement parler d’eulx, ny les 
philosophes, ny les theologiens, ne se brident; ne foys 
je moy, quoyque je sois aussi peu Yun que Yaultre. 
Sils n’en escrivent 4 poinct nommé, au moins, quand 
Voccasion les y porte, ne feignent ils pas de se jecter 
bien avant sur le trottoir. De quoy traicte Socrates 
plus largement que de soy? A quoy achemine il plus 
souvent les propos de ses disciples, qu’a parler d’eulx, 
non pas de la lecon de leur livre, mais de l’estre et 
bransle de leur ame? Nous nous disons religieusement a 
Dieu et 4 nostre confesseur, comme nos voisins?! 4 tout 
le peuple. « Mais nous n’en disons, me respondra on, 
que les accusations. » Nous disons donc tout; car 
nostre vertu mesme est faultiére et repentable. Mon 
mestier et mon art, c’est vivre : qui me deffend d’en 
parler selon mon sens, experience et usage, qu’il 
ordonne a l’architecte de parler des bastiments, non 
selon soy, mais selon son voisin, selon la science d’un 
aultre, non selon la sienne. Si c’est gloire, de soy 
mesme publier ses valeurs, que ne met Cicero en avant 
l’eloquence de Hortense, Hortense celle de Cicero? A 
Vadventure entendent ils que je tesmoigne de moy 
par ouvrage et effects, non nuement par des paroles. 
Je peins principalement mes cogitations, subject 
informe qui ne peult tumber en production ouvra- 
giere; a toute peine le puis je coucher en ce corps aeré 
de la voix : des plus sages hommes et des plus devots 
ont vescu fuyants touts apparents effects. Les effects 
diroient plus de la fortune que de moy : ils tesmoignent 
leur roolle, non pas le mien, si ce n’est conjecturale- 
ment et incertainement; eschantillons d’une montre 
particuliere. Je m’estale entier : c’est un skeletos ou, 
d’une veue, les veines, les muscles, les tendons, parois- 
sent, chasque piece en son siege; l’effect de la toux en 
produisoit une partie; l’effect de la pasleur ou batte- 
ment de cceur, un’aultre, et doubteusement. Ce ne 
sont mes gestes que j’escris; c’est moy, c’est mon 


essence. 
Je tiens qu’il fault estre prudent a estimer de soy, 


1. Les protestants. C. 

et pareillement conscientieux 4 en tesmoigner, soit 
bas, soit hault, indifferemment. Si je me semblois 
bon et sage tout a faict, je ’entonnerois 4 pleine teste. 
De dire moins de soy qu’il n’y en a, c’est sottise, non 
modestie; se payer de moins qu’on ne vault, c’est 
lascheté et pusillanimité, selon Aristote : nulle vertu 
ne s’ayde de la faulseté; et la verité n’est jamais. 
matiere d’erreur. De dire de soy plus qu’il n’y en a, 
ce n’est pas tousjours presumption, c’est encores sou- 
vent sottise : se complaire oultre mesure de ce qu’on 
est, en tumber en amour de soy indiscrete, est, 4 mon 
advis, la substance de ce vice. Le supreme remede a le 
guarir, c’est faire tout le rebours de ce que ceulx icy 
ordonnent, qui, en deffendant le parler de soy, deffen- 
dent par consequent encores plus de penser a soy. 
L’orgueil giste en la pensee; la langue n’y peult avoir 
qu’une bien legiere part. 

De s’amuser a soy, il leur semble que e’est se plaire 
en soy; de se hanter et practiquer, que c’est se trop 
cherir : mais cet excez naist seulement en ceulx qui 
ne se tastent que superficiellement; qui se veoyent 
aprez leurs affaires; qui appellent resverie et oysifveté, 
de s’entretenir de soy; et s’estoffer et bastir, faire des 
chasteaux en HEspaigne; s’estimants chose tierce et 
estrangiere a eulx mesmes. Si quelqu’un s’enivre de sa 
science, regardant soubs soy, qu’il tourne les yeulx 
au dessus, vers les siecles passez, il baissera les cornes, 
y trouvant tant de millers d’esprits qui le foulent 
aux pieds : s’il entre en quelque flateuse presumption 
de sa vaillance, qu’il se ramentoive les vies de Scipion, 
d’ Epaminondas, de tant d’armees, de tant de peuples, 
qui le laissent si loing derriere eulx. Nulle particu- 
liere qualité n’enorgueillira celuy qui mettra quand et 
quand en compte tant d’imparfaictes et foibles qualitez 
aultres qui sont en luy, et au bout la nihilité de 
VYhumaine condition. Parce que Socrates avoit seul 
mordu a certes au precepte de son dieu, de « se 
cognoistre, » et par cet estude estoit arrivé A se mes- 
priser, il feut estimé seul digne du nom de sage. Qui se 


cognoistra ainsi, qu’il se donne hardiment 4 cognoistre 
par sa bouche. 


CHAPITRE VII 


DES RECOMPENSES D’HONNEUR 


Ceulx qui escrivent la vie d’Auguste Cesar remar- 
quent cecy, en sa discipline militaire, que des dons il 
estoit merveilleusement liberal envers ceulx qui le 
meritoient ; mais que des pures recompenses d’honneur, 
il en estoit bien autant espargnant : si est ce qu’il avoit 
esté luy mesme gratifié par son oncle de toutes les 
recompenses militaires, avant qu’il eust jamais esté 
a la guerre. C’a esté une belle invention, et receue en 
la pluspart des polices du monde, d’establir certaines 
marques vaines et sans prix pour en honnorer et 
recompenser la vertu, comme sont les couronnes de 
laurier, de chesne, de meurte!, la forme de certain 
vestement, le privilege d’aller en coche par ville, ou 
de nuict avecques flambeau, quelque assiette parti- 
culiere aux assemblees publicques, la prerogative 
d’aulecuns surnoms et tiltres, certaines marques aux 
armoiries, et choses semblables, de quoy l’usage a esté 
diversement receu selon l’opinion des nations, et dure 
encores. 

Nous avons pour nostre part, et plusieurs de nos 
voisins, les ordres de chevalerie, qui ne sont establis 
qu’a cette fin. C’est, A la verité, une bien bonne et 
proufitable coustume de trouver moyen de recognoistre 
la valeur des hommes rares et excellents, et de les 
econtenter et satisfaire par des payements qui ne 
chargent aulcunement le public, et qui ne coustent 
rien au prince. Et ce qui a esté tousjours cogneu par 
experience ancienne, et que nous avons aultrefois aussi 
peu veoir entre nous, que les gents de qualité avoient 
plus de jalousie de telles recompenses, que de celles 


1. Meurte, myrtus, signifie myrfe dans Nicot. C. 

ou il avoit du gaing et du proufit, cela n’est pas sans 
raison et grande apparence. Si au prix, qui doibt estre 
simplement d’honneur, on y mesle d’aultres commo- 
ditez et de la richesse, ce meslange, au lieu d’augmenter 
Vestimation, la ravale et en retrenche. L’ordre sainct 
Michel, qui a esté si longtemps en credit parmy nous, 
n’avoit point de plus grande commodité que celle la, 
de n’avoir communication d’aulcune aultre commo- 
dité : cela faisoit qu’aultrefois il n’y avoit ny charge, 
ny estat, quel qu’il feust, auquel la noblesse pretendist 
avecques tant de desir et d’affection qu’elle faisoit a 
Vordre, ny qualité qui apportast plus de respect et de 
grandeur; la vertu embrassant et aspirant plus volon- 
tiers & une recompense purement sienne, plutost glo- 
rieuse qu’utile. Car, 4 la verité, les aultres dons n’ont 
pas leur usage si digne, d’autant qu’on les employe a 
toute sorte d’occasions; par des richesses, on satisfaict 
le service d’un valet, la diligence d’un courrier, le 
danser, le voltiger, le parler, et les plus vils offices 
qu’on receoive; voire et le vice s’en paye, la flaterie, le 
maquerelage, la trahison : ce n’est pas merveille si la 
vertu receoit et desire moins volontiers cette sorte de 
monnoye commune, que celle qui luy est propre et 
particuliere, toute noble et genereuse. Auguste avoit 
raison d’estre beaucoup plus mesnagier et espargnant 
de cette cy, que de l’aultre; d’autant que ’honneur est 
un privilege qui tire sa principale essence de la rareté; 
et la vertu mesme. 


Cui malus est nemo, quis bonus esse potest *? 


On ne remarque pas, pour la recommandation d’un 
honune, qu’il ayt soing de la nourriture de ses enfants, 
d’autant que c’est une action commune, quelque juste 
qu’elle soit; non plus qu’un grand arbre, ow la forest 
est toute de mesme. Je ne pense pas qu’aulcun citoyen 
de Sparte se glorifiast de sa vaillance, car c’estoit une 
vertu populaire en leur nation; et, aussi peu de la 

Nul ne sauroit paroitre juste. 

fidelité, et mespris des richesses. I] n’escheoit pas de. 
recompense a une vertu, pour grande qu’elle soit, qui 
est passee en coustume; et ne scais avecques, si nous 
Yappellerions jamais grande, estant commune. 

Puis donc que ces loyers d’honneur n’ont aultre 
prix et estimation que cette la, que peu de gents en 
jouissent, il n’est, pour les aneantir, que d’en faire 
largesse. Quand il se trouveroit plus d’hommes qu’au 
temps passé qui meritassent nostre ordre}, il n’en 
falloit pas pourtant corrompre l’estimation : et peult 
ayseement advenir que plus le meritent; car il n’est 
aulcune des vertus qui s’espande si ayseement que 
la vaillance militaire. I] y en a une aultre vraye, par- 
faicte et philosophique, de quoy je ne parle point, et 
me sers de ce mot selon nostre usage, bien plus grande 
que cette cy et plus pleine, qui est une force et asseu- 
rance de l’ame, mesprisant egualement toute sorte de 
contraires accidents, equable, uniforme et constante, 
de laquelle la nostre n’est qu’un bien petit rayon. 
L’usage, linstitution, Vexemple, et la coustume, 
peuvent tout ce qu’elles veulent en l’establissement 
de celle de quoy je parle, et la rendent ayseement 
vulgaire, comme il est tres aysé a veoir par l’expe- 
rience que nous en donnent nos guerres civiles : et qui 
nous pourroit joindre a cette heure, et acharner a une 
entreprinse commune tout nostre peuple, nous ferions 
refleurir nostre ancien nom militaire. Il est bien certain 
que la recompense de lordre ne touchoit pas, au 
temps passé, seulement la vaillance; elle regardoit 
plus loing : ce n’a jamais esté le payement d’un valeu- 
reux soldat, mais d’un capitaine fameux; la science 
d’obeir ne meritoit pas un loyer si honnorable. On y 
requeroit anciennement une expertise bellique plus 
universelle, et qui embrassast la plus part et les plus 
grandes parties d’un homme militaire, neque enim 
exdem, militares et imperatorix, artes sunt*; qui feust 


1. L’ordre de Saint-Michel, institué par une ordonnance de 
Louis XI, A Amboise, le 1°* aotit 1469. J. V. L. 
2. Car les talents du soldat et ceux du général ne sont pas les 


mémes. TITE-LIvE, XXV, 19. 

encores, oultre cela, de condition accommodable a une 
telle dignité. Mais je dis, quand plus de gents en 
seroient dignes qu’il ne s’en trouvoit aultrefois, qu’il 
ne falloit pas pourtant s’en rendre plus liberal; et eust 
mieux vallu faillir 4 n’en estrener pas touts ceulx a 
qui il estoit deu, que de perdre pour jamais, comme 
nous venons de faire, l’usage d’une invention si utile. 
Aulcun homme de cceur ne daigne s’advantager de 
ce qu'il y a de commun avec plusieurs; et ceulx 
d’aujourd’huy, qui ont moins merité cette recom- 
pense, font plus de contenance de la desdaigner, pour 
se loger par la au reng de ceulx 4 qui on faict tort 
d’espandre indignement et avilir cette marque, qui 
leur estoit particulierement deue. 

Or, de s’attendre, en effaceant et abolissant cette 
cy, de pouvoir soubdain remettre en credit et renou- 
veller une semblable coustume, ce n’est pas entre- 
prinse propre A une saison si licencieuse et malade 
quest celle o&§ nous nous trouvons a present : et en 
adviendra que la derniere! encourra, dez sa naissance, 
les incommoditez qui viennent de ruyner |l’aultre. 
Les regles de la dispensation de ce nouvel’ ordre 
auroient besoing d’estre extremement tendues et 
contrainctes, pour luy donner auctorité; et cette saison 
tumultuaire n’est pas capable d’une bride courte et 
reglee : oultre ce qu’avant qu’on luy puisse donner 
credit, il est besoing qu’on ayt perdu la memoire du 
premier, et du mespris auquel il est cheu. 

Ce lieu pourroit recevoir quelque discours sur la 
consideration de la vaillance, et difference de cette 
vertu aux aultres; mais Plutarque estant souvent 
retumbé sur ce propos, je me meslerois pour neant de 
rapporter icy ce qu’il en dict. Cecy est digne d’estre 
consideré, que nostre nation donne 4a la vaillance le 
premier degré des vertus, comme son nom montre, 
qui vient de valeur : et qu’a nostre usage, quand nous 
disons un homme qui vault beaucoup, ou un homme 
de bien, au style de nostre court et de nostre noblesse, 
ce n’est a dire aultre chose qu’un vaillant homme, 


1. Lrordre du Saint-Esprit, institué par Henri III en 1578. 

d’une facon pareille 4 la romaine; car la generale 
appellation de vertu prend chez eulx etymologie de 
la force. La forme propre, et seule, et essentielle, de 
noblesse en France, c’est la vacation militaire. Il est 
vraysemblable que la premiere vertu qui se soit faict 
paroistre entre les hommes, et qui a donné advantage 
aux uns sur les aultres, ¢’a esté cette cy, par laquelle 
les plus forts et courageux se sont rendus maistres 
des plus foibles, et ont acquis reng et reputation 
particuliere, d’ot luy est demeuré cet honneur et 
dignité de langage; ou bien, que ces nations, estants 
tresbelliqueuses, ont donné le prix A celle des vertus 
qui leur estoit plus familiere, et le plus digne tiltre : 
tout ainsi que nostre passion, et cette fiebvreuse 
solicitude que nous avons de la chasteté des femmes, 
faict aussi que Une bonne femme, Une femme de 
bien, et Femme d’honneur et de vertu, ce ne soit en 
effect a dire aultre chose pour nous que’ Une femme 
chaste; comme si, pour les obliger a ce debvoir, nous 
mettions a nonchaloir touts les aultres, et leur las- 
chions la bride 4 toute aultre faulte, pour entrer en 
composition de leur faire quitter cette cy. 2° S422 

CHAPITRE VIII 


\ 
DE L’AFFECTION DES PERES AUX ENFANTS 


A MADAME D’ESTISSAC 


Madame, si l’estrangeté ne me sauve et la nouvelleté, 
qui ont accoustumé de donner prix aux choses, je ne 
sors jamais 4 mon honneur de cette sotte entreprinse : 
mais elle est si fantastique, et a un visage si esloingné 
de l’usage commun, que cela luy pourra donner pas- 
sage. C’est une humeur melancholique, et une humeur 
par consequent tresennemie de ma complexion natu- 
relle, produicte par le chagrin de la solitude en laquelle 
il y a quelques années que je m’estois jecté, qui m’a 
mis premierement en teste cette resverie de me mesler 
d’escrire. Et puis, me trouvant entierement despourveu 
et vuide de toute aultre matiere, je me suis presenté 
moy mesme a moy pour argument et pour subject. 
C’est le seul livre au monde de son espece, d’un des- 
seing farouche et extravagant. Il n’y a rien aussi en 
cette besongne digne d’estre remarqué, que cette 
bizarrerie; car 4 un subject si vain et si vil, le meilleur 
ouvrier de Vunivers n’eust sceu donner facon qui 
merite qu’on en face compte. Or, madame, ayant a 
m’y pourtraire au vif, j’en eusse oublié un traict 
@importance, si je n’y eusse representé Vhonneur 
que j’ay tousjours rendu a vos merites : et lay voulu 
dire signamment 4 la teste de ce chapitre, d’autant 
que, parmy vos aultres bonnes qualitez, celle de 
VYamitié que vous avez montree a vos enfants tient 
un des premiers rengs. Qui scaura l’aage auquel 
monsieur d’Estissac, vostre mari, vous laissa veufve, 
les grands et honnorables partis qui vous ont esté 
offerts autant qu’a dame de France de vostre condi- 
tion, la constance et fermeté de quoy vous avez sous- 
tenu, tant d’annees, et au travers de tant d’espineuses 

difficultez, la charge et conduicte de leurs affaires, 
qui vous ont agitee par touts les coings de France, 
et vous tiennent encores assiegee, ’heureux achemi- 
nement que vous y avez donné par vostre seule pru- 
dence ou bonne fortune; il dira ayseement, avecques 
,moy, que nous n’avons point d’exemple d’affection 
maternelle en nostre temps plus exprez que le vostre. 
Je loue Dieu, madame, qu’elle ayt esté si bien 
employee; car les bonnes esperances que donne de 
soy monsieur d’Estissac, vostre fils, asseurent assez 
que, quand il sera en aage, vous en tirerez l’obeissance 
et recognoissance d’un tresbon enfant. Mais d’autant 
qu’a cause de sa puerilité, il n’a peu remarquer les 
extremes offices qu’il a receu de vous en si grand 
nombre, je veulx, si ces escripts viennent un jour a 
luy tumber en main lorsque je n’auray plus ny bouche 
ny parole qui le puisse dire, Qu’il receoive de moy ce 
tesmoignage en toute verité, qui lui sera encores plus 
vifvement tesmoigné par les bons effects de quoy, si 
Dieu plaist, il se ressentira, qu’il n’est gentilhomme 
en France qui doibve plus 4 sa mere, qu'il faict; et 
qu’il ne peult donner a l’advenir plus certaine preuve 
de sa bonté et de sa vertu, qu’en vous recognoissant 
pour telle. 

S’7il y a quelque loy vrayement naturelle, c’est a 
dire quelque instinct qui se veoye universellement et 
perpetuellement empreint aux bestes et en nous (ce 
qui n’est pas sans controverse), je puis dire, 4 mon 
advis, qu’aprez le soing que chasque animal a de sa 
conservation et de fuyr ce qui nuit, l’affection que 
l’engendrant porte 4 son engeance tient le second lieu 
en ce reng. Et, parce que nature semble nous l’avoir 
recommandee, regardant a estendre et faire aller 
avant les pieces successives de cette sienne machine, 
ce n’est pas merveille, si, 4 reculons, des enfants aux 
peres, elle n’est pas si grande : joinct cette aultre 
consideration aristotelique, que celuy qui bien faict 
a quelqu’un l’ayme mieulx, qu’il n’en est aymé; 
et celuy A qui il est deu ayme mieulx, que celuy qui 
doibt; et tout ouvrier ayme mieulx son ouvrage, qu’il 
n’en seroit aymé si l’ouvrage avoit du sentiment : 

d’autant que nous avons cher, Estre; et Estre consiste 
en mouvement et action; parquoy chascun est aul- 
cunement en son ouvrage. Qui bien faict, exerce un’ 
action belle et honneste; qui receoit, l’exerce utile 
seulement. Or, l’utile est de beaucoup moins aimable 
que l’honneste : ’honneste est stable et permanent, 
fournissant A celuy qui l’a faict une gratification cons- 
tante; utile se perd et eschappe facilement, et n’en 
est la memoire ny si fresche ny si doulce. Les choses 
nous sont plus cheres, qui nous ont plus cousté; et 
le donner est de plus de coust que le prendre. 
Puisqu’il a pleu A Dieu nous douer de quelque capa- 
cité de discours, a fin que, comme les bestes, nous ne 
feussions pas servilement assubjectis aux loix com- 
munes, ains que nous nous y appliquassions par juge- 
ment et liberté volontaire, nous debvons bien prester 
un peu a la simple auctorité de nature, mais non pas 
nous laisser tyranniquement emporter a elle : la 
seule raison doibt avoir la conduicte de nos inclina- 
tions. J’ay, de ma part, le goust estrangement mousse 
a ces propensions qui sont produictes en nous sans 
VYordonnance et entremise de nostre jugement, comme, 
sur ce subject duquel je parle, je ne puis recevoir 
cette passion de quoy on embrasse les enfants 4 peine 
encore nayz, n’ayants ny mouvement en l’ame, ny 
forme recognoissable au corps, par ot ils se puissent 
rendre aimables, et ne les ay pas souffert volontiers 
nourrir prez de moy. Une vraye affection et bien 
reglee debvroit naistre et s’augmenter avecques la 
cognoissance qu’ils nous donnent d’eulx; et lors, s’ils 
le valent, la propension naturelle marchant quand et 
quand la raison, les cherir d’une amitié vrayement 
paternelle; et en juger de mesme, s’ils sont aultres : 
nous rendants tousjours Aa la raison, nonobstant la 
force naturelle. Il en va fort souvent au rebours; et 
le plus communement nous nous sentons plus esmeus 
des trepignements, jeux et niaiseries pueriles de nos 
enfants, que nous ne faisons aprez de leurs actions 
toutes formees; comme si nous les avions aymez pour 
nostre passetemps, ainsi que des guenons, non ainsi 
que des hommes : et tel fournit bien liberalement de 

youets a leur enfance, qui se treuve resserré 4 la moindre 
despense qu’il leur fault estants en aage. Voire il 
semble que ia jalousie que nous avons de les veoir 
paroistre et jouir du monde quand nous sommes & 
mesme? de le quitter, nous rende plus espargnants et 
retrains envers eulx : il nous fasche qu’ils nous mar- 
chent sur les talons, comme pour nous soliciter de 
sortir; et si nous avions a craindre cela, puisque l’ordre 
des choses porte qu’ils ne peuvent, a dire verité, estre 
ny vivre qu’aux despens de nostre estre et de nostre 
vie, nous ne debvions pas nous mesler d’estre peres. 

Quant a moy, je treuve que c’est cruauté et injustice 
de ne les recevoir au partage et societé de nos biens, 
et compaignons en J intelligence de nos affaires 
domestiques, quand ils en sont capables, et de ne 
retrencher et resserrer nos commoditez pour prou- 
veoir aux leurs, puisque nous les avons engendrez a 
cet effect. C’est injustice de veoir qu’un pere vieil, 
cassé et demy mort, jouisse seul, 4 un coing du foyer, 
des biens qui suffiroient a l’advancement et entretien 
de plusieurs enfants, et qu’il les laisse ce pendant, 
par faulte de moyens, perdre leurs meilleures annees 
sans se poulser au service public et cognoissance des 
hommes. On les jecte au desespoir de chercher par 
quelque voye, pour injuste qu’elle soit, A prouveoir a 
leur besoing : comme j’ay veu, de mon temps, plu- 
sieurs jeunes hommes, de bonne maison, si addonnez 
au larrecin, que nulle correction les en pouvoit des- 
tourner. J’en cognois un, bien apparenté, a qui, par 
la priere d’un sien frere treshonneste et brave gen- 
tilhomme, je parlay une fois pour cet effect. Il me 
respondit, et confessa tout rondement, qu’il avoit esté 
acheminé a cett’ ordure par la rigueur et avarice de 
son pere; mais qu’a present il y estoit si accoustumé, 
qu’il ne s’en pouvoit garder. Et lors il venoit d’estre 
surprins en larrecin des bagues d’une dame, au lever, 
de laquelle il s’estoit trouvé avecques beaucoup, 
d’aultres. Il me feit souvenir du conte que j’avois 


1. Au moment méme, sur le point de le quitter, — Retrains, res- 

oui faire d’un aultre gentilhomme, si faict et fagonné 
A ce beau mestier du temps de sa jeunesse, que, venant 
aprez A estre maistre de ses biens, deliberé d’aban- 
donner cette traficque, il ne se pouvoit garder pour- 
tant, s’il passoit prez d’une boutique ot il y eust chose 
de quoy il eust besoing, de la desrober, en peine de 
Venvoyer payer aprez. Et en ay veu plusieurs si 
dressez et duicts 4 cela, que, parmy leurs compaignons 
mesmes, ils desroboient ordinairement des choses 
qwils vouloient rendre. Je suis Gascon, et si n’est 
vice auquel je n’entende moins : je le hais un peu plus 
par complexion, que je ne l’accuse par discours; seu- 
lement par desir, je ne soustrais rien a personne. Ce 
quartier en est, 4 la verité, un peu plus descrié que 
les aultres de la francoise nation : si est ce que nous 
avons veu de nostre temps, 4 diverses fois, entre les 
mains de la justice, des hommes de maison, d’aultres 
contrees, convaincus de plusieurs horribles voleries. 
Je crains que, de cette desbauche, il s’en faille aulcu- 
nement prendre a ce vice des peres. 

Et si on me respond ce que feit un jour un seigneur 
de bon entendement, « qu'il faisoit espargne des 
richesses, non pour en tirer aultre fruict et usage, 
que pour se faire honnorer et rechercher aux siens; 
et que Vaage luy ayant osté toutes aultres forces, 
c’estoit le seul remede qui luy restoit pour se maintenir 
en auctorité dans sa famille, et pour eviter qu’il ne 
veinst 4 mespris et desdaing 4 tout le monde; » de 
vray, non la vieillesse seulement, mais toute imbecil- 
lité, selon Aristote, est promotrice de l’avarice : cela est 
quelque chose; mais c’est la medecine 4 un mal, duquel 
on debvoit eviter la naissance. Un pere est bien mise- 
rable, qui ne tient l’affection de ses enfants que par 
le besoing qu’ils ont de son secours, si cela se doibt 
nommer affection : il fault se rendre respectable par 
sa vertu et par sa suffisance, et aimable par sa bonté, 
et doulceur de ses moeurs; les cendres mesmes d’une 
riche matiere, elles ont leur prix; et les os et reliques 
des personnes d’honneur, nous avons accoustumé de 
les tenir en respect et reverence. Nulle vieillesse peult 
estre si caducque et si rance a un personnage qui a 

passé en honneur son aage, qu’elle ne soit venerable, 
et notamment a ses enfants, desquels il fault avoir reglé 
Vame 4a leur debvoir par raison, non par necessité et 
par le besoing, ny par rudesse et par force : 


Et errat longe, mea quidem sententia, 
Qui imperium credat esse gravius, aut stabilius, 
Vi quod fit, quam illud, quod amicitia adiungitur '. 


J’accuse toute violence en l’education d’une ame 
tendre, qu’on dresse pour l’honneur et la liberté. I] 
y a je ne scais quoy de servile en la rigueur et en la 
contraincte; et tiens que ce qui ne se peult faire par 
la raison, et par prudence et addresse, ne se faict 
jamais par la force. On m’a ainsin eslevé : ils disent — 
qu’en tout mon premier aage, je n’ay tasté des verges 
qu’a deux coups, et bien mollement. J’ay deu la 
pareille aux enfants que j’ay eu : ils me meurent touts 
en nourrice; mais Leonor, une seule fille qui est 
eschappee a cette infortune, a attainct six ans et plus, 
sans qu’on ayt employé a sa conduicte, et pour le 
chastiement de ses faultes pueriles (l’indulgence de 
sa mere s’y appliquant ayseement), aultre chose que 
paroles, et bien doulces : et quand mon desir y seroit 
frustré, il est assez d’aultres causes auxquelles nous 
prendre, sans entrer en reproche avecques ma dis- 
cipline, que je s¢cais estre juste et naturelle. J’eusse 
esté beaucoup plus religieux encores en cela envers 
des masles, moins nayz 4a servir, et de condition plus 
libre : j’eusse aymé 4a leur grossir le cceur d’ingenuité 
et de franchise. Je n’ay veu aultre effect aux verges, 
sinon de rendre les ames plus lasches, ou plus mali- 
cieusement opiniastres. 

Voulons nous estre aymez de nos enfants? leur 
voulons nous oster Poccasion de souhaiter nostre mort 
(combien que nulle occasion d’un si horrible souhait 
ne peult estre-ny juste ny excusable, nullum scelus 


1. C’est se tromper fort, A mon avis, que de croire mieux établir 
son autorité par la force que par l’affection. TERENCE, Adelphes, 
acte I, sc. 1, v. 40. 

rationem habet1)? accommodons leur vie raisonnable- 
ment de ce qui est en nostre puissance. Pour cela, 
il ne nous fauldroit pas marier si jeunes, que nostre 
aage vienne quasi 4a se confondre avecques le leur; 
car cet inconvenient nous jecte a plusieurs grandes 
difficultez : je dis specialement a la noblesse, qui est 
d’une condition oysifve, et qui ne vit, comme on dict, 
que de ses rentes; car ailleurs, oti la vie est ques- 
tuaire?, la pluralité et compaignie des enfants, c’est 
un adgencement de mesnage, ce sont autant de nou- 
veaux utils et instruments a s’enrichir. 

Je me mariay 4a trente trois ans, et loue l’opinion 
de trente cing, qu’on dict estre d’Aristote. Platon ne 
veult pas qu’on se marie avant les trente; mais il a 
raison de se mocquer de ceulx qui font les ceuvres de 
mariage aprez cinquante cing, et condemne leur 
engeance indigne d’aliment et de vie. Thales y donna 
les plus vrayes bornes; qui, jeune, respondit a sa mere, 
le pressant de se marier, « qu’il n’estoit pas temps; » 
et, devenu sur laage, « qu’il n’estoit plus temps. » 
Il fault refuser l’opportunité a toute action impor- 
tune. Les anciens Gaulois estimoient 4a extreme 
reproche d’avoir eu accointance de femme avant 
Yaage de vingt ans, et recommandoient singuliere- 
ment aux hommes qui se vouloient dresser pour la 
guerre, de conserver bien avant en aage leur pucelage, 
d’autant que les courages s’amollissent et divertissent 
par l’accouplage des femmes : 


Ma or congiunto a giovinetta sposa, 
E lieto omai de’ figli, era invilito 
Ne gli affetti di padre e di marito*. 


Muleasses, roy de Thunes, celuy que l’empereur 
Charles cinquiesme remeit en ses estats, reprochoit 
la memoire de Mahomet son pere, de sa hantise 


1. Car nul crime n’est fondé en raison. T1TE-LivE, XXVIII, 28. 

2. De questuarius, mercenaire, qui travaille pour vivre. 

3. Uni a une jeune épouse, il godtoit le bonheur d’étre pére; et 
ces sentiments si doux avoient amolli son courage. Tasso, Gerusal. 
liberata, canto X, stanza 39. 

avecques les femmes, Vappellant brode}, effeminé, 
engendreur d’enfants. L’histoire grecque remarque de 
Iccus, tarentin, de Crisso, d’Astyllus, de Diopompus, 
et d’aultres, que, pour maintenir leurs corps fermes 
au service de la course des jeux olympiques, de la 
palestrine, et tels exercices, ils se priverent, autant 
que leur dura ce soing, de toute sorte d’acte vene- 
rien. En certaine contree des Indes espaignolles, on 
ne permettoit aux hommes de se marier qu’aprez 
quarante ans; et si le permettoit on aux filles a dix 
ans. Un gentilhomme qui a trente cing ans, il n’est 
pas temps qu’il face place a son fils qui en a vingt : 
il est luy mesme au train de paroistre et aux voyages 
des guerres, et en la court de son prince; il a besoing 
de ses pieces; et en doibt certainement faire part, 
mais telle part qu’il ne s’oublie pas pour aultruy. Et 
a celuy 1a peult servir justement cette response, que 
les peres ont ordinairement en la bouche : « Je ne me 
veulx pas despouiller, devant que de m’aller coucher. » 

Mais un pere, atteré d’annees et de maulx, privé, 
par sa foiblesse et faulte de santé, de la commune 
societé des hommes, il se faict tort, et aux siens, de 
couver inutilement un grand tas de richesses. Il est 
assez en estat, s’il est sage, pour avoir desir de se des- 
pouiller, 4 fin de se coucher, non pas jusques a la 
chemise, mais jusques & une robbe de nuict bien 
chaulde : le reste des pompes, de quoy il n’a plus que 
faire, il doibt en estrener volontiers ceulx 4 qui, par 
ordonnance naturelle, cela doibt appartenir. C’est 
raison qu’il leur en laisse usage, puisque nature |’en 
prive : aultrement sans doubte il y a de la malice et 
de l’envie. La plus belle des actions de l’empereur 
Charles cinquiesme feut celle la, 4 Vimitation d’aul- 
cuns anciens de son qualibre, d’avoir sceu recognoistre 
que la raison nous commande assez de nous des- 
pouiller quand nos robbes nous chargent et empes- 
chent, et de nous coucher quand les jambes nous 


1. Lache, efféminé: CoTGRAvE, dans son Dictlonnaire frangois et 
anglots. Si je ne me trompe, brode, pris en ce sens, est un terme 


purement gascon. C. 

faillent : il resigna ses moyens, grandeur et puissance 
A son fils, lorsqu’il sentit defaillir en soy la fermeté 
et la force pour conduire les affaires avecques la 
gloire qu’il y avoit acquise. 


Solve senescentem mature sanus equum, ne 
Peccet ad extremum ridendus, et ilia ducat*. 


Cette faulte, de ne se scavoir recognoistre de bonne 
heure, et ne sentir l’impuissance et extreme alteration 
que l’aage apporte naturellement et au corps et a 
Vame, qui, 4 mon opinion, est eguale, si lame n’en 
a plus de la moitié, a perdu la reputation de la plus- 
part des grands hommes du monde. J’ay veu, de mon 
temps, et cogneu familierement, des personnages de 
grande auctorité, qu’il estoit bien aysé a veoir estre 
merveilleusement descheus de cette ancienne suffi- 
sance, que je cognoissois par la reputation quwils en 
avoient acquise en leurs meilleurs ans : je les eusse, 
pour leur honneur, volontiers souhaitez retirez en 
leur maison a leur ayse, et deschargez des occupa- 
tions publicques et guerrieres, qui n’estoient plus 
pour leurs espaules. J’ai aultrefois esté privé en la 
maison d’un gentilhomme veuf et fort vieil, d’une 
vieillesse toutesfois assez verte; cettuy cy avoit plu- 
sieurs filles 4 marier, et un fils desjA en aage de 
paroistre : cela chargeoit sa maison de plusieurs des- 
penses et visites estrangieres, 4 quoy il prenoit peu 
de plaisir, non seulement pour le soing de l’espargne, 
mais encores plus pour avoir, a cause de l’aage, prins 
une forme de vie fort esloingnee de la nostre. Je luy 
dis un jour, un peu hardiement, comme j’ay accous- 
tumé, qu’il luy sieroit mieulx de nous faire place, et 
de laisser 4 son fils sa maison principale (car il n’avoit 
que celle 1a de bien logee et accommodee), et se retirer 
en une sienne terre voisine, o4 personne n’apporteroit 
incommodité 4 son repos, puisqu’il ne pouvoit aultre- 


1. Malheureux, laisse en paix ton cheval vieillissant, 
De peur que, tout a coup efflanqué, hors d’haleine, 
Il ne laisse, en tombant, son maitre sur l’aréne. 


Horace, Epist., I, 1, 8. (Imitation de Boileau.) 

tent eviter nostre importunité, veu la condition de 
ses enfants. Il m’en creut depuis, et s’en trouva bien. 

Ce n’est pas a dire qu’on leur donne par telle voye 
d’obligation, de laquelle on ne se puisse plus desdire : 
je leur lairrois, moy qui suis A mesme de jouer ce 
roolle, la jouissance de ma maison et de mes biens, 
mais avecques liberté de m’en repentir, s’ils m’en 
donnoient occasion; je leur en lairrois usage, parce 
qu’il ne me seroit plus commode; et de l’auctorité des 
affaires en gros, je m’en reserverois autant qu’il me 
plairoit : ayant tousjours jugé que ce doibt estre un 
grand contentement a un pere vieil, de mettre luy 
mesme ses enfants en train du gouvernement de ‘ses 
affaires, et de pouvoir, pendant sa vie, contrerooller 
leurs deportements, leur fournissant d’instruction et 
d’advis suyvant l’experience qu’il en a, et d’acheminer 
luy mesme l’ancien honneur et ordre de sa maison 
en la main de ses successeurs, et se respondre par la 
des esperances qu’il peult prendre de leur conduicte a 
venir. Et, pour cet effect, je ne vouldrois pas fuyr 
leur compaignie; je vouldrois les esclairer de prez, et 
jouir, selon la condition de mon aage, de leur alai- 
gresse et de leurs festes. Si je ne vivois parmy eulx 
(comme je ne pourrois, sans offenser leur assemblee, par 
le chagrin de mon aage et la subjection des mes 
maladies, et sans contraindre aussi et forcer les regles 
et facons de vivre que j’aurois lors), je vouldrois au 
moins vivre prez d’eulx, en un quartier de ma maison, 
non pas le plus en parade, mais le plus en commodité. 
Non comme je veis, il y a quelques annees, un doyen 
de Sainct Hilaire de Poictiers, rendu 4 telle solitude 
par Vincommodité de sa melancholie, que, lorsque 
j’entray en sa chambre, il y avoit vingt et deux ans 
qu’il n’en estoit sorty un seul pas; et si avoit toutes 
ses actions libres et aysees, sauf un rheume qui luy 
tumboit sur ]’estomach : a peine une fois la sepmaine 
vouloit il permettre qu’aulcun entrast pour le veoir; 
il se tenoit tousjours enfermé par le dedans de sa 
chambre, seul, sauf qu’un valet luy portoit une fois 
le jour A manger, qui ne faisoit qu’entrer et sortir : 
son occupation estoit de se promener, et lire quelque 

livre, car il cognoissoit aulcunement les lettres, obs- 
tiné, au demourant, de mourir en cette desmarche, 
comme il feit bientost aprez. J’essayerois, par une 
doulce conversation, de nourrir en mes enfants une 
vifve amitié et bienvueillance, non feincte, en mon 
endroict; ce quw’on gaigne ayseement envers des 
natures bien nees : car si ce sont bestes furieuses, 
comme nostre siecle en produict a milliers, il les fault 
hair et fuyr pour telles. 

Je veulx mal a cette coustume, d’interdire aux 
enfants appellation paternelle, et leur en enjoindre 
une estrangiere, comme plus reverentiale, nature 
n’ayant volontiers pas suffisamment pourveu 4 nostre 
auctorité1. Nous appellons Dieu tout puissant, Pere; 
et desdaignons que nos enfants nous en appellent : 
j’ai reformé cett’erreur en ma famille?. C’est aussi 
folie et injustice de priver les enfants, qui sont en 
aage, de la familiarité des peres, et vouloir maintenir 
en leur endroict une morgue austere et desdaigneuse, 
esperant par 1a les tenir en crainte et obeissance : car 
c’est une farce tresinutile, qui rend les peres ennuyeux 
aux enfants, et, qui pis est, ridicules. Ils ont la jeu- 
nesse et les forces en la main, et par consequent le 
vent et la faveur du monde; et receoivent avec moc- 
querie ces mines fieres et tyranniques d’un homme 
qui n’a plus de sang ny au cceur ny aux veines; vrais 
espovantails de cheneviere. Quand je pourrois me 
faire craindre, j’aymerois encores mieulx me faire 
aymer : il y a tant de sortes de defaults en la vieillesse, 
tant d’impuissance, elle est si propre au mespris, que 
le meilleur acquest qu’elle puisse faire, c’est l’affection 
et amour des siens; le commandement et la crainte, 
ce ne sont plus ses armes. J’en ay veu quelqu’un, 


1. Comme si la nature n’avait pas assez bien pourvu a notre auto- 
rité. C. 

2. Le bon roi Henri IV la réforma aussi dans sa famille : « Car il 
«ne vouloit pas, dit Péréfixe, que ses enfants l’appellassent mon- 
« sleur, nom qui semble rendre les enfants estrangers A leur pére, 
« et qui marque la servitude et la sujettion; mais qu’ils l’appel- 


« lassent papa, nom de tendresse et d’amour. » (Histoire de Henri le 
Grand.) C. 

duquel la jeunesse avoit esté tresimperieuse; quand 
c’est venu sur l’aage, quoyqu’il le passe sainement ce 
qui se peult, il frappe, il mord, il jure, le plus tem- 
pestatif maistre de France; il se ronge de soing et de 
vigilance. Tout cela n’est qu’un bastelage, auquel la 
famille mesme complotte : du grenier, du cellier, voire 
et de sa bource, d’aultres ont la meilleure part de 
Vusage, ce pendant qu’il en a les clefs en sa gibbe- 
ciere, plus cherement que ses yeulx. Ce pendant qu’il 
se contente de l’espargne et chicheté de sa table, tout 
est en desbauche en divers reduicts de sa maison, en 
jeu, et en despense, et en l’entretien des contes de sa 
vaine cholere et pourvoyance. Chascun est en senti- 
nelle contre luy. Si, par fortune, quelque chestif ser- 
viteur s’y addonne, soubdain il luy est mis en sous- 
pecgon, qualité a laquelle la vieillesse mord si volontiers 
de soy mesme. Quantes fois s’est il vanté 4 moy de 
la bride qu’il donnoit aux siens, et exacte obeissance 
et reverence quil en recevoit; combien il veoyoit 
clair en ses affaires | 


Ille solus nescit omnia. 


Je ne scache homme qui peust apporter plus de parties, 
et naturelles et acquises, propres 4 conserver la mais- 
trise, qu’il faict; et sien est descheu comme un enfant : 
partant l’ay je choisy, parmy plusieurs telles condi- 
tions que je cognois, comme plus exemplaire. Ce seroit 
matiere 4 une question scholastique, « s’il est ainsi 
mieulx, ou aultrement. » En presence, toutes choses 
luy cedent; et laisse lon ce vain cours a son auctorité, 
qu’on ne luy resiste jamais. On le croit, on le craint, 
on le respecte, tout son saoul. Donne il congé 4 un 
valet? il plie son pacquet, le voyla party; mais hors 
de devant luy seulement : les pas de la vieillesse sont 
si lents, les sens si troublés, qu’il vivra et fera son 
office en mesme maison, un an, sans estre apperceu. 
Et quand la saison en est, on faict venir des lettres 
loingtaines, piteuses, suppliantes, pleines de promesses 


1. Llignore, seul, tout ce qu’on fait chez lui, TERENCE, Adelphes* 
acte IV, sc. 11, Vv. 9. 

de mieulx faire : par ot! on le remet en grace. Monsieur 
faict il quelque marché ou quelque despesche qui 
desplaise? on la supprime, forgeant tantost aprez assez 
de causes pour excuser la faulte d’execution ou de 
response. Nulles lettres estrangieres ne luy estants 
premierement apportees, il ne veoid que celles qui 
semblent commodes Aa sa science. Si, par cas d’adven- 
ture, il les saisit, ayant en coustume de se reposer sur 
certaine personne de les luy lire, on y treuve sur le 
champ ce qu’on veult : et faict on, a touts coups, que 
tel luy demande pardon, qui l’injurie par sa lettre. 
Tl ne veoid enfin ses affaires que par une image disposee 
et desseignee, et satisfactoire le plus qu’on peult, 
pour n’esveiller son chagrin et son courroux. J’ay veu, 
soubs des figures differentes, assez d’ceconomies 
longues, constantes, de tout pareil effect. 

Il est tousjours proclive aux femmes de disconvenir 
4 leurs maris : elles saisissent 4 deux mains toutes 
couvertures de leur contraster; la premiere excuse 
leur sert de pleniere justification. J’en ay veu une 
qui desroboit gros 4 son mary, pour, disoit elle a son 
confesseur, faire ses aulmosnes plus grasses. Fiez vous 
a cette religieuse dispensation! Nul maniement leur 
semble avoir assez de dignité, s’il vient de la conces- 
sion du mary; il faut qu’elles ’usurpent, ou finement, 
ou fierement, et tousjours injurieusement, pour luy 
donner de la grace et de l’auctorité. Comme en mon 
propos, quand c’est contre un pauvre vieillard, et pour 
des enfants, lors empoignent elles ce tiltre, et en 
servent leur passion avecques gloire; et, comme en 
un commun servage, monopolent facilement contre 
sa domination et gouvernement. Si ce sont masles 
grands et fleurissants, ils subornent aussi incontinent, 
ou par force ou par faveur, et maistre d’hostel, et rece- 
veur, et tout le reste. Ceulx qui n’ont ny femme ny 
fils tumbent en ce malheur plus difficilement, mais 
plus cruellement aussi et indignement. Le vieil Caton 
disoit en son temps, « qu’Autant de valets, autant 
d’ennemis : » veoyez si, selon la distance de la pureté 
de son siecle au nostre, il ne nous a pas voulu advertir 
que femme, fils et valets, autant d’ennemis A nous. 

Bien sert 4 la decrepitude de nous fournir le doulx 
benefice d’inappercevance et d’ignorance, et facilité 
a nous laisser tromper. Si nous y mordions, que seroit 
ce de nous, mesme en ce temps ot les juges, qui ont 
a decider nos controverses, sont communement par- 
tisans de V’enfance, et interessez? Au cas que cette 
piperie m’eschappe a veoir, au moins ne m’eschappe 
il pas a veoir que je suis trespipable. Et aura lon 
jamais assez dict de quel prix est un amy, a compa- 
raison de ces liaisons civiles? L’image mesme que j’en 
veois aux bestes, si pure, avecques quelle religion je 
la respecte! Si les aultres me pipent, au moins ne me 
pipe je pas moy mesme a m/’estimer capable de m’en 
garder, ny 4 me ronger la cervelle pour m’en rendre : 
je me sauve de telles trahisons en mon propre giron; 
non par une inquiete et tumultuaire curiosité, mais 
par diversion plutost et resolution. Quand j’ois reciter 
Yestat de quelqu’un, je ne m’amuse pas 4 luy; je 
tourne incontinent les yeulx 4 moy, veoir comment 
jven suis : tout ce qui Je touche me regarde; son 
accident m’advertit, et m’esveille de ce costé la. Touts 
les jours et A toutes heures, nous disons d’un aultre 
ce que nous dirions plus proprement de nous, si nous 
scavions replier, aussi bien qu’estendre, nostre consi- 
deration. Et plusieurs aucteurs blecent en cette 
maniere la protection de leur cause, courant en avant 
temerairement a l’encontre de celles quw’ils attaquent, 
et lanceant a leurs ennemis des traicts propres a leur 
estre relancez plus advantageusement. 

Feu monsieur le mareschal de Montluc, ayant perdu 
son fils, qui mourut en l’isle de Maderes, brave gentil- 
homme, a la verité, et de grande esperance, me faisoit 
fort valoir, entre ses aultres regrets, le desplaisir et 
crevecoeur qu’il sentoit, de ne s’estre jamais commu- 
niqué a luy; et, sur cette humeur d’une gravité et gri- 
mace paternelle, avoir perdu la commodité de gouster 
et bien cognoistre son fils, et aussi de lui declarer 
extreme amitié qu’il luy portoit, et le digne jugement 
qu’il faisoit de sa vertu. « Et ce pauvre garson, disoit il, 
n’a rien veu de moy qu’une contenance renfrongnee 
et pleine de mespris; et a emporté cette creance, que 

je n’ay sceu ny l’aymer ny l’estimer selon son merite. 
A qui gardois je a descouvrir cette singuliere affection 
que je luy portois dans mon ame? estoit ce pas luy 
qui en debvoit avoir tout le plaisir et toute lobliga- 
tion? Je me suis contrainct et gehenné pour maintenir 
ce vain masque; et y ay perdu le plaisir de sa conver- 
sation, et sa volonté quand et quand, qu’il ne me 
peult avoir portee aultre que bien froide, n’ayant 
jamais receu de moy que rudesse, ny senty qu’une 
facon tyrannique. » Je treuve que cette plaincte estoit 
bien prinse et raisonnable : car, comme je scais par 
une trop certaine experience, il n’est aulcune si doulce 
consolation en la perte de nos amis, que celle que 
nous apporte la science de n’avoir rien oublié a leur 
dire, et d’avoir eu avecques eulx une parfaicte et 
entiere communication. O mon amy! en vaulx je 
mieulx d’en avoir le goust? ou si j’en vaulx moins? 
J’en vaulx, certes, bien mieulx; son regret me console 
et m’honnore : est ce pas un pieux et plaisant office 
de ma vie, d’en faire 4 tout jamais les obseques? est 
il jouissance qui vaille cette privation? 

Je m’ouvre aux miens tant que je puis, et leur 
signifie tresvolontiers l’estat de ma volonté et de mon 
jugement envers eulx, comme envers un chascun 
je me haste de me produire et de me presenter; car je 
ne veulx pas qu’on s’y mescompte, de quelque part 
que ce soit. Entre aultres coustumes particulieres 
qu’avoient nos anciens Gaulois, A ce que dict Cesar, 
cette cy en estoit Pune, que les enfants ne se presen- 
toient aux peres, ny s’osoient trouver en public en 
leur compaignie, que lorsqu’ils commenceoient a porter 
les armes; comme s’ils eussent voulu dire que lors il 
estoit aussi saison que les peres les receussent en leur 
familiarité et accointance. 

J’ay veu encores une aultre sorte d’indiscretion en 
aulcuns peres de mon temps, qui ne se contentent pas 
d’avoir privé, pendant leur longue vie, leurs enfants 
de la part qu’ils debvoient avoir naturellement en 
leurs fortunes, mais laissent encores aprez eulx a leurs 
femmes cette mesme auctorité sur touts leurs biens, 
et loy d’en disposer a leur fantaisie. Et ay cogneu tel 

seigneur, des premiers officiers de nostre couronne, 
ayant, par esperance de droict 4 venir, plus de cin- 
quante mille escus de rente, qui est mort necessiteux, 
et accablé de debtes, aagé de plus de cinquante ans, 
sa mere, en son extreme decrepitude, jouissant encores 
de touts ses biens par l’ordonnance du pere, qui avoit 
de sa part vescu prez de quatre vingts ans. Cela ne me 
semble aulcunement raisonnable. Pourtant treuve je 
peu d’advancement a un homme de qui les affaires 
se portent bien, d’aller chercher une femme qui le 
charge d’un grand dot; il n’est point de debte estran- 
giere qui apporte plus de ruyne aux maisons : mes 
predecesseurs ont communement suyvi ce conseil bien 
a propos, et moy aussi. Mais ceulx qui nous descon- 
seillent les femmes riches, de peur qu’elles soient 
moins traictables et recognoissantes, se trompent de 
faire perdre quelque reelle commodité pour une si 
frivole conjecture. A une femme desraisonnable, il ne 
couste non plus de passer par dessus une raison, que 
par dessus une aultre; elles s’ayment le mieulx ot 
elles ont plus de tort : l’injustice les alleiche; comme 
les bonnes, Vhonneur de leurs actions vertueuses; et 
en sont debonnaires d’autant plus qu’elles sont plus 
riches ; comme plus volontiers et glorieusement chastes, 
de ce qu’elles sont belles. 

C’est raison de laisser l’administration des affaires 
aux meres pendant que les enfants ne sont pas en 
Yaage, selon les loix, pour en manier la charge; mais 
le pere les a bien mal nourris, s’il ne peult esperer 
qu’en leur maturité ils auront plus de sagesse et de 
suffisance que sa femme, veu l’ordinaire foiblesse du 
sexe. Bien seroit il toutesfois, 4 la verité, plus contre 
nature, de faire despendre les meres de la discretion de 
leurs enfants. On leur doibt donner largement de 
quoy maintenir leur estat, selon la condition ae leur 
maison et de leur aage; d’autant que la necessité et 
Vindigence est beaucoup plus malseante et malaysee a 
supporter a elles qu’aux masles : il fault plutost en 
charger les enfants que la mere. 

En general, la plus saine distribution de nos biens, 
en mourant, me semble estre les laisser distribuer a 

l’usage du pals : les loix y ont mieulx pensé que nous; 
et vault mieulx les laisser faillir en leur eslection, que 
de nous hazarder de faillir temerairement en la nostre. 
Ils ne sont pas proprement nostres, puisque, d’une 
prescription civile, et sans nous, ils sont destinez a 
certains successeurs. Et encores que nous ayons 
quelque liberté au dela, je tiens qu’il fault une grande 
cause, et bien apparente, pour nous faire oster a un 
ce que sa fortune luy avoit acquis, et 4 quoy la justice 
commune l’appelloit; et que c’est abuser, contre 
raison, de cette liberté, d’en servir nos fantasies fri- 
voles et privees. Mon sort m’a faict grace de ne m’avoir 
presenté des occasions qui me peussent tenter, et 
divertir mon affection de la commune et legitime 
ordonnance. J’en veois envers qui c’est temps perdu 
d’employer un long soing de bons offices : un mot receu 
de mauvais biais efface le merite de dix ans. Heureux 
qui se treuve a poinct pour leur joindre la volonté 
sur ce dernier passage! La voisine action lemporte : 
non pas les meilleurs et plus frequents offices, mais 
les plus recents et presents, font l’operation. Ce sont 
gents qui se jouent de leurs testaments, comme de 
pommes ou de verges a gratifier ou chastier chasque 
action de ceulx qui y pretendent interest. C’est chose 
de trop longue suitte, et de trop de poids, pour estre 
ainsi promenee 4 chasque instant; et en laquelle les 
sages se plantent une fois pour toutes, regardants sur 
tout a la raison et observance publicque. Nous prenons 
un peu trop a coeur ces substitutions masculines, et 
proposons une eternité ridicule 4 nos noms. Nous 
poisons aussi trop les vaines conjectures de ]’advenir, 
que nous donnent les esprits pueriles. A adventure 
eust on faict injustice de me deplacer de mon reng, 
pour avoir esté le plus lourd et plombé, le plus long 
et desgousté en ma lecon, non seulement que touts 
mes freres, mais que touts les enfants de ma province; 
soit legon d’exercice d’esprit, soit lecon d’exercice de 
corps. C’est folie de faire des triages extraordinaires 
sur la foy de ces divinations, ausquelles nous sommes 
si souvent trompez. Si on peult blecer cette regle, et 
corriger les destinees au chois qu’elles ont faict de 

nos heritiers, on le peult, avecques plus d’apparence, 
en consideration de quelque remarquable et enorme 
difformité corporelle, vice constant, inamendable, et, 
selon nous grands estimateurs de la beaulté, d’im- 
portant prejudice. 

Le plaisant dialogue du legislateur de Platon 
avecques ses citoyens, fera honneur 4 ce passage. 
« Comment doncques, disent-ils, sentants leur fin pro- 
chaine, ne pourrons nous point disposer de ce qui est 
A nous & qui il nous plaira? O dieux! quelle cruauté, 
qu’il ne nous soit loisible, selon que les nostres nous 
auront servi en nos maladies, en nostre vieillesse, en 
nos affaires, de leur donner plus et moins, selor- nos 
fantasies! » A quoy le legislateur respond en cette 
maniere : « Mes amis, qui avez sans doubte bientost a 
mourir, il est malaysé et que vous vous cognoissiez, 
et que vous cognoissiez ce qui est 4 vous, suyvant 
Vinscription delphique. Moy, qui foys les lois, tiens 
que ny vous n’estes 4 vous, ny n’est A vous ce que 
vous jouissez. Et vos biens et vous estes a vostre 
famille, tant passee que future; mais encores plus 
sont au public et vostre famille et vos biens. Parquoy, 
de peur que quelque flatteur en vostre vieillesse ou en 
vostre maladie, ou quelque passion, vous solicite mal 
A propos de faire testament injuste, je vous en gar- 
deray : mais, ayant respect et a Vinterest universel 
de la cité et a celuy de vostre maison, j’establiray 
des loix, et feray sentir, comme de raison, que la 
commodité particuliere doibt ceder 4 la commune. 
Allez vous en joyeusement ot la necessité humaine 
vous appelle. C’est 4 moy, qui ne regarde pas l’une 
chose plus que l’aultre, qui, autant que je puis, me 
soigne du general, d’avoir soucy de ce que vous 
laissez. » 

Revenant 4A mon propos, il me semble, en toutes 
facons, qu’il naist rarement des femmes a qui la mais- 
trise soit deue sur des hommes, sauf la maternelle et 
naturelle; si ce n’est pour le chastiment de ceulx qui, 
par quelque humeur fiebvreuse, se sont volontaire- 
ment soubmis A elles : mais cela ne touche aulcune- 
ment les vieilles, de quoy nous parlons icy. C’est 

Vapparence de cette consideration qui nous a faict 
forger et donner pied si volontiers a cette loy, que 
nul ne veit oncques, qui prive les femmes de la suc- 
cession de cette couronne; et n’est gueres seigneurie 
au monde ow elle ne s’allegue, comme icy, par une 
vraysemblance de raison qui l’auctorise : mais la 
fortune luy a donné plus de credit en certains lieux 
qu’aux aultres. Il est dangereux de laisser a leur juge- 
ment la dispensation de nostre succession selon le 
chois qu’elles feront des enfants, qui est 4 touts les 
coups inique et fantastique : car cet appetit desreglé 
et goust malade qu’elles ont au temps de leurs groisses, 
elles ont en ’ame en tout temps. Communement on 
les veoid s’addonner aux plus foibles et malotrus, ou 
a ceulx, si elles en ont, qui leur pendent encores au 
col. Car, n’ayant point assez de force de discours pour 
choisir et embrasser ce qui le vault, elles se laissent 
plus volontiers aller ot: les impressions de nature sont 
plus seules; comme les animaulx qui n’ont cognois- 
sance de leurs petits que pendant qu’ils tiennent a 
leurs mammelles. Au demourant, il est aysé A veoir, 
par experience, que cette affection naturelle, a qui 
nous donnons tant d’auctorité, a les racines bien 
foibles : pour un fort legier proufit, nous arrachons 
touts les jours leurs propres enfants d’entre les bras 
des meres, et leur faisons prendre les nostres en charge; 
nous leur faisons abandonner les leurs A quelque 
chestifve nourrice A qui nous ne voulons pas com- 
mettre les nostres, ou A quelque chevre, leur deffen- 
dant non seulement de les allaicter, quelque dangier 
qwils en puissent encourir, mais encores d’en avoir 
aulcun soing, pour s’employer du tout au service des 
nostres : et veoid on, en la pluspart d’entre elles, 
s’engendrer bientost, par accoustumance, une affec- 
tion bastarde plus vehemente que la naturelle, et plus 
grande solicitude de la conservation des enfants 
empruntez, que des leurs propres. Et ce que j’ay parlé 
des chevres, c’est d’autant qu’il est ordinaire, autour 
de chez moy, de veoir les femmes de village, lorsqu’elles 
ne peuvent nourrir les enfants de leurs mammelles, 
appeller des chevres 4 leur secours ; et j’ay a cette 


119 LIVRE II, CHAPITRE VIII 


heure deux laquais qui ne tetterent jamais que huict 
jours laict de femmes. Ces chevres sont incontinent 
duictes a venir allaicter ces petits enfants, recognois- 
sent leur voix quand ils crient, et y accourent : si on 
leur en presente un aultre que leur nourrisson, elles 
le refusent; et l’enfant en faict de mesme d’une aultre 
chevre. J’en veis un l’aultre jour a qui on osta la 
sienne, parce que son pere ne l’avoit qu’empruntee 
d’un sien voisin : il ne peult jamais s’addonner a 
Yaultre qu’on luy presenta, et mourut, sans doubte 
de faim. Les bestes alterent et abbastardissent, aussi 
ayseement que nous, l’affection naturelle. Je crois 
qu’en ce que recite Herodote, de certain destroict de 
la Libye, il y a souvent du mescompte; il dict qu’on 
s’y mesle aux femmes indifferemment, mais que I]’en- 
fant, ayant force de marcher, treuve son pere celuy 
vers lequel, en la presse, la naturelle inclination porte 
ses premiers pas. 

Or, a considerer cette simple occasion d’aymer nos 
enfants pour les avoir engendrez, pour laquelle nous 
les appellons aultres nous mesmes, il semble qu’il y ayt 
bien une aultre production venant de nous qui ne 
soit pas de moindre recommandation : car ce que 
nous engendrons par l’ame, les enfantements de nostre 
esprit, de nostre courage et suffisance, sont produicts 
par une plus noble partie que la corporelle, et sont 
plus nostres; nous sommes pere et mere ensemble en 
cette generation. Ceulx cy nous coustent bien plus 
cher, et nous apportent plus d’honneur, s’ils ont 
quelque chose de bon : car la valeur de nos aultres 
enfants est beaucoup plus leur que nostre, la part 
que nous y avons est bien legiere; mais de ceulx cy, 
toute la beaulté, toute la grace et le prix, est nostre. 
Par ainsin, ils nous representent et nous rapportent 
bien plus vifvement que les aultres. Platon adjouste 
que ce sont icy des enfants immortels qui immorta- 
lisent leurs peres, voire et les deifient, comme Lycur- 
gus, Solon, Minos. Or, les histoires estants pleines 
d’exemples de cette amitié commune des peres envers 
les enfants, il ne m’a pas semblé hors de propos d’en 
tirer aussi quelqu’un de cette cy. Heliodorus, ce bon 

evesque de Tricca!, ayma mieulx perdre la dignité, 
le proufit, la devotion d’une prelature si venerable, 
que de perdre sa fille, fille qui dure encores bien 
gentille, mais 4 l’adventure pourtant un peu trop 
curieusement et mollement goderonnee? pour fille 
ecclesiastique et sacerdotale, et de trop amoureuse 
facon. Il y eut un Labienus 4 Rome, personnage de 
grande valeur et auctorité, et, entre aultres qualitez, 
excellent en toute sorte de litterature, qui estoit, ce 
crois je, fils de ce grand Labienus, le premier des 
capitaines qui feurent soubs Cesar en la guerre des 
Gaules, et qui depuis, s’estant jecté au party du grand 
Pompeius, s’y mainteint si valeureusement, jusques a 
ce que Cesar le desfeit en Espaigne : ce Labienus, de 
quoy je parle, eut plusieurs envieux de sa vertu, et, 
comme il est vraysemblable, les courtisans et favoris 
des empereurs de son temps pour ennemis de sa fran- 
chise, et des humeurs paternelles qu’il retenoit encores 
contre la tyrannie, desquelles il est croyable qu’il 
avoit teinct ses escripts et ses livres. Ses adversaires 
poursuivirent devant le magistrat 4 Rome, et obtein- 
drent de faire condemner plusieurs siens ouvrages, 
qu’il avoit mis en lumiere, a estre bruslez. Ce feut par 
luy que commencea ce nouvel exemple de peine, qui 
depuis feut continué 4 Rome 4 plusieurs aultres, de 
punir de mort les escripts mesmes et les estudes. II 
n’y avoit point assez de moyen et matiere de cruauté, 
sinous n’y meslions des choses que nature a exemptees 
de tout sentiment et de toute souffrance, comme la 
reputation et les inventions de nostre esprit, et si nous 
n’allions communiquer les maulx corporels aux dis- 
ciplines et monuments des Muses. Or, Labienus ne 
peult soufirir cette perte, ny de survivre a cette sienne 
si chere geniture : il se feit porter et enfermer tout 
vif dans le monument de ses ancestres; 1a ot il pour- 
veut tout d’un train a se tuer et a s’enterrer ensemble. 


1. Tricca, maintenant Triccala, en Thessalie. — Sa fille, son 
histoire amoureuse de Théagéne et Chariclée. Voyez Nicéphore, 
XII, 34. Bayle, au mot Héliodore, combat cette tradition. J. V.L. 

2. Ajustée, parée. C. 

Ii est malaysé de montrer aulcune aultre plus vehe- 
mente affection paternelle que celle 14. Cassius Seve- 
rus, homme tres eloquent, et son familier, veoyant 
brusler ses livres, crioit que, par mesme sentence, on 
le debvoit quand et quand condemner a estre bruslé 
tout vif; car il portoit et conservoit en sa memoire ce 
qu’ils contenoient. Pareil accident adveint 4 Cremutius 
Cordus, accusé d’avoir en ses livres loué Brutus et 
Cassius ; ce senat vilain, servile et corrompu, et digne 
d’un pire maistre que Tibere, condemna ses escripts 
au feu. Il feut content de faire compaignie 4 leur mort, 
et se tua par abstinence de manger. Le bon Lucanus, 
estant jugé par ce coquin de Neron, sur les derniers 
traicts de sa vie, comme la pluspart du sang feut 
desja escoulé par les veines des bras qu’il s’estoit faict 
tailler 4 son medecin pour mourir, et que la froideur 
eut saisi les extremitez de ses membres, et commencea 
a s’approcher des parties vitales, la derniere chose 
quwil eut en sa memoire, ce feurent aulcuns des vers 
de son livre de la guerre de Pharsale, qu’il recitoit; 
et mourut ayant cette derniere voix en la bouche. Cela 
qu’estoit ce, qu’un tendre et paternel congé qu’il 
prenoit de ses enfants, representant les adieux et les 
estroicts embrassements que nous donnons aux nostres 
en mourant, et un effect de cette naturelle inclination 
qui rappelle en nostre souvenance, en cette extremité, 
les choses que nous avons eu les plus cheres pendant 
nostre vie? 

Pensons nous qu’Epicurus, qui, en mourant, tor- 
menté, comme il dict, des extremes douleurs de la 
cholique, avoit toute sa consolation en la beaulté de 
la doctrine qu’il laissoit au monde, eust receu autant 
de contentement d’un nombre d’enfants bien nays et 
bien eslevez, s’il en eust, comme il faisoit de la pro- 
duction de ses riches escripts? et que, s’il eust esté 
au chois de laisser, aprez luy, un enfant contrefaict 
et mal nay, ou un livre sot et inepte, il ne choisist 
plustost, et non luy seulement, mais tout homme de 
pareille suffisance, d’encourir le premier malheur que 
Vaultre? Ce seroit a l’adventure impieté en sainct 
Augustin (pour exemple), si, d’un costé, on luy pro- 

posoit d’enterrer ses escripts, de quoy nostre religion 
receoit un si grand fruict, ou d’enterrer ses enfants, 
au cas qu’il en eust, s’il n’aymoit mieulx enterrer ses 
enfants. Et je ne scais si je n’aymerois pas mieulx 
beaucoup en avoir produict un, parfaictement bien 
formé, de l’accointance des Muses, que de l’accoin- 
tance de ma femme. A cettuy ci, tel qu’il est, ce que 
je donne, je le donne purement et irrevocablement, 
comme on donne aux enfants corporels. Ce peu de 
bien que je luy ay faict, il n’est plus en ma disposition : 
il peult scavoir assez de choses que je ne scais plus, et 
tenir de moy ce que je n’ay point retenu, et qu’il 
fauldroit que, tout ainsi qu’un estrangier, j’emprun- 
tasse de luy, si besoing m’en venoit; si je suis plus 
sage que luy, il est plus riche que moy. I est peu 
d’hommes addonnés a la poésie, qui ne se gratifiassent 
plus d’estre peres de |’Aeneide, que du plus beau 
garson de Rome; et qui ne souffrissent plus ayseement 
une perte que l’aultre : car, selon Aristote, de touts 
ouvriers, le poéte est nommeement le plus amoureux 
de son ouvrage. Il est malaysé 4 croire qu’Epami- 
nondas, qui se vantoit de laisser pour toute posterité 
des filles qui feroient un jour honneur a leur pere 
(c’estoient les deux nobles victoires qu’il avait gaigné 
sur les Lacedemoniens), eust volontiers consenti d’es- 
changer celles 14 aux plus gorgiases de toute la Grece; 
ou qu’Alexandre et Cesar ayent jamais souhaité 
destre privez de la grandeur de leurs glorieux faicts 
de guerre, pour la commodité d’avoir des enfants et 
heritiers, quelque parfaicts et accomplis qu’ils peus- 
sent estre. Voire je fais grand doubte que Phidias, 
ou aultre excellent statuaire, aymast autant la conser- 
vation et la duree de ses enfants naturels, comme il 
feroit d’une image excellente qu’avecques long travail 
et estude il auroit parfaicte selon l’art. Et quant a 
ces passions vicieuses et furieuses qui ont eschauffé 
quelquefois les peres 4 amour de leurs filles, ou les 
meres envers leurs fils, encores s’en trouve il de 
pareilles en cette aultre sorte de parenté : tesmoing ce 
que l’on recite de Pygmalion, qu’ayant basty une 
statue de femme, beaulté singuliere, il deveint si 

esperduement esprins de l'amour forcené de ce sien 
ouvrage, qu’il fallut qu’en faveur de sa rage les dieux 
la luy vivifiassent. 


Tentatum mollescit ebur, positoque rigore 
Subsidit digitis +. 


1. Il touche Vivoire, et l’ivoire, oubliant sa dureté naturelle, 
céde et s’amollit sous ses doigts. Ovinpr, Métamorph., X, 283. 


CHAPITRE IX 


DES ARMES DES PARTHES 


C’est une facon vicieuse de la noblesse de nostre 
temps, et pleine de mollesse, de ne prendre les armes 
que.sur le poinct d’une extreme necessité, et s’en 
descharger aussi tost qu’il y a tant soit peu d’appa- 
rence que le dangier soit esloingné : d’ot il survient 
plusieurs desordres; car, chascun criant et courant a 
ses armes sur le poinct de la charge, les uns sont a 
lacer encores leur cuirasse, que leurs compaignons 
sont desja rompus. Nos peres donnoient leur salade, 
leur lance et leurs gantelets 4 porter, et n’abandon- 
noient le reste de leur equipage tant que la courvee 
duroit. Nos troupes sont 4 cette heure toutes troublees 
et difformees par la confusion du bagage et des valets, 
qui ne peuvent esloingner leurs maistres a cause de 
leurs armes. Tite-Live, parlant des nostres, Intoleran- 
lissima laboris corpora vix arma humeris gerebant}. 
Plusieurs nations vont encores, et alloient ancienne- 
ment, a la guerre sans se couvrir, ou se couvroient 
@inutiles deffenses : 


Tegmina queis capitti, raptus de subere cortex ?, 


Alexandre, le plus hazardeux capitaine qui feut jamais, 
s’armoit fort rarement. Et ceulx d’entre nous qui les 
mesprisent, n’empirent pour cela de gueres leur mar- 
ché : s’il se veoid quelqu’un tué par le default d’un 
harnois, il n’en est gueres moindre nombre que l’em- 
peschement des armes a faict perdre, engagez soubs 


1. Incapables de souffrir la fatigue, ils avoient peine a porter 
leurs armes. T1ITE-LivE, X, 28. 

2. Ils se faisoient des casques avec la molle écorce du liége- 
VIRGILE, 4in., VII, 742. 


125 LIVRE II, CHAPITRE IX 


leur pesanteur, ou froissez et rompus, ou par un 
contrecoup, ou aultrement. Car il semble, a la verité, 
a veoir le poids des nostres et leur espesseur, que nous 
ne cherchions qu’a nous deffendre, et en sommes plus 
_chargez que couverts. Nous avons assez a faire 4 en 
soutenir le faix, entravez et contraincts, comme si 
nous n’avions 4 combattre que du choc de nos armes; 
et comme si nous n’avions pareille obligation a4 les 
deffendre, qu’elles ont a nous. Tacitus peinct plai- 
samment des gents de guerre de nos anciens Gaulois, 
ainsin armez pour se maintenir seulement, n’ayants 
moyen ny doffenser, ny d’estre offensez, ny de se 
relever abbattus. Lucullus, veoyant certains hommes 
d’armes medois qui faisoient front en l’armee de 
Tigranes, poisamment et malayseement armez, comme 
dans une prison de fer, print de la opinion de les 
desfaire ayseement, et par eulx commencea sa charge 
et sa victoire. Et a present que nos mousquetaires 
sont en credit, je crois que l’on trouvera quelque inven- 

_ tion de nous emmurer pour nous en garantir, et nous 
faire traisner 4 la guerre enfermez dans des bastions, 
comme ceulx que les anciens faisoient porter a leurs 
elephants. 

Cette humeur est bien esloingnee de celle du jeune 
Scipion, lequel accusa aigrement ses soldats de ce 
qwils avoient semé des chaussetrapes soubs l’eau, a 
Vendroict du fossé par ot ceulx d’une ville qu’il 
.assiegeoit pouvoient faire des sorties sur luy; disant 
que ceulx qui assailloient debvoient penser a entre- 
prendre, non pas a craindre : et craignoit, avecques 
raison, que cette provision endormist leur vigilance 
a se garder. Il dict aussi 4 un jeune homme qui luy 
faisoit montre de son beau bouclier : « Il est vrayement 
beau, mon fils! mais un soldat romain doibt avoir 
plus de fiance en sa main dextre qu’en la gauche. » 

Or, il n’est que la coustume qui nous rende insup- 
portable la charge de nos armes, 


L’ usbergo in dosso haveano, e I’ elmo in testa, 
Duo di questi guerrier, dei quali'jo canto; 
Né notte o di, dopo ch’ entraro in questa 

Stanza, g’ haveano mai messi da canto; 
Che facile a portar come la vesta 
Era lor, perché in uso |’ havean tanto *. 


L’empereur Caracalla alloit par pais 4 pied, armé de 
toutes pieces, conduisant son armee. Les pietons 
romains portoient non seulement le morion, l’espee 
et l’escu (car, quant aux armes, dict Cicero, ils estoient 
si accoustumez a les avoir sur le dos, qu’elles ne les 
empeschoient non plus que leurs membres, arma enim, 
membra militis esse dicunt?; mais quand et quand 
encores ce qu’il leur falloit de vivres pour quinze jours, 
et certaine quantité de paulx pour faire leurs remparts, 
jusques 4 soixante livres de poids. Et les soldats de 
Marius, ainsi chargez, marchants en battaille, estoient 
duicts a faire cing lieues en cing heures, et six, s’il y 
avoit haste. Leur discipline militaire estoit beaucoup 
plus rude que la nostre; aussi produisoit elle de bien 
aultres effects. Le jeune Scipion, reformant son armee 
en Espaigne, ordonna a ses soldats de ne manger que 
debout, et rien de cuict. Ce traict est merveilleux a 
ce propos, qu’il feut reproché 4 un soldat lacedemo- 
nien, qu’estant a l’expedition d’une guerre, on I’avoit 
veu soubs le couvert d’une maison : ils estoient si 
durcis 4 la peine, que c’estoit honte d’estre veu soubs 
un aultre toict que celuy du ciel, quelque temps qu’il 
feist. Nous ne menerions gueres loing nos gents, 4 ce 
prix 1a! 

Au demourant, Marcellinus, homme nourry aux 
guerres romaines, remarque curieusement la facon que 
les Parthes avoient de s’armer, et la remarque d’au- 
tant qu’elle estoit esloingnee de la romaine. « [ls 
avoient, dict il, des armes tissues en maniere de 
petites plumes, qui n’empeschoient pas le mouve- 


1. Deux des guerriers que je chante ici avoient la cuirasse sur 
le dos et le casque en téte : depuis qu’ils étoient dans le chateau 
ils n’avoient quitté ni jour ni nuit cette double armure, qu’ils por- 
toient aussi aisément que leurs habits, tant ils y étoient accou- 
tumés. ARIOSTO, canto XII, stanza 30. 

2. Ils disent que les armes du soldat sont ses me : 6 
Tusc. quest., II, 16. Simca 


be] 
{ 

ment de leur corps; et si estoient si fortes, que nos 
dards rejaillissoient venants a les heurter : » (ce sont 
les escailles de quoy nos ancestres avoient fort accous- 
tumé de se servir). En un aultre lieu: « Ils avoient, dict 
il, leurs chevaulx forts et roides, couverts de gros cuir; 
et eux estoient armez, de cap a pied, de grosses lames 
de fer, rengees de tel artifice, qu’A lendroict des 
joinctures des membres elles prestoient au mouve- 
ment. On eust dict que c’estoient des hommes de fer; 
car ils avoient des accoustrements de teste si propre- 
ment assis, et representants au naturel la forme et 
parties du visage, qu’il n’y avoit moyen de les assener 
que par des petits trous ronds qui respondoient a 
leurs yeulx, leur donnant un peu de lumiere, et par 
des fentes qui estoient 4 l’endroict des naseaux, par 
ou ils prenoient assez malayseement haleine. » 


Flexilis inductis animatur lamina membris, 
Horribilis visu; credas simulacra moveri 
Ferrea, cognatoque viros spirare metallo. 
Par vestitus equis : ferrata fronte minantur, 
Ferratosque movent, securi vulneris, armos}. 


Voyla une description qui retire bien fort 4 l’equipage 
d’un homme d’armes francois, a tout ses bardes. Plu- 
tarque dict que Demetrius feit faire, pour luy et pour 
Alcimus, le premier homme de guerre qui feust prez 
de luy, 4 chascun un harnois complet du. poids de 
six vingt livres, la of les communs harnois n’en poi- 
soient que soixante. 


1. Leur cuirasse flexible semble recevoir la vie du corps qu’elle 
enferme; les yeux étonnés voient marcher des statues de fer : on 
diroit que le métal est incorporé avec le guerrier qui le porte. Les 
coursiers ont aussi leuryarmure : le fer couvre leur front superbe; 
et leurs flancs, sous un rempart de fer, bravent les traits impuis- 
sants. CLAUDIEN, contre Rufin, II, 358. 


CHAPITRE X 


DES LIVRES 


Je ne foys point de doubte qu’il ne m’advienne sou- 
vent de parler de choses qui sont mieulx traictees chez 
les maistres du metier, et plus veritablement. C’est 
icy purement l’essay de mes facultés naturelles, et 
nullement des acquises : et qui me surprendra d’igno- 
rance, il ne fera rien contre moy; car 4 peine respon- 
drois je a aultruy de mes discours, qui ne m’en res- 
ponds point 4 moy, ny n’en suis satisfaict. Qui sera en 
cherche de science, si la pesche ot elle se loge : il n’est 
rien de quoy je face moins de profession. Ce sont icy 
mes fantasies, par lesquelles je ne tasche point de 
donner A cognoistre les choses, mais moy : elles me 
seront & adventure cogneues un jour, ou l’ont aul- 
trefois esté, selon que la fortune m’a peu porter sur 
les lieux oti elles estoient esclaircies; mais il ne m’en 
souvient plus; et si je suis homme de quelque lecon, 
je suis homme de nulle retention : ainsi je ne pleuvis? 
aulcune certitude, si ce n’est de faire cognoistre 
jusques 4 guel poinct monte, pour cette heure, la 
cognoissance que j’en ay. Qu’on ne s’attende pas aux 
matieres, mais 4 la fagon que j’y donne : qu’on veoye, 
en ce que j’emprunte, si j’ay sceu choisir de quoy 
rehaulser ou secourir proprement l’invention, qui vient 
tousjours de moy; car je foys dire aux aultres, non a 
ma teste, mais a ma suitte, ce que je ne puis si bien 
dire, par foiblesse de mon langage, ou par faiblesse 
de mon sens. Je ne compte pas mes emprunts, je les 
poise; et si je les eusse voulu faire valoir par nombre, 
je m’en feusse chargé deux fois autant : ils sont touts, 
ou fort peu s’en fault, de noms si fameux et anciens, 


1. C’est-a-dire je ne garantis. 


‘ 

qu’ils me semblent se nommer assez sans moy. Ez 
raisons, comparaisons, arguments, si j’en transplante 
quelqu’un en mon solage+, et confonds aux miens; 
a escient j’en cache Vaucteur, pour tenir en bride la 
temerité de ces sentences hastifves qui se jectent sur 
toute sorte d’escripts, notamment jeunes escripts, 
d’hommes encores vivants, et en vulgaire?, qui receoit 
tout le monde 4 en parler, et qui semble convaincre 
la conception et le desseing vulgaire de mesme : je 
veulx quwils donnent une nazarde 4 Plutarque sur mon 
nez, et qu’ils s’eschauldent a4 injurier Seneque en moy. 
jl fault musser ma foiblesse soubs ces grands credits. 
J’aymeray quelqu’un qui me scache deplumer, je dis 
par clarté de jugement, et par la seule distinction de 
la force et beaulté des propos : car moy, qui, A faulte 
de memoire, demeure court touts les coups a les trier 
par cognoissance de nation, sgais tresbien cognoistre 
& mesurer ma portee, que mon terroir n’est aulcune- 
ment capable d’aulcunes fleurs trop riches que j’y 
treuve semees; et que touts les fruicts de mon creu 
ne les scauroient payer. De cecy suis je tenu de res- 
pondre; si je m’empesche moy mesme; s’il y a de la 
vanité et vice en mes discours, que je ne sente point, 
ou que je ne soye capable de sentir en me le represen- 
tant : car il eschappe souvent des faultes a nos yeulx; 
mais la maladie du jugement consiste a ne les pouvoir 
appercevoir lorsqu’un aultre nous les descouvre. La 
science et la verité peuvent loger chez nous sans juge- 
ment; et le jugement y peult aussi estre sans elles : 
voire la recognoissance de Vignorance est l’un des 
plus beaux et plus seurs tesmoignages de jugement 
gue je treuve. Je n’ay point d’aultre sergeant de 
bande, a renger mes pieces, que la fortune : A mesme 
que mes resveries se presentent, je les entasse; tantost 
elles se pressent en foule, tantost elles se traisnent a 
la file. Je veulx qu’on veoye mon pas naturel et ordi- 
naire, ainsi destracqué qu’il est; je me laisse aller 
comme je me treuve : aussi ne sont ce point icy 


1. Sol, terrain, terroir. E. J. 
2. En langage vulgaire. C. 

matieres qu’il ne soit pas permis d’ignorer, et d’en 
parler casuellement et temerairement. Je souhaiterois 
avoir plus parfaicte intelligence des choses; mais je 
ne la veulx pas acheter si cher qu’elle couste. Mon 
desseing est de passer doulcement, et non laborieuse- 
ment, ce qui me reste de vie : il n’est rien pour quoy 
je me veuille rompre la teste, non pas pour la science, 
de quelque grand prix qu’elle soit. 

Je ne cherche aux livres qu’a m’y donner du plaisir 
par un honneste amusement : ou si j’estudie, je n’y 
cherche que la science qui traicte de la cognoissance 
de moy mesme, et qui m’instruise a bien mourir et a 
bien vivre : 

Has meus ad metas sudet oportet equus 1. 


Les difficultez, si j’en rencontre en lisant, je n’en 
ronge pas mes ongles; je les laisse la, aprez leur avoir 
faict une charge ou deux. Si je m’y plantois, je m’y 
perdrois, et le temps; car j’ay un esprit primsaultier; 
ce que je ne veois de la premiere charge, je le veois 
moins en m’y obstinant. Je ne foys rien sans gayeté; 
et la continuation et contention trop ferme esblouit ° 
mon jugement, l’attriste et le lasse. Ma veue s’y 
confond et s’y dissipe; il fault que je la retire, et que 
je ly remette a secousses : tout ainsi que pour juger 
du lustre. de Vescarlatte, on nous ordonne de passer 
les yeulx par dessus, en la parcourant a diverses veues, 
soubdaines reprinses, et reiterees. Si ce livre me fasche, 
jen prends un aultre; et ne m’y addonne qu’aux 
heures ot ’ennuy de rien faire commence a me saisir. 
Je ne me prends gueres aux nouveaux, pour ce que 
les anciens me semblent plus pleins et plus roides : ny 
aux grecs, parce que mon jugement ne scait pas faire 
ses besongnes d’une puerile et apprentisse intelligence. 
Entre les livres simplement plaisants, je treuve, des 
modernes, le Decameron de Boccace, Rabelais, et les 
Baisers de Jehan Second, s’il les fault loger soubs ce 
tiltre, dignes qu’on s’y amuse. Quant aux Amadis, et 


1. C’est vers ce but que doivent tendre mes coursiers. PROPERCE 
IV, 1, 70. 

telles sortes d’escripts, ils n’ont pas eu le credit d’arres- 
ter seulement mon enfance. Je diray encores cecy, ou 
hardiment, ou temerairement, que cette vieille ame 
poisante ne se laisse plus chatouiller, non seulement a 
lV Arioste, mais encores au bon Ovide : sa facilité et 
ses inventions, qui m’ont ravi aultresfois, 4 peine 
mnVentretiennent elles 4 cette heure. Je dis librement 
mon advis de toutes choses, voire et de celles qui 
surpassent a Padventure ma suffisance, et que je ne 
tiens aulcunement estre de ma jurisdiction : ce que 
j/en opine, c’est aussi pour declarer la mesure de ma 
veue, non la mesure des choses. Quand je me treuve 
desgousté de l’Axioche de Platon, comme d’un ouvrage 
sans force, eu esgard a un tel aucteur, mon jugement 
ne s’en croit pas: il n’est pas si oultrecuidé de s’opposer 
a Vauctorité de tant d’aultres fameux jugements 
anciens, qu’il tient ses regents et ses maistres, et 
avecques lesquels il est plutost content de faillir; il 
s’en prend a soy, et se condemne, ou de s’arrester a 
Vescorce, ne pouvant penetrer jusques au fonds, ou 
de regarder la chose par quelque fauls lustre. Il se 
contente de se garantir seulement du trouble et du 
desreglement : quant a sa foiblesse, il la recognoist 
et advoue volontiers. I] pense donner juste interpré- 
tation aux apparences que sa conception luy presente; 
mais elles sont imbecilles et imparfaictes. La pluspart 
des fables d’Esope ont plusieurs sens et intelligences : 
ceulx qui les mythologisent, en choisissent quelque 
visage qui quadre bien a la fable; mais pour la plus- 
part, ce n’est que le premier visage et superficiel; il y 
en a d’aultres plus vifs, plus essentiels et internes 
ausquels ils n’ont sceu penetrer : voyla comme j’en 
foys. 

Mais, pour suivre ma route, il m’a tousjours semblé 
qu’en la poésie, Virgile, Lucrece, Catulle et Horace 
tiennent de bien loing le premier reng; et signam- 
ment Virgile en ses Georgiques, que j’estime le plus 
accomply ouvrage de la poesie: 4 comparaison duquel 
on peult recognoistre ayseement qu’il y a des endroicts 
de |’Aeneide ausquels l’aucteur eust donné encores 
quelque tour de pigne, s’il en eust eu loisir; et le 

cinquiesme livre en l’Aeneide me semble le plus par- 
faict. J’ayme aussi Lucain, et le practique volontiers, 
non tant pour son style, que pour sa valeur propre 
et verité de ses opinions et jugements. Quant au bon 
Terence, la mignardise et les graces du langage latin, 
je le treuve admirable a representer au vif les mou- 
vements de lame et la condition de nos moeurs; a 
toute heure nos actions me rejectent a luy; je ne le 
puis lire si souvent, que je n’y treuve quelque beaulté 
et grace nouvelle. Ceulx des temps voisins a Virgile se 
plaignoient de quoy aulcuns luy comparoient Lucrece : 
je suis d’opinion que c’est a la verité une comparaison 
ineguale; mais j’ay bien a faire 4 me r’asseurer en 
cette creance, quand je me treuve attaché 4 quelque 
beau lieu de ceulx de Lucrece. S’ils se picquoient de 
cette comparaison, que diroient ils de la bestise et 
stupidité barbaresque de ceulx qui luy comparent a 
cette heure Arioste? et qu’en diroit Arioste luy mesme? 


O seclum insipiens et inficetum '! 


J’estime que les anciens avoient encores plus a se 
plaindre de ceulx qui apparioient Plaute a Terence 
(cettuy cy sent bien mieulx son gentilhomme), que 
Lucrece a Virgile. Pour Vestimation et preference de 
Terence, faict beaucoup que le pere de l’eloquence 
romaine l’a si souvent en la bouche, seul de son reng; 
et la sentence que le premier juge des poétes romains 
donne de son compaignon. Il m’est souvent tumbé 
en fantasie comme, en nostre temps, ceulx qui se 
meslent de faire des comedies (ainsi que les Italiens 
qui y sont assez heureux) employent trois ou quatre 
arguments de celles de Terence ou de Plaute, pour en 
faire une des leurs : ils entassent en une seule comedie 
cing ou six contes de Boccace. Ce qui les faict ainsi 
se charger de matiere, c’est la desfiance qu’ils ont de 
se pouvoir soustenir de leurs propres graces : il fault 
quwils treuvent un corps ot s’appuyer; et n’ayants pas, 
du leur, assez de quoy nous arrester, ils veulent que 


1. O siécle sans jugement et sans godt! CaTuLLE, XLIII, 9. 

le conte nous amuse. I] en va de mon aucteur tout 
au contraire : les perfections et beaultez de sa facon 
de dire nous font perdre l’appetit de son subject; sa 
gentillesse et sa mignardise nous retiennent par tout; 
il est par tout si plaisant, 


Liquidus, puroque simillimus amni', 


et nous remplit tant l’ame de ses graces, que nous en 
oublions celles de sa fable. Cette mesme consideration 
me tire plus avant : je veois que les bons et anciens 
poétes ont evité l’affectation et la recherche, non seu- 
lement des fantastiques eslevations espaignolles et 
petrarchistes, mais des poinctes mesmes plus doulces 
et plus retenues, qui sont lVornement de touts les 
ouvrages poetiques des siecles suyvants. Si n’y a il bon 
juge qui les treuve a dire en ces anciens, et qui n’admire 
plus sans comparaison l’eguale polissure et cette per- 
petuelle doulceur et beaulté fleurissante des epi- 
grammes de Catulle, que touts les aiguillons de quoy 
Martial aiguise la queue des siens. C’est cette mesme 
raison que je disois tantost, comme Martial de soy, 
minus illi ingenio laborandum fuit, in cujus locum 
materia successerat®. Ces premiers la, sans s’esmouvoir 
et sans se picquer, se font assez sentir; ils ont de quoy 
rire par tout, il ne fault pas qu’ils se chatouillent : 
ceulx cy ont besoing de secours estrangier; a mesure 
qu’uls ont moins d’esprit, il leur fault plus de corps; 
ils montent a cheval parce qu’ils ne sont assez forts 
sur leurs jambes : tout ainsi qu’en nos bals, ces hommes 
de vile condition qui en donnent eschole, pour ne pou- 
voir representer le port et la decence de nostre noblesse, 
cherchent a se recommander par des saults perilleux, 
et aultres mouvements estranges et basteleresques; et 
les dames ont meilleur marché de leur contenance 
aux danses ot il y a diverses descoupeures et agita- 
tions de corps, qu’en certaines aultres danses de parade, 


1. Il coule avec tant d’aisance et de pureté. Horace, Epist., II, 


2, 120. 
2. Il n’avoit pas de grands efforts 4 faire : le sujet méme lui 


tenoit lieu d’esprit. MartiaL, Préface du liv, VIII. 

ou elles n’ont simplement qu’aA marcher un pas naturel, 
et representer un port naif et leur grace ordinaire : et 
comme j’ay veu aussi les badins excellents, vestus 
en leur a touts les jours et en une contenance com- 
mune, nous donner tout le plaisir qui se peult tirer 
de leur art; les apprentifs et qui ne sont de si haulte 
lecon, avoir besoing de s’enfariner le visage, de se 
travestir, se contrefaire en mouvements de grimaces 
sauvages, pour nous apprester a rire. Cette mienne 
conception se recognoist mieulx : qu’en tout aultre 
lieu, en la comparaison de |’Aeneide et du Furieux? : 
celuy 1a on le veoit aller a tire d’aile, d’un vol hault 
et ferme, suyvant tousjours sa poincte; cettuy cy, 
voleter et saulteler de conte en conte, comme de 
branche en branche, ne se fiant a ses ailes que pour 
une bien courte traverse, et prendre pied a chasque 
bout de champ, de peur que l’haleine et la force luy 
faille; 
Excursusque breves tentat *. 


Voyla doncques, quant a cette sorte de subjects, les 
aucteurs qui me plaisent le plus. 

Quant A mon aultre facon, qui mesle un peu plus 
de fruict au plaisir, par ot j’apprends 4 renger mes 
opinions et conditions, les livres qui m’y servent, 
c’est Plutarque, depuis qu’il est francois, et Seneque. 
Ils ont touts deux cette notable commodité pour mon 
humeur, que la science que j’y cherche y est traictee a 
pieces descousues, qui ne demandent pas l’obligation 
d’un long travail, de quoy je suis incapable : ainsi sont 
les opuscules de Plutarque, et les epistres de Seneque, 
qui sont la plus belle partie de leurs escripts et la plus 
proufitable. I] ne fault pas grande entreprinse pour 
m’y mettre; et les quitte ou il me plaist : car elles 
n’ont point de suitte et dependance des unes aux 
aultres. Ces aucteurs se rencontrent en la pluspart 
des opinions utiles et vrayes; comme aussi leur for- 
tune les feit naistre environ mesme siecle; touts deux 


1. L’Orlando furioso, de |’ Arioste. C. 
2. Il tente de petites courses. ViRGILE, Géorg., IV, 194. 

precepteurs de deux empereurs romains; touts deux 
venus de pais estrangiers; touts deux riches et puis- 
sants. Leur instruction est de la cresme de la philo- 
sophie, et presentee d’une simple facon, et pertinente. 
Plutarque est plus uniforme et constant; Seneque, 
plus ondoyant et divers : Cettuy cy se peine, se roidit 
et se tend, pour armer la vertu contre la foiblesse, 
la crainte et les vicieux appetits; L’aultre semble 
n’estimer pas tant leurs efforts, et desdaigner d’en 
haster son pas et se mettre sur sa garde : Plutarque 
ales opinions platoniques, doulces et accommodables 
a la societé civile; L’aultre les a stoicques et epicu- 
riennes, plus esloingnees de l’usage commun, mais, 
selon mey, plus commodes en particulier et plus 
fermes : Ii paroist en Seneque qu’il preste un peu 
a Ja tyrannie des empereurs de son temps, car je tiens 
pour certain que c’est d’un jugement forcé qu’il 
condemne la cause de ces genereux meurtriers de 
Cesar; Plutarque est libre par tout! Seneque est plein 
de poinctes et saillies; Plutarque, de choses : Celuy 
la vous eschauffe plus et vous esmeut; Cettuy cy vous 
contente davantage et vous paye mieulx; il nous 
guide, l’aultre nous poulse. 

Quant a Cicero, les ouvrages qui me peuvent servir 
chez luy 4 mon desseing, ce sont ceulx qui traictent 
de la philosophie specialement morale. Mais, a con- 
fesser hardiement la verité (car, puisqu’on a franchi 
les barrieres de l’impudence, il n’y a plus de bride), 
sa facon d’escrire me semble ennuyeuse; et toute 
aultre pareille facon : car ses prefaces, definitions, par- 
titions, etymologies, consument la plus part de son 
ouvrage; ce qu’il y a de vif et de mouelle est estouffé 
par ses longueries d’apprests. Si j’ay employé une 
heure a le lire, qui est beaucoup pour moy, et que 
je ramentoive ce que j’en ay tiré de suc et de subs- 
tance, la plus part du temps je n’y treuve que du 
vent; car il n’est pas encores venu aux arguments 
qui servent 4 son propos, et aux raisons qui touchent 
proprement le nceud que je cherche. Pour moy, qui 
ne demande qu’aé devenir plus sage, non plus scavant 
ou eloquent, ces ordonnances logiciennes et aristo- 

teliques ne sont pas 4 propos; je veulx qu’on com- 
mence par le dernier poinct : j’entends assez que 
c’est que Mort et Volupté; qu’on ne s’amuse pas a 
les anatomizer. Je cherche des raisons bonnes et 
fermes, d’arrivee, qui m/’instruisent a en soustenir 
l’effort; ny les subtilitez grammairiennes, ny linge- 
nieuse contexture de paroles et d’argumentations, n’y 
servent. Je veulx des discours qui donnent la_pre- 
miere charge dans le plus fort du doubte : les siens 
languissent autour du pot, ils sont bons pour l’eschole, 
pour le barreau et pour le sermon, ou nous avons 
loisir de sommeiller, et sommes encores, un quart 
d’heure aprez, assez 4 temps pour en retrouver le fil. 
Il est besoing de parler ainsin aux juges qu’on veult 
gaigner A tort ou a droict, aux enfants et au vulgaire, 
a qui il fault tout dire, et veoir ce qui portera. Je 
ne veulx pas qu’on s’employe a me rendre attentif, 
et qu’on me crie cinquante fois, « Or oyez! » a la mode 
de nos heraults : les Romains disoient en leur religion, 
Hoc age, que nous disons en la nostre, Sursum corda: 
ce sont autant de paroles perdues pour moy; j’y viens 
tout preparé du logis. Il ne me fault point d’alleiche- 
ment ny de saulse; je mange bien la viande toute crue: 
et au lieu de m’aiguiser lappetit par ces preparatoires 
et avant jeux, on me le lasse et affadit. La licence 
du temps m’excusera elle de cette sacrilege audace, 
d’estimer aussi traisnants les dialogismes de Platon 
mesme, estouffant par trop sa matiere; et de plaindre 
le temps que met a ces longues interlocutions vaines 
et preparatoires un homme qui avoit tant de meil- 
leures choses a dire? mon ignorance m/’excusera 
mieulx, sur ce que je ne veois rien en la beaulté de 
son langage. Je demande en general les livres qui 
usent des sciences, non ceulx qui les dressent. Les 
deux premiers, et Pline, et leurs semblables, ils n’ont 
point de Hoc age ; ils veulent avoir a faire a gents qui 
s’en soyent advertis eulx mesmes : ou s’ils en ont, 
c’est un Hoc age substantiel, et qui a son corps a part. 
Je veois aussi volontiers les epistres ad Atticum, non 
seulement parce qu’elles contiennent une tresample 
instruction de Vhistoire et affaires de son temps, 

mais beaucoup plus pour y descouvrir ses humeurs 
privees : car j’ay une singuliere curiosité, comme j’ay 
dict ailleurs, de cognoistre l’ame et les naifs jugements 
de mes aucteurs. [J fault bien juger leur suffisance, 
mais non pas leurs moeurs ny eulx, par cette montre 
de leurs escripts qu’ils etalent au theatre du monde. 
J’ay mille fois regretté que nous ayons perdu le livre 
que Brutus avoit escript De la vertu : car il faict 
beau apprendre la theorique de ceulx qui scavent 
bien la practique. Mais d’autant que c’est aultre chose 
le presche, que le prescheur, j’ayme bien autant veoir 
Brutus chez Plutarque que chez luy mesme : je choi- 
Sirois plutost de scavoir au vray les devis qu’il tenoit 
en sa tente 4 quelqu’un de ses privez amis, la veille 
d’une battaille, que les propos qu’il teint le lendemain 
€& son armee; et ce qu’il faisoit en son cabinet et en 
sa chambre, que ce qu’il faisoit emmy la place et au 
senat. Quant a Cicero, je suis du jugement commun, 
que, hors la science, il n’y avoit pas beaucoup d’excel- 
lence en son ame: il estoit bon citoyen, d’une nature 
debonnaire, comme sont volontiers les hommes gras 
et gosseurs, tel gu’il estoit; mais de mollesse, et de 
vanité ambitieuse, il en avoit, sans mentir beaucoup. 
Et si se scais comment l’excuser d’avoir estimé sa 
poésie digne d’estre mise en lumiere : ce n’est pas 
grande imperfection que de faire mal des vers; mais 
c’est imperfection de n’avoir pas senty combien ils 
estoient indignes de la gloire de son nom. Quant a son 
eloquence, elle est du tout hors de comparaison : je 
crois que jamais homme ne Il’egualera. Le jeune Cicero, 
qui n’a ressemblé son pere que de nom, commandant 
en Asie, il se trouva un jour en sa table plusieurs 
estrangiers, et entre aultres Cestius, assis au bas bout, 
comme on se fourre souvent aux tables ouvertes des 
grands. Cicero s’informa qui il estoit, 4 un de ses 
gents, gui luy dict son nom : mais, comme celuy qui 
songeoit ailleurs, et qui oublioit ce qu’on luy respon- 
doit, il le luy redemanda encores, depuis, deux ou 
trois fois. Le serviteur, pour n’estre plus en peine de 
luy redire si souvent mesme chose, et pour le luy 
faire cognoistre par quelque circonstance, « C’est, 

dict il, ce Cestius, de qui on vous a dict qu’il ne faict 
pas grand estat de l’eloquence de vostre pere, au prix 
de la sienne. » Cicero, s’estant soubdain picqué de 
cela, commanda qu’on empoignast ce pauvre Cestius, 
et le feit tresbien fouetter en sa presence. Voyla un 
mal courtois hoste! Entre ceulx mesmes qui ont 
estimé, toutes:choses comptees, cette sienne eloquence 
incomparable, il y a en eu qui n’ont pas laissé d’y 
remarquer des faultes; comme ce grand Brutus, son 
amy, disoit. que c’estoit une eloquence cassee et 
esrenee, fractam et elumbem. Les orateurs, voisins de 
son siecle, reprenoient aussi en luy ce curieux soing 
de certaine longue cadence au bout de ses clauses, et 
notoient ces mots esse videatur, quil y employe si 
souvent. Pour moy, j’ayme mieulx une cadence qui 
tumbe plus court, coupee en ijambes. Si mesle il par 
fois bien rudement ses nombres, mais rarement; j’en 
ay remarqué ce lieu. a mes aureilles : Ego vero me 
minus diu senem esse malem, quam esse senem ante, 
quam essem}. 

Les historiens sont ma droicte balle, car ils sont 
plaisants et aysez; et quand et quand ’homme en 
general, de qui je cherche la cognoissance, y paroist 
plus vif et plus entier qu’en nul aultre lieu; la varieté 
et verité de ses conditions internes, en gros et en 
detail, la diversité des moyens de son assemblage, et 
des accidents qui le menacent. Or ceulx qui escrivent 
les vies, d’autant quwils s’amusent plus aux conseils 
qu’aux evenements, plus 4 ce qui part du dedans qu’a 
ce qui arrive au dehors, ceulx la me sont plus propres : 
voyla pourquoy, en toutes sortes, c’est mon homme 
que Plutarque. Je suis bien marry que nous n’ayons 
une douzaine de Laertius, ou qu’il ne soit plus estendu, 
ou plus entendu : car je suis pareillement curieux 
de cognoistre les fortunes et la vie de ces grands pre- 
cepteurs du monde, comme de cognoistre la diversité 
de leurs dogmes et fantasies. En ce genre d’estude des 
histoires, il fault feuilleter, sans distinction, toutes 


1. Pour moi, j’aimerois mieux étre vieux moins long-temps, que 
de vieillir avant la vieillesse. CicERon, de Senectute, 10. 

sortes d’aucteurs et vieils et nouveaux, et barragouins 
et francois, pour y apprendre les choses de quoy diver- 
sement ils traictent. Mais Cesar singulierement me 
semble meriter qu’on l’estudie, non pour la science 
de Vhistoire seulement, mais pour luy mesme : tant 
il a de perfection et d’excellence par dessus touts les 
aultres, quoyque Salluste soit du nombre. Certes, je 
lis cet aucteur avec un peu plus de reverence et de 
respect, qu’on ne lict les humains ouvrages; tantost 
le considerant luy mesme par ses actions et le miracle 
de sa grandeur; tantost la pureté et inimitable polissure 
de son langage, qui a surpassé non seulement touts 
les historiens, comme dict Cicero, mais 4 adventure 
Cicero mesme : avecques tant de sincerité en ses juge- 
ments, parlant de ses ennemis, que, sauf les faulses 
couleurs de quoy il veult couvrir sa mauvaise cause 
et l’ordure de sa pestilente ambition, je pense qu’en 
cela seul on y puisse trouver 4 redire qu’il a esté trop 
espargnant a parler de soi; car tant de grandes choses 
ne peuvent avoir esté executees par luy, qu’il n’y soit 
allé beaucoup plus du sien qu’il n’y en met. 
J’ayme les historiens ou fort simples, ou excellents. 
Les simples, qui n’ont point de quoy y mesler quelque 
chose du leur, et qui n’y apportent que le soing et la 
diligence de r’amasser tout ce qui vient a leur notice, 
et d’enregistrer, 4 la bonne foy, toutes choses sans 
chois et sans triage, nous laissent le jugement entier 
pour la cognoissance de la verité : tel est entre autres, 
pour exemple, le bon Froissard, qui a marché, en 
son entreprinse, d’une si franche naifveté, qu’ayant 
faict une faulte, il ne craint aucunement de la reco- 
gnoistre et corriger en l’endroict ot il en a esté adverty, 
et qui nous represente la diversité mesme des bruits 
qui couroient, et Jes differents rapports qu’on luy 
faisoit : c’est la matiere de l’histoire nue et informe; 
chascun en peult faire son proufit autant qu’il a 
' d@entendement. Les bien excellents ont la suffisance 
de choisir ce qui est digne d’estre sceu; peuvent trier, 
de deux rapports, celuy qui est plus vraysemblable; 
de la condition des princes et de leurs humeurs, ils en 
concluent les conseils, et leur attribuent les paroles 

convenables : ils ont raison de prendre l’auctorité de 
regler nostre creance a la leur; mais, certes, cela 
n’appartient A gueres de gents. Ceulx d’entre deux 
(qui est la plus commune fagon) nous gastent tout; 
ils veulent nous mascher les morceaux; ils se donnent 
loy de juger, et par consequent d’incliner Vhistoire a 
leur fantasie; car, depuis que le jugement pend d’un 
costé, on ne se peult garder de contourner et tordre 
la narration a ce biais : ils entreprennent de choisir 
les choses dignes d’estre sceues, et nous cachent sou- 
vent telle parole, telle action privée, qui nous ins- 
truiroit mieulx; obmettent, pour choses incroyables, 
celles quwils n’entendent pas, et peut estre encores 
telle chose, pour ne la scavoir dire en bon latin ou 
francois. Qu’ils estalent hardiment leur eloquence 
et leur discours, qu’ils jugent a leur poste : mais 
qu’ils nous laissent aussi de quoy juger aprez eulx; 
et qu’ils n’alterent ny dispensent, par leurs raccour- 
ciments et par leur chois, rien sur le corps de la 
matiere, ains qu’ils nous la r’envoyent pure et entiere 
en toutes ses dimensions. 

Le plus souvent on trie, pour cette charge, et notam- 
ment en ces siecles icy, des personnes d’entre le vul- 
gaire, pour cette seule consideration de scavoir bien 
parler; comme si nous cherchions d’y apprendre la 
grammaire : et eulx ont raison, n’ayants esté gagez 
que pour cela, et n’ayants mis en vente que le babil, 
de ne se soulcier aussi principalement que de cette 
partie; ainsin, 4 force beaux mots, ils nous vont pas- 
tissant une belle contexture des bruits qu’ils r’amas- 
sent ez carrefours des villes. Les seules bonnes his- 
toires sont celles qui ont esté escriptes par ceulx 
mesmes qui commandoient aux affaires, ou qui estoient 
participants a les conduire, ou au moins qui ont eu 
la fortune d’en conduire d’aultres de mesme sorte : 
telles sont quasi toutes les grecques et romaines; car 
plusieurs tesmoings oculaires ayants escript de mesme 
subject (comme il advenoit en ce temps 1a, que la 
grandeur et le scavoir se rencontroient communement), 
s’il y a de la faulte, elle doibt estre merveilleusement 
legiere, et sur un accident fort doubteux. Que peult 

on esperer d’un medecin traictant de la guerre, ou 
d’un escholier traictant les desseings des princes? Si 
nous voulons remarquer la religion que les Romains 
avoient en cela, il n’en fault que cet exemple : Asinius 
Pollio trouvoit ez histoires mesmes de Cesar quelque 
mescompte en quoy il estoit tumbé, pour n’avoir peu 
jecter les yeulx en touts les endroicts de son armee, 
et en avoir creu les particuliers qui luy rapportoient 
souvent des choses non assez verifiees; ou bien pour 
n’avoir esté assez curieusement adverty par ses lieu- 
tenants des choses quwils avoient conduictes en son 
absence. On peult voir, par la, si cette recherche de 
la verité est delicate, qu’on ne se puisse pas fier d’un 
combat a la science de celuy qui a commandé, ny aux 
soldats, de ce qui s’est passé prez d’eulx, si, A la mode 
d’une information judiciaire, on ne confronte les tes- 
moings et receoit les objects sur la preuve des ponc- 
tilles de chasque accident?. Vrayement la cognois- 
sance que nous avons de nos affaires est bien plus 
lasche : mais cecy a esté suffisamment traicté par 
Bodin ?, et selon ma conception. 

Pour subvenir un peu 4a la trahison de ma memoire, 
et 4 son default, si extreme, qu’il m’est advenu plus 
d’une fois de reprendre en main des livres comme 
recents et A moy incogneus, que j’avois leu soigneu- 
sement quelques annees auparavant, et barbouillé de 
mes notes, j’ai prins en coustume, depuis quelque 
temps, d’adjouster au bout de chasque livre (je dis 
de ceulx desquels je ne me veulx servir qu’une fois) 
le temps auquel j’ay achevé de le lire, et le jugement 
que j’en ay retiré en gros; a fin que cela me represente 
au moins Vair et idee generale que j’avois conceu de 
Y’aucteur en le lisant. Je veulx icy transcrire aulcunes 
de ces annotations. 

Voyci ce que je meis, il y a environ dix ans, en 
mon Guicciardin (car, quelque langue que parlent 


1. Si Von ne confronte les témoignages, si Von ne regoit les objec- 
lions, lorsqu’il s’agit de prouver les moindres détails de chaque fait. 
Pi een ies 7, 

2. Le célébre jurisconsulte, dans l’ouvrage qu’il publia, en 1566, 
sous le titre de Methodus ad facilem historiarum cognilionem. 

mes livres, je leur parle en la mienne) : « II est histo- 
riographe diligent, et duquel, 4 mon advis, autant 
exactement que de nul aultre, on peult apprendre la 
verité des affaires de son temps : aussi, en la plus part, 
en a il esté acteur luy mesme, et en reng honorable. 
Il n’y a aulcune apparence que par haine, faveur ou 
vanité, il ayt desguisé les choses; de quoy font foy 
les libres jugements qu’il donne des grands, et notam- 
ment de ceulx par lesquels il avoit esté avancé et 
employé aux charges, comme du pape Clement sep- 
tiesme. Quant a la partie de quoy il semble se vouloir 
prevaloir le plus, qui sont ses digressions et discours, 
il y en a de bons, et enrichis de beaux traicts : mais 
il s’y est trop pleu; car, pour ne vouloir rien laisser a 
dire, ayant un subject si plein et ample, et 4 peu prez 
infiny, il en devient lasche, et sentant un peu le 
cacquet scholastique. J’ay aussi remarqué cecy, que 
de tant.d’ames et d’effects qu’il juge, de tant de mou- 
vements et conseils, il n’en rapporte jamais un seul a 
la vertu, religion et conscience, comme si ces parties 
1A estoient du tout esteinctes au monde; et de toutes 
les actions, pour belles par apparence qu’elles soient 
d’elles mesmes, il en rejecte la cause A quelque occa- 
sion vicieuse ou a quelque proufit. I] est impossible 
d’imaginer que, parmy cet infiny nombre d’actions 
de quoy il juge, il n’y en ayt eu quelqu’une produicte 
par la voye de la raison : nulle corruption peult avoir 
saisi les hommes si universellement, que quelqu’un . 
n’eschappe de la contagion. Cela me faict craindre 
qu’il y ayt un peu du vice de son goust; et peult 
estre advenu qu’il ayt estimé d’aultruy selon soy. » 

En mon Philippe de Comines, il y a cecy : « Vous 
y trouverez le langage doulx et agreable, d’une naifve 
simplicité; la narration pure, et en laquelle la bonne 
foy de l’aucteur reluit evidemment, exempte de vanité 
parlant de soy, et d’affection et d’envie parlant d’aul- 
truy; ses discours et enhortements accompaignez plus 
de bon zele et de verité, que d’aulcune exquise suffi- 
sance; et, tout partout, de l’auctorité et gravité, 
representant son homme de bon lieu, et eslevé aux 
grands affaires. » 

Sur les Memoires de monsieur du Bellay?! : « C’est 
tousjours plaisir de veoir les choses escriptes par ceulx 
qui ont essayé comme il les fault conduire; mais il ne 
se peult nier qu’il ne se descouvre evidemment, en ces 
deux seigneurs icy, un grand deschet de la franchise 
et liberté d’escrire, qui reluit ez anciens de leur sorte, 
comme au sire de Jouinville, domestique de sainct 
Louys; Eginard, chancelier de Charlemaigne, et, de 
plus fresche memoire, en Philippe de Comines. C’est 
icy plutost un plaidoyer pour le roy Francois, contre 
Yempereur Charles cinquiesme, qu’une histoire. Je ne 
veulx pas croire quwils ayent rien changé quant au 
gros du faict; mais, de contourner le jugement des 
evenements, souvent contre raison, 4 nostre advantage, 
et d’obmettre tout ce qu’il y a de! chatouilleux en la 
vie de leur maistre, ils en font mestier : tesmoing les 
reculements de messieurs de Montmorency et de 
Brion, qui y sont oubliez; voire le seul nom de madame 
d’Estampes ne s’y treuve point. On peult couvrir les 
actions secrettes; mais de taire ce que tout le monde 
scait, et les choses qui ont tiré des effects publics et 
de telle consequence, c’est un default inexcusable. 
Somme, pour avoir l’entiere cognoissance du roy 
Francois et des choses advenues de son temps, qu’on 
s’addresse ailleurs, si on m’en croit. Ce qu’on peult 
faire ici de proufit, c’est par la deduction particuliere 
des battailles et exploicts de guerre ou ces gentils- 
hommes se sont trouvez; quelques paroles et actions 
privees d’aulcuns princes de leur temps; et les prac- 
tiques et negociations conduictes par le seigneur de 
Langeay, ow il y a tout plein de choses dignes d’estre 
sceues, et des discours non vulgaires. » 


1. Ces Mémoires, publiés par messire Martin du Bellay, et moins 
connus que les ouvrages précédents, contiennent dix livres, dont les 
quatre premiers et les trois derniers sont de Martin du Bellay, et 
les autres de son frére Guillaume de Langey. 

DE LA CRUAUTE 


Il me semble que la vertu est chose aultre, et plus 
noble, que les inclinations 4 la bonté qui naissent en 
nous. Les ames reglees d’elles mesmes et bien nees, 
elles suyvent mesme train, et representent, en leurs 
actions, mesme visage que les vertueuses; mais la 
vertu sonne je ne scais quoy de plus grand et de plus 
actif que de se laisser, par une heureuse complexion, 
doulcement et paisiblement conduire 4a la suitte de la 
raison. Celuy qui, d’une doulceur et facilité naturelle, 
mespriseroit les offenses receues, feroit chose tres- 
belle et digne de louange; mais celuy qui, picqué et 
oultré jusques au vif d’une offense, s’armeroit des 
armes de la raison contre ce furieux appetit de ven- 
geance, et, aprez un grand conflict, s’en rendroit enfin 
maistre, feroit sans doubte beaucoup plus. Celuy 1a 
feroit bien; et cettuy cy, vertueusement : l’une action 
se pourroit dire bonté; l’aultre, vertu; car il semble 
que le nom de la vertu presuppose de la difficulté et 
du contraste, et qu’elle ne peult s’exercer sans partie}. 
Cest a Vadventure pourquoy nous nommons Dieu 
bon, fort, et liberal, et juste, mais nous ne le nom- 
mons pas vertueux?; ses opérations sont toutes naifves 
et sans effort. Des philosophes, non seulement stoi- 
ciens, mais encore epicuriens (et cette enchere je 
VYemprunte de lVopinion commune, qui est faulse, 
quoy que die ce subtil rencontre d’Arcesilaus a celuy 
qui lui reprochoit que beaucoup de gents passoient 


1. Sans partie adverse, sans opposition. E. J. 
2. « Quoique nous appelions Dieu bon, nous ne l’appelons pas 


vertueux, parce qu’il n’a pas besoin d’effort pour bien faire. » Rous- 
SEAU, Emile, liv. V. 

‘de son eschole en lepicurienne, mais jamais au 
rebours : « Je crois bien : des coqs il se faict des chap- 
pons assez; mais des chappons il ne s’en faict jamais 
des cogs : » car, a la verité, en fermeté et rigueur 
d’opinions et de preceptes, la secte epicurienne ne 
cede aulcunement 4a la stoicque; et un stoicien, reco- 
gnoissant meilleure foy que ces disputateurs, qui, 
pour combattre Epicurus et se donner beau jeu, luy 
font dire ce a quoy il ne pensa jamais, contournants 
ses paroles 4 gauche, argumentants par la loy gram- 
mairienne aultre sens de sa facon de parler, et aultre 
creance que celle qu’ils scavent qu’il avoit en l’ame et 
en ses moeurs, dict qu’il a laissé d’estre epicurien pour 
cette consideration entre aultres, qu’il treuve leur 
route trop haultaine et inaccessible : ef ti, qui grdjdover 
vocantur, sunt ¢thoxado. ef erdodlxato. omnesque virtutes 
et colunt, ef retinent') : des philosophes stoiciens, 
et epicuriens, dis je, il y en a plusieurs qui ont 
jugé que ce n’estoit pas assez d’avoir l’ame en bonne 
assiette, bien reglee et bien disposee a la vertu; ce 
n’estoit pas assez d’avoir nos resolutions et nos dis- 
cours au dessus de touts les efforts de fortune; mais 
qu’il falloit encores rechercher les occasions d’en 
venir a la preuve : ils veulent quester de la douleur, 
de Ja necessité, et du mespris, pour les combattre, 
et pour tenir leur ame en haleine : multum sibi adjicit 
virtus lacessita?. C’est Vune des raisons pourquoy 
Epaminondas, qui estoit encores d’une tierce secte®, 
refuse des richesses que la fortune luy met en main 
par une voye treslegitime, pour avoir, dict il, a s’escri- 
mer contre la pauvreté, en laquelle extreme il se 
mainteint tousjours. Socrates s’essayoit, ce me 
semble, encores plus rudement, conservant pour son 
exercice la malignité de sa femme, qui est un essay 
a fer esmoulu. Metellus, ayant, seul de touts les 
senateurs romains, entreprins, par l’effort de sa vertu, 


1. Car ceux qu’on appelle amoureux de la volupté sont en effet 
amoureux de Vhonnéteté et de la justice, et ils respectent et pratiquent 
toutes les vertus. C1cERON, Epist. fam., XV, 19. 

2. La vertu se perfectionne par les combats. SENEQUE, Episi. 13. 

3. De la secte pythagoricienne, Voyez CiciRoN, de Offic., I, 44. C. 

de soustenir la violence de Saturninus, tribun du 
peuple A Rome, qui vouloit 4 toute force faire passer 
une loy injuste en faveur de la commune’, et ayant 
encouru par 1a les peines capitales que Saturninus avoit 
establies contre les refusants, entretenoit ceulx qui 
en cette extremité le conduisoient en la place, de tels 
propos : « Que c’estoit chose trop facile et trop lasche 
que de mal faire; et Que de faire bien ot il n’y eust 
point de dangier, c’estoit chose vulgaire : mais De 
faire bien ot il y eust dangier, c’estoit le propre office 
d’un homme de vertu. » Ces paroles de Metellus nous 
representent bien clairement ce que je voulois veri- 
fier, que la vertu refuse la facilité pour compaigne; 
et que cette aysee, doulce et penchante voye, par ou 
se conduisent les pas reglez d’une bonne inclination 
de nature, n’est pas celle de la vraye vertu : elle 
demande un chemin aspre et espineux; elle veult 
avoir, ou des difficultés estrangieres 4 luicter, comme 
celle de Meteilus, par le moyen desquelles fortune se 
plaist 4 luy rompre la roideur de sa course, ou des 
difficultez internes que luy apportent les appetits 
desordonnez et imperfections de nostre condition, 

Je suis venu jusques icy bien 4 mon ayse : mais, au 
bout de ce discours, il me tumne en fantasie que lame 
de Socrates, qui est la plus parfaicte qui soit venue 
a ma cognoissance, seroit, 4 mon compte, une ame 
de peu de recommandation : car je ne puis concevoir 
en ce personnage aulcun effort de vicieuse concupis- 
cence; au train de sa vertu, je n’y puis imaginer aulcune 
difficulté ny aulcune contraincte; je cognois sa raison 
si puissante et si maistresse chez luy, qu’elle n’eust 
jamais donné moyen a un appetit vicieux seulement 
de naistre; 4 une vertu si eslevee que la sienne, je ne 
puis rien mettre en teste; il me semble la veoir mar- 
cher d’un victorieux pas et triumphant, en pompe et 
a son ayse, sans empeschement ne destourbier. Si la 
vertu ne peult luire que par le combat des appetits 
contraires, dirons nous doncques qu’elle ne se puisse 
passer de l’assistance du vice, et qu’elle luy doibve 


1. Du peuple, ou des plébéiens. E. J. 

cela, d’en estre mise en credit et en honneur? que 
deviendroit aussi cette brave et genereuse volupté 
epicurienne, qui faict estat de nourrir mollement en 
son giron et y faire folastrer la vertu, luy donnant 
pour ses jouets la honte, les fiebvres, la pauvreté, la 
mort et les gehennes? Si je presuppose que la vertu 
parfaicte se cognoist 4 combattre et porter patiem- 
ment la douleur, a soustenir les efforts de la goutte 
sans s’esbranler de son assiette : si je luy donne pour 
son object necessaire l’aspreté et la difficulté : que 
deviendra la vertu qui sera montee 4 tel poinct, que 
de non seulement mespriser la douleur, mais de s’en 
esjouir, et de se faire chatouiller aux poinctes d’une 
forte cholique; comme est celle que les epicuriens ont 
establie, et de laquelle plusieurs d’entre eulx nous ont 
laissé par leurs actions des preuves trescertaines? 
comme ont bien d’aultres, que je treuve avoir surpassé 
par effect les regles mesmes de leur discipline; tes- 
moing le jeune Caton : quand je le veois mourir et se 
deschirer Jes entrailles, je ne me puis contenter de 
croire simplement qu’il eust lors son ame exempte 
totalement de trouble et d’effroy; je ne puis croire 
quw’il se mainteint seulement en cette desmarche, que 
les regles de la secte stoicque luy ordonnoient, rassise, 
sans:esmotion et impassible; il y avoit, ce me semble, 
en la vertu de cet homme trop de gaillardise et de 
verdeur pour s’en arrester la : je crois sans doubte 
qu’il sentit du plaisir et de Ja volupté en une si noble 
action, et qu’il s’y agrea plus qu’en aultre de celles 
de sa vie : Sic abiit e vila, ut causam moriendi nactum 
se esse gauderet'. Je le crois si avant, que j’entre en 
doubte s’il eust voulu que JVoccasion d’un si bel 
exploict luy feust ostee; et si la bonté qui luy faisoit 
embrasser les commoditez publicques plus que les 
siennes ne me tenoit en bride, je tumberois ayseement 
en cette opinion, Qu’il scavoit bon gré a la fortune 
d’avoir mis sa vertu a une si belle espreuve, et d’avoir 


. 


favorisé ce brigand a fouler aux pieds l’ancienne 


1. Il sortit de la vie, heureux d’avoir trouvé un motif pour se 
donner la mort. Cic&£RoON, Tusc. quest., I, 30, 

liberté de sa patrie. Il me semble lire en cette action 
je ne scais quelle esjouissance de son ame, et une 
esmotion de plaisir extraordinaire et d’une volupté 
virile, lorsqu’elle consideroit la noblesse et haulteur 
de son entreprinse : 


Deliberata morte ferocior *; 


non pas aiguisee par quelque esperance de gloire, 
comme les jugements populaires et effeminez d’aul- 
cuns hommes ont jugé (car cette consideration est 
trop basse pour toucher un cceur si genereux, si 
haultain et si roide); mais pour la beaulté de la chose 
mesme en soy, laquelle il veoyoit bien plus claire et 
en sa perfection, lui qui en manioit les ressorts, que 
nous ne pouvons faire. La philosophie m/’a_faict 
plaisir de juger qu’une si belle action eust esté inde- 
cemment logee en toute aultre vie qu’en celle de Caton, 
et qu’a la sienne seule il appartenoit de finir ainsi : 
pourtant ordonna il, selon raison, et a son fils et aux 
senateurs qui ’accompagnoient, de prouveoir aultre- 
ment a leur faict. Cafoni, gquum incredibilem natura 
tribuisset gravitatem, eamque ipse perpetua constantia 
roboravisset, semperque in proposito consilio perman- 
sisset, moriendum potius, quam tyranni vultus adspi- 
ciendus, eral. Toute mort doibt estre de mesme sa 
vie : nous ne devenons pas aultres pour mourir. 
J’interprete tousjours la mort par la vie : et si on 
m’en recite quelqu’une, forte par apparence, attachee 
a une vie foible, je tiens qu’elle est produicte de cause 
foible, et sortable 4 sa vie. L’aisance doncques de 
cette mort, et cette facilité qu’il avoit acquise par 
la force de son ame, dirons nous qu’elle doibve rabattre 


1. Plus fiére, parce qu’elle avoit résolu de mourir. Horace, Od., 
I, 37, 29. — Ce que le poéte a dit de Cléopatre, Montaigne l’applique 
a lame de Caton. C. 

2. Caton, qui avoit regu de la nature une sévérité inflexible, et 
qui, toujours inébranlable dans ses principes et ses devoirs, avoit 
fortifié par l’habitude la fermeté de son caractére, Caton dut mourir 


plutét que de soutenir aspect d’un tyran, CickRON, de Officiis, 
I, 31. 

quelque chose du lustre de sa vertu? Et qui, de ceulx 
qui ont la cervelle tant soit peu teincte de la vraye 
philosophie, peult se contenter d’imaginer Socrates 
seulement franc de crainte et de passion en l’accident 
de sa prison, de ses fers et de sa condemnation? et 
qui ne recognoist en luy non seulement de la fermeté 
et de Ja constance (c’estoit son assiette ordinaire que 
celle 1a), mais encore je ne scais quel contentement 
nouveau, et une alaigresse enjouee en ses propos et 
facons dernieres? A ce tressaillir, du plaisir qu’il sent 
a gratter sa jambe aprez que les fers en feurent hors, 
accuse il pas une pareille doulceur et joye en son ame 
pour estre desenforgee+ des incommoditez passees, et 
a mesme d’entrer en cognoissance des choses a venir? 
Caton me pardonnera, s’il luy plaist; sa mort est plus 
tragique et plus tendue, mais cette cy est encores, je 
ne scais comment, plus belle. Aristippus, 4 ceulx qui 
la plaignoient, « Les dieux m’en envoyent une telle! » 
dict il. On veoid aux ames de ces deux personnages 2 
et de leurs imitateurs (car, de semblables, je foys 
grand doubte qu’il y en ayt eu), une si parfaicte 
habitude a la vertu, qu’elle leur est passée en com- 
plexion. Ce n’est plus vertu penible, ny des ordon- 
nances de la raison, pour lesquelles maintenir il faille 
que leur ame se roidisse; c’est essence mesme de 
leur ame, c’est son train naturel et ordinaire; ils ’ont 
rendue telle par un long exercice des preceptes de la 
philosophie, ayants rencontré une belle et riche nature : 
les passions vicieuses, qui naissent en nous, ne treu-~ 
vent plus par ow faire entree en eulx; la force et roi- 
deur de leur ame estouffe et esteinct les concupis- 
cences aussitost qu’elles commencent a s’esbranler. 
Or gu’il ne soit plus beau, par une haulte et divine 
resolution, d’empescher la naissance des tentations, et 
de s’estre formé a la vertu, de maniere que les semences 
mesmes des vices en soyent desracinees, que d’em- 
pescher a vifve force leur progrez, et, s’estant laissé 


1. Dégagée. — Désenforgé se trouve dans le Dictionnaire francois 


et anglois de Cotgrave. C. 
2. Socrate et Caton. C. 


y 

surprendre aux esmotions premieres des passions, 
s’armer et se bander pour arrester leur course et les 
vaincre; et que ce second effect ne soit encores plus 
beau, que d’estre simplement garny d’une nature 
facile et debonnaire, et desgoutee par soy mesme de 
la desbauche et du vice, je ne pense point qu’il y ayt 
doubte : car cette tierce et derniere facon, il semble 
bien qu’elle rende un homme innocent, mais non pas 
vertueux; exempt de mal faire, mais non assez apte 
a bien faire : joinct que cette condition est si voisine 
a Vimperfection et A la foiblesse, que je ne scais pas 
bien comment en desmeler les confins et les distinguer ; 
les noms mesmes de Bonté et d’ Innocence sont a cette 
cause aulcunement noms de mespris. Je veois que 
plusieurs vertus, comme la chasteté, sobrieté et tem- 
perance, peuvent arriver a nous par defaillance cor- 
porelle; la fermeté aux dangiers (si fermeté il la fault 
appeller), le mespris de la mort, la patience aux infor- 
tunes, peuvent venir et se treuvent souvent aux 
hommes par faulte de bien juger de tels accidents, et 
ne les concevoir tels qu’ils sont : la faulte d’apprehen- 
sion et la bestise contrefont ainsi parfois les effects 
vertueux; comme j’ai veu souvent advenir qu’on a 
loué des hommes de ce de quoy ils meritoient du 
blasme. Un seigneur italien tenoit une fois ce propos 
en ma presence, au desadvantage de sa nation : Que 
la subtilité des Italiens et la vivacité de leurs concep- 
tions estoit si grande, qu’ils prevoyoient les dangiers 
et accidents qui leur pouvoient advenir, de si loing, 
qu’il ne falloit pas trouver estrange si on les veoyoit 
souvent a la guerre prouveoir a4 leur seureté, voire 
avant que d’avoir recogneu le peril : Que nous et les 
Espaignols, qui n’estions pas si fins, allions plus 
oultre; et qu’il nous falloit faire veoir a l’ceil et toucher 
a la main le dangier, avant que de nous en effroyer; 
et que lors aussi nous n’avions plus de tenue : mais 
Que les Allemans et les Souysses, plus grossiers et plus 
lourds, n’avoient le sens de se radviser, 4 peine lors 
mesme qu’ils estoient accablez soubs les coups. Ce 
n’estoit 4 adventure que pour rire. Si est il bien 
vray qu’au mestier de la guerre, les apprentifs se 

jectent bien souvent aux hazards, d’aultre inconsi- 
deration qu’ils ne font aprez y avoir esté eschaudez : 


Haud ignarus... quantum nova gloria in armis, 
Et preedulce decus, primo certamine, possit 1. 


Voyla pourquoy, quand on juge d’une action parti- 
culiere, il fault considerer plusieurs circonstances, et 
Vhomme tout entier qui l’a produicte, avant la bap- 
tizer. 

Pour dire un mot de moy mesme: j’ay veu quelques- 
fois mes amis appeller prudence en moy ce qui estoit 
fortune; et estimer advantage de courage et de 
patience ce qui estoit advantage de jugement et 
opinion; et m/’attribuer un tiltre pour aultre, tantost 
a mon gaing, tantost 4 ma perte. Au demourant, il 
s’en fault tant que je sois arrivé 4 ce premier et plus 
parfaict degré d’excellence, ot de la vertu il se fait 
une habitude, que du second mesme je n’en ay faict 
gueres de preuves. Je ne me suis mis en grand effort 
pour brider les desirs de quoy je me suis trouvé pressé : 
ma vertu, c’est une vertu, ou innocence, pour mieulx 
dire, accidentale et fortuite. Si je feusse nay d’une 
complexion plus desreglee, je crains qu’il feust allé 
piteusement de mon faict; car je n’ay essayé gueres 
de fermeté en mon ame pour soustenir des passions, si 
elles eussent esté tant soit peu vehementes : je ne 
scais point nourrir des querelles et du desbat chez 
moy. Ainsi, je ne me puis dire nul grand mercy de 
quoy je me treuve exempt de plusieurs vices. 


Si vitiis mediocribus et mea paucis 
Mendosa est natura, alioqui recta; velut si 
Egregio inspersos reprehendas corpore nzvos? : 


je le dois plus 4 ma fortune qu’A ma raison. Elle m’a 
faict naistre d’une race fameuse en preud’hommie, et 


1. On sait ce que peut sur un jeune guerrier la soif de la gloire, 
et la douce espérance d’un premier triomphe. ViRGILE, 4in., XI, 154. 

2. Sije n’ai que des défauts peu considérables et en petit nombre, 
comme quelques taches légéres qui seroient éparses sur un beau 
visage. Horace, Sat., I, 6, 65. 

d’un tresbon pere : je ne scais s’il a escoulé en moy 
partie de ses humeurs, ou bien si les exemples domes- 
tiques, et Ja bonne institution de mon enfance, y ont 
insensiblement aydé, ou si je suis aultrement ainsi nay, 


Seu Libra, seu me Scorpius adspicit 
Formidolosus, pars violentior 
Natalis hore, seu tyrannus 
Hesperiz Capricornus unde? : 


mais tant y a que la pluspart des vices, je les ay de 
moy mesme en horreur. Le mot d’Antisthenes a celuy 
qui luy demandoit le meilleur apprentissage : « Desap- 
prendre le mal, » semble s’arrester a cett’image. Je les 
ay, dis-je, en horreur, d’une opinion si naturelle et 
si mienne, que ce mesme instinct et impression que 
jen ay apporté de la nourrice, je lay conservé sans 
qu’aulcunes occasions me l’ayent sceu faire alterer; 
voire non pas mes discours propres, qui, pour s’estre 
desbandez en aulcunes choses de la route commune, 
me licencieroient ayseement a des actions que cette 
naturelle inclination me faict hair. Je diray un monstre, 
mais je le diray pourtant : je treuve par la en plusieurs 
choses plus d’arrest et de regle en mes mceurs, qu’en 
mon opinion; et ma concupiscence moins desbauchee, 
que ma raison. Aristippus establit des opinions si 
hardies en faveur de la volupté et des richesses, qu’il 
meit en rumeur toute la philosophie a l’encontre de 
luy : mais, quant a ses moeurs, Dionysius le tyran luy 
ayant presenté trois belles garses pour qu’il en feist 
le chois, il respondit qu’il les choisissoit toutes trois, 
et qu’il avoit mal prins 4 Paris d’en preferer une Aa ses 
compaignes; mais, les ayant conduictes 4 son logis, 
il les renvoya sans en taster. Son valet se trouvant 
surchargé en chemin de l’argent qu’il portoit apres luy, 
il lui ordonna qu’il en versast et jectast 1a ce qui lui 
faschoit. Et Epicurus, duquel les dogmes sont irreli- 


1. Soit que je sois né sous le signe de la Balance, ou sous celui 
du Scorpion, dont le regard est si terrible au moment de la nais- 
sance, ou sous le Capricorne, qui régne sur les mers d’Occident, 
Horace, Od., II, 17, 17. C. 

gieux et delicats, se porta en sa vie tresdevotieusement 
et laborieusement : il escrit A un sien amy, qu’il ne vit 
que de pain bis et d’eau; le prie de luy envoyer un 
peu de fromage, pour quand il voudra faire quelque 
sumptueux repas. Seroit il vray que, pour estre bon 
tout a faict, il nous le faille estre par occulte, naturelle 
et universelle proprieté, sans loy, sans raison, sans 
exemple? Les desbordements ausquels je me suis 
trouvé engagé, ne sont pas, Dieu mercy, des pires; 
je les ay bien condemnez chez moy selon qu’ils le 
valent, car mon jugement ne s’est pas trouvé infecté 
par eulx; au rebours, je les accuse plus rigoureusement 
en moy qu’en un aultre : mais c’est tout; car, au 
demourant, j’y apporte trop peu de resistance, et me 
laisse trop ayseement pencher a laultre part de la 
balance, .sauf pour les regler et empescher du meslange 
d’aultres vices, lesquels s’entretiennent et s’entr’en- 
chaisnent pour la pluspart les uns aux aultres, qui 
ne s’en prend garde; les miens, je les ay retrenchez et 
contraincts les plus seuls et les plus simples que j’ay 
peu, 
Nec ultra 
Errorem foveo?. 


Car, quant 4 lV’opinion des stoiciens, qui disent, « le 
sage ceuvrer, quand il ceuvre, par toutes les vertus 
ensemble, quoyqu’il y en ayt une plus apparente, 
selon la nature de l’action; » et a cela leur pourroit 
servir aulcunement la similitude du corps humain; 
car l’action de la cholere ne se peult exercer que toutes 
les humeurs ne nous y aydent, quoyque la cholere 
predomine : si de la ils veulent tirer pareille conse- 
quence, que quand le faultier fault, il fault par touts 
les vices ensemble, je ne les en crois pas ainsi simple- 
ment, ou je ne les entends pas; car je sens par effect 
le contraire : ce sont subtilitez aigués, insubstantielles, 
auxquelles la philosophie s’arreste par fois. Je suys 
quelques vices; mais j’en fuys d’aultres autant que 
scauroit faire un sainct. Aussi desadvouent les peri- 


1. Hors de 1A, je ne suis pas vicieux. JUVENAL, Sat., VIII, 164, 


~, 

pateticiens cette connexité et cousture indissoluble; 
et tient Aristote, qu’un homme prudent et juste peult 
estre et intemperant et incontinent. Socrates advouoit 
a ceulx qui recognoissoient en sa physionomie quelque 
inclination au vice, que c’estoit, a la verité, sa pro- 
pension naturelle, mais qu’il l’avoit corrigee par dis- 
cipline : et les familiers du philosophe Stilpo disoient 
qu’estant nay subject au vin et aux femmes, il s’estoit 
rendu par estude tresabstinent de l’un et de l’aultre. 

Ce que j’ay de bien, je l’ay, au rebours, par le sort 
de ma naissance; je ne le tiens ny de loy, ny de pre- 
cepte, ou aultre apprentissage : innocence qui est en 
moy est une innocence niaise; peu de vigueur, et point 
d’art. Je hais, entre aultres vices, cruellement la 
cruauté, et par nature et par jugement, comme 
l’extreme de touts les vices; mais c’est jusques A telle 
mollesse, que je ne veois pas esgorger un poulet sans 
desplaisir, et ois impatiemment gemir un lievre soubs 
les dents de mes chiens, quoyque ce soit un plaisir 
violent que la chasse. Ceulx qui ont 4 combattre la 
volupté usent volontiers de cet argument, pour mon- 
trer qu’elle est toute vicieuse et desraisonnable, « Que 
lorsqu’elle est en son plus grand effort, elle nous 
maistrise de facon que la raison n’y peult avoir accez; » 
et alleguent l’experience que nous en sentons en 
Vaccointance des femmes, 


Quum jam presagit gaudia corpus, 
Atque in eo est Venus, ut muliebria conserat arva?: 


ot: il leur semble que le plaisir nous transporte si fort 
hors de nous, que nostre discours ne scauroit lors 
faire son office, tout perclus et ravi en la volupté. Je 
scais qu’il en peult aller aultrement, et qu’on arrivera 
par fois, si on veult, a rejecter l’ame, sur ce mesme 
instant, 4 aultres pensements : mais il la fault tendre 
et roidir d’aguet. Je scais qu’on peult gourmander 
Veffort de ce plaisir; et m’y cognois bien : et n’ay 
point trouvé Venus si imperieuse deesse, que plusieurs 


1. Aux approches du plaisir, au moment ou Vénus va féconde 
son domaine. LucrEcE, IV, 1099. 

et plus reformez que moy la tesmoignent. Je ne prends 
pour miracle, comme faict la royne de Navarre en 
Yun des contes de son Heptameron (qui est un gentil 
livre pour son estoffe), ny pour chose d’extreme 
difficulté, de passer des nuicts entieres, en toute com- 
modité et liberté, avec une maistresse de longtemps 
desiree, maintenant la foy qu’on luy aura engagee de 
se contenter des baisers et simples attouchements. Je 
crois que l’exemple du plaisir de la chasse y seroit 
plus propre : comme il y a moins de plaisir, il y a plus 
de ravissement et de surprinse, par ot nostre raison 
estonnee perd ce loisir de se preparer 4 l’encontre, 
lorsqu’aprez une longue queste la beste vient en sur- 
sault A se presenter en lieu ow, 4 l’adventure, nous 
Yesperions le moins; cette secousse, et l’ardeur de ces 
huees, nous frappe si bien, qu’il seroit malaysé, a 
ceulx qui ayment cette sorte de petite chasse, de 
retirer sur ce poinct la pensee ailleurs : et les poétes 
font Diane victorieuse du brandon et des fleches de 
Cupidon : 


Quis non malarum, quas amor curas habet, 
Hec inter obliviscitur +? 


Pour revenir 4 mon propos, je me compassionne 
fort tendrement des afflictions d’aultruy, et pleurerois 
ayseement par compaignie, si, pour occasion que ce 
soit, je scavois pleurer. I] n’est rien qui tente mes 
larmes que les larmes, non vrayes seulement; mais, 
comment. que ce soit, ou feinctes, ou peinctes. Les 
morts, je ne les plains gueres, et les envierois plustost; 
mais je plains bien fort les mourants. Les sauvages 
ne m’offensent pas tant de rostir et manger les corps 
des trespassez, que ceulx qui les tormentent et per- 
secutent vivants. Les executions mesmes de la justice, 
pour raisonnables qu’elles soient, je ne les puis veoir 
d’une veue ferme. Quelqu’un ‘ayant a tesmoigner la 
clemence de Julius Cesar : « Il estoit, dict il, doulx en 
ses vengeances : ayant forcé les pirates de se rendre a 


1. Peut-on, au milieu de ces distractions, ne pas oublier les soucis 
du cruel amour? Horace, Epod., II, 37. 

luy, qui ’avoient auparavant prins prisonnier et mis 
& rancon; d’autant qu’il les avoit menacez de les faire 
mettre en croix, il les y condemna, mais ce feut 
aprez les avoir faict estrangler. Philemon, son secre- 
taire, qui l’'avoit voulu empoisonner, il ne le punit 
pas plus aigrement que d’une mort simple. » Sans dire 
qui est cet aucteur latin', qui ose alleguer pour tes- 
moignage de clemence, de seulement tuer ceulx des- 
quels on a esté offensé, il est aysé a deviner qu’il est 
frappé des vilains et horribles exemples de cruauté 
que les tyrans romains meirent en usage. 

Quant a moy, en la justice mesme, tout ce qui est 
au dela de la mort simple me semble pure cruauté; 
et notamment A nous, qui debvrions avoir respect 
d’envoyer les ames en bon estat; ce qui ne se peult, 
les ayant agitees et desesperees par torments insup- 
portables. Ces jours passez, un soldat prisonnier 
ayant apperceu, d’une tour ot il estoit, que le peuple 
s’assembloit en la place, et que des charpentiers y 
dressoient leurs ouvrages, creut que c’estoit pour luy; 
et, entré en la resolution de se tuer, ne trouva, qui 
ly peust secourir, qu’un vieux clou de charrette, 
rouillé, que la fortune luy offrit, de quoy il se donna 
premierement deux grands coups autour de la gorge; 
mais, veoyant que ce avoit esté sans effect, bientost 
aprez il s’en donna un tiers dans le ventre, ot il laissa 
le clou fiché. Le premier de ses gardes qui entra ou 
il estoit, le trouva en cet estat, vivant encores, mais 
couché, et tout affoibly de ses coups. Pour employer 
le temps avant qu’il defaillist, on se hasta de luy 
prononcer sa sentence; laquelle ouie, et qu’il n’estoit 
condemné qu’a avoir la teste trenchee, il sembla 
reprendre un nouveau courage, accepta du vin qu’il 
avoit refusé, remercia ses juges de la doulceur ines- 
peree de leur condemnation; qu’il avoit prins party 
d’appeller la mort, pour la crainte d’une mort plus 
aspre et insupportable, ayant conceu opinion, par les 
apprests qu’il avoit veu faire en la place, qu’on le 
voulsist tormenter de quelque horrible supplice; et 


1. SUETONE, César, c. 74. C, 

sembla estre delivré de la mort, pour l’avoir changee. 

Je conseillerois que ces exemples de rigueur, par 
le moyen desquels on veult tenir le peuple en office, 
s’exerceassent contre les corps des criminels : car de 
les veoir priver de sepulture, de les veoir bouillir et 
mettre a quartiers, cela toucheroit quasi autant le 
vulgaire, que les peines qu’on fait souffrir aux vivants; 
quoyque, par effect, ce soit peu ou rien, comme Dieu 
dict, qui corpus occidunt, et postea non habent, quod 
faciani*+ : et les poétes font singulierement valoir 
Vhorreur de cette peincture, et au dessus de la mort : 


Heu ! reliquias semiassi regis, denudatis ossibus, 
Per terram sanie delibutas foede divexarier *! 


Je me rencontrai un jour 4 Rome, sur le poinct qu’on 
desfaisoit Catena, un voleur insigne : on l’estrangla, 
sans aulcune esmotion de l’assistance; mais, quand on 
veint 4 le mettre A quartiers, le bourreau ne donnoit 
coup, que le peuple ne suyvist d’une voix plaintifve 
et d’une exclamation, comme si chascun eust presté 
son sentiment a cette charongne. Il fault exercer ces 
inhumains excez contre l’escorce, non contre le vif. 
Ainsin amollit, en cas aulcunement pareil, Artaxerxes, 
V’aspreté des loix anciennes de Perse, ordonnant que 
les seigneurs qui avoient failly en leur charge, au 
lieu qu’on les souloit fouetter, feussent despouillez, et 
leurs vestements fouettez pour eulx; et, au lieu qu’on 
leur souloit arracher les cheveulx, qu’on leur ostast 
leur hault chapeau seulement. Les Aegyptiens, si devo- 
tieux, estimoient bien satisfaire a la justice divine, 
luy sacrifiant les pourceaux en figure et representez : 
invention hardie, de vouloir payer en peincture et en 
umbrage Dieu, substance si essentielle ! 

Je vis en une saison en laquelle nous abondons en 
exemples incroyables de ce vice, par la licence de nos 


1. Ils tuent le corps, et aprés cela, ne peuvent rien faire de plus. 
S. Luc, ¢. XII, vi 4. 
2. Ah! ne leur laissez pas, sur ces champs désolés, 
Trainer d’un roi sanglant les os demi-brilés. 
Cictron, Tuscul., I, 44. 

guerres civiles; et ne veoid on rien aux histoires 
anciennes de plus extreme, que ce que nous en essayons 
touts les jours : mais cela ne m’y a nullement appri- 
voisé. A peine me pouvois je persuader, avant que je 
Veusse veu, qu’il se feust trouvé des ames si farouches, 
qui, pour le seul plaisir du meurtre, le voulussent 
commettre; hacher et destrencher les membres d’aul- 
truy; aiguiser leur esprit 4 inventer des torments inu- 
sitez et des morts nouvelles, sans inimitié, sans prou- 
fit, et pour cette seule fin de jouir du plaisant spec- 
tacle des gestes et mouvements pitoyables, des gemis- 
sements et voix lamentables, d’un homme mourant 
en angoisse. Car voyla l’extreme poinct ot la cruauté 
puisse attaindre : Ut homo hominem, non iratus, non 
timens, tantum pectaturus, occidat1. De moy, je n’ay 
pas sceu veoir seulement, sans desplaisir, poursuyvre 
et tuer une beste innocente qui est sans deffense, et 
de qui nous ne recevons aulcune offense; et, comme 


il advint communement que le cerf, se sentant hors 


d’haleine et de force, n’ayant plus aultre remede, se 
rejecte et rend a nous mesmes qui le poursuyvons, 
nous demandant mercy par ses larmes, 


Questuque, cruentus, 
Atque imploranti similis? : 


ce m’a tousjours semblé un spectacle tresdesplaisant. 
Je ne prends guere beste en vie, A qui je ne redonne 
les champs; Pythagoras les achetoit des pescheurs et 
des oyseleurs, pour en faire autant : 


Primoque a cede ferarum 
Incaluisse puto maculatum sanguine ferrum °. 


Les naturels sanguinaires 4 l’endroict des bestes tes- 
moignent une propension naturelle 4 la cruauté. Aprez 


1. Que ’homme tue un homme sans y étre poussé par la colére 
ou par la crainte, mais par le seul plaisir de le voir expirer. SENEQUE, 
Epist. 90. 

2. Et, sanglant, par ses pleurs semble demander grace. 

VIRGILE, Enéide, VII, 501. 

3. C’est, je crois, du sang des animaux que le premier glaive a 

été teint. OvipE, Métam., XV, 106. 

qu’on se feut apprivoisé 4 Rome aux spectacles des 
meurtres des animaulx, on veint aux hommes et aux 
gladiateurs. Nature a, ce crains je, elle mesme attaché 
a VYhomme quelque instinct 4 V’inhumanité; nul ne 
prend son esbat a veoir des bestes s’entrejouer et 
caresser : et nul ne fault de le prendre a les veoir 
s’entredeschirer et desmembrer. Et, a fin qu’on ne 
se mocque de cette sympathie que j’ay avecques elle, 
la theologie mesme nous ordonne quelque faveur en 
leur endroict; et, considerant qu’un mesme maistre 
nous a logez en ce palais pour son service, et qu’elles 
sont, comme nous, de sa famille, elle a raison de nous 
enjoindre quelque respect et affection envers elles. 
Pythagoras emprunta la metempsychose des Aegyp- 
tiens; mais depuis elle a esté receue par plusieurs 
nations, et notamment par nos druydes : 


Morte carent anime; semperque priore relicta 
Sede, novis domibus vivunt, habitantque receptz! : 


la religion de nos anciens Gaulois portoit que les ames 
estant eternelles ne cessoient de se remuer et changer 
de place d’un corps 4 un aultre : meslant en oultre 
a cette fantasie quelque consideration de la justice 
divine; car, selon les desportements de l’ame, pen- 
dant qu’elle avoit esté chez Alexandre, ils disoient 
que Dieu luy ordonnoit un aultre corps a habiter, 
plus ou moins penible, et rapportant a sa condition : 


Muta ferarum 
Cogit vincla pati : truculentos ingerit ursis, 
Przdonesque lupis; fallaces vulpibus addit. 
Atque ubi per varios annos, per mille figuras 
Egit, Letheo purgatos flumine, tandem 
Rursus ad humane revocat primordia forme? : 


\ 


1. Les Ames ne meurent point; mais, aprés avoir quitté leur 
premier domicile, elles vont habiter et vivre dans de nouvelles 
demeures. OvipE, Métam., XV, 158. 

2. Il emprisonne les Ames dans le corps des animaux : le cruel 
habite au sein d’un ours; le ravisseur dans les flancs d’un loup; le 
renard est le cachot du fourbe... Soumises, pendant un long cercle 

si elle avoit esté vaillante, ils la logeoient au corps 
d’un lion; si voluptueuse, en celuy d’un pourceau; 
si lasche, en celuy d’un cerf ou d’un lievre; si mali- 
cieuse, en celuy d’un regnard; ainsi du reste, jusques 
A ce que, purifiee par ce chastiement, elle reprenoit 
le corps de quelque aultre homme ; 


Ipse ego, nam memini, Trojani tempore bell, 
Panthoides Euphorbus eram?. 


Quant 4 ce cousinage 1a, d’entre nous et les bestes, 
je n’en foys pas grand recepte : ny de ce aussi que 
plusieurs nations, et notamment des plus anciennes et 
plus nobles, ont non seulement receu des bestes a leur 
societé et compaignie, mais leur ont donné un reng 
bien loing au dessus d’eulx, les estimant tantost 
familieres et favories de leurs dieux, et les ayant en 
respect et reverence plus qu’humaine; et d’aultres ne 
recognoissant aultre dieu ny aultre divinité qu’elles. 
Belluz a barbaris propter beneficium consecrate ?: 


Crocodilon adorat 
Pars hee; illa pavet saturam serpentibus ibin : 
Effigies sacri hic nitet aurea cercopitheci; 
: . hic piscem fluminis, illic 
Oppida tota canem venerantur *. 


Et Vinterpretation mesme que Plutarque* donne a 
cette erreur, qui est tresbien prinse, leur est encores 
honnorable : car il dict que ce n’estoit pas le chat ou 


d’années, 4 mille diverses métamorphoses, les Ames sont enfin 
purifiées dans le fleuve de l’oubli, et Dieu les rend a leur forme 
premiére. CLAUDIEN, in Ru/fin., II, 482-491. 

1. Moi-méme (il m’en souvient encore) au temps de la guerre 
de Troie, j’étois Euphorbe, fils de Panthée. — C’est Pythagore qui 
parle ainsi de lui-méme, dans OvipE, Métam., XV, 160. 

2. Les barbares ont divinisé les bétes, parce qu’ils en recevoient 
du bien. Cic&ron, de Nat. deor., I, 36. 

3. Les uns adorent le crocodile; les autres regardent avec une 
frayeur religieuse un ibis engraissé de serpents : ici, sur les autels, 
brille la statue d’or d’un singe a longue queue; 1A on adore un pois- 
son du Nil; et des villes entiéres se prosternent devant un chien. 
JUVENAL, XV, 2-7. 

4. Dans son Traité d’ Isis et d’ Osiris, c. 39. C. 


ay 

le boeuf (pour exemple) que les Aegyptiens adoroient; 
mais qu’ils adoroient en ces bestes 14 quelque image 
des facultez divines : en cette cy, la patience et 
Putilité; en cette la, la vivacité, ou, comme nos voi- 
sins les Bourguignons, avecques toute 1]’Allemaigne, 
Vimpatience de se veoir enfermez; par ot ils repre- 
sentoient la Liberté, qu’ils aymoient et adoroient 
au dela de toute aultre faculté divine; et ainsi des 
aultres. Mais quand je rencontre, parmy les opinions 
plus moderees, les discours qui essayent a montrer 
la prochaine ressemblance de nous aux animaulx, et 
combien ils ont de part a nos plus grands privileges, 
et avecques combien de vraysemblance on nous les 
apparie, certes, j’en rabats beaucoup de nostre pre- 
sumption, et me demets volontiers de cette royauté 
imaginaire qu’on nous donne sur les aultres creatures. 

Quand tout cela en seroit 4 dire, si y a il un certain 
respect qui nous attache, et un general debvoir d’hu- 
manité, non aux bestes seulement qui ont vie et 
sentiment, mais aux arbres mesmes et aux plantes. 
Nous debvons la justice aux hommes, et la grace et 
la benignité aux aultres creatures qui en peuvent 
estre capables : il y a quelque commerce entre elles 
et nous, et quelque obligation mutuelle. Je ne crains 
point a dire la tendresse de ma nature, si puerile, 
que je ne puis pas bien refuser 4 mon chien la feste 
qu’il m’offre hors de saison, ou qu’il me demande. 
Les Turcs ont des aulmosnes et des hospitaulx pour 
les bestes. Les Romains avoient un soing public de 
la nourriture des oyes, par la vigilance desquelles 
leur Capitole avoit esté sauvé. Les Atheniens ordon- 
nérent que les mules et mulets qui avoient servy au 
bastiment du temple appellé Hecatompedon, feussent 
libres, et qu’on les laissast paistre par’tout sans 
empeschement. Les Agrigentins avoient en usage 
commun d’enterrer serieusement les bestes qu’ils 
avoient eu cheres, comme les chevaulx de quelque 
rare merite, les chiens et les oyseaux utiles, ou mesme 
qui avoient servi de passetemps a leurs enfants : et 
la magnificence, qui leur estoit ordinaire en toutes 
aultres choses, paroissoit aussi singulierement a la 

sumptuosité et nombre des monuments eslevez a 
cette fin, qui ont duré en parade plusieurs siecles 
depuis. Les Aegyptiens enterroient les loups, les ours, 
les crocodiles, les chiens et les chats, en lieux sacrez, 
embasmoient leurs corps, et portoient le dueil a leur 
trespas. Cimon feit une sepulture honnorable aux 
juments avec lesquelles il avoit gaigné par trois fois 
le prix de la course aux jeux olympiques. L’ancien 
Xanthippus feit enterrer son chien sur un chef}, en 
la coste de la mer qui en a depuis retenu le nom?. Et 
Plutarque faisoit, dict il, conscience de vendre et 
envoyer a la boucherie, pour un legier proufit, un 
boeuf qui l’avoit long temps servy. 


1. Sur un cap ou promontoire. CG. 
2. Cynosséma. PLUTARQUE, Vie de Caton le censeur, c. 3. C. 


CHAPITRE XII 


APOLOGIE DE RAIMOND SEBOND! 


C’est, a la verité, une tresutile et grande partie 
que la science; ceulx qui la mesprisent tesmoignent 
assez leur bestise : : mais je n’estime pas pourtant sa 
valeur jusques a cette mesure extreme qu’aulcuns 
luy attribuent, comme Herillus le philosophe, qui 
logeoit en elle le souverain bien, et tenoit qu’il feust 
en elle de nous rendre sages et contents; ce que je 
ne crois pas : ny ce que d’aultres ont dict, que Ja 
science est mere de toute vertu, et que tout vice est 
produict par l’ignorance. Si cela est vray, il est subject 
a une longue interpretation. Ma maison a esté dez 
long temps ouverte aux gents de scavoir, et en est 
fort cogneue; car mon pere, qui l’a commandee 
cinquante ans et plus, eschauffé de cette ardeur nou- 
velle de quoy le roy Francois premier embrassa les 
lettres et les meit en credit, rechercha avecques grand 
soing et despense l’accointance des hommes doctes, 
les recevant chez luy comme personnes sainctes, et 
ayants quelque particuliere inspiration de sagesse 
divine, recueillant leurs sentences et leurs discours 
comme des oracles, et avecques d’autant plus de 
reverence et de religion, qu’il avoit moins de loy 
d’en juger; car il n’avoit aulcune cognoissance des 
lettres, non plus que ses predecesseurs. Moy, je les 
ayme bien; mais je ne les adore pas. Entre aultres, 
Pierre Bunel, homme de grande reputation de sgavoir 
en son temps, ayant arresté quelques jours a Mon- 
taigne, en la compaignie de mon pere, avecques 


1. Appelé aussi Sebon, Sebeyde, Sabonde, ou de Sebonde; né & 
Barcelone, dans le quatorziéme siécle, mort en 1432, 4 Toulouse, 
ow il professoit la médecine et la théologie. 


1h 


\ 

d’aultres hommes de sa sorte, luy feit present, au 
desloger, d’un livre qui s’intitule : Theologia naturalis, 
sive Liber creaturarum, magistri Raimondi de Sebonde ; 
et parce que la langue italienne et espaignolle estoient 
familieres A mon pere, et que ce livre est basty d’un 
espaignol baragouiné en terminaisons latines, il espe- 
roit qu’avecques bien peu d’ayde il en pourroit faire 
son proufit, et le luy recommanda comme livre tres- 
utile, et propre a la saison en laquelle il le luy donna; 
ce feut lors que les nouvelletez de Luther commen- 
ceoient d’entrer en credit, et esbranler en beaucoup 
de lieux nostre ancienne creance : en quoy il avoit 
un tresbon advis, prevoyant bien, par discours de 
raison, que ce commencement de maladie declineroit 
ayseement en un exsecrable atheisme; car le vulgaire 
n’ayant pas la faculté de juger des choses par elles 
mesmes, se laissant emporter 4 la fortune et aux 
apparences, aprez qu’on luy a mis en main la har- 
diesse de mespriser et contrerooller les opinions qu’il 
avoit eues en extreme reverence, comme sont celles 
ow il va de son salut, et qu’on a mis aulcuns articles 
de sa religion en doubte et a la balance, il jecte tan- 
tost aprez ayseement en pareille incertitude toutes 
les aultres pieces de sa creance, qui n’avoient pas 
chez luy plus d’auctorité ny de fondement que celles 
qu’on luy a esbranlees, et secoue, comme un joug 
tyrannique, toutes les impressions qu’il avoit receues 
par l’auctorité des loix ou reverence de l’ancien usage, 


Nam cupide conculcatur nimis ante metutum}; 


entreprenant dez lors en avant de ne recevoir rien 4 
quoy il n’ayt interposé son decret, et presté parti- 
culier consentement. 

Or, quelques jours avant sa mort, mon pere ayant, 
de fortune, rencontré ce livre soubs un tas d’aultres 
papiers abandonnez, me commanda de le luy mettre 
en frangois. Il faict bon traduire les aucteurs comme 


1. On foule aux pieds avec joie ce qu’on a craint et révéré. 
Lucrice, V, 1139. 

celuy 1a, ou il n’y a gueres que la matiere A repre- 
senter : mais ceulx qui ont donné beaucoup 4 la grace 
et a l’elegance du langage, ils sont dangereux A entre- 
prendre, nommeement pour les rapporter 4 un idiome 
plus foible. C’estoit une occupation bien estrange, et 
nouvelle pour moy; mais estant, de fortune, pour 
lors de loisir, et ne pouvant rien refuser au comman- 
dement du meilleur pere qui feut oncques, j’en veins 
a bout, comme je peus : 4 quoi il print un singulier 
plaisir, et donna charge qu’on le feist imprimer; ce 
qui feut executé aprez sa mort. Je trouvay belles les 
imaginations de cet aucteur, la contexture de son 
ouvrage bien suyvie, et son desseing plein de pieté. 
Parce que beaucoup de gents s’amusent 4 le lire, et 
notamment les dames, a qui nous debvons plus de 
service, je me suis trouvé souvent A mesme de les 
secourir, pour descharger leur livre de deux princi- 


pales objections qu’on luy faict. Sa fin est hardie et | 


courageuse; car il entreprend, par raisons humaines 
et naturelles, d’establir et verifier contre les atheistes 
touts les articles de la religion chrestienne : en quoy, 
A dire la verité, je le treuve si ferme et si heureux, 
que je ne pense point qu’il soit possible de mieulx 
faire en cet argument 14; et crois que nul ne I’a egualé. 
Cet ouvrage me semblant trop riche et trop beau 
pour un aucteur duquel le nom soit si peu cogneu, 
et duquel tout ce que nous scavons, c’est qu’il estoit 
Espaignol, faisant profession de medecine, a Tou- 
louse, il y a environ deux cents ans; je m’enquis 
aultresfois 4 Adrianus Turnebus, qui scavoit toutes 
choses, que ce pouvoit estre de ce livre : il me res- 
pondit qu’il pensoit que ce feust quelque quintessence 
tiree de sainct Thomas d’Aquin; car, de vray, cet 
esprit 1a, plein d’une erudition infinie et d’une subti- 
lité admirable, estoit seul capable de telles imagina- 
tions. Tant y a que, quiconque en soit l’aucteur ou 
inventeur (et ce n’est pas raison d’oster sans plus 
grande occasion a Sebond ce tiltre), c’estoit un tres- 
suffisant homme, et ayant plusieurs belles parties. 


1. A Paris, chez Gabriel Buon, en 1569. 


hy 


i | 

La premiere reprehension qu’on faict de son ouvrage, 
c’est que les chrestiens se font tort de vouloir appuyer 
leur creance par des raisons humaines, qui ne se con- 
ceoit que par foy, et par une inspiration particuliere 
de la grace divine. En cette objection, il semble qu’il 
y ayt quelque zele de pieté; et, aA cette cause, nous 
faut il, avecques autant plus de doulceur et de res- 
pect, essayer de satisfaire 4 ceulx qui la mettent en 
avant. Ce seroit mieulx la charge d’un homme versé 
en la theologie, que de moy, qui n’y s¢ais rien : tou- 
tesfois le juge ainsi, qu’A une chose si divine et si 
haultaine, et surpassant de si loing ’humaine intel- 
ligence, comme est cette Verité de laquelle il a pleu 
a la bonté de Dieu nous esclairer, il est bien besoing 
qwil nous preste encores son secours, d’une faveur 
extraordinaire et privilegiee, pour la pouvoir conce- 
voir et loger en nous; et ne crois pas que les moyens 
purement humains en soient aulcunement capables; 
et, s’ils estoient, tant d’ames rares et excellentes, 
et si abondamment garnies de forces naturelles ez 
siecles anciens, n’eussent pas failly, par leur discours, 
d’arriver a cette cognoissance. C’est la foy seule qui 
embrasse vifvement et certainement les haults mys- 
teres de nostre religion : mais ce n’est pas A dire que 
ce ne soit une tresbelle et treslouable entreprinse 
d’accommoder encores au service de nostre foy les 
utils naturels et humains que Dieu nous a donnez; 
il ne fault pas doubter que ce ne soit l’usage le plus 
honnorable que nous leur scaurions donner, et qu’il 
n’est occupation ny desseing plus digne d’un homme 
chrestien, que de viser, par touts ses estudes et pen- 
sements, a embellir, estendre et amplifier la verité 
de sa creance. Nous ne nous contentons point de 
servir Dieu d’esprit et d’ame;nous lui debvons encores, 
et rendons, une reverence corporelle; nous appliquons 
nos membres mesmes, et nos mouvements, et les 
choses externes, a l’honnorer : il en fault faire de 
mesme, et accompaigner nostre foy de toute la raison 
qui est en nous; mais tousjours avecques cette reser- 
vation, de n’estimer pas que ce soit de nous qu’elle 
despende, ny que nos efforts et arguments puissent 

attaindre A une si supernaturelle et divine science. 
Si elle n’entre chez nous par une infusion extraor- 
dinaire; si elle y entre non seulement par discours, 
mais encores par moyens humains, elle n’y est pas 
en sa dignité ny en sa splendeur : et certes je crains 
pourtant que nous ne la jouissions que par cette voye. 
Si nous tenions 4 Dieu par l’entremise d’une foy 
vifve; si nous tenions 4 Dieu par luy, non par nous; 
si nous avions un pied et un fondement divin : les 
occasions humaines n’auroient pas le pouvoir de nous — 
esbranler comme elles ont; nostre fort ne seroit pas 
pour se rendre 4 une si foible batterie; amour de la 
nouvelleté, la contraincte des princes, la bonne 
fortune d’un party, le changement temeraire et fortuit 
de nos opinions, n’auroient pas la force de secouer et 
alterer nostre croyance; nous ne la lairrions pas 
troubler 4 la mercy d’un nouvel argument, et a la 
persuasion, non pas de toute la rhetorique qui feut 
oncques; nous soustiendrions ces flots, d’une fermeté 
inflexible et immobile : 


Illisos fluctus rupes ut vasta refundit, 
Et varias circum latrantes dissipat undas 
Mole sua’. 


Si ce rayon de la Divinité nous touchoit aulcunement, 
il y paroistroit partout; non seulement nos paroles, 
mais encores nos operations, en porteroient la lueur 
et le lustre; tout ce qui partiroit de nous, on le verroit 
illuminé de cette noble clarté. Nous debvrions avoir 
honte, qu’ez sectes humaines il ne feut jamais par- 
tisan, quelque difficulté et estrangeté que mainteinst 
sa doctrine, qui n’y conformast aulcunement ses des- 
portements et sa vie : et une si divine et celeste insti- 
tution ne marque les chrestiens que par la langue! 
Voulez vous veoir cela? comparez nos mceurs a un 


1. Tel, inébranlable sur ses bases profondes, un vaste rocher 
repousse les flots qui grondent autour de lui, et brise leur rage 
impuissante. (Vers imités de VirGILE, 4in., VII, 587, et qui ont 
été faits par un anonyme 4 la louange de RoNsARD, t. X des 
ceuvres de ce poéte; Paris, 1609, in-12.) C. 

mahometan, A un paien; vous demeurez tousjours au 
dessoubs : 14 ou, au regard de l’advantage de nostre 
religion, nous debvrions luire en excellence, d’une 
extreme et incomparable distance; et devroit on dire : 
« Sont ils si justes, si charitables, si bons? ils sont 
donc chrestiens. » Toutes aultres apparences sont 
communes A toutes religions; esperance; confiance, 
evenements, cerimonies, penitence, martyres : la 
marque peculiere de nostre Verité debvroit estre 
nostre vertu, comme elle est aussi la plus celeste 
marque et la plus difficile, et comme c’est la plus digne 
production de la Verité. Pourtant eut raison nostre 
bon sainct Louys, quand ce roy tartare qui s’estoit 
faict chrestien desseignoit de venir 4 Lyon baiser les 
pieds au pape, et y recognoistre la sanctimonie qu’il 
esperoit trouver en nos meeurs, de l’en destourner 
instamment, de peur qu’au contraire nostre desbordee 
facon de vivre ne le desgoustast d’une si saincte 
creance : combien que depuis il adveint tout diver- 
sement 4 cet aultre, lequel, estant allé 4 Rome pour 
mesme effect, y veoyant la dissolution des prelats et 
peuple de ce temps la, s’establit d’autant plus fort 
en nostre religion, considerant combien elle debvoit 
avoir de force et de divinité, 4 maintenir sa dignité 
et sa splendeur parmy tant de corruption, et en mains 
si vicieuses. Si nous avions une seule goutte de foy, 
nous remuerions les montaignes de leur place, dit la 
saincte Parole : nos actions, qui seroient guidees et 
accompaignees de la Divinité, ne seroient pas simple- 
ment humaines; elles auroient quelque chose de mira- 
culeux comme nostre croyance : Brevis est institutio © 
vite honeste beatzque, si credas}. Les uns font accroire 
au monde quwiils croyent ce quwils ne croyent pas; les 
aultres, en plus grand nombre, se le font accroire a 
eulx mesmes, ne scachants pas penetrer que c’est que 
croire : et nous trouvons estrange si, aux guerres qui 


x 


pressent a cette heure nostre estat, nous veoyons 


1. Crois, et tu connoitras bientét la route de la vertu et du 
bonheur. QUINTILIEN, XII, 11. — II n’est pas besoin de dire que 
Montaigne détourne a4 un autre sens le texte de Quintilien. J. V. L 

flotter les evenements et diversifier d’une maniere 
commune et ordinaire; c’est que nous n’y apportons 
rien que le nostre. La justice, qui est en l’un des 
partis, elle n’y est que pour ornement et couverture : 
elle y est bien alleguee; mais elle n’y est ny receue, 
ny logee, ny espousee : elle y est comme en la bouche 
de Vadvocat, non comme dans le cceur et affection 
de la partie. Dieu doibt son secours extraordinaire A 
la foy et a la religion, non pas a nos passions : les 
hommes y sont conducteurs, et s’y servent de la reli- 
gion; ce debvroit estre tout le contraire. Sentez, si ce 
n’est par nos mains que nous la menons : 4 tirer, 
comme de cire, tant de figures contraires d’une regle 
si droicte et si ferme. Quand s’est il veu mieulx, qu’en 
France, en nos jours? Ceulx qui l’ont prinse a gauche, 
ceulx qui l’ont prinse A droicte, ceulx qui en disent 
le noir, ceulx qui en disent le blanc, ’employent si 
pareillement a leurs violentes et ambitieuses entre- 
prinses, s’y conduisent d’un progrez si conforme en 
desbordement et injustice, qu’ils rendent doubteuse et 
malaysee A croire la diversité quwils pretendent de 
leurs opinions, en chose de laquelle despend la con- 
duicte et loy de nostre vie : peult on veoir partir de 
mesme eschole et discipline des moeurs plus unies, 
plus unes? Voyez Vhorrible impudence de quoy nous 
pelotons les raisons divines; et combien irreligieuse- 
ment nous les avons et rejectees, et reprinses, selon 
que la fortune nous a changé de place en ces orages 
publics. Cette proposition si solenne, « S’il est permis 
au subject de se rebeller et armer contre son prince 
pour la deffense de la religion : » souvienne vous en 
quelles bouches, cette annee passee, l’affirmative 
d’icelle estoit arc boutant d’un party; la negative, 
de quel aultre party c’estoit Varc boutant : et oyez 
a present de quel quartier vient la voix et instruction 
de l’une et de l’aultre; et si les armes bruyent moins 
pour cette cause que pour celle 14. Et nous bruslons 
les gents qui disent qu’il fault faire soufirir a la 
Verité le joug de nostre besoing : et de combien faict 
la France pis que de le dire? Confessons la verité : 
qui trieroit de l’armee, mesme legitime, ceux qui y, 

marchent par le seul zele d’une affection religieuse, et 
encores ceulx qui regardent seulement la protection 
des loix de leur pais, ou service du prince, il n’en 
scauroit bastir une compaignie de gentsd’armes com- 
plette. D’out vient cela, qu’il s’en treuve si peu qui 
ayent maintenu mesme volonté et mesme progrez en 
nos mouvements publics, et que nous les veoyons 
tantost n’aller que le pas, tantost y courir a bride 
avalee, et mesmes hommes tantost gaster nos affaires 
par leur violence et aspreté, tantost par leur froideur, 
mollesse et pesanteur; si ce n’est qu’ils y sont poulsez 
par des considerations particulieres et casuelles, selon 
la diversité desquelles ils se remuent? 

Je veois cela evidemment,. que nous ne prestons 
volontiers 4 la devotion que les offices qui flattent 
nos passions. Il n’est point d’hostilité excellente 
comme la chrestienne : nostre zele faict merveilles, 
quand il va secondant nostre pente vers la haine, 
la cruauté, Vambition, Vavarice, la detraction, la 
rebellion; & contrepoil, vers la bonté, la benignité, 
la temperance, si, comme par miracle, quelque rare 
complexion ne l’y porte, il ne va ny de pied, ny d’aile. 
Nostre religion est faicte pour extirper les vices : elle 
les couvre, les nourrit, les incite. Il ne fault point 
faire barbe de foarre 4 Dieu, comme on dict!. Si 
nous le croyions, je ne dis pas par foy, mais d’une 
simple croyance; voire (et je le dis 4 nostre grande 
confusion) si nous le croyions et cognoissions, comme 
une aultre histoire, comme l’un de nos compaignons, 
nous l’aymerions au dessus de toutes aultres choses, 
pour Vinfinie bonté et beaulté qui reluict en luy : 
au moins marcheroit il en mesme reng de nostre 
affection que les richesses, les plaisirs, la gloire, et 
nos amis. Le meilleur de nous ne craint point de 
Voultrager, comme il craint d’oultrager son voisin, 
son parent, son maistre. Est il si simple entendement, 


1. Vieux proverbe, dont le sens est qu’il ne faut pas se moquer 
de Dieu, et lui faire barbe de paille. On trouve dans Nicot, faire a 
Dieu gerbe de foarre, pour frauder la dixme, ne baillant que de la 
paille sans grain. 

lequel ayant d’un costé l’object d’un de nos vicieux 
plaisirs, et de l’aultre, en pareille cognoissance et 
persuasion, l’estat d’une gloire immortelle, entrast 
en bigue? de l’un pour l’aultre? et si, nous y renon- 
ceons souvent de pur mespris : car quelle envie nous 
attire au blasphemer, sinon a ladventure l’envie 
mesme de Jloffense? Le philosophe Antisthenes, 
comme on Jinitioit aux mysteres d’Orpheus, le 
presbtre luy disant que ceulx qui se vouoient A cette 
religion avoient a recevoir, aprez leur mort, des biens 
eternels et parfaicts : « Pourquoy, si tu le crois, ne 
meurs tu doncques toy mesme? » luy feit il. Diogenes, 
plus brusquement, selon sa mode, et plus loing de 
nostre propos, au presbtre qui le preschoit de mesme 
de se faire de son ordre pour parvenir aux biens de 
Vaultre monde : « Veulx tu pas que je croye qu’Age- 
silaus et Epaminondas, si grands hommes, seront 
miserables; et que toy, qui n’es qu’un veau, et qui 
ne fais rien qui vaille, seras bienheureux, parce que 
tu es presbtre? » Ces grandes promesses de la beati- 
tude eterneile, si nous les recevions de pareille aucto- 
rité qu’un discours philosophique, nous n’aurions pas 
la mort en telle horreur que nous avons : 


Non jam se moriens dissolvi conquereretur ; 
Sed magis ire foras, vestemque relinquere, ut anguis, 
Gauderet, prelonga senex aut cornua Cervus *. 


« Je veux estre dissoult, dirions-nous, et estre avecques 
Jesus Christ. » La force du discours de Platon, de 
Vimmortalité de lame, poulsa bien aulcuns de ses 
disciples 4 la mort, pour jouir plus promptement des 
esperances qu’il leur donnoit. 

Tout cela, c’est un signe tresevident que nous ne 
recevons nostre religion qu’a nostre facon, et par nos 


1. On lit dans l’édition de 1802, entrast en troque, qui veut dire 
ja méme chose. Biguer, pour troquer, échanger, est resté longtemps 
dans le Dictionnaire de l’Académie. J. V. L. 

2. Bien loin de gémir de notre dissolution, nous nous en irions 
avec joie; nous laisserions notre enveloppe comme le serpent quitte 
sa dépouille, comme le cerf se défait de son vieux bois. LucRECE, 


III, 612. 

mains, et non aultrement que comme les aultres reli- 
gions se receoivent. Nous nous sommes rencontrez 
au pais ow elle estoit en usage; ou nous regardons son 
ancienneté, ou l’auctorité des hommes qui |’ont main- 
tenue; ou craignons les menaces qu’elle attache aux 
mescreants, ou suyvons ses promesses. Ces conside- 
rations 14 doibvent estre employees 4 nostre creance, 
mais comme subsidiaires; ce sont liaisons humaines : 
une aultre religion, d’aultres tesmoings, pareilles pro- 
messes et menaces nous pourroient imprimer, par 
mesme voye, une creance contraire. Nous sommes 
chrestiens, 4 mesme tiltre que nous sommes ou peri- 
gordins, ou allemans. Et ce que dict Plato, qu’il est 
peu d’hommes si fermes en l’atheisme, qu’un dangier 
pressant ne ramene a la recognoissance de la divine 
puissance, ce roolle ne touche point un vrai chrestien; 
c’est a faire aux religions mortelles et humaines, 
d’estre receues par une humaine conduicte. Quelle 
foy doibt ce estre, que la lascheté et la foiblesse de 
coeur plantent en nous et establissent? plaisante foy, 
qui ne croid ce qu’elle croid, que pour n’avoir pas le 
courage de le descroire! Une vicieuse passion, comme 
celle de Vinconstance et de l’etonnement, peult elle 
faire en nostre ame aulcune production reglee? Ils 
establissent, dict il, par la raison de leur jugement, 
que ce qui se recite des enfers, et des peines futures, 
est feinct mais l’occasion de l’experimenter s’offrant 
lorsque la vieillesse ou les maladies les approchent de 
leur mort, sa terreur les remplit d’une nouvelle 
creance, par l’horreur de leur condition 4 venir. Et, 
parce que telles impressions rendent les courages 
craintifs, il deffend, en ses loix, toute instruction de 
telles menaces, et la persuasion que des dieux il puisse 
venir 4 ’homme aulcun mal, sinon pour son plus 
grand bien, quand il y escheoit, et pour un medecinal 
effect. Ils recitent de Bion, qu’infect des atheismes 
de Theodorus, il avoit esté long temps se mocquant 
des hommes religieux; mais, la mort le surprenant, 
qu’il se rendit aux plus extremes superstitions : comme 
si les dieux s’ostoient et se remettoient selon 1I’affaire 
de Bion. Platon, et ces exemples, veulent conclurre 

que nous sommes ramenez a la creance de Dieu, ou 
par raison, ou par force. L’atheisme estant une pro- 
position comme desnaturee et monstrueuse, difficile 
aussi et malaysee d’establir en l’esprit humain, pour 
insolent et desreglé qu’il puisse estre, il s’en est veu 
assez, par vanité, et par fierté de concevoir des opi- 
nions non vulgaires et reformatrices du monde, en 
affecter la profession par contenance; qui, s’ils sont 
assez fols, ne sont pas assez forts pour l’avoir plantee 
en leur conscience : pourtant ils ne lairront de joindre 
Jeurs mains vers le ciel, si vous leur attachez un bon 
coup d’espee en la poictrine; et quand la crainte ou 
la maladie aura abbattu et appesanti cette licen- 
cieuse ferveur d’humeur volage, ils ne lairront pas de 
se revenir, et se laisser tout discrettement manier 
aux creances et exemples publics. Aultre chose est 
un dogme serieusement digeré; aultre chose, ces 
impressions superficielles, lesquelles, nees de la des- 
bauche d’un esprit desmanché, vont nageant teme- 
rairement et incertainement en la fantasie. Hommes 
bien miserables et escervellez, qui taschent d’estre 
pires qwils ne peuvent! 

L’erreur du paganisme, et Vignorance de nostre 
saincte Verité, laissa tumber cette grande ame de 
Platon, mais grande d’humaine grandeur seulement, 
encores en cet aultre voisin abus, « que les enfants et 
les vieillards se treuvent plus susceptibles de religion :» 
comme si elle naissoit et tiroit son credit de nostre 
imbecillité. Le ncoeud qui debvroit attacher nostre 
jugement et nostre volonté, qui debvroit estreindre 
nostre ame et joindre a nostre Createur, ce debvroit 
estre un nceud prenant ses replis et ses forces, non pas 
de nos considerations, de nos raisons et passions, mais 
d’une estreincte divine et supernaturelle, n’ayant 
qu’une forme, un visage et un lustre, qui est l’auc- 
torité de Dieu et sa grace. Or, nostre cceur et nostre 
ame estant regie et commandee par la foy, c’est raison 
qu’elle tire au service de son desseing toutes nos 
aultres pieces, selon leur portee. Aussi n’est il pas 
croyable que toute cette machine n’ayt quelques 
marques empreintes de la main de ce grand archi- 

tecte, et qu’il n’y ayt quelque image ez choses du 
monde rapportant aulcunement 4 l’ouvrier qui les a 
basties et formees. Il a laissé en ces haults ouvrages 
le charactere de sa divinité, et ne tient qu’a nostre 
imbecillité que nous ne le puissions descouvrir : c’est 
ce qu’il nous dict luy mesme, « Que ses operations 
invisibles il nous les manifeste par les visibles. » Sebond 
s’est travaillé A ce digne estude, et nous montre com- 
ment il n’est piece du monde qui desmente son fac- 
teur. Ce seroit faire tort a la bonté divine, si l’univers 
ne consentoit A nostre creance : le ciel, la terre, les 
elements, nostre corps et nostre ame, toutes choses 
y conspirent; il n’est que de trouver le moyen de 
s’en servir : elles nous instruisent, si nous sommes 
capables d’entendre; car ce monde est un temple 
tressainct, dedans lequel homme est introduict pour 
y contempler des statues, non ouvrees de mortelle 
main, mais celles que la divine Pensee a faict sen- 
sibles, le soleil, les estoiles, les eaux et Ja terre, pour 
nous representer les intelligibles. « Les choses invi- 
sibles de Dieu, dict sainct Paul, apparoissent par la 
creation du monde, considerant sa sapience eternelle, 
et sa divinité, par ses ceuvres. », 


Atque adeo faciem cceli non invidet orbi 

Ipse Deus, vultusque suos, corpusque recludit 
Semper volvendo; seque ipsum inculcat, et offert : 
Ut bene cognosci possit, doceatque vivendo 

Qualis eat, doceatque suas attendere leges '. 


Or, nos raisons et nos discours humains, c’est comme 
la matiere lourde et sterile: la grace de Dieu en est 
la forme; c’est elle qui y donne la facon et Ie prix. 
Tout ainsi que les actions vertueuses de Socrates et 
de Caton demeurent vaines et inutiles pour n’avoir 
eu leur fin, et n’avoir regardé l’amour et obeissance 


1. Dieu n’envie pas a la terre l’aspect du ciel : en le faisant sans 
cesse rouler sur nos tétes, il se montre a nous face A face; il s’offre 
A nous, il s’imprime en nous; il veut étre clairement connu; il nous 


aitontiies a contempler sa marche et a méditer ses lois. MANILtUs, IV, 
907. 

du vray createur de toutes choses, et pour avoir 
ignoré Dieu : ainsin est il de nos imaginations et 
discours; ils ont quelque corps, mais une masse 
informe, sans facon et sans jour, si la foy et grace de 
Dieu n’y sont joinctes. La foy venant 4 teindre et 
illustrer les arguments de Sebond, elle les rend fermes 
et solides : ils sont capables de servir d’acheminement 
et de premiere guide 4 un apprentif, pour le mettre a 
la voye de cette cognoissance; ils le fagonnent aulcu- 
nement, et rendent capable de la grace de Dieu, par 
le moyen de laquelle se parfournit, et se perfect aprez, 
nostre creance. Je scais un homme d’auctorité, nourry 
aux lettres, qui m’a confessé avoir esté ramené des 
erreurs de la mescreance, par l’entremise des argu- 
ments de Sebond. Et quand on les despouillera de 
cet ornement et du secours et approbation de la foy, 
et qu’on les prendra pour fantasies pures humaines, 
pour en combattre ceulx qui sont precipitez aux 
espoventables et horribles tenebres de Virreligion, 
ils se trouveront encores lors aussi solides et autant 
fermes que nuls aultres de mesme condition qu’on leur 
puisse opposer : de fagon que nous serons sur les 
termes de dire a nos parties, 


Si melius quid habes, arcesse; vel imperium fer? : 


quwils souffrent la force de nos preuves, ou qu’ils nous 
en facent veoir ailleurs, et sur quelque aultre subject, 
de mieulx tissues et mieulx estoffees. Je me suis, 
sans y penser, 4 demy desja engagé dans la seconde 
objection a laquelle j’avois proposé de respondre pour 
Sebond. 

Auleuns disent que ses arguments sont foibles et 
ineptes a verifier ce qu’il veult : et entreprennent de 
les chocquer ayseement. IJ fault secouer ceulx cy un 
peu plus rudement; car ils sont plus dangereux et 
plus malicieux que les premiers. On couche volon- 
tiers les dicts d’aultruy ala faveur des opinions qu’on 


1. Si vous avez quelque chose de meilleur, produisez-le; ou bien 
soumettez-vous, Horace, Epist., I, 5, 6. 

a prejugees en soy : a un atheiste, touts escripts tirent 
4 Vatheisme; il infecte de son propre venin la matiere 
innocente. Ceulx cy ont quelque preoccupation de 
jugement, qui leur rend le goust fade aux raisons de 
Sebond. Au demourant, il leur semble qu’on leur 
donne beau jeu, de les mettre en liberté de com- 
battre nostre religion par les armes-pures humaines, 
laquelle ils n’oseroient attaquer en sa majesté pleine 
d’auctorité et de commandement. Le moyen que je 
prends pour rabattre cette frenesie, et qui me semble 
le plus propre, c’est de froisser et de fouler aux pieds 
Vorgueil et ’humaine fierté; leur faire sentir l’inanité, 
la vanité et deneantise de l’homme; leur arracher 
des poings les chestifves armes de leur raison; leur 
faire baisser la teste et mordre la terre soubs l’aucto- 
rité et reverence de la majesté divine. C’est a elle seule 
qu’appartient la science et la sapience; elle seule qui 
peult estimer de soy quelque chose, et a qui nous 
desrobons ce que nous nous comptons et ce que nous 
nous prisons. Od yx 2% opovdew 6 eds wdya cAdov, 7 Exutdv 2, 
Abbattons ce cuider, premier fondement de la 
tyrannie du maling esprit : Deus superbis resistit ; 
humilibus autem dat gratiam?. L’intelligence est.en 
touts les dieux, dict Platon, et point ou peu aux 
hommes. Or, c’est cependant beaucoup de consolation 
a Vhomme chrestien, de veoir nos utils mortels et 
caducques si proprement assortis 4 nostre foy saincte 
et divine, que, lorsqu’on les employe aux subjects de 
leur nature mortels et caducques, ils n’y soyent pas 
appropriez plus uniement, ny avecques plus de force. 
Veoyons donc si ’homme a en sa puissance d’aultres 
raisons plus fortes que celles de Sebond : voire s’il est 
en luy d’arriver 4 aulcune certitude, par argument 
et par discours. Car sainct Augustin, plaidant contre 
ces gents icy, a occasion de reprocher leur injustice, 
en ce quwils tiennent faulses les parties de nostre 


1. Car Dieu ne veut pas qu’un autre que lui s’enorgueillisse. 
Ainsi parle Artaban 4 Xerxés, dans Héropore, VII, 10. J. V. L. 

2. Dieu résiste aux superbes, et fait grace aux humbles. J* 
Epist. S. Petri, c. v, v. 5. 

creance que nostre raison fault 4 establir; et, pour 
montrer qu’assez de choses peuvent estre et avoir 
esté, desquelles nostre discours ne scauroit fonder la 
nature et les causes, il leur met en avant certaines expe- 
riences cogneues et indubitables ausquelles homme 
confesse ne rien veoir, et cela faict il, comme toutes 
aultres choses, d’une curieuse et ingenieuse recherche. 
Il fault plus faire, et leur apprendre que, pour con- 
vaincre la foiblesse de leur raison, il n’est besoing 
d’aller triant des rares exemples; et qu’elle est si 
manque et si aveugle, qu’il n’y a nulle si claire facilité 
qui luy soit assez claire; que laysé et le malaysé luy 
sont un; que touts subjects egualement, et la nature 
en general desadvoue sa jurisdiction et entremise. 
Que nous presche la Verité, quand elle nous presche? 
De fuyr la mondaine philosophie; quand elle nous 
inculque si souvent Que nostre sagesse n’est que folie 
devant Dieu; Que de toutes les vanitez, la plus vaine 
cest Vhomme; Que homme, qui presume de son 
scavoir, ne scait pas encores que c’est que scavoir; 
et Que ’homme, qui n’est rien s’il pense estre quelque 
chose, se seduict soy mesme et se trompe? ces sen- 
tences du sainct Esprit expriment si clairement et si 
vifvement ce que je veulx maintenir, qu’il ne me 
fauldroit aulcune aultre preuve contre des gents qui 
se rendroient avecques toute soubmission et obeissance 
Aa son auctorité : mais ceulx cy veulent estre fouettez 
a leurs propres despens, et ne veulent soufirir qu’on 
combatte leur raison, que par elle mesme. 
Considerons doncques pour cette heure homme 
seul, sans secours estrangier, armé seulement de ses 
armes, et despourveu de la grace et cognoissance 
divine, qui est tout son honneur, sa force, et le fonde- 
ment de son estre : veoyons combien il a de tenue 
en ce bel equipage. Qu’il me face entendre, par l’effort 
de son discours, sur quels fondements il a basty ces 
grands advantages qu’il pense avoir sur les aultres 
creatures : Qui luy a persuadé que ce bransle admi-’ 
rable de la voulte celeste, la lumiere eternelle de ces | 
flambeaux roulants si fierement sur sa teste, les mou- 
vements espoventables de cette mer infinie soyent 

establis, et se continuent tant de siecles, pour sa com- 
modité et pour son service? Est il possible de rien 
imaginer si ridicule, que cette miserable et chestifve 
creature, qui n’est pas seulement maistresse de soy, 
exposee aux offenses de toutes choses, se die mais- 
tresse et emperiere de l’univers, duquel il n’est pas 
en sa puissance de cognoistre la moindre partie, tant 
s’en fault de la commander? Et ce privilege qu'il 
s’attribue d’estre seul en ce grand bastiment, qui ayt 
la suffisance d’en recognoistre la beaulté et les pieces, 
seul qui en puisse rendre graces a larchitecte, et 
tenir compte de la recepte et mise du monde; qui 
luy a scellé ce privilege? Qu’il nous montre lettres de 
cette belle et grande charge : ont elles esté octroyees 
en faveur des sages seulement? elles ne touchent 
gueres de gents : les fols et les meschants sont ils 
dignes de faveur si extraordinaire, et, estants la pire 
piece du monde, d’estre preferez 4 tout le reste? 
En croirons-nous cettuy la1? Quorum igitur causa 
quis dixerit effeclum esse mundum? Eorum scilicet ani- 
mantium, que ratione utuntur; hi sunt dii et homines, 
quibus profecto nihil est melius ; nous n’aurons jamais 
assez baffoué Vimpudence de cet accouplage. Mais, 
pauvret, qu’a il en soy digne d’un tel advantage? 
A considerer cette vie incorruptible des corps celestes, 
leur beaulté, leur grandeur, cs agitation continuee 
d’une si juste regle; 


Quum suspicimus magni ccelestia mundi 
Templa super, stellisque micantibus ethera fixum, 
Et venit in mentem lune solisque viarum 2; 


a considerer la domination et puissance que ces corps 


i. Le stoicien Balbus, qui, dans Cic&ron, de Nat. deor., II, 54, 
parle ainsi : Quorum igitur, etc. « Pour qui dirons-nous done que 
« le monde a été fait? C’est sans doute pour les étres animés qui 
« ont Pusage de la raison, savoir, les dieux et les hommes, qui 
« sont les plus parfaits de tous les étres. » 

2. Quand on contemple au-dessus de sa téte ces immenses votttes 
du monde, et les astres dont elles étincellent; quand on réfléchit 
sur le cours réglé de la lune et du soleil. LucrEcE, V, 1203. 

1a ont non seulement sur nos vies et conditions de 
nostre fortune, 


Facta etenim et vitas hominum suspendit ab astris 1, 


mais sur nos inclinations mesmes, nos discours, nos 
volontez, qu’ils regissent, poulsent et agitent A la 
mercy de leurs influences, selon que nostre raison 
nous l’apprend et le treuve; 


Speculataque longe 
Deprendit tacitis dominantia legibus astra, 
Et totum alterna mundum ratione moveri, 
Factorumque vices certis discurrere signis *; 


a veoir que non un homme seul, non un roy, mais les 
monarchies, les empires, et tout ce bas monde, se 
meut au bransle des moindres mouvements celestes; 


Quantaque quam parvi faciant discrimina motus... 
Tantum est hoc regnum, quod regibus imperat ipsis * 


si nostre vertu, nos vices, nostre suffisance et science, 
et ce mesme discours que nous faisons de la force des 
astres, et cette comparaison d’eulx a nous, elle vient, 
commme juge nostre raison, par leur moyen et de leur 
faveur : 
Furit alter amore, 

Et pontum tranare potest, et vertere Trojam : 

Alterius sors est scribendis legibus apta. 

Ecce patrem nati perimunt, natosque parentes; 

Mutuaque armati coeunt in vulnera fratres. 


1. Car Ja vie et les actions des hommes dépendent de l’influence 
des astres. Maniuius, III, 58. 

2. Elle reconnoit que ces astres que nous voyons si éloignés de 
nous, ont sur l’homme un secret empire; que les mouvements de 
VYunivers sont assujettis 4 des lois périodiques, et que l’enchaine- 
ment des destinées est déterminé par des signes certains, MANI- 
Ltius, I, 60. 

3. Que les plus grands changements sont produits par ces mou- 
vements insensibles, dont empire supréme s’étend jusque sur les 
rois. Maniuius, I, 55; IV, 98. 

Non nostrum hoc bellum est; coguntur tanta movere, 
Inque suas ferri poenas, lacerandaque membra. 


Hoc quoque fatale est, sic ipsum expendere fatum?; 


si nous tenons de la distribution du ciel cette part de 
raison que nous avons, comment nous pourra elle 
egualer A luy? comment soubmettre a nostre science 
son essence et ses conditions? Tout ce que nous 
veoyons en ces corps 1a nous estonne : Que molitio, 
que ferramenta, qui vectes, que machine, qui ministri 
tanti operis fuerunt?? Pourquoy les privons nous et 
d’ame, et de vie, et de discours? y avons nous reco- 
gneu quelque stupidité immobile et insensible, nous 
qui n’avons aulcun commerce avecques eulx, que 
d’obeissance? Dirons nous que nous n’avons veu, 
en nulle aultre creature qu’en ’homme, l’usage d’une 
ame raisonnable? Eh quoy! avons nous veu quelque 
chose semblable au soleil? laisse il d’estre, parce que 
nous n’avons rien veu de semblable? et ses mouve- 
ments, d’estre, parce qu’il n’en est point de pareils? 
Si ce que nous n’avons pas veu n’est pas, nostre 
science est merveilleusement raccourcie : Que sunt 
tante animi angustie*! Sont ce pas des songes de 
Vhumaine vanité, de faire de la lune une terre celeste? 
y songer des montaignes, des vallees, comme Anaxa- 
goras? y planter des habitations et demeures humaines, 
et y dresser des colonies pour nostre commodité, 
comme faict Platon et Plutarque? et de nostre terre, 
en faire un astre esclairant et lumineux? IJnéer cetera 


1. L’un, furieux d’amour, brave une mer orageuse pour causer 
la ruine de Troie, sa patrie. L’autre est destiné, par le sort, A com- 
poser des lois. Ici, les fils assassinent leurs péres; 1a, les péres égor- 
gent leurs fils, et les fréres arment contre leurs fréres des mains 
sacriléges. N’accusons point les hommes de ces crimes : le destin 
les entraine, et les force A se déchirer, A se punir de leurs propres 
mains..... Et si je parle ainsi du destin, c’est que le destin l’a 
yvoulu. Manittius, IV, 79, 118. 


2. Quels instruments, quels leviers, quelles machines, quels 
ouvriers ont élevé un si vaste édifice? Cictron, de Natl. deor., I, 8. 


3. Ah! que les bornes de notre esprit sont étroites ! Cickron, de 
Nat. deor., I, 31, 

mortalitatis incommoda, et hoc est, caligo mentium; 
nec tantum necessitas errandi, sed errorum amor. 
Corruptibile corpus aggravat animam, et deprimit ter- 
rena inhabitatio sensum multa cogitantem 2. 

La presumption est nostre maladie naturelle et 
originelle. La plus calamiteuse et fragile de toutes 
les creatures, c’est homme, et quand et quand la 
plus orgueilleuse : elle se sent et se veoid logee icy 
parmy ia bourbe et le fient du monde, attachee et 
clouée a la pire, plus morte et croupie partie de l’uni- 
vers, au dernier estage du logis et le plus esloingné 
de la voulte celeste, avecques les animaulx de la pire 
condition des trois; et se va plantant, par. imagina- 
tion, au dessus du cercle de la lune, et ramenant le 
ciel soubs ses pieds. C’est par la vanité de cette mesme 
imagination, qu’il s’eguale 4 Dieu, qu’il s’attribue les 
conditions divines, qu’il se trie soy mesme, et separe 
de la presse des aultres creatures, taille les parts aux 
animaulx ses confreres et compaignons, et leur dis- 
tribue telle portion de facultez et de forces que bon 
luy semble. Comment cognoist il, par l’effort de son 
intelligence, les bransles internes et secrets des ani- 
maulx? par quelle comparaison d’eulx 4 nous conclud 
il la bestise qu’il leur attribue? Quand je me joue a 
ma chatte, qui scait si elle passe son temps de moy, 
plus que je ne fois d’elle? nous nous entretenons de 
singeries reciproques : si j’ay mon heure de com- 
mencer ou de refuser, aussi a elle la sienne. Platon, 
en sa peincture de l’aage doré soubs Saturne, compte, 
entre les principaulx advantages de Vhomme de lors, 
la communication qu’il avoit avecques les bestes, 
desquelles s’enquerant et s’instruisant, il scavoit les 
vrayes qualitez et differences de chascune d’icelles; 
par owt il acqueroit une tresparfaicte intelligence et 


' 

1. Entre autres maux attachés 4 la nature humaine, est cet 

aveuglement de |’Ame qui force l’homme 4a errer, et qui lui fait 
encore chérir ses erreurs. SENEQUE, de Ira, II, 9. 

2. Le corps, sujet 4 la corruption, appesantit l’Ame de l’homme, 

et cette enveloppe grossiére abaisse sa pensée et l’attache a la terre, 

Livre de la Sagesse, IX, 15; cité par saint Augustin, de Civit. Dei, 


XII, 15. 

prudence, et en conduisoit de bien loing plus heureu- 
sement sa vie, que nous ne scaurions faire : nous fault 
il meilleure preuve A juger l’impudence humaine sur 
le faict des bestes? Ce grand aucteur a opiné qu’en la 
plus part de la forme corporelle que nature leur a 
donné, elle a regardé seulement l’usage des prognos- 
tications qu’on en tiroit en son temps. Ce default, 
qui empesche la communication d’entre elles et nous, 
pourquoy n’est il aussi bien A nous, qu’a elles? c’est 
a deviner A qui est la faulte de ne nous entendre point; 
car nous ne les entendons non plus qu’elles nous ; par 
cette mesme raison, elles nous peuvent estimer bestes, 
comme nous les en estimons. Ce n’est pas grand’mer- 
veille si nous ne les entendons pas : aussi ne faisons 
nous les Basques et les Troglodytes. Toutesfois aul- 
cuns se sont vantez de les entendre, comme Apollo- 
nius tyaneus, Melampus, Tiresias, Thales, et aultres. 
Et puis qu’il est ainsi, comme disent les cosmographes, 
qu’il y a des nations qui receoivent un chien pour leur 
roy, il fault bien qu’ils donnent certaine interpreta- 
tion a sa voix et mouvements. 1 nous fault remar- 
quer la parité qui est entre nous : nous avons quelque 
moyenne intelligence de leurs sens; aussi ont les 
bestes des nostres, environ 4 mesme mesure : elles 
nous flattent, nous menacent, et nous requierent; et 
‘nous, elles. Au demourant, nous descouvrons bien 
evidemment qu’entre elles il y a une pleine et entiere 
communication, et qu’elles s’entr’entendent, non seu- 


lement celles de mesme espece, mais aussi d’especes 
diverses : 


Et mute pecudes, et denique secla ferarum 
Dissimiles suerunt voces variasque ciere, 
Quum metus aut dolor est, aut quum jam gaudia gliscunt?, 


En certain abbayer du chien, le cheval cognoist qu’il 
y a de la cholere; de certaine aultre sienne voix, il 
ne s’effroye point. Aux bestes mesme qui n’ont pas 


1. Les animaux domestiques et les bétes féroces font entendre 
des sons différents, selon que la crainte, la douleur ou la joie agis- 
sent en eux. LucriEcE, V, 1058. 

de voix, par la societé d’offices que nous veoyons 
entre elles, nous e«argumentons ayseement quelque 
aultre moyen de communication; leurs mouvements 
discourent et traictent : 


Non alia longe ratione, atque ipsa videtur 
Protrahere ad gestum pueros infantia lingue'‘. 


Pourquoy non? tout aussi bien que nos muets dis- 
putent, argumentent et content des histoires, par 
signes : j’en ay veu de si souples et formez A cela, qu’a 
la verité il ne leur manquoit rien 4 la perfection de se 
scavoir faire entendre. Les amoureux se courroucent, 
se reconcilient, se prient, se remercient, s’assignent, 
et disent enfin toutes choses, des yeulx : 


E ’1 silenzio ancor suole 
Aver prieghi e parole ?. 


Quoy des mains? nous requerons, nous promettons, 
appellons, congedions, menaceons, prions, supplions, 
nions, refusons, interrogeons, admirons, nombrons, 
confessons, repentons, craignons, vergoignons, doub- 
tons, instruisons, commandons, incitons, encoura- 
geons, jurons, tesmoignons, accusons, condemnons, 
absolvons, injurions, mesprisons, desfions, despitons, 
flattons, applaudissons, benissons, humilions, moc- 
quons, reconcilions, recommandons, exaltons, fes- 
toyons, resjouissons, complaignons, attristons, des- 
confortons, desesperons, estonnons, escrions, taisons, 
et quoy non? d’une variation et multiplication, a 
Yenvy de Ja langue. De la teste, nous convions, ren- 
voyons, advouons, desadvouons, desmentons, bien- 
veignons, honnorons, venerons, desdaignons, deman- 
dons, esconduisons, esgayons, lamentons, caressons, 
tansons, soubmettons, bravons, enhortons, mena- 
ceons, asseurons, enquerons. Quoy des sourcils? quoy 


— 


1. Ainsi, l’impuissance de se faire entendre par des bégaiements 
force les enfants a recourir aux gestes. LucRECE, V, 1029. 

2. Le silence méme a son langage; il sait prier, il sait se faire 
entendre. Aminta del Tasso, atto II, nel choro, v, 34, 

des espaules? Il n’est mouvement qui ne parle, et 
un langage intelligible sans discipline, et un langage 
public; qui faict, veoyant la varieté et usage distingué 
des aultres, que cettuy cy doibt plutost estre jugé le 
propre de l’humaine nature. Je laisse a part ce que 
particulierement la necessité en apprend soubdain a 
ceulx qui en ont besoing; et les alphabets des doigts, 
et grammaires en gestes; et les sciences qui ne s’exer- 
cent et ne s’expriment que par iceulx; et les nations 
que Pline dict n’avoir point d’aultre langue. Un 
ambassadeur de la ville d’Abdere, aprez avoir lon- 
guement parlé au roy Agis de Sparte, luy demanda : 
« Eh bien, sire, quelle response veulx tu que je rap- 
porte 4 nos citoyens? » « Que je t’ay laissé dire tout 
ce que tu as voulu, et tant que tu as voulu, sans 
jamais dire un mot. » Voila pas un taire parlier, et bien 
intelligible? 

Au reste, quelle sorte de nostre suffisance ne reco- 
gnoissons nous aux operations des animaulx? Est il 
police reglee avecques plus d’ordre, diversifiee 4 plus 
de charges et d’offices, et plus constamment entre- 
tenue que celle des mouches a miel? cette disposition 
d’actions et de vacations si ordonnee, la pouvons nous 
imaginer se conduire sans discours et sans prudence? 


His quidam signis atque hec exempla sequuti, 
Esse apibus partem divine mentis, et haustus 
fEthereos, dixere 


Les arondelles, que nous veoyons au retour du prin- 
temps fureter touts les coins de nos maisons, cherchent 
elles sans jugement, et choisissent elles sans discretion, 
de mille places, celle qui leur est la plus commode & se 
loger? Et en cette belle et admirable contexture de 
leurs bastiments, les oyseaux peuvent ils se servir 
plutost d’une figure quarree, que de la ronde, d’un 
angle obtus, que d’un angle droit, sans en scavoir les 


1. Frappés de ces merveilles, des sages ont pensé qu’il y avoit 
dans les abeilles une parcelle de la divine intelligence. Virci_E 
Géorg., IV, 219. 3 

conditions et les effects? prennent ils tantost de l’eau, 
tantost de l’argille; sans juger que la dureté s’amollit 
en ’humectant? planchent ils de mousse leur palais, 
ou de duvet, sans prevoir que les membres tendres 
de leurs petits y seront plus mollement et plus 4 l’ayse? 
se couvrent ils du vent pluvieux, et plantent leur loge 
a lorient, sans cognoistre les conditions differentes de 
ces vents, et considerer que l’un leur est plus salutaire 
que l’aultre? Pourquoy espessit l’araignee sa toile en un 
endroict, et relasche en un aultre, se sert A cette heure 
de cette sorte de nceud, tantost de celle 1a, si elle n’a 
et deliberation, et pensement, et conclusion? Nous 
recognoissons assez, en la pluspart de leurs ouvrages, 
combien les animaulx ont d’excellence au dessus de 
nous, et combien nostre art est foible a les imiter : 
nous veoyons toutesfois aux nostres, plus grossiers, 
les facultez que nous y employons, et que nostre ame 
s’y sert de toutes ses forces; pourquoy n’en estimons 
nous autant d’eulx? pourquoy attribuons nous 4a je 
ne scais quelle inclination naturelle et servile les 
ouvrages qui surpassent tout ce que nous pouvons 
par nature et par art? En quoy, sans y penser, nous 
leur donnons un tresgrand advantage sur nous, de 
faire que nature, par une doulceur maternelle, les 
accompaigne et guide, comme par la main, a toutes 
les actions et commoditez de leur vie; et qu’Aa nous 
elle nous abandonne au hazard et a la fortune, et a 
quester, par art, les choses necessaires a nostre con- 
servation; et nous refuse quand et quand les moyens 
de pouvoir arriver, par aulcune institution et con- 
tention d’esprit, a la suffisance naturelle des bestes : 
de maniere que leur stupidité brutale surpasse en 
toutes commoditez tout ce que peult nostre divine 
intelligence. Vrayement, 4 ce compte, nous aurions 
bien raison de lVappeller une tresinjuste marastre : 
mais il n’en est rien; nostre police n’est pas si difforme 
et desreglee. 

Nature a embrassé universellement toutes ses crea- 
tures; et n’en est aulcune qu’elle n’ayt bien pleinement 
fournie de touts moyens necessaires 4 la conservation 
de son estre : car ces plainctes vulgaires que j’ois faire 

aux hommes (comme la licence de leurs opinions les 
esleve tantost au dessus des nues, et puis les ravalle 
aux antipodes), Que nous sommes le seul animal aban- 
donné, nud sur la terre nue, lié, garotté, n’ayant de 
quoy s’armer et couvrir que la despouille d’aultruy; 
1a ot toutes les aultres creatures nature les a revestues 
de coquilles, de gousses, d’escorce, de poil, de laine, de 
poinctes, de cuir, de bourre, de plume, d’escaille, de 
toison et de soye, selon le besoing de leur estre : les a 
armees de griffes, de dents, de cornes, pour assaillir 
et pour deffendre, et les a elle mesme instruictes a ce 
qui leur est propre, a nager, a courir, a voler, 4 chanter; 
14 ott Vhomme ne scait ny cheminer, ny parler, ny 
manger, ny rien que pleurer sans apprentissage : 


Tum porro puer, ut sevis projectus ab undis 
Navita, nudus humi jacet, infans, iIndigus omni 
Vitali auxilio, quum primum in luminis oras 
Nixibus ex alvo matris natura profudit, 
Vagituque locum lugubri complet; ut equum est, 
Cui tantum in vita restet transire malorum. 

At varie crescunt pecudes, armenta, ferzeque, 
Nec crepitacula eis opus est, nec cuiquam adhibenda est 
Alme nutricis blanda atque infracta loquela; 
Nec varias queerunt vestes pro tempore cceli; 
Denique non armis opus est, non mcenibus altis, 
Queis sua tutentur, quando omnibus omnia large 
Tellus ipsa parit, naturaque dedala rerum? : 


ces plainctes 1a sont faulses; il y a en la police du monde 
une egualité plus grande, et une relation plus uniforme. 


1. Semblable au nautonier qu’une affreuse tempéte a jeté sur le 
rivage, l’enfant est étendu A terre, nu, sans parole, dénué de tous 
les secours de la vie, dés le moment que la nature ]’a arraché avee 
effort du sein maternel pour lui faire voir la lumiére. Il remplit 
de ses cris plaintifs le lieu de sa naissance : et n’a-t-il pas raison 
de pleurer, l’infortuné a qui il reste tant de maux A souffrir? Au 
contraire, les animaux domestiques et les bétes féroces croissent 
sans peine; ils n’ont besoin ni du hochet bruyant, ni du langage 
enfantin d’une nourrice caressante; la différence des saisons ne les 
force pas a changer de vétements; il ne leur faut ni armes pour 
défendre leurs biens, ni forteresse pour les mettre A couvert, puisque 
de son sein fécond la nature leur prodigue ses inépuisables bien- 
faits. LucrREcR, V, 223, 

Nostre peau est pourveue, aussi suffisamment que la 
Jeur, de fermeté contre les injures du temps : tesmoing 
plusieurs nations qui n’ont encores gousté aulcun 
usage de vestements; nos anciens Gaulois n’estoient 
gueres vestus; ne sont pas les Irlandois, nos voisins, 
sous un ciel si froid : mais nous le jugeons mieulx par 
nous mesmes; car touts les endroicts de la personne 
quwil nous plaist descouvrir au vent et a lair, se 
treuvent propres 4 le souffrir, le visage, les pieds, les 
mains, les jambes, les espaules, la teste, selon que 
Pusage nous y convie: car s’il y a partie en nous foible, 
et qui semble debvoir craindre la froidure, ce debyroit 
estre Yestomach, ot se faict la digestion; nos peres 
le portoient descouvert; et nos dames, ainsi molles et 
delicates qu’elles sont, elles s’en vont tantost entr’ou- 
vertes jusques au nombril. Les liaisons et emmaillotte- 
ments des enfants ne sont non plus necessaires; et les 
meres Jacedemoniennes eslevoient les leurs en toute 
liberté de mouvements de membres, sans les attacher 
ne plier. Nostre pleurer est commun a la pluspart des 
aultres animaulx, et n’en est gueres qu’on ne veoye se 
plaindre et gemir longtemps aprez leur naissance; 
d’autant que c’est une contenance bien sortable a la 
foiblesse en quoy ils se sentent. Quant 4 V’usage du 
manger, iJ est, en nous comme en eulx, naturel et sans 
instruction : 


Sentit enim vim quisque suam quam possit abuti‘; 


qui faict doubte qu’un enfant, arrivé a la force de se 
nourrir, ne sceust quester sa nourriture? et la terre en 
produict et luy en offre assez pour sa necessité, sans 
aultre culture et artifice; et si non en tout temps, 
aussi ne faict elle pas aux bestes, tesmoing les provi- 
sions que nous veoyons faire aux fourmis, et aultres, 
pour les saisons steriles de l’annee. Ces nations que 
nous venons de descouvrir, si abondamment fournies 
de viande et de bruvage naturel, sans soing et sans 


1, Car chaque animal sent sa force et ses besoins. 
LucrEcE, V, 1830. 

facon, nous viennent d’apprendre que le pain n’est pas 
nostre seule nourriture, et que, sans labourage, nostre 
mere nature nous avoit munis 4 planté de tout ce qu’il 
nous falloit; voire, comme il est vraysemblable, plus 
plainement et plus richement qu’elle ne faict a present 
_ que nous y avons meslé nostre artifice; 


Et tellus nitidas fruges, vinetaque leta 

Sponte sua primum mortalibus ipsa creavit; 
Ipsa dedit dulces foetus, et patula leta; 

Que nunc vix nostro grandescunt aucta labore, 
Conterimusque boves, et vires agricolarum? : 


le debordement et desreglement de nostre appetit 
devanceant toutes les inventions que nous cherchons 
de l’assouvir. 

Quant aux armes, nous en avons plus de naturelles 
que la pluspart des aultres animaulx, plus de divers 
mouvements de membres, et en tirons plus de service 
naturellement, et sans lecon; ceulx qui sont duicts a 
combattre nuds, on les veoid se jecter aux hazards, 
pareils aux nostres : si quelques bestes nous surpassent 
en cet advantage, nous en surpassons plusieurs aultres. 
Et Vindustrie de fortifier le corps, et le couvrir par 
moyens acquis, nous l’avons par un instinct et pre- 
cepte naturel : qu’il soit ainsi, elephant aiguise et 
esmoult ses dents, desquelles il se sert 4 la guerre (car 
il en a de particulieres pour cet usage, lesquelles il 
espargne, et ne les employe aulcunement 4a ses aultres 
services); quand les taureaux vont au combat, ils 
respandent et jectent la poussiere 4 l’entour d’eulx; 
les sangliers affinent leurs deffenses; et l’ichneumon, 
quand il doibt. venir aux prinses avecques le croco- 
dile, munit son corps, ’enduict et le crouste tout A 
Yentour de limon bien serré et bien paistri, comme 
d’une cuirasse : pourquoy ne dirons nous qu’il est aussi 
naturel de nous armer de bois et de fer? 


1. La terre produisit d’elle-méme, et offrit d’abord aux mortels 
les humides paturages, les moissons jaunissantes et les riants 
vignobles. A peine accorde-t-elle aujourd’hui les trésors de son 
sein 4 nos longues fatigues; et nous épuisons les forces des labou- 
reurs et des taureaux. Lucricek, II, 1157. 

Quant au parler, il est certain que, s’il n’est pas 
naturel, il n’est pas necessaire. Toutesfois, je crois 
qu’un enfant qu’on auroit nourri en pleine’ solitude, 
esloingné de tout commerce (qui seroit un essay 
malaysé a faire), auroit quelque espece de parole pour 
exprimer ses conceptions : et n’est pas croyable que 
nature nous ayt refusé ce moyen qu’elle a donné a 
plusieurs aultres animaulx; car qu’est ce aultre chose 
que parler, cette faculté que nous leur veoyons de se 
plaindre, de se resjouir, de s’entr’appeller au secours, 
se convier a amour, comme ils font par l’usage de leur 
voix? Comment ne parleroient elles entr’elles? elles 
parlent bien a nous, et nous a elles : en combien de 
sortes parlons nous a nos chiens? et ils nous respon- 
dent : d’aultre langage, d’aultres appellations, devisons 
nous avecques eulx qu’avecques les oyseaux, avecques 
les pourceaux, les boeufs, les chevaulx; et changeons 
didiome, selon l’espece. 


Cosi per entro loro schiera bruna 
S’ ammusa I!’ una con I’ altra formica, 
Forse a spiar lor via e lor fortuna’. 


Ii me semble que Lactance attribue aux bestes, non 
le parler seulement, mais le rire encores. Et la diffe- 
rence de langage qui se veoid entre nous, selon la 
difference des contrees, elle se treuve aussi aux ani- 
-maulx de mesme espece : Aristote allegue 4 ce propos 
le chant divers des perdrix, selon la situation des 


lieux : 
Varieque volucres..... 
Longe alias alio jaciunt in tempore voces..... 
Et partim mutant cum tempestatibus una 
Raucisonos cantus 2. 


Mais cela est 4 scavoir, quel langage parleroit cet 


1. Ainsi, dans le noir essaim des fourmis, on en voit qui semblent 
s’aborder et se parler entre elles, peut-étre pour épier les desseins 
et la fortune l’une de I’autre. DANTE, nel Purg., c. X XVI, v. 34. 

2. Les oiseaux changent de voix, selon les différents temps... Il 
en est A qui une saison nouvelle inspire un nouveau ramage, Lucrice, 
V, 1077, 1080, 1082, 1083. : 

enfant : et ce qui s’en dict par divination n’a pas 
beaucoup d’apparence. Si on m/allegue, contre cette 
opinion, que les sourds naturels ne parlent point : je 
responds que ce n’est pas seulement pour n’avoir peu 
recevoir l’instruction de la parole par les aureilles, 
mais plutost pource que le sens de louie, duquel ils 
sont privez, se rapporte a celuy de parler, et se tiennent 
ensemble d’une cousture naturelle; en fagon que ce 
que nous parlons, il fault que nous le parlions premiere- 
ment a nous, et que nous le facions sonner au dedans 
Anos aureilles, avant que de l’envoyer aux estrangieres. 

J’ai dict tout cecy pour maintenir cette ressemblance 
quwil y a aux choses humaines, et pour nous ramener et 
joindre a la presse : nous ne sommes ny au dessus ny 
au dessoubs du reste. Tout ce qui est soubs le ciel, 
dict le sage, court une loy et fortune pareille : 


Indupedita suis fatalibus omnia vinclis? : 


Il y a quelque difference, il y a des ordres et des degrez; 
mais c’est soubs le visage d’une mesme nature : 


XkCSceses queeque suo ritu procedit; et omnes 
Foedere nature certo discrimina servant ?, 


Il fault GuGenilis VYhomme, et le renger dans les 
barrieres de cette police. Le miserable n’a garde d’en- 
jamber par effect au dela : il est entravé et engagé, il 
est assubjecty de pareille obligation que les aultres 
creatures de son ordre, et d’une condition fort moyenne 
sans aulcune prerogative, preexcellence, vraye et essen- 
tielle; celle qu’il se donne, par opinion et par fantasie, 
n’a ny corps ny goust. Et s’il est ainsi, que luy seul 
de tous les animaulx ayt cette liberté de l’imagination, 
et ce desreglement de pensees, luy representant ce qui 
est, ce qui n’est pas, et ce qu’il veult, le fauls et le 
veritable; c’est un advantage qui luy est bien cher 


1. Tout est enchainé par les liens de la destinée. LucriEcE, V, 874. 

2. Tous les étres ont leur caractére propre; tous gardent les 
differences que les lois de la nature ont établies entre eux. Lucritce, 
V, 921. 

vendu, et duquel il a bien peu 4 se glorifier : car de la 
naist la source principale des maulx qui le pressent, 
peché, maladie, irresolution, trouble, desespoir. Je dis 
donc, pour revenir 4 mon propos, qu’il n’y a point 
d’apparence d’estimer que les bestes facent par incli- 
nation naturelle et forcee les mesmes choses que nous 
faisons par nostre chois et industrie : nous debvons 
conclure de pareils effects, pareilles facultez; et de plus 
riches effects, des facultez plus riches; et confesser, 
par consequent, que ce mesme discours, cette mesme 
voye, que nous tenons a ouvrer, aussi la tiennent les 
animaulx, ou quelque aultre meilleure. Pourquoy 
imaginons nous en eulx cette contraincte naturelle, 
nous qui n’en esprouvons aulcun pareil effect? joinct 
qu’il est plus honnorable d’estre acheminé et obligé 
a regleement agir par naturelle et inevitable condition, 
et plus approchant de la Divinité, que d’agir reglee- 
ment par liberté temeraire et fortuite; et plus seur 
de laisser A nature, qu’a nous, les resnes de nostre con- 
duicte. La vanité de nostre presumption faict que 
nous aymons mieulx debvoir a nos forces, qu’a sa 
liberalité, nostre suffisance; et enrichissons les aultres 
animaulx des biens naturels, et les leur renonceons, 
pour nous honnorer et ennoblir des biens acquis : par 
une humeur bien simple, ce me semble; car je priserois 
bien autant des graces toutes miennes et naifves, que 
celles que j’aurois esté mendier et quester de l’appren- 
tissage : il n’est pas en nostre puissance d’acquerir 
une plus belle recommandation, que d’estre favorisé 
de Dieu et de nature. 

Par ainsi, le regnard, de quoy se servent les habi- 
tants de la Thrace, quand ils veulent entreprendre 
de passer par-dessus la glace de quelque riviere gelee, 
et le laschent devant eulx pour cet effect; quand nous 
le verrions au bord de l’eau approcher son aureille 
bien prez de la glace, pour sentir s’il orra, d’une 
longue ou d’une voisine distance, bruire Veau, cou- 
rant au dessoubs, et, selon qu’il treuve par la qwil ya 
plus ou moins d’espesseur en la glace, se reculer, ou 
s’advancer, n’aurions nous pas raison de juger qu’il 
luy passe par la teste ce mesme discours qu’il feroit 

en la nostre, et que c’est une ratiocination et conse- 
quence tiree du sens naturel : « Ce qui faict bruict se 
remue; ce qui se remue, n’est pas gelé; ce qui n’est pas 
gelé, est liquide; et ce qui est liquide, plie soubs le 
faix? » car d’attribuer cela seulement 4 une vivacité 
du sens de l’ouie, sans discours et sans consequence, 
c’est une chimere, et ne peult entrer en nostre imagi- 
nation. De mesme fault il estimer de tant de sortes de 
ruses et d’inventions, de quoy les bestes se couvrent 
des entreprinses que nous faisons sur elles. 

Et si nous voulons prendre quelque advantage de 
cela mesme, qu’il est en nous de les saisir, de nous en 
servir, et d’en user a nostre volonté; ce n’est que ce 
mesme advantage que nous avons les uns sur les 
aultres : nous avons a cette condition nos esclaves; 
et les Climacides estoient ce pas des femmes, en 
Syrie, qui servoient, couchees A quatre pattes, de 
marchepied et d’eschelle aux dames a monter en 
coche? et la pluspart des personnages libres aban- 
donnent, pour bien legieres commoditez, leur vie et 
leur estre 4 la puissance d’aultruy : les femmes et 
concubines des Thraces plaident a qui sera choisie 
pour estre tuee au tumbeau de son mary : les tyrans 
ont ils jamais failli de trouver assez d’hommes vouez 
a leur devotion, aulcun d’eulx adjoustants davantage 
cette necessité de les accompaigner 4 la mort comme 
en la vie? des armees entieres se sont ainsin obligees 
a leurs capitaines : la formule du serment, en cette 
rude eschole des’escrimeurs a oultrance, portoit ces 
promesses : « Nous jurons de nous laisser enchaisner, 
brusler, battre, et tuer de glaive, et souffrir tout ce que 
les gladiateurs legitimes souffrent de leur maistre; » 


engageant tresreligieusement et le corps et ame a 
son service : 


Ure meum, si vis, flamma, caput, et pete ferro 
Corpus, et intorto verbere terga seca? : 


1. Brdle-moi, j’y consens, brdle-moi la téte, perce-moi le corps 


Oy, glaive, et déchire-moi le dos A coups de fouet. TrBuLLE, I, 
’ . 


193 LIVRE Il, CHAPITRE XII 


c’estoit une obligation veritable; et si, il s’en trouvoit 
dix mille, telle annee, qui y entroient et s’y perdoient. 
Quand les Scythes enterroient leur roi, ils estrangloient 
sur son corps la plus favorie de ses concubines, son 
eschanson, escuyer d’escurie, chambellan, huissier de 
chambre, et cuisinier; et, en son anniversaire, ils 
tuoient cinquante chevaulx, montez de cinquante 
pages, qu’ils avoient empalez par l’espine du dos 
jusques au gozier, et les laissoient ainsi plantez en 
parade autour de la tumbe. Les hommes qui nous 
servent le font A meilleur marché, et pour un traicte- 
ment moins curieux et moins favorable, que celuy 
que nous faisons aux oyseaux, aux chevaulx et aux 
chiens. A quel soulcy ne nous desmettons nous pour 
leur commodité? il ne me semble point que les plus 
abjects serviteurs facent volontiers pour leurs maistres 
ce gue les princes s’honnorent de faire pour ces bestes. 
Diogenes veoyant ses parents en peine de le racheter 
de servitude : « Ils sont fols, disoit il; c’est celuy qui 
me traicte et nourrit, qui me sert : » et ceulx qui entre- 
tiennent les bestes, se doibvent dire plutost les servir, 
qu’en estre servis. Et si elles ont cela de plus genereux, 
que jamais lion ne s’asservit a un aultre lion, ny un 
cheval 4 un aultre cheval, par faulte de coeur. Comme 
nous allons a la chasse des bestes, ainsi vont les tigres 
et les lions a la chasse des hommes; et ont un pareil 
exercice les unes sur les aultres, les chiens sur les 
lievres, les brochets sur les tenches, les arondelles sur 
les cigales, les esperviers sur les merles et sur les 


allouettes : 
Serpente ciconia pullos 


Nutrit, et inventa per devia rura lacerta... 
Et leporem aut capream famule Jovis et generose 


In saltu veneantur aves?. 


» 


Nous partons le fruict de nostre chasse avecques nos 
chiens et oyseaux, comme la peine et lVindustrie : et 
au dessus d’Amphipolis, en Thrace, les chasseurs, et 


1. La cigogne nourrit ses petits de serpents et de lézards qu’elle 
trouve loin des routes frayées...; l’aigle, ministre de Jupiter, chasse 
dans les foréts le liévre et le chevreuil. JUVENAL, XIV, 74, 81. 

les faulcons sauvages, partent justement le butin par 
moitié; comme, le long des Palus Meotides, si le pes- 
cheur ne laisse aux loups, de bonne foy, une part 
eguale de sa prinse, ils vont incontinent deschirer ses 
rets. Et comme nous avons une chasse qui se conduict 
plus par subtilité que par force, comme celle des col- 
liers, de nos lignes, et de ’hamesson, il s’en veoid aussi 
de pareilles entre les bestes : Aristote dict que la seche 
jecte de son col un boyau long comme une ligne, qu’elle 
estend au loing en le laschant, et le retire 4 soy quand 
elle veult : 4 mesure qu’elle apperceoit quelque petit 
poisson s’approcher, elle luy laisse mordre le bout de 
ce boyau, estant cachee dans le sable ou dans la vase, 
et, petit a petit, le retire jusques a ce que ce petit 
poisson soit si prez d’elle, que d’un sault elle puisse 
Vattraper. 

Quant a la force, il n’est animal au monde en butte 
de tant d’offenses, que l’homme : il ne nous fault point 
une baleine, un elephant et un crocodile, ny tels 
aultres animaulx, desquels un seul est capable de 
desfaire un grand nombre d’hommes; les pouils sont 
suffisants pour faire vacquer la dictature de Sylla!; 
c’est le desjeuner d’un petit ver, que le cceur et la vie 
d’un grand et triumphant empereur. 

Pourquoy disons nous que c’est a l’homme science 
et cognoissance, bastie par art et par discours, de 
discerner les choses utiles a son vivre, et au secours de 
ses maladies, de celles qui ne le sont pas; de cognoistre 
la force de la rubarbe et du polypode : et, quand nous 
veoyons les chevres de Candie, si elles ont receu un 
coup de traict, aller, entre un million d’herbes, choisir 
le dictame pour leur guarison; et la tortue, quand elle 
a mangé de la vipere, chercher incontinent de l’ori- 
ganum pour se purger; le dragon, fourbir et esclairer 
ses yeulx avecques du fenoil; les cigoignes, se donner 
elles mesmes des clysteres A tout de l’eau de marine; 
les elephants, arracher non seulement de leurs corps, 
et de leurs compaignons, mais des corps aussi de leurs 


1. Allusion a la maladie pédiculaire dont Sylla mourut a lage 
de soixante ans. 

maistres (tesmoing celuy du roy Porus, qu’Alexandre 
desfeit), les javelots et les dards qu’on leur a jectez 
au combat, et les arracher si dextrement que nous ne 
le scaurions faire avecques si peu de douleur; pourquoy 
ne disons nous de mesme que c’est science et prudence? 
Car d’alleguer, pour les deprimer, que c’est par la seule 
instruction et maistrise de nature qu’elles le scavent, 
ce n’est pas leur oster le tiltre de science et de prudence, 
c’est la leur attribuer a plus forte raison qu’a nous, 
pour lV’honneur d’une si certaine maistresse d’eschole. 
Chrysippus, bien qu’en toutes aultres choses autant 
desdaigneux juge de la condition des animaulx que 
nul aultre philosophe, considerant les mouvements du 
chien qui, se rencontrant en un carrefour a trois che- 
mins, ou a la queste de son maistre qu’il a esgaré, ou 
a la poursuitte de quelque proye qui fuyt devant luy, 
va essayant un chemin aprez l’aultre; et, aprés s’estre 
asseuré des deux, et n’y avoir trouvé la trace de ce 
qu’il cherche, s’eslance dans le troisiesme sans mar- 
chander; il est contrainct de confesser qu’en ce chien 
1a un tel discours se passe : « J’ay suyvi jusques a ce 
carrefour mon maistre a la trace; il fault necessaire- 
ment qu’il passe par l’un de ces trois chemins : ce n’est 
ny par cettuy cy, ny par celuy 14: il fault doncques 
infailliblement qu’il passe par cet aultre : » et que, 
s’asseurant par cette conclusion et discours, il ne se sert 
plus de son sentiment au troisiesme chemin, ny ne le 
sonde plus, ains s’y laisse emporter par la force de la 
raison. Ce traict, purement dialecticien, et cet usage 
de propositions divisees et conjoinctes, et de la suffi- 
sante enumeration des parties, vault il pas autant que 
le chien le sache de soy, que de Trapezonce1? 

Si ne sont pas les bestes incapables d’estre encores 
instruictes a nostre mode : les merles, les corbeaux, 
les pies, les perroquets, nous leur apprenous a parler; 


1. Georgius Trapezuntius, que nous appelons George de Trébi- 
zonde, un de ces savants grecs qui, forcés de quitter l’Orient dans 
le quinziéme siécle, se réfugiérent en Occident, ou ils firent revivre 
les lettres. Eugéne IV lui confia la direction d’un des colléges de 


Rome. C. 

et cette facilité que nous recognoissons 4 nous fournir 
leur voix et haleine si souple et si maniable, pour la 
former et l’astreindre 4 certain nombre de lettres et 
de syllabes, tesmoigne qu’ils ont un discours au dedans 
qui les rend ainsi disciplinables et volontaires a 
apprendre. Chascun est saoul, ce crois je, de veoir tant 
de sortes de singeries que les basteleurs apprennent 
4 leurs chiens; les danses ot ils ne faillent une seule 
cadence du son qwils oyent; plusieurs divers mouve- 
ments et saults qu’ils leur font faire par le commande- 
ment de leur parole. Mais je remarque avecques plus 
d’admiration cet effect, qui est toutesfois assez vul- 
gaire, des chiens de quoy Se servent les aveugles, et aux 
champs et aux villes; je me suis prins garde comme ils 
s’arrestent a4 certaines portes, d’out ils ont accoustumé 
de tirer l’aulmosne; comme ils evitent le choc des 
coches et des charrettes, lors mesme que, pour leur 
regard, ils ont assez de place pour leur passage; j’en 
ay veu, le long d’un fossé de ville, laisser un sentier 
plain et uni, et en prendre un pire, pour esloingner son 
maistre du fossé : comment pouvoit on avoir faict con- 
cevoir a ce chien, que c’estoit sa charge de regarder 
seulement 4 la seureté de son maistre, et mespriser ses 
propres commoditez pour le servir? Et comment 
avoit il la cognoissance que tel chemin Juy estoit bien 
assez large, qui ne le seroit pas pour un aveugle? Tout 
cela se peult il comprendre sans ratiocination? 

Il ne fault pas oublier ce que Plutarque dict avoir 
veu a Rome d’un chien, avecques l’empereur Vespasian 
le pere, au theatre de Marcellus : ce chien servoit 4 un 
basteleur qui jouoit une fiction a plusieurs mines et a 
plusieurs personnages, et y avoit son roolle. Il falloit, 
entre aultres choses, qu’il contrefeist pour un temps le 
mort, pour avoir mangé de certaine drogue : aprez . 
avoir avalé le pain qu’on feignoit estre cette drogue, 
il commencea tantost a trembler et bransler, comme 
sil eust esté estourdi : finalement, s’estendant et se 
roidissant, comme mort, il se laissa tirer et traisner 
d’un lieu a aultre, ainsi que portoit le subject du jeu; 
et puis, quand il cogneut qu’il estoit temps, il com- 
mencea premierement a se remuer tout bellement, 

ainsi que s’il se feust revenu d’un profond sommeil, et, 
levant la teste, regarda ca et 1a, d’une facon qui eston- 
noit touts les assistants. 

Les beeufs qui servoient aux jardins royaux de 
Suse, pour les arrouser, et tourner certaines grandes 
roues a puiser de eau, ausquelles il y avoit des bac- 
quets attachez (comme il s’en veoid plusieurs en Lan- 
guedoc), on leur avoit ordonné d’en tirer par jour 
jusques a cent tours chascun, dont ils estoient si 
accoustumez a ce nombre, qu’il estoit impossible, par 
auicune force, de leur en faire tirer un tour davantage; 
et, ayant faict leur tasche, ils s’arrestoient tout court. 
Nous sommes en l’adolescence avant que nous sca- 
chions compter jusques 4 cent, et venons de descouvrir 
des nations qui n’ont aulcune cognoissance des nombres. 

Tl y a encores plus de discours a instruire aultruy , 
qu’a estre instruict : or, laissant 4 part ce que Demo- 
critus jugeoit, et prouvoit, que la pluspart des arts, 
les bestes nous les ont apprinses, comme l’araignee a 
tistre et A coudre, l’arondelle 4 bastir, le cygne et le 
rossignol la musique, et plusieurs animaulx, par leur 
imitation, a faire la medecine: Aristote tient que les 
rossignols instruisent leurs petits Aa chanter, et y 
employent du temps et du soing, d’ow il advient que 
ceulx que nous nourrissons en cage, qui n’ont point 
eu loisir d’aller 4 l’eschole soubs leurs parents, perdent 
beaucoup de la grace de leur chant : nous pouvons 
juger per la qu’il receoit de l’amendement par disci- 
pline et par estude; et, entre les libres mesme, il n’est 
pas un pareil, chascun en a prins selon sa capacité; et 
sur la jalousie de leur apprentissage, ils se debattent, a 
Venvy, d’une contention si courageuse, que, par fois, 
le vaincu y demeure mort, I’haleine luy faillant plutost 
que la voix. Les plus jeunes ruminent pensifs, et 
prennent 4 imiter certains couplets de chanson : le 
disciple escoute la legon de son precepteur, et en rend 
compte avecques grand soing; ils se taisent, l’un tan- 
tost, tantost Vaulure; on oyt corriger les faultes, et 
sent on aulcunes reprehensions du precepteur. J’ay 
veu, dict Arrianus, aultresfois un elephant ayant a chas- 
cune cuisse un cymbale pendu, et un autre attaché a 

sa trompe,au son desquels touts les aultres dansoient 
en rond, s’eslevants et s’inclinants 4 certaines cadences, 
selon que l’instrument les guidoit; et y avoit plaisir 
& ouir cette harmonie. Aux spectacles de Rome, il 
se veoyoit ordinairement des elephants dressez a se 
mouvoir, et danser, au son de la voix, des danses a 
plusieurs entrelasseures, coupeures, et diverses cadences 
tresdifficiles A apprendre. I] s’en est veu, qui en leur 
privé, rememoroijent leur lecon, et s’exercoient, par 
soing et par estude, pour n’estre tansez et battus de 
leurs maistres. 

Mais cett’ aultre histoire de la pie, de laquelle nous 
avons Plutarque mesme pour respondant, est estrange : 
Elle estoit en Ja boutique d’un barbier, 4 Rome, et 
faisoit merveilles de contrefaire avecques la voix tout 
ce qu’elle oyoit. Un jour, il adveint que certaines 
trompettes s’arresterent 4 sonner longtemps devant 
cette boutique. Depuis cela, et tout le lendemain, 
voyla cette pie pensifve, muette et melancholique; 
de quoy tout le monde estoit esmerveillé, et pensoit 
que le son des trompettes l’eust ainsin estourdie et 
estonnee, et qu’avecques l’ouie, la voix se feust quand 
et quand esteincte : mais on trouva enfin que c’estoit 
une estude profonde, et une retraicte en soy mesme, 
son esprit s’exercitant, et preparant sa voix a repre- 
senter le son de ces trompettes : de maniere que sa 
premiere voix ce feut celle la, d’exprimer parfaicte- 
ment leurs reprinses, leurs poses et leurs muances, 
ayant quitté, par ce nouvel apprentissage, et prins 
a desdaing, tout ce qu’elle scavoit dire auparavant. 

Je ne veulx pas obmettre d’alleguer aussi cet aultre 
exemple d’un chien que ce mesme Plutarque dict 
avoir veu (car, quant a l’ordre, je sens bien que je le 
trouble; mais je n’en observe non plus a renger ces 
exemples, qu’au reste de toute ma besongne), luy 
estant dans un navire : ce chien, estant en peine 
d’avoir Vhuile qui estoit dans le fond d’une cruche, 
ou il ne pouvoit arriver de la langue, pour l’estroicte 
emboucheure du vaisseau, alla querir des cailloux, et 
en meit dans cette cruche jusques a ce qu’il eust faict 
haulser Vhuile plus prez du bord, ot il la peust 

atteindre. Cela, qu’est ce, si ce n’est l’effect d’un 
esprit bien subtil? On dict que les corbeaux de Bar- 
barie en font de mesme, quand l’eau qu’ils veulent 
boire est trop basse. Cette action est aulcunement 
voisine de ce que recitoit des elephants un roy de 
leur nation, Juba, que quand, par la finesse de ceulx 
qui les chassent, lun d’entre eulx se treuve prins 
dans certaines fosses profondes qu’on leur prepare, 
et les recouvre lon de menues brossailles pour les 
tromper, ses compaignons y apportent en diligence 
force pierres et pieces de bois, a fin que cela Vayde 
as’en mettre hors. Mais cet animal rapporte, en tant 
d’aultres effects, 4 Vhumaine suffisance, que si je 
voulois suyvre par le menu ce que l’experience en a 
apprins, je gaignerois ayseement ce que je maintiens 
ordinairement, qu’il se treuve plus de difference de 
tel homme a tel homme, que de tel animal A tel 
homme. Le gouverneur d’un elephant, en une maison 
privee de Syrie, desroboit 4 touts les repas la moitié 
de la pension qu’on luy avoit ordonnee : un jour le 
maistre voulut luy mesme le panser, versa dans sa 
mangeoire la juste mesure d’orge qu’il luy avoit pres- 
cripte pour sa nourriture; l’elephant, regardant de 
mauvais oeil ce gouverneur, separa avecques la 
trompe et en meit a part la moitié, declarant par la 
le tort qu’on luy faisoit. Et un aultre, ayant un gou- 
verneur gui mesloit dans sa mangeaille des pierres 
pour en croistre la mesure, s’approcha du pot ou il 
faisoit cuire sa chair pour son disner, et le luy remplit 
de cendre. Cela, ce sont des effects particuliers : mais 
ce que tout le monde a veu, et que tout le monde 
scait, qu’en toutes les armees qui se conduisoient du 
pais du Levant, l’une des plus grandes forces con- 
sistoit aux elephants, desquels on tiroit des effects 
sans comparaison plus grands que nous ne faisons a 
present de nostre artillerie, qui tient a peu prez 
leur place en une battaille ordonnee (cela est aysé 
a juger a ceulx qui cognoissent les histoires an- 
ciennes) ; 
Siquidem Tyrio servire solebant 
Annibali, et nostris ducibus, regique Molosso, 

Horum majores, et dorso ferre cohortes, 
Partem aliquam belli, et euntem in prelia turrim? : 


il falloit bien qu’on se respondist 4 bon escient de la 
creance de ces bestes et de leur discours, leur aban- 
donnant la teste d’une battaille, 14 ot le moindre 
arrest qu’elles eussent sceu faire pour la grandeur et 
pesanteur de leur corps, le moindre effroy qui leur 
eust faict tourner la teste sur leurs gents, estoit 
suffisant pour tout perdre : et s’est veu peu d’exemples 
ou cela soit advenu qu’ils se rejectassent sur leurs 
troupes, au lieu que nous mesmes nous rejectons les 
uns sur les aultres, et nous rompons. On leur don- 
noit charge, non d’un mouvement simple, mais de 
plusieurs diverses parties, au combat; comme fai- 
soient aux chiens les Espaignols 4 la nouvelle con- 
queste des Indes, ausquels ils payoient solde et fai- 
soient partage au butin : et montroient ces animaulx 
autant d’addresse et de jugement A poursuyvre et 
arrester leur victoire, 4 charger ou a reculer, selon 
les occasions, a distinguer les amis des ennemis, 
comme ils faisoient d’ardeur et d’aspreté. 

Nous admirons et poisons mieulx les choses estran- 
gieres que les ordinaires; et, sans cela, je ne me feusse 
pas amusé a ce long registre; car, selon mon opinion, 
qui contreroollera de prez ce que nous veoyons ordi- 
nairement ez animaulx qui vivent parmy nous, il y 
a de quoy y trouver des effects autant admirables 
que ceulx qu’on va recueillant ez pais et siecles estran- 
giers. C’est une mesme nature qui roule son cours : 
qui en auroit suffisamment jugé le present estat, en 
pourroit seurement conclure et tout Vadvenir et tout 
le passé. J’ay veu aultresfois parmy nous des hommes 
amenez par mer de loingtain pais, desquels parce que 
nous n’entendions aulcunement le language, et que 
leur fagon, au demourant, et leur contenance, et leurs 
vestements, estoient du tout esloingnez des nostres, 


1. Les ancétres de nos éléphants combattoient dans les armées 
d’Annibal, du roi d’Epire et des généraux de Rome; ils portoient 
sur leur dos des cohortes entiéres, et des tours que !’on voyoit 
s’avancer au milieu des batailles. JuvENAL, XII, 107. 


201 LIVRE 11, CHAPITRE XII 


qui de nous ne les estimoit et sauvages et brutes? 
qui n’attribuoit A stupidité et 4 bestise de les veoir 
muets, ignorants la langue francoise, ignorants nos 
baisemains et nos inclinations serpentees, nostre 
port, et nostre maintien, sur lequel, sans faillir, doibt 
prendre son patron la nature humaine? Tout ce qui 
nous semble estrange, nous le condemnons, et ce que 
nous n’entendons pas. Il nous advient ainsin au 
jugement que nous faisons des bestes. Elles ont plu- 
Sieurs conditions qui se rapportent aux nostres; de 
celles 14, par comparaison, nous pouvons tirer quelque 
conjecture : mais, de ce qu’elles ont particulier, que 
s¢avons ‘nous que c’est? Les chevaulx, les chiens, les 
beeufs, les brebis, les oyseaux, et la pluspart des ani- 
maulx qui vivent avecques nous, recognoissent nostre 
voix, et se laissent conduire par elle : si faisoit bien 
encores la murene de Crassus, et venoit 4 luy quand 
il Yappeloit; et le font aussi les anguilles qui se treu- 
vent en la fontaine d’Arethuse; et j’ay veu des gar- 
doirs assez, o les poissons accourent, pour manger, 
€ certain cri de ceulx qui les traictent, 


Nomen habent, et ad magistri 
Vocem quisque sui venit citatus?: 


nous pouvons juger de cela. Nous pouvons aussi dire 
que les elephants ont quelque participation de reli- 
gion, d’autant qu’aprez plusieurs ablutions et puri- 
fications, on les veoid haulsant leur trompe, comme 
des bras; et, tenant les yeulx fichez vers le soleil 
levant, se planter longtemps en meditation et con- 
templation, 4 certaines heures du jour, de leur propre 
inclination, sans instruction et sans precepte. Mais, 
pour ne veoir aulcune telle apparence ez aultres ani- 
maulx,: nous ne pouvons pourtant establir qu’ils 
soient sans religion, et ne pouvons prendre en aulcune 
part ce qui nous est caché; comme nous veoyons 
quelque chose en cette action que le philosophe 
Cleanthes remarqua, parce qu’elle retire aux nostres : 


1. Us ont un nom, et chacun d’eux vient a la voix du maitre qui 
Vappelle. Marti, IV, 29, 6. 

il veit, dict il, des fourmis partir de leur fourmiliere, 
portants le corps d’un fourmi mort vers une aultre 
fourmiliere, de laquelle plusieurs aultres fourmis leur 
veindrent au devant, comme pour parler a eulx; et, 
aprez avoir esté ensemble quelque piece, ceulx cy 
s’en retournerent pour consulter, pensez, avecques 
leurs concitoyens, et feirent ainsi deux ou trois 
voyages, pour la difficulté de la capitulation : enfin, 
ces derniers venus apporterent aux premiers un ver 
de leur taniere, comme pour la rancon du mort, lequel 
ver les premiers chargerent sur leur dos, et empor- 
terent chez eulx, laissants aux aultres le corps du 
trespassé. Voyla Jlinterpretation que Cleanthes y 
donna, tesmoignant par 1A que celles qui n’ont point 
de voix ne laissent pas d’avoir practique et commu- 
nication mutuelle, de laquelle c’est nostre default 
que nous ne soyons participants; et nous meslons, a 
cette cause, sottement d’en opiner. Or, elles produi- 
sent encores d’aultres effects qui surpassent de bien 
loing nostre capacité; ausquels il s’en fault tant que 
nous puissions arriver par imitation, que, par imagi- 
nation mesme, nous ne les pouvons concevoir. Plu- 
sieurs tiennent qu’en cette grande et derniere bat- 
taille navale qu’Antonius perdit contre Auguste, sa 
galere capitainesse feut arrestee au milieu de sa 
course par ce petit poisson que les Latins nomment 
Remora, 4 cause de cette sienne proprieté d’arrester 
toute sorte de vaisseaux ausquels il s’attache. Et 
VYempereur Caligula, voguant avecques une grande 
flotte en la coste de la Romanie, sa seule galere feut 
arrestee tout court par ce mesme poisson ; lequel il 
feit prendre attaché comme il estoit au bas de son 
vaisseau, tout despit de quoy un si petit animal 
pouvoit forcer et la mer et les vents, et la violence 
de touts ses avirons, pour estre seulement attaché 
par le bec a sa galere (car c’est un poisson a coquille); 
et s’estonna encores, non sans grande raison, de ce 
que, luy estant apporté dans le bateau, il n’avoit 
plus cette force qu’il avoit au dehors. Un citoyen 
de Cyzique acquit jadis reputation de bon mathema- 
ticien, pour avoir apprins la condition de l’hérisson; 

il a sa taniere ouverte 4 divers endroicts et A divers 
vents, et, prevoyant le vent advenir, il va boucher 
le trou du costé de ce vent 1a : ce que remarquant, 
ce citoyen apportoit en sa ville certaines predictions 
du vent qui avoit 4 tirer. Le cameleon prend la cou- 
leur du lieu ov il est assis; mais le poulpe se donne 
luy mesme la couleur qu’il luy plaist, selon les occa- 
sions, pour se cacher de ce qu’il craint, et attraper ce 
qu’il cherche : au cameleon, c’est changement de 
passion; mais au poulpe, c’est changement d’action. 
Nous avons quelques mutations de couleur, a la 
frayeur, la cholere, la honte, et aultres passions, qui 
alterent le teinct de nostre visage; mais c’est par 
Veffect de la soufirance, comme au cameleon : il est 
bien en la jaunisse de nous faire jaunir; mais il n’est 
pas en la disposition de nostre volonté. Or, ces effects, 
que nous recognoissons aux aultres animaulx, plus 
grands que les nostres, tesmoignent en eulx quelque 
faculté plus excellente qui nous est occulte; comme il 
est vraysemblable que sont plusieurs aultres de leurs 
conditions et puissances, desquelles nulles apparences 
ne viennent jusques a nous. 

De toutes les predictions du temps passé, les plus 
anciennes et plus certaines estoient celles qui se 
tiroient du vol des oyseaux : nous n’avons rien de 
pareil, ny de si admirable. Cette regle, cet ordre du 
bransler de leur aile, par lequel on tire des conse- 
quences des choses a venir, il fault bien qu’il soit 
conduict par quelque excellent moyen a une si noble 
operation : car c’est prester a la lettre, d’aller attri- 
buant ce grand effect 4 quelque ordonnance naturelle, 
sans lintelligence, consentement et discours de qui 
le produict; et est une opinion evidemment faulse. 
Qu’il soit ainsi : La torpille a cette condition, non 
seulement d’endormir les membres qui la touchent, 
mais, au travers des filets et de la seine, elle transmet 
une pesanteur endormie aux mains de ceulx qui la 
remuent et manient, voire, dict on davantage, que si 
on verse de V’eau dessus, on sent cette passion qui 
gaigne contremont jusques a la main, et endort 
Vattouchement au travers de l’eau. Cette force est 

merveilleuse; mais elle n’est pas inutile a la torpille : 
elle la sent, et s’en sert, de maniere que, pour attraper 
la proye qu’elle queste, on la veoid se tapir soubs le 
limon, a fin que les aultres poissons, se coulants par 
dessus, frappez et endormis de cette sienne froideur, 
tumbent en sa puissance. Les grues, les arondelles, 
et aultres oyseaux passagiers, changeants de demeure 
selon les saisons de an, montrent assez la cognois- 
sance qu’elles ont de leur faculté divinatrice, et la 
mettent en usage. Les chasseurs nous asseurent que, 
pour choisir d’un nombre de petits chiens celuy qu’on 
doibt conserver pour le meilleur, il ne fault que mettre 
la mere au propre de le choisir elle-mesme; comme, 
si on les emporte hors de leur giste, le premier qu’elle 
y rapportera sera tousjours le meilleur; ou bien, si 
on faict semblant d’entourner de feu leur giste de 
toutes parts, celuy des petits au secours duquel elle 
courra premierement : par ot il appert qu’elles ont 
un usage de prognostique que nous n’avons pas, ou 
qu’elles ont quelque vertu 4 juger de leurs petits, 
aultre et plus vifve que la nostre. 

La maniere de naistre, d’engendrer, nourrir, agir, 
mouvoir, vivre et mourir, des bestes, estant si voisine 
de la nostre, tout ce que nous retrenchons de leurs 
causes motrices, et que nous adjoustons a nostre 
condition au dessus de la leur, cela ne peult aulcune- 
ment partir du discours de nostre raison. Pour regle- 
ment de nostre santé, les medecins nous proposent 
VYexemple du vivre des bestes, et leur facon; car ce 
mot est de tout temps en la bouche du peuple : 


Tenez chaulds les pieds et la teste; 
Au demourant, vivez en beste. 


La generation est la principale des actions naturelles; 
nous avons quelque disposition de membres qui nous 
est plus propre a cela : toutesfois ils nous ordonnent 
de nous renger 4 lassiette et disposition brutale 


More ferarum, 
Quadrupedumque magis ritu, plerum ue putantur 

‘Concipere uxores : quia sic loca sumere possunt, 
Pectoribus positis, sublatis semina lumbis?; 


et rejectent, comme nuisibles, ces mouvements indis- 
crets et insolents que les femmes y ont meslé de leur 
creu; les ramenant a l’exemple et usage des bestes de 
leur sexe, plus modeste et rassis : 


Nam mulier prohibet se concipere atque repugnat, 
Clunibus ipsa viri Venerem si leta retractet, 
Atque exossato ciet omni pectore fluctus, 

Hicit enim sulci recta regione viaque 

Vomerem, atque locis avertit seminis ictum ?. 


Si c’est justice de rendre 4 chascun ce qui luy est 
deu, les bestes qui servent, aiment et deffendent leurs 
bienfaicteurs, et qui poursuyvent et oultragent les 
estrangiers et ceulx qui les offensent, elles représen- 
tent en cela quelque air de nostre justice : comme 
aussi en conservant une egualité tresequitable en 
la dispensation de leurs biens a leurs petits. Quant a 
Vamitié, elles ont, sans comparaison, plus vifve et 
plus constante que n’ont pas les hommes. Hyrcanus, 
le chien du roy Lysimachus, son maistre mort, 
demeura obstiné sur son lict, sans vouloir boire ne 
manger; et le jour qu’on en brusla le corps, il print 
sa course, et se jecta dans le feu, ot il feut bruslé : 
comme feit aussi le chien d’un nommeé Pyrrhus; car 
il ne bougea de dessus le lict de son maistre depuis 
qu’il feut mort; et, quand on l’emporta, il se laissa 
enlever quand et luy, et finalement se lancea dans 
le buchier ot on brusloit le corps de son maistre. 
Il y a certaines inclinations d’affection qui naissent 
quelquesfois en nous sans le conseil de la raison, qui 
viennent d’une temerité fortuite que d’aultres nom- 
ment sympathie; les bestes en sont capables comme 


1. On croit communément que, pour étre féconde, l’union des 
époux doit se faire dans l’attitude des quadrupédes, parce qu’alors 
la situation horizontale de la poitrine et l’élévation des reins fayo- 
risent la direction du fluide générateur. LucRi:ce, IV, 1261. 

2. Les mouvements lascifs par lesquels la femme excite l’ardeur 
de son époux sont un obstacle a la fécondation; ils étent le soc 
du sillon et détournent les germes de leur but. Lucri&ceE, IV, 1266. 

nous : nous veoyons les chevaulx prendre certaine 
accointance des uns aux aultres, jusques 4 nous mettre 
en peine pour les faire vivre ou voyager separee- 
ment : on les veoid appliquer leur affection a certain 
poil de leurs compaignons, comme 4a certain visage, 
et, ou ils le rencontrent, s’y joindre incontinent 
avecques feste et demonstration de bienveuillance, et 
prendre quelque aultre forme a contrecceur et en 
haine. Les animaulx ont chois, comme nous, en leurs 
amours, et font quelque triage de leurs femelles; ils 
ne sont pas exempts de nos jalousies, et d’envies 
extremes et irreconciliables. 

Les cupiditez sont ou naturelles et necessaires, 
comme le boire et le manger; ou naturelles et non 
necessaires, comme J’accointance de femelles; ou 
elles ne sont ny naturelles ny necessaires : de cette 
derniére sorte sont quasi toutes celles des hommes; 
elles sont toutes superflues et artificielles; car c’est 
merveille combien peu il fault 4 nature pour se con- 
tenter, combien peu elle nous a laissé A desirer ; les 
apprests de nos cuisines ne touchent pas son ordon- 
nance; les stoiciens disent qu’un homme auroit de 
quoy se substanter d’une olive par jour : la delica- 
tesse de nos vins n’est pas de sa lecon, ny la recharge 
que nous adjoustons aux appetits amoureux : 


Neque illa 
Magno prognatum deposcit consule cunnum *. 


Ces cupiditez estrangieres, que ignorance du bien et 
une faulse opinion ont coulees en nous, sont en si 
grand nombre, qu’elles chassent presque toutes les 
naturelles : ny plus ny moins que si en une cité il y 
avoit si grand nombre d’estrangiers, qu’ils en meis- 
sent hors les naturels habitants, ou esteignissent leur 
auctorité et puissance ancienne, l’usurpant entiere- 
ment et s’en saisissant. Les animaulx sont beaucoup 
plus reglez que nous ne sommes, et se contiennent 
avecques plus de moderation soubs les limites que 


1. La volupté ne lui semble pas plus vive dans les bras de la 
fille d’un consul. Horace, Sat., I, 2, 69. 

nature nous a prescripts; mais non pas si exactement, 
quwils n’ayent encores quelque convenance 4 nostre 
desbauche, et tout ainsi, comme il s’est trouvé des 
desirs furieux qui ont poulsé les hommes a l’amour 
des bestes, elles se treuvent aussi par fois esprinses 
de nostre amour, et receoivent des affections mons- 
trueuses d’une espece a aultre : tesmoing |’elephant 
corrival d’Aristophanes le grammairien, en l’amour 
d’une jeune bouquetiere en la ville d’Alexandrie, qui 
ne luy cedoit en rien aux offices d’un poursuyvant 
bien passionné; car, se promenant par le marché ot 
Von vendoit des fruicts, il en prenoit avecques sa 
trompe, et les luy portoit; il ne la perdoit de veue 
que le moins qu’il luy estoit possible; et luy mettoit 
quelquesfois la trompe dans le sein par dessoubs son 
collet, et luy tastoit les tettins. Ils recitent aussi 
d’un dragon amoureux d’une fille; et d’une oye 
esprinse de amour d’un enfant, en la ville d’Asope; 
et d’un belier serviteur de la menestriere Glaucia : 
et il se veoid touts les jours des magots furieusement 
esprins de l’amour des femmes. On veoid aussi cer- 
tains animaulx s’addonner a l'amour des masles de 
leur sexe. Oppianus, et aultres, recitent quelques 
exemples pour montrer la reverence que les bestes, 
en leurs mariages, portent 4 la parenté; mais l’expe- 
rience nous faict bien souvent veoir le contraire : 


Nec habetur turpe juvence 
Ferre patrem tergo; fit equo sua filia conjux : 
Quasque creavit, init pecudes caper; ipsaque cujus 
Semine concepta est, ex illo concipit ales +. 


De subtilité malicieuse, en est il une plus expresse 
que celle du mulet du philosophe Thales? lequel, 
passant au travers d’une riviere, chargé de sel, et, 
de fortune, y estant brunché, si que les sacs qu’il 
portoit en feurent touts mouillez, s’estant apperceu 
que le sel, fondu par ce moyen, luy avoit rendu sa 


1. La génisse se livre sans honte a son pére; la cavale assouvit 
les désirs du cheval dont elle est née; le bouc s’unit aux chévres 
qu’il a engendrées; et l’oiseau féconde l’oiseau a qui il a donné 
Vétre. Ovipz, Métam., X, 325. 

charge plus legiere, ne failloit jamais, aussitost qu’il 
rencontroit quelque ruisseau, de se plonger dedans 
avecques sa charge; jusques 4 ce que sen maistre, 
descouvrant sa malice, ordonna qu’on le chargeast 
de laine; A quoy, se trouvant mesconté, il cessa de 
plus user de cette finesse. Il y en a plusieurs qui 
representent naifvement le visage de nostre avarice; 
car on leur veoid un soing extreme de surprendre tout 
ce qu’elles peuvent, et de le curieusement cacher,’ 
quoyqu’elles n’en tirent point d’usage. Quant a la 
mesnagerie, elles nous surpassent, non seulement en 
cette prevoyance d’amasser et espargner pour le 
temps a venir, mais elles ont encores beaucoup de 
parties de la science qui y est necessaire : les fourmis 
estendent au dehors de l’aire leurs grains et semences, 
pour les esventer, refreschir, et seicher, quand ils 
veoyent qu’ils commencent a se moisir et 4 sentir le 
rance, de peur qu’ils ne se corrompent et pourrissent. 
Mais la caution et prevention dont ils usent 4 ronger 
le grain de froment, surpasse toute imagination de 
prudence humaine : parce que le froment ne demeure 
pas tousjours sec ny sain, ains s’amollit, se resoult, et 
destrempe comme en laict, s’acheminant a germer 
et produire; de peur qu’il ne devienne semence, et 
perde sa nature et proprieté de magasin pour leur 
nourriture, ils rongent le bout par ot le germe a 
coustume de sortir. 

Quant a la guerre, qui est la plus grande et pom- 
peuse des actions humaines, je scaurois volontiers si 
nous nous en voulons servir pour argument de quelque 
prerogative, ou, au rebours, pour tesmoignage de 
nostre imbecillité et imperfection; comme de vray, 
la science de nous entredesfaire et entretuer, de 
ruyner et perdre nostre propre espece, il semble 
qu’elle n’a beaucoup de quoy se faire desirer aux 
bestes qui ne Vont pas : 

Quando leoni 
Fortior eripuit vitam leo? quo nemore unquam 
Exspiravit aper majoris dentibus apri*? 


1. Vit-on jamais un lion déchirer un lion plus foible que lui? 

mais elles n’en sont pas universellement exemptes 
pourtant, tesmoing les furieuses rencontres des 
mouches 4 miel, et les entreprinses des princes des 
deux armees contraires : 


Sepe duobus 
Regibus incessit magno discordia motu; 
Continuoque animos vulgi et trepidantia bello 
Corda licet longe preesciscere '. 


Je ne veois jamais cette divine description, qu’il ne 
m’y semble lire peincte l’ineptie et vanité humaine : 
car ces mouvements guerriers, qui nous ravissent de 
leur horreur et espoventement, cette tempeste de 


sons et de cris, 


Fulgur ibi ad ccelum se tollit, totaque circum 
Ere renidescit tellus, subterque virum vi 
Excitur pedibus sonitus, clamoreque montes 
Icti rejectant voces ad sidera mundi ?; 


cette effroyable ordonnance de tant de _ milliers 
d’hommes armez, tant de fureur, d’ardeur et de cou- 
rage, il est plaisant a considerer par combien vaines 
occasions elle est agitee, et par combien legieres 
occasions esteincte : 


Paridis propter narratur amorem 
Grecia Barbariz diro collisa duello® : 


toute J’Asie se perdit, et se consomma en guerres, 
pour le macquerellage de Paris : l’envie d’un seul 
homme, un despit, un plaisir, une jalousie domes- 


dans quelle forét un sanglier a-t-il expiré sous la dent d’un sanglier 
plus vigoureux? JUVENAL, XV, 160. 

1. Souvent, dans une ruche, il s’éléve entre deux rois de san- 
glantes querelles : dés lors on peut pressentir la fureur des combats 
dont le peuple est agité. ViRGILE, Géorg., IV, 67. 

2. L’acier renvoie ses éclairs au ciel; les campagnes sont colorées 
par le reflet de l’airain; la terre retentit sous les pas des soldats, 
et les monts voisins repoussent leurs cris guerriers jusqu’aux voites 
du monde. Lucréce, II, 325, 

3. On raconte qu’une guerre funeste, allumée par l’amour de 
Paris, précipita les Grecs sur les Barbares, Horace, Epist., I, 2, 6, 

tique, causes qui ne debvroient pas esmouvoir deux 
harengieres a s’esgratigner, c’est l’ame et le mouve- 
ment de tout ce grand trouble. Voulons nous en 
croire ceulx mesmes qui en sont les principaulx 
aucteurs et motifs? oyons le plus grand, le plus vic- 
torieux empereur, et le plus puissant qui feust oncques, 
se jouant, et mettant en risee tresplaisamment et 
tresingenieusement plusieurs battailles hazardees et 
par mer et par terre, le sang et la vie de cing cents 
mille hommes qui suyvirent sa fortune, et les forces 
et richesses des deux parties du monde espuisees, 
pour le service de ses entreprinses : 


Quod futuit Glaphyran Antonius, hance mihi peenam 
Fulvia constituit, se quoque uti futuam. 

Fulviam ego ut futuam! quid, si me Manius oret 
Pedicem, faciam? non puto, si sapiam. 

Aut futue, aut pugnemus, ait. Quid, si mihi vita 
Carior est ipsa mentula? signa canant’. 


(j7use en liberté de conscience de mon latin, avecques 
le congé que vous m’en avez donné). Or, ce grand 
corps, a tant de visages et de mouvements qui semble 
menacer le ciel et la terre; 


Quam multi libyco voivuntur marmore fluctus, 
Sezvus ubi Orion hibernis conditur undis, 
Vel quam sole novo dense torrentur aristz, 


1. Cette épigramme, composée par Auguste, nous a été con- 
servée par Martial. Epigr., XI, 21, 3. Voici limitation que Fonte- 
nelle en a faite dans ses Dialogues des Morts : 


Parce qu’Antoine est charmé de Glaphyre, 
Fulvie 4 ses beaux yeux me veut assujettir. 
Antoine est infidéle. Hé bien donc! est-ce A dire 
Que des fautes d’Antoine on me fera patir? 
Qui? moi! que je serve Fulvie! 
Suffit-il qu’elle en ait envie? 
A ce compte, on verroit se retirer vers moi 
Mille épouses mal satisfaites. 
Aime-moi, me dit-elle, ou%combattons. Mais quoi? 
Elle est bien laide! Allons, sonnez, trompettes. C, 

Aut Hermi campo, aut Lycie flaventibus arvis; 
Scuta sonant, pulsuque pedum tremit excita tellus? : 


ce furieux monstre, a tant de bras et a tant de testes, 
c’est tousjours homme, foible, calamiteux et mise- 
rable; ce n’est qu’une fourmilliere esmeue et eschauffee; 


It nigrum campis agmen?: 


un souffle de vent contraire, le croassement d’un vol de 
corbeaux, le fauls pas d’un cheval, le passage fortuite 
d’un aigle, un songe, une voix, un signe, une brouee 
matiniere, suffisent 4 le renverser et porter par terre. 
Donnez luy seulement d’un rayon de soleil par le 
visage, le voyla fondu et esvanoui; qu’on luy esvente 
seulement un peu de poulsiere aux yeulx, comme 
aux mouches 4 miel de nostre poéte, voila toutes nos 
enseignes, nos legions, et le grand Pompeius mesme 
a leur teste rompu et fracassé : car ce feut luy, ce me 
semble*%, que Sertorius battit en Espaigne avecques 
ces belles armes, qui ont aussi servi a Eumenes contre 
Antigonus, a Surena contre Crassus : 


Hi motus animorum, atque hec certamina tania, 
Pulveris exigui jactu compressa quiescent ¢. 


Qu’on descouple mesme de nos mouches aprez, elles 
auront et la force et le courage de le dissiper. De 


1. Comme les flots innombrables qui roulent en mugissant sur 
la mer de Libye, quand l’orageux Orion, au retour de l’hiver, se 
plonge dans les eaux; ou comme les innombrables épis que dore le 
soleil de l’été, soit dans les champs de I’Hermus, soit dans la féconde 
Lycie : les boucliers résonnent, et la terre tremble sous les pas des 
guerriers. VirGILE, VII, 718. 

2. Le noir essaim marche dans la plaine. VirGILE, Enéide, IV, 404, 

3. Ici, Montaigne se défie un peu de sa mémoire, et avec raison; 
car ce ne fut pas contre Pompée que Sertorius employa cette ruse, 
mais contre les Caracilaniens, peuples d’Espagne qui habitoient 
dans de profondes cavernes creusées dans le roc, ou il étoit impos- 
sible de les forcer. Voyez, dans PLUTARQUE, la Vie de Sertorius, 
c. 6. GC. 

4. Et tout ce fier courroux, tout ce grand mouvement, 

Qu’on jette un peu de sable, il cesse en un moment. 
Géorg., trad. par Delille, IV, 86. 

fresche memoire, les Portugais assiegeants la ville de 
Tamly, au territoire de Xiatine, les habitants d’icelle 
porterent sur la muraille grand’quantité de ruches, 
de quoy ils sont riches; et avecques du feu chasserent 
les abeilles si vifvement sur leurs ennemis, qu’ils 
abandonnerent leur entreprinse, ne pouvants soustenir 
leurs assaults et piqueures : ainsi demeura la victoire 
et liberté de leur ville 4 ce nouveau secours; avecques 
telle fortune, qu’au retour du combat il ne s’en trouva 
une seule 4 dire. Les ames des empereurs et des sava- 
tiers sont jectees A mesme moule : considerants l’im- 
portance des actions des princes, et leur poids, nous 
nous persuadons qu’elles soient produictes par quelques 
causes aussi poisantes et importantes; nous nous 
trompons : ils sont menez et ramenez en leurs mouve- 
ments par les mesmes ressorts que nous sommes 
aux nostres; la mesme raison, qui nous faict tanser 
avecques un voisin, dresse entre les princes une guerre; 
la mesme raison qui nous faict fouetter un laquay, 
tumbant en un roy, luy faict ruyner une province; ils 
veulent aussi legierement que nous, mais ils peuvent 
plus; pareils appetits agitent un ciron et un elephant. 

Quant & la fidelité, il n’est animal au monde traistre 
au prix de ’homme. Nos histoires racontent la vifve 
poursuitte que certains chiens ont faict de la mort 
de leurs maistres. Le roy Pyrrhus, ayant rencontré 
un chien qui gardoit un homme mort, et ayant entendu 
qu’il y avoit trois jours qu’il faisoit cet office, com- 
manda qu’on enterrast ce corps, et mena ce chien 
quand et luy. Un jour qu’il assistoit aux montres 
generales de son armée, ce chien, appercevant les 
meurtriers de son maistre, leur courut sus ayecques 
grands abbays et aspreté de courroux, et, par ce pre- 
mier indice, achemina la vengeance de ce meurtre, 
qui en feut faicte bientost aprez par la voye de la 
justice. Autant e:: feit le chien du sage Hesiode, ayant 
convaincu les enfants de Ganyctor, naupactien, du 
meurtre commis en la personne de son maistre. Un 
aultre chien, estant a la garde d’un temple Aa Athenes, 
ayant apperceu un larron sacrilége qui emportoit 
les plus beaux joyaux, se meit 4 abbayer contre luy 

tant qu’il peut; mais les marguilliers ne s’estants 
point esveillez pour cela, il se meit a le suyvre, et, le 
jour estant venu, se teint un peu plus esloingné de 
luy, sans le perdre jamais de veue : s’il luy offroit a 
manger, il n’en vouloit pas; et, aux aultres passants 
qu’il rencontroit en son chemin, il leur faisoit feste 
de la queue, et prenoit de leurs mains ce qu’ils luy 
donnoient 4 manger : si son larron s’arrestoit pour 
dormir, il s’arrestoit quand et quand au lieu mesme. 
La nouvelle de ce chien estant venue aux marguil- 
liers de cette eglise, ils se meirent 4 le suyvre a la 
trace, s’enquerants des nouvelles du poil de ce chien, 
et enfin le rencontrerent en Ja ville de Cromyon, et 
le larron aussi, qu’ils ramenerent en la ville d’Athenes, 
ou il feut puni : et les juges, en recognoissance de ce 
bon office, ordonnerent, du public, certaine mesure 
de bled pour nourrir le chien, et aux presbtres d’en 
avoir soing. Plutarque tesmoigne cette histoire comme 
chose tresaveree et advenue en son siecle. 

Quant a la gratitude (car il me semble que nous 
avons besoing de mettre ce mot en credit), ce seul 
exemple y suffira, qu’Apion recite comme en ayant 
esté luy mesme spectateur : Un jour, dict il, qu’on 
donnoit 4 Rome, au peuple, le plaisir du combat 
de plusieurs bestes estranges, et principalement de 
lions de grandeur inusitee, il y en avoit un, entre 
aultres, qui, par son port furieux, par la force et 
grosseur de ses membres, et un rugissement haultain 
et espovantable, attiroit 4 soy la veue de toute Il’assis- 
tance. Entre les aultres esclaves qui feurent presentez 
au peuple en ce combat des bestes, feut un Androdus, 
de Dace, qui estoit a un seigneur romain de qualité 
consulaire. Ce lion, l’ayant apperceu de loing, s’arresta 
premierement tout court, comme estant entré en 
admiration, et puis s’approcha tout doulcement, d’une 
facon molle et paisible, comme pour entrer en reco- 
gnoissance avecques luy : cela faict, et s’estant asseuré 
de ce qu’il cherchoit, il commenga a battre de la 
queue, a la mode des chiens qui flattent leur maistre, 
et a baiser et leicher les mains et les cuisses de ce 
pauvre miserable, tout transy d’effroy, et hors de 

soy. Androdus ayant reprins ses esprits par la beni- 
gnité de ce lion, et r’asseuré sa veue pour le considerer 
et recognoistre; c’estoit un singulier plaisir de veoir 
les caresses et les festes qu’ils s’entrefaisoient ’un a 
V’aultre. De quoy le peuple ayant eslevé des cris de 
joye, Vempereur feit appeller cet esclave, pour 
entendre de luy le moyen d’un si estrange evenement. 
Il luy recita une histoire nouvelle et admirable 

« Mon maistre, dict il, estant proconsul en Afrique, 
je feus contrainct, par la cruauté et rigueur qu’il 
me tenoit, me faisant journellement battre, me des- 
rober de luy, et m’en fuyr; et, pour me cacher seure- 
ment d’un personnage ayant si grande auctorité en 
la province, je trouvay mon plus court de gaigner 
les solitudes et les contrees sablonneuses et inhabitables 
de ce pays la, resolu, si le moyen de me nourrir venoit 
a me faillir, de trouver quelque facon de me tuer moy 
mesme. Le soleil estant extremement aspre sur le 
midy, et les chaleurs insupportables, je m’embatis sur 
une caverne cachee et inaccessible, et me jectay 
dedans. Bientost aprez y surveint ce lion, ayant une 
patte sanglante et blecee, tout plaintif et gemissant 
des douleurs qu’il souffroit. A son arrivee, j’eus beau- 
coup de frayeur; mais luy, me veoyant mussé dans 
un coing de sa loge, s’approcha tout doulcement de 
moy, me presentant sa patte offensee, et me la mon- 
trant comme pour demander secours : je luy ostay 
lors un grand escot! quwil y avoit, et, m’estant un 
peu apprivoisé a luy, pressant sa playe, en feis sortir 
VYordure qui s’y amassoit, ’essuyay et nettoyay le 
plus proprement que je peus. Luy, se sentant allegé 
de son mal et soulagé de cette douleur, se print a 
reposer et a dormir, ayant tousjours sa patte entre 
mes mains. De la en hors, luy et moy vesquismes 
ensemble en cette caverne, trois ans entiers, de 
mesmes viandes : car des bestes qu’il tuoit A sa chasse, 
il m’en apportoit les meilleurs endroicts, que je faisois 
cuire au soleil, 4 faulte de feu, et m’en nourrissois. A 
la longue, m’estant ennuyé de cette vie brutale et sau- 


1. Un grand éclat de bois. — 

vage, comme ce lion estoit allé un jour a sa queste 
accoustumee, je partis de la; et, A ma troisiesme 
journee, feus surprins par les soldats qui me menerent 
d’ Afrique en cette ville A mon maistre, lequel soubdain 
me condemna a mort, et A estre abandonné aux bestes. 
Or, a ce que je veois, ce lion feut aussi prins bientost 
aprez, qui m’a a cette heure voulu recompenser du 
bienfaict et guarison qu’il avoit receu de moy. » Voila 
Vhistoire qu’Andredus recita 4 ’empereur, laquelle il 
feit aussi entendre de main 4 main au peuple : par- 
quoy, a la requeste de touts, il feut mis en liberté, 
et absouls de cette condemnation, et, par ordon- 
nance du peuple, luy feut fait present de ce lion. Nous 
veoyions depuis, dict Apion, Androdus conduisant 
ce lion 4 tout une petite lesse, se promenant par les 
tavernes 4 Rome, recevoir l’argent qu’on luy donnoit, 
le lion se laisser couvrir des fleurs qu’on luy jectoit, 
et chascun dire en les rencontrant : « Voyla le lion, 
hoste de ’homme : voyla Vhomme, medecin du lion. » 

Nous pleurons souvent la perte des bestes que nous 
aymons; aussi font elles la nostre : 


Post, bellator equus, positis insignibus, “thon 
It lacrymans, guttisque humectat grandibus ora’. 


Comme aulcunes de nos nations ont les femmes 
en commun; aulcunes, 4 chascun la sienne : cela ne se 
veoiad il pas aussi entre les bestes; et des mariages 
mieux gardez que les nostres? Quant a la société et 
confederation qu’elles dressent entre elles pour se 
liguer ensemble et s’entresecourir, il se veoid, des 
boeufs, des porceaux, et aultres animaulx, qu’au cry 
de celuy que vous offensez, toute la troupe accourt 
a son ayde, et se rallie pour sa deffense : l’escare, 
quand il a avallé ’hamecon du pescheur, ses compai- 
gnons s’assemblent en foule autour de luy, et rongent 
la ligne; et si d’adventure il y en a un qui ayt donné 
dedans la nasse, les aultres luy baillent la queue par 


1. Ensuite venoit, dépouillé de toute parure, Ethon, son cheval 
de bataille, pleurant, et laissant tomber de ses yeux de grosses 
larmes. VIRGILE, Enéide, XI, 89. 

dehors, et®luy la serre tant qu’il peult a belles dents; 
ils le tirent ainsi au dehors, et lentraisnent. Les bar- 
biers, quand V’un de leurs compaignons est engagé, 
mettent la ligne contre leur dos, dressants un’ espine, 
qu’ils ont dentelee comme une scie, a l’aide de laquelle 
ils la scient et coupent. Quant aux particuliers offices 
gue nous tirons l’un de l’aultre pour le service de la 
vie, il s’en veoid plusieurs pareils exemples parmy 
elles : ils tiennent que la baleine ne marche jamais 
qu’elle n’ayt au devant d’elle un petit poisson, sem- 
blable au goujon de mer, qui s’appelle pour cela la 
Guide : la baleine le suit, se laissant mener et tourner, 
aussi facilement que le timon faict retourner le navire; 
et, en recompense aussi, au lieu que toute aultre 
chose, soit beste, ou vaisseau, qui entre dans lV’hor- 
rible chaos de la bouche de ce monstre, est incontinent 
perdu et englouty, ce petit poisson s’y retire en toute 
seureté, et y dort; et pendant son sommeil la baleine 
ne bouge : mais aussi tost qu’il sort, elle se met a le 
suyvre sans cesse; et si, de fortune, elle l’escarte, elle 
va errant ¢a et la, et souvent se froissant contre les 
rochiers, comme un vaisseau qui n’a point de gouver- 
nail : ce que Plutarque tesmoigne avoir veu en Visle 
d’Anticyre. Il y a une pareille société entre le petit 
oyseau qu’on nomme le roytelet, et le crocodile : le 
roytelet sert de sentinelle 4 ce grand animal; et si 
Vichneumon, son ennemy, s’approche pour le com- 
battre, ce petit oyseau, de peur qu’il ne le surprenne 
endormy, va, de son chant, et 4 coups de bec, l’es- 
veillant, et Vadvertissant de son dangier : il vit des 
demeurants de ce monstre, qui le receoit familiere- 
ment en sa bouche, et luy permet de becqueter dans 
ses machoueres et entre ses dents, et y recueillir les 
morceaux de chair qui y sont demeurez; et, s’il veult 
fermer la bouche, il Vadvertit premierement d’en 
sortir, en la serrant peu a peu, sans Vestreindre et 
Voffenser. Cette coquille, qu’on nomme la Nacre, vit 
aussi ainsin avecques le pinnotere, qui est un petit 
animal de la sorte d’un cancre, luy servant d’huissier et 
de portier, assis 4 l’ouverture de cette coquille, qu’il 
tient continuellement entrebaaillee et ouverte, jusques 

a ce qu’il y veoye entrer quelque petit poisson propre 
a leur prinse : car lors il entre dans la nacre, et luy va 
pinceant la chair vifve, et la contrainct de fermer sa 
coquille : lors eulx deux ensemble mangent la proye 
enfermee dans leur fort. En la maniere de vivre des 
thuns, on y remarque une singuliere science des trois 
parties de la mathematique : quant 4a l’astrologie, ils 
VYenseignent 4 ’homme; car ils s’arrestent au lieu ot 
le solstice d’hyver les surprend, et n’en bougent 
jusques a l’equinoxe ensuyvant; voyla pourquoy 
Aristote mesme leur concede volontiers cette science : 
quant a la geometrie et arithmetique, ils font tousjours 
leur bande de figure cubique, carree en touts sens, et 
en dressent un corps de battaillon solide, clos et envi- 
ronné tout 4 l’entour, 4 six faces toutes eguales; puis 
nagent en cette ordonnance carree, autant large der- 
riere que devant; de facon que qui en veoid et compte 
un reng, il peult ayseement nombrer toute la troupe, 
d’autant que le nombre de la profondeur est egual a 
la largeur, et la largeur 4 la longueur. 

Quant a la magnanimité, il est malaysé de lui 
donner un visage plus apparent qu’en ce faict du 
grand chien qui feut envoyé des Indes au roy Ale- 
xandre : on luy presenta premierement un cerf pour 
le combattre, et puis un sanglier, et puis un ours; 
il n’en feit compte; et ne daigna se remuer de sa place : 
mais, quand il veid un lion, il se dressa incontinent 
sur ses pieds, montrant manifestement qu’il declaroit 
celuy 1a seul digne d’entrer en combat avecques luy. 
Touchant la repentance et recognoissance des faultes, 
on recite d’un elephant, lequel ayant tué son gou- 
verneur par impetuosité de cholere, en print un dueil 
si extreme, gu’il ne voulut oncques puis manger, et 
se laissa mourir. Quant a la clemence, on recite d’un 
tigre, la plus inhumaine beste de toutes, que luy 
ayant esté baillé un chevreau, il souffrit deux jours la 
faim avant que de le vouloir offenser, et le troisiesme il 
brisa la cage ot il estoit enfermé, pour aller chercher 
aultre pasture, ne se voulant prendre au chevreau, son 
familier et son hoste. Et quant aux droicts de la fami- 
liarité et convenance, qui se dresse par la conversa- 

tion, il nous advient ordinairement d’apprivoiser 
des chats, des chiens et des lievres ensemble. 

Mais ce que l’experience apprend a ceulx qui 
voyagent par mer, et notamment en la mer de Sicile, 
de la condition des halcyons, surpasse toute humaine 
cogitation : de quelle espece d’animaulx a jamais 
nature tant honnoré les couches, la naissance et l’en- 
fantement? car les poétes disent bien qu’une seule 
isle de Delos, estant auparavant vagante, feut affermie 
pour le service de l’enfantement de Latone; mais 
Dieu a voulu que toute la mer feust arrestee, affermie 
et applanie, sans vagues, sans vents et sans pluye, 
ce pendant que I’halcyon faict ses petits, qui est jus- 
tement environ le solstice, le plus court jour de l’an; 
et, par son privilege, nous avons sept jours et sept 
nuicts, au fin coeur de l’hyver, que nous pouvons 
naviguer sans dangier. Leurs femelles ne recognoissent 
aultre masle que le leur propre; l’assistent toute leur 
vie, sans jamais ’abandonner : s’il vient a estre debile 
et cassé, elles le chargent sur leurs espaules, le portent 
partout, et le servent jusques 4 la mort. Mais aulcune 
suffisance n’a encores pu atteindre a la cognoissance 
de cette merveilleuse fabrique de quoy lhalcyon 
compose le nid pour ses petits, ny en deviner la 
matiere. Plutarque, qui en a veu et manié plusieurs, 
pense que ce soit des arrestes de quelque poisson 
qu’elle conjoinct et lie ensemble, les entrelaceant, les 
unes de long, les aultres de travers, et adjoustant des 
courbes et des arrondissements, tellement qu’enfin 
elle en forme un vaisseau rond prest 4 voguer : puis, 
quand elle a parachevé de le construire, elle le porte 
au battement du flot marin, 14 ot la mer, le battant 
tout doulcement, luy enseigne 4 radouber ce qui n’est 
pas bien lié, et a mieulx fortifier aux endroicts ot 
elle veoid que sa structure se desmeut et se lasche 
par les coups de mer; et, au contraire, ce qui est bien 
joinct, le battement de la mer le vous estreinct et 
vous le serre, de sorte qu’il ne se peult ny rompre, ny 
dissouldre, ou endommager 4 coups de pierre, ny de 
fer, si ce n’est a toute peine. Et ce qui plus est 4 admirer 
c’est la proportion et figure de la concavité du dedans : 

car elle est composée et proportionnée de maniere 
qu’elle ne peult recevoir ny admettre aultre chose 
que Voyseau qui l’a bastie; car a toute aultre chose 
elle est impenetrable, close et fermee, tellement qu’il 
n’y peult rien entrer, non pas leau de la mer seule- 
ment. Voyla une description bien claire de ce bas- 
timent, et empruntee de bon lieu : toutesfois il me 
semble qu’elle ne nous esclaircit pas encores suffi- - 
samment la difficulté de cette architecture. Or, de 
quelle vanité nous peult il partir, de loger au dessoubs 
de nous, et d’interpreter desdaigneusement les effects 
que nous ne pouvons imiter ny comprendre? 

Pour suyvre encores un peu plus loing cette egua- 
lité et correspondance de nous aux bestes : le privi- 
lege, de quoy nostre ame se glorifie, de ramener a sa 
condition tout ce qu’elle conceoit, de despouiller de 
qualitez mortelles et corporelles tout ce qui vient a 
elle, de renger les choses, qu’elle estime dignes de son 
accointance, A desvestir et despouiller leurs condi- 
tions corruptibles, et leur faire laisser 4 part, comme 
vestements superflus et viles, l’espesseur, la longueur, 
la profondeur, le poids, la couleur, l’odeur, l’aspreté, 
la polisseure, la dureté, la mollesse, et touts accidents 
sensibles, pour les accommoder a sa condition immor- 
telle et spirituelle : de maniere que Rome et Paris, 
que j’ay en l’ame, Paris que j’imagine, je l’imagine et 
le comprends sans grandeur et sans lieu, sans pierre, 
sans plastre et sans bois : ce mesme privilege, dis-je, 
semble estre bien evidemment aux bestes; car un 
cheval accoustumé aux trompettes, aux harquebu- 
sades et aux combats, que nous veoyons tremousser 
et fremir en dormant, estendu sur sa lictiere, comme 
s’il estoit en la meslee, il est certain qu’il conceoit en 
son ame un son de tabourin sans bruict, une armee 


sans armes et sans corps : 
Quippe videbis equos fortes, quum membra jacebunt 


In somnis, sudare tamen, spirareque spe, 
Et quasi de palma summas contendere vires * : 


1. Vous verrez des coursiers, quoique profondément endormis, 
se baigner de sueur, souffler fréquemment, et tendre tous leurs 

ce lievre, qu’un levrier imagine en songe, aprez lequel 
nous le veoyons haleter en dormant, alonger la queue, 
secouer les jarrets, et representer parfaictement les 
mouvements de sa course, c’est un lievre sans poil et 
sans OS : 


Venantumque canes in molli sepe quiete 
Jactant crura tamen subito, vocesque repente 
Mittunt, et crebras reducunt naribus auras, 

Ut vestigia si teneant inventa ferarum : 
Expergefactique sequuntur inania sepe 
Cervorum simulacra, fugee quasi dedita cernant ; 
Donec discussis redeant erroribus ad se? : 


les chiens de garde que nous veoyons souvent gronder 
en songeant, et puis japper tout 4 faict, et s’esveiller 
en sursault, comme s’ils appercevoient quelque estran- 
gier arriver; cet estrangier, que leur ame veoid, c’est 
un homme spirituel et imperceptible, sans dimension, 
sans couleur, et sans estre : 


Consueta domi catulorum blanda propago 
Degere, seepe levem ex oculis volucremque soporem 
Discutere, et corpus de terra corripere instant, 
Proinde quasi ignotas facies atque ora tuantur ®. 


Quant 4 la beaulté du corps, avant passer oultre, il 
me fauldroit scavoir si nous sommes d’accord de sa 
description. Il est vraysemblable que nous ne scavons 
gueres que c’est que beaulté en nature et en general, 
puisque 4 l’humaine et nostre beaulté nous donnons 
tant de formes diverses, de laquelle, s’il y avoit quelque 
prescription naturelle, nous la recognoistrions en 


muscles, comme s’ils disputoient le prix de la course. Lucr&EcE, 
IV, 988. 

1. Souvent, au milieu du sommeil, les chiens de chasse agitent 
tout a coup les pieds, aboient, et aspirent l’air a plusieurs reprises, 
comme s’ils étoient sur la trace de la proie : souvent méme, en se 
réveillant, ils continuent de poursutivre les vains simulacres d’un 
cerf qu’ils s’imaginent voir fuir devant eux, jusqu’a ce que, revenus 
a eux, ils reconnoissent leur erreur. LucRECE, IV, 992. 

2. Souvent le gardien fidéle et caressant, qui vit sous nos toits, 
dissipe tout 4 coup le sommeil léger qui couvroit ses paupiéres, se 
dresse avec précipitation sur ses pieds, croyant voir un visage 
étranger et des traits inconnus. LucrREcE, IV, 999. 

commun, comme la chaleur du feu. Nous en fantasions 
les formes A nostre appetit : 


Turpis Romano Belgicus ore color‘ : 


les Indes la peignent noire et basannée, aux levres 
grosses et enflees, au nez plat et large; et chargent de 
gros anneaux d’or le cartilage d’entre les nazeaux, 
pour le faire pendre jusques 4 la bouche; comme aussi 
ja balieure*, de gros cercles enrichis de pierreries, si 
gu’elle leur tumbe sur le menton, et est leur grace 
de montrer leurs dents jusques au dessoubs des racines. 
Au Peru, les plus grandes aureilles sont les plus belles, 
et les estendent autant qu’ils peuvent par artifice : 
et un homme d’aujourd’huy dict avoir veu, en une 
nation orientale, ce soing de les agrandir en tel credit, 
et de les charger de poisants joyaux, qu’a touts coups 
ii passoit son bras vestu au travers d’un trou d’aureille. 
Il est ailleurs des nations qui noircissent les dents 
avecques grand soing, et ont a mespris de les veoir 
blanches ; ailleurs, ils les teignent de couleur rouge. 
Non seulement en Basque, les femmes se treuvent 
plus belles la teste rase; mais assez ailleurs, et, qui 
plus est, en certaines contrees glaciales, comme dict 
Pline. Les Mexicanes comptent entre les beaultez la 
petitesse du front; et ot elles se font le poil par tout 
le reste du corps, elles le nourrissent au front, et 
peuplent par art; et ont en si grande recommandation 
la grandeur des tettins, qu’elles affectent de pouvoir 
donner la mammelle a leurs enfants par dessus 1’es- 
paule : nous formerions ainsi la laideur, Les Italiens 
la faconnent grosse et massifve; les Espaignols, vuidee 
et estrillee : et entre nous, l’un la faict blanche, |]’aultre 
brune; l’un molle et delicate, l’aultre forte et vigo- 
reuse; qui y demande de la mignardise et de la doul- 
ceur; qui, de la fierté et majesté. Tout ainsi que la 
preference en beaulté, que Platon attribue a la figure 
spherique, les epicuriens la donnent a la pyramidale 


1. Le teint belgique dépare un visage romain, PRopsacekr, II, 
17, 26. 
2. La lévre d’en bas. 

plutost, ou carree, et ne peuvent avaller un dieu en 
forme de boule. Mais, quoy qu’il en soit, nature ne nous 
anon plus privilegiez en cela qu’au demourant, sur ses 
loix communes : et, si nous nous jugeons bien, nous 
trouverons que s’il est quelques animaulx moins 
favorisez en cela que nous, il y en a d’aultres, et en 
grand nombre, qui le sont plus, a mullis animalibus 
decore vincimur', voire des terrestres nos compa- 
triotes; car quant aux marins, laissant la figure, qui 
ne peult tumber en proportion, tant elle est aultre, 
en couleur, netteté, polisseure, disposition, nous leur 
cedons assez; et non moins, en toutes qualitez, aux 
aérez. Et cette prerogative que les poétes font valoir 
de nostre stature droicte, regardant vers le ciel son 
origine, 


Pronaque quum spectent animalia cetera terram, 
Os homini sublime dedit, coelumque tueri 
Jussit, et erectos ad sidera tollere vultus 4, 


elle est vrayement poétique; car il y a plusieurs bes- 
tioles qui ont la veue renversee tout a faict vers le 
ciel; et l’encoleure des chameaux et des austruches, je 
la treuve encores plus relevee et droicte que la nostre. 
quels animaulx n’ont la face au hault, et ne ont devant, 
et ne regardent vis a vis, comme nous, et ne descou- 
vrent, en leur juste posture, autant du ciel et de la 
terre, que l’homme? et quelles qualitez de nostre cor- 
porelle constitution®, en Platon et en Cicero, ne 
peuvent servir a mille sortes de bestes? Celles qui nous 
retirent le plus, ce sont les plus laides et les plus 
abjectes de toute la bande; car, pour l’apparence 


1. Plusieurs animaux nous surpassent en beauté. SENEQUE, 
Epist. 124. 

2. Dieu a courbé les animaux, et attaché leurs regards a la terre; 
mais il a donné 4 l’homme un front sublime : il a voulu qu’il 
regardat le ciel, et qu’il levat, pour contempler les astres, sa face 
majestueuse. OvipE, Métam., I, 84. 

3. Décrites par Platon et par Cicéron : par le premier, dans son 
Timée ; et par le dernier, dans son traité de la Nature des dieux, 
II, 54, etc. C. 

exterieure et forme du visage, ce sont les magots : 
Simia quam similis, turpissima bestia, nobis*! 


pour le dedans et parties vitales, c’est le porceau. 
Certes, quand j’imagine /homme tout nud, ouy en ce 
sexe qui semble avoir plus de part a la beaulté, ses 
tares, sa subjection naturelle et ses imperfections, je 
treuve que nous avons eu plus de raison que nul aultre 
animal de nous couvrir. Nous avons esté excusables 
d’emprunter ceulx que nature avoit favorisez en cela 
plus que nous, pour nous parer de leur beaulté, et nous 
cacher soubs leur despouille, de laine, plume, poil, 
soye. Remarquons au demourant que nous sommes 
le seul animal duquel le default offense nos propres 
compagnons, et seuls qui avons a nous desrober, en 
nos actions naturelles, de nostre espece. Vrayement, 
c’est aussi un effect digne de consideration, que les 
maistres du metier ordonnent pour remede aux pas- 
sions amoureuses, l’entiere veue et libre du corps 
qu’on recherche; et que pour refroidir l’amitié, il ne 
faille que veoir librement ce qu’on ayme : 


Iile, quod obsccenas in aperto corpore partes 
Viderat, in cursu qui fuit, heesit amor? : 


or, encores que cette recepte puisse a l’adventure 
partir d’une humeur un peu delicate et refroidie, si 
est ce un merveilleux signe de nostre defaillance, que 
Vusage et la cognoissance nous desgouste les uns des 
aultres. Ce n’est pas tant pudeur, qu’art et prudence, 
qui rend nos dames si circonspectes 4 nous refuser 
Ventree de leurs cabinets, avant qu’elles soyent 
peinctes et parees pour la montre publicque : 

Nec Veneres nostras hoc fallit; quo magis ipsz 


Omnia summopere hos vite postscenia celant, 
Quos retinere volunt, adstrictoque esse in amore ® : 


1. Tout difforme qu’il est, le singe nous ressemble. 
ENNIvus apud Cic., de Nat. deor., I, 35. 

2. Tel, pour avoir vu a découvert les plus secrétes parties du 
corps de l’objet aimé, a senti, au milieu des plus vifs transports, 
s’éteindre sa passion. OvIDE, de Remed. amor., v. 429. 

3. C’est ce que les femmes savent bien : elles ont grand soin de 

Ja ot, en plusieurs animaulx, il n’est rien d’eulx que 
nous n’aymions, et qui ne plaise 4 nos sens; de facon 
que de leurs excrements mesmes et de leur descharge 
nous tirons non seulement de la friandise au manger, 
mais nos plus riches ornements et parfums. Ce discours 
ne touche que nostre commun ordre, et n’est pas si 
sacrilege d’y vouloir comprendre ces divines, super- 
naturelles et extraordinaires beaultez qu’on veoid par 
fois reluire entre nous, comme des astres soubs un voile 
corporel et terrestre. 

Au demourant, la part mesme que nous faisons aux 
animaulx des faveurs de la nature, par nostre con- 
fession, elle leur est bien advantageuse : nous nous 
attribuons des biens imaginaires et fantastiques, des 
biens futurs et absents, desquels humaine capacité 
ne se peult d’elle mesme respondre, ou des biens que 
nous nous attribuons faulsement par la licence de 
nostre opinion, comme la raison, la science et l’hon- 
neur; et 4 eulx nous laissons en partage des biens 
essentiels, maniables et palpables, la paix, le repos, 
la securité, innocence et la santé : la santé, dis je, 
le plus beau et le plus riche present que nature nous 
scache faire. De facon que la philosophie, voire la 
stoique, ose bien dire que SPR et Pherecydes, 
s’ils eussent peu eschanger leur sagesse avecques la 
santé, et se delivrer, par ce marché, l'un de V’hydro- 
pisie, l’aultre de la maladie pediculaire qui le pressoit, 
ils eussent bien faict. Par ot ils donnent encores plus 
grand prix a la sagesse, la comparant et contrepoisant 
ala santé, qu’ils ne font en cette aultre proposition, 
qui est aussi des leurs : ils disent que si Circé eust 
presenté a Ulysses deux bruvages, l’un pour faire 
devenir un homme de fol sage, l’aultre de sage fol, 
qu’ Ulysses eust deu plutost accepter celuy de la folie, 
que de consentir que Circé eust changé sa figure 
humaine en celle d’une beste; et disent que la sagesse 
mesme eust parlé a luy en cette maniere : « Quitte 
moy, laisse moy 1a, plutost que de me loger soubs la 


cacher ces arriére-scénes de la vie aux amants qu’elles veulent 
retenir dans leurs chaines, LucriEcE, IV, 1182. 

figure et corps d’un asne. » Comment? cette grande 
et divine sapience, les philosophes la quittent donc 
pour ce voile corporel et terrestre? ce n’est doncques 
plus par la raison, par le discours et par l’ame, que 
nous excellons sur les bestes; c’est par nostre beaulté, 
nostre beau teinct, et nostre belle disposition de 
membres, pour laquelle il nous fault mettre nostre 
intelligence, nostre prudence, et tout le reste a 
Yabandon. Or, j’accepte cette naifve et franche con- 
fession : certes, ils ont cogneu que ces parties la, de 
quoy nous faisons tant de feste, ce n’est que vaine 
fantasie. Quand les bestes auroient doncques toute la 
vertu, la science, la sagesse et suffisance stoique, ce 
seroient tousjours des bestes; ny ne seroient pourtant 
comparables 4 un homme miserable, meschant et 
insensé. Car enfin tout ce qui n’est comme nous 
sommes, n’est rien qui vaille; et Dieu mesme, pour se 
faire valoir, il fault qu’il y retire, comme nous dirons 
tantost : par ot il appert que ce n’est par vray discours 
mais par une fierté folle et opiniastreté, que nous nous 
preferons aux aultres animaulx, et nous sequestrons 
de leur condition et societé. 

Mais pour revenir 4 mon propos, nous avons pour 
nostre part Vinconstance, V’irresolution, l’incertitude, 
le dueil, Ja superstition, la solicitude des choses a 
venir, voire aprez notre vie, ambition, l’avarice, la 
jalousie, V’envie, les appetits desreglez, forcenez et 
indomptables, la guerre, le mensonge, la desloyauté, 
la detraction et la curiosité. Certes, nous avons estran- 
gement surpayé ce beau discours, de quoy nous nous 
glorifions, et cette capacité de juger et cognoistre, si 
nous l’avons achetee au prix de ce nombre infiny de 
passions ausquelles nous sommes incessamment en 
prinse : s’il ne nous plaist de faire encores valoir, 
comme faict bien Socrates, cette notable prerogative 
sur les aultres animaulx, que ot nature leur a prescript 
certaines raisons et limites 4 la volupté venerienne, elle 
nous en a lasché la bride 4 toutes heures et occasions. 
Ut vinum exgrotis, quia prodest raro, nocet szpissime, 
melius est non adhibere omnino, quam, spe duPiz salutis, 
in aperlam perniciem incurrere: sic haud scio, an melius 

fuerit, humano generi motum istum celerem cogitationis, 
acumen, solertiam, quam rationem vocamus, quoniam 
pestifera sint multis, admodum paucis salutaria, non 
dari omnino, quam tam munifice et tam large dari}. De 
quel fruict pouvons nous estimer avoir esté a Varro 
et Aristote cette intelligence de tant de choses? les 
a elle exemptez des incommoditez humaines? ont ils 
esté deschargez des accidents qui pressent un croche- 
teur? ont ils tiré de la logique quelque consolation a 
la goutte? pour avoir sceu comme cette humeur se 
loge aux joinctures, l’en ont ils moins sentie? sont ils 
entrez en composition de la mort, pour s¢avoir qu’aul- 
cunes nations s’en resjouissent; et du cocuage, pour 
scavoir les femmes estre communes en quelque region? 
au rebours, ayants tenu le premier reng en scavoir, 
l’un entre les Romains, l’aultre entre les Grecs, et en 
la saison ow la science fleurissoit le plus, nous n’avons 
pas pourtant apprins qu’ils ayent eu aulcune parti- 
culiere excellence en leur vie; voire le Grec a assez a 
faire 4 se descharger d’aulcunes taches notables en 
la sienne. A lon trouvé que la volupté et la santé 
soyent plus savoureuses a celuy qui scait l’astrologie 
et la grammaire? 


Tlitterati num minus nervi rigent ?? 
et la honte et pauvreté moins importunes? 


Scilicet et morbis, et debilitate carebis, 
Et luctum -et curam effugies, et tempora vite 
Longa tibi post hee fato meliore dabuntur *. 


1. HU vaut mieux ne point donner de vin aux malades, parce 
qu’en leur donnant ce reméde quelquefois utile, mais le plus sou- 
vent nuisible, on les exposeroit, pour une espérance incertaine, a 
un véritabe danger : de méme il vaudroit peut-étre mieux, 4 mon 
avis, que la nature nous efit refusé cette activité de pensée, cette 
pénétration, cette industrie, que nous appelons raison, et qu’elle 
nous a si libéralement accordée, puisque cette noble faculté n’est 
salutaire qu’a un petit nombre d’hommes, tandis qu’elle est funeste 
a tous les autres. CickRon, de Nat. deor., III, 27. 

2. Un ignorant soutient-il avec moins de vigueur les combats 
de amour? Horace, Epod., 8, v. 17. 

3. C’est par la, sans doute, que vous serez exempt d’infirmités 
et de maladies; vous ne connoitrez ni le chagrin ni Vinquiétude 

J’ay veu en mon temps cent artisans, cent laboureurs, 
plus sages et plus heureux que des recteurs de I’uni- 
versité; et lesquels j’aimerois mieulx ressembler. La 
doctrine, ce m’est advis, tient reng entre les choses 
necessaires a la vie, comme la gloire, la noblesse, la 
dignité, ou pour le plus, comme la beaulté, la richesse, 
et telles aultres qualitez qui y servent voirement, mais 
de loing, et plus par fantasie que par nature. Il ne 
nous fault gueres plus d’offices, de regles et de loix 
de vivre en nostre communauté, qu’il en fault aux 
grues et aux fourmis en la leur; et ce neantmoins nous 
veoyons qu’elles s’y conduisent tresordonneement, 
sans erudition. Si ’homme estoit sage, il prendroit le 
vray prix de chasque chose, selon qu’elle seroit la plus 
utile et propre a sa vie. Qui nous comptera par nos 
actions et deportements, il s’en trouvera plus grand 
nombre d’excellents entre les ignorants qu’entre les 
scavants : je dis en toute sorte de vertu. La vieille 
Rome me semble en avoir bien porté de plus grande 
valeur, et pour la paix et pour la guerre, que cette 
Rome s¢avante, qui se ruyna soy mesme : quand le 
demourant seroit tout pareil, au moins la preud’hom- 
mie et Vinnocence demeureroient du costé de lan: 
cienne; car elle loge singulierement bien avecques la 
simplicité. Mais je laisse ce discours, qui me tireroit 
plus loing que je ne vouidrois suyvre. J’en diray 
seulement encores cela, que c’est la seule humilité et 
soubmission qui peult effectuer un homme de bien. 
Il ne fault pas laisser au jugement de chascun la 
cognoissance de son debvoir; il le luy fault prescrire, 
non pas. le laisser choisir 4 son discours; aultrement, 
selon V’imbecillité et varieté infinie de nos raisons et 
opinions, nous nous forgerions enfin des debvoirs qui 
nous mettroient 4 nous manger les uns les aultres, 
comme dict Epicurus. 

La premiere loy que Dieu donna jamais a homme, 
ce feut une loy de pure obeissance; ce feut un com- 
mandement nud et simple, ot homme n/’eust rien a 


vous jouirez d’une vie plus longue et plus heureuse. JuviNAL, 
XIV, 156. 

cognoistre et a causer, d’autant que l’obeir est le 
propre office d’une ame raisonnable, recognoissant un 
celeste superieur et bienfacteur. De l’obeir et ceder 
naist toute aultre vertu; comme du cuider, tout peché. 
Et au rebours, la premiere tentation qui veint a 
Vhumaine nature de la part du diable, sa premiere 
poison, s’insinua en nous par les promesses qu’il nous 
feit de science et de cognoissance : Fritis sicut dii, 
scientes bonum et malum!? : et les sireines, pour piper 
Ulysse en Homere, et l’attirer en leurs dangereux et 
ruyneux laqs, luy offrent en don la science. La peste 
de ’ homme, c’est opinion de scavoir : voyla pour- 
quoy lVignorance nous est tant recommandee par 
nostre religion, comme piece propre a la creance et a 
l’obeissance : Cavete, ne quis vos decipiat per philoso- 
phiam et inanes seductiones, secundum elementa mundi ?. 
En cecy, y a il une generale convenance entre touts 
les philosophes de toutes sectes, que le souverain bien 
consiste en la tranquillité de l’ame et du corps : mais 
ot la trouvons nous? 


Ad summum, sapiens uno minor est Jove, dives, 
Liber, honoratus, pulcher, rex denique regum; 
Precipue sanus, nisi quum pituita molesta est ®. 


Il semble, a la verité, que nature, pour la consolation 
de nostre estat miserable et chestif, ne nous ayt donné 
en partage que la presumption; c’est ce que dict 
Epictete, que « ’homme n’a rien proprement sien que 
lYusage de ses opinions : » nous n’avons que du vent 
et de la fumee en partage. Les dieux ont la santé en 
essence, dict la philosophie, et la maladie en intelli- 
gence : l’homme, au contraire, possede ses biens par 


1. Vous serez comme des dieux, sachant le bien et le mal. Genes., 
T1575. 

2. Prenez garde que personne ne vous séduise par la philosophie, 
et par de vaines et trompeuses subtilités, selon les doctrines du 
monde. SAINT PAUL, ad Coloss., II, 8. 

3. Le sage ne voit au-dessus de lui que Jupiter; il est riche, beau, 
comblé d’honneurs, libre; il est le roi des rois, et surtout il jouit 
d’une santé merveilleuse, si ce n’est quand la pituite le tourmente. 
Horace, Episz., I, 1, 106. 

fantasie, les maulx en essence. Nous avons eu raison 
de faire valoir les forces de nostre imagination; car 
touts nos biens ne sont qu’en songe. Oyez braver ce 
pauvre et calamiteux animal : « I] n’est rien, dict 
Cicero, si doulx que l’occupation des lettres, de ces 
lettres, dis je, par le moyen desquelles l’infinité des 
choses, ’immense grandeur de nature, les cieux en 
ce monde mesme, et les terres et les mers nous sont 
descouvertes : ce sont elles qui nous ont apprins la 
religion, la moderation, la grandeur de courage, et qui 
ont arraché nostre ame des tenebres, pour luy faire 
veoir toutes choses haultes, basses, premieres, der- 
nieres, et moyennes; ce sont elles qui nous fournissent 
de quoy bien et heureusement vivre, et nous guident 
a passer nostre aage sans desplaisir et sans offense : » 
cettuy cy ne semble il pas parler de la condition de 
Dieu toutvivant et toutpuissant? Et, quant a l’effeci, 
mille femmelettes ont vescu au village une vie plus 
equable, plus doulce et plus constante que ne feut la 


sienne. 
Deus ille fuit, deus, inclute Memmi, 
Qui princeps vite rationem invenit eam, que 
Nunc appellatur Sapientia; quique per artem 
Fluctibus e tantis vitam, tantisque tenebris, 
In tam tranquilla et tam clara luce locavit? : 


voyla des paroles tresmagnifiques et belles; mais un 
bien legier accident meit l’entendement de cettuy cy ? 
en pire estat que celuy du moindre berger, nonobstant 
ce dieu precepteur, et cette divine sapience. De mesme 
impudence est cette promesse du livre de Democritus, 


1. IJ fut un dieu, illustre Memmius, oui, il fut un dieu, celui qui 
le premier trouva cet art de vivre auquel on donne aujourd’hui 
le nom de Sagesse; celui qui, par cet art vraiment divin, a fait 
succéder le calme et la lumiére a l’orage et aux ténébres. LucREcE, 
V, 8. 

2. De Lucréce qui, dans les vers précédents, parle si magnifique- 
ment d’Epicure et de sa doctrine; car un breuvage, que lui donna 
sa femme ou sa maitresse, lui troubla si fort la raison, que la vio- 
lence du mal ne Iui laissa que quelques intervalles lucides, qu’il 
employa A composer son poéme, et le porta enfin a se tuer lui- 
méme. Chron. d’EusEBE. C. 

« Je m’en voys parler de toutes choses; » et ce sot 
tiltre, qu’Aristote nous preste, de « dieux mortels; » 
et ce jugement de Chrysippus que « Dion estoit aussi 
vertueux que Dieu : » et mon Seneca recognoist, 
dict il, que « Dieu luy a donné le vivre, mais qu’il a 
de soy le bien vivre; » conformement a cet aultre, In 
virtute vere gloriamur ; quod non contingeret, si id donum 
a deo, non a nobis haberemus +: cecy est aussi de Seneca : 
que « le sage a la fortitude pareille 4 Dieu, mais en 
Vhumaine foiblesse; par ou il le surmonte. » Il n’est 
rien si ordinaire que de rencontrer des traicts de 
pareille temerité : il n’y a aulcun de nous qui s’offense 
tant de se veoir apparier 4 Dieu, comme il faict de se 
veoir deprimer au reng des aultres animaulx : tant 
nous sommes plus jaloux de nostre interest, que de 
celuy de nostre Createur ! 

Mais il fault mettre aux pieds cette sotte vanité, et 
secouer vifvement et hardiement les fondements ridi- 
cules sur quoy ces faulses opinions se bastissent. Tant 
qu’il pensera avoir quelque moyen et quelque force de 
soy, jamais homme ne recognoistra ce qu’il doibt a 
son maistre; il fera tousjours de ses ceufs poules, 
comme on dict : il le fault mettre en chemise. Veoyons 
quelque notable exemple de l’effect de sa philosophie : 
Posidonius, estant pressé d’une si douloureuse maladie 
qu’elle luy faisoit tordre les bras et grincer les dents, 
pensoit bien faire la figue a la douleur, pour s’escrier 
contre elle : « Tu as beau faire, si ne diray je pas que 
tu sois mal. » Il sent mesmes passions que mon laquay; 
mais il se brave, sur ce qu’il contient au moins sa 
langue soubs les loix de sa secte : re succumbere non 
oportebat, verbis gloriantem*. Arcesilas estant malade 
de la goutte, Carneades, qui le veint visiter, s’en retour- 
noit tout fasché; il le rappella, et, luy montrant ses 
pieds et sa poictrine : « Il n’est rien venu de 1a icy, » 


1. C’est avec raison que nous nous glorifions de notre vertu; 
ce qui ne seroit point si nous la tenions d’un dieu, et non pas de 
nous-mémes. CicERON, de Nat. deor., III, 36. 

2. Faisant le brave en paroles, il ne falloit pas succomber en 
effet. C1cERON, Tusc. quest., II, 13. 

\ luy dict il. Cettuy cy a un peu meilleure grace; car il 
sent avoir du mal, et en vouldroit estre depestré; mais 
de ce mal pourtant son coeur n’en est pas abbattu ny 
affoibly : Vauitre se tient en sa roideur, plus, ce 
crains je, verbale, qu’essentielle. Et Dionysius Hera- 
cleotes, affligé d’une cuison vehemente des yeulx, feut 
rengé a quitter ces resolutions stoicques. Mais, quand 
la science feroit par effect ce qu’ils disent, d’esmoucer 
et rabbattre l’aigreur des infortunes qui nous suyvent, 
que faict elle que ce que faict beaucoup plus purement 
Vignorance, et plus evidemment? Le _ philosophe 
Pyrrho, courant en mer le hazard d’une grande tour- 
mente, ne presentoit a ceulx qui estoient avecques luy 
a imiter, que la securité d’un porceau qui voyageoit 
avecques eulx, regardant cette tempeste sans effroy. 
La philosophie, au bout de ses preceptes, nous renvoye 
aux exemples d’un athlete et d’un muletier, ausquels 
on veoid ordinairement beaucoup moins de ressenti- 
ment de mort, de douceur et d’aultres inconvenients, 
et plus de fermeté, que la science n’en fournit oncques 
‘A aulcun qui n’y feust nay et preparé de soy mesme 
par habitude naturelle. Qui faict qu’on incise et taille 
les tendres membres d’un enfant, et ceulx d’un cheval, 
plus ayseement que les nostres, si ce n’est Pignorance? 
Combien en a rendu de malades la seule force de l’ima- 
gination? Nous en veoyons ordinairement se faire 
saigner, purger et medeciner, pour guarir des maulx 
qu’ils ne sentent qu’en leur discours. Lorsque les vrays 
maulx nous faillent, la science nous preste les siens : 
cette couleur et ce teinct vous presagent quelque 
defluxion catarrheuse; cette saison chaulde vous 
menace d’une esmotion fiebvreuse; cette coupeure de 
la ligne vitale de vostre main gauche vous advertit 
de quelque notable et voisine indisposition : et enfin 
elle s’en addresse tout destrousseement 4 la santé 
mesme; cette alaigresse et vigueur de jeunesse ne 
peult arrester en une assiette; il luy fault desrober du 
sang et de la force, de peur qu’elle ne se tourne contre 
vous mesme. Comparez la vie d’un homme asservy a 
telles imaginations, a celle d’un laboureur se laissant 
aller aprez son appetit naturel, mesurant les choses 

au seul sentiment present, sans science et sans prognos- 
tique, qui n’a du mal que lorsqu’il l’a; ot laultre a 
souvent la pierre en ’ame avant qu’il l’ayt aux reins : 
comme s’il n’estoit point assez a temps de soufirir le 
mal lorsqu’il y sera, il l’anticipe par fantasie, et luy 
court au devant. Ce que je dis de la medecine se peult 
tirer par exemple generalement a toute science : de la 
est venue cette ancienne opinion des philosophes, qui 
logeoient le souverain bien a la recognoissance de la 
foiblesse de nostre jugement. Mon ignorance me preste 
autant d’occasion d’esperance que de crainte; et, 
n’ayant aultre regle de ma santé que celle des exemples 
d’aultruy et des evenements que je veois ailleurs en 
pareille occasion, j’en treuve de toutes sortes, et 
m/’arreste aux comparaisons qui me sont plus favo- 
rables. Je receois la santé les bras ouverts, libre, pleine 
et entiere; et aiguise mon appetit a la jouir, d’autant 
plus qu’elle m’est 4 present moins ordinaire et plus 
rare : tant s’en fault que je trouble son repos et sa 
doulceur par l’amertume d’une nouvelle et contraincte 
forme de vivre. Les bestes nous montrent assez com- 
bien Vagitation de notre esprit nous apporte de mala- 
dies : ce qu’on nous dict de ceulx du Bresil, qu’ils ne 
mouroient que de vieillesse, on lVattribue a la serenité 
et tranquillité de leur air; je lattribue plutost a la 
tranquillité et serenité de leur ame, deschargee de 
toute passion, pensee et occupation tendue ou desplai- 
sante; comme gents qui passoient leur vie en une 
admirable simplicité et ignorance, sans lettres, sans 
loy, sans roy, sans religion quelconque. Et d’ot vient, 
ce qu’on veoid par experience, que les plus grossiers 
et plus lourds sont plus fermes et plus desirables aux 
executions amoureuses; et que l’amour d’un muletier 
se rend souvent plus acceptable que celle d’un gallant 
homme; sinon qu’en cettuy cy l’agitation de l’ame 
trouble sa force corporelle, la rompt et lasse, comme 
elle lasse aussi et trouble ordinairement soy mesme? 
Qui la desmeut, qui la jecte plus coustumierement a 
la manie, que sa promptitude, sa poincte, son agilité, 
et enfin sa force propre? de quoy se faict la plus subtile 
folie, quej.de la plus subtile sagesse? Comme des 

grandes amitiez naissent des grandes inimitiez; des 
santez vigoreuses, les mortelles maladies : ainsi des 
rares et vifves agitations de nos ames, les plus excel- 
lentes manies et plus destraquees; il n’y a qu’un demi 
tour de cheville 4 passer de l’un a I’aultre. Aux actions 
des hommes insensez, nous veoyons combien propre- 
ment la folie convient avecques les plus vigoreuses 
operations de nostre asme. Qui ne scait combien est 
imperceptible le voisinage d’entre la folie avecques les 
gaillardes eslevations d’un esprit libre, et les effects 
d’une vertu supreme et extraordinaire? Platon dict 
les melancholiques plus disciplinables et excellents 
aussi n’en est il point qui ayent tant de propension a 
la folie. Infinis esprits se treuvent ruynez par leur 
propre force et soupplesse : quel sault vient de prendre, 
de sa propre agitation et alaigresse, l’un des plus judi- 
cieux, ingenieux, et plus formez a l’air de cette antique 
et pure poésie, qu’aultre poéte italien ayt jamais esté? 
n’a il pas de quoy scavoir gré a cette sienne vivacité 
meurtriere? a cette clarté qui l’a aveuglé? a cette 
exacte et tendue apprehension de la raison, qui l’a 
mis sans raison? a la curieuse et laborieuse queste des 
sciences, qui l’a conduict 4 la bestise? a cette rare 
aptitude aux exercices de l’ame, qui l’a rendu sans 
exercice et sans ame? J’eus plus de despit encores 
que de compassion, de le veoir a Ferrare en si piteux 
estat, survivant 4 soy mesme, mescognoissant et soy 
et ses ouvrages, lesquels, sans son sceu, et toutesfois a 
sa veue, on a mis en lumiere incorrigez et informes!?. 

Voulez vous un homme sain, le voulez vous reglé, 
et en ferme et seure posture? affublez le de tenebres 
d’oysiveté et de pesanteur : il nous fault abestir, pour 
nous assagir; et nous esblouir, pour nous guider. Et si 
on me dict que la commodité d’avoir l’appetit froid et 


1. Montaigne vit a Ferre, en novembre 1580, le célébre Tor- 
quato Tasso, l’auteur de la Jérusalem délivrée, enfermé dans I’hé- 
pital Sainte-Anne au mois @ mars 1579, et qui n’en sortit qu’au 
mois de juillet 1586. Quoiqu’i en parle ici avec beaucoup d’intérét, 
il n’en dit rien dans le Journa.de son voyage en Italie, t. I, p. 228. 
Il se contente de faire mentim d’une effigie de I’Arioste, un peu 
plus plein de visage qu’il n’est & ses livres. J. V. L. 

mouce aux doulceurs et aux maulkx, tire aprez soy cette . 


incommodité de nous rendre aussi, par consequent, 
moins aigus et friands 4 la jouissance des biens et des 
plaisirs; cela est vray; mais la misere de nostre condi- 
tion porte que nous n’avons pas tant a jouir qu’a fuyr, 
et que l’extreme volupté ne nous touche pas comme 
une legiere douleur, segnius homines bona quam mala 
sentiunt! ; nous ne sentons point l’entiere santé, 
comme la moindre des maladies; 


Pungit 
In cute vix summa violatum plagula corpus; 
Quando valere nihil quaemquam movet. Hoc juvat unum, 
Quod me non torquet latus, aut pes : cetera quisquam 
Vix queat aut sanum sese, aut sentire valentem ?: 


nostre bien estre, ce n’est que la privation d’estre mal. 
Voyla pourquoy la secte de philosophie qui a le plus 
faict valoir la volupté, encores 1’a elle rengee 4a la seule 
indolence. Le n’avoir point de mal, c’est. le plus avoir 
de bien que homme puisse esperer, comme disoit 


Ennius, 
Nimium boni est, cui nihil est mali; 


car ce mesme chatouillement et aiguisement qui se 
rencontre en certains plaisirs, et semble nous enlever 
au dessus de la santé simple et de Vindolence; cette 
volupté actifve, mouvante, et je ne scais comment 
cuisante et mordante, celle 14 mesme ne vise qu’a 
Vindolence, comme a son but; l’appetit qui nous ravit 
a laccointance des femmes, il ne cherche qu’a chasser 
la peine que nous apporte le desiy ardent et furieux, 
et ne demande qu’a l’assouvir et se loger en repos et 
en l’exemption de cette fiebvre : ainsi des aultres. Je 
dis doncques que si la simplesse nous achemine Aa 
n’avoir point de mal, elle nous achemine 4 un tres- 


1. Les hommes sont moins sensibls au plaisir qu’a la douleur. 
TirE-LivE, XXX, 21. 

2. Nous sentons vivement la piqte qu jnous effleure A peine, et 
nous ne sommes pas sensibles au paisir de la santé. L’homme se 
félicite de n’avoir ni la pleurésie n la goutte; mais a peine sait-il 
qu’il est sain et plein de vigueur. sfephani Boetiani poemata. 


jo, 

heureux estat, selon nostre condition. Si ne la fault il 
point imaginer si. plombee, qu’elle soit du tout sans 
sentiment : car Crantor avoit bien raison de combattre 
Vindolence d’Epicurus, si on la bastissoit si profonde, 
que l’abord mesme et la naissance des maulx en feust 
a dire. « Je ne loue point cette indolence qui n’est ny 
possible ny desirable : je suis content de n’estre pas 
malade; mais si je le suis, je veulx scavoir que je le 
suis; et si on me cauterise ou incise, je le veulx 
sentir. » De vray, qui desracineroit la cognoissance du 
mal, il extirperoit quand et quand la cognoissance de 
la volupté, et enfin aneantiroit Vhomme : Jstud nihil 
dolere, non sine magna mercede contingit immanitatis in 
animo, stuporis in corpore+. Le mal est, a l’homme, 
bien 4 son tour : ny la douleur ne luy est tousjours a 
fuyr, ny la volupté tousjours a suyvre. 

C’est un tresgrand advantage pour l’honneur de 
Vignorance, que la science mesme nous rejecte entre 
ses bras, quand elle se treuve empeschee 4a nous roidir 
contre la pesanteur des maulx; elle est contraincte de 
venir 4 cette composition, de nous lascher la bride, et 
donner congé de nous sauver en son giron, et nous 
mettre, soubs sa faveur, a l’abri des coups et injures 
de la fortune : car que veult elle dire aultre chose, 
quand elle nous presche « De retirer nostre pensee 
des maulx qui nous tiennent, et lentretenir des 
voluptez perdues; De nous servir, pour consolation 
des maulx presents, de la souvenance des biens passez; 
et D’appeller a nostre secours un contentement esva- 
noui, pour l’opposer a ce qui presse. » Levationes 
egritudinum in avocatione a cogitanda molestia, et revo- 
catione ad contemplandas voluptates, ponit? : si ce n’est 
que, ot la force luy manque, elle veult user de ruse, 
et donner un tour de soupplesse et de jambe, ot la 
vigueur du corps et des bras vient a luy faillir, car non 


1. Cette indolence ne se peut acquérir, qu’il n’en cotite cher a 
Vesprit et au corps : il faut que I’esprit devienne féroce, et le corps 
léthargique. CicféRon, Tuscul., ITI, 6. 

2. Pour bannir le chagrin, il faut, dit Epicure, écarter toute 
fidée facheuse, et se rappeler les idées riantes. CicERON, Tuscul., 


Ill, 15, 

seulement a un philosophe, mais simplement 4 un 
homme rassis, quand il sent par effect l’alteration 
cuisante d’une fiebvre chaulde, quelle monnoye est ce 
de le payer de la soubvenance de la doulceur du vin 
grec? ce seroit plustost luy empirer son marché : 


Che ricordarsi il ben doppia la noja* 


De mesme condition est cet aultre conseil que la 
philosophie donne, « De maintenir en la memoire 
seulement le bonheur passé, et d’en effacer les des- 
plaisirs que nous avons soufferts; » comme si nous 
avions en nostre pouvoir la science de Voubli : et 
conseil duquel nous valons moins, encores un coup. 


Suavis laborum est preteritorum memoria ?. 


Comment? la philosophie, qui me doibt mettre les 
armes a la main pour combattre la fortune; qui me 
doibt roidir le courage pour fouler aux pieds toutes 
les adversitez humaines, vient elle a cette mollesse 
de me faire conniller par ces destours couards et 
ridicules? car la memoire nous represente, non pas 
ce que nous choisissons, mais ce qui luy plaist; voire, 
il n’est rien qui imprime si vifvement quelque chose 
en nostre souvenance, que le desir de l’oublier : c’est 
une bonne maniere de donner en garde, et d’em- 
preindre en nostre ame quelque chose, que de la 
soliciter de la perdre. Et cela est fauls, Est situm in 
nobis, ut et adversa quasi perpetua oblivione obruamus, 
et secunda jucunde et suaviter meminerimus?® ; et 
cecy est vray, Memini etiam que nolo; oblivisci 
non possum que volo*. Et de qui est ce conseil? de 


1. Le souvenir du bien double le mal. 


2. Des maux passés le souvenir est doux. 

Evuripip. apud Cic., de Finibus, II, 32. 

3. Il est en notre puissance d’effacer entiérement nos malheurs 
de notre mémoire, et de rappeler dans notre esprit l’agréable sou- 
venir de tout ce qui nous est arrivé d’heureux. CicérRon, de Finibus, 
lig a7 

4. Je me souviens des choses que je voudrois oublier, et je ne 


puis oublier celles dont je voudrois perdre le souvenir. CicERON, 
de Finibus, II, 32. 

celuy, qui sé unus sapientem profiteri sit ausus1: 


Qui genus humanum ingenio superavit, et omnes 
Prestinxit, stellas exortus uti ztherius sol ?. 


De vuider et desmunir la memoire, est ce pas le vray 
et propre chemin a4 lignorance? 


Iners malorum remedium ignorantia est °. 


Nous veoyons plusieurs pareils preceptes, par les- 
quels on nous permet d’emprunter, du vulgaire, des 
apparences frivoles, ott la raison vifve et forte ne 
peult assez, pourveu qu’elles nous servent de con- 
tentement et de consolation : ot ils ne peuvent guarir 
la playe, ils sont contents de l’endormir et pallier. 
Je crois qu’ils ne me nieront pas cecy, que s’ils pou- 
voient adjouster de l’ordre et de la constance, en un 
estat de vie qui se mainteinst en plaisir et en tran- 
quillité par quelque foiblesse et maladie de jugement, 
qu’ils ne l’acceptassent : 


Potare, et spargere flores 
Incipiam, patiarque vel inconsultus haberi ‘. 


Il se trouveroit plusieurs philosophes de l’advis de 
Lycas : cettuy cy ayant, au demourant, ses moeurs 
bien reglees, vivant doulcement et paisiblement en 
sa famille, ne manquant 4 nul office de son debvoir 
envers les siens et les estrangiers, se preservant tres- 
bien des choses nuisibles, s’estoit, par quelque alte- 
ration de sens, imprimé en la cervelle une resverie, 
C’est qu’il pensoit estre perpetuellement aux théatres 
a y veoir des passetemps, des spectacles, et des plus 
belles comedies du monde. Guari qu’il feut, par les 


1. Qui, seul entre les hommes, a osé se dire sage (Epicure). 
CicéRON, de Finibus, II, 3. 

2. Qui, par son génie, supérieur 4a tous les hommes, les a fous 
effacés; comme le soleil, en se levant, éteint tous les feux célestes 
Lucrice, III, 1056. 

3. Et ignorance n’est a nos maux qu’un foible reméde. SENEQUE 
Cédipe, acte III, v. 7. 

4, Au hasard de passer pour fou, je veux boire, je veux répandra 
des fleurs autour de moi. Horace, Epist., I, 5, 14. 

medecins, de cette humeur peccante, 4 peine qu’il 
ne les meist en procez pour le restablir en la doul- 
ceur de ces imaginations. 


Pol! me occidistis, amici, 
Non servastis, ait; cui sic extorta voluptas, 
Et demptus per vim mentis gratissimus error? : 


N 


d’une pareille resverie a celle de Thrasylaus, fils de 
Pythodorus, qui se faisoit accroire que touts les 
navires qui relaschoient du port de Piree et y abor- 
doient ne travailloient que pour son service : se 
resjouissant de la bonne fortune de leur navigation, 
les recueillant avecques joye. Son frere Crito layant 
faict remettre en son meilleur sens, il regrettoit cette 
sorte de condition en laquelle il avoit vescu en liesse, 
et deschargé de tout desplaisir. C’est ce que dict ce 
vers ancien grec, qu’ « Il y a beaucoup de commodité 
a n’estre pas si advisé, » 


‘Ey ta ppovety yao wndév Hototos Bios. 


Et l’Ecclesiaste, « En beaucoup de sagesse, beaucoup 
de desplaisir; et qui acquiert science, s’acquiert du 
travail et du torment. » 

Cela mesme a quoy la philosophie consent en 
general, cette derniere recepte qu’elle ordonne a 
toute sorte de necessitez, qui est De mettre fin a la 
vie que nous ne pouvons supporter. Placet? pare. 
Non placet? qguacumque vis, exi... Pungit dolor? Vel 
fodiat sane. Si nudus es, da jugulum; sin tectus armis 
Vulcaniis, id est fortitudine, resiste?; et ce mot des 
Grecs convives quwils y appliquent, Aut bibat, aut 
abeat*, qui sonne plus sortablement en la langue d’un 


1. Ah! mes amis, qu’avez-vous fait? en me guérissant, vous 
m’avez tué! C’est m’dter tous mes plaisirs, que de m’arracher de 
lame cette douce erreur dont j’étois enchanté. Horace, Epist., 
TTS 25) 138. 

2. Te plait-elle encore, supporte-la. En es-tu las, sors-en par ot 
tu voudras..... La douleur te pique, je suppose méme qu’elle te 
déchire; préte le flanc, si tu es sans défense; mais si tu es couvert 
des armes de Vulcain, c’est-a-dire armé de force et de courage, 
résiste. 

3. Qu’il boive, ou qu’il s’en aille. CicERON, Tusc. quest., V, 4. 

ys 
Gascon, qui change volontiers en V le B, qu’en celle 
de Cicero : 


Vivere si recte nescis, decede peritis. 

Lusisti satis, edisti satis, atque bibisti; 
Tempus abire tibi est, ne potum largius equo 
Rideat, et pulset lasciva decentius ztas‘ : 


qu’est ce aultre chose qu’une confession de son impuis- 
sance, ef un renvoy non seulement a l’ignorance, 
pour y estre a couvert, mais a la stupidité mesme, 
au non sentir, et au non estre? 


Democritum postquam matura vetustas 
Admonuit memorem, motus languescere mentis; 
Sponte sua letho caput obvius obtulit ipse *. 


C’est ce que disoit Antisthenes, « qu’il falloit faire 
provision ou de sens pour entendre, ou de licol pour 
se pendre; » et ce que Chrysippus alleguoit sur ce 
propos du poéte Tyrtezus, 


De la vertu, ou de mort approcher : 


et Cratez disoit « que l’amour se guarissoit par la 
faim, sinon par le temps; et, 4 qui ces deux moyens 
ne plairoient, par la hart. » Celuy Sextius, duquel 
Seneque et Plutarque parlent avecques si grande 
recommendation, s’estant jecté, toutes choses laissees, 
a Vestude de la philosophie, delibera de se precipiter 
en Ja mer, veoyant le progrez de ses estudes trop 
tardif et trop long : il couroit 4 la mort, au default 
de la science. Voicy les mots de la loy sur ce subject : 

Si d’adventure il survient quelque grand incon- 
venient qui ne se puisse remedier, le port est pro- 
chain, et se peult on sauver, a la nage, hors du corps, 


1. Si tu ne sais point user de la vie, céde Ja place a ceux qui le 
savent. Tu as assez folAtré, assez bu, assez mangé; il est temps 
pour toi de faire retraite. Ne crains-tu pas de t’enivrer, et de devenir 
la risée et le jouet des jeunes gens, a qui la gaieté convient mieux 
qu’a toi? Horace, Epist., Il, 2, 213. 

2. Démocrite, averti par l’Age que les ressorts de son esprit com- 
mengoient a s’user, alla lui-méme au-devant de la mort. LUCRECE, 


III, 1052. 


\ 

comme hors d’un esquif qui faict eau; car c’est la 
crainte de mourir, non pas le desir de vivre, qui tient 
le fol attaché au corps. » 

Comme la vie se rend par la simplicité plus plai- 
sante, elle s’en rend aussi plus innocente et meilleure, 
comme je commenceois tantost a dire : Les simples, 
dict sainct Paul, et les ignorants, s’eslevent et se 
saisissent du ciel; et nous, 4 tout nostre scavoir, nous 
plongeons aux abismes infernaux. Je ne m/arreste ni 
a Valentian!, ennemy declaré de la science et des 
lettres; ny A Licinius, touts deux empereurs romains, 
qui les nommoient le venin et la peste de tout estat 
politique; ny 4 Mahumet, qui, comme j’ay entendu, 
interdict la science 4 ses hommes : mais l’exemple 
de ce grand Lycurgus, et son auctorité, doibt certes 
avoir grand poids, et la reverence de cette divine 
police lacedemonienne, si grande, si admirable, et si 
long temps fleurissante en vertu et en bonheur, sans 
aulcune institution ny exercice de lettres. Ceulx qui 
reviennent de ce monde nouveau, qui a esté descou- 
vert du temps de nos peres par les Espaignols, nous 
peuvent tesmoigner combien ces nations, sans magis- 
trat et sans loy, vivent plus legitimement et plus 
regleement que les nostres, ot! il y a plus d’officiers 
et de loix quwil n’y a d’aultres hommes, et qu’il n’y 
a d’actions : 


Di cittatorie piene e di libelli, 
D’esamine, e di carte di procure, 
Avea le mani e il seno, e gran fastelli 
Di chiose, di consigli, e di letture : 
Per cui le faculta de’ poverelli 

Non sono mai nelle citta sicure. 

Avea dietro e dinanzi, e d’ambi i lati, 
Notai, procuratori, ed avvocati ? 


1. Comme on ne connoit point d’empereur romain de ce nom, 
je crois qu’il s’agit ici de Valens, empereur qui vivoit dans la 
seconde moitié du quatriéme siécle, et qui fut en effet, comme Lici- 
nius, un ennemi déclaré des sciences et de la philosophie. A. D. 

2. Ils ont le sein et les mains pleines d’ajournements, de requétes, 
d’informations, et de lettres de procuration; ils marchent chargés 
de sacs remplis de gloses, de consultations et de procédures. Grace 


7 

C’estoit ce que disoit un senateur romain des derniers 
siecles, Que leurs predecesseurs avoient l’haleine 
puante a lail, et ’estomach musqué de bonne cons- 
cience; et qu’au rebours, ceulx de son temps ne sen- 
toient au dehors que le parfum, puants au dedans a 
toute sorte de vices : c’est a dire, comme je pense, 
qu’ils avoient beaucoup de scavoir et de suffisance, et 
grand’faulte de preud’hommie. L/’incivilité, lVigno- 
rance, la simplesse, la rudesse, s’accompaignent volon- 
tiers de Vinnocence; la curiosité, la subtilité, le sca- 
voir, traisnent la malice a leur suitte : ’humilité, la 
crainte, lVobeissancé, la debonnaireté, qui sont les 
pieces principales pour la conservation de la societé 
humaine, demandent une ame vuide, docile, et pre- 
sumant peu de soy. Les chrestiens ont une particu- 
liere cognoissance, combien la curiosité est un mal 
naturel et originel en l’homme : le soing de s’aug- 
_menter en sagesse et en science, ce feut la premiere 
ruyne du genre humain; c’est la voye par oti il s’est 
precipité a la damnation eternelle, l’orgueil est sa 
perte et sa corruption; c’est l’orgueil qui jecte 1 homme 
a quartier des voyes communes, qui luy faict embrasser 
les nouvelletez, et aymer mieulx estre chef d’une 
troupe errante et desvoyee au sentier de perdition, 
aymer mieulx estre regent et precepteur d’erreur et 
de mensonge, que d’estre disciple en l’eschole de 
verité, se laissant mener et conduire par la main 
d’aultruy a la voye battue et droicturiere. C’est a 
' Yadventure ce que dict ce mot grec ancien, que « la 
superstition suyt Vorgueil, et lui obeit comme a son 
pere : » H Serordarrovla xafliwee matel tH TUped met0eta'. O 
cuider! combien tu nous empesches ! 

Aprez que Socrates feut adverty que le dieu de 
sagesse luy avoit attribué le nom de Sage, il en feut 
estonné; et, se recherchant et secouant partout, n’y 
trouvoit aulcun fondement a cette divine sentence : 
il en scavoit de justes, temperants, vaillants, scavants 


A eux, le pauvre peuple n’est jamais en streté dans les villes; par 
devant, par derriére, des deux cétés, il est assiégé d’une foule de 
notaires, de procureurs et d’avocats, Orlando furioso, c. 14, stanz. 84. 

comme luy, et plus eloquents, et plus beaux, et plus 
utiles au pais. Enfin il se resolut, qu’il n’estoit dis- 
tingué des aultres, et n’estoit sage, que parce qu’il 
ne se tenoit pas tel; et que son dieu estimoit bestise 
singuliere a l’homme I’opinion de science et de sagesse; 
et que sa meilleure doctrine estoit la doctrine de 
Vignorance, et la simplicité sa meilleure sagesse. La 
saincte Parole declare miserables ceulx d’entre nous 
qui s’estiment : « Bourbe et cendre, leur dict elle, 
qu’as tu A te glorifier? » Et ailleurs, « Dieu a fait 
homme semblable 4 l’ombre; » de laquelle qui jugera, 
quand par Vesloingnement de la lumiere elle sera 
esvanouie? Ce n’est rien que de nous. 

Il s’en fault tant que nos forces conceoivent Ja haul- 
teur divine, que, des ouvrages de nostre Createur, 
ceulx 14 portent mieulx sa marque, et sont mieulx 
siens, que nous entendons le moins. C’est aux chres- 
tiens une occasion de croire, que de rencontrer une 
chose incroyable; elle est d’autant plus selon raison, 
qu’elle est contre l’humaine raison : si elle estoit selon 
raison, ce ne seroit plus miracle; et si elle estoit selon 
quelque exemple, ce ne seroit plus chose singuliere. 
Melius scitur Deus, nesciendo', dict sainct Augustin; 
et Tacitus, Sanctius est ac reverentius de actis deorum 
credere, quam scire*; et Platon estime qu'il y ait 
quelque vice d’impieté 4 trop curieusement s’enquerir 
et de Dieu, et du monde, et des causes premieres des 
choses : Afque illum quidem parentem hujus univer- 
sitatis invenire, difficile ; et quum jam inveneris, indi-° 
care in vulgus, nefas*, dict Cicero. Nous disons bien, 
Puissance, Verité, Justice : ce sont paroles qui signi- 
fient quelque chose de grand; mais cette chose 1a, 
nous ne la veoyons aulcunement, ny ne la concevons. 


1. On connoit mieux ce qu’est la Divinité quand on se soumet a 
Vignorer. SAINT AUGUSTIN, de Ordine, II, 16. 

2. A Végard de ce que font les dieux, il est plus respectueux et 
plus saint de croire que d’approfondir. TaciTE, de Mor. German., 
c. 34. 

3. Il est difficile de connoitre l’auteur de cet univers; et, si on 
parvient 4 le découvrir, il est impossible de Je dire 4 tous, CickRON, 
trad. du Timée de Platon, ¢, 2, 

Nous disons que Dieu craint, que Dieu se courrouce, 
que Dieu ayme. 


Immortalia mortali sermone notantes! : 


ce sont toutes agitations et esmotions qui ne peuvent 
loger en Dieu, selon nostre forme; ny nous, l’imaginer 
selon la sienne. C’est & Dieu seul de se cognoistre, et 
interpreter ses ouvrages; et le faict en nostre langue 
improprement, pour s’avaller et descendre en nous, 
qui sommes a terre couchez. « La prudence ?, com- 
ment luy peult elle convenir, qui est l’eslite entre le 
bien et le mal; veu que nul mal ne le touche? quoy la 
raison et Vintelligence, desquelles nous nous servons 
pour arriver, par les choses obscures, aux apparentes; 
veu qu’il n’y a rien d’obscur 4 Dieu? la justice, qui 
distribue & chascun ce qui luy appartient, engendree 
pour la societé et communauté des hommes, com- 
ment est elle en Dieu? la temperance, comment? qui 
est la moderation des voluptez corporelles, qui n’ont 
nulle place en la divinité : la fortitude a porter la 
douleur, Je labeur, les dangiers, luy appartiennent 
aussi peu; ces trois choses n’ayants nul accez prez 
de luy : » parquoy Aristote le tient egualement exempt 
de vertu et de vice : Neque gratia, neque ira teneri 
potest ; quod que talia essent, imbecilla essent omnia?. 

La participation que nous avons a la cognoissance 
de la Verité, quelle qu’elle soit, ce n’est point par nos 
propres forces que nous l’avons acquise : Dieu nous 
a assez apprins cela par les tesmoings qu’il a choisis 
du vulgaire, simples et ignorants, pour nous instruire 
de ses admirables secrets. Nostre foy, ce n’est pas 
nostre acquest; c’est un pur present de la liberalité 
d’aultruy : ce n’est pas par discours, ou par nostre 
entendement, que nous avons receu nostre religion; 


1. Exprimant des choses divines en termes humains. LucRECE, 
V, 122. 

2. Montaigne transcrit ici un long passage de Cicéron, sans le 
nommer. Voy. de Nat. deor., III, 15. C. 

3. Il n’est susceptible ni de haine ni d’amour, parce que seg 
passions décdlent des étrea foibles, Crctinon, de Nat, decry ty 4% 

c’est par auctorité et par commandement estrangier : 
la foiblesse de nostre jugement nous y aide plus que 
la force, et nostre aveuglement plus que nostre clair- 
voyance; c’est par l’entremise de nostre ignorance, 
plus que de nostre science, que nous sommes s¢avants 
de ce divin scavoir. Ce n’est pas merveille, si nos 
moyens naturels et terrestres ne peuvent concevoir 
cette cognoissance supernaturelle et celeste : appor- 
tons y seulement, du nostre, l’obeissance et la sub- 
jection; car, comme il est escript : « Je destruiray 
la sapience des sages, et abbattray la prudence des 
prudents : ot est le sage? ot est l’escrivain? ot est 
le disputateur de ce siecle? Dieu n’a il pas abesty la 
sapience de ce monde? car, puisque le monde n’a 
point cogneu Dieu par sapience, il luy a pleu, par 
l’ignorance et simplesse de la predication, sauver les 
croyants. » 

Si me fault il veoir enfin s’il est en la puissance de 
Vhomme de trouver ce qu’il cherche; et si cette queste 
qu’il y a employee depuis tant de siecles l’a enrichy de 
quelque nouvelle force et de quelque verité solide. 
Je crois qu’il me confessera, s’il parle en conscience, 
que tout l’acquest qu’il a retiré d’une si longue pour- 
suitte, c’est d’avoir apprins a recognoistre sa foiblesse. 
I/ignorance, qui estoit naturellement en nous, nous 
V’avons, par longue estude, confirmee et averee. II 
est advenu aux gents veritablement scavants ce qui 
advient aux espics de bled; ils vont s’eslevant et se 
haulsant la teste droicte et fiere, tant qu’ils sont 
vuides; mais quand ils sont pleins et grossis de grains 
en leur maturité, ils commencent 4 s’humilier et 
baisser les cornes : pareillement, les hommes ayants 
tout essayé, tout sondé, et n’ayants trouvé, en cet 
amas de science et provision de tant de choses diverses, 
rien de massif et ferme, et rien que vanité, ils ont 
renoncé a leur presumption, et recogneu leur condi- 
tion naturelle. C’est ce que Velleius reproche A Cotta 
et Aa Cicero, « qu’ils ont apprins de Philo n’avoir rien 
apprins. » Pherecydes, l’un-des sept sages, escrivant 
a Thales, comme il expiroit, « J’ay, dict il, ordonné 
aux miens, aprez qu’ils m’auront enterré, de te porter 


\ 

mes escripts. S’ils contentent et toy et les aultres 
sages, publie les; sinon, supprime les : ils ne contien- 
nent nulle certitude qui me satisface 4 moy mesme; 
aussi ne foys je pas profession de scavoir la verité, 
ny d’y atteindre ; j’ouvre les choses plus que je ne les 
descouvre. » Le plus sage homme qui feut oncques, 
quand on luy demanda ce qu’il scavoit, respondit, 
« Quw’il sgavoit cela, qu’il ne scavoit rien. » Il veri- 
fioit ce qu’on dict, que la plus grand’part de ce que 
nous scavons est la moindre de celle que nous igno- 
rons; c’est a dire, que ce mesme que nous pensons 
scavolir, c’est une piece, et bien petite, de nostre igno- 
rance. Nous scavons les choses en songe, dict Platon, 
et les ignorons en verité. Omnes pene veteres, nihil 
cognosci, nihil percipi, nihil sciri posse dixerunt ; 
angustos sensus, imbecilles animos, brevia curricula 
vitt.e Cicero mesme, qui debvoit au s¢avoir tout 
son vaillant, Valerius dict que, sur sa vieillesse, il 
commencea 4 desestimer les lettres : et, pendant qu’il 
les traictoit, c’estoit sans obligation d’aulcun party; 
suyvant ce qui luy sembloit probable, tantost en 
VYune secte, tantost en l’aultre; se tenant tousjours 
soubs la dubitation de l’academie : Dicendum est, 
sed ita, ut nihil affirmem, queram omnia, dubilans 
plerumque, et mihi diffidens?. 

J’aurois trop beau jeu, si je voulois considerer 
VYhomme en sa commune facon et en gros; et le pour- 
rois faire pourtant par sa regle propre, qui juge la 
verité, non par le poids des voix, mais par le nombre. 
Laissons 1a le peuple, 

Qui vigilans stertit, 
Mortua cui vita est prope jam, vivo atque videnti*; 


1. Presque tous les anciens ont dit qu’on ne pouvoit rien con- 
noitre, rien comprendre, rien savoir; que nos sens étoient bornés, 
notre intelligence foible, et notre vie trop courte. CicERON, Acad. 
i, 12. 

2. Je vais parler, mais sans rien affirmer; je chercherai toujours, 
je douterai souvent, et je me défierai de moi-méme. CIcERON, de 
Divinat., II, 3. 

3. Qui dort en veillant, qui est presque mort, quoiqu’il vive et 
qu’il ait les yeux ouverts. LucrEcE, III, 1061, 1059. 

qui ne se sent point, qui ne se juge point, qui laisse 
la pluspart de ses facultez naturelles, oysifves : je 
veulx prendre ’homme en sa plus haulte assiette. 
Considerons le en ce petit nombre d’hommes excel- 
lents et triez, qui, ayants esté douez d’une belle et 
particuliere force naturelle, l’ont encores roidie et 
aiguisee par soing, par estude, et par art, et Vont 
montee au plus hault poinct de sagesse ou elle puisse 
atteindre : ils ont manié leur ame 4 touts sens et a 
touts biais, ’ont appuyee et estansonnee de tout le 
secours estrangier qui luy a esté propre, et enrichie 
et ornee de tout ce quwils ont peu emprunter, pour sa 
commodité, du dedans et dehors du monde : c’est 
en eulx que loge la haulteur extreme de humaine 
nature : ils ont reglé le monde de polices et de loix; 
ils ont instruict par arts et sciences, et instruict 
encores par l’exemple de leurs moeurs admirables. 
Je ne mettray en compte que ces gents la, leur tesmoi- 
gnage, et leur experience; veoyons jusques ow ils 
sont allez, et A quoy ils se sont tenus : les maladies 
et les defaults que nous trouverons en ce college la, 
le monde les pourra hardiement bien advouer pour 
siens. 

Quiconque cherche quelque chose, il en vient a ce 
poinct, ou qu’il dict qu’il l’a trouvee; ou qu’elle ne se 
peult trouver; ou qu’il en est encores en queste. Toute 
la philosophie est despartie en ces trois genres : son 
desseing est de chercher la verité, la science et la cer- 
titude. Les peripateticiens, epicuriens, stoiciens, et 
aultres, ont pensé l’avoir trouvee : ceulx cy ont establi 
les sciences que nous avons, et les ont traictees comme 
notices certaines. Clitomachus, Carneades, et les acade- 
miciens, ont desesperé de leur queste, et jugé que la 
verité ne se pouvoit concevoir par nos moyens : la fin 
de ceulx cy, c’est la foiblesse et humaine ignorance; 
ce party a eu la plus grande suitte et les sectateurs les 
plus nobles. Pyrrho, et aultres sceptiques ou epe- 
chistes, les dogmes de qui plusieurs anciens ont tenu 
estre tirez de Homere, des sept sages, et d’Archilochus 
et d’Euripides, et y attachent Zeno, Democritus, 
Xenophanes, disent qu’ils sont encores en cherche 

de la verité : ceulx cy jugent que ceulx 1A qui pensent 
Vavoir trouvee se trompent infiniment, et qu’il y a 
encores de la vanité trop hardie en ce second degré 
qui asseure que les forces humaines ne sont pas capa- 
bles d’y atteindre; car cela, d’establir la mesure de 
nostre puissance, de cognoistre et juger la difficulté 
des choses, c’est une grande et extreme science, de 
laquelle ils doubtent que ’homme soit capable : 


Nil sciri si quis putat, id quoque nescit 
An sciri possit quo se nil scire fatetur ?. 


L’ignorance qui se scait, qui se juge, et qui se con- 
demne, ce n’est pas une entiere ignorance; pour l’estre, 
il fault qu’elle s’ignore soy mesme: de facon que la 
profession des pyrrhoniens est de bransler, doubter, 
et enquerir, ne s’asseurer de rien, de rien ne se res- 
pondre. Des trois actions de l’ame, Vimaginatifve, 
Vappetitifve, et la consentante, ils en receoivent les 
deux premieres; la derniére, ils la soustiennent et la 
maintiennent ambigué, sans inclination ny approba- 
tion d’une part ou d’aultre, tant soit elle legiere. Zenon 
peignoit de geste son imagination sur cette partition 
des facultez de l’ame : la main espandue et ouverte, 
c’estoit Apparence; la main a demy serree, et les doigts 
un peu croches, Consentement; le poing fermé, Com- 
prehension; quand de la main gauche il venoit encores 
a clorre ce poing plus estroict, Science. Or, cette 
assiette de leur jugement, droicte et inflexible, rece- 
vant touts objects sans application et consentement, 
les achemine a leur Ataraxie, qui est une condition 
de vie paisible, rassise, exempte des agitations que 
nous recevons par l’impression de Vopinion et science 
que nous pensons avoir des choses; d’ou naissent la 
crainte, l’avarice, l’envie, les desirs immoderez, |’ambi- 
tion, l’orgueil, la superstition, l’amour de nouvellete, 
la rebellion, la desobeissance, l’opiniastreté, et la plus- 
part des maulx corporels : voire ils s’exemptent par 1a 


1. Celui qui croit qu’on ne peut rien savoir, ne sait pas méme 
si on peut rien savoir qui lui permette d’avouer qu’il ne sait rien, 


LucréEce, IV, 479. 

de la jalousie de leur discipline; car ils debattent d’une 
bien molle facon; ils ne craignent point la revenche a 
leur dispute : quand ils disent que le poisant va contre 
bas, ils seroient bien marris qu’on les en creust; et 
cherchent qu’on les contredie, pour engendrer la dubi- 
tation et surseance de jugement, qui est leur fin. Ils 
ne mettent en avant leurs propositions, que pour com- 
battre celles qu’ils pensent que nous ayons en nostre 
creance. Si vous prenez la leur, ils prendront aussi 
volontiers la contraire A soustenir : tout leur est un; 
ils n’y ont aulcun chois. Si vous establissez que la 
neige soit noire, ils argumentent, au rebours, qu’elle 
est blanche : si vous dites qu’elle n’est ny l’un ny 
Vaultre, c’est A eulx 4 maintenir qu’elle est touts les 
deux : si, par certain jugement, vous tenez que vous 
n’en scavez rien, ils vous maintiendront que vous le 
scavez : oui; et si, par un axiome affirmatif, vous 
asseurez que vous en doubtez, ils vous iront debattant 
que vous n’en doubtez pas, ou que vous ne pouvez 
juger et establir que vous en doubtez. Et, par cette 
-extremité de doubte, qui se secoue soy mesme, ils se 
separent et se divisent de plusieurs opinions, de celles 
mesmes qui ont maintenu en plusieurs facons le doubte 
et ignorance. Pourquoy ne leur sera il permis, disent 
ils, comme il est entre les dogmatistes, 4 l’un dire vert, 
a Vaultre jaulne, a eulx aussi de doubter? est il chose 
qu’on vous puisse proposer pour l’advouer ou refuser, 
laquelle il ne soit pas loisible de considerer comme 
ambigué? et, oti les aultres sont portez, ou par la cous- 
tume de leurs pais ou par l’institution des parents, ou 
par rencontre, comme par une tempeste, sans juge- 
ment et sans chois, voire le plus souvent avant l’aage 
de discretion, 4 telle ou telle opinion, a la secte ou 
stoicque ou epicurienne, 4a laquelle ils se treuvent 
hypothequez, asservis et collez, comme 4 une prinse 
qwils ne peuvent demordre, ad quamcumque disci- 
plinam, velut tempestate, delati, ad eam, tanquam ad 
saxum, adherescunt!; pourquoy a ceulx cy ne sera il 


1. Ils s’attachent a la premiére secte que leur offre le hasard, 

pareillement concedé de maintenir leur liberté, et 
considerer les choses sans obligation et servitude? 
hee liberiores et soluliores, quod integra illis est judi-. 
candi potestas’. N’est ce pas quelque advantage de se 
trouver desengagé de la necessité qui bride les aultres? 
vaut il pas mieulx demeurer en suspens, que de s’in- 
frasquer en tant d’erreurs que humaine fantasie a 
produictes? vault il pas mieulx suspendre sa persua- 
sion, que de se mesler 4 ces divisions seditieuses et 
querelleuses? Qu’iray je choisir? « Ce qu’il vous plaira, 
pourveu que vous choisissiez. » Voyla une sotte res- 
ponse : a laquelle pourtant il semble que tout le dogma- 
tisme arrive, par qui il ne nous est pas permis d’ignorer 
ce que nous ignorons. Prenez le plus fameux party, 
jamais il ne sera si seur, qu’il ne vous faille, pour le 
deffendre, attaquer et combattre cent et cent con- 
traires partis : vault il pas mieulx se tenir hors de 
cette meslee? Il vous est permis d’espouser, comme 
vostre honneur et vostre vie, la creance d’Aristote 
sur l’eternité de lame, et desdire et desmentir Platon 
la dessus; et a eulx il sera interdit d’en doubter? S’il 
est loisir 4 Panzetius de soustenir son jugement autour 
des aruspices, songes, oracles, vaticinations, desquelles 
choses les stoiciens ne doubtent aulcunement; pour- 
quey un sage n’osera il, en toutes choses, ce que 
cettuy cy ose en celles qu’il a apprinses de ses maistres, 
establies du commun consentement de Veschole, de 
laquelle il est sectateur et professeur? Si c’est un enfant 
qui juge, il ne scait que c’est; si c’est un scavant, il est 
preoccupé. Ils se sont reservé un merveilleux advan- 
tage au combat, s’estants deschargez du soing de se 
couvrir : il ne leur importe qu’on les frappe, pourveu 
quwils frappent; et font leurs besongnes de tout : s’ils 
vaincquent, vostre proposition cloche; si vous, la 
leur : s’ils faillent, ils verifient l’ignorance; si vous 
faillez, vous la verifiez : s’ils prouvent que rien ne se 


comme a un rocher sur lequel la tempéte les auroit jetés. CICERON. 


Académ., II, 3. 
1. D’autant plus libres et plus indépendants, qu’ils ont une 


pleine puissance de juger. Cickron, Académ., II, 3. 

scache, il va bien; s’ils ne le sgavent pas prouver, il 
est bon de mesme : Ut quum in eadem re paria con- 
trariis in partibus momenta inveniuntur, facilius ab 
utraque parte assertio sustineatur' ; et font estat de 
trouver bien plus facilement pourquoy une chose 
soit faulse, que non pas qu’elle soit vraye; et ce qui 
n’est pas, que ce qui est; et ce qu’ils ne croyent pas, 
que ce qu’ils croyent. Leurs facons de parler sont, 
« Je n’establis rien : Il n’est non plus ainsi qu’ainsin, 
ou que ny l’un ny Il’aultre : Je ne le comprends point : 
Les apparences sont eguales partout : La loy de parler, 
et pour et contre, est pareille : Rien ne semble vray, 
qui ne puisse sembler fauls. » Leur mot sacramental, 
c’est éxéyw, c’est a dire, « je soustiens, je ne bouge: » 
voyla leurs refrains, et aultres de pareille substance. 
Leur effect, c’est une pure, entiere, et tresparfaicte 
surseance et suspension de jugement : ils se servent 
de leur raison pour enquerir et pour debattre, mais non 
pas pour arrester et choisir. Quiconque imaginera une 
perpetuelle confession d’ignorance, un jugement sans 
pente et sans inclination, 4 quelque occasion que ce 
puisse estre, il conceoit le pyrrhonisme. J’exprime 
cette fantasie autant que je puis, parce que plusieurs 
la treuvent difficile 4 concevoir; et les aucteurs mesmes 
la representent un peu obscurement et diversement. 

Quant aux actions de la vie, ils sont en cela de la 
commune facon : ils se prestent et accommodent aux 
inclinations naturelles, 4 Vimpulsion et contraincte 
des passions, aux constitutions des loix et des cous- 
tumes, et a la tradition des arts : Non enim nos Deus 
ista scire, sed tantummodo uti, voluit?. Ils laissent 
guider a ces choses la leurs actions communes, sans 
aulcune opination ou jugement : qui faict que je ne 


. 


puis pas bien assortir a ce discours ce qu’on dict de 


i. Afin que, trouvant sur un méme sujet des raisons égales pour 
et contre, il soit plus facile, sur un point ou sur I’autre, de suspendre 
son jugement. CicERoNn, Acad., I, 12. — II faut lire dans le texte 
latin assensio, comme tous les critiques en conviennent aujourd’hui. 
J. Ve Li. 

2. Car Dieu nous a refusé la connoissance de ces choses, et ne 
nous en a accordé que l’usage. CicéRON, de Divinat., I, 18. 

Pyrrho; ils le peignent stupide et immobile, prenant 
un train de vie farouche et inassociable, attendant le 
heurt des charrettes, se presentant aux precipices, 
refusant de s’accommoder aux loix. Cela est encherir 
sur sa discipline : il n’a pas voulu se faire pierre ou 
souche; il a voulu se faire homme vivant, discourant 
et raisonnant, jouissant de touts plaisirs et commo- 
ditez naturelles, et se servant de toutes ses pieces 
corporelles et spirituelles, en regle et droicture : les 
privileges fantastiques, imaginaires et fauls, que 
Vhomme s’est usurpé, de regenter, d’ordonner, d’esta- 
blir, il les a de bonne foy renoncez et quittez. Si n’est 
il point de secte qui ne soit contraincte de permettre 
A son sage de suyvre assez de choses non comprinses, 
ny perceues, ny consenties, s’il veult vivre : et quant 
il monte en mer, il suyt ce desseing, ignorant s’il luy 
sera utile; et se plie 4 ce que le vaisseau est bon, le 
pilote experimenté, la saison commode; circonstances 
probables seulement, aprez lesquelles il est tenu d’aller, 
et se laisser remuer aux apparences, pourveu qu’elles 
n’ayent point d’expresse contrarieté. Il a un corps, 
il a une ame; les sens le poulsent, lVesprit l’agite. 
Encores qu’il ne treuve point en soy cette propre et 
singuliere marque de juger, et qu’il s’apperceoive qu’il 
ne doibt engager son consentenient, attendu qu’il 
peult estre quelque fauls pareil 4 ce vray, il ne laisse 
de conduire les offices de sa vie pleinement et commo- 
dement. Combien y a il d’arts qui font profession de 
consister en Ja conjecture plus qu’en la science; qui 
ne decident pas du vray et du fauls, et suyvent seule- 
ment ce qu’il semble? Il y a, disent ils, et vray et 
fauls; et y a en nous de quoy le chercher, mais non pas 
de quoy l’arrester a la touche. Nous en valons bien 
mieulx de nous laisser manier, sans inquisition, a 
Vordre du monde : une ame garantie de prejugez a un 
merveilleux advancement vers la tranquillité; gents 
qui jugent et contreroollent leurs juges, ne s’y soub- 
mettent jamais deuement. 

Combien, et aux loix de la religion, et aux loix poli- 
tiques, se treuvent plus dociles, et aysez 4 mener les 
esprits simples et incurieux, que ces esprits surveil- 

lants et paidagogues des causes divines et humaines ! 
Il n’est rien en l’humaine invention ot il y ayt tant de 
verisimilitude et d’utilité : cette cy presente homme 
nud et vuide; recognoissant sa foiblesse naturelle; 
propre a recevoir d’en hault quelque force estrangiere; 
desgarni d’humaine science, et d’autant plus apte a 
loger en soy la divine; aneantissant son jugement pour 
faire plus de place 4 la foy; ny mescreant, ny esta- 
blissant aulcun dogme contre les observances com- 
munes; humble, obeissant, disciplinable, studieux, 
ennemy juré d’heresie, et s’exemptant, par conse- 
quent, des vaines et irreligieuses opinions introduictes 
par les faulses sectes : c’est une charte blanche, pre-. 
paree a prendre du doigt de Dieu telles formes qu’il 
luy plaira d’y graver. Plus nous nous renvoyons et 
commettons 4 Dieu, et renonceons 4 nous; mieulx 
nous en valons. « Accepte, dit l Ecclesiaste, en bonne 
part, les choses au visage et au goust qu’elles se presen- 
tent a toy, du jour 4 la journee; le demourant est hors 
de ta cognoissance. » Dominus scit cogitationes homi- 
num, quoniam vane sunt}. 

Voyla comment, des trois generales sectes de philo- 
sophie les deux font expresse profession de dubitation 
et d’ignorance : et, en celle des dogmatistes, qui est 
troisiesme, il est aysé 4 descouvrir que la plupart n’ont 
prins le visage de l’asseurance, que pour avoir meil- 
leure mine; ils n’ont pas tant pensé nous establir 
quelque certitude, que nous montrer jusques ow ils 
estoient allez en cette chasse de la verité, quam docti 
fingunt magis, quam norunt?. Timeus, ayant 4 ins- 
truire Socrates, de ce qu’il scait des dieux, du monde 
et des hommes, propose d’en parler comme un homme 
a un homme; et qu’il suffit, si ses raisons sont probas 
bles comme les raisons d’un aultre : car les exacte 
raisons n’estre en sa main, ny en mortelle main. Ce 
que lun de ses sectateurs a ainsin imité :. Ut potero, 
explicabo : nec tamen, ut Pythius Apollo, certa ut sint 


1. Dieu sait que les pensées des hommes ne sont que vanité. 
Psaume XCIII, v. 11. 
2. Que les savants supposent, plutét qu’ils ne la connoissent. 

et fixa, que dixero; sed, ut homunculus, probabilia 
conjectura sequens; et cela sur le discours du mespris 
de la mort, discours naturel et populaire : ailleurs il 
V’a traduict sur le propos mesme de Platon : Si forte, 
de deorum natura ortuque mundi disserentes, minus id, 
quod habemus in animo, consequimur, haud erit mirum: 
2quum est enim meminisse, et me, qui disseram, homi- 
nem esse, et vos, qui judicetis ; ut, si probabilia dicentur, 
nihil ultra requiratis*. Aristote nous entasse ordinai- 
rement un grand nombre d’aultres opinions, et 
d’aultres creances, pour y comparer la sienne, et nous 
faire veoir de combien il est allé plus oultre, et com- 
bien il approche de plus prez la verisimilitude : car la 
verité ne se juge point par auctorité et tesmoignage 
d’aultruy; et pourtant evita religieusement Epicurus 
d’en alleguer en ses escripts. Cettuy 1a est le prince 
des dogmatistes; et si, nous apprenons de luy que le 
beaucoup scavoir apporte l’occasion de plus doubter’; 
on le veoid 4 escient se couvrir souvent d’obscurité 
si espesse et inextricable, qu’on n’y peult rien choisir 
de son advis; c’est par effect un pyrrhonisme soubs 
une forme resolutifve. Oyez la protestation de Cicero, 
qui nous explique la fantasie d’aultruy par la sienne : 
Qui requirunt, quid de quaque re ipsi sentiamus, curio- 
sius id faciunt, quam necesse est..... Hee in philosophia 
ratio contra omnia disserendi, nullamque rem aperte 
indicandi, profecta a Socrate, repetita ab Arcesila, con- 
firmata a Carneade, usque ad nostram viget etatem..... 


1. Je m’expliquerai comme je pourrai; mais, en m’écoutant, ne 
croyez pas entendre Apollon sur son trépied, et ne prenez pas ce 
que je dirai pour des vérités indubitables : foible mortel, je cherche, 
par des conjectures, 4 découvrir la vraisemblance. CicéRoNn, Tuscul., 
I, 9. 

of Si, en discourant sur la nature des dieux et sur l’origine du 
monde, je ne puis atteindre le but que je me propose, il ne faut pas 
vous étonner; car vous devez vous souvenir que moi qui parle, et 
yous qui jugez, nous sommes des hommes; et si je vous donne des 
probabilités, ne demandez rien de plus. CicERON, trad. du Timée » 
de Platon, c. 3. 

3. Qui plura novit, eum majora sequuntur dubia, Cette pensée 
n’est point d’Aristote. On l’attribue A Aineas Silvius, qui a été 
pape sous le nom de Pie II. N. 

Hi sumus, qui omnibus veris falsa quedam adjuncta 
esse dicamus, tanta similitudine, ut in iis nulla insit 
cerle judicandi et assentiendi nota. Pourquoy, non 
Aristote seulement, mais la pluspart des philosophes 
ont ils affecté la difficulté, si ce n’est pour faire valoir 
la vanité du subject, et amuser la curiosité de nostre 
esprit, luy donnant ot se paistre, 4 ronger cet os creux 
et descharné? Clitomachus affirmoit n’avoir jamais 
sceu, par les escripts de Carneades, entendre de quelle 
opinion il estoit : pourquoy a evité aux siens Epicurus, 
la facilité; et Heraclitus en a esté surnommeé oxotetdcs ?. 
La difficulté est une monnoye que les scavants 
employent, comme les joueurs de passe passe, pour 
ne descouvrir |’inanité de leur art, et de laquelle ’hu- 
maine bestise se paye ayseement : 


Clarus, ob obscuram linguam, magis inter inanes..... 
Omnia enim stolidi magis admirantur, amantque, 
Inversis que sub verbis latitantia cernunt *. 


Cicero reprend aulcuns de ses amis d’avoir accous- 
tumé de mettre a l’astrologie, au droict, 4 la dialec- 
tique et 4 la geometrie, plus de temps que ne meri- 
toient ces arts; et que cela les divertissoit des debvoirs 
de la vie, plus utiles et honnestes : les philosophes 
cyrenaiques mesprisoient egualement la physique et 
la dialectique : Zenon, tout au commencement des 
livres de la Republique, declaroit inutiles toutes les libe- 
rales disciplines : Chrysippus disoit que ce que Platon 
et Aristote avoient escript de la logique, ils l’avoient 
escript par jeu et par exercice; et ne pouvoit croire 


1. Ceux qui voudroient savoir ce que nous pensons sur chaque 
matiére poussent trop loin la curiosité..... La secte des académi- 
ciens, dont le caractére est de tout soumettre a la dispute, sans 
décider sur rien; cette secte, fondée par Socrate, rétablie par Arcé- 
silas, affermie par Carnéade, a fleuri jusqu’a nos jours..... Voici 
donc notre sentiment : Le faux est partout mélé avec le vrai, et lui 
ressemble si fort, qu’il n’y a point de marque certaine pour les 
distinguer. Cicfron, de Nat. deor., I, 5. 

2. Ténébreux. CicERon, de Finibus, II, 5. J. V. L. 

3. C’est par l’obscurité de son langage qu’Héraclite s’est attiré 
la vénération des ignorants; car la sottise n’estime et n’admire que 
lea opinions cachées gous deg termes mystérieux, Lucniécr, I, 640. 

qu’ils eussent parlé a certes d’une si vaine matiere : 
Plutarque le dict de la metaphysique; Epicurus l’eust 
encore dict de la rhetorique, de la grammaire, poésie, 
mathematique, et, hors la physique, de toutes les 
sciences; et Socrates, de toutes aussi, sauf celle seule- 
ment qui traicte des moeurs et de la vie : de quelque 
chose qu’on s’enquist a luy, il ramenoit en premier 
lieu tousjours l’enquerant a rendre compte des con- 
ditions de sa vie presente et passee, lesquelles il exa- 
minoit et jugeoit, estimant tout aultre apprentissage 
subsecutif 4 celuy 1a et supernumeraire : parum mihi 
placeani ex littere, que ad virtutem doctoribus nihil 
profueruni:; la pluspart des arts ont esté ainsi mes- 
prisees par le mesme scavoir : mais ils n’ont pas pensé 
qu’il feust hors de propos d’exercer leur esprit, ez 
choses mesmes ow il n’y avoit aulcune solidité proufi- 
table. 

Au demourant, les uns ont estimé Plato dogmatiste; 
les aultres, dubitateur; les aultres, en certaines choses 
Yun, et en certaines choses l’aultre : le conducteur de 
ses dialogismes, Socrates, va tousjours demandant 
et esmouvant la dispute, non jamais l’arrestant, 
jamais satisfaisant; et dict n’avoir aultre science que 
la science de s’opposer. Homere, leur aucteur, a planté 
egualement les fondements a toutes les sectes de 
philosophie, pour montrer combien il’estoit indifferent 
par ot nous allassions.. De Platon nasquirent dix 
sectes diverses, dict on; aussi, 4 mon gré, jamais 
instruction ne feut titubante et rien asseverante, si 
la sienne ne l’est. 

Socrates disoit, que les sages femmes, en prenant 
ce mestier de faire engendrer les aultres, quittent le 
mestier d’engendrer, elles : que luy, par le tiltre de 
Sage homme que les dieux luy ont deferé, s’estoit 
aussi desfaict, en son amour virile et mentale, de la 
faculté d’enfanter; se contentant d’ayder et favorir 
de son secours les engendrants, ouvrir leur nature, 
graisser leurs conduicts, faciliter yssue de leur enfan- 


1, J’estime peu ces arts, qui n’ont point servi 4 rendre vertueux 
ceux guiles poasédent, SALLUSTE, Discours de Marius, Bell, Jug.,¢.85 

tement, juger d’iceluy, le baptizer, le nourrir, le for- 
tifier, V’emmailloter, et circoncire; exerceant et 
maniant son engein aux perils et fortunes d’aultruy. 

Il est ainsi de la pluspart des aucteurs de ce tiers 
genre, comme les anciens ont remarqué des escripts 
d’Anaxagoras, Democritus, Parmenides, Xenophanes, 
et aultres : ils ont une forme d’escrire doubteuse en 
substance et en desseing, enquerant plutost qu’ins- 
truisant; encores qu’ils entresement leur style de 
cadences dogmatistes. Cela se veoid il pas aussi bien 
en Seneque et en Plutarque? combien disent ils tantost 
d’un visage, tantost d’un aultre, pour ceulx qui y 
regardent de prez? Et les reconciliateurs des juriscon- 
sultes debvoient premierement les concilier chascun 
a soy. Platon me semble avoir aymé cette forme de 
philosopher par dialogues, 4 escient, pour loger plus 
decemment en diverses bouches la diversité et varia- 
tion de ses propres fantasies. Diversement traicter 
les matieres, est aussi bien les traicter que conforme- 
ment, et mieulx; 4 scavoir plus copieusement et utile- 
ment. Prenons exemple de nous : les arrests font le 
poinct extreme du parler dogmatiste et resolutif; si 
est ce que ceulx que nos parlements presentent au 
peuple, les plus exemplaires, propres 4 nourrir en luy 
la reverence qu’il doibt a cette dignité, principalement 
par la suffisance des personnes qui l’exercent, pren- 
nent leur beaulté, non de la conclusion qui est 4 eulx 
quotidienne, et qui est commune 4 tout juge, tant 
comme de la disceptation et agitation des diverses 
et contraires ratiocinations que la matiere du droict 
soufire : et le plus large champ aux reprehensions des 
uns philosophes a l’encontre des aultres, se tire des 
contradictions et diversitez, en quoy chascun d’eulx 
se treuve empestré; ou par desseing, pour montrer la 
vacillation de l’esprit humain autour de toute matiere, 
ou forcé ignoramment par la volubilité et incompre- 
hensibilité de toute matiere; que signifie ce refrain : 
« en un lieu glissant et coulant, suspendons nostre 
creance; » car, comme dict Euripides, 

Les ceuvres de Dieu, en diverses 
Facons, nous donnent des traverses 

semblable a celuy qu’Empedocles semoit souvent en 
ses livres, comme agité d’une divine fureur, et forcé 
de la verité : « Non, non, nous ne sentons rien, nous 
he veoyons rien; toutes choses nous sont occultes, 
il n’en est aulcune de laquelle nous puissions establir 
quelle elle est; » revenant 4a ce mot divin : Cogitationes 
mortalium timidex, et incerte adinventiones nostre, et 
providentiz+. Il ne fault pas trouver estrange, si gents 
desesperez de la prinse n’ont pas laissé d’avoir plaisir 
a la chasse, lestude estant de soy une occupation 
plaisante, et si plaisante, que, parmy les voluptez, les 
stoiciens deffendent aussi celle qui vient de 1’exerci- 
tation de Vesprit, y veulent de la bride, et treuvent 
de Vintemperance a trop s¢avoir. 

Democritus, ayant mangé a sa table des figues qui 
sentoient le miel, commencea soubdain a chercher 
en son esprit d’ot leur -venoit cette doulceur inusitee; 
et, pour s’en esclaircir, s’alloit lever de table pour veoir 
VYassiette du lieu ot: ces figues avoient esté cueillies : 
sa chambriere, ayant entendu la cause de ce remue- 
ment, Iny dict, en riant, qu’il ne se peinast plus pour 
cela; car c’estoit qu’elle les avoit mises en un vaisseau 
ou il y avoit eu du miel. Il se despita de quoy elle luy 
avoit osté l’occasion de cette recherche, et desrobé 
matiere a sa curiosité : « Va, luy dict il, tu m’as faict 
desplaisir; je ne lairray pourtant d’en chercher la 
cause, comme si elle estoit ‘naturelle : » et volontiers 
n’eust failly de trouver quelque raison vraye a un 
effect fauls et supposé. Cette histoire d’un fameux 
et grand philosophe nous represente bien clairement 
cette passion studieuse qui nous amuse a la poursuyte 
des choses, de l’acquest desquelles nous sommes deses- 
perez. Plutarque recite un pareil exemple de quelqu’un 
qui ne vouloit pas estre esclaircy de ce de quoy il 
estoit en doubte, pour ne perdre le plaisir de le cher- 
cher; comme l’aultre, qui ne vouloit pas que son 
medecin luy ostast l’alteration de la fiebvre, pour ne 


1. Les pensées des hommes sont timides; leur prévoyance et 
jeurs inventions sont incertaines. Sagesse, IX, 14. 

perdre le plaisir de l’assouvir en beuvant. Satius est 
supervacua discere, quam nihilt. Tout ainsi qu’en 
toute pasture, il y a le plaisir souvent seul; et tout ce 
que nous prenons, qui est plaisant, n’est pas tousjours 
nutritif, ou sain : pareillement ce que nostre esprit 
tire de la science ne laisse pas d’estre voluptueux, 
encores qu’il ne soit ny alimentant ny salutaire. 
Voicy comme ils disent : « La consideration de la 
nature est une pasture propre a nos esprits; elle nous 
esleve et enfle, nous faict desdaigner les choses basses 
et terriennes, par la comparaison des superieures et 
celestes; la recherche mesme des choses occultes et 
grandes est tresplaisante, voire a celuy qui n’en 
acquiert que la reverence et crainte d’en juger : » ce 
sont des mots de leur profession. La vaine image de 
cette maladifve curiosité se veoid plus expressement 
encores en cet aultre exemple, qu’ils ont par honneur 
si souvent en la bouche : Eudoxus souhaitoit et prioit 
les dieux, qu’il peust une fois veoir le soleil de prez, 
comprendre sa forme, sa grandeur et sa beaulté, a 
peine d’en estre bruslé soubdainement. Ul veult, au 
prix de sa vie, acquerir une science, de laquelle usage 
et possession luy soit quand et quand ostee; et, pour 
cette soubdaine et volage cognoissance, perdre toutes 
aultres cognoissances qu’il a, et qu’il peult acquerir 
par aprez. 

Je ne me persuade pas ayseement qu’Epicurus, 
Platon et Pythagoras, nous ayent donné pour argent 
comptant leurs Atomes, leurs Idees, et leurs Nombres : 
ils estoient trop sages pour establir leurs articles de 
foy de chose si incertaine et si debattable. Mais, en 
cette obscurité et ignorance du monde, chascun dé 
ces grands personnages s’est travaillé d’apporter une 
telle quelle image de lumiere; et ont promené leur 
ame a des inventions qui eussent au moins une plai- 
sante et subtile apparence, pourveu que, toute faulse, 
elle se peust maintenir contre les oppositions con- 


1, Il vaut mieux apprendre des choses inutiles, que de ne rien 
opprendre. SENEQUE, Epist. 88. 

traires : Unicuique ista pro ingenio finguntur, non ex 
scientie vi}. 

Un ancien, a qui on reprochoit qu’il faisoit profes- 
sion de la philosophie, de laquelle pourtant en son 
jugement il ne tenoit pas grand compte, respondit que 
« Cela c’estoit vrayement philosopher. » Ils ont voulu 
considerer tout, balancer tout, et ont trouvé cette 
occupation propre a la naturelle curiosité qui est en 
nous : aulcunes choses ils les ont escriptes pour le 
besoing de la societé publicque, comme leurs religions; 
et a esté raisonnable, pour cette consideration, que les 
communes opinions ils n’ayent voulu les espelucher 
au vif, aux fins de n’engendrer du trouble en l’obeis- 
sance des Joix et coustumes de leur pais. 

Platon traicte ce mystere, d’un jeu assez descouvert : 
car, ou il escript selon soy, il ne prescript rien a certes : 
quand il faict le legislateur, il emprunte un style regen- 
tant et asseverant, et si y mesle hardiement les plus 
fantastiques de ses inventions, autant utiles a per- 
suader a la commune, que ridicules 4 persuader a soy 
mesme; scachant combien nous sommes propres a 
recevoir toutes impressions, et, sur toutes, les plus 
farouches et enormes : et pourtant, en ses loix, il a 
grand soing qu’on ne chante en public que des poésies, 
desquelles les fabuleuses feintes tendent a quelque 
utile fin; estant si facile d’imprimer toute sorte de 
phantosmes en Vesprit humain, que c’est injustice de 
ne le paistre plutost de mensonges proufitables, que 
de mensonges ou inutiles, ou dommageables; il dict 
tout destrousseement, en sa Republique, « Que, pour 
le proufit des hommes, il est souvent besoing de les 
piper. » Il est aysé a distinguer quelques sectes avoir 
plus suyvi la verité, quelques aultres l’utilité, par ou 
celles cy ont gaigné credit. C’est la misere de nostre 
condition, que souvent ce qui se presente 4 nostre 
imagination pour le plus vray, ne s’y presente pas pour 
fe plus utile 4 nostre vie; les plus hardies sectes, epicu- 
vienne, pyrrhonienne, nouvelle academique, encores 


1. Ces systémes sont les fictions du génie de chaque philosophe, 
plut6t que le résultat de leurs découvertes, M. SENEC., Suasor., 4, 

sont elles contrainctes de se plier 4 la loy civile, au 
bout du compte. 

Il y a d’aultres subjects qu’ils ont beluttez, qui a 
gauche, qui a dextre, chascun se travaillant d’y donner 
quelque visage, 4 tort ou A droict; car, n’ayant rien 
trouvé de si caché de quoy ils n’ayent voulu parler, 
il leur est souvent force de forger des conjectures 
foibles et folles; non qu’ils les prinssent eulx mesmes 
pour fondement, ny pour establir quelque verité, mais 
pour l’exercice de leur estude : Non tam id sensisse 
quod dicerent, quam exercere ingenia materie difficultate 
videntur voluisse1. Et si on ne le prenoit ainsi, com- 
ment couvririons nous une si grande inconstance, 
varieté, et vanité d’opinions, que nous veoyons avoir 
esté produictes par ces ames excellentes et admi- 
rables? car, pour exemple, qu’est il plus vain que de 
vouloir deviner Dieu par nos analogies et conjectures? 
le regler, et le monde, 4 nostre capacité et 4 nos loix? 
et nous servir, aux despens de la Divinité, de ce petit 
eschantillon de suffisance qu’il luy a pleu despartir a 
nostre naturelle condition; et, parce que nous ne pou- 
vons estendre nostre veue jusques en son glorieux 
siege, avoir ramené ¢a bas a nostre corruption et 
a nos miseres? 

De toutes les opinions humaines et anciennes tou- 
chant la religion, celle 14 me semble avoir eu plus de 
vraysemblance et plus d’excuse, qui recognoissoit Dieu 
comme une puissance incomprehensible, origine et 
conservatrice de toutes choses, toute bonté, toute per- 
fection, recevant et prenant en bonne part lhonneur 
et la reverence que les humains luy rendoient, soubs 
quelque visage, soubs quelque nom et en ‘quelque 
maniere que ce feust : 


Jupiter omnipotens, rerum, regumque, deumque 
Progenitor, genitrixque ?. 


1. Ils semblent avoir écrit, moins par suite d’une conviction 
profonde, que pour exercer leur esprit par la difficulté du sujet. 

2. Tout puissant Jupiter, pére et mére du monde, et des dieux, 
et des rois. VALERIUS SORANUs, ap. Saint Augustin, de Civil. 
Dei, VII, 9 et 11. 

Ce zele universellement a esté veu du ciel de bon ceil. 
Toutes polices ont tiré fruict de leur devotion; les 
hommes, les actions impies, ont eu partout les evene- 
ments sortables. Les histoires paiennes recognoissent 
de la dignité, ordre, justice, et des prodiges et oracles 
employez a leur proufit et instruction, en leurs reli- 
gions fabuleuses : Dieu, par sa misericorde, daignant, 
a adventure, fomenter, par ces benefices temporels, 
les tendres principes d’une telle quelle brute cognois- 
sance, que la raison naturelle leur donnoit de luy au 
travers des faulses images de leurs songes. Non seule- 
ment faulses, mais impies aussi et injurieuses, sont 
celles que Vhomme a forgé de son invention; et de 
toutes les religions que sainct Paul trouva en credit 
a Athenes, celle qu’ils avoient dediee 4 une « Divinité 
cachee et incogneue, » luy sembla la plus excusable. 

Pythagoras adumbra la verité de plus prez, jugeant 
que la cognoissance de cette Cause premiere et Estre 
des estres debvoit estre indefinie, sans prescription, 
sans declaration; que ce n’estoit aultre chose que 
VYextreme effort de nostre imagination vers la per- 
fection, chascun en amplifiant Videe selon sa capacité. 
Mais si Numa entreprint de conformer a ce project 
la devotion de son peuple, l’attacher 4 une religion 
purement mentale, sans object prefix et sans meslange 
materiel, il entreprint chose de nul usage : l’esprit 
humain ne se scauroit maintenir, vaguant en cet infini 
de pensees informes; il les luy fault compiler en cer- 
taine image 4 son modele. La majesté divine s’est 
ainsi, pour nous, aulcunement laissé circonscrire aux 
limites corporels : ses sacrements supernaturels et 
celestes ont des signes de nostre terrestre condition; 
son adoration s’exprime par offices et paroles sensibles : 
car c’est ’ homme qui croit et qui prie. Je laisse a part 
les aultres arguments qui s’employent A ce subject : 
mais 4 peine me feroit on accroire que la veue de nos 
crucifix et peincture de ce piteux supplice, que les 
ornements et mouvements cerimonieux de nos eglises, 
que les voix accommodees a4 la devotion de nostre 
pensee, et cette esmotion des. sens, n’eschauffent l’ame 
des peuples d’une passion religieuse de tresutile effect. 

De celles} ausquelles on a donné corps, comme la 
necessité l’a requis parmy cette cecité universelle, je 


me feusse, ce me semble, plus volontiers attaché a 
ceulx qui adoroient le soleil, 


La lumiere commune, 
L’ceil du monde; et si Dieu au chef porte des yeulx, 
Les rayons du soleil sont ses yeulx radieux, 
Qui donnent vie 4 touts, nous maintiennent et gardent, 
Et les faicts des humains en ce monde regardent : 
Ce beau, ce grand soleil qui nous faict les saisons, 
Selon qu’il entre ou sort de ses douze maisons; 
Qui remplit Punivers de ses vertus cogneues; 
Qui d’un traict de ses yeulx nous dissipe les nues : 
L’esprit, tame du monde, ardent et flamboyant, 
En la course d’un jour tout le ciel tournoyant; 
Plein d’immense grandeur, rond, vagabond, et ferme; 
Lequel tient dessoubs luy tout Je monde our terme : 
En repos, sans repos; oysif, et sans séjour, 
Fils aisné de nature, et le pére du jour: 


d’autant qu’oultre cette sienne grandeur et beaulté, 
cest la piece de cette machine que nous descou- 
vrons la plus esloingnee de nous, et par ce moyen si 
peu cogneue, qu’ils estoient pardonnables d’en entrer 
en admiration et reverence. 

Thales, qui le premier s’enquit de telle matiere, 
estima Dieu un esprit qui feit d’eau toutes choses : 
Anaximander, que les dieux estoient mourants et 
naissants a diverses saisons, et que c’estoient des 
mondes infinis en nombre : Anaximenes, que I’air 
estoit dieu, qu’il estoit produict et immense, tousjours 
mouvant. Anaxagoras, le premier, a tenu la description 
et maniere de toutes choses estre conduicte par la 
force et raison d’un esprit infini. Alemaon a donné la 
divinité au soleil, a la lune, aux astres, et A l’ame. 
Pythagoras a faict dieu un esprit espandu par la 
nature de toutes choses, d’oti nos ames sont desprinses : 
Parmenides, un cercle entourant le ciel, et mainte- 
nant le monde par lV’ardeur de la lumiere. Empedocles 
disoit estre les dieux, les quatre natures, desquelles 


1. Des divinités. 

toutes choses sont faictes : Protagoras, n’avoir rien 
que dire s’ils sont ou non, ou quels ils sont : Democritus, 
tantost que les images et leurs circuitions sont dieux; 
tantost cette nature qui eslance ces images; et puis, 
nostre science et intelligence. Platon dissipe sa creance 
a divers visages : il dict, au Timee, le pere du monde 
ne sé pouvoir nommer; aux Loix, qu’il ne se fault 
enquerir de son estre; et ailleurs, en ces mesmes livres, 
il faict le monde, le ciel, les astres, la terre, et nos 
ames, dieux; et receoit, en oultre, ceulx qui ont esté 
receus par l’ancienne institution, en chasque repu- 
blique. Xenophon rapporte un pareil trouble de la 
discipline de Socrates : tantost qu’il ne se fault enquerir 
de la forme de dieu; et puis il luy faict establir que le 
soleil est dieu, et Pame, dieu; qu’il n’y en a qu’un; et 
puis, quil y en a plusieurs. Speusippus, nepveu de 
Platon, faict dieu certaine force gouvernant les choses, 
et qu’elle est animale : Aristote asture que c’est 
Yesprit, asture le monde; asture il donne un aultre 
maistre 4 ce monde, et asture faict dieu l’ardeur du 
ciel. Xenocrates en faict huict : les cinq nommez entre 
les planetes; le sixiesme, composé de toutes les estoiles 
fixes, comme de ses membres; le septiesme et huic- 
tiesme, le soleil et la lune. Heraclides Ponticus ne faict 
que vaguer entre ses advis, et enfin prive dieu de sen- 
timent, et le faict remuant de forme 4 aultre; et puis 
dict que c’est le ciel et la terre. Theophraste se 
promene, de pareille irresolution, entre toutes ses fan- 
tasies; attribuant V’intendance du monde, tantost a 
Ventendement, tantost au ciel, tantost aux estoiles : 
Strato, que c’est nature ayant la force d’engendrer, 
augmenter, et diminuer, sans forme et sentiment 

Zeno, la loy naturelle, commandant le bien et prohi- 
bant le mal, laquelle loy est un animant; et oste les 
dieux accoustumez, Jupiter, Juno, Vesta : Diogenes 
Apolloniates, que c’est l’air. Xenophanes faict dieu 
rond, veoyant, oyant, non respirant, n’ayant rien de 
commun avecques humaine nature. Ariston estime la 
forme de dieu incomprenable, le prive de sens, et 
ignore s’il est animant ou aultre chose : Cleanthes, 
tantost la raison, tantost le monde, tantost lame de 

nature, tantost la chaleur supreme entourant et enve- 
loppant tout. Perseus, auditeur de Zeno, a tenu qu’on 
a surnommeé dieux ceulx qui avoient apporté quelque 
notable utilité 4 ’humaine vie, et les choses mesmes 
proufitables. Chrysippus faisoit un amas confus de 
toutes les precedentes sentences, et compte entre mille 
formes de dieux qu’il faict, les hommes aussi qui sont 
immortalisez. Diagoras et Theodorus nioient tout sec 
qu’il y eust des dieux. Epicurus faict les dieux luisants, 
transparents et perflab'ss, logez, comme entre deux 
forts, entre deux mondes; a4 couvert des coups; revestus 
d’une humaine figure et de nos membres, lesquels 
membres leur sont de nul usage : 


Ego deum genus esse semper dixi, et dicam coelitum; 
Sed eos non curare opinor, quid agat humanum genus ?. 


Fiez vous 4 vostre philosophie; vantez vous d’avoir 
trouvé la febve au gasteau, 4 veoir ce tintamarre de 
tant de cervelles philosophiques ! Le trouble des formes 
mondaines a gaigné sur moy, que les diverses mceurs 
et fantasies aux miennes ne me desplaisent pas tant, 
comme elles m’instruisent; ne m’enorgueillissent pas 
tant, comme elles m’humilient en les conferant : et 
tout aultre chois, que celui qui vient de la main 
expresse de Dieu,,me semble chois de peu de prero- 
gative. Les polices du monde ne sont pas moins con- 
traires en ce subject, que les escholes : par ot nous 
pouvons apprendre que la fortune mesme n’est pas 
plus diverse et variable que nostre raison, ny plus 
aveugle et inconsideree. Les choses les plus ignorees 
sont plus propres a estre deifiees : parquoy, de faire 
de nous des dieux, comme l’ancienneté, cela surpasse 
Yextreme foiblesse de discours. J’eusse encores plutost 
suyvi ceulx qui adoroient le serpent, le chien et le 
beeuf; d’autant que leur nature et leur estre nous est 
moins cogneu, et avons plus de loy d’imaginer ce qu’il 


1. Il est des dieux, des dieux sans amour, sans courroux; 
Dont les regards jamais ne s’abaissent sur nous. 


J’ai traduit ainsi les deux vers d’Ennius, rapportés par CickROoN 
de Divinat., II, 50. J. V. L. ‘ 

nous plaist de ces bestes la, et leur attribuer des 
facultez extraordinaires : mais d’avoir faict des 
dieux de nostre condition, de laquelle nous debvons 
cognoistre l’imperfection, leur avoir attribué le desir, 
la cholere, les vengeances, les mariages, les genera- 
tions et les parenteles, ’amour et la jalousie, nos 
membres et nos os, nos fiebvres et nos plaisirs, nos 
morts, nos sepultures, il fault que cela soit party d’une 
merveilleuse yvresse de l’entendement humain; 


Que procul usque adeo divino ab numine distant, 
Inque deum numero que sint indigna videri'; 


Forme, extates, vestitus, ornatus noti sunt; genera, con- 
jugia, cognationes, omniaque traducta ad similitudinem 
imbecillitatis humane : nam et perturbatis animis indu- | 
cuntur ; accipimus enim deorum cupiditates, xgritu- 
dines, iracundias? ; comme d’avoir attribué la divinité 
non seulement 4 la foy, 4 la vertu, a l’honneur, con- 
corde, liberté, victoire, pieté; mais aussi a la volupté, 
fraude, mort, envie, vieillesse, misere, 4 la peur, ala 
fiebvre et 4 la male fortune, et aultres injures de nostre 
vie fraisle et caducque : 


Quid juvat hoc, templis nostros inducere mores? 
O curve in terris anime, et ccelestium inanes  *! 


Les Aegyptiens, d’une impudente prudence, deffen- 
doient, sur peine de la hart, que nul eust 4 dire que 
Serapis et Isis, leurs dieux, eussent aultresfois esté 
hommes; et nul n’ignoroit qu’ils ne Veussent esté : 
et leur effigie, representee le doigt sur la bouche, signi- 
fioit, dict Varro, cette ordonnance mysterieuse, a leurs 


1. Toutes choses qui sont indignes des dieux, et qui n’ont rien 
de commun avec leur nature. Lucr&cE, V, 123. 

2. On connoit les différentes figures de ces dieux, leur Age, leurs 
habillements, leurs ornements, leurs généalogies, leurs mariages, 
leurs alliances; et on les représente, 4 tous égards, sur le modéle 
de Vinfirmité humaine, sujets aux mémes passions, amoureux, 
chagrins, coléres. Cic&RON, de Nat. deor., II, 28. 

3. Pourquoi consacrer dans les temples la corruption de nos 
moeurs? O Ames attachées a la terre, et vides de célestes pensées ! 
PerRsE, Sat,, II, 61 et 62. 

prebstres, de taire leur origine mortelle, comme, par 
raison neécessaire, annullant toute leur veneration. 
Puisque l’homme desiroit tant de s’apparier a Dieu, 
il eust mieulx faict, dict Cicero, de ramener a4 soy les 
conditions divines et les attirer cA bas, que d’envoyer 
\la hault sa corruption et sa misere : mais, a le bien 
prendre, il a faict, en plusieurs fagons, et lun et 
Vaultre, de pareille vanité d’opinion. 

Quand les philosophes espeluchent la hierarchie de 
leurs dieux, et font les empressez a distinguer leurs 
alliances, leurs charges et leur puissance, je ne puis 
pas croire qu’ils parlent 4 certes. Quand Platon nous 
deschiffre le vergier de Pluton, et les commoditez ou 
peines corporelles qui nous attendent encores aprez 
la ruyne et aneantissement de nos corps, et les accom- 
mode au ressentiment que nous avons en cette vie : 


Secereli celant calles, et myrtea circum 
Silva tegit; cure non ipsa in morte relinquunt }; 


quand Mahumet promet aux siens un paradis tapissé, 
paré d’or et de pierreries, peuplé de garses d’excel- 
lente beaulté, de vins et de vivres singuliers : je veois 
bien que ce sont des mocqueurs qui se plient 4 nostre 
bestise, pour nous emmieller et attirer par ces opinions 
et esperances, convenables a nostre mortel appetit. 
Si sont aulcuns des nostres tumbez en pareil erreur, se 
promettants, aprez la resurrection, une vie terrestre 
et temporelle, accompaignee de toutes sortes de plai- 
sirs et commoditez mondaines. Croyons nous que 
Platon, luy qui a eu ses conceptions si celestes, et si 
grande accointance a la divinité, que le surnom luy 
en est demeuré, ayt estimé que ’homme, cette pauvre 
creature, eust rien en luy d’applicable a cette incom- 
prehensible puissance? et qu’il ayt cru que nos prinses 
languissantes feussent capables, ny la force de nostre 
sens assez robuste pour participer Aa la beatitude, ou 
peine eternelle? I] fauldroit luy dire, de la part de la 


1. lis se cachent dans un bois de myrtes, coupé de sentiers soli- 


taires; la mort méme ne les a pas délivrés de leurs soucis. VIRGILE, 
Enéide, VI, 443. : 

raison humaine : Si les plaisirs que tu nous promets 
en Vaultre vie sont de ceulx que j’ay sentis ca bas, 
cela n’a rien de commun avecques linfinité : Quand 
touts mes cing sens de nature seroient combles de 
liesse, et cette ame saisie de tout le contentement 
qu’elle peult desirer et esperer, nous scavons ce qu’elle 
peult; cela, ce ne seroit encores rien : S’il y a quelque 
chose du mien, il n’y a rien de divin : Si cela n’est 
aultre que ce qui peult appartenir 4 cette nostre con- 
dition presente, il ne peult estre mis en compte; tout ° 
contentement des mortels est mortel : la recognois- 
sance de nos parents, de nos enfants et de nos amis, 
si elle nous peult toucher et chatouiller en 1]’aultre 
monde, si nous tenons encores 4 un tel plaisir, nous 
sommes dans les commoditez terrestres et finies 
Nous ne pouvons dignement concevoir la grandeur de 
ces haultes et divines promesses, si nous les pouvons 
aulcunement concevoir; pour dignement les imaginer, 
il les fault imaginer inimaginables, indicibles et 
incomprehensibles, et parfaictement aultres que celles 
de nostre miserable experience. CEil ne scauroit veoir, 
dict sainct Paul, et ne peult monter en cceur d’homme, 
Vheur que Dieu prepare aux siens. Et si, pour nous en 
rendre capables, on reforme et rechange nostre estre 
(comme tu dis, Platon, par tes purifications), ce doibt 
estre d’un si extreme changement et si universel, que, 
par la doctrine physique, ce ne sera plus nous; 


Hector erat tune quum bello certabat; at ille 
Tractus ab AXmonio, non erat Hector, equo ‘; 


ce sera quelque aultre chose qui recevra ces recom- 
penses : 


Quod mutatur... dissolvitur; interit ergo : 
Trajiciuntur enim partes, atque ordine migrant *. 


1. C’étoit Hector qui combattoit les armes a la main; mais le 
corps qui fut trainé par les chevaux d’ Achille, ce n’étoit plus Hector, 
OvipE, Trist., III, 11, 27. 

2. Ce qui est changé se dissout; donc il périt : en effet, les corps 
sont séparés par d’autres corps, et l’organisation est détruite. 
Lucriceg, III, 756. 

Car, en la metempsychose de Pythagoras, et change- 
ment d’habitation qu’il imaginoit aux ames, pensons 
nous que le lion, dans lequel est lame de Cesar, espouse 
les passions qui touchoient Cesar, ny que ce soit luy? 

si c’estoit eneores luy, ceulx la auroient raison, qui, 
combattants cett’ opinion contre Platon, luy repro- 
chent que,le fils se pourroit trouver a chevaucher sa 
mere revestue d’un corps de mule; et semblables absur- 
ditez. Et pensons nous qu’ez mutations qui se font des 

corps des animaulx en aultres de mesme espece, les 

nouveaux venus ne soyent aultres que leurs prede- 
cesseurs? Des cendres d’un phoenix s’engendre, dict on, 
un ver, et puis un aultre phoenix; ce second pheenix, 

qui peult imaginer qu’il ne soit aultre que le premier? 

Les vers qui font nostre soye, on les veoid comme 
mourir et asseicher, et de ce mesme corps se produire 
un papillon, et de la un aultre ver, qu’il seroit ridicule 

estimer estre encores le premier; ce qui a cessé une fois 

d’estre, n’est plus : 


Nec, si materiam nostram collegerit etas 

Post obitum, rursumque redegerit ut sita nunc est, 
Atque iterum nobis fuerint data lumina vite, 
Pertineat quidquam tamen ad nos id quoque factum, 
Interrupta semel quum sit repetentia nostra?. 


Et quand tu dis ailleurs, Platon, que ce sera la partie 
spirituelle de ’Vhomme 4 qui il touchera de jouir des 
recompenses de l’aultre vie, tu nous dis chose d’aussi 
peu d’apparence : 


Scilicet, avclsus radicibus, ut nequit ullam 
Dispicere ipse oculus rem, seorsum corpore toto *; 


car, 4 ce compte, ce ne sera plus l’homme, ny nous, 
par consequent, a qui touchera cette jouissance; car 


1. Et si le temps rassembloit la matiére de notre corps aprés 
qu’il a été dissous, de sorte qu’il remit cette matiére dans la situa- 
tion ou elle est a présent, et qu’il nous rendit a la vie, tout cela ne 
seroit rien a notre égard, dés que le cours de notre existence a été 
une fois interrompu. Lucrkce, III, 859. 

2. De méme I’ceil arraché de son orbite, et séparé du corps, ne 
peut avoir aucun objet. Lucrice, III, 562. 

nous sommes bastis de deux pieces principales essen- 
tielles, desquelles la separation c’est la mort et ruyne 
de nostre estre : 


Inter enim jecta est vitai pausa, vageque 
Deerrarunt passim motus ad sensibus omnes’ : 


nous ne disons pas que l’homme soufire quand les vers 
luy rongent ses membres de quoy il vivoit, et que la 
terre les consomme : 


Et nihil hoc ad nos, qui coitu conjugioque 
Corporis atque anime consistimus uniter apti?. 


Dadvantage, sur quel fondement de leur justice 
peuvent les dieux recognoistre et recompenser a 
Vhomme, aprez sa mort, ses actions bonnes et ver- 
tueuses, puisque ce sont eulx mesmes gui les ont 
acheminees et produictes en luy? Et pourquoy s’offen- 
sent ils et vengent sur luy les vicieuses, puisqu’ils 
Vont eulx mesmes produict en cette condition faul- 
tiere, et que d’un seul clin de leur volonté ils le peu- 
vent empescher de faillir! Epicurus opposeroit il pas 
cela a Platon, avecques grand’ apparence de l’humaine 
raison, s’il ne se couvroit souvent par cette sentence, 
« Qwil est impossible d’establir quelque chose de cer- 
tain de l’immortelle nature, par la mortelle? » Elle ne 
faict que fourvoyer partout, mais specialement quand 
elle se mesle des choses divines. Qui le sent plus évi- 
demment que nous? car encores que nous luy ayons 
donné des principes certains et infaillibles, encores que 
nous esclairions ses pas par la saincte lampe de la 
Verité, qu’il a pleu a Dieu nous communiquer, nous 
veoyons pourtant journellement, pour peu qu’elle se 
desmente du sentier ordinaire, et qu’elle se destourne 
ou escarte de la voye trassee et battue par l’Eglise, 
comme tout aussitost elle se perd, s’embarrasse et 
s’entrave, tournoyant et flottant dans cette mer vaste, 


1. En effet, dés que le cours de la vie est interrompu, le mouve- 
ment abandonne tous les sens, et se dissipe. LucrEcE, III, 872. 

2. Cela ne nous touche pas, puisque nous sommes un tout formé 
du mariage du corps et de l’Ame. Lucrécg, III, 857. 

trouble et ondoyante, des opinions humaines, sans 
bride et sans but : aussitost qu’elle perd ce grand et 
commun chemin, elle se va divisant et dissipant en 
mille routes diverses. 

L’homme ne peult estre que ce qu’il est, ny imaginer 
que selon sa portee. C’est plus grande presumption, 
dict Plutarque, a ceulx qui ne sont qu’hommes, 
d’entreprendre de parler et discourir des dieux et des 
demy dieux, que ce n’est 4 un homme ignorant de 
musique vouloir juger de ceulx qui chantent, ou a un 
homme qui ne feut jamais au camp, vouloir disputer 
des armes et de la guerre, en presumant comprendre, 
par quelque legiere conjecture, les effects d’un art qui 
est hors de sa cognoissance. L’ancienneté pensa, ce 
crois je, faire quelque chose pour la grandeur divine, 
de l’apparier 4 ’homme, la vestir de ses facultez, et 
estrener de ses belles humeurs et plus honteuses 
necessitez, luy offrant de nos viandes 4 manger, de 
nos danses, mommeries et farces a la resjouir, ‘de nos 
vestements a se couvrir, et maisons a loger, la caressant 
par lodeur des encens et sons de la musique, festons 
et bouquets, et, pour l’accommoder A nos vicieuses 
passions, flattant sa justice d’une humaine vengeance, 
Yesjouissant de la ruyne et dissipation des choses par 
elles creees et conservees : comme Tiberius Sempronius, 
qui feit brusler, pour sacrifice 4 Vulcan, les riches 
despouilles et armes qu’il avoit gaigné sur les ennemis 
en la Sardaigne; et Paul Emyle, celles de Macedoine, 
a Mars et a Minerve; et Alexandre, arrivé a l’ocean 
Indique, jecta en mer, en faveur de Thetis, plusieurs 
grands vases d’or; remplissant en oultre ses autels 
dune boucherie, non de bestes innocentes seulement, 
mais d’hommes aussi; ainsi que plusieurs nations, et 
entre aultres la nostre, avoient en usage ordinaire; et 
crois qu’il n’en est aulcune exempte d’en avoir faict 
essay : 

Sulmone creatos 
Quatuor hic juvenes, totidem, quos educat Ufens, 
Viventes rapit, inferias quos immolet umbris 1. 


1. Enée saisit quatrej eunes guerriers, fils de Sulmone, et quatre, 

Les Getes se tiennent immortels; et leur mourir n’est 
que s’acheminer vers leur dieu Zamolxis. De cing en 
cing ans, ils despeschent vers Juy quelqu’un d’entre 
eulx pour le requerir des choses necessaires. Ce deputé 
est choisi au sort; et la forme de le despescher, aprez 
Vavoir, de bouche, informé de sa charge, est que de 
ceulx qui l’assistent, trois tiennent debout autant de 
javelines, sur lesquelles les aultres ie lancent a force 
de bras. S’il vient a s’enferrer en lieu mortel, et qu’il 
trespasse soubdain, ce leur est certain argument de 
faveur divine : s’il en eschappe, ils l’estiment meschant 
et exsecrable, et en deputent encores un aultre de 
mesme. Amestris, mere de Xerxes, devenue vieille, 
feit, pour une fois, ensepvelir touts vifs quatorze jou- 
venceaux des meilleures maisons de Perse, suyvant la 
religion du pais, pour gratifier 4 quelque dieu soub- 
terrain. Encores aujourd’huy les idoles de Themixtitan 
se cimentent du sang des petits enfants; et n’ayment 
sacrifice que de ces pueriles et pures ames : justice 
affamee du sang de Vinnocence ! 


Tantum relligio potuit suadere malorum?! 


Les Carthaginois immoloient leurs propres enfants a 
Saturne; et qui n’en avoit point, en acheptoit : estant 
cependant le pere et Ja mere tenus d’assister a cet 
office avecques contenance gaye et contente. 

C’estoit une estrange fantasie, de vouloir payer la 
bonté divine de nostre affliction; comme les Lacede- 
moniens, qui mignardoient leur Diane par le bour- 
rellement des jeunes garsons quwils faisoient fouetter 
en sa faveur, souvent jusques a la mort: c’estoit une 
humeur farouche, de vouloir gratifier l’architecte de 
la subversion de son bastiment, et de vouloir garantir 
la peine due aux coulpables, par la punition des non 
coulpables; et que la pauvre Iphigenia, au port 
d’Aulide, par sa mort et par son immolation, deschar- 


nourris sur les bords de I’ Ufens, pour Jes immoler vivants aux manes 
. de Pallas. VirGiLE, Enéide, X, 517. 

1. Tant la superstition a pu_conseiller de crimes! LucrEcE, 
I, 102. : 


N 


~ 

geast envers Dieu l’armee des Grecs des offenses qu’ils 
avoient commises : 


Et casta inceste, nubendi tempore in ipso, 
Hosti concideret mactatu meesta parentis* : 


et ces deux belles et genereuses ames des deux Decius, 
pere et fils, pour propitier la faveur des dieux envers 
les affaires romaines, s’allassent jecter, a corps perdu, 
a travers le plus espais des ennemis. Que fuit tanta 
deorum iniquitas, ut placari populo romano non possent, 
nisi tales viri occidissent?? Joinct que ce n’est pas 
au criminel de se faire fouetter A sa mesure et a son 
heure; c’est au juge, qui ne met en compte de chas- 
tiement que la peine qu’il ordonne, et ne peult attri- 
buer a punition ce qui vient 4 gré a celuy qui le 
soufire : la vengeance divine presuppose nostre dis- 
sentiment entier, pour sa justice, et pour nostre peine. 
Et feut ridicule ’?humeur de Polycrates, tyran de 
Samos, lequel, pour interrompre le cours de son con- 
tinuel bonheur, et le compenser, alla jecter en mer le 
plus cher et precieux joyau qu’il eust, estimant que, 
par ce malheur aposté, il satisfaisoit 4 la revolution 
et vicissitude de la fortune : et elle, pour se mocquer 
de son ineptie, feit que ce mesme joyau reveinst 
encores en ses mains, trouvé au ventre d’un poisson. 
Et puis, a quel usage les deschirements et desmem- 
brements des Corybantes, des Menades, et, en nos 
temps, des Mahumetans qui se balaffrent le visage, 
Yestomach, les membres, pour gratifier leur prophete : 
veu que l’offense consiste en la volonté, non en la poic- 
trine, aux yeulx, aux genitoires, en l’embonpoinct, 
aux espaules, et au gosier? Tantus est perturbate mentis, 
et sedibus suis pulse furor, ut sic dii placentur, quem- 
admodum ne homines quidem seviunt®. Cette contex- 


1. Que cette vierge infortunée, au moment destiné A son hymen, 
expirat sous les coups impitoyables d’un pére. Lucrice, I, 99. 

2. Comment les dieux étoient-ils si irrités contre le peuple romain, 
‘ quils ne pussent étre satisfaits qu’au prix d’un sang si généreux? 

CicERON, de Nat. deor., III, 6. 


3. Tel est leur délire, telle est leur fureur, qu’ils pensent apaiser 

ture naturelle regarde, par son usage, non seulement 
nous, mais aussi le service de Dieu et des aultres 
hommes; c’est injustice de Vaffoler 4 nostre escient, 
comme de nous tuer pour quelque pretexte que ce 
soit : ce semble estre grande lascheté et trahison de 
mastiner et corrompre les functions du corps, stupides 
et serves, pour espargner a l’ame la solicitude de les 
conduire selon raison; ubi iratos deos timent, qui sic 
propitios habere merentur ?.... In regiz libidinis volup- 
tatem castrati sunt quidam; sed nemo sibi, ne vir esset, 
jubente domino, manus intulit+. Ainsi remplissoient ils 
leur religion de plusieurs mauvais effects : 


Sepius olim 
Relligio peperit scelerosa atque impia facta *. 


Or rien du nostre ne se peult apparier ou rapporter, 
en quelque facon que ce soit, a la nature divine, qui 
ne Ja tache et marque d’autant d’imperfection. Cette 
infinie {beaulté, puissance et bonté, comment, peult 
elle souffrir quelque correspondance et similitude a 
chose si abjecte que nous sommes, sans un extreme 
interest et deschet de sa divine grandeur? Infirmum 
Dei fortius est hominibus : et stultum Dei sapientius 
est hominibus*. Stilpon le philosophe, interrogé si les 
dieux s’esjouissent de nos honneurs et sacrifices 
« Vous estes indiscret, respondit il; retirons nous 4 
part, si vous voulez parler de cela. » Toutesfois, nous 
luy prescrivons des bornes, nous tenons sa puissance 
assiegee par nos raisons (j’appelle raison nos resveries 
et nos songes, avecques la dispense de la philosophie, 


les dieux en surpassant toutes les cruautés des hommes. SAINT 
AuGuSsTIN, de Civit. Dei, VI, 10. 

1. De quelles actions pensent-ils que les dieux s’irritent, ceux 
qui croient se les rendre propices par des crimes?... On a vu des 
hommes qui ont été faits eunuques, pour servir aux plaisirs des 
rois; mais jamais esclave ne s’est mutilé lui-méme, lorsque son 
maitre lui commandoit de ne plus étre homme. SAINT AUGUSTIN, 
de Civit. Dei, VI, 10, d’aprés Sénéque. 

2. Autrefois la superstition a souvent inspiré des actions impies 
et détestables. LucriEcE, I, 83. 

3. La foiblesse de Dieu est plus forte que la force des hommes; 
sa folie est plus sage que leur sagesse. SAINT PAuL, Corinth., I, 1, 25; 

qui dict, « le fol mesme, et le meschant, forcener par 
raison; mais que c’est une raison de particuliere 
forme ») : nous le voulons asservir aux apparences 
vaines et foibles de nostre entendement, luy qui a 
faict et nous et nostre cognoissance. Parce que rien 
ne se faict de rien, Dieu n’aura sceu bastir le monde 
sans matiere. Quoi! Dieu nous a il mis en main les 
clefs et les derniers ressorts de sa puissance? s’est il 
obligé a n’oultrepasser les bornes de nostre science? 


_Mets le cas, 6 homme, que tu ayes peu remarquer icy 


quelques traces de ses effects : penses tu qu’il y ayt 
employé tout ce qu’il a peu, et qu’il ayt mis toutes 
ses formes et toutes ses idées en cet ouvrage? Tu ne 
veois que l’ordre et la police de ce petit caveau ot tu 
es logé; au moins si tu la veois : sa divinité a une 
jurisdiction infinie au dela; cette piece n’est rien au 
prix du tout : 


Omnia cum coelo, terraque, marique 
Nil sunt ad summam summai totius omnem ? 


c’est une loy municipale que tu allegues, tu ne scais 
pas qu’elle est Puniverselle. Attache toy 4 ce 4 quoy 
tu es subject, mais non pas luy; il n’est pas ton confrere, 
ou concitoyen, ou compaignon. S’il s’est auleunement 
communiqué a toi, ce n’est pas pour se ravalier a4 ta 
petitesse, ny pour te donner le contreroolle de son 
pouvoir : le corps humain ne peult voler aux nues; 
c’est pour toy. Le soleil bransle, sans sejour, sa course 
ordinaire; les bornes des mers et de la terre ne se 
peuvent confondre; l’eau est instable et sans fermeté; 
un mur est, sans froissure, impenetrable 4 un corps 
solide; ’homme ne peult conserver sa vie dans les 
flammes; il ne peult estre et au ciel, et en la terre, et 
en mille lieux ensemble corporellement : c’est pour 
toy qu’il a faict ces regles; c’est toy qu’elles attachent : 
il a tesmoigné aux chrestiens qu’illes a toutes franchies 
quand il luy a pleu. De vray, pourquoy, tout puissant 


x 


comme il est, auroit il restreinct ses forces A certaine 


1. Le ciel, la terre et la mor, pris ensemble, ne sont rien, en com- 
paraison de l’immensité du grand tout. Lucricr, VI, 679. 

mesure? en faveur de qui auroit il renoncé son pri- 
vilege? Ta raison n’a, en aulcune aultre chose, plus 
de verisimilitude et de fondement, qu’en ce qu’elle 
te persuade la pluralité des mondes; 


Terramque, et solem, lunam, mare, cetera que sunt, 
Non esse unica, sed numero magis innumerali? : 


les plus fameux esprits du temps passé l’ont creue, et 
aulcuns des nostres mesmes, forcez par l’apparence 
de la raison humaine; d’autant qu’en ce bastiment 
que nous veoyons, il n’y a rien seul et un, 


Quum in summa res nulla sit una, 
Unica que gignatur, et unica solaque crescat ?; 


et que toutes les especes sont multipliees en quelque 
nombre; par ow il semble n’estre pas vraysemblable 
que Dieu ayt faict ce seul ouvrage sans compaignon, 
et que la matiere de cette forme ayt esté toute espuisee 
en ce seul individu; 


Quare etiam atque etiam tales fateare necesse est, 
Esse alios alibi congressus materiai, 
Qualis hic est, avido comp!lexu quem tenet ether® : 


notamment, si c’est un animant, comme ses mouve- 
ments le rendent si croyable que Platon l’asseure, et 
plusieurs des nostres, ou le confirment, ou ne l’osent 
infirmer; non plus que cette ancienne opinion, que 
le ciel, les estoiles et aultres membres du monde, sont 
creatures composees de corps et ame, mortelles en 
consideration de leur composition, mais immortelles 
par la determination du Createur. Or, s’il y a plusieurs 
mondes, comme Democritus, Epicurus, et -presque 
toute la philosophie a pensé, que scavons nous si les 
principes et les regles de cettuy cy touchent pareille- 


1. Que la terre, le soleil, la lune, la mer, et tous les étres, ne sont 
point uniques, mais en nombre infini. Lucr&cE, II, 1085. 

2. Qu’il n’y a point, dans la nature, d’étre unique de son espéce, 
qui naisse et qui croisse isolé. Lucrice, II, 1077. 

3. On neo peut donc s’empécher de convenir qu’il a dQ se faire 
ailleurs d’autres agrégations de matiére, semblables 4 celle que 
Véther embrasse dans son vaste contour. LucrEcE, II, 1064. 

ment les aultres? ils ont, A l’adventure, aultre visage 
et aultre police. Epicurus les imagine, ou semblables, 
ou dissemblables. Nous veoyons en ce monde une 
infinie difference et varieté, pour la seule distance 
des lieux : ny le bled ny le vin ne se veoid, ny aulcun 
de nos animaulx, en ce nouveau coin du monde que 
nos peres ont descouvert; tout y est divers : et, au 
temps passé, veoyez en combien de parties du monde 
on n’avoit cognoissance ny de Bacchus ni de Ceres. 
Qui en vouldra croire Pline et Herodote}, il y a des 
espéces d’hommes, en certains endroicts, qui ont fort 
peu de ressemblance a la nostre; et y a des formes 
mestisses et ambigués entre |’humaine nature et la 
brutale : il y a des contrees ot les hommes naissent 
sans teste, portant les yeulx et la bouche en la poic- 
trine; ot: ils sont tous androgynes; ot ils marchent 
de quatre pattes; ot ils n’ont qu’un ceil au front, et 
la teste plus semblable 4 celle d’un chien qu’a la 
nostre; ot ils sont moitié poisson par embas, et vivent 
en eau : ot les femmes accouchent a cing ans, et 
n’en vivent que huict; ot ils ont la teste si dure et 
la peau du front, que le fer n’y peult mordre, et 
rebouche contre; ou les hommes sont sans barbe; des 
nations sans usage de feu; d’aultres qui rendent le 
sperme de couleur noire; quoy, ceulx qui naturelle- 
ment se changent en loups, en juments, et puis encores 
en hommes? et s’il en est ainsi, comme dict Plutarque, 
qu’en quelque endroict des Indes il y ait des hommes 
sans bouche, se nourrissants de la senteur de certaines 
odeurs, combien y a il de nos descriptions faulses? 
Il n’est plus risible, ny 4 V’adventure capable de 
raison et de societé; l’ordonnance et la cause de nostre 
bastiment interne seroient, pour la pluspart, hors de 
propos. 

Dadvantage, combien y a il de choses en nostre 
cognoissance qui combattent ces belles regles que nous 


1. Les exemples suivants sont tirés du troisiéme et quatriéme’ 
livre d’HERODOTE, et du sixiéme, septiéme et huitiéme livre de 
PINE. Mais la plupart de Ces traditions sont révoquées en doute 
par l’un et l’autre. J: V. L. 

avons taillees et prescriptes 4 nature? Et nous entre- 
prendrons d’y attacher Dieu mesme! Combien de 
choses appellons nous miraculeuses et contre nature? 
cela se faict par chasque homme et par chasque nation, 
selon la mesure de son ignorance : combien trouvons 
nous de proprietez occultes et de quintessences? car 
« aller selon nature, » pour nous, ce n’est qu’ « aller 
selon nostre intelligence, » autant qu’elle peult suyvre, 
et autant que nous y veoyons : ce qui est au dela est 
monstrueux et desordonné. Or, 4 ce compte, aux plus 
advisez et aux plus habiles, tout sera doncques mons- 
trueux : car a ceulx la Vhumaine raison a persuadé 
qu’elle n’avoit ny pied ny fondement quelconque, non 
pas seulement pour asseurer si la neige est blanche, 
et Anaxagoras la disoit noire; s’il y a quelque chose, 
ou sil n’y a nulle chose; s’il y a science ou ignorance, 
ce que Metrodorus Chius nioit Vhomme pouvoir dire; 
ou, si nous vivons, comme Euripides est en doubte, 
« si la vie que nous vivons est vie, ou si c’est ce que 
nous appellons mort qui soit vie : » 


¢ 


Gey et Civ tod0’, 6 xexdnta Oavsiv, 
&, Bvjoxew ort; 


Tic 6’ ot 

To chy a) 
et non sans apparence; car pourquoy prenons nous 
tiltre d’estre, de cet instant qui n’est qu’une eloise1 
dans le cours infiny d’une nuict eternelle, et une 
interruption si briefve de nostre perpetuelle et natu- 
relle condition, la mort occupant tout le devant et 
et tout le derriere de ce moment, et encores une bonne 
partie de ce moment? D’aultres jurent, Qu’il n’y a 
point de mouvement, que rien ne bouge, comme les 
suyvants de Melissus; car s’il n’y a rien qu’Un, ny 
ce mouvement spherique ne luy peult servir, ny le 
mouvement de lieu 4 aultre, comme Platon preuve : 
d’aultres, Qu’il n’y a ny generation ny corruption en 
nature. Protagoras dict qu’il n’y a rien en nature que 
le doubte; que de toutes choses on peult egualement 
disputer; et de cela mesme, si on peult egualement 
disputer de toutes choses : Nausiphanes, Que, des 


1. C’est-a-dire un éclair. 


ESSAIS DE MONTAIGNE 278 


choses qui semblent, rien n’est plus que non est; 
Qu’il n’y a rien aultre certain que l’incertitude : Par- 
menides, Que de ce qu’il semble il n’est aulcune chose 
en general; qu’il n’est qu’Un : Zenon, qu’Un mesme 
n’est pas, et qu’il n’y a rien; si Un estoit, il seroit ou 
en yn aultre ou en soy-mesme; s’il est en un aultre, 
ce sont deux; s’il est en soy mesme, ce sont encores 
deux, le comprenant et le comprins. Selon ces dogmes, la 
nature des choses n’est qu’un’umbre ou faulse ou vaine. 

Il m’a tousjours semblé qu’éa un homme chrestien 
cette sorte de parler est pleine d’indiscretion et d’irre- 
verence : « Dieu ne peult mourir; Dieu ne se peult 
desdire; Dieu ne peult faire cecy ou cela. » Je ne treuve 
pas bon d’enfermer ainsi la puissance divine soubs 
les loix de nostre parole : et ’apparence qui s’offre 
A nous en ces propositions, il la fauldroit representer 
plus reveremment et plus religieusement. 

Nostre parler a ses foiblesses et ses defaults, comme 
tout le reste : la pluspart des occasions des troubles 
du monde sont grammairiennes; nos procez ne nais- 
sent que du debat de Vinterpretation des loix; et la 
pluspart des guerres, de cette impuissance de n’avoir 
sceu clairement exprimer les conventions et traictez 
d’accord des princes : combien de querelles et com- 
bien importantes a produict au monde le doubte du 
sens de cette syllabe, Hoc’? Prenons la clause que 
la logique mesme nous presentera pour la plus claire : 
si vous dictes, « Il faict beau temps, » et que vous 
dissiez verité, il faict doncques beau temps. Voyla 
pas une forme de parler certaine? encores nous trom- 
pera elle : qu’il soit ainsi, suyvons l’exemple : si vous 
dictes, « Je ments, » et que vous dissiez’ vray, vous 
mentez doncques. L’art, la raison, la force de la 
conclusion de cette cy sont pareilles 4 l’aultre; tou- 
tesfois nous voyla embourbez. Je veois les philosophes 
pyrrhoniens qui ne peuvent exprimer leur generale 
conception en aulcune maniere de parler; car il leur 
fauldroit un nouveau langage : le nostre est tout 


1. Montaigne veut parler ici des controverses des catholiques et 
des protestants sur la transsubstantiation. A. D. 

formé de propositions affirmatifves, qui leur sont du 
tout ennemies; de fagon que, quand ils disent, « Je 
doubte, » on les tient incontinent a4 la gorge, pour 
leur faire avouer qu’au moins asseurent et scavent 
ils cela, qu’ils doubtent. Ainsin on les a contraincts 
de se sauver dans cette comparaison de la medecine, 
sans laquelle leur humeur seroit inexplicable : quand 
ils prononcent « J’ignore, » ou « Je doubte, » ils disent 
que cette proposition s’emporte elle mesme quand et 
quand le reste, ny plus ny moins que la rubarbe qui 
poulse hors les mauvaises humeurs, et s’emporte hors 
quand et quand elle mesme. Cette fantasie est plus 
seurement conceue par interrogation : QUE s¢GAy JE? 
comme je la porte a la devise d’une balance. 

Veoyez comment on se prevault de cette sorte de 
parler, pleine d’irreverence’ : aux disputes qui sont 
4 present en nostre religion, si vous pressez trop les 
adversaires, ils vous diront tout destrousseement 
qu’ « Il n’est pas en la puissance de Dieu de faire que 
son corps soit en paradis et en la terre, et en plusieurs 
lieux ensemble. » Et ce mocqueur ancien, comment il 
en faict son proufit ! « Au moins, dict il, est ce une non 
legiere consolation 4 ’homme de ce qu’il veoid Dieu 
ne pouvoir pas toutes choses : car il ne se peult tuer 
quand il le vouldroit, qui est la plus grande faveur 
que nous ayons en nostre condition; il ne peult faire 
les mortels immortels, ny revivre les trespassez, ny 
que celuy qui a vescu n’ayt point vescu, celuy qui a 
eu des honneurs ne les ayt point eus; n’ayant aultre 
droict sur le passé que de l’oubliance : et a fin que 
cette societé de homme a Dieu s’accouple encores 
par des exemples plaisants, il ne peult faire que deux 
fois dix ne soient vingt. » Voyla ce qu’il dict, et qu’un 
chrestien debvroit eviter de passer par sa bouche : 
la ou, au rebours, il semble que les hommes recherchent 
cette folle fierté de langage, pour ramener Dieu a 


leur mesure ; 
/ Cras vel atra 


Nube polum Pater occupato, 


1. Dont il est question plus haut, savoir : Dieu ne peut faire ceci 
ou cela, C. 

Vel sole puro ; non tamen irritum, 
Quodcumque retro est, efficiet, neque 
Diffinget, infectumque reddet, 
Quod fugiens semel hora vexit '. 


Quand nous disons Que l’infinité des siecles, tant 
passez qu’a venir, n’est 4 Dieu qu’un instant; Que 
sa bonté, sapience, puissance, sont mesme chose 
avecques son essence; nostre parole le dict, mais nostre 
intelligence ne l’apprehende? point. Et toutesfois, 
nostre oultrecuidance veult faire passer la Divinité 
par nostre estamine; et de la s’engendrent toutes les 
resveries et les erreurs desquelles le monde se treuve 
saisi, ramenant et poisant a sa balance chose si esloin- 
gnee de son poids. Mirum, quo procedat improbitas 
cordis humani, parvulo aliquo invitata successu*. Com- 
bien insolemment rebrouent Epicurus les stoiciens, 
sur ce qu’il tient l’Estre veritablement bon et heureux 
n’appartenir qu’a Dieu, et Vhomme sage n’en avoir 
qu’un umbrage et similitude! combien temerairement 
ont ils attaché Dieu a la destinee ! (a la mienne volonteé, 
qu’aulcuns du surnom de chrestiens ne le facent pas 
encores!) et Thales, Platon et Pythagoras l’ont 
asservy a la necessité. Cette fierté de vouloir descou- 
vrir Dieu par nos yeulx, a faict qu’un grand per- 
sonnage des nostres* a attribué a la Divinité une 
forme corporelle; et est cause de ce qui nous advient 
touts les jours d’attribuer a Dieu les evenements 
d’importance, d’une particuliere assignation : parce 
quwils nous poisent, il semble qu’ils luy poisent aussi, 
et qu’il y regarde plus entier et plus attentif qu’aux 
evenements qui nous sont legiers, ou d’une suitte 


1. Que demain lair soit couvert de nuages épais, ou que le soleil 
brille dans un ciel pur; les dieux ne peuvent faire que ce qui a été 
n’ait point été, ni détruire ce que le temps rapide a emporté sur ses 
ailes. Horace, Od., III, 29, 43. 

2. Ne le comprend point. 

3. Il est étonnant jusqu’ou se porte l’arrogance du cceur de 
homme, lorsqu’elle est encouragée par le moindre succés. PLINE, 
Nat. Hist., Il, 23. 

4. C’est Tertullien, dans ce passage si souvent cité : Quis negat 
Deum esse corpus, etsi Deus spiritus sit? N. 

ordinaire : magna dii curant, parva negligunt} : escoutez 
son exemple, il vous esclaircira de sa raison; nec in 
regnis quidem reges omnia miniina curant?; comme si 
a ce roy 1a c’estoit plus et moins de remuer un empire, 
ou la feuille d’un arbre; et si sa providence s’exerceoit 
aultrement, inclinant l’evenement d’une battaille, que 
le sault d’une pulce. La main de son gouvernement se 
preste a toutes choses, de pareille teneur, mesme force 
et mesme ordre; nostre interest n’y apporte rien; nos 
mouvements et nos mesures ne le touchent pas 

Deus ita artifex magnus in magnis, ut minor non sit 
in parvis*. Nostre arrogance nous remet tousjours en 
avant cette blasphemeuse appariation. Parce que nos 
occupations nous chargent, Straton a estrené les 
dieux de toute immunité d’offices, comme sont leurs 
presbtres; il faict produire et maintenir toutes choses 
a nature; et de ses poids et mouvements construit 
les parties du monde, deschargeant humaine nature 
de la crainte des jugements divins; quod beatum exter- 
numque sit, id nec habere negolii quidquam, nec exhibere 
alteri*. Nature veult qu’en choses pareilles il y ayt 
relation pareille : le nombre doncques infiny des 
mortels conclud un pareil nombre d’immortels; les 
choses infinies qui tuent et ruynent en presupposent 
autant qui conservent et proufitent. Comme les ames 
des dieux, sans langue, sans yeulx, sans aureilles, 
sentent entre elles chascune ce que l’aultre sent, et 
jugent nos pensees : ainsi les ames des hommes, quand 
elles sont libres et desprinses du corps par le sommeil 
ou par quelque ravissement, divinent, prognostiquent, 
et veoyent choses qu’elles ne scauroient veoir meslees 
aux corps. Les homines, dict sainct Paul, sont devenus 
fols, pensants estre sages, et ont mué la gloire de Dieu 


1. Les dieux prennent soin des grandes choses, et négligent les 
petites. Cicéron, de Nat. deor., II, 66. 

2. Les rois mémes n’entrent pas dans les petits détails de l’admi- 
nistration. Cic&éRoN, ibid., III, 35. 

3. Dieu, qui est si parfait ouvrier dans les grandes choses, ne l’est 
pas moins dans les petites. Saint AUGUSTIN, de Civil. Dei, XI, 22. 

4. Un étre heureux et éternel n’a point de peine, et n’en fait a 
personne. Cicéron, de Nat. deor., I, 17. 


eed ee 

incorruptible, en Vimage de l’homme corruptible° 
Veoyez un peu ce bastelage des deifications anciennes : 
aprez la grande et superbe pompe de I’enterrement, 
comme le feu venoit A prendre au hault de la pyramide 
et saisir le lict du trespassé, ils laissoient en mesme 
temps eschapper un aigle, lequel, s’envolant 4 mont, 
signifioit que l’ame s’en alloit en paradis : nous avons 
mille medailles, et notamment de cette honneste 
femme de Faustine, oti cet aigle est représenté empor- 
tant 4 la chevremorte? vers le ciel ces ames deifiees. 
C’est pitié que nous nous pipons de nos propres sin- 
geries et inventions; 


Quod finxere, timent? : 


comme les enfants qui s’effroyent de ce mesme visage 
qu’ils ont barbouillé et noircy a leur compaignon 

quasi quidquam infelicius sit homine, cui sua figmenta 
dominantur*. C’est bien loing d’honnorer celuy qui 
nous a faicts, que d’honnorer celuy que nous avons 
faict. Auguste eut plus de temples que Jupiter, servis 
avec autant de religion et creance de miracles. Les 
Thasiens, en recompense des bienfaicts qu’ils avoient 
receus d’Agesilaus, lui veinrent dire qu’ils l’avoient 
canonisé : « Vostre nation, leur dict il, a elle ce 
pouvoir de faire dieu qui bon luy semble? Faictes 
en, pour veoir, ’un d’entre vous : et puis, quand 
j’auray veu comme il s’en sera trouvé, je vous diray 
grandmercy de vostre offre. » L’homme est bien 
insensé! il ne scauroit forger un ciron, et forge des 
dieux & douzaine! Oyez Trismegiste louant nostre 
suffisance : « De toutes les choses admirables, cecy 
a surmonté l’admiration, que Vhomme ayt peu 
trouver la divine nature, et la faire. » Voicy des 


1. Celui qui est porté a la chevremorle est couché sur le dos de 
celui qui le porte, et lui embrasse le cou, en tenant ses cuisses et 
ses jambes autour de son corps. C. 

2. Ils redoutent ce qu’ils ont eux-mémes inventé. Lucarn, I, 486. 


3. Quoi de plus malheureux que l’homme, esclave des chiméres 
qu’il s’est faites? 


\ 

arguments de leschole mesme de la_philosophie, 


Nosse cui divos et cceli numina... 
Aut soli nescire, datum? : 


« Si Dieu est, il est animal?; s’il est animal, il a sens; 
et s'il a sens, il est subject A corruption. S’il est sans 
corps, il est sans ame, et par consequent sans action; 
et s’il a corps, il est perissable. » Voyla pas triumphé ! 
« Nous. sommes incapables d’avoir faict le monde : il 
y a doncques quelque nature plus excellente qui y a 
mis la main. Ce seroit une sotte arrogance de nous 
estimer la plus parfaicte chose de cet univers : il 
y a doncques quelque chose de meilleur; cela c’est 
Dieu. Quand vous veoyez une riche et pompeuse 
demeure, encores que vous ne scachiez qui en est le 
maistre; si ne direz vous qu’elle soit faicte pour des 
rats : et cette divine structure que nous veoyons du 
palais celeste, n’avons nous pas a croire que ce soit 
le logis de quelque maistre plus grand que nous ne 
sommes? Le plus haut est il pas tousjours le plus 
digne? et nous sommes placez au plus bas. Rien sans 
ame et sans raison ne peult produire un animant 
capable de raison : le monde nous produict; il a 
doncques ame et raison. Chasque part de nous est 
moins que nous : nous sommes part du monde; le 
monde est done fourny de sagesse et de raison, et 
plus abondamment que nous ne sommes. C’est belle 
chose que d’avoir un grand gouvernement : le gou- 
vernement du monde appartient doncques a quelque 
heureuse nature. Les astres ne nous font pas de nui- 
sance : ils sont doncques pleins de bonté. Nous avons 
besoing de nourriture : aussi ont doncques les dieux, 
et se paissent des vapeurs de ¢a bas. Les biens mon- 
dains ne sont pas biens a Dieu : ce ne sont doncques 
pas biens a nous. L’offenser et l’estre offensé sont 
egualement tesmoignages d’imbecillité : c’est doncques 
folie de craindre Dieu. Dieu est bon par sa nature; 


1. Qui seule peut connoitre les dieux et les puissances célestes, 
ou savoir qu’on ne peut les connoitre. Lucan, I, 452. 
2. C’est-a-dire animé. 

*homme par son industrie, qui est plus. La sagesse 
divine et humaine sagesse n’ont aultre distinction, 
sinon que celle 1a est eternelle : or, la duree n’est 
aulcune accession A la sagesse; parquoy nous voyla 
compaignons. Nous avons vie, raison et liberté, esti- 
mons la bonté, la charité et la justice : ces qualitez 
sont doncques en luy. » Somme, le bastiment et le 
desbastiment, les conditions de la Divinité, se forgent 
par ’homme, selon la relation a soy. Quel patron! 
et quel modele! Estirons, eslevons et grossissons les 
qualitez humaines tant qu’il nous plaira : enfle toy, 
pauvre homme, et encores, et encores, et encores; 


Non, si te ruperis, inquit’. 


Profecto non Deum, quem cogitare non possunt, sed 
semetipsos, pro illo cogitantes, non illum, sed se ipsos, 
non illi, sed sibi comparant?. Ez choses naturelles, les 
effects ne rapportent qu’a demy leurs causes ; quoy 
cette cy? elle est au dessus de l’ordre de nature; sa 
condition est trop haultaine, trop esloingnee et trop 
maistresse, pour souffrir que nos conclusions l’atta- 
chent et la garottent. Ce n’est point par nous qu’on 
y arrive, cette route est trop basse : nous ne sommes 
non plus prez du ciel sur le mont Cenis, qu’au fond 
de la mer : consultez en pour veoir avecques vostre 
astrolabe. Ils ramenent Dieu jusques a l’accointance 
charnelle des femmes, 4 combien de fois, 4 combien 
de generations : Paulina, femme de Saturninus, 
matrone de grande reputation a Rome, pensant 
coucher avecques le dieu Serapis, se trouva entre les 
bras d’un sien amoureux, par le macquerellage des 
presbtres de ce temple : Varro, le plus subtil et le 
plus scavant aucteur latin, en ses livres de la theologie, 
escript que le sacristain de Hercules, jectant au sort 


1. Quand tu créverois, tu n’en approcherois pas. Horace, Satl., 
Tia eo: 

2. Certes les hommes, croyant penser A Dieu, dont ils ne peu- 
vent se former l’idée, ne pensent point A lui, mais A eux-mémes; 
ils ne voient qu’eux, et non pas lui; c’est a eux, non A lui-méme, 
quwils le comparent. Sainr AuGusTIN, de Civit. Dei, XII, 15. 

d’une main pour soy, de l’aultre pour Hercules, joua 
contre luy un soupper et une garse; s’il gaignoit, aux 
despens des offrandes; s’il perdoit, aux siens; il 
perdit, paya son soupper et sa garse; son nom feut 
Laurentine, qui veid de nuict ce dieu entre ses bras, 
luy disant au surplus que, le lendemain, le premier 
qu’elle rencontreroit la payeroit celestement de son 
salaire : ce feust Taruncius, jeune homme riche, qui 
la mena chez lui, et avecques le temps la laissa heri- 
tiere. Elle, A son tour, esperant faire chose agreable 
a ce dieu, laissa heritier le peuple romain : pourquoy 
on luy attribua des honneurs divins. Comme s’il ne 
suffisoit pas que, par double estoc1, Platon feust ori- 
ginellement descendu des dieux, et avoir pour aucteur 
commun de sa race Neptune; il estoit tenu pour 
certain, 4 Athenes, que Ariston ayant voulu jouir 
de la belle Perictione, n’avoit sceu; et feust adverty 
en songe par le dieu Apollo de la laisser impollue et 
intacte jusques a4 ce qu’elle feust accouchee : c’estoient 
les pere et mere de Platon. Combien y a il, ez histoires, 
de pareils cocuages procurez par les dieux contre les 
pauvres humains? et des maris injurieusement des- 
criez en faveur des enfants? En la religion de Mahumet, 
i! se treuve, par la creance de ce peuple, assez de 
Merlins, 4 scavoir enfants sans pere, spirituels, nayz 
divinement au ventre des pucelles; et portent un 
nom qui le signifie en leur langue. 

Il nous fault noter qu’a chasque chose il n’est rien 
plus. cher et plus estimable que son estre; le lion, 
Vaigle, le daulphin, ne prisent rien au dessus de leur 
espece; et que chascune rapporte les qualitez de 
toutes aultres choses 4 ses propres qualitez; lesquelles 
nous pouvons bien estendre et raccourcir, mais c’est 
tout; car, hors de ce rapport et de ce principe, nostre 
imagination ne peult aller, ne peult rien diviner aultre, 
et est impossible qu’elle sorte de 1a, et qu’elle passe 
au dela : d’otl naissent ces anciennes conclusions : 
« De toutes les formes, la plus belle est celle de 
« ’Yhomme : Dieu doncques est de cette forme. Nul 


1. Des deux cétés, du cété paternel et maternel. 

« ne peult estre heureux sans vertu, ni la vertu estre 
« sans raison; et nulle raison loger ailleurs qu’en 
« Phumaine figure :; Dieu est doncques revestu de 
« Vhumaine figure. » Ita est informatum anticipa- 
tumque mentibus nostris, ut homini, quum de Deo 
cogitet, forma occurrat humana. Pourtant, disait 
plaisamment Xenophanes, que si les animaulx se 
forgent des dieux, comme il est vraysemblable qu’ils 
facent, il les forgent certainement de mesme eulx, et 
se glorifient comme nous. Car pourquoy ne dira un 
oison ainsi : « Toutes les pieces de univers me regar- 
dent; la terre me sert A marcher, le soleil A m’es- 
clairer, les estoiles 4 m’inspirer leurs influences; j’ay 
telle commodité des vents, telle des eaux; il n’est 
rien que cette voulte regarde si favorablement que 
moy; je suis le mignon de nature? Est-ce pas Phomme 
qui me traicte, qui me loge, qui me sert? c’est pour 
moy qu’il faict et semer et mouldre; s’il me mange, 
aussi faict il bien Vhomme son compaignon; et si foys 
je moy les vers qui le tuent et qui le mangent. » 
Autant en diroit une grue; et plus magnifiquement 
encores, pour la liberté de son vol, et la possession 
de cette belle et haulte region : Tam blanda conci- 
liatrix, et tam sui est lena ipsa natura?! 

Or doncques, par ce mesme train, pour nous sont 
les destinees, pour nous le monde; il luict, il tonne 
pour nous; et le createur et les creatures, tout est 
pour nous : c’est le but et le poinct ot vise lV’uni- 
versité des choses. Regardez le registre que la philo- 
sophie a tenu, deux mille ans et plus, des affaires 
celestes : les dieux n’ont agi, n’ont parlé que pou 
Vhomme; elle ne leur attribue aultre consultation et 
aultre vacation. Les voyla contre nous en guerre; 


Domitosque Herculea manu 
Telluris juvenes, unde periculum 


1. C’est une habitude et un préjugé de notre esprit, que nous ne 
pouvons penser a Dieu sans nous le représenter sous une forme 
humaine. CicéRon, de Nat. deor., I, 27. 

2. Tant la nature, adroite et indulgente, porte tous les étres a 
s’aimer eux-mémes! Cic&ron, de Nat. deor., I, 27. 

Fulgens contremuit domus 
Saturni veteris *. 


Les voicy partisans de nos troubles, pour nous rendre 
la pareille de ce que tant de fois nous sommes parti- 
sans des leurs : 


Neptunus muros, magnoque emota tridenti 
Fundamenta quatit, totamque a sedibus urbem 
Eruit : hic Juno Sceas szvissima portas 
Prima tenet 3. 


Les Cauniens, pour la jalousie de la domination de 
leurs dieux propres, prennent armes en dos le jour 
de leur devotion, et vont courant toute leur ban- 
lieue, frappants lair par cy, par la, A touts leurs 
glaives, pourchassants ainsin a oultrance, et bannis- 
sants les dieux estrangiers de leur territoire. Leurs 
puissances sont retrenchees selon nostre necessité : 
qui guarit les chevaulx, qui les hommes, qui la peste, 
qui la teigne, qui la toux, qui une sorte de gale, qui 
une aultre; adeo minimis etiam rebus prava religio 
inserit deos*! qui: faict naistre les raisins, qui les 
aulx; qui a la charge de la paillardise, qui de la 
marchandise; a chasque race d’artisans, un dieu; 
qui a sa province en orient, et son credit; qui en 


ponent : 
Hic illius arma, 


Hic currus fuit ¢, 
O sancte Apollo, qui umbilicum certum terrarum obtines *! 


Pallada Cecropidz, Minofa Creta Dianam, 
Vulcanum tellus Hypsipylea colit, 


1. Les enfants de la terre firent trembler l’auguste palais du 
vieux Saturne, et tombérent enfin sous le bras d’Hercule. Horace, 
Od., II, 12, 6. 

2. Neptune, de son trident redoutable, ébranle les murs de Troie 
et renverse de fond en comble cette cité superbe; plus loin, l’impi- 
toyable Junon occupe les portes Scées. VirGiLE, Enéide, II, 610. 

3. Tant la superstition aime 4 placer la Divinité méme dans les 
plus petites choses! TirE-LivE, X XVII, 23. 

4. La étoient les armes et le char de Junon. VirGILE, Enéide, 


I, 16. 
5. Vénérable Apollon, qui habitez le centre du monde. Cic£RON, 


de Divin., II, 56. 

Junonem Sparte, Pelopeiadesque Mycene; 
Pinigerum Fauni Menalis ora caput; 
Mars Latio venerandus erat *; 


qui n’a qu’un bourg ou une famille en sa possession; 
qui loge seul; qui, en compaignie ou volontaire. ou 
necessaire, 


Junctaque sunt magno templa nepotis avo?: 


il en est de si chestifs et populaires (car le nombre 
s’en monte jusques 4 trente six mille), qu’il en fault 
entasser bien cing ou six A produire un espic de bled, 
et en prennent leurs noms divers : trois a une porte, 
celuy de l’ais, celuy du gond, celuy du seuil; quatre 
a un enfant, protecteurs de son maillot, de son boire, 
de son manger, de son tetter : aulcuns certains, 
aulcuns incertains et doubteux; aulcuns qui n’entrent 
pas encores en paradis : 


Quos, quoniam cceli nondum dignamur honore, 
Quas dedimus, certe terras habitare sinamus ® : 


il en est de physiciens, de poetiques, de civils : aulcuns, 
moyens entre la divine et ’humaine nature, media- 
teurs, entremetteurs de nous a Dieu; adorez par 
certain second ordre d’adoration et diminutif : infinis 
en tiltres et offices; les uns bons, les aultres mauvais : 
il en est de vieux et cassez, et en est de mortels : car 
Chrysippus estimoit qu’en la derniere conflagration 
du monde, touts les dieux auroient 4 finir, sauf Jupiter. 
L’homme forge mille plaisantes societez entre Dieu 
et luy : est il pas un compatriote? 


Jovis incunabula Creten *. 


1. Athénes adore Pallas; l’fle de Minos, Diane; Lemnos, le dieu 
du feu; Sparte et Mycénes honorent Junon. Pan est le dieu du 
Ménale, et Mars, celui du Latium. Ovine, Fast., III, 81. 

2. Et le temple du petit-fils est réuni a celui de son divin aieul. 
OvipE, Ibid., I, 294. 

3. Puisque nous ne les jugeons pas encore dignes d’étre admis 
dans le ciel, permettons-leur d’habiter les terres que nous leur 
avons accordées. OvipE, Métam.; 1, 194. 

4. Lile de Créte, berceau de Jupiter. Ovipr, Métam., VIII, 99. 

Voicy excuse que nous donnent, sur la considera- 
tion de ce subject, Scevola, grand pontife, et Varron, 
grand theologien, en leur temps : « Qu’il est besoing 
que le peuple ignore beaucoup de choses vrayes, et 
en croye beaucoup de faulses : » Quum veritatem, qua 
liberetur, inquirat; ecredatur ei expedire, quod fal- 
litur’. Les yeulx humains ne peuvent appercevoir les 
choses que par les formes de leur cognoissance : et ne 
nous souvient pas quel sault print le miserable Phaé- 
thon pour avoir voulu manier les resnes des chevaulx 
de son pere d’une main mortelle? Nostre esprit 
retumbe en pareille profondeur, se dissipe et se froisse 
de mesme, par sa temerité. Si vous demandez a la 
philosophie de quelle matiere est le ciel et le soleil : 
que vous respondra elle, sinon de fer, ou, avecques 
Anaxagoras, de pierre, ou aultre estoffe de son usage? 
S’enquiert on & Zenon, que c’est que nature? « Un 
feu, dict il, artiste, propre a engendrer, procedant 
regleement. » Archimedes, maistre de cette science 
gui s’attribue la presseance sur toutes les aultres en 
verité et certitude, « Le soleil, dict il, est un dieu de 
fer enflammé. » Voyla pas une belle imagination 
produicte de la beaulté et inevitable necessité des 
demonstrations geometriques ! non pourtant si inevi- 
table et utile, que Socrates n’ayt estimé qu’i! suffi- 
soit d’en scavoir jusques a pouvoir arpenter la terre 
qu’on donnoit et recevoit, et que Polyaenus, qui en 
avoit esté fameux et illustre docteur, ne les ayt 
prinses 4 mespris, comme pleines de faulseté et de 
vanité apparente, aprez qu’il eust gousté les doulx 
fruicts des Jardins poltronesques d’Epicurus. Socrates, 
en Xenophon, sur ce propos d’Anaxagoras, estimé 
par l’antiquité entendu au dessus de touts aultres 
ez choses celestes et divines, dict qu’il se troubla du 
cerveau, comme font touts hommes qui perscrutent 
immodereement les cognoissances qui ne sont de leur 
appartenance ; sur ce qu’il faisoit le soleil une pierre 


1. Comme il ne cherche la vérité que pour se délivrer du joug, 
croyons qu’il lui est avantageux d’étre trompé. SAINT AUGUSTIN, 
de Civit. Dei, IV, 31. 

ardente, il ne s’advisoit pas qu’une pierre ne luict 
point au feu; et, qui pis est, qu’elle s’y consomme : 
en ce qu’il faisoit un du soleil et du feu; que le feu 
ne noircit pas ceulx qu’il regarde;' que nous regar- 
dons fixement le feu; que le feu tue les plantes et les 
herbes. C’est, & l’advis de Socrates, et au mien aussi, 
le plus sagement jugé du ciel, que n’en juger point. 
Platon, ayant a parler des daimons au Timee: « C’est 
entreprinse, dict il, qui surpasse nostre portee; il en 
fault croire ces anciens, qui se sont dicts engendrez 
d’eulx : c’est contre raison de refuser foy aux enfants 
des dieux, encores que leur dire ne soit estably par 
raisons necessaires ny vraysemblables, puisqu’ils nous 
respondent de parler de choses domestiques et fami- 
lieres. » 

Veoyons si nous avons quelque peu plus de clarté 
en la cognoissance des choses humaines et naturelles. 
N’est ce pas une ridicule entreprinse, a celles aus- 
quelles, par nostre propre confession, nostre science 
ne peult attaindre, leur aller forgeant un aultre corps, 
et prestant une forme faulse, de nostre invention; 
comme il se veoid au mouvement des planetes, auquel 
d’autant que nostre esprit ne peult arriver ny ima- 
giner sa naturelle conduicte, nous leur prestons, du 
nostre, des ressorts materiels, lourds et corporels : 


Temo aureus, aurea summe 
Curvatura rote, radiorum argenteus ordo? : 


vous diriez que nous avons eu des cochers, des char- 
pentiers, et des peintres, qui sont allez dresser 1a 
hault des engins a divers mouvements, et renger les 
rouages et entrelassements des corps celestes bigarrez 


en couleur, autour du fuseau de la Necessité, selon 


-Platon : 


Mundus domus est maxima rerum, 
Quam quinque altitone fragmine zone 
Cingunt, per quam limbus pictus bis sex signis 


1. Le timon étoit d’or, les roues de méme métal, et les rayons 
étoient d’argent. Ovipz, Métam., II, 107. 

Stellimicantibus, altus in obliquo ethere, lune 
Bigas acceptat? ; 


ce sont touts songes et fanatiques folies. Que ne plaist 
il un jour a nature nous ouvrir son sein, et nous faire 
veoir au propre Jes moyens et la conduicte de ses 
mouvements, et y preparer nos yeulx? 6 Dieu! quels 
abus, quels mescomptes nous trouverions en nostre 
pauvre science! Je suis trompé, si elle tient une seule 
chose droictement en son poinct : et m’en partiray 
@icy plus ignorant toute aultre chose que mon igno- 
rance. 

Ay je pas veu, en Piaton, ce divin mot, « que nature 
n’est rien qu’une poésie ainigmatique? » comme, peult 
estre, qui diroit une peincture voilee et tenebreuse, 
entreluisant d’une infinie varieté de fauls jours a 
exercer nos conjectures. Latent ista omnia crassis 
occultata et circumfusa tenebris ; ut nulla acies humani 
ingenit tanta sit, que penetrare in celum, terram 
intrare possit*. Et certes, la philosophie n’est qu’une 
poésie sophistiquee. D’ot tirent ses aucteurs anciens 
toutes leurs auctoritez, que des poétes? et les pre- 
miers feurent poétes eulx mesmes, et la traicterent 
en leur art. Platon n’est qu’un poéte descousu : 
Timon l’appelle, par injure, Grand forgeur de miracles. 
Toutes les sciences surhumaines s’accoustrent du 
style poétique. Tout ainsi que les femmes employent 
des dents d’yvoire, ot les leurs naturelles leur man- 
quent; et au licu de leur vray teinct, en forgent un 
de quelque matiere estrangiere; comme elles font des 
cuisses de drap et de feutre, et de l’embonpoinct de 
coton; et, au veu et sceu d’un chascun, s’embellis- 


1. Le monde est une maison immense, environnée de cing zones, 
et traversée obliquement par une bordure enrichie de douze signes 
rayonnants d’étoiles, ou sont admis le char et les deux coursiers de 
la lune. — Ces vers sont de VARROoN; et c’est le grammairien Valé- 
rius Probus qui les rapporte dans ses notes sur la sixiéme églogue 
de Virgile. Mais il y a, dans le premier, maxima homulli; et dans 
je dernier, Bigas solisque receptat. C, 

2. Toutes ces choses sont enveloppées des plus épaisses ténébres ; 
et il n’y a point d’esprit assez pergant pour pénétrer dans le ciel, 
ou dans les profondeurs de la terre. C1cERON, Acad., II, 39. 

sent d’une beaulté faulse et empruntee : ainsi faict 
la science (et nostre droict mesme a, dict on, des 
fictions legitimes sur lesquelles il fonde la verité de 
sa justice); elle nous donne en payement, et en pre- 
supposition, les choses qu’elle mesme nous apprend 
estre inventees; car ces epicycles excentriques, con- 
centriques, de quoy l’astrologie s’ayde a conduire le 
bransle de ses estoiles, elle nous les donne pour le 
mieulx qu’elle ayt sceu inventer en ce subject : 
comme aussi, au reste, la philosophie nous presente, 
non pas ce qui est, ou ce qu’elle croit, mais ce qu’elle 
forge ayant plus d’apparence et de gentillesse. Pla- 
ton, sur le discours de l’estat de nostre corps, et de 
celuy des bestes : « Que ce que nous avons dict soit 
vray, nous en asseurerions, si nous avions sur cela 
confirmation d’un oracle; seulement nous asseurons 
que c’est le plus vraysemblablement que nous ayons 
sceu dire. » 

Ce n’est pas au ciel seulement qu’elle envoye ses 
cordages, ses engins, et ses roues; considerons un peu 
ce qu’elle dict de nous mesmes et de nostre contex- 
ture : il n’y a pas plus de retrogradation, trepidation, 
accession, reculement, ravissement, aux astres et corps 
celestes, qu’ils en ont forgé en ce pauvre petit corps 
humain. Vrayement ils ont eu par la raison de l’ap- 
peller le petit Monde? : tant ils ont employé de pieces 
et de visages a le massonner et bastir. Pour accom- 
moder les mouvements qu’ils veoyent en ’homme, 
les diverses functions et facultez que nous sentons 
en nous, en combien de parties ont ils divisé nostre 
ame? en combien de sieges logee? 4 combien d’ordres 
et d’estages ont ils desparty ce pauvre homme, oultre 
les naturels et perceptibles? et 4 combien d’offices et 
de vacations? Ils en font une chose publicque imagi- 
naire : c’est un subject qu’ils tiennent et qu’ils manient; 
on leur laisse toute puissance de le descoudre, renger, 
rassembler et estoffer, chascun 4 sa fantasie : et si 
ne le possedent pas encores. Non seulement en verité, 


1. Dans le Timée, édit. d’Estienne, t. III, p. 72. J. V. L. 
2. Microcosme. 

mais en songe mesme, ils ne le peuvent regler, qu’il 
ne s’y treuve quelque cadence, ou quelque son, qui 
eschappe a leur architecture, toute enorme qu’elle 
est, et rapiecee de mille loppins fauls et fantastiques. 
Et ce n’est pas raison de les excuser : car, aux peintres, 
quand ils peignent le ciel, la terre, les mers, les monts, 
les isles escartees, nous leur condonnons! qu’ils nous 
en rapportent seulement quelque marque legiere, et, 
comme de choses ignorees, nous contentons d’un tel 
quel umbrage et feincte; mais quand ils nous tirent 
aprez le naturel, ou aultre subject qui nous est fami- 
lier et cogneu, nous exigeons d’eulx une parfaicte et 
exacte representation des lineaments et des couleurs; 
et les mesprisons, s’ils y faillent. 

Je scais bon gré a la garse? milesienne, qui, veoyant 
le philosophe Thales s’amuser continuellement a la 
contemplation de la voulte celeste, et tenir tousjours 
- les yeulx eslevez contremont, lui meit en son passage 
quelque chose a le faire bruncher, pour l’advertir 
qu'il seroit temps d’amuser son pensement aux choses 
qui estoient dans les nues, quand il auroit prouveu a 
celles qui estoient a ses pieds : elle lui conseilloit 
certes bien de regarder plutost a soy qu’au ciel; car, 
comme dict Democritus, par la bouche de Cicero, 


Quod est ante pedes, nemo 'spectat : cceli scrutantur plagas *, 


Mais nostre condition porte que la cognoissance de ce 
que nous avons entre mains est aussi esloingnee de 
nous, et aussi bien au dessus des nues, que celle des 
astres : comme dict Socrates, en Platon, que a qui- 
conque se mesle de la philosophie, on peult faire le 
reproche que faict cette femme a Thales, qu’il ne 
veoid rien de ce qui est devant luy : car tout philo- 
sophe ignore ce que faict son voisin; ouy, et ce qu’il 
faict luy mesme; et ignore ce qu’ils sont touts deux, 
ou bestes, ou hommes. 

Ces gents icy, qui treuvent les raisons de Sebond 


1. Nous leur accordons, mot pris du latin. 
2. A la jeune servante, non pas de Milet, mais de Thrace. 
3. Sans rien voir sur la terre, on se perd dans les cieux. 

trop foibles, qui n’ignorent rien, qui gouvernent le 
monde, qui scavent tout, 


Que mare compescant cause; quid temperet annum; 
Stellze sponte sua, jusseeve, vagentur et errent; 

Quid premat ohscurum lune, quid proferat orbem; 
Quid velit et possit rerum concordia discors* : 


n’ont ils pas quelquesfois sondé, parmy leurs livres, 
les difficultez qui se presentent 4 cognoistre leur estre 
propre? Nous veoyons bien que le doigt se meut, et 
que le pied se meut, qu’aulcunes parties se branslent 
d’elles mesmes, sans nostre congé, et que d’aultres 
nous les agitons par nostre ordonnance; que certaine 
apprehension engendre la rougeur, certaine aultre 
la pasleur; telle imagination agit en la rate seulement, 
telle aultre au cerveau; l’une nous cause le rire, l’aultre 
le pleurer; telle aultre transit et estonne touts nos 
sens, et arreste le mouvement de nos membres; a tel 
object l’estomach se soubleve, a tel aultre quelque 
partie plus basse : mais comme une impression spiri- 
tuelle face une telle faulsee* dans un subject massif 
et solide, et la nature de la liaison et cousture de ces 
admirables ressorts, jamais homme ne l’a sceu; omnia 
incerta ratione, et in nature majestate abdita*, dict 
Pline; et sainct Augustin, Modus, quo corporibus 
adherent spiritus..., omnino mirus est, nec compre- 
hendi ab homine potest ; et hoc ipse homo est*; et si ne 
le met on pas pourtant en doubte; car les opinions 
des hommes sont receues 4 la suitte des creances 
anciennes, par auctorité et A credit, comme si c’estoit 


1. Ce qui retient la mer dans ses bornes, ce qui régle les saisons; 
si les astres ont un mouvement propre, ou sont emportés par une 
force étrangére; d’ou vient que la lune croit et décroit réguliére- 
ment; et comment la discorde des éléments fait ’harmonie de 
univers. HorAcE, Epist., I, 12, 16. 

2. Faulsée vient de fausser ou faulser, lorsqu’il signifie percer 
tout outre. 

3. Tous ces mystéres sont impénétrables 4 la raison humaine, 
et restent cachés dans la majesté de la nature. Pine, II, 37. 

4, La maniére dont les esprits sont unis aux corps est tout a fait 
merveilleuse, et ne peut étre comprise par I’homme; et cette union 
est ’homme méme. SAINT AUGUSTIN, de Civit. Dei, XXI, 19. 

religion et loix : on receoit comme un jargon ce qui 
en est communement tenu; on receoit cette verité 
avecques tout son bastiment et attelage d’arguments 
et de preuves, comme un corps ferme et solide qu’on 
n’esbranle plus, qu’on ne juge plus; au contraire, 
chascun, a qui mieulx mieulx, va plastrant et confor- 
tant cette creance receue, de tout ce que peult sa 
raison, qui est un util soupple, contournable, et 
accommodable a toute figure : ainsi se remplit le 
monde, et se confit en fadese et en mensonge. Ce qui 
faict qu’on ne doubte de gueres de choses, c’est que 
les communes impressions, on ne les essaye jamais; 
on n’en sonde point le pied, ot gist la faulte et la 
foiblesse; on ne debat que sur les branches : on ne 
demande pas si cela est vray, mais s’il a esté ainsin 
ou ainsin entendu; on ne demande pas si Galen a 
rien dict qui vaille, mais s’il a dict ainsin ou aultre- 
ment. Vrayement c’estoit bien raison que cette bride 
et contraincte de la liberté de nos jugements, et cette 
tyrannie de nos creances, s’estendist jusques aux 
escholes et aux arts : le dieu de la science scholas- 
tique, c’est Aristote; c’est religion de debattre de ses 
ordonnances, comme de celles de Lycurgus a Sparte; 
sa doctrine nous sert de loy magistrale, qui est, a 
Vadventure, autant faulse qu’une aultre. Je ne scay . 
pas pourquoy je n’acceptasse autant volontiers, ou 
les idees de Platon, ou les atomes d’Epicurus, ou le 
plein et le vuide de Leucippus et Democritus, ou l’eau 
de Thales, ou l’infinité de nature d’Anaximander, ou 
Yair de Diogenes, ou les nombres et symmetrie de 
Pythagoras, ou Vinfiny de Parmenides, ou l’Un de 
Musaeus, ou l’eau et le feu d’Apollodorus, ou les 
parties similaires d’Anaxagoras, ou la discorde et 
amitié d’Empedocles, ou le feu de Heraclitus, ou 
toute aultre opinion de cette confusion infinie d’advis 
et de sentences que produict cette belle raison humaine, 
par sa certitude et clairvoyance, en tout ce de quoy 
elle se mesle, que je ferois opinion d’Aristote sur ce 
subject des principes des choses naturelles : lesquels 
principes il bastit de trois pieces, matiere forme, et 
privation. Et qu’est il plus vain que de fair Vinanité 

mesme, cause de la production des choses? la priva- 
tion, c’est une negatifve; de quelle humeur en a il 
peu faire la cause et origine des choses qui sont? 
Cela toutesfois ne s’oseroit esbransler, que pour 
l’exercice de la logique; on n’y debat rien pour le 
mettre en doubte, mais pour deffendre l’aucteur de 
Veschole des objections estrangieres : son auctorité, 
c’est le but au dela duquel il n’est pas permis de 
s’enquerir. 

Il est bien aysé, sur des fondements advouez, de 
bastir ce qu’on veult; car, selon la loy et ordonnance 
de ce commencement, le reste des pieces du _ basti- 
ment se conduict ayseement sans se desmentir. Par 
cette voye, nous trouvons nostre raison bien fondee, 
et discourons A bouleveue : car nos maistres pre- 
occupent et gaignent avant main autant de lieu en 
nostre creance qu’il leur en fault pour conclure aprez 
ce qwils veulent, 4 la mode des geometriens, par 
leurs demandes advouees; le consentement et appro- 
bation que nous leur prestons, leur donnant de quoy 
nous traisner A gauche et 4 dextre, et nous pirouetter 

a leur volonté. Quiconque est creu de ses presuppo- 
Silene il est nostre maistre et nostre dieu; il prendra 
le plan de ses fondements, si ample et si aysé, que 
par iceulx il nous pourra monter, s’il veult, jusques 
aux nues. En cette practique et negociation de science, 
nous avons prins pour argent comptant le mot de 
Pythagoras, « Que chasque expert doibt estre creu 
en son art : » le dialecticien se rapporte au gram- 
mairien de la signification des mots; le rhetoricien 
emprunte du dialecticien les lieux des arguments; le 
poéte, du musicien, les mesures; le geometrien, de 
Varithmeticien, les proportions; les metaphysiciens 
prennent pour fondement les conjectures de la phy- 
sique : car chasque science a ses principes presup- 
posez; par ot: le jugement humain est bridé de toutes 
parts. Si vous venez a chocquer cette barriere en 
laquelle gist IA principale erreur, ils ont incontinent 
cette sentence en la bouche, « Qu’il ne fault pas 
debattre contre ceulx qui nient les principes; » or 
n’y peult il avoir des principes aux hommes, si la 

Divinité ne les leur a revelez : de tout le demourant, 
et le commencement, et le milieu, et la fin, ce n’est 
que songe et fumee. A ceulx qui combattent par 
presupposition, il leur fault presupposer au contraire 
le mesme axiome de quoy on debat : car toute pre- 
supposition humaine, et toute enunciation, a autant 
d’auctorité que l’aultre, si la raison n’en faict la diffe- 
rence. Ainsin il les fault toutes mettre 4 la balance; 
et premierement les generales, et celles qui nous 
tyrannisent. La persuasion de la certitude est un 
certain tesmoignage de folie et d’incertitude extreme; 
il n’est point de plus folles gents ny moins philosophes 
que les philodoxes! de Platon : il faut scavoir si le 
feu est chauld, si la neige est blanche, s’il y a rien de 
dur ou de mol en nostre cognoissance. 

Et quant a4 ces responses, de quoy il se faict des 
contes anciens; comme a celuy qui mettoit en doubte 
la chaleur, a qui on dict qu’il se jectast dans le feu; 
a celuy qui nioit la froideur de la glace, qu’il s’en 
meist dans le sein; elles sont tresindignes de la pro- 
fession philosophique. S’ils nous eussent laissé en 
nostre estat naturel, recevants les apparences estran- 
gieres, selon qu’elles se presentent 4 nous par nos sens, 
et nous eussent laissé aller aprez nos appetits simples 
et reglez par la condition de nostre naissance, ils 
auroient raison de parler ainsi; mais c’est d’eulx que 
nous avons apprins de nous rendre juges du monde; 
c’est d’eulx que nous tenons cette fantasie, « Que 
la raison humaine est contreroolleuse generale de tout 
ce qui est au dehors et au dedans de la voulte celeste; 
qui embrasse tout, qui peult tout, par le moyen de 
laquelle tout se scait et cognoist. » Cette response 
seroit bonne parmy les Cannibales, qui jouissent 
Vheur d’une longue vie, tranquille et paisible, sans 
les preceptes d’Aristote, et.sans la cognoissance du 


1. Gens qui se remplissent l’esprit d’opinions dont ils ignorent 
les fondements, gui s’entétent de mots, qui n’aiment et ne voient 
que les apparences des choses. — Cette définition est prise de Platon, 
qui les a caractérisés trés-particuliérement a la fin du V® liy. de 


sa République. C. 

nom de la physique : cette response vauldroit mieulx 
4 adventure, et auroit plus de fermeté que toutes 
celles qu’ils emprunteront de leur raison et de leur 
invention : de cette cy seroient capables avecques 
nous touts les animaulx, et tout ce oi le commande- 
ment est encores pur et simple de la loy naturelle; 
mais eulx, ils y ont renoncé. Il ne fault pas qu’ils me 
dient, « Il est vray; car vous le veoyez et sentez 
ainsin; » il fault qu’ils me dient si ce que je pense 
sentir, je le sens pourtant en effect; et, si je le sens, 
qu’ils me dient aprez pourquoy je le sens, et comment, 
et quoy; qu’ils me dient le nom, l’origine, les tenants 
et aboutissants de la chaleur, du froid, les qualitez 
de celuy qui agit et de celuy qui souffre; ou qu’ils 
me quittent leur profession, qui est de ne recevoir 
ny approuver rien que par la voye de la raison: c’est 
leur touche a toutes sortes d’essays; mais, certes, c’est 
une touche pleine de faulseté, d’erreur, de foiblesse, 
et defaillance. 

Par ot! la voulons nous mieulx esprouver que par 
elle mesme? s’il ne la fault croire, parlant de soy, a 
peine sera elle propre a juger des choses estrangieres : 
si elle cognoist quelque chose, au moins sera ce son 
estre et son domicile; elle est en lame, et partie, 
ou effect, d’icelle; car la vraye raison et essentielle, 
de qui nous desrobons le nom 4 faulses enseignes, 
elle loge dans le sein de Dieu; c’est 1A son giste et sa 
retraicte; c’est de la ou elle part quand il plaist a 
Dieu nous en faire veoir quelque rayon, comme Pallas 
saillit de la teste de son pere pour se communiquer 
au monde. 

Or, veoyons ce que l’humaine raison nous a apprins 
de soy, et de lame; non de l’ame, en general, de 
laquelle quasi toute la philosophie rend les corps 
celestes et les premiers corps participants, ni de celle 
que Thales attribuoit aux choses mesmes qu’on tient 
inanimees, convié par la consideration de l’aimant; 
mais de celle qui nous appartient, que nous debvons 
mieulx cognoistre : 

Ignoratur enim, que sit natura animal; 
Nata sit : an, contra, nascentibus insinuetur; 

Et simul intereat. nobiscum morte dirempta; 
An tenebras Orci visat, vastasque lacunas, 
An pecudes alias divinitus insinuet se?. 


A Crates et Dicearchus, qu’il n’y en avoit du tout 
point, mais que le corps s’esbransloit ainsi d’un mou- 
vement naturel : 4 Platon, que c’estoit une substance 
se mouvant de soy mesme : 4 Thales, une nature sans 
repos : & Asclepiades, une exercitation des sens; a 
Hesiodus et Anaximander, chose composee de terre 
et d’eau; a Parmenides, de terre et de feu; A Empe- 
docles, de sang; 


Sanguineam vomit ille animam ?: 


4 Posidonius, Cleanthes et Galen, une chaleur ou com- 
plexion chaleureuse, 


Igneus est ollis vigor, et ccelestis origo® : 


a Hippocrates, un esprit espandu par le corps; a 
Varro, un air receu par la bouche, eschauffé au poul- 
mon, attrempé au coeur, et espandu par tout le corps; 
a Zeno, la quint’-essence des quatre elements; a 
Heraclides Pontificus, la lumiere; 4 Xenocrates et 
aux /Egyptiens, un nombre mobile; aux Chaldees, 
une vertu sans forme determinee; 


Habitum quemdam vitaJem corporis esse, 
Harmoniam Greci quam dicunt‘ : 


n’oublions pas Aristote, Ce qui naturellement fait 
mouvoir le corps, qu’il nomme Entelechie, d’une 
autant froide invention que nulle aultre; car il ne 
parle ny de l’essence, ny de lorigine, ny de la nature 


1. La nature de l’Ame est un probléme; nait-elle avec le corps? 
s’y insinue-t-elle au moment de la naissance? périt-elle avec nous 
par la dissolution de ses parties? va-t-elle visiter le sombre empire? 
enfin, les dieux la font-ils passer dans les corps des animaux? On 
Vignore. Lucr&ce, I, 113. 

2. Il vomit son Ame de sang. ViRGILE, Enéide, IV, 349. 

3. Les Ames ont la force et la vivacité du feu, et leur origine 
est céleste. VirGILE, Enéide, VI, 730. 

4, Une certaine habitude vitale, nommée par les Grecs harmonie, 
Lucriéce, III, 100. 

de ’ame, mais en remarque seulement l’effect : Lac- 
tance, Seneque, et la meilleure part entre les dogma- 
tistes, ont confessé que c’estoit chose qu’ils n’enten- 
doient pas : Et aprez tout ce denombrement d’opi- 
nions, harum sententiarum que vera sit, Deus aliquis 
videril, dict Cicero. Je cognois par moi, dict sainct 
Bernard, combien Dieu est incomprehensible; puisque 
les pieces de mon estre propre, je ‘ne les puis com- 
prendre. Heraclitus, qui tenoit tout estre plein d’ames 
et de daimons, maintenoit pourtant qu’on ne pouvoit 
aller tant avant vers la cognoissance de l’ame, qu’on 
y peust arriver; si profonde estre son essence. 

Il n’y a pas moins de dissention ny de debat a la 
loger. Hippocrates et Herophilus la mettent au ven- 
tricule du cerveau; Democritus et Aristote, par tout 
le corps; 


Ut bona sepe valetude quum dicitur esse 
Corporis, et non est tamen hec pars ulla valentis *. 


Epicurus, en l’estomach; 


Hic exsultat enim pavor ac metus; heec loca circum 
Letitie mulcent® ; 


les stoiciens, autour et dedans le coeur; Erasistratus, 
joignant la membrane de lepicrane; Empedocles, 
au sang; comme aussi Moise, qui feut la cause pourquoy 
il deffendit de manger le sang des bestes, auquel leur 
ame est joincte : Galen a pensé que chasque partie du 
corps ayt son ame; Strato la logee entre les deux 
sourcils; Qua facie quidem sit animus, aut ubi habitet, 
ne querendum quidem est*, dict Cicero; je laisse volon- 
tiers 4 cet homme ses mots propres : irois je A l’elo- 


1. Un Dieu seul peut savoir quelle est la vraie. Ciciron, Tusc., 
Ve ita be 

2. Ainsi l’on dit que la santé appartient a tout le corps, et pour- 
tant elle n’est pas une partie de l’homme en santé. Lucrice, III, 
103. 

3. C’est 1a qu’on sent palpiter la crainte et la terreur; c’est lA 
que l’on éprouve les douces émotions du plaisir. Lucrikce, III, 142. 

4. Pour la figure de l’Ame et le lieu ot elle réside, c’est ce qu’i\ 
he faut pas chercher a connoitre. CicERoN, Tusc., I, 23, 

quence alterer son parler? joinct qu’il y a peu d’ac- 
quest a desrober la matiere de ses inventions; elles 
sont et peu frequentes, et peu roides, et peu ignorees. 
Mais la raison pourquoy Chrysippus l’argumente 
autour du cceur, comme les aultres de sa secte, n’est 
pas pour estre oubliee : c’est par ce, dict il, que quand 
nous voulons asseurer quelque chose, nous mettons 
la main sur l’estomach, et quand nous voulons pro- 
noncer “Ey, qui signifie Moy, nous baissons vers 
Vestomach la maschouere d’en bas. Ce lieu ne se 
doibt passer sans remarquer la vanité d’un si grand 
personnage; car oultre ce que ces considerations sont 
d’elles mesmes infiniment legieres, la derniere ne 
preuve qu’aux Grecs qu’ils ayent l’ame en cet endroict 
1a : il n’est jugement humain, si tendu qui ne sommeille 
par fois. Que craignons nous a dire? voyla les stoi- 
ciens, peres de humaine prudence, qui treuvent que 
Yame d’un homme, accablé soubs une ruyne, traisne 
et ahanne long temps 4a sortir, ne se pouvant desmesler 
de la charge, comme une souris prinse 4 la trappelle. 
Aulcuns tiennent que le monde feut faict pour donner 
corps, par punition, aux esprits descheus, par leur 
faulte, de la pureté, en quoy ils avoient esté creez, 
la premiere creation n’ayant esté qu’incorporelle; et 
que, selon qu’ils se sont plus ou moins esloingner de 
leur spiritualité, on les incorpore plus, et moins alai- 
grement ou lourdement : de 1a vient la varieté de tant 
de matiere creee. Mais l’esprit qui feut, pour sa peine, 
investi du corps du soleil, debvoit avoir une mesure 
d’alteration bien rare et particuliere. 

Les extremitez de nostre perquisition tumbent 
toutes en esblouissement; comme dict Plutarque de 
la teste des histoires, qu’a la mode des chartes, 
VYoree! des terres cogneues est saisie de marests, 
forests profondes, deserts et lieux inhabitables, voyla 
pourquoi les plus grossieres et pueriles ravasseries se 
treuvent plus en ceulx qui traictent les choses plus 
haultes et plus avant, s’abysmants en leur curiosité 
et presumption. La fin et le commencement de science 

\ 


1. Le bord, lV’extrémité. 

se tiennent en pareille bestise : veoyez prendre a 
mont l’essor 4 Platon en ses nuages poétiques, veoyez 
chez luy Je jargon des dieux; mais 4 quoy songeoit il, 
quand il definit homme « un animal 4 deux pieds, 
sans plumes? » fournissant A ceux qui avoient envie 
de se mocquer de luy une plaisante occasion; car 
ayants plumé un chapon vif, ils alloient le nommant 
« VHomme de Platon. » 

Et quoy les epicuriens? de quelle simplicité estoient 
ils allez premierement imaginer que leurs atomes, qu’ils 
disoient estre des corps ayants quelque poisanteur et 
un mouvement naturel contre bas, eussent basti le 
monde : jusques 4 ce qu’ils feussent advisez par leurs 
adversaires, que par cette description il n’estoit pas 
possible qu’ils se joignissent et se prinssent lun a 
Yaultre, leur cheute estant aussi droicte et perpendi- 
culaire, et engendrant par tout des lignes paralleles? 
parquoy il feut force qu’ils y adjoustassent depuis un 
mouvement de costé, fortuite, et qu’ils fournissent 
encores 4 leurs atomes des queues courbes et crochues, 
pour les rendre aptes 4 s’attacher et se coudre : et 
lors mesme, ceulx qui les poursuyvent de cette aultre 
consideration les mettent ils pas en peine? « Si les 
atomes ont, par sort, formé tant de sortes de figures, 
pourquoy ne se sont ils jamais rencontrez a faire une 
maison et un soulier? pourquoy de mesme ne croit on 
qu’un nombre infini de lettres grecques versees emmy 
la place seroient pour arriver 4 la contexture de 
l’liade? » 

« Ce qui est capable de raison, dit Zeno, est meilleur 
que ce qui n’en est point capable; il n’est rien meilleur 
que le monde; il est doncques capable de raison. » 
Cotta, par cette mesme argumentation, faict le monde 
mathematicien; et le faict musicien et organiste par 
cett’ aultre argumentation aussi de Zeno : « Le tout 
est plus que la partie; nous sommes capables de sagesse 
et sommes parties du monde; il est doncques sage. » 
Il se veoid infinis pareils exemples, non d’arguments 
fauls seulement, mais ineptes, ne se tenants point, 
et accusants leurs aucteurs, non tant d’ignorance que 
d’imprudence, ez reproches que les philosophes se 


hy oe ae ae on ee Meee eee a yy 


303 LIVRE II, CHAPITRE XII 


font les uns aux aultres sur les dissentions de leurs 
opinions et de leurs sectes. 

Qui fagoteroit suffisamment un amas des asneries 
de Vhumaine sapience, il diroit merveilles. J’en 
assemble volontiers, comme une montre, par quelque 
biais non moins utile que les instructions plus mode- 
rees. Jugeons par la ce que nous avons a estimer de 
Vhomme, de son sens et de sa raison, puisqu’en ces 
grands personnages, et qui ont porté si hault l’hu- 
maine suffisance, il s’y treuve des defaults si apparents 
et si grossiers. 

Moy j’ayme mieulx croire qu’ils ont traicté la 
science casuellement, ainsi qu’un jouet a toutes 
mains, et se sont esbattus de la raison, comme d’un 
instrument vain et frivole, mettants en avant toutes 
sortes d’inventions et de fantasies, tantost plus ten- 
dues, tantost plus lasches. Ce mesme Platon, qui 
definit ?homme comme une poule, dict ailleurs, 
aprez Socrates, « Qu’il ne scait a Ja verité que c’est 
que l’homme; et que c’est l’une des pieces du monde 
d’autant difficile cognoissance. » Par cette varieté et 
instabilité d’opinions, ils nous menent comme par 
la main tacitement a cette resolution de leur irreso- 
lution. Ils font profession de ne presenter pas tous- 
jours leur advis 4 visage descouvert et apparent; ils 
VYont caché tantost soubs des umbrages fabuleux de 
la poésie, tantost soubs quelque aultre masque : car 
nostre imperfection porte encores cela, que la viande 
crue n’est pas tousjours propre a nostre estomach; 
il la fault asseicher, alterer et corrompre; ils font de 
mesme; ils obscurcissent par fois leurs naifves opi- 
nions et jugements, et les falsifient, pour s’accom- 

‘moder 4a lVusage publicque. Ils ne veulent pas faire 
profession expresse d’ignorance, et de Vimbecillité 
de la raison humaine, pour ne faire peur aux enfants; 
mais ils nous la descouvrent assez soubs l’apparence 
d’une science trouble et inconstante. 

Je conseillois, en Italie, A quelqu’un qui estoit en 
peine de parler italien..que pourveu qu’il ne cherchast 

_qu’a se faire entendre, sans y vouloir aultrement 
exceller, qu’il employast seulement les premiers mots 

qui luy viendroient A la bouche, latins, frangois, 
espaignols, ou gascons, et qu’en y adjoustant Ja ter- 
minaison italienne, il ne fauldroit jamais a rencontrer 
quelque idiome du pays, ou toscan, ou romain, ou 
venitien, ou piemontois, ou napolitain, et de se joindre 
& quelqu’une de tant de formes : je dis de mesmes de 
la philosophie; elle a tant de visages et de varieté, et 
a tant dict, que touts nos songes et resveries s’y 
treuvent; ’humaine fantasie ne peult rien concevoir, 
en bien et en mal, qui n’y soit: nihil tam absurde dici 
potest, quod non dicatur ab aliquo philosophorum?. Et 
j’en laisse plus librement aller mes caprices en public : 
d’autant que bien qu’ils soient nayz chez moy et sans 
patron, je scais quils trouveront leur relation a 
quelque humeur ancienne, et ne fauldra quelqu’un 
de dire : « Voyla d’ot il le print. » Mes moeurs sont 
naturelles; je n’ay point appelé, a les bastir, le secours 
d’aulcune discipline : mais toutes imbecilles qu’elles 
sont, quand l’envie m’a prins de les reciter, et que, 
pour les faire sortir en public un peu plus decemment, 
je me suis mis en debvoir de les assister et de discours 
et d’exemples; ¢’a esté merveille A moy mesme de les 
rencontrer, par cas d’adventure, conformes a tant 
d’exemples et discours philosophiques. De quel] regi- 
ment estoit ma vie, je ne ’ay apprins qu’aprez qu’elle 
est exploictee et employee : nouvelle figure, Un phi- 
losophe impremedité et fortuite. 

Pour revenir a nostre ame : ce que Platon a mis la 
raison au cerveau, lire au coeur, et la cupidité au foye, 
il est vraysemblable que ¢’a esté plutost une inter- 
pretation des mouvements de lame, qu’une division 
et separation qu’il en ayt voulu faire, comme d’un 
corps en plusieurs membres. Et la plus vraysem- 
blable de leurs opinions est, Que c’est toujours une 
ame qui, par sa faculté, ratiocine, se souvient, com- 
prend, juge, desire, et exerce toutes ses aultres ope- 
rations par divers instruments du corps; comme le 
nocher gouverne son navire selon Vexperience qu’il 


1. On ne peut rien dire de si absurde, qui n’ait été dit par quelque 
philosophe. CicERoN, de Divinat., II, 58. 

en a, ores tendant ou laschant une chorde, ores haul- 
sant l’antenne, ou remuant l’aviron, par une seule 
puissance conduisant divers effects : et Qu’elle loge 
au cerveau; ce qui appert de ce que les bleceures et 
accidents qui touchent cette partie offensent incon- 
tinent les facultez de l’ame : de 1a il n’est pas inconve- 
nient qu’elie s’escoule par le reste du corps; 


Medium non deserit unquam 
Coeli Phoebus iter; radiis tamen omnia lustrat?; 


comme le soleil espand du ciel en hors sa lumiere et 
ses puissances, et en remplit le monde : 


Cetera pars anime, per totum dissita corpus, 
Paret, et ad numen mentis momenque movetur ?. 


Aulcuns ont dict qu’il y avoit une ame generale, 
comme un grand corps, duquel toutes les ames parti- 
culieres estoient extraictes, et s’y en retournoient, 
se remeslant tousjours 4 cette matiere universelle : 


Deum namque ire per omnes 
Terrasque, tractusque maris, ccelumque profundum : 
Hine pecudes, armenta, viros, genus omne ferarum, 
Quemque sibi tenues nascentem arcessere vitas : 
Scilicet hue reddi deinde, ac resoluta referri 
Omnia; nec morti esse locum $ : 


d’aultres, qu’elles ne faisoient que s’y rejoindre et 
r’attacher; d’aultres, qu’elles estoient produictes de 
la substance divine; d’aultres, par les anges, de feu 


1. Le Soleil ne s’écarte jamais, dans sa course, du milieu des 
cieux, et pourtant il éclaire tout de ses rayons. CLAUDIEN, de Sexto 
consul. Honorii, V, 411. 

2. L’autre partie de l’Ame, répandue par tout le corps, est sou- 
mise a l’intelligence et se meut au gré de cette puissance supréme, 
Lucréce, III, 144. 

3. Dieu remplit, disent-ils, le ciel, la terre et l’onde; 

Dieu circule partout, et son Ame féconde 
A tous les animaux préte un souffle léger : 
Aucun ne doit périr, mais tous doivent changer, 
Et, retournant aux cieux en globes de lumiére, 
Vont rejoindre leur étre 4 la masse premicre. 
ViRGILE, Géorg., IV, 221, trad. de Delille. 

et d’air : aulcuns, de toute ancienneté; aulcuns, sur 
Vheure mesme du besoing; aulcuns les font descendre 
du rond de la lune, et y retourner; le commun des 
anciens croyoit qu’elles sont engendrees de pere en 
fils, d’une pareille maniere et production que toutes 
aultres choses naturelles; argumentants cela par la 
ressemblance des enfants aux peres; 


Instillata patris virtus tibi? : 
Fortes creantur fortibus, et bonis ?; 


et de ce qu’on veoid escouler des peres aux enfants, non 
seulement les marques du corps, mais encores une 
ressemblance d’humeurs, de complexions et inclina- 
tions de lame; 


Denique cur acris violentia triste leonum 
Seminium sequitur? dolu’ vulpibus, e fuga cervis 
A patribus datur, et patrius pavor incitat artus? 


Si non certa suo quia semine, seminioque 
Vis animi pariter crescit cum corpore toto *? 


que la dessus se fonde la justice divine, punissant 
aux enfants la faulte des peres; d’autant que la con- 
tagion des vices paternels est aulcunement empreinte 
en Pame des enfants, et que le desreglement de leur 
volonté les touche : dadvantage, que si les ames 
venoient d’ailleurs que d’une suitte naturelle, et 
qu’elles eussent esté quelque aultre chose hors du 
corps, elles auroient recordation de leur estre premier, 
attendu les naturelles facultez qui luy sont propres, 
de discourir, raisonner et se souvenir : 


Si in corpus nascentibus insinuatur, 


1. La vertu de ton pére t’a été transmise avec la vie. 

2. D’un pére plein de valeur nait un fils courageux. Horace, 
Od., IV, 4, 29. 

3. Enfin pourquoi le lion transmet-il A sa race sa férocité? pour- 
quoi la ruse est-elle héréditaire aux renards; aux cerfs, la fuite et 
la timidité?... si ce n’est que l’Ame ayant, comme le corps, son 
germe et ses éléments, les qualités de l’Ame croissent et se déve- 


loppent en méme temps que celles du corps? Lucrécer, III, 741, 
746. 

Cur super anteactam etatem meminisse nequimus, 
Nec vestigia gestarum rerum ulla tenemus !? 


car, pour faire valoir la condition de nos ames, comme 
nous voulons, il les fault presupposer toutes scavantes, 
lors qu’elles sont en leur simplicité et pureté naturelle : 
par ainsin elles eussent esté telles, estants exemptes 
de la prison corporelle, aussi bien avant que d’y entrer, 
comme nous esperons qu’elles seront aprez qu’elles 
en seront sorties : et de ce scavoir, il fauldroit qu’elles 
se ressouvinssent encores estants au corps, comme 
disoit Platon, « Que ce que nous apprenions n’estoit 
qu’un ressouvenir de ce que nous avions sceu : » chose 
que chascun par experience peult maintenir estre 
d’autant qu’il ne se ressouvient justement que de ce 
qu’on nous apprend, et que, si la memoire faisoit 
purement son office, au moins nous suggereroit elle 
quelque traict oultre l’apprentissage; secondement, 
ce gqu’elle scavoit estant en sa pureté, c’estoit une 
vraye science, cognoissant les choses comme elles 
sont, par sa divine intelligence : 1a oti icy on luy faict 
recevoir la mensonge et le vice, si on l’en instruict; 
en quoy elle ne peult employer sa reminiscence, cette 
image et conception n’ayant jamais logé en elle. De 
dire que la prison corporelle estouffe de maniere ses 
facultez naifves, qu’elles y sont toutes esteinctes : 
cela est premierement contraire a cette aultre creance, 
de recognoistre ses forces si grandes, et les operations 
que les hommes en sentent en cette vie, si admirables, 
que d’en avoir conclu cette divinité et eternité passee, 
et Vimmortalité a venir : 


Nam si tantopere est animi mutata potestas, 
Omnis ut actarum exciderit retinentia rerum, 
Non, ut opinor, ea ab letho jam longior errat *. 


1. Sil’Ame s’insinue dans le corps au moment ou il nait, pourquoi 
ne pouvons-nous rappeler notre vie passée? pourquoi ne Conser- 
vons-nous aucune trace de nos anciennes actions ? LucrEcE, ITI, 671. 

2. Car, si ses facultés sont tellement altérées qu’elle ait entiére- 
ment perdu le souvenir de tout ce qu’elle a fait, cet état différe bien 
peu, ce me semble, de celui de la mort, LucrEcE, III, 674. 


“1 ARUBA a SP i a aa i ha aS I ass a 
af ay Ali f - an ee a fk is aon * J. Ay 


“ . Sa 


i * 


ESSAIS DE MONTAIGNE 308 


; En oultre, c’est icy, chez nous, et non ailleurs, que 
doibvent estre considerees les forces et les effects de 
V’ame; tout le reste de ses perfections luy est vain et 
inutile : c’est de l’estat present que doibt estre payee et 
recogneue toute son immortalité; et de la-vie de 
Vhomme, qu’elle est comptable seulement. Ce seroit 
injustice de luy avoir retrenché ses moyens et ses puis- 
sances; de l’avoir desarmee, pour, du temps de sa 
captivité et de sa prison, de sa foiblesse et maladie, 
du temps oti elle auroit esté forcee et contraincte, 
tirer le jugement et une condemnation de duree 
infinie et perpetuelle; et de s’arrester 4 la considera- 
tion d’un temps si court, qui est 4 ’adventure d’une 
ou de deux heures, ou au pis aller d’un siecle, qui n’ont 
non plus de proportion a Vinfinité qu’un instant; 
pour, de ce moment d’intervalle, ordonner et establir 
definitiftvement de tout son estre : ce seroit une dis- 
proportion inique aussi, de tirer une recompense eter- 
nelle en consequence d’une si courte vie. Platon, 
pour se sauver de cet inconvenient, veult que les 
payements futurs se limitent 4 la duree de cent ans, 
relatifvement 4 ?humaine duree; et des nostres assez 
leur ont donné bornes temporelles : par ainsin ils 
jugeoient que sa generation suyvoit la commune condi- 
tion des choses humaines, comme aussi sa vie, par 
VYopinion d’Epicurus et de Democritus, qui a esté la 
plus receue : suyvant ces belles apparences, Qu’on 
la veoyoit naistre 4 mesme que le corps en estoit 
capable; on veoyoit eslever ses forces comme les 
corporelles; on y recognoissoit la foiblesse de son 
enfance, et avecques le temps sa vigueur et sa matu- 
rité, et puis sa declination et sa vieillesse, et enfin sa 
decrepitude : 


Gigni pariter cum corpore, et una 
Crescere sentimus, pariterque senescere mentem? : 


Ils l’appercevoient capable de diverses passions, et 


1. Nous sentons qu’elle nait avec le corps, qu’elle croit et vieillit 
avec lui. LucréEcE, III, 446. 

agitee de plusieurs mouvements penibles, d’ow elle 
tumboit en lassitude et en douleur : capable d’altera- 
tion et de changement, d’alaigresse, d’assopissement, 
et de langueur; subjecte a ses maladies et aux offenses, 
comme Vestomach ou le pied; 


Mentem sanari, corpus ut egrum, 
Cernimus, et flecti medicina posse videmus? : 


esblouie et troublee par la force du vin; desmeue de 
son assiette par les vapeurs d’une fiebvre chaulde; 
endormie par l’application d’aulcuns medicaments, et 
reveillee par d’aultres; 


Corpoream naturam animi esse necesse est, 
Corporeis quoniam telis ictuque laborat? : 


on luy veoyoit estonner et renverser toutes ses facuitez 
par la seule morsure d’un chien malade, et n’y avoir 
nulle si grande fermeté de discours, nulle suffisance, 
nulle vertu, nulle resolution philosophique, nulle con- 
tention de ses forces, qui la peust exempter de la sub- 
jection de ces accidents; la salive d’un chestif mastin, 
versee sur la main de Socrates, secouer toute sa 
sagesse et toutes ses grandes et si reglees imaginations, 
les aneantir de maniere qu’il ne restast aulcune trace 
de sa cognoissance premiere, 


WAS taeieolrer ecallimal 
Conturbatur, et. . . . . divisa seorsum 
Disjectatur, eodem illo distracta veneno *; 


et ce venin ne trouver non plus de resistance en cette 
ame, qu’en celle d’un enfant de quatre ans : venin 
capable de faire devenir toute la philosophie, si elle 
_estoit incarnee, furieuse et insensee; de sorte que 
Caton, qui tordoit le col 4 la mort mesme et 4a la for- 
tune, ne peust souffrir la veue d’un mirouer ou de 


1. Nous yoyons l’esprit se guérir comme un corps malade, et se 
rétablir par les secours de la médecine. Lucr&cE, III, 509. 

2. Il faut que l’Ame soit corporelle, puisque nous la voyons sen- 
sible a toutes les impressions des corps. Lucr&cer, III, 176. 

3. L’Ame est troublée, bouleversée, brisée par la force de ce 
poison. LucréEce, III, 498. 

eau, accablé d’espovantement et d’effroy, quand il 
seroit tumbé, par la contagion d’un chien enragé, en 
la maladie que les medecins nomment hydrophobie : 


Vis morbi distracta per artus 
Turbat agens animam, spumantes equore salso 
Ventorum ut validis fervescunt viribus und#?. 


Or, quant a ce poinct, la philosophie a bien armé 
homme, pour la souffrance de touts aultres accidents, 
ou de patience, ou, si elle couste trop a trouver, 
dune desfaicte infaillible, en se desrobant tout a 
faict du sentiment : mais ce sont moyens qui servent 
a une ame estant A soy et en ses forces, capable de 
discours et de deliberation; non pas a cet inconve- 
nient ot, chez un philosophe, une ame devient l’ame 
dun fol, troublee, renversee, et perdue : ce que plu- 
sieurs occasions produisent, comme une agitation trop 
vehemente, que, par quelque forte passion, l’ame 
peult engendrer en soy mesme, ou une bleceure en 
certain endroict de la personne, ou une exhalation de 
Vestomach, nous jectant 4 un esblouissement et tour- 
noyement de teste. 


Morbis in corporis avius errat 
Sepe animus; dementit enim, deliraque fatur : 
Interdumque gravi lethargo fertur in altum 
/Eternumque soporem, oculis nutuque cadenti ?. 


Les philosophes n’ont, ce me semble, gueres touché 
cette chorde, non plus qu’un’ aultre de pareille impor- 
tance : ils ont ce dilemme tousjours en la bouche, 
pour consoler nostre mortelle condition : « Ou l’ame 
est mortelle, ou immortelle : Si mortelle, elle sera sans 
peine; Si immortelle, ell’ ira en amendant. » Ils ne 
touchent jamais l’aultre branche; « Quoy, si elle va 


1. La violence du mal répandue dans les membres trouble l’Ame 
et la tourmente, comme le souffle impétueux des vents fait bouil- 
lonner la mer agitée. Lucrice, III, 491. 

2. Souvent, dans les maladies du corps, la raison s’égare, la 
démence et le délire paroissent dans les discours; quelquefois une 
pesante léthargie plonge l’Ame dans un assoupissement profond et 
éternel; les yeux se ferment, la téte s’abat. Lucr&cE, III, 464. 

en empirant? » et laissent aux poétes les menaces des 
peines futures : mais par 1a ils se donnent un beau jeu. 
Ce sont deux omissions qui s’offrent A moy souvent 
en leurs discours. Je reviens a la premiere. 

Cette ame perd l’usage du souverain bien stoicque, 
si constant et si ferme : il fault que nostre belle sagesse 
se rende en cet endroict, et quitte les armes. Au demou- 
rant, ils consideroient aussi, par la vanité de l’humaine 
raison, que le meslange et societé de deux pieces si 
diverses, comme est le mortel et l’immortel, est 
inimaginable : 


Quippe etenim mortale zterno jungere, et una 
Consentire putare, et fungi mutua posse, 

Desipere est. Quid enim diversius esse putandum est, 
Aut magis inter se disjunctum discrepitansque, 
Quam, mortale quod est, immortali atque perenni 
Junctum, in concilio szevas tolerare procellas !? 


Dadvantage ils sentoient l’ame s’engager en la mort 
comme le corps : 


Simul evo fessa fatiscit ? : 


ce que, selon Zenon, l’image du sommeil nous montre 
assez; car il estime que « c’est une defaillance et cheute 
de lame, aussi bien que du corps, » contrahi animum, et 
quasi labi putat atque decidere : et, ce qu’on appercevoit 
en aulcuns, sa force et sa vigueur se maintenir en la 
fin de la vie, ils le rapportoient a la diversité des 
maladies; comme on veoid les hommes, en cette 
extremité, maintenir, qui un sens, qui un aultre, qui 
Vouir, qui le fleurer, sans alteration; et ne se veoid 


1. Quelle folie d’unir le mortel a ’immortel, de supposer entre 
eux un mutuel accord, une communauté de fonctions! Qu’y a-t-il 
de plus différent, de plus distinct et de plus opposé que ces deux 
substances, une périssable, l’autre indestructible, que vous pré- 
tendez réunir, pour les exposer ensemble aux plus funestes orages? 
LucreEce, III, 801. 

2. Elle succombe avec lui sous le poids des ans. LucRECE, IIT, 459, 

point d’affoiblissement si universel, qu’il n’y reste 
quelques parties entieres et vigoreuses : 


Non alio pacto, quam si, pes quum dolet egri, 
In nullo caput interea sit forte dolore *. 


La veue de nostre jugement se rapporte a la verité, 
comme faict l’ceil du chathuant a la splendeur du soleil, 
ainsi que dict Aristote. Par ot le scaurions nous mieulx 
convaincre, que par si grossiers aveuglements en une 
si apparente lumiere? car lopinion contraire de 
Vimmortalité de l’ame, laquelle Cicero dict avoir esté 
premierement introduicte, au moins selon le tesmoi- 
gnage des livres, par Pherecydes Syrius, du temps du 
roy Tullus, d’aultres en attribuent linvention 4 
Thales, et aultres a d’aultres; c’est la partie de l’hu- 
maine science traictee avecques plus de reservation 
et de doubte. Les. dogmatistes les plus fermes sont 
contraincts, en cet endroict principalement, de se 
rejecter 4 ’abry des umbrages de l’academie. Nul ne 
scait ce qu’Aristote a estably de ce subject, non plus 


‘que touts les anciens en general, qui le manient d’une 


vacillante creance; rem gratissimam promittentium 
magis, quam probantium? : il s’est caché soubs le 
nuage de paroles et sens difficiles et non intelligibles, 
et a laissé 4 ses sectateurs autant a debattre sur son 
jugement que sur la matiere. 

Deux choses leur rendoient cette opinion plausible : 
VYune, que sans Vimmortalité des ames il n’y auroit 
plus de quoy asscoir les vaines esperances de la gloire, 
qui est une consideration de merveilleux credit au 
monde; l’aultre, que c’est une tresutile impression, 
comme dict Platon, que les vices, quand ils se desro- 
beront de la veue et cognoissance de l’humaine justice, 
demeurent tousjours en butte a la divine, qui les 
poursuyvra, voire aprez la mort des coupables. Un 
soing extreme tient homme d’allonger son estre : il 


1. Ainsi quelquefois les pieds sont malades, sans que la téte 
ressente aucune douleur. LucrécE, III, 111. 

2. C’est la promesse agréable d’un bien dont ils ne nous prou- 
vent guére la certitude. SENEQUE, Epist. 102. 

y a pourveu par toutes ses pieces; et pour la conserva- 
tion du corps sont les sepultures; pour la conserva- 
tion du nom, Ja gloire; il a employé toute son opinion 
a se rebastir, impatient de sa fortune, et A s’estan- 
sonner par ses inventions. L’ame, par son trouble et 
sa foiblesse, ne se pouvant tenir sur son pied, va ques- 
tant de toutes parts des consolations, esperances, et 
fondements, et des circonstances estrangieres ow elle 
s’attache et se plante; et, pour legiers et fantastiques 
que son invention les lui forge, s’y repose plus seure- 
ment qu’en soy, et plus volontiers. Mais les plus 
aheurtez a cette si juste et claire persuasion de l’im- 
mortalité de nos esprits, c’est merveille comme ils se 
sont trouvez courts et impuissants a l’establir par 
leurs humaines forces : somnia sunt non docentis, sed 
optantis!, disoit un ancien. L’homme peult reco- 
gnoistre, par ce tesmoignage, qu’il doibt 4 la fortune 
et au rencontre la verité qu'il descouvre luy seul; 
puisque, lors mesme qu’elle luy est tumbee en main, 
il n’a pas de quoy la saisir et la maintenir, et que sa 
raison n’a pas la force de s’en prevaloir. Toutes choses 
produictes par nostre propre discours et suffisance, 
autant vrayes que faulses, sont subjectes a incertitude 
et debat. C’est pour le chastiement de nostre fierté, 
et instruction de nostre misere et incapacité, que Dieu 
produisit le trouble et la confusion de l’ancienne tour 
de Babel : tout ce que nous entreprenons sans son 
assistance, tout ce que nous veoyons sous la lampe 
de sa grace, ce n’est que vanité et folie; l’essence mesme 
de la verité, qui est uniforme et constante, quand la 
fortune nous en donne la possession, nous la corrom- 
pons et abastardissons par nostre foiblesse. Quelque 
train que l’homme prenne de soy, Dieu permet qu’il 
arrive tousjours a cette mesme confusion, de laquelle 
il nous represente si vifvement Vimage par le juste 
chastiement de quoy il battit Voultrecuidance de 
Nembroth, et aneantit les vaines entreprinses du 
bastiment de sa pyramide : Perdam sapientiam sapien- 


1. Ce sont les réves d’un homme qui désire, mais qui ne prouve 
pas. Cicéron, Academ., II, 38. 

tium, et prudentiam prudentium reprobabo1. La diver- 
sité d’idiomes et de langues, de quoy il troubla cet 
ouvrage, qu’est ce aultre chose que cette infinie et 
perpetuelle altercation et discordance d’opinions et 
de raisons, qui accompaigne et embrouille le vain 
bastiment de l’humaine science, et l’embrouille utile- 
ment? Qui nous tiendroit, si nous avions un grain de 
cognoissance? Ce sainct m’a faict grand plaisir 
Ipsa veritatis occultatio aut humilitatis exercitatio est, 
aut elationis attritio?. Jusques 4 quel poinct de pre- 
sumption et d’insolence ne portons nous nostre aveu- 
glement et nostre bestise? 

Mais pour reprendre mon propos, c’estoit vrayement 
bien raison que nous feussions tenus A Dieu seul, et 
au benefice de sa grace, de la verité d’une si noble 
creance, puisque de sa seule liberalité nous recevons 
le fruict de V’immortalité, lequel consiste en la jouis- 
sance de la beatitude eternelle. Confessons ingenue- 
ment que Dieu seul nous I’a dict, et la foy; car lecon 
n’est ce pas de nature et de nostre raison : et qui reten- 
tera ® son estre et ses forces, et dedans et dehors, sans 
ce privilege divin; qui verra ’homme sans le flatter, 
il n’y verra n’y efficace ny faculté qui sente autre 
chose que la mort et la terre. Plus nous donnons, et 
debvons, et rendons a Dieu, nous en faisons d’autant 
plus chrestiennement. Ce que ce philosophe stoicien 
dict tenir du fortuite consentement de la voix popu- 
laire, valoit il pas mieulx qu’il le tinst de Dieu? 
Quum de animorum eternitate disserimus, non leve 
momentum apud nos habet consensus hominum aut 
timentium inferos, aut colentium. Utor hac publica 
persuasione +. 


1. Je confondrai la sagesse des sages, et je réprouverai la pru- 
dence des prudents. SAInT PAwuL, Corinth., I, 1, 19. 

2. Les ténébres dans lesquelles la vérité se cache exercent l’hu- 
milité, ou domptent l’orgueil. Saint AUGUSTIN, de Civit. Dei, XI, 22. 

3. Et qui sondera de nouveau. 

4. Lorsque nous traitons de ’immortalité de l’Ame, nous comp- 
tons beaucoup sur le consentement général des hommes qui crai- 
gnent les dieux infernaux, ou qui les honorent. Je profite de cette 
persuasion publique. SENEQUE, Epist. 117. 

Or la foiblesse des arguments humains, sur ce 
subject, se cognoist singulierement par les fabuleuses 
circonstances qu’ils ont adjoustees A la suitte de cette 
opinion, pour trouver de quelle condition estoit cette 
nostre immortalité. Laissons les stoiciens (usuram 
nobis largiuntur tanquam cornicibus ; diu mansuros 
aiunt animos; semper, negant!) qui donnent aux 
ames une vie au dela de cette cy, mais finie. La plus 
universelle et plus receue fantasie, et qui dure jusques 
a nous en divers lieux *, ¢’a esté celle de laquelle on 
faict aucteur Pythagoras; non qu’il en feust le premier 
inventeur, mais d’autant qu’elle receut beaucoup de 
poids et de credit par lVauctorité de son approbation : 
c’est que « les ames, au partir de nous, ne faisoient que 
rouler d’un corps a un aultre, d’un lion 4 un cheval, 
d’un cheval a un roy, se promenants ainsi sans cesse 
de maison en maison : » et luy, disoit « se souvenir 
avoir esté /Ethalides, depuis Euphorbus, puis aprez 
Hermotimus, enfin de Pyrrhus estre passé en Pytha- 
goras; ayant memoire de soy de deux cents six ans. » 
Adjoustoient aulcuns que ces mesmes ames remontent 
au ciel par fois, et aprez en devallent encores : 


O pater, anne aliquas ad ccelum hine ire putandum est 
Sublimes animas, iterumque ad tarda reverti 
Corpora? Que lucis miseris tam dira cupido *? 


Origene les faict aller et venir eternellement du bon 
au mauvais estat. L’opinion que Varro recite est qu’en 
quatre cents quarante ans de revolution, elles se 
rejoignent a leur premier corps : Chrysippus, que 
cela doibt advenir aprez certain espace de temps 
incogneu et non limité. Platon, qui dict tenir de Pin- 
dare et de l’ancienne poésie cette croyance des infinies 
vicissitudes de mutation ausquelles lame est preparee, 


1. Iis prétendent que nos Ames ne vivent que comme des cor- 
neilles; long-temps mais non pas toujours. CickRoNn, Tusc., I, 31, 

2. En Perse, dans |’ Indoustan, et ailleurs. C. 

3. O mon pére! est-il vrai que des Ames retournent d’ici sur la 
terre, et qu’une enveloppe corporelle les appesantit de nouveau? 
Qui peut inspirer 4 ces malheureux cet excés d’amour pour la vie? 
VIRGILE, Enéide, VI, 719. 

n’ayant ny les peines ny les recompenses en J’aultre 
monde que temporelles, comme sa vie en cettuy cy 
n’est que temporelle, conclud en elle une singuliere 


science des affaires du ciel, de l’enfer, et d’icy, ot elle 


a passé, repassé, et sejourné 4 plusieurs voyages; 
matiere A sa reminiscence. Voicy son progrez ailleurs : 
« Qui a bien vescu, il se rejoinct a l’astre auquel il est 
assigné : qui mal, il passe en femme; et, si lors mesme 
il ne se corrige point, il se rechange en beste de condi- 
tion convenable A ses. mceurs vicieuses; et ne verra 
fin A ses punitions, qu’il ne soit revenu a sa naifve 
constitution, s’estant, par la force de la raison, des- 
faict des qualitez grossieres, stupides et elementaires 
qui estoient en luy. » Mais je ne veulx oublier l’objec- 
tion que font les epicuriens a cette transmigration 
de corps en aultre; elle est plaisante: ils demandent 
« Quel ordre il y auroit si la presse des mourants 
venoit a estre plus grande que des naissants? car les 
ames deslogees de leur giste seroient 4 se fouler 4 qui 
prendroit place la premiere dans ce nouvel estuy; » 
et demandent aussi « a quoy elles passeroient leur 
temps, ce pendant qu’elles attendroient qu’un logis 
leur feust appresté? Ou, au rebours, s’il naissoit plus 
d’animaulx qu’il n’en mourroit, ils disent que les corps 
seroient en mauvais party, attendant lVinfusion de 
leur ame; et en adviendroit qu’aulcuns d’iceulx se 
mourroient avant que d’avoir esté vivants. » 


Denique connubia ad veneris, partusque ferarum 
Esse animas presto, deridiculum esse videtur; 
Et spectare immortales mortalia membra 
Innumero numero, certareque preproperanter 
Inter se, que prima potissimaque insinuetur '. 


D’aultres ont arresté l’ame au corps des trespassez, 
pour en animer les serpents, les vers, et aultres bestes, 
qu’on dict s’engendrer de la corruption de nos membres, 


1. Il est ridicule de s’imaginer que les Ames se trouvent prétes au 
moment précis de I’accouplement des animaux et de leur naissance: 
qu’un nombreux essaim de substances immortelles s’empressent 
autour d’un germe mortel, et que chacune se dispute Vavantage 
d’étre introduite la premiére. Lucr&cer, III, 777. 

voire et de nos cendres : d’aultres la divisent en une 
partie mortelle, et l’aultre immortelle : aultres la font 
corporelle, et ce neantmoins immortelle, aulcuns la 
font immortelle, sans science et sans cognoissance. 
Il y en a aussi qui ont estimé que des ames des con- 
damnez il s’en faisoit des diables; et aulcuns des 
nostres Vont ainsi jugé : comme Plutarque pense 
qu’il se face des dieux de celles qui sont sauvees; car 
il est peu de choses que cet aucteur 14 establisse d’une 
facon de parler si resolue qu’il faict cette cy, main- 
tenant partout ailleurs une maniere dubitatrice et 
ambigué : « Il fault estimer, dict il, et croire ferme- 
ment que les ames des hommes vertueux, selon nature 
et selon justice divine, deviennent d’hommes, saincts; 
et de saincts, demy dieux; et de demy dieux, aprez 
quwils sont parfaictement, comme ez sacrifices de 
purgation, nettoyez et purifiez, estants delivrez de 
toute passibilité et de toute mortalité, ils deviennent, 
non par aulcune ordonnance civile, mais a la verité, 
et selon raison vraysemblable, dieux entiers et par- 
faicts, en recevant une fin tresheureuse et tresglo- 
rieuse. » Mais qui le vouldra veoir, luy qui est des 
plus retenus pourtant et moderez de la bande, s’escar- 
moucher avecques plus de hardiesse, et nous conter 
ses miracles sur ce propos, je le renvoye a son discours 
de la Lune, et du Daimon de Socrates, ou, aussi 
evidemment gu’en nul aultre lieu, il se peult adverer 
les mysteres de la philosophie avoir beaucoup d’es- 
trangetez communes avecques celles de la poésie : 
VYentendement humain se perdant a vouloir sonder et 
contrerooller toutes choses jusques au bout; tout 
ainsi comme, lassez et travaillez de la longue course 
de nostre vie, nous retumbons en enfantillage. Voyla 
les belles et certaines instructions que nous tirons 
de la science humaine sur le subject de nostre ame! 

Il n’y a pas moins de temerité en ce qu’elle nous 
apprend des parties corporelles. Choisissons en un ou 
deux exemples; car aultrement nous nous perdrions 
dans cette mer trouble et vaste des erreurs medeci- 
nales. Scachons si on s’accorde au moins en cecy. De 
quelle matiere les hommes se produisent les uns des 

aultres : car, quant a leur premiere production, ce 
n’est pas merveille si, en chose si haulte et ancienne, 
V’entendement humain se trouble et dissipe. Archelaiis 
le physicien, duquel Socrates feut le disciple et le 
mignon, selon Aristoxenus, disoit, Et les hommes et 
les animaulx avoir esté faicts d’un limon laicteux, 
exprimé par la chaleur de la terre Pythagoras dict 
nostre semence estre l’escume de nostre meilleur sang : 
Platon, l’escoulement de la moélle de l’espine du dos; 
ce qu’il argumente de ce que cet endroict se sent le 
premier de la lasseté de la besongne : Alcmeon, partie 
de la substance du cerveau; et qu’il soit ainsi, dict il, 
les yeulx troublent 4 ceulx qui se travaillent oultre 
mesure A cet exercice : Democritus, une substance 
extraicte de toute la masse corporelle; Epicurus, 
extraicte del’ame et du corps : Aristote, un excrement 
tiré de l’aliment du sang, le dernier qui s’espand en 
nos membres : aultres, du sang cuict et digeré par la 
chaleur des genitoires, ce qu’ils jugent de ce qu’aux 
extremes efforts on rend des gouttes de pur sang; en 
quoy il semble qu’il y ait plus d’apparence, si on 
peult tirer quelque apparence d’une confusion si 
infinie. Or, pour mener a effect cette semence, com- 
bien en font ils d’opinions contraires? Aristote et 
Democritus tiennent Que les femmes n’ont point de 
sperme, et que ce n’est qu’une sueur qu’elles eslancent 
par la chaleur du plaisir et du mouvement, et qui ne 
sert de rien a la generation : Galen, au contraire, et 
ses suyvants, Que sans la rencontre des semences, la 
generation ne se peult faire. Voyla les medecins, les 
philosophes, les jurisconsultes et les theologiens, aux 
prinses pesle mesle avecques nos femmes, sur la 
dispute : « A quels termes les femmes portent leur 
fruict; » et moy je secours, par ’exemple de moy 
mesme, ceulx d’entr’eulx qui maintiennent la gros- 
sesse d’onze mois?. Le monde est basty de cette 
experience; il n’est si simple femmelette qui ne puisse 


1. On peut conclure de ce passage que la mére de Montaigne étoit 
ou croyoit étre accouchée de lui au onziéme mois de sa grossesse, 
Ay Ds 

dire son advis sur toutes ces contestations : et si nous 
n’en scaurions estre d’accord. 

En voyla assez pour verifier que ’homme n’est non 
plus instruict de la cognoissance de soy en la partie 
corporelle, qu’en la spirituelle. Nous l’avons proposé 
luy mesme a soy; et sa raison, A sa raison, pour veoir 
ce qu’elle nous en diroit. Il me semble assez avoir 
montré combien peu elle s’entend en elle mesme; et 
qui ne s’entend en soy, en quoy se peult il entendre? 
Quasi vero mensuram illius rei possit agere, qui sui nes- 
ciai+, Vrayement, Protagoras nous en contoit de belles 
faisant ’homme la mesure de toutes choses, qui ne 
sceut jamais seulement la sienne : si ce n’est luy, sa 
dignité ne permettra pas qu’aultre creature ayt cet 
advantage; or, luy estant en soy si contraire, et ’un 
jugement subvertissant laultre sans cesse, cette favo- 
rable proposition n’estoit qu’une risee, qui nous menoit 
a conclure, par necessité, la neantise du compas et du 
compasseur. Quand Thales estime la cognoissance de 
Vhomme tres difficile 4 homme, il luy apprend la 
cognoissance de toute aultre chose luy estre impos- 
sible. 

Vous, pour qui j’ay prins la peine d’estendre un si 
long corps, contre ma coustume, ne refuyrez point de 
maintenir vostre Sebond par la forme ordinaire d’ar- 
gumenter de quoy vous estes touts les jours instruite, 
et exercerez en cela vostre esprit et vostre estude : 
car ce dernier tour d’escrime icy, il ne le fault employer 
que comme un extreme remede; c’est un coup deses- 
peré, auquel il fault abandonner vos armes, pour faire 
perdre a vostre adversaire les siennes; et un tour 
secret, duquel il se fault servir rarement et reservee- 
ment. C’est grande temerité de vous perdre pour 
perdre un aultre : il ne fault pas vouloir mourir pour 
se venger, comme feit Gobrias; car, estant aux prinses 


1. Comme si celui qui ignore sa propre mesure pouvoit entre- 
prendre de mesurer quelque autre chose. PLINE, Nat, Hist., 1 sas 
2. On croit, comme nous l’avons dit plus haut, que Montaigne 
adressoit cette Apologie de Sebond a la reine Marguerite de France, 


femme du roi de Navarre. J. V. L. 

bien estroictes avecques un seigneur de Perse, Darius 
y survenant l’espee au poing, qui craignoit de frapper, 
de peur d’assener Gobrias, il lui cria qu’il donnast har- 
diement, quand il debvroit donner au travers de touts 
les deux. J’ay veu reprimer pour injustes des armes 
et conditions de combats singuliers, desesperees, et 
ausquelles celuy qui les offroit mettoit luy et son com- 
paignon en termes d’une fin 4 touts deux inevitable. 
Les Portugais prindrent, en la mer des Indes, certains 
Tures prisonniers, lesquels, impatients de leur capti- 
vité, se resolurent, et leur succeda, de mettre, et eulx 
et leurs maistres, et le vaisseau, en cendre, frottant 
des clous de navire l’un contre l’autre, tant qu’une 
estincelle de feu tumbast dans les caques de pouldre 
qu’il y avoit dans l’endroict ot ils estoient gardez. 
Nous secouons icy les limites et dernieres clostures 
des sciences, ausquelles l’extremité est vicieuse, comme 
en la vertu. Tenez vous dans la route commune; il ne 
faict pas bon estre si subtil et si fin. Souvienne vous 
de ce que dict le proverbe toscan ; 


Chi troppo s’assottiglia, si scavezza 1%. 


Je vous conseille, en vos opinions et en vos discours, 
autant qu’en vos mcoeurs et en toute aultre chose,la 
moderation et l’attrempance?, et la fuyte de la nou- 
velleté et de l’estrangeté : toutes les voyes extrava- 
gantes me faschent. Vous, qui, par l’auctorité que 
vostre grandeur vous apporte, et encores plus par 
les advantages que vous donnent les qualitez plus 
vostres, pouvez, d’un clin d’ceil, commander a qui il 
vous plaist, debviez donner cette charge 4 quelqu’un 
qui feist profession des lettres, qui vous eust bien aul- 
trement appuyé et enrichy cette fantasie. Toutesfois, 
en voicy assez pour ce que vous en avez a faire. 
Epicurus disoit, des loix, que les pires nous estoient 
si necessaires, que, sans elles, les hommes s’entreman- 


als Par trop subtiliser, on s’égare soi-méme. 


PETRARCA, Canz. X1, v. 48, éd. de Venise, 1756. 
2. La réserve. 


TO 

geroient les uns les aultres; et Platon verifie que, 
sans loix, nous vivrions comme bestes. Nostre esprit 
est un util vagabond, dangereux, et temeraire; il est 
malaysé d’y joindre l’ordre et la mesure : et, de mon 
temps, ceulx qui ont quelque rare excellence au 
dessus des aultres, et quelque vivacité extraordinaire, 
nous les veoyons quasi touts desbordez en licence 
d’opinions et de meceurs; c’est miracle s’il s’en ren- 
contre un rassis et sociable. On a raison de donner 
a Vesprit humain les barrieres les plus contrainctes 
qu’on peult : en l’estude, comme au reste, il luy fault 
compter et regler ses marches; il luy fault tailler par 
art les limites de sa chasse. On le bride et garrotte 
de religions, de loix, de coustumes, de science, de 
preceptes, de peines et recompenses mortelles et 
immortelles; encores veoid on que, par sa volubilité 
et dissolution, il eschappe a toutes ces liaisons : c’est 
un corps vain, qui n’a par ou estre saisi et assené; 
un corps divers et difforme, auquel on ne peult asseoir 
noeud ni prinse. Certes, il est peu d’ames, si reglees, 
si fortes, et bien nees, 4 qui on se puisse fier de leur 
propre conduicte, et qui puissent, avecques modera- 
tion et sans temerité, voguer en la liberté de leurs 
jugements, au dela des opinions communes : il est 
plus expedient de les mettre en tutelle. C’est un 
oultrageux glaive, a son possesseur mesme, que 
Vesprit, 4 qui ne scait s’en armer ordonneement et 
discrettement; et n’y a point de beste a qui plus jus- 
tement il faille donner des orbieres 1, pour tenir sa veue 
subjecte et contraincte devant ses pas, et la garder 
d’extravaguer ny ca ny 1a, hors les ornieres que 
Vusage et les loix luy tracent : parquoy il vous siera 
mieulx de vous resserrer dans le train accoustumé 
quel qu’il soit, que de jecter vostre vol a cette licence 
effrenee. Mais si quelqu’un de ces nouveaux docteurs 
entreprend de faire l’ingenieux en vostre presence, 
aux despens de son salut et du vostre; pour vous 
desfaire de cette dangereuse peste qui se respand 
touts les jours en vos courts, ce preservatif, a l’extreme 


1. Des{eilléres, des garde-vue. E, J. 

necessité, empeschera que la contagion de ce venin 
n’offensera ny vous, ny vostre assistance. 

La liberté doncques et gaillardise de ces esprits 
anciens produisoit, en la philosophie et sciences 
humaines, plusieurs sectes d’opinions differentes; 
chascun entreprenant de juger, et de choisir, pour 
prendre party. Mais a present que les hommes vont 
touts un train, qui certis quibusdam destinatisque sen- 
tentiis addicti et consecrati sunt, ut etiam, que non 
probant, cogantur defendere*, et que nous recevons 
les arts par civile auctorité et ordonnance, si bien 
que les escholes n’ont qu’un patron et pareille insti- 
tution et discipline circonscripte, on ne regarde plus 
ce que les monnoyes poisent et valent, mais chascun 
a son tour les receoit selon le prix que l’approbation 
commune et le cours leur donne; on ne plaide pas de 
Valloy, mais de usage. Ainsi se mettent egualement 
toutes choses : on receoit la medecine, comme la 
geometrie; et les bastelages, les enchantements, les 
liaisons, le commerce des esprits des trespassez, les 
prognostications, les domifications?, et jusques a 
cette ridicule poursuitte de la pierre philosophale, 
tout se met sans contredict. I] ne fault que scavoir 
que le lieu de Mars loge au milieu du triangle de la 
main, celuy de Venus au poulce, et de Mercure au 
petit doigt; et que quand la mensale? coupe le tubercle 
de l’enseigneur, c’est signe de cruauté; quand elle 
fault soubs le mitoyen, et que la moyenne naturelle 
faict un angle avec la vitale soubs mesme endroict, 
que c’est signe d’une mort miserable : que si 4 une 
femme, la naturelle est ouverte, et ne ferme point 
angle avecques la vitale, cela denote qu’elle sera 


1. Qu’ayant épousé certains dogmes dont ils me peuvent se 
départir, ils sont forcés d’admettre et de défendre des conséquences 
qu’ils n’approuvent pas. Cicéron, Tusc., II, 2. 

2. Ce mot est formé de domifier, terme d’astrologie, qui signifie 
partager le ciel en douze maisons, pour dresser un théme céleste 
ou un horoscope : du latin domus, maison, et facere, faire. E. J. 

3. La mensale est, en terme de chtromancie, une ligne qui tra- 
verse le milieu de la main, depuis l’index jusqu’au petit doigt. — 
L’enseigneur, Vindicateur. E. J. 

mal chaste : je vous appelle vous mesme a tesmoing, 
si avecques cette science un homme ne peult passer, 
avecques reputation et faveur, parmy toutes com- 
paignies. 

Theophrastus disoit que humaine cognoissance, 
acheminee par les sens, pouvoit juger des causes des, 
choses jusques a certaine mesure; mais qu’estant 
arrivee aux causes extremes et premieres, il falloit 
qu’elle s’arrestast, et qu’elle rebouchast, a raison, 
ou de sa foiblesse, ou de la difficulté des choses. 
C’est une opinion moyenne et doulce, Que nostre 
suffisance nous peult conduire jusques 4 la cognois- 
sance d’aulcunes choses, et qu’elle a certaines mesures 
de puissance, oultre lesquelles c’est temerité de 
VYemployer : cette opinion est plausible, et intro- 
duicte par gents de composition. Mais il est malaysé 
de donner bornes 4 nostre esprit; il est curieux et 
avide, et n’a point occasion de s’arrester plutost a 
mille pas qu’a cinquante : ayant essayé, par expe- 
rience, que ce a quoy Il’un s’estoit failly, l’aultre y 
est arrivé, et que ce qui estoit incogneu 4 un siecle, 
le siecle suyvant l’a esclaircy, et que les sciences et 
les arts ne se jectent pas en moule, ains se forment 
et figurent peu a peu en les maniant et polissant a 
plusieurs fois, comme les ours fagonnent leurs petits 
en les leschant 4 loisir; ce que ma force ne peult 
descouvrir, je ne laisse pas de le sonder et essayer; 
et en retastant et pestrissant cette nouvelle matiere, 
la remuant et l’eschauffant, j’ouvre a celuy qui me 
suyt quelque facilité, pour en jouir plus a son ayse, 
et la luy rends plus souple et plus maniable, 


Ut Hymettia sole 
Cera remollescit, tractataque pollice multas 
Vertitur in facies, ipsoque fit utilis usu *; 


autant en fera le second au tiers : qui est cause que 
la difficulté ne me doibt pas desesperer, ny aussi peu 
mon impuissance; car ce n’est que la mienne. 


1. Comme la cire du mont Hymette s’amollit au soleil, et, pre- 
nant sous le doigt qui la presse mille formes différentes, devient plus 
maniable a mesure qu’elle est maniée. OvipE, Mélam., X, 284. 

L’homme est capable de toutes choses, comme 
d’aulcunes : et s’il advoue, comme dict Theophrastus, 
l’ignorance des causes premieres et des principes, 
qu’il me quitte hardiement tout le reste de sa science; 
si le fondement luy fault, son discours est par terre : 
le disputer et l’enquerir n’a aultre but et arrest que 
les principes; si cette fin n’arreste son cours, il se 
Jecte A une irresolution infinie. Non potest aliud alio 
magis minusve comprehendi,.quoniam omnium rerum 
una est definitio comprehendendi}. Or, il est vraysem- 
blable que si l’ame sc¢avoit quelque chose, elle se 
scauroit premierement elle-mesme; et si elle scavoit 
quelque chose hors d’elle, ce seroit son corps et son 
estuy, avant toute aultre chose : si on veoid, jusques 
aujourd’huy, les dieux de la medecine se debattre 
de nostre anatomie, 


Mulciber in Trojam, pro Troja stabat Apollo *; 


quand attendons nous qu’ils en soient d’accord? 
Nous nous sommes plus voisins, que ne nous est la 
blancheur de la neige, ou la pesanteur de la pierre; 
si Vhomme ne se cognoist, comment cognoist il ses 
functions et ses forces? Il n’est pas, a l’adventure, 
que quelque notice veritable ne loge chez nous; mais 
c’est par hazard : et d’autant que par mesme voye, 
mesme facon et conduicte, les erreurs se receoivent 
en nostre ame, elle n’a pas de quoy les distinguer, ny 
de quoy choisir la verité, du mensonge. 

Les academiciens recevoient quelque inclination de 
jugement; et trouvoient trop crud de dire « qu’il 
n’estoit pas plus vraysemblable que la neige feust 
blanche que noire; et que nous ne feussions non plus 
asseurez du mouvement d’une pierre qui part de 
nostre main, que de celuy de la huictiesme sphere : » 
et, pour eviter cette difficulté et estrangeté, qui ne 


1. Une chose ne peut étre plus ou moins comprise qu’une autre: 
la compréhension est la méme pour tout; elle n’a point de degrés. 
Cicféron, Acad., Il, 41. 

2. Vulcain combattoit contre Troie, mais Troie avoit pour elle 
Apollon. OvipE, Trist., I, 2, 5. 

peult a la verité loger en nostre imagination que 
malayseement, quoyqu’ils establissent que nous 
n’estions auicunement capables de scavoir, et que la 
verité est engoufree dans de profonds abysmes ou 
la veue humaine ne peult penetrer; si advouoient ils 
aulcunes choses estre plus vraysemblables que les 
aultres, et recevoient en leur jugement cette faculté 
de se pouvoir incliner plustost 4 une apparence qu’a 
une aultre : ils luy permettoient cette propension, luy 
defiendant toute resolution. L’advis des pyrrhoniens 
est plus hardy, et quand et quand plus vraysem- 
blable : car cette inclination academique, et cette 
propension a une proposition plustost qu’a une aultre, 
qu’est ce aultre chose que la recognoissance de quelque 
plus apparente verité en cette cy qu’en celle 1a? Si 
nostre entendement est capable de la forme, des 
lineaments, du port et du visage de la verité, il la 
verroit entiere, aussi bien que demie, naissante et 
imperfecte : cette apparence de verisimilitude, qui 
les faict prendre plustost a gauche qu’a droicte, 
augmentez la; cette once de verisimilitude qui incline 
la balance, multipliez la de cent, de mille onces; il 
en adviendra enfin gue la balance prendra party 
tout a faict, et arrestera un chois et une verité entiere. 
Mais comment se laissent ils plier a4 la vraysemblance, 
s’ils ne cognoissent le vray? comment cognoissent ils 
la semblance de ce de quoy ils ne cognoissent pas 
lVessence? Ou nous pouvons juger tout a faict, ou 
tout a faict nous ne le pouvons pas. Si nos facultez 
intellectuelles et sensibles sont sans fondement et 
sans pied, si elles ne font que flotter et venter, pour 
neant laissons nous emporter nostre jugement a 
aulcune partie de leur operation, quelque apparence 
qu’elle semble nous presenter; et la plus seure assiette 
de nostre entendement, et la plus heureuse, ce seroit 
celle 1A ot il se maintiendroit rassis, droict, inflexible, 
sans bransle et sans agitation : Inter visa vera, aut 
falsa, ad animi assensum, nihil interest?. Que les 


1. Entre les apparences vraies ou fausses, pour l’assentiment de 
Pesprit, il n’y a point de différence, Cicfron, Acad., II, 28, 

choses ne logent pas chez nous en leur forme et en 
leur essence, et n’y facent leur entree de leur force 
propre et auctorité, nous le veoyons assez : parce que 
s’il estoit ainsi, nous le recevrions de mesme facon; 
le vin seroit tel en la bouche du malade, qu’en la 
bouche du sain; celuy qui a des crevasses aux doigts, 
ou qui les a gourds, trouveroit une pareille dureté 
au bois ou au fer qu’il manie, que faict un aultre : 
les subjects estrangiers se rendent doncques a nostre 
mercy; ils logent chez nous comme il nous plaist. Or, 
si de nostre part nous recevions quelque chose sans 
alteration, si les prinses humaines estoient assez 
capables et fermes pour saisir la verité par nos propres 
moyens, ces moyens estants communs 4 touts les 
hommes, cette verité se rejecteroit de main en main 
de lun a Il’aultre; et au moins se trouveroit il une 
chose au monde, de tant qu’il y en a, qui se croiroit 
par les hommes d’un consentement universel : mais 
ce, qu’il ne se veoid aulcune proposition qui ne soit 
debattue et controversee entre nous, ou qui ne le 
puisse étre, montre bien que nostre jugement naturel 
ne saisit pas bien clairement ce qu’il saisit; car mon 
jugement ne le peult faire recevoir au jugement de 
mon compaignon : qui est signe que je l’ay saisi par 
quelque aultre moyen que par une naturelle puis- 
sance qui soit en moy et en touts les hommes. 

Laissons 4 part cette infinie confusion d’opinions 
qui se veoid entre les philosophes mesmes, et ce debat 
perpetuel et universel en la cognoissance des choses : 
car cela est presupposé tresveritablement, Que d’aul- 
cune chose les hommes, je dis les scavants les mieux 
nayz, les plus suffisants, ne sont d’accord, non pas 
que le ciel soit sur nostre teste; car ceulx qui doub- 
tent de tout, doubtent aussi de cela; et ceulx qui 
nient que nous puissions comprendre aulcune chose, 
disent que nous n’avons pas comprins que le ciel soit 
sur nostre teste : et ces deux opinions sont, en nombre, 
sans comparaison les plus fortes. 

Oultre cette diversité et division infinie; par le 
trouble que nostre jugement nous donne a nous 
mesmes, et l’incertitude que chascun sent en soy, il 

est aysé 4 veoir qu’il a son assiette bien mal asseuree. 
Combien diversement jugeons nous des choses? com- 
bien de fois changeons nous nos fantasies? Ce que 
je tiens aujourd’huy, et ce que je crois, je le tiens et 
le crois de. toute ma croyance; touts mes utils et 
touts mes ressorts empoignent cette opinion, et m’en 
respondent sur tout ce qu’ils peuvent; je ne saurois 
embrasser aulcune verité, ny la conserver avecques 
plus d’asseurance, que je foys cette cy; j’y suis tout 
entier, j’y suis voirement : mais ne m’est il pas advenu, 
non une fois, mais cent, mais mille, et touts les jours, 
d’avoir embrassé quelque aultre chose, a l’aide de ces 
mesmes instruments, en cette mesme condition, que 
depuis j’ay jugee faulse? Au moins fault il devenir 
sage a ses propres despens : si je me suis trouvé sou- 
vent trahy soubs cette couleur; si ma touche se 
treuve ordinairement faulse, et ma balance ineguale 
et injuste, quelle asseurance en puis je prendre a cette 
fois plus gqu’aux aultres? n’est-ce pas sottise de me 
laisser tant de fois piper a un guide? Toutesfois, que 
la fortune nous remue cing cents fois de place, qu’elle 
ne face que vuyder et remplir sans cesse, comme dans 
un vaisseau, dans nostre creance aultres et aultres 
opinions; tousjours la presente et la derniere, c’est la 
certaine et Vinfaillible : pour cette cy il fault aban- 
donner les biens, l’honneur, la vie, et le salut, et tout. 


Posterior. . . res illa reperta 
Perdit et immutat sensus ad pristina queque *. 


Quoy qu’on nous presche, quoy que nous apprenions, 
il fauldroit tousjours se souvenir que c’est ’homme 
qui donne, et l’homme qui receoit : c’est une mor- 
telle main qui nous le presente; c’est une mortelle 
main qui l’accepte. Les choses qui nous viennent du 
ciel ont seules droict et auctorité de persuasion; 
seules, la marque de verité : laquelle aussi ne veoyons 
nous pas de nos yeulx, ny ne Ja recevons par nos 
moyens; cette saincte et grande image ne pourroit 


1. La derniére nous dégodte des premiéres, et les décrédite dans 
notre esprit. LucrREcE, V, 1413. 

pas! en un si chestif domicile, si Dieu pour cet usage 
ne le prepare, si Dieu ne la reforme et fortifie par sa 
grace et faveur particuliere et supernaturelle. Au 
moins debvroit nostre condition faultiere nous faire 
porter plus modereement et retenuement en nos 
changements : il nous debvroit souvenir, quoy que 
nous receussions en l’entendement, que nous recevons 
souvent des choses faulses, et que c’est par ces mesmes 
utils qui-se desmentent et qui se trompent souvent. 

Or n’est il pas merveille s’ils se desmentent, estants 
si aisez a incliner et a tordre par bien legieres occur- 
rences. Il est certain que nostre apprehension, nostre 
jugement, et les facultez de nostre ame, en general, 
souffrent selon les mouvements et alterations du 
corps, lesquelles alterations sont continuelles : n’avons 
nous pas lesprit plus esveillé, la memoire plus prompte, 
le discours plus vif, en santé qu’en maladie? la joye 
et la gayeté ne nous font elles pas recevoir les subjects 
qui se presentent 4 nostre ame, de tout aultre visage 
que le chagrin et la melancholie? Pensez vous que les 
vers de Catulle ou de Sappho rient a4 un vieillard ava- 
ricieux et rechigné; comme a un jeune homme vigo- 
reux et ardent? Cleomenes, fils d’Anaxandridas, 
estant malade, ses amis luy reprochoient qu’il avoit 
des humeurs et fantasies nouvelles et non accous- 
tumees : « Je crois bien, repliqua il; aussi ne suis je 
pas celuy que je suis estant sain; estant aultre, aussi 
sont aultres mes opinions et fantasies. » En la chicane 
de nos palais, ce mot est en usage, qui se dict des 
criminels qui rencontrent les juges en quelque bonne 
trempe, doulce et debonnaire, Gaudeat de bona for- 
tuna? ; car il est certain que les jugements se rencon- 
trent, par fois plus tendus a la condemnation, plus 
espineux et aspres, tantost plus faciles, aysez, et 
enclins a l’excuse : tel qui rapporte de sa maison la 
douleur de la goutte, la jalousie ou le larrecin de son 
valet, ayant toute l’ame teincte et abruvee de cholere, 


1.Montaigne emploieici ce mot elliptiquement, et peut-étre d’aprés 
"usage de son pays et de son temps, pour ne pourroit pas tenir. 
2. Qu’il jouisse de ce bonheur. 

il ne fault pas doubter que son jugement ne s’en 
altere vers cette part 14. Ce venerable senat d’Areo- 
page jugeoit de nuict, de peur que la veue des pour- 
suyvants corrompist sa justice. L’air mesme et la 
serenité du ciel nous apporte quelque mutation, 
comme dict ce vers grec, en Cicero, 


Tales sunt hominum mentes, quali pater ipse 
Juppiter auctifera lustravit lampade terras 1, 


Ce ne sont pas seulement les fiebvres, les bruvages, et 
les grands accidents, qui renversent nostre jugement; 
les moindres choses du monde le tournevirent? : et 
ne fault pas doubter, encores que nous ne le sentions 
pas, que si la fiebvre continue peult atterrer nostre 
ame, que la tierce n’y apporte quelque alteration 
selon sa mesure et proportion; si l’apoplexie assopit 
et esteinct tout a faict la veue de nostre intelligence, 
il ne fault pas doubter que le morfondement ne 
Vesblouisse : et, par consequent, a peine se peult il 
rencontrer une seule heure en la vie ot nostre juge- 
ment se treuve en sa deue assiette, nostre corps 
estant subject 4 tant de continuelles mutations, et 
estofié de tant de sortes de ressorts, que j’en crois les 
medecins, combien il est malaysé qu’il n’y en ayt 
tousjours quelqu’un qui tire de travers. 

Au demourant, cette maladie ne se descouvre pas 
si ayseement, si elle n’est du tout extreme et irreme- 
diable; d’autant que la raison va tousjours, et torte, 
et boiteuse, et deshanchee, et avecques le mensonge, 
comme avecques la verité : par ainsin, il est malaysé 
de descouvrir son mescompte et desreglement. J’ap- 
pelle tousjours raison cette apparence de discours que 
chascun forge en soy : cette raison, de la condition 
de laquelle il y en peult avoir cent contraires autour 
d’un mesme subject, c’est un instrument de plomb 


1. Les pensers des mortels, et leur deuil, et leur joie, 
Changent avec les jours que le ciel leur envoie. 
Vers traduits par Cicéron de I’Odyssée d’Homére, XVIII, 136, et 
que saint Augustin a conservés, de Civit. Dei, V, 8. J. V. L. 
2. Le tournent et le virent en tout sens. E, J. 

et de cire, alongeable, ployable, et accommodable a 
touts biais et A toutes mesures; il ne reste que la 
suffisance de le scavoir contourner. Quelque bon des- 
seing qu’ayt un juge, s’il ne s’escoute de prez, a quoy 
peu de gents s’amusent, ]’inclination a lamitié, a la 
parenté, A la beaulté, et 4 la vengeance, et non pas 
seulement choses si poisantes, mais cet instinct for- 
tuite, qui nous faict favoriser une chose plus qu’une 
aultre, et qui nous donne sans le congé de la raison 
le chois en deux pareils subjects, ou quelque umbrage 
de pareille vanité, peuvent insinuer insensiblement 
en son jugement la recommandation ou desfaveur 
d’une cause, et donner pente a la balance. 

Moy, qui m’espie de plus prez, qui ay les yeulx 
incessamment tendus sur moy, comme celuy qui n’a 
pas fort a faire ailleurs, 


Quis sub Arcto 
Rex gelide metuatur ore, 
Quid Tiridatem terreat, unice 
Securus ‘¢, 


a peine oserois je dire la vanité et la foiblesse que je 
treuve chez moy : j’ay le pied si instable et si mal 
assis, je le treuve si aysé 4 crouler et si prest au 
bransle, et ma veue si desreglee, que 4 jeun je me 
sens aultre qu’aprez le repas; si ma santé me rid et 
la clarté d’un beau jour, me voyla honneste homme; 
si jay un cor qui me presse l’orteil, me voyla ren- 
frongné, mal plaisant, et inaccessible : un mesme 
pas de cheval me semble tantost rude, tantost aysé; 
et mesme chemin, 4 cette heure plus court, une aultre 
fois plus long; et une mesme forme, ores plus, ores 
moins agreable : maintenant je suis 4 tout faire, 
maintenant 4 rien faire; ce qui m’est plaisir 4 cette 
heure, me sera quelquesfois peine. Il se faict mille 
agitations indiscrettes et casuelles chez moy; ou 
V’humeur melancholique me tient, ou la cholerique; 


1. Qui ne m’inquiéte guére de savoir quel roi fait tout trembler 
sous l’Ourse glacée, et pourquoi Tiridate est dans les alarmes 
Horace, Od., I, 26, 3. 

et, de son auctorité privee, A cett’ heure le chagrin 
predomine en moy, 4a cett’ heure l’alaigresse. Quand 
je prends des livres, j’auray apperceu, en tel passage, 
des graces excellentes, el qui auront feru mon ame: 
qu’un’ aultre fois j’y retumbe, j’ay beau le tourner 
et virer, j’ay beau le plier et le manier, c’est une 
masse incogneue et informe.pour moy. En mes escripts 
mesmes, je ne retreuve pas tousjours l’air de ma 
premiere imagination : je ne scais ce que j’ay voulu 
dire; et m’eschaulde souvent a corriger et y mettre 
un nouveau sens, pour avoir perdu le premier, qui 
valoit mieulx. Je ne foys qu’aller et venir : mon juge- 
ment ne tire pas tousjours avant; il flotte, il vague, 


Velut minuta magno 
Deprensa navis in mari, vesaniente vento'. 


Maintesfois, comme il m’advient de faire volontiers, 
ayant prins, pour exercice et pour esbat, a maintenir 
une contraire opinion a4 la mienne, mon esprit, s’appli- 
quant et tournant de ce costé 1a, m’y attache si bien, 
que je ne treuve plus la raison de mon premier advis, 
et m’en despars. Je m’entraisne quasi ot je penche, 
comment que ce soit, et m’emporte de mon poids. 

Chascun a peu prez en diroit autant de soy, s’il se 
regardoit comme moy : les prescheurs scavent que 
VYesmotion qui leur vient en parlant, les anime vers 
la creance; et qu’en cholere nous nous addonnons plus 
a la deffense de nostre proposition, l’imprimons en 
nous, et l’embrassons avecques plus de vehemence 
et d’approbation, que nous ne faisons estant en nostre 
sens froid et reposé. Vous recitez simplement une 
cause a l’advocat : il vous y respond chancellant et 
doubteux; vous sentez qu’il luy est indifferent de 
prendre a soustenir l’un ou J’aultre party : Vavez 
vous bien payé pour y mordre et pour s’en forma- 
liser, commence il d’en estre interessé, y a il eschauffé 
sa volonté? sa raison et sa science s’y eschauffent 
quand et quand; voyla une apparente et indubitable 


1. Comme une foible barque surprise, en pleine mer, par la fureur 
de la tempéte. CATULLE, Epigr., XXV, 12. 

verité qui se presente A son entendement; il y des- 
couvre une toute nouvelle lumiere, et le croit 4 bon 
escient, et se le persuade ainsi. Voire, je ne s¢ais si 
Vardeur qui naist du despit et de Vobstination a 
Vencontre de l’impression et violence du magistrat 
et du dangier, ou l’interest de la reputation, n’ont 
envoyé tel homme soustenir jusques au feu l’opinion 
pour laquelle, entre ses amis et en liberté, il n’eust 
pas voulu s’eschaulder le bout du doigt. Les secousses 
et esbranlements que nostre ame receoit par les 
passions corporelles peuvent beaucoup en elle, mais 
encores plus les siennes propres, ausquelles elle est 
si fort en prinse, qu’il est, 4 ’adventure, soustenable 
qu’elle n’a aulcune aultre allure et mouvement que 
du souffle de ses vents, et que sans leur agitation 
elle resteroit sans action, comme un navire en pleine 
mer, que les vents abandonnent de leur secours : et 
qui maintiendroit cela, suyvant le party des peri- 
pateticiens, ne nous feroit pas beaucoup de tort, 
puisqu’il est cogneu que la pluspart des plus belles 
actions de ’ame procedent, et ont besoing de cette 
impulsion des passions; la vaillance, disent ils, ne se 
peult parfaire sans l’assistance de la cholere; semper 
Ajax fortis, fortissimus tamen in furore! ; ny ne court 
on sus aux meschants et aux ennemis assez vigoreu- 
sement, si on n’est courroucé; et veulent que l’advocat 
inspire le courroux aux juges, pour en tirer justice. 
Les cupiditez esmeurent Themistocles, esmeurent 
Demosthenes, et ont poulsé les philosophes aux tra- 
vaux, veillees et peregrinations; nous menent 4 l’hon- 
neur, a la doctrine, A la santé, fins utiles : et cette 
lascheté d’ame 4 souffrir ’ennuy et la fascherie sert 
a nourrir en la conscience la penitence et la repen- 
tance, et a sentir les fleaux de Dieu pour nostre chas- 
tiement, et les fleaux de la correction politique : la 
compassion sert d’aiguillon 4 la clemence, et la pru- 
dence de nous conserver et gouverner est esveillee 
par nostre crainte : et combien de belles actions par 


1. Ajax fut toujours brave; mais il ne le fut jamais tant que 
dans sa fureur. Cickron, Tusc., IV, 23. 

Vambition? combien par la presumption? aulcune 
eminente et gaillarde vertu enfin n’est sans quelque 
agitation desreglee. Seroit ce pas l’une des raisons 
qui auroit meu les epicuriens 4 descharger Dieu de 
tout soing et solicitude de nos affaires, d’autant que 
les effects mesmes de sa bonté ne se pouvoient exercer 
envers nous sans esbranler son repos par le moyen 
des passions, qui sont comme des picqueures et soli- 
citations acheminant l’ame aux actions vertueuses? 
ou bien ont ils creu aultrement, et les ont prinses 
comme tempestes qui desbauchent honteusement 
Yame de sa tranquillité? ut maris tranquillitas intel- 
ligitur, nulla, ne minima quidem, aura fluctus com- 
movente ; sic animi quietus et placatus status cernitur, 
quum perturbatio nulla est, qua moveri queat}. 

Quelles differences de sens et de raison, quelle con- 
trarieté d’imaginations, nous presente la diversité 
de nos passions? Quelle asseurance pouvons nous 
doncques prendre de chose si instable et si mobile, 
subjecte par sa condition a la maistrise du trouble, 
n’allant jamais qu’un pas forcé et emprunté? Si 
nostre jugement est en main a la maladie mesme et 
a la perturbation; si c’est de la folie et de la temerité, 
qu’il est tenu de recevoir l’impression des choses; 
quelle seureté pouvons nous attendre de luy? 

N’y a il point de hardiesse a la philosophie d’es- 
timer des hommes, qu’ils produisent leurs plus grands 
effects et plus approchants de la Divinité, quand ils 
sont hors d’eux, et furieux, et insensez? nous nous 
amendons par la privation de nostre raison et son 
assopissement; les deux voyes naturelles, pour entrer 
au cabinet des dieux, et y preveoir le cours des desti- 
nees, sont la fureur et le sommeil : cecy est plaisant 
& considerer; par la dislocation que les passions 
apportent a nostre raison, nous devenons vertueux; 
par son extirpation, que la fureur ou l’image de la 


1. De méme que Il’on juge du calme de la mer, quand sa surface 
n’est agitée par aucun souffle de vent : ainsi l’on peut assurer que 
Ame est tranquille, quand nulle passion ne peut !’émouvoir. Cick- 


RON, Tusc., V, 6. 

mort apporte, nous devenons prophetes et devins. 
Jamais plus volontiers je ne l’en creus. C’est un pur 
enthousiasme que la saincte Verité a inspiré en l’esprit 
philosophique, qui luy arrache, contre sa proposition, 
que l’estat tranquille de nostre ame, l’estat rassis, 
Vestat plus sain que la philosophie luy puisse acquerir, 
n’est pas son meilleur estat : nostre veillee est plus 
endormie que le dormir; nostre sagesse, moins sage 
que la folie; nos songes valent mieulx que nos dis- 
cours; la pire place que nous puissions prendre, c’est 
en nous. Mais pense elle! pas que nous ayons I|’advi- 
sement de remarquer que la voix qui faict l’esprit, 
quand il est desprins de ’homme, si clairvoyant, si 
grand, si parfaict, et pendant qu’ii est en l’homme, si 
terrestre, ignorant et tenebreux, c’est une voix par- 
tant de l’esprit qui est en ’homme terrestre, igno- 
rant et tenebreux; et, a cette cause, voix infiable et 
incroyable? 

Je n’ay point grande experience de ces agitations 
vehementes, estant d’une complexion molle et poi- 
sante, desquelles la pluspart surprennent subitement 
nostre ame, sans luy donner loisir de se recognoistre : 
mais cette passion, qu’on dict estre produicte par 
Voysifveté au cceur des jeunes hommes, quoyqu’elle 
s’achemine avecques loisir et d’un progrez mesuré, 
elle represente bien evidemment, 4 ceulx qui ont 
essayé de s’opposer 4 son effort, la force de cette 
conversion et alteration que nostre jugement souffre. 
J’ay aultresfois entreprins de me tenir bandé pour 
la soustenir et rabbattre; car il s’en fault tant que je 
sois de ceulx qui convient les vices, que je ne les suys 
pas seulement, s’ils ne m’entraisnent : je la sentois 
naistre, croistre, et s’augmenter en despit de ma 
resistance, et enfin, tout veoyant et vivant, me saisir 
et posseder, de fagon que, comme d’une yvresse, 
Vimage des choses me commenceoit a paroistre aultre 
que de coustume; je veoyois evidemment grossir et 
croistre les advantages du subject que j’allois desirant, 
et les sentois aggrandir et enfler par le vent de mon 


1. La philosophie, 

imagination; les difficultez de mon entreprinse s’ayser 
et se planir; mon discours et ma conscience se tirer 
arriere : mais, ce feu estant evaporé, tout a un instant, 
comme de la clarté d’un esclair, mon ame reprendre 
une aultre sorte de veue, aultre estat, et aultre 
jugement; les difficultez de la retraicte me sembler 
grandes et invincibles, et les mesmes choses de bien 
aultre goust et visage que la chaleur du desir ne me 
les avoit presentees : lequel plus veritablement? Pyrrho 
n’en scait rien. Nous ne sommes jamais sans maladie : 
les fiebvres ont leur chaud et leur froid; des effects 
d’une passion ardente, nous retumbons aux effects 
d’une passion frilleuse : autant que je m’estois jecté 
en avant, je me relance d’autant en arriere : 


Qualis ubi alterno procurrens gurgite pontus, 
Nunc ruit ad terras, scopulosque superjacit undam 
Spumeus, extremamque sinu perfundit arenam; 
Nunc rapidus retro, atque stu revoluta resorbens 
Saxa, fugit, littusque vado labente relinquit +. 


Or, de la cognoissance de cette mienne volubilité, 
jay, par accident, engendré en moy quelque constance 
d’opinion, et n’ay gueres alteré les miennes premieres 
et naturelles; car, quelque apparence qu’il y ayt en 
la nouvelleté, je ne change pas ayseement, de peur 
que j’ay de perdre au change; et puisque je ne suis 
pas capable de choisir, je prends le chois d’aultruy, 
et me tiens en l’assiette ot. Dieu m’a mis : aultrement 
je ne me scaurois garder de rouler sans cesse. Ainsi 
me suis-je, par la grace de Dieu, conservé entier, 
sans agitation et trouble de conscience, aux anciennes 
creances de nostre religion, au travers de tant de 
sectes et de divisions que nostre siecle a produictes. 
Les escripts des anciens, je dis les bons escripts, pleins 
et solides, me tentent et remuent quasi ot ils veulent; 


1. Ainsi la mer, dans son double mouvement, tantét s’élance 
vers la terre, inonde les rochers d’écume, et va couvrir la gréve la 
plus éloignée; tantdt, retournant sur elle-méme, entraine dans son 
reflux rapide les pierres qu’elle avoit apportées, et, abaissant ses 
eaux, laisse la plage a découvert. VirGILE, Enéide, XI, 624. 

celuy que j’ois me semble tousjours le plus roide; je 
les treuve avoir raison chascun 4 son tour, quoyqu’ils 
se contrarient : cette aysance que les bons esprits ont 
de rendre ce qu’ils veulent vraysemblable, et qu’il 
n’est rien si estrange a quoy ils n’entreprennent de 
donner assez de couleur pour tromper une simplicité 
pareille A la mienne, cela montre evidemment la foi- 
blesse de leur preuve. Le ciel et les estoiles ont branslé 
trois mille ans; tout le monde Il’avoit ainsi creu, jusques 
a ce que Cleanthes le samien, ou, selon Theophraste, 
Nicetas syracusien, s’advisa de maintenir que c’estoit 
la terre qui se mouvoit, par le cercle oblique du 
zodiaque tournant 4 l’entour de son aixieu; et, de 
nostre temps, Copernicus a si bien fondé cette doc- 
trine, qu’il s’en sert tresregleement a toutes les con- 
sequences astrologiennes : que prendrons nous de 1a, 
sinon qu’il ne nous doibt chaloir lequel ce soit des 
deux? et qui scait qu’une tierce opinion, d’ici 4 mille 
ans, ne renverse les deux precedentes? 


Sic volvenda etas commutat tempora rerum : 
Quod fuit in pretio, fit nuillo denique honore; 
Porro aliud succedit, et e contemptibus exit, 
Inque dies magis appetitur, floretque repertum 
Laudibus, et miro est mortales inter honore +. 


Ainsi, quand il se presente a nous quelque doctrine 
nouvelle, nous avons grande occasion de nous en 
desfier, et de considerer qu’avant qu’elle feust pro- 
duicte, sa contraire estoit en vogue; et, comme elle a 
esté renversee par cette cy, il pourra naistre a l’adve- 
nir une tierce invention qui chocquera de mesme la 
seconde. Avant que les principes qu’Aristote a intro- 
duicts feussent en credit, d’aultres principes conten- 
toient la raison humaine, comme ceulx cy nous 
contentent a cette heure. Quelles lettres ont ceulx cy, 


1. Ainsi le temps change le prix des choses : ce qui fut estimé 
tombe dans le mépris; tandis que l’objet d’un long dédain s’éléve, 
et est estimé a4 son tour : on le désire de plus en plus, on le vante, 
on l’admire, et il se place au premier rang dans l’opinion des hommes. 
LucrRECE, V, 1275. 

quel privilege particulier, que le cours de nostre inven- 
tion s’arreste.a eulx, et qu’Aa eulx appartienne pour 
tout le temps advenir la possession de nostre creance? 
ils ne sont non plus exempts du boutehors!, qu’es- 
toient leurs devanciers. Quand on me presse d’un 
nouvel argument, c’est 4 moy a estimer que ce 4 quoy 
je ne puis satisfaire, un aultre y satisfera : car de 
croire toutes les apparences desquelles nous ne pou- 
vons nous desfaire, c’est une grande simplesse; il en 
adviendroit par la que tout le vulgaire, et nous sommes 
touts du vulgaire, auroit sa creance contournable 
comme une girouette; car son ame, estant molle et 
sans resistance, seroit forcee de recevoir sans cesse 
aultres et aultres impressions, la derniere effaceant 
tousjours la trace de la precedente. Celuy qui se 
treuve foible, il doit respondre, suyvant la practique, 
quw’il en parlera a son conseil; ou s’en rapporter aux 
plus sages desquels il a receu son apprentissage. 
Combien y a il que Ja medecine est au monde? On 
dict qu’un nouveau vcnu, qu’on nomme Paracelse, 
change et renverse tout lVordre des regles anciennes, 
et maintient que jusques a cette heure elle n’a servy 
qu’a faire mourir les hommes. Je crois qu’il verifiera 
ayseement cela : mais de mettre ma vie a la preuve 
de sa nouvelle experience, je treuve que ce ne seroit 
pas grand’sagesse. Il ne fault pas croire a chascun, 
dit le precepte, parce que chascun peult dire toutes 
choses. Un homme de cette profession de nouvelletez 
et de reformations physiques me disoit, il n’y a pas 
longtemps, que touts les anciens s’estoient notoire- 
ment mescomptez en la nature et mouvements des 
vents, ce qu’il me feroit tresevidemment toucher a 
la main, si je voulois ’entendre. Aprez que j’eus eu 
un peu de patience a ouir ses arguments, qui avoient 
tout plein de verisimilitude, « Comment doncques, 
lui feis je, ceulx qui navigeoient soubs les lois de 
Theophraste alloient ils en occident, quand ils tiroient 
en levant?. alloient ils 4 costé, ou a reculons? » « C’est 
la fortune, me respondit il : tant y a qu’ils se mecomp- 


1. Etre déboutés, jetés dehors, chassés. 

toient. » Je luy repliquay lors que j’aymois mieulx 
suyvre les effects que la raison. Or, ce sont choses 
qui se chocquent souvent : et ma lon dict qu’en la 
geometrie (qui pense avoir gaigné le hault poinct de 
certitude parmy les sciences), il se treuve des demons- 
trations inevitables, subvertisant la verité de l’expe- 
rience : comme Jacques Peletier me disoit chez moy, 
qu’il avoit trouvé deux lignes s’acheminant lune vers 
VYaultre pour se joindre, qu’il verifioit toutesfois ne 
pouvoir jamais, jusques a linfinité, arriver a se 
toucher. Et les Pyrrhoniens ne se servent de leurs 
arguments et de leur raison que pour ruyner l’appa- 
rence de l’experience : et est merveille jusques ot la 
soupplesse de nostre raison les a suyvis a ce desseing 
de combattre levidence des effects; car ils verifient 
que nous ne nous mouvons pas, que nous ne parlons 
pas, qu’il n’y a point de poisant ou de chauld, avecques 
une pareille force d’argumentations que nous veri- 
fions les choses plus vraysemblables. Ptolomeus, qui 
a esté un grand personnage, avoit estably les bornes 
de nostre monde; touts les philosophes anciens ont 
pensé en tenir la mesure, sauf quelques isles escartees 
qui pouvoient eschapper a leur cognoissance; c’eust 
esté pyrrhoniser, il y a mille ans, que de mettre en 
doubte la science de la cosmographie, et les opinions 
qui en estoient receues d’un chascun; c’estoit heresie 
d’advouer des antipodes : voyla de nostre siecle une 
grandeur infinie de terre ferme, non pas une isle ou 
une contree particuliere, mais une partie eguale a 
peu prez en grandeur a celle que nous cognoissions, 
qui vient d’estre descouverte. Les geographes de ce 
temps ne faillent pas d’asseurer que meshuy tout est 
trouvé, et que tout est veu; 


Nam quod adest presto, placet, et pollere videtur t. 


Scavoir mon ?, si Ptolomee s’y est trompé aultresfois, 
sur les fondements de sa raison, si ce ne seroit pas 


1. Car on se plait dans ce qu’on a, et on le croit préférable A tout 
le reste. LUCRECE, V, 1411. 
2. C’est-a-dire, il reste présentement a savoir. 


— 

sottise de me fier maintenant 4 ce que ceulx cy en 
disent; et s’il n’est plus vraysemblable que ce grand 
corps, que nous appellons le Monde, est chose bien 
aultre que nous ne jugeons. 

Platon dict qu’il change de visage 4 touts sens; que 
le ciel, les estoiles et le soleil renversent par fois le 
mouvement que nous y veoyons, changeant l’orient 
en occident. Les presbtres aegyptiens dirent 4 Hero- 
dote, que depuis leur premier roy, de quoy il y avoit 
onze mille tant d’ans (et de touts leurs roys ils luy 
feirent veoir les effigies en statues tirees aprez le vif), 
le soleil avoit changé quatre fois de route; Que la mer 
et la terre se changent alternatifvement l’une en 
Vaultre; Que la naissance du monde est indeterminee; 
Aristote, Cicero, de mesme: et quelqu’un d’entre nous, 
Qu’il est de toute eternité, mortel, et renaissant a 
plusieurs vicissitudes, appellant a tesmoing Salomon 
et Esaie; pour eviter ces oppositions, que Dieu a esté 
quelquesfois createur sans creature; qu’il a esté oysif; 
qu’il s’est desdict de son oysifveté, mettant la main 
a cet ouvrage; et qu’il est par consequent subject 
aux changements. En la plus fameuse des escholes 
grecques 1, le monde est tenu pour un dieu, faict par 
un aultre dieu plus grand, et est composé d’un corps, 
et dun’ ame gui loge en son centre, .s’espandant, 
par nombres de musique, a sa circonference : divin, 
tresheureux, tresgrand, tressage, eternel : en luy sont 
d’aultres dieux, la terre, la mer, les astres, qui s’entre- 
tiennent d’une harmonieuse et perpetuelle agitation 
et danse divine; tantost se rencontrants, tantost s’es- 
loingnants; se cachants, montrants, changeants de 
reng, ores d’avant, et ores derriere. Heraclitus esta- 
blissoit le monde estre composé par feu; et, par l’ordre 
des destinees, se debvoir enflammer et resouldre en 
feu quelque jour, et quelque jour encores renaistre. 
Et des hommes dict Apuleius, sigillatim mortales, 


x 


cunctim perpetui*.. Alexandre escrivit a sa mere la 


1. Celle de Platon. Voyez le Timée. J. V. L. 
2. Comme individus, ils sont mortels; comme espéce, immortels? 


APULEE, de Deo Socratis. 

narration d’un presbtre aegyptien, tiree de leurs 
monuments, tesmoignant l’antiquité de cette nation, 
infinie, et comprenant la naissance et progrez des 
aultres pays au vray. Cicero et Diodorus disent, de 
leur temps, que les Chaldeens tenoient registre de 
quatre cents mille tant d’ans : Aristote, Pline, et 
aultres, que Zoroastre vivoit six mille ans avant 
V’aage de Platon. Platon dict que ceulx de la ville de 
Sais ont des memoires par escript de huict mille ans, 
et que la ville d’Athenes feust bastie mille ans avant 
ladicte ville de Sais : Epicurus, qu’en mesme temps 
que les choses sont icy, comme nous les veoyons, elles 
sont toutes pareilles et en mesme facon en plusieurs 
aultres mondes; ce qu’il eust dict plus asseureement, 
s’il eust veu les similitudes et convenances de ce 
nouveau monde des Indes occidentales avecques le 
nostre present et passé, en de si estranges exemples. 
En verité, considerant ce qui est venu 4a nostre 
science du cours dé cette police terrestre, je me suis 
souvent esmerveillé de veoir en une tresgrande dis- 
tance de lieux et de temps, les rencontres d’un si grand 
nombre d’opinions populaires, monstrueuses, et des 
moeurs et creances sauvages, et qui, par aulcun biais, 
ne semblent tenir a nostre naturel discours. C’est un 
grand ouvrier de miracles, que l’esprit humain! Mais 
cette relation a je ne scay quoy encores de plus hete- 
roclite : elle se treuve aussi en noms, et en mille 
aultres choses : car on y trouva des nations n’ayants, 
que nous sc¢achions, jamais oui nouvelles de nous; ot 
la circoncision estoit en credit; ot il y avoit des estats 
et grandes polices maintenues par des femmes, sans 
hommes; oti nos jeusnes et nostre caresme estoit 
representé, y adjoustant Vabstinence des femmes; 
ou nos croix estoient en diverses facons en credit : 
icy on en honnoroit les sepultures; on les appliquoit 
la, et nommeement celle de sainct André, a se def- 
fendre des visions nocturnes, et a les mettre sur les 
couches des enfants contre les enchantements; ailleurs, 
ils en rencontrerent une de bois, de grande haulteur, 
adoree pour dieu de la pluye, et celle 1a bien fort avant 
dans la terre ferme : on y trouva une bien expresse 

image de nos penitenciers; l’usage des mitres, le 
coeelibat des presbtres, l’art de deviner par les entrailles 
des animaulx sacrifiez, l’abstinence de toute sorte de 
chair et poisson, 4 leur vivre; la facon aux presbtres 
duser, en officiant, de langue particuliere et non 
vulgaire; et cette fantasie, que le premier dieu feust 
chassé par un second, son frere puisné : qu’ils feurent 
creez avecques toutes commoditez, lesquelles on leur 
a depuis retrenchees pour leur peché; changé leur 
territoire, et empiré leur condition naturelle : qu’aul- 
tresfois ils ont esté submergez par l’inondation des 
eaux celestes; qu’il ne s’en sauva que peu de familles, 
qui se jecterent dans les hauts creux des montaignes, 
lesquels creux ils boucherent, si que ]’eau n’y entra 
point, ayant enfermé 14 dedans plusieurs sortes 
d’animaulx; que quand ils sentirent la pluye cesser, 
ils meirent hors des chiens, lesquels estants revenus 
nets et mouillez, ils jugerent l’eau n’estre encores 
gueres abaissee; depuis, en ayant faict sortir d’aultres, 
et les veoyants revenir bourbeux, ils sortirent repeupler 
le monde, qu’ils trouverent plein seulement de ser- 
pents : on rencontra, en quelque endroict, la persua- 
sion du jour du jugement, de sorte qu’ils s’offensoient 
merveilleusement contre les Espaignols, qui espan- 
doient les os des trespassez en fouillant les richesses 
des sepultures, disants que ces os escartez ne se pour- 
roient facilement rejoindre; la traficque par eschange, 
et non aultre; foires et marchez pour cet effect; des 
nains et personnes difformes pour l’ornement des 
tables des princes; l’usage de la faulconnerie selon la 
nature de leurs oyseaux; subsides tyranniques; deli- 
catesses de jardinages, danses, saults basteleresques, 
musique d’instruments, armoiries; jeux de paulme, 
jeu de dez et de sort, auquel ils s’eschauffent souvent 
jusques a s’y jouer eulx mesmes et leur liberté; 
medecine non aultre que de charmes; la forme d’es- 
crire par figures; creance d’un seul premier homme 
pere de touts les peuples; adoration d’un Dieu qui 
vesquit aultrefois homme en parfaicte virginité, 
jeusne et penitence, preschant la loy de nature et des 
cerimonies de la religion, et qui disparut du monde 

sans mort naturelle; l’opinion des geants; l’usage de 
s’enyvrer de leurs bruvages et de boire d’autant; 
ornements religieux peincts d’ossements et testes de 
morts, surplis, eau beneicte, aspergez; femmes et ser- 
viteurs, qui se presentent A l’envy a se brusler et 
enterrer avecques le mary ou maistre trespassé : loy 
que les aisnez succedent a tout le bien, et n’est reservé 
aulcune part au puisné, que d’obeissance; coustume, 
ala promotion de certain office de grande auctorité, 
que celuy qui est promeu prend un nouveau nom et 
quitte le sien; de verser de la chaulx sur le genouil de 
Yenfant freschement nay, en luy disant, « Tu es venu 
de pouldre, et retourneras en pouldre; » l’art des 
augures. Ces vains umbrages de nostre religion, qui 
se veoyent en aulcuns de ces exemples, en tesmoignent 
la dignité et la divinité : non seulement elle s’est 
aulcunement insinuee en toutes les nations infidelles 
de deca par quelque imitation, mais a ces barbares 
aussi comme par une commune et supernaturelle 
inspiration; car on y trouva aussi la creance du pur- 
gatoire, mais d’une forme nouvelle : ce que nous 
donnons au feu, ils le donnent au froid, et imaginent 
les ames et purgees et punies par la rigueur d’une 
extreme froidure : et m’advertit cet exemple, d’une 
aultre plaisante diversité; car, comme il s’y trouva 
les peuples qui aymoient 4 deffubler le bout de leur 
membre, et en retranchoient la peau 4 la mahumetane 
et 4 la juifve, il s’y en trouva d’aultres qui faisoient 
si grande conscience de le deffubler, qu’Aa tout des 
petits cordons ils portoient leur peau bien soigneuse- 
ment estirée et attachée au dessus, de peur que ce 
bout ne veist lair; et de cette diversité aussi, que, 
comme nous honnorons les rois et les festes en nous 
parant des plus honnestes vestements que nous ayons; 
en aulcunes regions, pour montrer toute disparité et 
soubmission a leur roy, les subjects se presentoient a 
juy en leurs plus vifs habillements, et entrants au 
palais prennent quelque vieille robbe deschiree sur 
la leur bonne, 4 ce que tout le lustre et l’ornement soit 
au maistre. Mais suyvons. 

Si nature enserre dans les termes de son progrez 

ordinaire, comme toutes aultres choses, aussi les 
creances, les jugements et opinions des hommes; si 
elles ont leur revolution, leur saison, leur naissance, 
leur mort, comme les choulx; si le ciel les agite et les 
roule a sa poste, Quelle magistrale auctorité et per- 
manente leur allons nous attribuant? Si, par expe- 
rience, nous touchons a la main que la forme de nostre 
estre depend de lair, du climat et du terroir ot nous 
naissons; non seulement le teinct, la taille, la com- 
plexion et les contenances, mais encore les facultez 
de l’ame; et plaga celi non solum ad robur corporum, 
sed etiam animorum facit!, dict Vegece; et que la 
deesse fondatrice de la ville d’Athenes choisit, a la 
situer, une temperature de pais qui feist les hommes 
prudents, comme les presbtres d’Aegypte apprindrent 
a Solon, Athenis tenue celum; ex quo etiam acutiores 
putantur Attici : crassum Thebis; itaque pingues 
Thebani, et valentes?; en maniere que, ainsi que les 
fruicts naissent divers et les animaulx, les hommes 
naissent aussi plus et moins belliqueux, justes, tem- 
perants et dociles : icy subjects au vin, ailleurs au 
larrecin ou a la paillardise; icy enclins a la superstition, 
ailleurs a la mescreance; icy & la liberté, icy 4 la 
servitude; capables d’une science, ou d’un art; gros- 
siers, ou ingenieux; obeissants, ou rebelles; bons, ou 
mauvais, selon que porte l’inclination du lieu ow ils 
sont assis; et prennent nouvelle complexion si on les 
change de place, comme les arbres; qui feust la raison 
pour laquelle Cyrus ne voulut accorder aux Perses 
d’abandonner leur pais, aspre et bossu, pour se trans- 
porter en un aultre doulx et plain, disant que les 
terres grasses et molles font les hommes mols, et les 
fertiles, les esprits infertiles : Si nous veoyons tantost 
fleurir un art, une creance, tantost une aultre, par 
quelque influence celeste; tel siecle produire telles 


1. Le climat ne contribue pas seulement a la vigueur du corps, 
mais aussi a celle de l’esprit. VEGicE, I, 2. 

2. L’air d’Athénes est subtil, et !’on croit que c’est ce qui donne 
aux Athéniens tant de finesse; A Thébes, l’air est épais, aussi les 
Thébains ont-ils plus de vigueur que d’esprit. CicERoN, de Fato. 

natures, et incliner ’humain genre a tel ou tel ply; 
les esprits des hommes tantost gaillards, tantost 
maigres, comme nos champs; Que deviennent toutes 
ces belles prerogatives de quoy nous nous allons 
flattants? Puisqu’un homme sage se peult mescompter, ~ 
et cent hommes, et plusieurs nations; voire et lhu- 
maine nature selon nous se mescompte plusieurs 
siecles en cecy ou en cela : quelle seureté avons nous 
que par fois elle cesse de se mescompter, et qu’en ce 
siecle elle ne soit en mescompte? 

Il me semble, entre aultres tesmoignages de nostre 
imbecillité, que celuy cy ne merite pas d’estre oublié, 
Que, par desir mesme, homme ne s¢ache trouver ce 
qu’il luy fault; Que, non par joulissance, mais par 
imagination et par souhait, nous ne puissions estre 
d’accord de ce de quoy nous avons besoing pour nous 
contenter. Laissons 4 nostre pensee tailler et coudre 
a son plaisir; elle ne pourra pas seulement desirer ce 
qui luy est propre, et se satisfaire ; 


Quid enim ratione timemus, 
Aut cupimus? quid tam dextro pede concipis, ut te 
Conatus non peeniteat, votique peracti?? 


C’est pourquoy Socrates ne requeroit les dieux sinon 
de luy donner ce qu’ils scavoient luy estre salutaire : 
et la priere des Lacedemoniens, publicque et privee, 
portoit simplement, Des choses bonnes et belles leur 
estre octroyees; remettant a la discretion de la puis- 
sance supresme le triage et chois d’icelles : 


Conjugium petimus, partumque uxoris; at illis 
Notum, qui pueri, qualisque futura sit uxor? ;: 


et le chrestien supplie Dieu « Que sa volonté soit 
faicte, » pour ne tumber en l’inconvenient que les 


a 


1. Est-ce la raison qui régle nos craintes et nos desirs? Qui 
jamais con¢ut un projet sous des auspices assez favorables pour ne 
s’étre pas repenti de l’entreprise et méme du succés? JUVENAL, 
Sat., X, 4. 

2. Nous voulons une épouse, et la voulons féconde; mais ce sont 
1 es dieux qui savent quelle sera la mére, quels seront les enfants. 
JUVENAL, Sat., X, 352. 

poétes feignent du roy Midas. Il requit les dieux que 
tout ce qu’il toucheroit se convertist en or : sa priere 
feut exaucee; son vin feut or, son pain or et la plume 
de sa couche, et d’or sa chemise et son vestement; 
de fagon qu’il se trouva accablé soubs la jouissance 
de son desir, et estrené d’une insupportable commo- 
dité : il luy fallut desprier ses prieres. 


Attonitus novitate mali, divesque, miserque, 
Effugere optat opes, et, que modo voverat, odit‘. 


Disons de moy mesme : Je demandois a la fortune, 
autant qu’aultre chose, l’ordre sainct Michel, estant 
jeune; car c’estoit lors extreme marque d’honneur 
de la noblesse franc¢oise, et tresrare. Elle me Il’a plai- 
samment accordé : au lieu de me monter et haulser 
de ma place pour y aveindre, elle m’a bien plus gra- 
cieusement traicté, elle l’a ravallé et rabaissé jusques 
a mes espaules et au dessoubs. Cleobis et Biton, 
Trophonius et Agamedes, ayant requis, ceulx 1a leur 
deesse, ceulx cy leur dieu, d’une recompense digne 
de leur pieté, eurent la mort pour present : tant les 
opinions celestes sur ce qu’il nous fault sont diverses 
aux nostres ! Dieu pourroit nous octroyer les richesses, 
les honneurs, la vie et la santé mesme, quelquesfois 
a nostre dommage; car tout ce qui nous est plaisant 
ne nous est pas toujours salutaire. Si, au lieu de la 
guarison, il nous envoye la mort ou l’empirement de 
nos maux, virga tua, et baculus tuus, ipsa me consolata 
sunt?; il le faict par les raisons de sa providence, qui 
regarde bien plus certainement ce qui nous est deu, 
que nous ne pouvons faire; et le debvons prendre en 
bonne part, comme d’une main tressage et tresamie; 
Si consilium vis : 

Permittes ipsis expendere numinibus, quid 

Conveniat nobis, rebusque sit utile nostris... 

Carior est illis homo quam sibi® : 


1. Etonné d’un mal si nouveau, riche et indigent a la fois, il 
youdroit échapper A ses richesses, et déteste ses voeux imprudents, 
OvipE, Mélam., XI, 128. 

2. Ta verge et ton baton m’ont consolé. Psalm. XXII, 4. 

3. Croyez-moi, laissons faire aux dieux; ils savent ce qui nous 


ava roe 


reg 

car de les requerir des honneurs, des charges, c’est 
les requerir qu’ils vous jectent 4 une battaille, ou au 
jeu des dez, ou de telle aultre chose de laquelle l’yssue 
vous est incogneue et le fruict doubteux. 

Il n’est point de combat si violent entre les philo- 
sophes, et si aspre, que celuy qui se dresse sur la ques- 
tion du souverain bien de l’homme; duquel, par le 
calcul de Varro, nasquirent deux cents quatre vingt 
huit sectes. Qui autem de summo bono dissentit, de 
tota philosophiz ratione disputat?. 


Tres mihi convive prope dissentire videntur, 

Poscentes vario multum diversa palato : 

Quid dem? quid non dem? Renuis tu, quod jubet alter; 
Quod petis, id sane est invisum acidumque duobus?: 


nature debvroit ainsi respondre a leurs contestations 
et 4 leurs debats. Les uns disent nostre bienestre loger 
en la vertu; d’aultres, en Ja volupté; d’aultres, au 
consentir A nature; qui en la science, qui A n’avoir 
point de douleur, qui a ne se laisser emporter aux 
apparences; et a cette fantasie semble retirer cett’ 
aultre de l’ancien Pythagoras, 


Nil admirari, prope res est una, Numici, 
Solaque, que possit facere et servare beatum 8, 


gui est Ja fin de la secte pyrrhonienne : Aristote 


attribue 4 magnanimité n’admirer rien : et, disoit 
Archesilas, les soustenements et lestat droict et 
inflexible du jugement, estre les vices et les maulx. 
Il est vray qu’en ce quil l’establissoit par axiome 
certain, il se despartoit du pyrrhonisme : les pyrrho- 
niens, quand ils disent que le souverain bien c’est 


convient, ce qui peut nous étre utile : "homme leur est plus cher 
quw’il ne J’est a lui-méme. JUVENAL, Sat., X, 346. 4 

1. Or, dés qu’on ne s’accorde pas sur le souverain bien, on différe 
d’opinion sur toute la philosophie. Cic&éRoNn, de Finibus, V, 5. 

2. Il me semble voir trois convives de gotits différents : que leur 
donnerai-je? que ne leur donnerai-je pas? Vous refusez ce qu’un 
autre demande; et ce que vous voulez déplait aux deux autres. 
Horace, Epist., II, 2, 61. 

3. Ne rien admirer, Numicius, c’est presque le seul moyen d’as- 
surer son bonheur. Horace, Epist., I, 6, 1. 


347 LIVRE II, CHAPITRE XII 


Vataraxie, qui est Vimmobilité du jugement, ils ne 
Ventendent pas dire d’une facon affirmative; mais le 
méme bransle de leur ame, qui leur faict fuyr les 
precipices, et se mettre 4 couvert du serein, celuy 1a 
mesme leur presente cette fantasie, et leur en faict 
refuser une aultre. 

Combien je desire que, pendant que je vis, ou 
quelque aultre, ou Justus Lipsius, le plus scavant . 
homme qui nous reste, d’un esprit trespoly et judi- 
cieux, vrayement germain 4 mon Turnebus, eust et 
la volonté, et la santé, et assez de repos, pour ramasser 
en un registre, selon leurs divisions et leurs classes, 
sincerement et curieusement autant que nous y 
pouvons veoir, les opinions de lV’ancienne philosophie 
sur le subject de nostre estre et de nos meceurs, leurs 
controverses, le credit et suitte des parts, l’appli- 
cation de la vie des aucteurs et sectateurs a leurs 
preceptes ez accidents memorables et exemplaires ; 
le bel ouvrage et utile que ce seroit! 

Au demourant, si c’est de nous que nous tirons le 
reglement de nos moeurs, a quelle confusion nous 
rejectons nous? car ce que nostre raison nous y con- 
seille de plus vraysemblable, c’est generalement a 
chascun d’obeir aux loix de son pais, comme porte 
Vadvis de Socrates, inspiré, dict il, d’un conseil 
divin; et par 1a que veult elle dire, sinon que nostre 
debvoir n’a aultre regle que fortuite? La verité doibt 
avoir un visage pareil et universel : la droicture et la 
justice, si ’homme en cognoissoit qui eust corps et 
veritable essence, il ne l’attacheroit pas a la condition 
des coustumes de cette contree, ou de celle 14; ce ne 
seroit pas de la fantasie des Perses ou des Indes, que 
Ja vertu prendroit sa forme. II n’est rien subject a plus 
continuelle agitation que les loix : depuis que je suis 
nay, j’ay veu trois et quatre fois rechanger celles des 
Anglois nos voisins; non seulement en subject poli- 
tique, qui est celuy qu’on veult dispenser de cons- 
tance, mais au plus important subject qui puisse 
estre, A scavoir de la religion! : de quoy j’ay honte 


1. En effet, de 1534 A 1558, Montaigne avoit pu voir les Anglois, 

et despit, d’autant plus que c’est une nation a laquelle 
ceulx de mon quartier ont eu aultresfois une si privee 
accointance, qu’il reste encores en ma maison aul- 
cunes traces de nostre ancien cousinage, et chez 
nous icy, j’ay veu telle chose qui nous estoit capitale, 
devenir legitime; et nous, qui en tenons d’aultres, 
sommes A mesme, selon l’incertitude de la fortune 
guerriere, d’estre un jour criminels de leze majesté 
humaine et divine, nostre justice tumbant a Ja mercy 
Pie de Vinjustice, et, en l’espace de peu d’annees de 
possession, prenant une essence contraire. Comment 
pouvoit ce dieu ancien! plus clairement accuser en 
Vhumaine cognoissance l’ignorance de l’estre divin, 
et apprendre aux hommes que leur religion n’estoit 
qu’une piece de leur invention propre Aa lier leur 
societé, qu’en declarant, comme il feit A ceulx qui 
en recherchoient l’instruction de son trepied, « Que 
le vray culte A chascun estoit celuy quw’il Cronaieit 
observé par Vusage du lieu ot il estoit? » O Dieu! 
quelle obligation n’avons nous a la benignité de nostre 
souverain Createur, pour avoir desniaisé nostre 
creance de ces vagabondes et arbitraires devotions, 
et l’avoir logee sur l’eternelle base de sa saincte 
parole! Que nous dira doncques en cette necessité 
la philosophie? « Que nous suyvions les lois de nostre 
pais : » c’est a dire cette mer flottante des opinions 
d’un peuple ou d’un prince, qui me peindront la jus- 
tice d’autant de couleurs, et la reformeront en autant 
de visages qu’il y aura en eulx de changements de 
passion : je ne puis pas avoir le jugement si flexible. 
Quelle bonté est ce, que je veoyois hier en credit, et 
demain ne l’estre plus; et que le traject d’une riviere 
faict crime? Quelle verité est ce que ces montaignes 
bornes, mensonge au monde qui se tient au dela?? 
Mais ils sont plaisants, quand, pour donner quelque 
certitude aux loix, ils disent qu’il y en a aulcunes 


oe pe la cour d’Angleterre, changer quatre fois de religion. 
it. ‘Ce dieu, e’est Apollon. Voyez X£NOPHON, Mémoires sur 
Socrate, I, 3, 1. 
2. « Plaisante justice, qu’une riviére ou une montagne borne! 
Vérité au-dega des Pyrénées, erreur au-dela. » Pensées de PASCAL. 

“fermes, perpetuelles et immuables, qu’ils nomment 


naturelles, qui sont empreinctes en I’humain genre 
par la condition de leur propre essence; et de celles 
la, qui en fait le nombre de trois, qui de quatre, qui 
plus, qui moins : signe que c’est une marque aussi 
doubteuse que le reste. Or, ils sont si desfortunez 
(car comment puis je nommer cela, sinon desfortune, 
que d’un nombre de loix si infiny, il ne s’en ren- 
contre pas au moins une que la fortune et temerité 
du sort ayt permis estre universellement receue par 
le consentement de toutes les nations?), ils sont, 
dis je, si miserables, que de ces trois ou quatre loix 
choisies, il n’en y a une seule qui ne soit contredicte 
et desadvouee, non par une nation, mais par plu- 
sieurs. Or, c’est la seule enseigne vraysemblable par 
laquelle ils puissent argumenter aulcunes loix natu- 
relles, que Vuniversité de l’approbation : car ce que 
nature nous auroit veritablement ordonné, nous 
Vensuyvrions sans doubte d’un commun consente- 
ment; et non seulement toute nation, mais tout 
homme particulier, ressentiroit la force et la violence 
que luy feroit celuy qui le vouldroit poulser au con- 
traire de cette loy. Qwils m’en montrent, pour veoir, 
une de cette condition. Protagoras et Ariston ne 
donnoient aultre essence a la justice des loix, que 
l’auctorité et opinion du legislateur; et que, cela 
mis a part, le bon et l’honneste perdoient leurs qua- 
litez, et demeuroient des noms vains de choses indif- 
ferentes : Thrasymachus, en Platon, estime qu’il n’y 
a point d’aultre droit que la commodité du superieur. 
Il n’est chose en quoy le monde soit si divers qu’en 
coustumes et loix : telle chose est icy abominable, 
qui apporte recommandation . ailleurs, comme en 
Lacedemone la subtilité de desrober; les mariages 
entre les proches sont capitalement deffendus entre 
nous, ils sont ailleurs en honneur : 
Gentes esse feruntur, 


In quibus et nato genitrix, et nata parenti 
Jungitur, et pietas geminato crescit amore’; 


1. Il est, dit-on, des peuples ot la mére s’unit a son fils, la fille 

le meurtre des enfants, meurtre des peres, commu- 
nication des femmes, traficque de voleries, licence a 
toutes sortes de voluptez, il n’est rien en somme si 
extreme qui ne se treuve receu par l’usage de quelque 
nation. 

Il est croyable qu’il y a des loix naturelles, comme 
il se veoid ez aultres creatures : mais en nous elles 
sont perdues; cette belle raison humaine s’ingerant 
par tout de maistriser et commander, brouillant et 
confondant le visage des choses, selon sa vanité et 
inconstance; nihil ifaque amplius nostrum est; quod 
nostrum dico, artis est1. Les subjects ont divers lustres 
et diverses considerations; c’est de 1a que s’engendre 
principalement la diversité d’opinions : une nation 
regarde un subject par un visage, et s’arreste a celuy 
1a; l’aultre, par un aultre. 

Il n’est rien si horrible € imaginer que de manger 
son pere : les peuples qui avoient anciennement cette 
coustume la prenoient toutesfois pour tesmoignage 
de pieté et de bonne affection, cherchants par la a 
donner A leurs progeniteurs la plus digne et honno- 
rable sepulture; logeants en eulx mesmes et comme 
en leurs moelles les corps de leurs peres et leurs 
reliques : les vivifiants aulcunement et regenerants 
par la transmutation en leur chair vifve, au moyen 
de la digestion et du nourrissement : il est aysé a 
considerer quelle cruauté et abomination c’eust esté 
a des hommes abruvez et imbus de cette superstition, 
de jecter la despouille des parents a la corruption 
de la terre, et nourriture des bestes et des vers. 

Lycurgus considera au larrecin la vivacité, dili- 
gence, hardiesse et adresse qu’il y a a surprendre 
quelque chose de son voisin, et l’utilité qui revient au 
public que chascun en regarde plus curieusement a 
la conservation de ce qui est sien; et estima que de 
cette double institution a assaillir et a deffendre, il 


a son pére, et ou l’amour resserre les liens sacrés de la nature 
OvipE, Mélam., X, 331. i 
1. Il ne reste plus rien qui soit véritablement notre 


- : V : ce que 
j’appelle ndtre, n’est qu’une production de I’art. se 

s’en tiroit du fruict 4 la discipline militaire (qui estoit 
la principale science et vertu A quoy il vouloit duire 
cette nation) de plus grande consideration que n’estoit 
le desordre et l’injustice de se prevaloir de la chose 
daultruy. 

Dionysius le tyran offrit 4 Platon une robbe a la 
mode de Perse, longue, damasquinee et parfumee; 
Platon la refusa, disant qu’estant nay homme, il ne 
se vestiroit pas volontiers de robbe de femme : mais 
Aristippus l’accepta, avecques cette response « Que 
nul accoustrement ne pouvoit corrompre un chaste 
courage. » Ses amis tansoient sa lascheté de prendre 
si peu a cceur que Dionysius luy eust craché au 
visage : « Les pescheurs, dict il, souffrent bien d’estre 
baignez des ondes de la mer, depuis la teste jusqu’aux 
pieds, pour attraper un goujon. » Diogenes lavoit ses 
choulx, et le veoyant passer, « Si tu scavois vivre 
de choulx, tu ne ferois pas la court a un tyran:»a 
quoy Aristippus, « Si tu scavois vivre entre les hommes, 
tu ne laverois pas des choulx. » Voyla comment la 
raison fournit d’apparence a divers effects : c’est un 
pot a deux anses, qu’on peult saisir 4 gauche et a 


dextre : 


Bellum, o terra hospita, portas : 
Bello armantur equi; bellum hec armenta minantur. 
Sed tamen idem olim curru succedere sueti 
Quadrupedes, et frena jugo concordia ferre, 
Spes est pacis 1%. 


On preschoit Solon de n’espandre pour la mort de 
son fils des larmes impuissantes et inutiles : « Et 
c’est pour cela, dict il, que plus justement je les 
espands, qu’elles sont inutiles et impuissantes. » La 
femme de Socrates rengregeoit son dueil par telle 
circonstance.: Oh! qu’injustement le font mourir ces 


a 


1. Est-ce donc la guerre que tu nous apportes, 6 rive hospita- 
liére? c’est pour la guerre qu’on arme les coursiers; c’est la guerre 
que nous présagent ces fiers animaux. Mais quelquefois aussi on 
les attéle A un char, et le frein les habitue 4 marcher ensemble 
sous le méme joug : j’espére encore la paix. VIRGILE, Enéide, III, 


539. 

meschants juges! « Aymerois tu doncques mieulx 
que ce feust justement? » luy repliqua il. Nous por- 
tons les aureilles percees; les Grecs tenoient cela 
pour une marque de servitude. Nous nous cachons 
pour jouir de nos femmes; les Indiens le font en 
public. Les Scythes immoloient les estrangiers en 
leurs temples; ailleurs les temples servent de fran- 
chise. 


Inde furor vulgi, quod numina vicinorum 
Odit quisque locus, quum solos credat habendos 
Esse deos, quos ipse colit'. 


J’ay oui parler d’un juge, lequel, ot il rencontroit 
un aspre conflict entre Bartolus et Baldus, et quelque 
matiere agitee de plusieurs contrarietez, mettoit en | 
marge de son livre, « Question pour l’amy : » c’est a 
| dire que la verité estoit si embrouillee et debattue, 

qu’en pareille cause il pourroit favoriser celle des 
parties que bon luy sembleroit. I] ne tenoit qu’a 
faulte d’esprit et de suffisance, qu’il ne peust mettre 
par tout, « Question pour l’amy : » les advocats et les 
juges de nostre temps treuvent a toutes causes assez 
de biais pour les accommoder ot: bon leur semble. A 
une science si infinie, despendant de l’auctorité de 
tant d’opinions, et d’un subject si arbitraire, il ne 
peult estre qu’il n’en naisse une confusion extreme 
de jugements : aussi n’est il gueres si clair procez 
auquel les advis ne se treuvent divers; ce qu’une 
compaignie a jugé, laultre le juge au contraire, et 
elle mesme au contraire une aultre fois. De quoy 
nous veoyons des exemples ordinaires, par cette 
licence, qui tache merveilleusement la cerimonieuse 
auctorité et lustre de nostre justice, de ne s’arrester 
aux arrests, et courir des uns aux aultres juges pour 
decider d’une mesme cause. 

Quant a la liberté des opinions philosophiques 
touchant le vice et la vertu, c’est chose ou il n’est 


a 


1. Il régne entre certains peuples une haine furieuse, parce que 
les uns adorent des dieux que les autres détestent, et que chacun 
pense qu’si n’y a de dieux que les siens. JUVENAL, XV, 37. 

besoing de s’estendre, et ot il se treuve plusieurs 
advis qui valent mieulx teus que publiez aux foibles 
esprits. Arcesilaus disoit n’estre considerable en la 
paillardise de quel costé et par ott on le feust : Et 
obsceenas voluptates, si natura requiril, non genere, aut 
loco, aut ordine, sed forma, extate, figura, metiendas 
Epicurus putat... Ne amores quidem sanctos a sapiente 
alienos esse arbitrantur... Queramus, ad guam usque 
gtalem juvenes amandi sint}?. Ces deux derniers lieux 
stoicques, et, sur ce propos, le reproche de Dicaear- 
chus 4 Platon mesme, montrent combien la plus saine 
philosophie souffre de licences esloingnees de l’usage 
commun, et excessifves. 

Les loix prennent leur auctorité de la possession et 
de usage; il est dangereux de les ramener 4 leur 
naissance : elles grossissent et s’annoblissent en rou- 
‘lant, comme nos rivieres; suyvez les contremont 
jusques a leur source, ce n’est qu’un petit sourgeon 
d’eau & peine recognoissable, qui s’enorgueillit ainsin 
et se fortifie en vieillissant. Veoyez les anciennes 
considerations qui ont donné le premier bransle a4 ce 
fameux torrent, plein de dignité, d’horreur et de 
reverence; vous les trouverez si legieres et si deli- 
cates, que ces gents icy, qui poisent tout et le rame- 
nent a la raison, et qui ne receoivent rien par aucto- 
rité et a credit, il n’est pas merveille s’ils ont leurs 
jugements souvent tres esloingnez des jugements 
publics. Gents qui prennent pour patron limage 
premiere de nature, il n’est pas merveille si, en la 
pluspart de leurs opinions, ils gauchissent la voye 
commune : comme, pour exemple, peu d’entre eulx 
eussent approuvé les conditions contrainctes de nos 
mariages; et la pluspart ont voulu les femmes com- 
munes et sans obligation : ils refusoient nos cerimo- 


1. A l’égard des plaisirs obscénes, Epicure pense que, si la nature 
les demande, il faut moins s’arréter a la naissance et au rang, qu’a 
lage et a la figure. Cicfron, Tusc. quest. V, 33. Les stoiciens 
ne pensent pas que des amours saintement réglés soient interdits 
au sage. CickRON, de Finibus bonorum et malorum, III, 20. — 
Voyons (disent les stoiciens) jusqu’a quel Age on doit aimer les 
jeunes gens. SENEQUE, Episl. 123: 

nies; Chrysippus disoit qu’un philosophe fera une 
douzaine de culebuttes en public, voire sans hault de 
chausses, pour une douzaine d’olives; 4 peine eust il 
donné advis A Clisthenes de refuser la belle Agariste, 
sa fille, A Hippoclides, pour luy avoir veu faire l’arbre 
fourché! sur une table. Metrocles lascha un peu 
indiscretement un pet, en disputant, en presence de 
son eschole et se tenoit en sa maison caché de honte; 
jusques 4 ce que Crates le feut visiter, et adjoustant 
a ses consolations et raisons l’exemple de sa liberté, 
se mettant a peter a l’envy avecques luy, il luy osta 
ce scrupule, et, de plus, le retira a sa secte stoicque, 
plus franche, de la secte peripatetique plus civile, 
laquelle jusques lors il avoit suivy. Ce que nous 
appellons Honnesteté, de n’oser faire 4 descouvert 
ce qui nous est honneste de faire a couvert, ils l’ap- 
pelloient Sottise; et de faire le fin a taire et 4 desad- 
vouer ce que nature coustume et nostre desir publient 
et proclament de nos actions, ils l’estimoient Vice : 
et leur sembloit, Que c’estoit affoler les mysteres de 
Venus que de les oster du retiré sacraire de son 
temple, pour les exposer a la veue du peuple; et Que 
tirer ses jeux hors du rideau, c’estoit les perdre : c’est 
chose de poids que la honte; la recelation, reserva- 
tion, circonscription, parties de l’estimation : Que 
la volupté tresingenieusement faisoit instance, sous 
le masque de la vertu, de n’estre prostituee au milieu 
des quarrefours, foulee des pieds et des yeulx de la 
commune, trouvant a dire la dignité et commodité 
de ses cabinets accoustumez. De 1a disent aulcuns 
que d’oster les bordels publics, c’est non seulement 
espandre par tout la paillardise qui estoit assignee 
a ce lieu 14, mais encores aiguillonner les hommes 


x 


vagabonds et oisifs 4 ce vice, par la malaysance : 


Mechus es Aufidiz, qui vir, Scevine, fuisti : 
Rivalis fuerat qui tuus, ille vir est. 


1. C’est faire une double fourche, en se tenant la téte en bas sur 
les deux mains, et les pieds en lair, contre un arbre ou un mur. 
Ce jeu d’enfant s’appelle aujourd’hui faire l’arbre fourchu, ou la 
bourrée. E. J. 

Cur aliena placet tibi, que tua non placet uxor? 
Numquid securus non potes arrigere +? 


Cette experience se diversifie en mille exemples : 


Nullus in urbe fuit tota, qui tangere vellet 
Uxorem gratis, Ceciliane, tuam, 

Dum licuit : sed nunc, positis custodibus, ingens 
Turba fututorum est. Ingeniosus homo es *. 


On demanda a un philosophe qu’on surprit 4 mesme, 
« ce qu’il faisoit : » il respondit tout froidement, « Je 
plante un homme : » ne rougissant non plus d’estre 
rencontré en cela, que si on l’eust trouvé plantant 
des aulx. 

C’est, comme j’estime, d’une opinion tendre, res- 
pectueuse, qu’un grand et religieux aucteur tient 
cette action si necessairement obligee a l’occultation 
et aA vergongne, qu’en la licence des embrassements 
cyniques il ne se peult persuader que Ja besongne en 
veinst a sa fin, ains qu’elle s’arrestoit 4 representer 
des mouvements lascifs seulement, pour maintenir 
VYimpudence de la profession de leur eschole; et que, 
pour eslancer ce que la honte avoit contrainct et 
retiré, il leur estoit encores aprez besoing de chercher 
Yumbre. Il n’avoit pas veu assez avant en leur des- 
bauche : car Diogenes, exerceant en public sa mastur- 
bation, faisoit souhait, en presence du peuple assis- 
tant, « de pouvoir ainsi saouler son ventre en le frot- 
tant. » A ceulx qui luy demandoient pourquoy il ne 
cherchoit lieu plus commode a manger qu’en pleine 
rue : « C’est, respondoit il, que j’ay faim en pleine 
rue. » Les femmes philosophes, qui se mesloient a leur 


1. Jadis mari d’Aufidia, Scévinus, te voila son galant, aujour- 
d’hui qu’elle est la femme de ton rival. Elle te déplaisoit quand 
elle étoit A toi : d’ou vient qu’elle te plait depuis qu’elle est a un 
autre? Es-tu donc impuissant dés que tu n’as rien a craindre? 
MaRrrTIAL, III, 70. 

2. Dans toute la ville, 6 Cécilianus, il ne s’est trouvé personne qui 
voultit gratis approcher de ta femme, tant qu’on en avoit la liberté; 
mais, depuis que tu la fais garder, les amants Il’assiégent : tu es un 
homme ingénieux! MARTIAL, I, 74. 

secte, se mesloient aussi a leur personne, en tout lieu 
sans discretion; et Hipparchia ne feut receue en la 
societé de Crates, qu’a condition de suyvre en toutes 
choses les uz et coustumes de sa regle. Ces philo- 
sophes icy donnoient extreme prix a la vertu, et 
refusoient toutes aultres disciplines que la morale : 
si est ce qu’en toutes actions ils attribuoient la sou- 
veraine auctorité 4 Veslection de leur sage, et au 
dessus des loix; et n’ordonnoient aux voluptez aultre 
bride, que la moderation, et la conservation de la 
liberté d’aultruy. 

Heraclitus et Protagoras, de ce que le vin semble 
amer au malade, et gracieux au sain; l’aviron tortu 
dans l’eau, et droict a ceulx qui le veoyent hors de 14, 
et de pareilles apparences contraires qui se treuvent 
aux subjects, argumenterent que touts subjects 
avoient en eulx les causes de ces apparences; et qu’il 
y avoit au vin quelque amertume qui se rapportoit 
au goust du malade; l’aviron, certaine qualité courbe 
se rapportant a celuy qui le regarde dans l’eau; et 
ainsi de tout le reste : qui est dire que tout est en 
toutes choses, et par consequent rien en aulcune; 
car rien n’est, oti tout est. 

Cette opinion me ramentoit l’experience que nous 
avons, qu’il n’est aulcun sens ny visage, ou droict, 
ou amer, ou doulx, ou courbe, que l’esprit humain 
ne treuve aux escripts qu’il entreprend de fouiller : 
en la parole la plus nette, pure et parfaicte qui puisse 
estre, combien de faulseté et de mensonge a lon faict 
naistre? quelle heresie n’y a trouvé des fondements 
assez et tesmoignages pour entreprendre et pour se 
maintenir? C’est pour cela que les aucteurs de telles 
erreurs ne se veulent jamais despartir de cette preuve 
du tesmoignage de linterpretation des mots. Un 
personnage de dignité, me voulant approuver par 
auctorité cette queste de la pierre philosophale ow il 
est tout plongé, m’allegua dernierement cing ou six 
passages de la Bible sur lesquels il disoit s’estre pre- 
mierement fondé pour la descharge de sa conscience 
(car il est de profession ecclesiastique); et, 4 la verité, 
Yinvention n’en estoit pas seulement plaisante, mais 

encores bien proprement accommodee Aa la deffense 
de cette belle science. 

Par cette voye se gaigne le credit des fables divi- 
natrices : il n’est prognostiqueur, s’il a cette auctorité 
qu’on le daigne feuilleter, et rechercher curieusement 
touts les plis et lustres de ses paroles, A qui on ne 
face dire tout ce qu’on vouldra, comme aux Sibylles : 
il y a tant de moyens d’interpretation, qu’il est 
malaysé que, de biais ou de droict fil, un esprit inge- 
nieux ne rencontre en tout subject quelque air qui 
luy serve & son poinct : pourtant se treuve un style 
nubileux et doubteux en si frequent et ancien usage. 
Que l’aucteur puisse gaigner cela, d’attirer et embe- 
songner a soy la posterité, ce que non seulement 
la suffisance, mais autant, ou plus, la faveur fortuite 
de la matiere peult gaigner; qu’au demourant il se 
presente, par bestise, ou par finesse, un peu obscu- 
rement et diversement; ne lui chaille : nombre d’es- 
prits, le beluttants et secouants, en exprimeront 
quantité de formes, ou selon, ou a costé, ou au con- 
traire de la sienne, qui Iuy feront toutes honneur; 
il se verra enrichy des moyens de ses disciples, comme 
les regents du landy?. C’est ce qui a fait valoir plu- 
sieurs choses de neant, qui a mis en credit plusieurs 
escripts, et les a chargez de toute sorte de matiere 
qu’on a voulu; une mesme chose recevant mille et 
mille, et autant qu’il nous plaist d’images et conside- 
rations diverses. 

Est il possible qu’Homere ayt voulu dire tout ce 
qu’on luy faict dire; et qu’il se soit presté a tant et 
si diverses figures, que les theologiens, legislateurs, 
capitaines, philosophes, toute sorte de gents qui 
traictent sciences, pour diversement et contraire- 
ment qu’ils les traictent, s’appuyent de luy, s’en 
rapportent a luy? maistre general a touts offices, 
ouvrages et artisans, general conseiller 4 toutes entre- 


1. Landy ou landit se prend ici pour le salaire que les écoliers 
donnoient a leur maitre. Ce salaire, ou present du landy, s’appeloit 
ainsi parce qu’il se donnoit a l’époque de la féte et de la foire du 


landy. e 

prinses : quiconque a eu besoing d’oracles et de pre- 
dictions, en y a trouvé pour son faict. Un person- 
nage scavant, et de mes amis, c’est merveille quels 
rencontres et combien admirables il y faict naistre 
en faveur de nostre religion; et ne se peult ayseement 
despartir de cette opinion, que ce ne soit le desseing 
d’Homere; si luy est cet aucteur aussi familier qu’a 
homme de nostre siecle : et ce qu’il treuve en faveur 
de la nostre, plusieurs anciennement l’avoient trouvé 
en faveur des leurs. Veoyez demener et agiter Platon : 
chascun, s’honnorant de l’appliquer a soy, le couche 
du costé qu’il le veult; on le promeine et l’insere a 
toutes les nouvelles opinions que le monde receoit; 
et le differente lon! 4 soy mesme, selon le different 
cours des choses; l’on fait desadvouer 4 son sens les 
moeurs licites en son siecle, d’autant qu’elles sont 
illicites au nostre; tout cela, vifvement et puissam- 
ment, autant qu’est puissant et vif l’esprit de Vinter- 
prete. Sur ce mesme fondement qu’avoit Heraclitus 
et cette sienne sentence, « Que toutes choses avoient 
en elle les visages qu’on y trouvoit, » Democritus en 
tiroit une toute contraire conclusion, c’est « que les 
subjects n’avoient du tout rien de ce que nous y 
trouvions; » et, de ce que le miel estoit doulx 4 un 
et amer a l’aultre, il argumentoit qu’il n’estoit ni 
doulx, ni amer. Les pyrrhoniens diroient, qu’ils ne 
scavent s’il est doulx ou amer, ou ny J’un, ny l’aultre, 
ou touts les deux; car ceulx ci gaignent tousjours le 
hault poinct de la dubitation. Les cyrenaiens tenoient 
que rien n’estoit perceptible par le dehors, et que 
cela estoit seulement perceptible qui nous touchoit 
par l’interne attouchement, comme la douleur et la 
volupté; ne recognoissants ny ton, ny couleur, mais 
certaines affections seulement qui nous en venoient; 
et que ’homme n’avoit aultre siege de son jugement. 
Protagoras estimoit « estre vray a chascun ce qui 
semble a chascun. » Les epicuriens logent aux sens 
tout jugement, et en la notice des choses, et en la 
volupté. Platon a voulu le jugement de la verité, et 


1. Et on le met en opposition avec lui-méme, etc. 

la verité mesme, retiree des opinions et des sens, 
appartenir a4 l’esprit et 4 la cogitation. 

Ce propos m’a porté sur la consideration des sens, 
ausquels gist le plus grand fondement et preuve de 
nostre ignorance. Tout ce qui se cognoist, il se cognoist 
sans doubte par la faculté du cognoissant; car, puisque 
le jugement vient de l’operation de celuy qui juge, 
c’est raison que cette operation il la parface par ses 
moyens et volonté, non par la contraincte d’aultruy, 
comme il adviendroit si nous cognoissions les choses 
par la force et selon la loy de leur essence. Or, toute 
cognoissance s’achemine en nous par les sens; ce sont 
nos maistres : 

Via qua munita fidei 
Proxima fert humanum in pectus, templaque mentis* : 


la science commence par eulx, et se resoult en eulx. 
Aprez tout, nous ne scaurions non plus qu’une pierre, 
si nous ne scavions qu’il y a son, odeur, lumiere, 
saveur, mesure, poids, mollesse, dureté, aspreté, cou- 
leur, polisseure, largeur, profondeur : voila le plan et 
les principes de tout le bastiment de nostre science; 
et selon aulcuns, Science n’est rien aultre chose que 
Sentiment. Quiconque ne peult poulser a contredire 
les sens, il me tient a la gorge; il ne me scauroit faire 
reculer plus arriere : les sens sont le commencement 
et la fin de humaine cognoissance : 


Invenies primis ab sensibus esse creatam 
Notitiam veri; neque sensus posse refelli... 
Quid majore fide porro, quam sensus, haberi 
Debet *? 


Qu’on leur attribue le moins qu’on pourra, tousjours 
faudra il leur donner cela, que, par leur voye et 
entremise, s’achemine toute nostre instruction. Cicero 


1. Ce sont les voies par lesquelles l’évidence pénétre dans le 
sanctuaire de l’esprit humain. Lucr&cE, V, 103. 

2. Vous serez convaincu que la connoissance de la vérité nous 
vient primitivement des sens, et qu’on ne peut en récuser le témoi- 
gnage... Quel autre guide mérite plus notre confiance? LucRECE , 


IV, 479, 483. 

dict que Chrysippus, ayant essayé de rabbattre de 
la force des sens et de leur vertu, se representa a soy 
mesme des arguments au contraire, et des oppositions 
si vehementes, qu’il n’y peult satisfaire : sur quoy 
Carneades, qui maintenoit le contraire party, se van- 
toit de se servir des armes mesmes et paroles de 
Chrysippus pour le combattre, et s’escrioit a cette 
cause contre luy : « O miserable, ta force t’a perdu! » 
Il n’est aulcun absurde, selon nous, plus extreme, 
que de maintenir que le feu n’eschauffe point, que la 
lumiere n’esclaire point, qu’il n’y a point de pesanteur 
au fer ny de fermeté, qui sont notices que nous appor- 
tent les sens; ny creance ou science en l’homme qui se 
puisse comparer a celle 14 en certitude. 

La premiere consideration que j’ay sur le subject 
des sens, est que je mets en doubte que homme soit 
pourveu de touts sens naturels. Je veois plusieurs 
animaulx qui vivent une vie entiere et parfaicte, les 
uns sans la veue, aultres sans louie : qui s¢ait si, a 
nous aussi, il ne manque pas encores un, deux, trois, 
et plusieurs aultres sens? Car, s’il en manque quel- 
qu’un, nostre discours n’en peult descouvrir le default. 
C’est le privilege des sens d’estre l’extreme borne de 
nostre appercevance : il n’y a rien au dela d’eulx 
qui nous puisse servir a les descouvrir; voire ny l’un 
des sens ne peult descouvrir l’aultre. 


An poterunt oculos aures reprehendere? an aures 
Tactus? an hunc porro tactum sapor arguet oris? 
An confutabunt nares, oculive revincent !? 


ils font trestouts la ligne extreme de nostre faculté 


Seorsum cuique potestas 
Divisa est, sua vis cuique est *. 


Il est impossible de faire concevoir A un homme natu- 
rellement aveugle, qu’il n’y veoid pas; impossible de 


1. L’ouie pourra-t-elle rectifier la vue, et le toucher louie? le 
goat nous préservera-t-il dés surprises du tact? l’odorat et la vue 
pourront-ils le réformer? Lucrk&ce, IV, 487. 

2. Chacun d’eux a sa puissance a part, et sa force particuliére. 
Ib., ibid., 490. 


an 

luy faire desirer la veue, et regretter son default : 


-parquoy nous re debvons prendre aulcune asseu- 


rance de ce que nostre ame est contente et satisfaicte 
de ceulx que nous avons; veu qu’elle n’a pas de quoy 
sentir en cela sa maladie et son imperfection, si elle 
y est. I] est impossible de dire chose 4 cet aveugle; 
par discours, argument, ny similitude, qui loge en 
son imagination aulcune apprehension de lumiere, de 
couleur, et de veue : il n’y a rien plus arriere qui 
puisse poulser le sens en evidence. Les aveugles naiz 
qu’on veoid desirer 4 veoir, ce n’est pas pour entendre 
ce qwils demandent : ils ont apprins de nous qu’ils 
ont a dire quelque chose, qu’ilis ont quelque chose 
a desirer qui est en nous, laquelle ils nomment bien, 
et ses effects et consequences; mais ils ne scavent 
pourtant pas que c’est, ny ne l’apprehendent! ny 
prez ny loing. 

J’ay veu un gentilhomme de bonne maison, aveugle 
nay, au moins aveugle de tel aage qu’il ne scait que 
c’est que de veue : il entend si peu ce qui luy manque, 
qu’il use et se sert comme nous des paroles propres 
au veoir, et les applique d’une mode toute sienne et 
particuliere. On lui presentoit un enfant, duquei il 
estoit parrain; ayant prins entre ses bras : « Mon 
Dieu, dict il, le bel enfant! qu’il le faict beau veoir ! 
qu’il a le visage gay! » Il dira, comme l’un d’entre 
nous, « Cette salle a une belle veue; il faict clair; il 
faict beau soleil. » Il y a plus : car, parce que ce sont 
nos exercices que la chasse, la paulme, la bute?, et 
qu’il l’a oui dire, il s’y affectionne, s’y empesche, et 
croit y avoir la mesme part que nous y avons : il s’y 
picque et s’y plaist, et ne les receoit pourtant que par 
les aureilles. On luy crie que voyla un lievre, quand 
on est en quelque belle splanade ou il puisse picquer; 
et puis on luy dict encores que voyla un lievre prins : 
le voyla aussi fier de sa prinse, comme il oit dire aux 


1. Ne le saisissent, ne le congoivent de pres, ni de loin. 
2. La bute: ce mot a signifié ; 1° la butte ou I’on tire de l’arque- 
buse; 2° l’exercice méme de I’arquebuse : c’est dans ce dernier sens 


qu’il est pris ici. E. J. 

aultres qu’ils le sont. L’esteuf?, il le prend a la main 
gauche, et le poulse 4 tout sa raquette : de la hasque- 
buse, il en tire a l’adventure, et se paye de ce que ses 
gents luy disent qu’il est ou hault ou costier ?. 

Que scait on si le genre humain faict une sottise 
pareille, 4 faulte de quelque sens, et que par ce default 
la pluspart du visage des choses nous soit caché? Que 
scait on si les difficultez que nous trouvons en plusieurs 
ouvrages de nature viennent de 1a? et si plusieurs 
effects des animaulx, qui excedent nostre capacité, 
sont produicts par la faculté de quelque sens que 
nous ayons a dire*? et si aulcuns d’entre eulx ont 
une vie plus pleine par ce moyen, et plus entiere que 
la nostre? Nous saisissons la pomme quasi par touts 
nos sens; nous y trouvons de la rougeur, de la polis- 
seure, de l’odeur, et de la doulceur : oultre cela, elle 
peult avoir d’aultres vertus comme d’asseicher ou . 
restreindre, ausquelles nous n’avons point de sens qui 
se puisse rapporter. Les proprietez que nous appellons 
occultes en plusieurs choses, comme & l’aimant d’at- 
tirer le fer, n’est il pas vraysemblable qu’il y a des 
facultez sensitifves en nature propres a les juger et a 
les appercevoir, et que le default de telles facultez 
nous apporte lignorance de la vraye essence de telles 
choses? C’est, 4 adventure, quelque sens particulier 
qui descouvre aux cogs l’heure du matin et de minuict, 
et les esmeut a chanter; qui apprend aux poules, 
avant tout usage et experience, de craindre un espar- 
vier, et non un’ oye ny un paon, plus grandes bestes; 
qui advertit les poulets de la qualité hostile qui est 
au chat contre eulx, et a ne se desfier du chien; 
s’armer contre le miaulement, voix aulcunement 
flatteuse, non contre l’abbayer, voix aspre et que- 
relleuse; aux freslons, aux fourmis, et aux rats, de 
choisir tousjours le meilleur fromage et la meilleure 
poire, avant que d’y avoir tasté; et qui achemine le 
cerf, l’elephant, le serpent, 4 la cognoissance de cer- 


1. Balle pour le jeu de paume. 
2. Qu’il a tiré haut, ou a cété du but. E. J. 
3. Que nous ayons a regretter, qui nous manque. 

taine herbe propre a leur guarison. Il n’y a sens qui 
n’ayt une grande domination, et qui n’apporte par 
son moyen un nombre infini de cognoissances. Si 
nous avions a dire l’intelligence des sons, de l’harmonie, 
et de la voix, cela apporteroit une confusion inimagi- 
nable 4 tout le reste de nostre science : car, oultre ce 
qui est attaché au propre effect de chasque sens, 
combien d’arguments, de consequences et de con- 
clusions tirons nous aux aultres choses, par la compa- 
raison d’un sens a laultre? Qu’un homme entendu 
imagine humaine nature produicte originellement 
sans la veue, et discoure combien d’ignorance et de 
trouble luy apporteroit un tel default, combien de 
tenebres et d’aveuglement en nostre ame; on verra 
par lA combien nous importe, 4 la cognoissance de la 
verité, la privation d’un aultre tel sens, ou de deux, 
ou de trois, si elle est en nous. Nous avons formé une 
verité par la consultation et concurrence de nos cing 
sens : mais a l’adventure falloit il accord de huict 
ou de dix sens, et leur contribution, pour l’appercevoir 
certainement, et en son essence. 

Les sectes qui combattent la science de ’homme, 
elles la combattent principalement par l’incertitude 
et foiblesse de nos sens : car, puisque toute cognois- 
sance vient en nous par leur entremise et moyen, 
s’ils faillent au rapport qu’ils nous font, s’ils corrom- 
pent ou alterent ce qu’ils nous charrient du dehors, 
si la lumiere, qui par eulx s’escoule en nostre ame, 
est obscurcie au passage, nous n’avons plus que tenir. 
De cette extreme difficulté sont nees toutes ces fan- 
tasies : « Que chasque subject a en soy tout ce que 
nous y trouvons; Qu’il n’a rien de ce que nous y 
pensons trouver : » et celle des epicuriens, « Que le 
soleil n’est non plus grand que ce que nostre veue le 
juge : 


Quidquid id est, nihilo fertur majore figura, 
Quam, nostris oculis quam cernimus, esse videtur? : 


Que les apparences qui representent un corps grand 


1. Montaigne vient de traduire ces vers. LucRECE, V, 577. 

a celuy qui en est voisin, et plus petit a celuy qui en 
est esloingné, sont toutes deux vrayes : 


Nec tamen hic oculos falli concedimus hilum... 
Proinde animi vitium hoc oculis adfingere noli? : 


et resoluement, Qu’il n’y a aulcune tromperie aux 
sens; qu’il fault passer a leur mercy, et chercher 
ailleurs des raisons pour excuser la difference et con- 
tradiction que nous y trouvons, voire inventer toute 
aultre mensonge et resverie (ils en viennent jusques 
1a), plutost que d’accuser les sens. » Timagoras juroit 
que pour presser ou biaiser son ceil, il n’avoit jamais 
apperceu doubler la lumiere de la chandelle, et que 
cette semblance venoit du vice de lopinion, non de 
Vinstrument. De toutes les absurditez la plus absurde, 
aux epicuriens?, est desadvouer la force et lefiect 
des sens : 


Proinde, quod in quoque est his visum tempore, verum est. 
Et, si non poterit ratio dissolvere causam, 

Cur ea, que fuerint juxtim quadrata, procul sint 
Visa rotunda; tamen prestat rationis egentem 
Reddere mendose causas utriusque figure, 

Quam manibus manifesta suis emittere quequam, 
Et violare fidem primam, et convellere tota 
Fundamenta, quibus nixatur vita, salusque : 

Non modo enim ratio ruat omnis, vita quoque ipsa 
Concidat extemplo, nisi credere sensibus ausis, 
Precipitesque locos vitare, et cetera, que sint 

In genere hoc fugienda *. 


1. Nous ne convenons pas pour cela que les yeux se trompent... 
Ne leur imputons donc pas les erreurs de l’esprit. LucréEcgE, IV, 
380, 387. 

2. C’est-a-dire, au jugement des épicuriens. C. 

3. Les rapports des sens sont vrais en tout temps. Si la raison 
ne peut expliquer pourquoi les objets qui sont carrés de prés parois- 
sent ronds dans l’éloignement il vaut mieux, au défaut d’une solu- 
tion vraie, donner une fausse raison de cette double apparence, 
que de laisser échapper l’évidence de ses mains, que de détruire 
tous les principes de la crédibilité, que de ruiner cette base sur 
laquelle sont fondées notre vie et notre conservation : car ne croyez 
pas qu’il ne s’agisse que des intéréts de la raison; la vie elle-méme 
ne se conserve qu’en évitant, sur le rapport des sens, les précipices 
et les autres objets nuisibles. LucricE, IV, 500. 


£10 ie 7 ~. PP SAS coe ahi A Oe eT ee GRMN PT OE a Le oe 


365 LIVRE II, CHAPITRE XII 


Ce conseil desesperé, et si peu philosophique, ne 
represente aultre chose, sinon que l’humaine science 
ne se peult maintenir que par raison desraisonnable, 
folle, et forcenee; mais qu’encores vault il mieulx 
que V’homme, pour se faire valoir, s’en serve, et de 
tout aultre remede tant fantastique soit il, que d’ad- 
vouer sa necessaire bestise : verité si desadvantageuse. 
I] ne peult fuyr que les sens ne soient les souverains 
maistres de sa cognoissance : mais ils sont incertains, ‘et 
falsifiables 4 toutes circonstances; c’est 1a ow il fault 
battre a oultrance, et, si les forces justes luy faillent, 
comme elles font, y employer l’opiniastreté, la teme- 
rité, ’impudence. Au cas que ce que disent les epicu- 
riens soit vray, a scavoir « Que nous n’avons pas de 
science, si les apparences des sens sont faulses; » et 
que ce que disent les stoiciens soit vray aussi, « Que 
les apparences des sens sont si faulses, qu’elles ne 
nous peuvent produire aulcune science : » nous con- 
clurons, aux despens de ces deux grandes sectes dog- 
matistes, Qu’il n’y a point de science. 

Quant a lerreur et incertitude de l’operation des 
sens, chascun s’en peult fournir autant d’exemples, 
qu’il lui plaira : tant les faultes et tromperies qu’ils 
nous font sont ordinaires. Au retentir d’un valon, le 
son d’une trompette semble venir devant nous, qui 
vient d’une lieue derriere : 


Exstantesque procul medio de gurgite montes, 
Classibus inter quos liber patet exitus, iidem 
Apparent, et longe divolsi licet, ingens 
Insula conjunctis tamen ex his una Videtur... 
Et fugere ad puppim colles campique videntur, 
Quos agimus preter navim, velisque volamus... 
Ubi in medio nobis equus acer obhesit 
Flumine, equi corpus transversum ferre videtur 
Vis, et in adversum flumen contrudere raptim? : 


1. Une chaine de montagnes élevées au-dessus de la mer, entre 
lesquelles des flottes entiéres trouveroient un libre passage, ne nous 
paroissent de loin qu’une méme masse; et, quoique trés distantes 
Vune de l’autre, elles se réunissent a I’ceil sous l’aspect d’une grande 
le. Les collines et les campagnes que nous cétoyons, en naviguant 
a pleines voiles, semblent fuir vers la poupe... Si votre coursier 

A manier une balle de harquebuse sous le second doigt, 
celuy du milieu estant entrelacé par dessus, il fault 
extremement se contraindre pour advouer qu’il n’y 
en ayt qu’une, tant le sens nous en represente deux. 
Car que jes sens soient maintesfois maistres du discours, 
et le contraignent de recevoir des impressions qu’il 
scait et juge estre faulses, il se veoid a touts coups. 
Je laisse 4 part celuy de l’attouchement, qui a ses 
functions plus voisines, plus vifves et substancielles, 
qui renverse tant de fois, par l’effect de la douleur 
qu’il apporte au corps, toutes ces belles resolutions 
stoicques, et contrainct de crier au ventre celuy qui 
a estably en son ame ce dogme, avecques toute reso- 
lution, « Que la cholique, comme toute aultre maladie 
et douleur, est chose indifferente, n’ayant la force de 
rien rabbattre du souverain bonheur et felicité en 
laquelle le sage est logé par sa vertu; » il n’est coeur 
si mol, que le son de nos tabourins et de nos trom- 
pettes n’eschaufie, ny si dur, que la doulceur de la 
musique n’esveille et ne chatouille; ny ame si revesche, 
qui ne se sente touchee de quelque reverence 4 con- 
siderer cette vastité sombre de nos eglises, la diversité 
d’ornements et ordre de nos cerimonies, et ouir le son 
devotieux de nos orgues, et l’harmonie si posee et 
religieuse de nos voix : ceulk mesmes qui y entrent 
avecques mespris sentent quelque frisson dans le 
coeur, et quelque horreur, qui les met en desfiance de 
leur opinion. Quant 4 moy, je ne m’estime point assez 
fort pour ouir en sens rassis des vers d’Horace et de 
Catulle, chantez d’une voix suffisante par une belle 
et jeune bouche : et Zenon avoit raison de dire que 
la voix estoit la fleur de la beaulté. On m’a voulu 
faire accroire qu’un homme, que touts nous aultres 
Francois cognoissons, m’avoit imposé, en me recitant 
des vers qu’il avoit faicts; qu’ils n’estoient pas tels 
sur le papier qu’en l’air, et que mes yeulx en feroient 
contraire jugement a mes aureilles : tant la pronon- 
ciation a de credit 4 donner prix et fagon aux ouvrages 


s’arréte au milieu d’un fleuve, le cheval vous paroitra emporté par 
une force étrangére contre le courant. LucricE, IV, 398, 399, 421. 

qui passent a sa mercy! Sur quoy Philoxenus ne feut 
pas fascheux, en ce qu’oyant un liseur donner mau- 
vais ton a quelque sienne composition, il se print a 
fouler aux pieds et casser de la brique qui estoit a luy, 
disant : « Je romps ce qui est 4 toy; comme tu corromps 
ce qui est 4 moy. » A quoy faire, ceulx mesmes qui 
se sont donné la mort d’une certaine resolution, des- 
tournoient ils la face pour ne veoir le coup qu’ils se 
faisoient donner? et ceulx qui, pour leur santé, desirent 
et commandent qu’on les incise et cauterise, pourquoy 
ne peuvent ils soustenir la veue des apprests, utils 
et operation du chirurgien; attendu que la veue ne 
doibt avoir aulcune participation a cette douleur? 
cela, ne sont ce pas propres exemples a verifier l’auc- 
torité que les sens ont sur le discours? Nous avons 
beau scavoir que ces tresses sont empruntees d’un 
page ou d’un laquay; que cette rougeur est venue 
d’Espaigne, et cette blancheur et polisseure, de la 
mer Oceane; encores fault il que la veue nous force 
d’en trouver le subject plus aimable et plus agreable, 
contre toute raison : car en cela, il n’y a rien du sien. 


Auferimur cultu; gemmis, auroque teguntur 
Crimina : pars minima est ipsa puella sui. 

Szpe, ubi sit quod ames, inter tam multa requiras : 
Decipit hac oculos egide dives amor’. 


Combien donnent 4a la force des sens, les poétes qui 
font Narcisse esperdu de l’amour de son umbre, 


Cunctaque miratur, quibus est mirabilis ipse; 
Se cupit imprudens; et, qui probat, ipse probatur; 
Dumaue petit, petitur; pariterque accendit, et ardet '; 


et ’entendement de Pygmalion si troublé par l’im- 


1. Nous sommes séduits par la parure; l’or et les pierreries cachent 
les défauts : une jeune fille est la moindre partie de ce qui plait en 
elle. Souvent on a peine a trouver ce qu’on aime, sous ces riches 
ornements : c’est l’égide avec laquelle l’amour et l’opulence éblouis- 
sent nos yeux. OviIDE, de Remed. amor., I, 343. 

2. Il admire ce qu’il a lui-méme d’admirable. L’insensé! il se 
désire lui-méme; il est ’objet de ses voeux, de ses louanges, et bridle 
des feux qu’il a lui-méme allumés. Ovipe, Métam., III, 424. 

pression de la veue de sa statue d’ivoire, qu’il l’ayme 
et la serve pour vifve! 


Oscula dat, reddique putat : sequiturque, tenetque, 
Et credit tactis digitos insidere membris; 
Et metuit, pressos veniat ne livor in artus’*. 


Qu’on loge un philosophe dans une cage de menus 
filets de fer clair-semez, qui soit suspendue au hault 
des tours Nostre Dame de Paris; il verra, par raison 
evidente, qu’il est impossible qu’il en tumbe; et si ne 
se scauroit garder (s’il n’a accoustumé le mestier des 
couvreurs) que la veue de cette haulteur extreme ne 
VYespovante et ne le transisse : car nous avons assez 
affaire de nous asseurer aux galeries qui sont en nos 
clochiers, si elles sont faconnées a jour, encores 
qu’elles soient de pierre; il y en a qui n’en peuvent 
pas seulement porter la pensee. Qu’on jecte une 
poultre entre ces deux tours, d’une grosseur telle 
qu’il nous la fault 4 nous promener dessus, il n’y a 
sagesse philosophique de si grande fermeté qui puisse 
nous donner courage d’y marcher, comme nous ferions 
si elle estoit 4 terre. J’ay souvent essayé cela en nos 
montaignes de deca, et si suis de ceulx qui ne 
s’effroyent que mediocrement de telles choses, que 
je ne pouvois souffrir la veue de cette profondeur 
infinie, sans horreur et tremblement de jarrets et de 
cuisses; encores qu’il s’en fallust bien ma longueur 
que je ne feusse du tout au bord, et n’eusse sceu 
cheoir si je ne me feusse porté a escient au dangier. 
J’y remarquay aussi, quelque haulteur qu’il y eust, 
que pourveu qu’en cette pente il se presentast un 
arbre ou bosse de rochier pour soustenir un peu la 
veue et la diviser, cela nous allege et donne asseurance, 
comme si c’estoit chose de quoy a la cheute nous 
peussions recevoir secours; mais que les precipices 


1. Il la couvre de baisers, et croit qu’elle y répond; il la saisit, 
il ’embrasse; il se figure que ses membres cédent a l’impression de 
ses doigts, et craint d’y laisser une empreinte livide en les serrant 
trop vivement. OvipE, Métam., X, 256. Il y a dans Ovide, loqui- 
turque, tenetque. 

coupez et unis, nous ne les pouvons pas seulement 
regarder sans tournoyement de teste : ut despici sine 
vertigine simul oculorum animique non possit! : qui 
est une evidente imposture de la veue. Ce feut pour- 
quoy ce beau philosophe? se creva les yeulx, pour 
descharger l’ame de la desbauche qu’elle en recevoit, 
et pouvoir philosopher plus en liberté : mais, a ce 
compte, il se debvoit aussi faire estoupper les aureilles, 
que Theophrastus dict estre le plus dangereux ins- 
trument que nous ayons pour recevoir des impres- 
sions violentes 4 nous troubler et changer, et se debvoit 
priver enfin de touts les aultres sens, c’est A dire de 
son estre et de sa vie; car ils ont touts cette puissance 
de commander nostre discours et nostre ame. Fit 
etiam spe specie quadam, spe vocum gravitate et 
cantibus, ut pellantur animi vehementius ; spe etiam 
cura et timore*. Les medecins tiennent qu’il y a cer- 
taines complexions qui s’agitent, par aulcuns sons et 
instruments, jusques 4 la fureur. J’en ay veu qui ne 
pouvoient ouir ronger un os soubs leur table, sans 
perdre patience; et n’est gueres homme qui ne se 
trouble a ce bruit aigre et poignant que font les limes 
en raclant le fer; comme, 4 ouir mascher prez de nous, 
ou ouir parler quelqu’un qui ayt le passage du gosier 
ou du nez empesché, plusieurs s’en esmeuvent jusques 
a la cholere et Ja haine. Ce fleuteur protocole* de 
Gracchus, qui amollissoit, roidissoit et contournoit la 
voix de son maistre lorsqu’il haranguoit 4 Rome, a 
quoy servoit il, si le mouvement et qualité du son 
n’avoit force A esmouvoir et alterer le jugement des 
auditeurs? Vrayement il y a bien de quoy faire si 
grande feste de la fermeté de cette belle piece, qui se 


1. De sorte qu’on ne peut regarder en bas, que la téte ne tourne, 
et que l’esprit ne se trouble. T1rE-Live, XLIV, 6. 

2. Démocrite. 

3. Il arrive souvent que tel spectacle, tel son, tel chant, remuent 
fortement les esprits; et souvent aussi la douleur et la crainte pro- 
duisent le méme effet. CictéRoNn, de Divinat., I, 37. 

4, Protocole: posticus summonitor. C’est ce que nous appelons 
aujourd’hui un souffleur. 

F laisse manier et changer au bransle et accidents d’un 
si legier vent ! 

Cette mesme piperie que les sens apportent a nostre 
entertidenient, ils la receoivent 4 leur tour; nostre ame 
par fois s’en revenche de mesme : ils mentent et se 
trompent 4 l’envy. Ce que nous veoyons et oions, 
agitez de cholere, nous ne l’oions pas tel qu’il est : 


Et solem geminum, et duplices se ostendere Thebas? : 


Vobject que nous aymons nous semble plus beau qu’il 
n’est; 


Multimodis igitur pravas turpesque videmus 
Esse in deliciis, sammoque in honore vigere *; 


et plus laid celuy que nous avons a contre-cceur : Aun 
homme ennuyé et affligé, la clarté du jour semble obs- 
curcie et tenebreuse. Nos sens sont non seulement 
alterez, mais souvent hebestez du tout par les passions 
de l’ame : combien de choses veoyons nous, que nous 
n’appercevons pas si nous avons nostre esprit em- 
pesché ailleurs? 


In rebus quoque apertis noscere possis, 
Si non advortas animum, proinde esse, quasi omni 
Tempore semote fuerint, longeque remote? : 


il semble que l’ame retire au dedans, et amuse les 
puissances dés sens. Par ainsin, et le dedans et le 
dehors de ’homme est plein de foiblesse et de men- 
songe. 

Ceulx qui ont apparié nostre vie a un songe, ont eu 
de la raison, 4 adventure, plus qu’ils ne pensoient. 
Quand nous songeons, nostre ame vit, agit, exerce 
toutes ses facultez, ne plus ne moins que quand elle 


1. Alors on voit (comme Penthée) deux soleils et deux Thébes. 
VIRGILE, Enéide, IV, 470. 

2. Souvent nous voyons la laideur et la difformité captiver les 
coeurs, et fixer les hommages. LucriEce, IV, 1152. 

3. Les corps méme les plus exposés a la vue, si l’Ame ne s ”applique 
a les observer, sont pour elle comme s’ils en avoient toujours été. 
une trés grande distance. LucricE, IV, 812. 

veille; mais si plus mollement et obscurement, non 
de tant, certes, que la difference y soit comme de la 
nuict a une clarté vifve; ouy, comme de la nuict 4 
Vumbtre : 1A elle dort, icy elle sommeille; plus et moins, 
ce sont tousjours tenebres, et tenebres cimmeriennes. 
Nous veillons dormants, et veillants dormons. Je ne 
veois pas si clair dans le sommeil; mais quant au 
veiller, je ne le treuve jamais assez pur et sans nuage: 
encores le sommeil, en sa profondeur, endort par fois 
les songes; mais nostre veiller n’est jamais si esveillé 
qu’il purge et dissipe bien 4 poinct les resveries, qui 
sont les songes des vaillants, et pires que soriges. 
Nostre raison et nostre ame recevant les fantasies et 
opinions qui luy naissent en dormant, et auctorisant 
les actions de nos songes de pareille approbation 
quelle faict celles du jour, pourquoy ne mettons nous 
en doubte si nostre penser, nostre agir, est pas un 
aultre songer, et nostre veiller quelque espece de 
dormir? 

Si les sens sont nos premiers juges, ce ne sont pas 
les nostres qu’il fault seuls appeller au conseil; car, 
en cette faculté, les animaulx ont autant ou plus de 
droict que nous : il est certain qu’aulcuns ont |’ouie 
plus aigué que ’homme, d’aultres la veue, d’aultres 
le sentiment, d’aultres Vattouchement ou le goust. 
Democritus disoit que les dieux et les bestes avoient 
les facultez sensitifves beaucoup plus parfaictes que 
Vhomme. Or, entre les effects de leurs sens et les 
nostres, la difference est extreme, nostre salive nettoie 
et asseiche nos plaies, elle tue le serpent : 


Tantaque in his rebus distantia, differitasque est, 
Ut quod aliis cibus est, aliis fuat acre venenum. 
Szepe etenim serpens, hominis contacta saliva, 
Disperit, ac sese mandendo conficit ipsa’: 


1. Entre ces effets il y a une telle différence, que ce qui nourrit 
les uns est pour les autres un poison mortel. Ainsi le serpent, a 
peine humecté de la salive de l’homme, périt, et se dévore lui-méme. 
Lucricce, IV, 638. 

quelle qualité donnerons nous 4a la salive? ou selon 
nous, ou selon le serpent? par quel des deux sens 
verifierons nous sa veritable essence que nous cher- 
chons? Pline dict qu’il y a aux Indes certains lievres 
marins qui nous sont poison, et nous a eulx, de 
maniere que du seul attouchement nous les tuons : 
qui sera veritablement poison, ou l’homme, ou le 
poisson? Aa qui en croirons nous, ou au poisson, de 
Vhomme, ou 4 ’homme, du poisson? Quelque qualité 
d’air infecte ’homme, qui ne nuit point au bceuf; 
quelque aultre, le boeuf, qui ne nuit point 4 l’homme; 
laquelle des deux sera, en verité et en nature, pesti- 
lente qualité? Ceulx qui ont la jaunisse, ils voient 
toutes choses jaunastres et plus pasles que nous : 


Lurida preterea fiunt, quecunque tuentur 
Arquati* : 


ceulx qui ont cette maladie que les medecins nomment 
Hyposphagma, qui est une suffusion de sang soubs la 
peau, veoyent toutes choses rouges et sanglantes. Ces 
humeurs qui changent ainsi les offices de nostre veue, 
que scavons nous si elles predominent aux bestes, et 
leur sont ordinaires? car nous en veoyons les unes qui 
ont les yeulx jaunes comme nos malades de jaunisse, 
d’aultres qui les ont sanglants de rougeur; 4a celles 1A 
il est vraysemblable que la couleur des objects paroist 
aultre qu’a nous : quel jugement des deux sera le vray? 
car il n’est pas dict que l’essence des choses se rap- 
porte 4 l’homme seul; la dureté, la blancheur, la pro- 
fondeur, et lV’aigreur, touchent le service et science 
des animaulx comme la nostre : nature leur en a 
donné l’usage comme a nous. Quand nous pressons 
l’ceil, les corps que nous regardons, nous les apperce- 
vons plus longs et estendus; plusieurs bestes ont Il’ceil 
ainsi pressé : cette longueur est doncques, a l’adven- 
ture, la veritable forme de ce corps, non pas celle que 
nos yeulx luy donnent en leur assiette ordinaire. Si 


1. Tout paroit jaune a ceux qui ont la jaunisse. Lucrétcr, IV, 
333. 

nous serrons l’ceil par dessoubs, les choses nous 
semblent doubles : 


Bina lucernarum flagrantia lumina flammis... 
Et duplices hominum facies, et corpora bina’. 
: 
Si nous avons les aureilles empeschees de quelque 
chose, ou le passage de l’ouie resserré, nous recevons 
le son aultre que nous ne faisons ordinairement : les 
animaulx qui ont les aureilles velues, ou qui n’ont 
qu’un bien petit trou au lieu de l’aureille, ils n’oyent 
par consequent pas ce que nous oyons, et receoivent 
le son aultre. Nous veoyons aux festes et aux theatres, 
qu’opposant, a la lumiere des flambeaux, une vitre 
teincte de quelque couleur, tout ce qui est en ce lieu 
nous appert ou vert, ou jaune, ou violet : 


Et volgo faciunt id lutea russaque vela, 

Et ferrugina, quum, magnis intenta theatris, 

Per malos volgata trabesque, trementia pendent : 
Namque ibi consessum caveai subter, et omnem 
Scenai speciem, patrum, matrumque, deorumque 
Inficiunt, coguntque suo fluitare col,re * 


il est vraysemblable que les yeulx des animaulx, que 
nous veoyons estre de diverse couleur, leur produi- 
sent les apparences des corps de mesme leurs yeulx. 

Pour le jugement de l’operation des sens, il fauldroit 
doncques que nous en feussions premierement d’ac- 
cord avecques les bestes, secondement entre nous 
mesmes; ce que nous ne sommes aulcunement, et 
entrons en debat touts les coups de ce que Il’un oit, 
veoid, ou gouste quelque chose aultrement qu’un 
aultre; et debattons, autant que d’aultre chose, de la 


1. Nous voyons aux lampes une double lumiére; nous voyons les 
hommes avec deux corps et deux visages. Lucri:cg, IV, 451. 

2. C’est l’effet que produisent ces voiles jaunes, rouges et bruns, 
qui, suspendus a des poutres, couvrent nos théatres, et flottent au 
gré de l’air dans leur vaste enceinte : l’éclat de ces voiles se réfléchit 
sur les spectateurs; la scéne en est frappée; les sénateurs, les femmes, 
les statues des dieux, sont teints d’une lumiére mobile. LUCRECE 


IV, 73. 

diversité des images que les sens nous rapportent. 
Aultrement oit et veoid, par la regle ordinaire de 
nature, et aultrement gouste un enfant, qu’un homme 
de trente ans; et cettuy cy aultrement qu’un sexa- 
genaire : les sens sont aux uns plus obscurs et plus | 
sombres, aux aultres plus ouverts et plus aigus. 
Nous recevons les choses aultres et aultres, selon que 
nous sommes, et qu’il nous semble : or, nostre sembler 
estant si incertain et controversé, ce n’est plus miracle | 
si on nous dict que nous pouvons advouer que la. 
neige nous apparoist blanche; mais que d’establir si _ 
de son essence elle est telle et A la verité, nous ne 
nous en scaurions respondre : et ce commencement 
esbranslé, toute la science du monde s’en va neces- 
sairement a vau l’eau. Quoy, que nos sens mesmes 
s’entr’empeschent l’un l’aultre? une peincture semble 
eslevee 4 la veue, au maniement elle semble plate : 
dirons nous que le musc soit agreable ou non, qui 
resjouit nostre sentiment, et offense nostre goust? 
Il y a des herbes et des onguents propres a une partie 
du corps, qui en blecent une aultre : le miel est plai- 
sant au goust, mal plaisant 4 la veue : ces bagues, 
qui sont entaillees en forme de plumes, qu’on appelle 
en devise, Pennes sans fin, il n’y a ceil qui en puisse 
discerner la largeur, et qui se sceust deffendre de 
cette piperie que d’un costé elles n’aillent en eslar- 
gissant, et s’appoinctant et estrecissant par l’aultre, 
mesme quand on les roule autour du doigt; toutes- 
fois au maniement elles vous semblent equables en 
largeur, et partout pareilles. Ces personnes qui, pour 
ayder leur volupté, se servoient anciennement de 
mirouers propres a grossir et aggrandir l’objet qu’ils 
representent, afin que les membres qu’ils avoient a 
employer, leur pleussent dadvantage par cette accrois- 
sance oculaire; auquel des deux sens donnoient ils 
gaigné, ou a la veue qui leur representoit ces membres 
gros et grands a4 souhait, ou a l’attouchement qui les 
leur presentoit petits et desdaignables? Sont ce nos 
sens qui prestent au subject ces diverses conditions, 
et que les subjects n’en aient pourtant qu’une? 
comme nous veoyons du pain que nous mangeons; 

ce n’est que pain, mais nostre usage en faict des os, 
du sang, de la chair, des poils, et des ongles; 


Ut cibus in membra atque artus quum diditur omnes, 
Disperit, atque aliam naturam sufficit ex se?; 


Vhumeur que succe la racine d’un arbre, elle se fait 
tronc, feuille et fruict; et lair n’estant qu’un, il se 
faict, par lapplication 4 une trompette, divers en 
mille sortes de sons : sont ce, dis je, nos sens qui 


faconnent de mesme de diverses qualitez ces subjects? 


ou s’il les ont telles? et sur ce doubte que pouvons | 


nous resoudre de leur veritable essence? Dadvantage, 
puisque les accidents des maladies, de la resverie ou 
du sommeil, nous font paroistre les choses aultres 
qu’elles ne paroissent aux sains, aux sages, et a ceulx 
qui veillent; n’est il pas vraysemblable que nostre 
assiette droicte, et nos humeurs naturelles, ont aussi 
de quoy donner un estre aux choses, se rapportant a 
leur condition, et les accommoder a soy, comme font 
les humeurs desreglees? et nostre santé aussi capable 
de leur fournir son visage, comme la maladie? pour- 
quoy n’a le temperé quelque forme des objects rela- 
tifve 4 soy, comme Vintemperé; et ne leur imprimera 
il pareillement son charactere? le degousté charge 
la fadeur au vin; le sain, la saveur; l’alteré, la frian- 
dise. Or, nostre estat accommodant les choses a soy, 
et les transformant selon soy, nous ne scavons plus 
quelles sont les choses en verité; car rien ne vient a 
nous que falsifié et alteré par nos sens. Ot le compas, 
V’esquarre et la regle sont gauches, toutes les pro- 
portions qui s’en tirent, touts les bastiments qui se 
dressent a leur mesure, sont aussi necessairement 
manques et defaillants; lincertitude de nos sens rend 
incertain tout ce qu’ils produisent : 


Denique ut in fabrica, si prava est regula prima, 
Normaque si fallax rectis regionibus exit, 

Et libella aliqua si ex parti claudicat hilum; 
Omnia mendose fieri, atque obstipa necessum est, 


1. Comme les aliments qui se filtrent dans nos membres, péris- 
sent en formant une nouvelle substance. LucricE, I[I, 703. 

Prava, cubantia, prona, supina, atque absona tecta : 
Jam ruere ut quedam videantur velle, ruantque 
Prodita judiciis fallacibus omnia primis : 

Sic igitur ratio tibi rerum prava necesse est, 
Falsaque sit, falsis quecunque ab sensibus orta est *. 


Au demourant, qui sera propre a juger de ces diffe- 
rences? Comme nous disons, aux debats de la reli- 
gion, qu’il nous fault un juge non attaché a l’un ny 
a l’aultre party, exempt de chois et d’affection, ce 
qui ne se peult parmy les chrestiens : il advient de 
mesme en cecy; car, s’il est vieil, il ne peult juger 
du sentiment de la vieillesse, estant luy mesme partie 
en ce debat; s’il est jeune, de mesme; sain, de mesme; 
de mesme, malade, dormant, et veillant : il nous 
fauldroit quelqu’un exempt de toutes ces qualitez, a 
fin que, sans preoccupation de jugement, il jugeast 
de ces propositions comme 4 luy indifferentes; et, a 
ce compte, il nous fauldroit un juge qui ne feust pas. 

Pour juger des apparences que nous recevons des 
subjects, il nous fauldroit un instrument judicatoire; 
pour verifier cet instrument, il nous y fault de la 
demonstration; pour verifier la demonstration, un 
instrument : nous voyla au rouet?. Puisque les sens 
ne peuvent arrester nostre dispute, estants pleins 
eulx mesmes d’incertitude, il fault que ce soit la 
raison; aulcune raison ne s’establira sans une aultre 
raison : nous voyla a reculons jusques a Vinfiny. 
Nostre fantasie ne s’applique pas aux choses estran- 
gieres, ains elle est conceue par l’entremise des sens; 
et les sens ne comprennent pas le subject estrangier, 
ains seulement leurs propres passions : et par ainsi 
la fantasie et apparence n’est pas du subject, ains 
seulement de la passion et souffrance du sens; laquelle 


1. Si, dans la construction d’un édifice, l’architecte se sert d’une 
régle fausse; si l’équerre s’écarte de la direction perpendiculaire; si 
le niveau s’éloigne par quelque endroit de sa juste situation, il faut 
nécessairement que tout le batiment soit vicieux, penché, aflaissé, 
sans grfce, sans aplomb, sans proportion; qu’une partie semble 
préte a s’écrouler, et que tout s’écroule en effet, pour avoir été 
d’abord mal conduit. 

2. C’est-a-dire uu bovt de nos inventions. 

passion et subject sont choses diverses : par quoy 
qui juge par les apparences, juge par chose aultre 
que le subject. Et de dire que les passions des sens 
rapportent a lame la qualité des subjects estran- 
giers, par ressemblance; comment se peult l’ame et 
Ventendement asseurer de cette ressemblance, n’ayant 
de soy nul commerce avecques les subjects estran- 
giers? Tout ainsi comme, qui ne cognoist pas Socrates, 
veoyant son pourtraict, ne peult dire qu’il luy res- 
semble. Or, qui vouldroit toutesfois juger par les 
apparences; si c’est par toutes, il est impossible; car 
elles s’entr’empeschent par leurs contrarietez et dis- 
crepances1, comme nous veoyons par experience : 
sera ce qu’aulcunes apparences choisies reglent les 
aultres? il fauldra verifier cette choisie par une aultre 
choisie, la seconde par la tierce; et par ainsi ce ne 
sera jamais faict. Finalement, il n’y a aulcune cons- 
tante existence, ny de nostre estre, ny de celuy des 
objects; et nous, et nostre jugement, et toutes choses 
mortelles, vont coulant et roulant sans cesse : ainsin, 
il ne se peult establir rien de certain de l’un a I’aultre, 
et le jugeant et le jugé estants en continuelle muta- 
tion et bransle. 

Nous n’avons aulcune communication 4a Ilestre, 
parce que toute humaine nature est tousjours au 
milieu, entre le naistre et le mourir, ne baillant de 
soy qu’une obscure apparence et umbre, et une incer- 
taine et debile opinion : et si, de fortune, vous fichez 
vostre pensee 4 vouloir prendre son estre, ce sera ne 
plus ne moins que qui vouldroit empoigner l’eau; 
car tant plus il serrera et pressera ce qui de sa nature 
coule partout, tant plus il perdra ce qu’il vouloit 
tenir et empoigner. Ainsi, veu que toutes choses sont 
subjectes 4 passer d’un changement en aultre, la 
raison qui y cherche une reelle subsistance, se treuve 
deceue, ne pouvant rien apprehender de subsistant et 
permanent, parce que tout ou vient en estre et n’est 
pas encores du tout, ou commence a mourir avant 


1. Discrepance, du latin discrepantla, différence, disconvenance, 
diversité. 

qu *il soit nay. Platon disoit Que les corps n’avoient 
jamais existence, ouy bien naissance; estimant que 
Homere eust faict |?Ocean pere des dieux, et Thetis, 
la mere, pour nous montrer que toutes choses sont 
en fluxion, muance! et variation perpetuelle; opi- 
nion commune a tous les philosophes avant son temps, 
comme il dict, sauf le seul Parmenides, qui refusoit 
mouvement aux choses, de la force duquel il faict 
grand cas : Pythagoras, Que toute matiere est cou- 
lante et labile? : les stoiciens, Qu’il n’y a point de 
temps present, et que ce que nous appellons Present 
n’est que la joincture et assemblage du futur et du 
passé : Heraclitus, Que jamais homme n’estoit deux 
fois entré en mesme riviere : Epicharmus, Que celuy 
qui a jadis emprunté de l’argent, ne le doibt pas main- 
tenant; et que celuy qui cette nuict a esté convié a 
venir ce matin disner, vient aujourd’hui non convié, 
attendu que ce ne sont plus eulx, ils sont devenus 
aultres : « et? qu’il ne se pouvoit trouver une subs- 
« tance mortelle deux fois en mesme estat; car, par 
« soubdaineté et legiereté de changement, tantost 
« elle dissipe, tantost elle rassemble, elle vient, et 
« puis s’en va; de facon que ce qui commence a naistre 
« ne parvient jamais jusques A perfection d’estre, 
« pour autant que ce naistre n’acheve jamais et 
« jamais n’arreste comme estant a bout, ains, depuis 
« la semence, va tousjours se changeant et muant 
« dun a aultre; comme de semence humaine se faict 
« premierement, dans le ventre de la mere, un fruict 
« sans forme, puis un enfant formé, puis, estant hors 
« du ventre, un enfant de mammelle, aprez il devient 
« garson, puis consequemment un jouvenceau, aprez 
« un homme faict, puis un homme d’aage, a la fin 
« decrepite vieillard; de maniere que l’aage et gene- 


1. Que toutes choses sont en vicissitude, transformation, etc. — 
Fluxion, de fluere, couler, s’échapper; muance, de mutare, changer. 

2. Sujette ad changer. — Labile, de labilis, tombant, caduc, fragile. 

3. Tout ce passage, a l’exception des quatre vers de Lucréce, est 
copié mot pour mot du traité de PLUTARQUE sur le mot Ei, c. 12, 
et dans les propres termes d’Amyot. C. 

« 


ration subsequente va tousjours desfaisant et gas- 
tant la precedente : 


Mutat enim mundi naturam totius etas, 

Ex alioque alius status excipere omnia debet; 
Nec manet ulla sui similis res : omnia migrant, 
Omnia commutat natura, et vertere cogit?. 


Et puis, nous aultres sottement craignons une 
espece de mort, 14 ot nous en avons desja passé et 
en passons tant d’aultres : car, non seulement, 
comme disoit Heraclitus, la mort du feu est gene- 
ration de lair, et la mort de l’air, generation de 
Yeau; mais encores plus manifestement le pou- 
vons nous veoir en nous mesmes; la fleur d’aage se 
meurt et passe quand la vieillesse survient, et la 
jeunesse se termine en fleur d’aage d’homme faict, 
Venfance en la jeunesse, et le premier aage meurt 
en enfance, et le jour d’hier meurt en celuy du 
jour d’huy, et le jour d’huy mourra en celuy de 
demain, et n’y a rien qui demeure ne qui soit tous- 
jours un; car qu’il soit ainsi, si nous demeurons 
tousjours mesmes et uns, comment est ce que nous 
nous esjouissons maintenant d’une chose, et main- 
tenant d’une aultre? comment est ce que nous 
aymons choses contraires ou les haissons, nous les 
louons ou nous les blasmons? comment avons nous 
differentes affections, ne retenants plus le mesme 
sentiment en la mesme pensee? car il n’est pas 
vraysemblable que, sans mutation, nous prenions 
aultres passions; et ce qui souffre mutation ne 
demeure pas un mesme, et s’il n’est pas un mesme, 
il n’est doncques pas aussi; ains, quand et l’estre 
tout un, change aussi Vestre simplement, devenant 
tousjours aultre d’un aultre : et par consequent se 
trompent et mentent les sens de nature, prenants 


1. Le temps change la face entiére du monde; un nouvel ordre 


de choses succéde nécessairement au premier : nul étre ne demeure 
constamment le méme; tout nous atteste les vicissitudes, les révo- 
lutions et les métamorphoses continuelles de la nature. LucRECE, 


V, 826. 

ce qui apparoist pour ce qui est, 4 faulte de bien 


« scavoir que c’est qui est. Mais qu’est ce doncques 


qui est veritablement? ce qui est éternel; c’est 4 dire, 
qui n’a jamais eu de naissance, ny n’aura jamais 
fin; A qui le temps n’apporte jamais aulcune muta- 
tion : car c’est chose mobile que le Temps, et qui 


« apparoist comme en umbre, avecques la matiere 
« coulante et fluante, tousjours sans jamais demeurer 
« stable ny permanente, 4 qui appartiennent ces 


« 
« 


mots, Devant, et Aprez, et A esté, ou Sera, lesquels 
tout de prime face montrent evidemment que ce 


« n’est pas chose qui soit; car ce seroit grande sot- 
« tise, et faulseté toute apparente, de dire que cela 
« soit, qui n’est pas encores en estre, ou qui desja a 
« cessé d’estre; et quant a ces mots, Present, Instant, 


Maintenant, par lesquels il semble que principale- 
ment nous soustenons et fondons Vintelligence du 
temps, la raison le descouvrant, le destruict tout 


« sur le champ; car elle le fond incontinent, et le 
« partit en futur et en passé, comme le voulant veoir 
« necessairement desparty en deux. Autant en advient 


il 4 la nature qui est mesuree, comme au temps qui 
la mesure; car il n’y a non plus en elle rien qui 
demeure, ne qui soit subsistant, ains y sont toutes 
choses: ou nees, ou naissantes, ou mourantes. Au 
moyen de quoy ce seroit peché de dire de Dieu, qui 
est le seul qui Est, que Il feut, ou Il sera; car ces 
termes 14 sont des declinaisons, passages ou vicis- 


« situdes de ce qui ne peult durer ny demeurer en 
« estre : parquoy il fault conclure que Dieu seul Est, 


A RR RK RAR 


non point selon aulcune mesure du temps, mais 
selon une eternité immuable et immobile, non 
mesuree par temps, ny subjecte a aulcune decli- 
naison; devant lequel rien n’est, ny ne sera aprez; 
ny plus nouveau ou plus recent; ains un realement 
Estant, qui, par un seul Maintenant, emplit le 
Tousjours; et n’y a rien qui veritablement soit, 
que luy seul, sans qu’on puisse dire, Il a esté, ou, 
Il sera, sans commencement et sans fin. » 

A cette conclusion si religieuse d’un homme paijen, 


je veulx joindre seulement ce mot d’un tesmoing de 

mesme condition, pour la fin de ce long et ennuyeux 
discours, qui me fournirojit de matiere sans fin : « O 
la vile chose, dict il, et abjecte, que homme, s’il 
ne s’esleve au dessus de Vhumanité! » Voyla un 
bon mot et un utile desir, mais pareillement absurde: 
car de faire la poignee plus grande que le poing, la 
brassee plus grande que le bras, et d’esperer enjamber 
plus que de l’estendue de nos jambes, cela est impos- 
sible et monstrueux; ny que ’homme se monte au 
dessus de soy et de l’humanité : car il ne peult veoir 
que de ses yeulx, ny saisir que de ses prinses. Il 
s’eslevera, si Dieu luy preste extraordinairement la 
main; il s’esleyera, abandonnant et renonceant 4 ses 
propres moyens, et se laissant haulser et soublever 
par les moyens purement celestes. C’est 4 nostre foy 
chrestienne, non a sa vertu stoicque, de pretendre 
a cette divine et miraculeuse metamorphose. 

